
Visi kūnai, dangaus skliautas, 
žvaigždės, „žemė ir jos karalystės ne- 
verti palies menkiausio proto, nes jis 
pažįsta visa tai ir pats save, o kūnai 
nepažįsta nieko. 

Tačiau visi kūnai drauge ir visi 
protai drauge, ir visa, ką jie sukūrė, 
yra neverti vieno gailestingumo blyks- 
nio — tai nepalyginamai aukštesnės pri- 
gimties reiškinys. 


Blezas Paskalis 


VAIKYSTĖ OVERNĖJE 


Overnė — viena seniausių ir savotiškiausių Prancūzijos 
provincijų. Kadaise, neatmenamais laikais, čia siautė požemi- 
nis gaisras ir Overnés žemės gelmės prasiverdavo nuo vulka- 
ninių smūgių, dėl to susidarė nepaprastas kalnų, lygumų ir 
tarpeklių raizginys. Keliaujant per Overnę, prieš akis iškyla 
kontrastingi paveikslai: čia tarp smėlėtų lygumų ir skurdžių 
krūmokšnių vaizdingai susigrūdusios aštriabriaunės uolos, čia 
derlingi slėniai, skęstantys vynuogynuose ir kaštonų giraitė- 
se, čia aukštikalnių ganyklos, apsuptos paslaptingų kalnų upe- 
lių kaskadų ir niūrių miškų, čia dykumų plynaukštės, kurių 
krateriuose tarsi dar vakar siautėjo liepsnos... 

Atitinka gamtą ir šio krašto klimatas: žiemos čia papras- 
tai atšiaurios, su žvarbiais vėjais, o vasarą būna karšta ir 
tvanku, tačiau artėjant nakčiai, staiga atšąla, ypač aukštesnė- 
se vietose, 

Ypatinga Overnės įžymybė yra virtinė kupolo formos kal- 
nų, apjuostų piltuvo pavidalo įdubų — seniai užgesusių ugni- 
kalnių kraterių. Esant giedram orui, kai išsisklaido amžini rū- 
kai ir debesys, virtinės vidury gali matyti aukščiausios tų 
kalnų atšakos — Piuji de Domo — viršūnę, iškilusią kokio 
pusantro kilometro. Su Piuji de Domu susiję daug legendų. Pa- 
sak vienos jų, kalno viršūnė garsėjusi kaip mėgstama raganų 
sambūrių vieta, kur velnias suteikdavęs savo pasekėjams ga- 
lią užleisti kerus, išgydyti, apžavėti ir panašiai. Kartą XVI am- 
žiaus vidury viena jauna moteriškė prisipažino dalyvavusi to- 
kiame sambūryje ir laikiusi rankoje uždegtą juodą žvakę tarp 
didelio ožio ragų... Tačiau legendos legendomis, o štai tikrai 
žinomas faktas: XIX amžiaus pabaigoje, kai ant Piuji de Do- 


mo buvo statoma meteorologijos observatorija, kasinėjant bu- 
vo aptikta vieno labiausiai garbinamų galų-romėnų panteono 
dievų — Merkurijaus — šventykla. O XVII a. viduryje to kalno 
vardas tapo plačiai žinomas visai apsišvietusiajai Europai — 
su Piuji de Domu susiję svarbūs fizikos istorijos įvykiai ir 
vieno šių laikų gamtotyros kūrėjų, Blezo Paskalio, mokslinės 
biografijos faktai... ۱ 
Netoliese Piuji de Domo, ant kalvų tarp dviejų upelių išsi- 
driekęs Klermon Feranas — Overnės sostinė ir Paskalio gimta- 
sis miestas. Kadaise čia buvo didelis Romos imperijos cent- 
ras. Tai liudija gausios senovės romėnų kultūros liekanos — 
termos, akvedukai, įtvirtinimų ir nekropolių žymės. XVII 
amžiaus pradžioje Klermon Feranas buvo miestelis (apie de- 
vyni tūkstančiai gyventojų), kurio siaurose ir kreivose gatve- 
lėse grūdosi ant kits kito aukšti niūrūs namai, pastatyti 
iš tamsios suakmenėjusios lavos. Štai ką apie jį rašė XVII 
amžiaus  memuarininkas, pavarde Flešjė: „Nėra Pran- 
cūzijoje miesto, nemalonesnio už Klermoną. Jis yra kalnų pa- 
pėdėje, ir jo vieta nėra labai patogi. Gatvės tokios siauros, 
kad plačiausia vos vos gali pravažiuoti karieta; dėl to dviejų 
karietų susitikimas — tikras vargas ir kančia vežėjams, kurie 
čia keikiasi išsijuosę kaip niekur kitur ir kurie, jei tik jų būtų 
daugiau, veikiausiai sudegintų miestą, nebent tik tūkstančio 
puikiausių fontanų vanduo jį užgesintų. Klermono namai gana 
gražūs ir įstabiausia, kad jie tarsi kybo ore; mat rūsius čia 
įprasta kasti po pamatais, kurie laikosi ant nedidelio pakibu- 
sios žemės lopinėlio, ir laikosi taip tvirtai, kad niekada nėra 
buvę jokio nelaimingo atsitikimo. Užtat gyventojų labai tirš- 
ta; ir nors moterys čia kaip baidyklės, jos vis dėlto itin vai- 
singos ir, nesukeldamos meilės, gimdo daug vaikų“. Ironiškas 
Flešjė žvilgsnis užkliuvo tik už to, kas krito į akis paryžiečiui, 
jau paragavusiam sostinės komforto. Pro jo akis praslydo tai, 
kad neišvaizdžios kuprotos gatvelės įsilieja į erdvesnes ir ve- 
da į centrą, iš kurio atsiveria vaizdas į puslankiu miestą juo- 
siančius žmogaus nepaliestus žaliuojančius kalnus ir žydinčius 
slėnius ir kuriame negalima nepastebėti, sakysim, Diuporo die- 
vo motinos bazilikos. Rūstus šios šventyklos paprastumas ir 
stipri, beveik grubį jos sąranga perteikia bendrą miesto at- 
mosferą. Šykštus dekoras, retai išdėstyti langai ir aklinos ar- 
kutės sustiprina didelių ir tvirtų šio savito Overnés romaninio 

meno šedevro sienų masyvumo įspūdį. Kiek toliau dunkso di- 
dinga gotikinė katedra. Nors ir aukšta, ji yra sunki, monoli- 
tiška ir rami. Visais savo portalais, galingais kontraforsais ji 
tarsi įaugusi į žemę. Katedros arkbutanai lyg stiprūs čiuptu- 
vai sujungia aplinkinius namus ir tarsi pritraukia juos arčiau 
savęs. Ir tik smailūs fasado bokštai tarytum atsipeikėję ir iš- 
trūkę iš ankštų gatvelių gniaužtų šaute šauna į dangų... 


1623 metų birželio 19 dieną už keleto žingsnių nuo kated- 
ros, viename Klermono Gran Gra gatvės name gimė berniu- 
kas. O po savaitės jis buvo pakrikštytas ir Sen Pjero parapi- 
jos metrikų knygoje buvo įrašyta: „Šiandien, 1623 metų bir- 
želio 27 dieną, buvo pakrikštytas Blezas Paskalis, bajoro Et- 
jeno Paskalio, išrinktojo Overnės karališkojo patarėjo Kler- 
mone, ir bajorės Antuanetės Begon sūnus; krikšto tėvas ba- 
joras Blezas Paskalis, Overnés senešalystės karališkasis pata- 
rėjas Klermone, krikšto motina ponia Antuanetė de ۰ 

Knygoje pasirašė Paskalis لا‎ ۰ 


Paskaliai — sena Overnés giminė. Šią pavardę turėjo dvi 
šeimos. Vienai jų, senjorams de Monsams, dar Liudviko XI val- 
dymo laikais, 1480 metais, buvo suteiktas bajorų titulas. Ant- 
rajai priklausė pirkliai, sugebėję prasiveržti į dar tik gimstan- 
čios buržuazijos pirmutines gretas. Iš kartos į kartą Paskaliai 
eidavo aukštas pareigas Overnés teismo rūmuose. 1556 me- 
tais, kai Martynas Paskalis (vėliau Blezo senėlis) vedė Margari- 
tą Paskal de Mons, abi šeimos susijungė. Prieš pat vedybas 
Martynas Paskalis buvo gavęs aukštas ir pelningas Prancū- 
zijos iždininko pareigas, tapo karališkuoju patarėju ir Rjono 
apygardos finansų inspektoriumi. Jis buvo vėtytas ir mėtytas, 
grūdintas visuomeninių politinių įvykių žaizdre, iki paskiriant 
į šį postą, ėjo Klermono mokesčių rinkėjo, paskui karalienės 
Luizos, Henriko III žmonos, sekretoriaus pareigas. Per religi- 
nes sumaištis jis prisišliejo prie Reformacijos sąjūdžio, tačiau 
po Baltramiejaus nakties atsižadėjo protestantizmo. 

Margarita Paskal pagimdė keturis sūnus ir tris dukteris. 
Šeimos atšakų buvo daug. Pasak Flešjė, viena Martyno Pas- 

kalio dukterų turėjo apie pusantro tūkstančio anūkų, brolval- 
kių, dukterėčių anūkų ir t. t. Žinoma, šis skaičius perdėtas, 
Čia svarbu kas kita — Paskalių giminėje įsigalėjo vedybų tarp 
antros bei trečios eilės pusbrolių ir pusseserių paprotys, ir 
Overnė jiems atrodė kaip gimtieji namai, gyvenami daugy- 
bės giminaičių. 

Martynas Paskalis stengėsi auklėti ir mokyti savo vai- 
kus, laikydamasis šeimos tradicijų, ir vos tiktai vyriausias sū- 
nus Etjenas (būsimasis Blezo Paskalio tėvas) tapo pilname- 
tis, išvežė jį į Paryžiaus universitetą studijuoti teisės. Grįžęs 
į Klermoną, Etjenas nusipirko Žemutinės Overnės išrinktojo 
karaliaus patarėjo vietą. Jo pareiga buvo spręsti ginčus dėl 
mokesčių; vėliau žinios ir turtas leido jam pasidaryti antruo- 
ju mokesčių rūmų prezidentu (šios pareigos kainavo 31600 
livrų) iš pradžių kaimyniniame Monferano miestelyje, o nuo 
1630 metų — Klermone. 

“ Neįprasta pareigų pardavinėjimo praktika, įsigalėjusi Pran- 
cūzijoje dar XVI amžiuje, valdant Pranciškui I, ilgainiui darė- 
si vis populiaresnė. Valstybei ši praktika buvo vienas svar- 
biausių ir patikimiausių nuolat ištuštėjančio karaliaus iždo 
papildymo šaltinių. Užteks pasakyti, kad XVII amžiaus pirmo- 
joje pusėje šios prekybos duodamas pelnas bendrame vals- 
tybės pajamų balanse svyravo nuo 25 iki 50 procentų. Dėl 
to pareigos buvo pardavinėjamos įvairių įvairiausios, prade- 
dant notarų ir baigiant solidžiais teismo, finansų ir kitų įstaigų 
administratorių postais. Pinigų stygius dažnai vertė karalių 
dubliuoti pareigybes, steigti naujas ir visiškai nereikalingas 
(pavyzdžiui, titulų, vizitų inspektoriaus ir pan.). Pareigų kainos 
nuolat kilo, ypač po 1604 metų, kai jos tapo paveldimos. Dėl 
to tik reikėjo kasmet mokėti mokestį, vadinamą poletu (nuo 
Henriko IV finansininko Poleto, iškėlusio tokias sąlygas, pa- 
vardės), kurį sudarė viena šešiasdešimtoji pareigybės duoda- 
mų pajamų. 

Nors pareigos brangiai kainuodavo, jų savininkai gaudavo 
nemažai neginčijamų privilegijų: jie buvo atleidžiami nuo pa- 
galvės mokesčio, o kartais ir nuo visų mokesčių, atsikratydavo 
karo prievolės, papiginta kaina gaudavo druskos. Itin aukšti 
valdininkai, be to, dar gaudavo iš karaliaus iždo pensionus ir 
premijinių pinigų. Prie algos taip pat prisidėdavo įvairiausios 
„dovanos“, kurias teisėjai gaudavo iš besibylinėjančių šalių. 

Valdininkai paprastai pirmieji sužinodavo apie nusigyvenusių 
fecdalų nesėkmes ir pigiai nusipirkdavo jų žemes. 

Kiekvienam turtingam žmogui, ypač iš prekybinės buržua- 
zijos, pareigos atverdavo kelią į bajorystę, kadangi net ir že- 
miausios pareigos jau duodavo galimybę gauti bajoro titulą, 
susilaukti pagarbos ir prestižo. Amžininkai pastebėjo, kad pu- 
sė Prancūzijos miestų gyventojų — valdininkai, o žemdirbystė 
ir prekyba yra visai apleistos ir paliktos vien tik kaimiečiams. 
Antai kažkoks anglų keliautojas, didžiavęsis savo šalies pre- 
kyba ir pramone, rašydamas apie XVII amžiaus pradžios 
Prancūziją, stebėjosi: ,Prekybininko profesija čia mažiau ger- 
biama negu kurioje kitoje šalyje, užtat niekur kitur taip ne- 
siveržiama užimti kokias nors pareigas“. 

Administracijos ir teismo funkcijos tuo metu buvo žymia 
dalimi sutapdintos, dėl to daugumas įvairių žinybų ir įstaigų 
valdininkų pirmiausia buvo teisėjai, nagrinėję ir narplioję vi- 
sokiausias bylas. Ir kilmingas aristokratas, ir prastuomenės 
žmogelis buvo priversti kreiptis į teisėją, nuo kurio kartais 
priklausydavo tėvonijos likimas ar šeimos garbė, palikimas 
ar naudingas sandėris. Dėl to teisėjo vaidmuo buvo apgaub- 
tas aukščiausio autoriteto aureole. Iš jų susidarė savotiška 
valdininkų aristokratija, vadinamoji mantijos bajorija (no- 
blesse de robe). Ir nors senieji aristokratai, priklausę kilmin- 
gųjų žemvaldžių, kariškių diduomenei (špagos bajorijai — 
noblesse d'ėpėe), ir vadino naujai iškeptus bajorus niekingais 
buržua, valdininkai iš tikrųjų aristokratams prilygdavo ar net 
juos pranokdavo. Valstybei, siekiančiai absoliučios valdžios, 
vis dažniau prireikdavo buržuazinės biurokratijos paslaugų ne 
vien dėl finansinių reikalų. Senieji feodalai veržėsi į išskirtinę 
nepriklausomybę, todėl, norėdamas sustiprinti bajoriškąją mo- 
narchinę valstybę, karalius buvo priverstas perduoti savo val- 
džios aparatą į valdininkų, dažniausiai kilusių iš pirklių, ran- 
kas. 

Tačiau masiškas buržuazijos virtimas valdininkija ir kartu 
jos suartėjimas su feodaliniu absoliutizmu karaliaus valdžios 
centralizacijai turėjo ir aiškiai neigiamų padarinių (kuo to- 
liau, tuo labiau pastebimų). Dėl parsidavėliškumo ir pareigų 
paveldimumo valdininkijoje ėmė tarpti savotiška bičiulystė, 
Dažnai parlamento teismų 1r finansų rūmus sudarydavo artimi 
giminaičiai. Susiformavo nauja nejudri ir daugeliu atžvilgių 

nuo karaliaus nepriklausoma kasta, kuriai savi interesai ne- 
retai būdavo svarbesni už karaliaus tarnybos interesus. Val- 
dininkai priešinosi visokioms naujovėms, teisinės procedūros 
buvo vykdomos be galo lėtai, etatų savininkai dažnai neida- 
vo savo pareigų ir už mokestį jas pavesdavo eiti kitam as- 
meniui, o jei ir eidavo, tai dažnai kraipydavo jo didenybę 
įstatymą, kaip sakoma, į bet kurią pusę, naudingą sau ir 
valdantiesiems sluoksniams. 

Visa tai nė kiek neliečia Etjeno Paskalio. Jis turėjo didelį 
autoritetą ir buvo gerbiamas apygardoje ne tiek dėl užimamos 
vietos ir visai padoraus turto, kiek dėl nesuteptos garbės bei 
pastangų teisingai ir nepaperkamai eiti savo itin subtilias įr su- 
dėtingas teisininko pareigas. Tai buvo valdingas, o gal ir kiek 
išdidus valdininkas, visiškai atsidėjęs savo darbui. 

Be to, teisėjas buvo didelis mokslo žinovas ir gerbėjas, 
itin gerai išmanęs matematiką ir astronomiją, mokėjęs daug 
kalbų, domėjęsis filosofija ir net muzika, daug pasiekęs kom- 
pozicijoje ir tuo pelnęs nusimanančių toje srityje susižavėjimą. 


1616 metais Etjenas Paskalis, turėdamas 28 metus, vedė 
Antuanetę Begon, Overnės senešalo* dukterį, kuri buvo jau- 
nesnė už savo vyrą aštuoneriais metais. Vedybos —rimtas da- 
lykas, o daugeliyi ir itin naudingas: karalius sustiprina drau- 
gystės ryšius su kadaise priešiška valstybe, kilmingas didikas 
padidina savo herbo galią, turtingo pirklio pinigų kapšas dar 
pasunkėja, žinomo mokslininko garsas — dar plačiau pasklin- 
da. Tačiau Etjeno Paskalio tr Antuanetės Begon sąjunga buvo 
pagrįsta abipuse simpatija, ir sutuoktiniai, nors ir skirtingų 
charakterių, atrodo, švelniai mylėjo vienas kitą. 

Antuanetė Begon pasižymėjo įžvalgiu ir šviesiu protu, be- 
galiniu romumu ir pamaldumu. Atviraširdė, švelni ir gera, ji 
dažnai dalydavo elgetoms išmaldą, nuolat duodavo pinigų 
vargšų šeimoms ir savo gailestingumu tarsi sušvelnindavo kie- 
taširdį savo vyro sąžiningumą, teisėjo rūstį ir nepalenkia- 
mumą. 


* Vyriausiasis karaliaus rūmų valdytojas. Senešalais pavadinimas išliko 
Pietų Prancūzijoje iki 1789 metų buvo vadinami teismo valdininkai. 

Netrukus jaunavedžiams pasipylė vaikų. Pirmoji duktė, 
Antuanetė, gimusi 1617 metų gruodį, mirė, nesulaukusi nė sa- 
vo krikštynų. 1620 metų sausio mėnesį gimė vyresnioji Blezo 
sesuo, Zilberta, o  1625-ju lapkritį — jaunesnioji, Žaklina. 
1623 metų birželio mėnesį, kaip jau žinome, gimė pats Blezas. 

Vos berniukas pradėjęs vaikščioti, jam, pagal šeimos le- 
gendą, užrašytą daug vėliau Blezo dukterėčios Margaritos Per- 
jė (prisiminimų apie savo dėdę autorės), atsitikes labai keistas 
dalykas — berniukas netikėtai ėmęs nykti: „Tą silpnybę lydė- 
jo dvi visiškai nepaprastos aplinkybės: viena jų reiškėsi tuo, 
kad, pamačius vandenį, jį imdavo tampyti konvulsijos, kita, 
dar nuostabesnė, buvo ta, kad jis negalėjo matyti tėvo ir mo- 
tinos šalia vienas kito: jis pakęsdavo tėvų glamones kiekvie- 
no atskirai, tačiau užtekdavo jiems tik prisiartinti vienam prie 
kito, kai berniukas imdavo šaukti ir blaškytis kaip pašėlęs; 
visa tai truko daugiau kaip metus, ir per tą laiką liga progre- 
savo; jis labai nusilpo ir atrodė, jog tuojau mirs“. 

Tuo metu Klermone pasklidęs gandas, kad Blezą apžavė- 
jusi moteris, laikoma burtininke. Toji moteris buvusi iš tų 
vargšų, kuriuos globojo Blezo motina, bet, nepaisant didėjan- 
čių paskalų, Antuanetė Paskal buvusi jai kaip ir anksčiau ma- 
loni ir toliau padėdavusi. Tačiau tėvo nervai neišlaikę. Kartą 
Etjenas Paskalis pasikvietęs „burtininkę“ į savo kabinetą ir 
ėmęs grasinti, kad ji būsianti pakarta, jei neprisipažinsianti Ir 
nepasakysianti visos teisybės. Vargšė moteris labai nusigan- 
dusi ir atsiklaupusi viskuo prisipažinusi, prašydama pasigai- 
lėti ir Zadédama išgelbėti mirštantį berniuką: ji neva apžavė- 
jusi teisėjo mylimą vaikelį, keršydama už tai, jog tasai, va- 
dovaudamasis įstatymu, nepalaikęs jos bylos. Apstulbintas tė- 
vas pakuždom teištaręs: „Ką! Tai mano sūnus mirs!“ Moteris 
užtikrinusi, kad esąs būdas išgelbėti vaiką, tačiau vietoj jo priva- 
ląs žūti kas kitas. Į tai Etjenas sušukęs: „O, tegu verčiau 
miršta mano sūnus negu kas kitas!“ Tada moteriškė pasiūliusi 
perkelti kerus gyvuliui, ir Paskalis įsakęs atvesti arklį, bet 
„burtininkė“ patarusi jam vengti nereikalingų nuostolių ir pa- 
sitenkinti kate. Be to, ji liepusi uždėti berniukui ant pilvo 
trauklapj iš trijų rūšių žolės devynerių lapelių, kurie turėję 
būti nuskinti prieš saulei patekant ne vyresnio kaip septyne- 
rių metų vaiko. Visi nurodymai buvo tiksliai įvykdyti, bet, 
kai Etjenas Paskalis vidudienį grįžęs iš rinkliavų rūmų, jis ra- 

des visus namus plūstančius ašarom: mažasis Blezas gulėjęs 
savo lovelėje kaip negyvas, jo pulso nebuvę galima užčiuop- 
ti, kojytės ir rankutės buvusios šaltos; visiems atrodę, kad jis 
greit mirsiąs. Čia po teisėjo akim pasipainiojusi viso to kal- 
tininkė, ir jis skėlęs jai tokį smarkų antausį, jog toji vos ne- 
nuriedėjusi nuo laiptų. Atsikėlusi moteris paaiškino įtūžusiam 
tėvui, kad vidurnaktį jo sūnus turįs nubusti. Ir iš tiesų, tarp 
vidurnakčio ir pirmos valandos, kaip rašo Margarita Perjė, 
„Vaikas ėmė žiovauti; tai visus be galo nustebino; jis buvo 
paimtas ant rankų, sušildytas, buvo duota jam truputį vyno 
su cukrum; vyną jis nurijo; paskui jis paėmė žindyvės krūtį, 
dar neatgaudamas sąmonės ir neatsimerkdamas; taip tęsėsi 
kiaurą naktį, o šeštą valandą ryto jis pramerkė akis ir pra- 
dėjo pažinti aplinkinius.“ Po trijų savaičių vaikas buvęs vi- 
siškai sveikas, nustojęs bijoti vandens, liovęsi pavydo prie- 
puoliai. 

Užbėgdami už akių pasakysime, kad ši liga Blezo gyveni- 
mo kely — tai pirmas pranašas kančių, kurių trumpam didžio- 
jo mokslininko ir mąstytojo amžiui bus skirta daugiau negu 
reikia. Ligos beveik nuolatos lydės Paskalį, suteikdamos jo 
gyvenimui, ir šiaip kupinam dramatiškų dvasinių koniliktų, be- 
galinės įtampos, kone tragizmo. Galima sakyti, beveik visas 
sąmoningas jo gyvenimas bus paženklintas skausmo — fizinio, 
susijusio su visokiomis kūno negaliomis, ir skausmo dėl savo 
paties dvasinio netobulumo, dėl netobulumo žmogaus apskri- 
tai, skausmo iš gailesčio, išaukštinančio, įveikiančio patį save. 

Tačiau grįžkime prie pirmosios ligos aplinkybių. Sunku įtarti 
mokytą žmogų ir tikrą kataliką Etjeną Paskalį buvus prieta- 
ringą. Greičiausiai tai buvo akimirkos silpnybė, būdinga stip- 
riai mylintiems žmonėms, linkusiems viskuo patikėti ir viską 
padaryti, kad tik išgelbėtų jiems brangų ir artimą žmogų. Ga- 
limas daiktas, kad visoje šitoje istorijoje atsispindi savotiška 
epochos dvasia. XVII amžius Prancūzijos istorijoje paprastai 
laikomas proto, pozityviojo mokslo gimimo, dekartiškojo ra- 
cionalizmo ir intelektualiojo klasicizmo amžiumi. Visa tai tie- 
sa. Tačiau dažnai pamirštama, jog tai buvo painūs ir priešta- 
ringi laikai — raganavimo, magijos, astrologijos amžius. Kam- 
panela sudarė mažamečio Liudviko XIV ir jo dėdės Gastono 
Orleaniečio horoskopus, o astronomas Morenas — Liudviko 
XIII, Rišeljė, lenkų ir švedų karalienių; Vokietijoje, kaip ži- 

nia, dvaro astrologu kurj laika buvo ir Kepleris. Net pats nau- 
jojo Europos racionalizmo kūrėjas Dekartas, figūra, galima 
sakyti, griežtai priešinga bet kokiems prietarams, prašė vieno 
draugo nežymėti po jo portretu gimimo datos, kad neduotų 
duomenų horoskopų sudarinėtojams. Raganavimo dvasia buvo 
apsėdusi XVII amžiaus pirmosios pusės Prancūziją ir demoniš- 
kojo pašėlimo epidemijos kartais apimdavo ištisas provinci- 
jas, o teisėjams tekdavo nagrinėti aibes bylų, susijusių su vel- 
nio pramanais, priimti nuosprendžius kaltinamuosius ištremti, 
nuplakti, pakarti, dažnai ir sudeginti (taip antai garsus teisė- 
jas Remi gyrėsi, kad jam pavyko nuteisti sudeginti apie de- 
vynis šimtus raganų ir raganių). 

Pasidaryti šėtono pasekėju buvo gana lengva. Paprastas 
skundas ar mažiausias įtarimas, nekalbant jau apie piktas pa- 
skalas, galėjo būti kaltės įrodymas. Šiuo atveju buvo priimtini 
ir tokie liudijimai, kurie paprastuose procesuose buvo laikomi 
negaliojančiais (tėvo prieš sūnų, sūnaus prieš tėvą, bepročių 
ir pan). Tačiau, norint priimti atitinkamą nuosprendį, būtinai 
reikėjo, kad kaltinamasis prisipažintų. 

Kuo turėjo prisipažinti kaltinamasis ir ką reikėjo įrodyti 
teisėjams? Remdamiesi storais demonologijos traktatais, tei- 
sėjai turėjo atskleisti nusikaltėlio sandėrį su velniu. Kad to- 
kio sandėrio esama, rodė velnio stigmatas ant kaltinamojo kū- 
no, nesuprantamas murmėjimas pro sukąstus dantis ir panašūs 
požymiai. O jeigu tokių požymių nebuvo arba jie buvo nepa- 
kankami, reikėjo, pasitelkus teisinę išmintį, nepaneigiamai įro- 
dyti, sakysim, jog raganos seilėse yra kerų, jog stiklinaitėje 
yra demonų, ir žymūs, orūs teisėjai, žmonės mokyti, skaitę 
Dekartą ir Malerbą, žiną labiausiai paplitusias fizikų bei ma- 
tematikų pažiūras ir laiką save tikrais krikščionimis, su visu 
rimtumu gaudė juodus katinus, tikrino krosnių kaminus, pro 
kuriuos raganos išlėkdavusios į savo siautulingas puotas, ty- 
rinėjo iš pradžių pakrikštytas, o paskui perdurtas ar išlydytas 
vaškines figūras (degindamas vieną tokių figūrų, Pilypas VI 
kalbėjo: „Pažiūrėsim, kas stipresnis — ar velnias mane pražu- 
dys, ar dievas išgelbės“), varė iš isterikių moterų tūkstančius 
įvairiausio rango kipšų (pavyzdžiui, iš vienos jų per aštuo- 
nias dienas buvo išgrūsta 6660 demonų, o 107 atkakliai prie- 
šinosi). Kartais raganiai ir raganos visai nuoširdžiai pasako- 
davo apie nektines orgijas dalyvaujant velniui, prisipažinda- 

vo leide kerus ir dare pana$ias piktadarystes ir net girdavosi 
savo  velniska išmone. Tokiais atvejais teisėjams nebūdavo 
jokių problemų. Tačiau šėtonas nesnausdavo, duodavo kai ku- 
riems savo pasekėjams patarimų, versdavo juos viską neigti, 
kartkartėmis darydavo nejautriais įprastiniams kankinimams. 
Tuomet teisėjas stodavo į lemiamą kovą su nelabuoju — pa- 
leisdavo į darbą geležinius pleištus, specialius suveržiamus 
batus, kankykles ir kitus bauginančius prietaisus, ir tai pa- 
prastai baigdavosi velnio suniekinimu, kaltinamojo prisipaži- 
nimu ir teisėjo triumfu. Apie vieną tokią pergalę prieš šėtoną 
rašė XVII amžiaus pradžios teisėjas Lankras savo knygoje 
„Apie demonų nepastovumą“: kai sudegintų raganų vaikai at- 
ėjo į eilinę raganų puotą pasiskųsti velniui, tasai jiems pasakė, 
kad jų motinos gyvos ir laimingos, o toms, kurios dar tebėra 
kalėjime, laukdamos panašaus likimo, niekas negresia; tačiau 
didysis melagis buvo demaskuotas — visos iki vienos buvo su- 
degintos, o deginant paskutinę, jai iš galvos ėmusios lįsti vie- 
na po kitos juodos rupūžės; žiūrovų minia puolusi jas su pa- 
galiais ir akmenimis, bet didžiausiai ir juodžiausiai pavykę 
pasprukti... 

Įdomu, kad demonologinis misticizmas atsirado „tamsiems“ 
viduramžiams baigiantis, humanizmo gimimo epochoje, ir 
nepaliaujamai stiprėjo XVI—XVII amžiais. Viduramžių pa- 
saulėžiūros vienovė, pasireiškusi tuo, jog kiekvienas tvirtai 
tikėjo, kad tiek jo paties gyvenimas, tiek visas pasaulis pri- 
klauso nuo dievo valios, pamažu iro. Irimo padarinys buvo 
tas, kad „dievo apvaizdą“ imta vis labiau sutapatinti su pa- 
prasta reiškinių raida, su Gamta, Likimu. Tačiau savim apsi- 
ribojantis Natūralizmas negali apsieiti be savo ypatingo ti- 
kéjimo. Iš pradžių jo stabais tampa žvaigždės, kurių judėji- 
mas lemia žmogaus likimą, filosofinis akmuo ir brangieji me- 
talai, kurių sėkmingos paieškos, alchemikų manymu, gali 
išspręsti visas pasaulines problemas, amuletai ir užkeikimai, 
magiškai gelbstintys nelaimėje ir žalojantys priešą. Patys as- 
trologai, alchemikai, burtininkai tarsi uzurpuoja dievo vaid- 
menj, o kartais ir atvirai prisipažįsta tarnaują šėtonui. Tokia- 
me natūralizuotame ir kartu paslaptingame pasaulyje kyla tam- 
siosios būties jėgos: nepriklausomo atgimusio žmogaus 
džiaugsmo šūksnį keičia gilaus pesimizmo atodūsis — toks kaip 
Montenio skepticizmas. Jėgų daug, paslaptingoji visatos jūra 

bekraštė, reikia plaukti. Bet kur? Atsakymo nebuvo, apiink 
tamsu ir tuščia. Ir šit iš tos tamsos, kurioje skęsta suvokimui 
neįveikiamas pasaulis, klupdami ant išminčių filosofų, inkvizi- 
torių traktatų, teisėjai visažinių astrologų ir nenuilstančių 
alchemikų pozomis demaskuoja velnią ir jo pasekėjus. Vado- 
vaudamasi krikščionybės postulatais, bažnyčia visuomet lai- 
ko galimu velnio įsibrovimą į žmonių reikalus ir įspėja dėl jo 
padarinių. Tačiau ji įspėja ir dėl prietaringo tikėjimo raganų 
galia, dėl kokių nors išorinių sankcijų prieš įtariamus žmo- 
nes. Iš tiesų, kaip atskleisti, kokį poveikį velnio agentas tu- 
rėjo dvasiniam žmogaus gyvenimui Kas jaučiasi sugebąs iš- 
spręsti šį klausimą, ir kieno įgaliotas? Teisėjai turbūt neuž- 
duodavo sau tokių klausimų. Ir kam juos užduoti, jei galima 
atsiversti žymaus prancūzo humanisto Žano Bodeno knygą 
„Demonomanija“ ir ten rasti su didžia autoriaus erudicija ir 
logine darna išdėstytą raganų persekiojimų išaiškinimą. 

Etjenas Paskalis vadovavo kitai, mokesčių, sričiai, tačiau 
be abejonės kolegos supažindindavo jį su įdomiausiais proce- 
sais. Niekindamas teisėjų tamsumą, vis dėlto sunkią valandą 
ir jis nejučiomis galėjo pasiduoti šių procesų atmosierai. Juo- 
ba, kad kaltinamieji toli gražu ne visada būdavo visiškai ne- 
kalti, dažnai jie būdavo tiesiog ligoniai, o raganavimas — tik 
žiaurių ir neapykantos kupinų poelgių priedanga. Pranašau- 
tojų grasinimus dažnai sekė ligos ir mirtis. Tokia pikta valia 
kartais gaudavo organizuotas formas. „Tas kai kuriems iškry- 
pėliams būdingas negatyvizmas,— rašo R. Lenoblis, dabartinis 
XVII amžiaus Prancūzijos mokslo ir kultūros tyrinėtojas — 
ryškiai pastebimas raganų liturgijoje: jos pasirašinėja kairią- 
ja ranka; juodosios mišios pradedamos kairiojoje altoriaus pu- 
sėje, nes katalikų mišios pradedamos iš dešinės, ir t. t. Ar 
čia nesama šventvagystės ir Šėtono garbinimo? Manicheistinis 
dualizmas, viskam, kas pikta, žema, absurdiška, priskiriantis 
tokią pat galią, kaip ir „Dievui“. 

1626 metais, kai Blezas dar neturėjo nė trejų metų, mirė jo 
motina, ligota ir gležna moteris. Gran Gra gatvės atmosfera pa- 
sidarė liūdnesnė ir rūstesnė. Trisdešimt aštuonerių metų našlys 
liko vienas su trimis mažais vaikais, netekusiais moteriškos 

51۱111705, ir ligą laiką tyilai, be pagucdos kentė savo karčią 
dalią. Bet laikas pamažu slopino jo širdgėlą, o prie to nema- 
zai. prisidėjo nauji rūpesčiai dėl augančių vaikų. Neketinda- 
mas antrą kartą vesti, Etjenas Paskalis vis daugiau rūpinosi 
dukterų ir sūnaus išmokslinimu. Tėvas buvo taip prie vaikų 
prisirišęs, kad niekam nepatikėdavo to svarbaus reikalo ir 
pats mokė juos gramatikos, geografijos ir istorijos. Ypač jis 
prisiriso prie sūnaus, kuris, iš pat mažens buvo matyti, turės 
gerą galvą. Vos tik brolis pradėjo kalbėti, prisimena Žilberta, 
ėmė aiškėti visiškai neįprastas tokiam amžiui jo proto pagav- 
lumas — jis domėjosi daiktų prigimtimi, į klausimus atsakinė- 
jo trumpai, aiškiai ir visada prideramai. 

Netrukus Etjenas Paskalis pradėjo svarstyti, ar nepersikė- 
lus į Paryžių. Kas traukė į sostinę tvirtai įleidusį šaknis pro- 
vincijoje solidų teismo valdininką: ar nuvargino tarnyba, ar 
buvo sunku tverti mieste ir namuose, kur viskas priminė my- 
limą žmoną, o gal jam magėjo atnaujinti kadaise nutrūkusius 
Paryžiaus ryšius? Tikriausiai ir viena, ir antra, ir trečia, O 
daugiausia Etjenas Paskalis vylėsi, kad sostinėje ras tinkamas 
sąlygas solidžiai išmokslinti vaikus, pirmiausia sūnų Blezą. 
Juoba kad Klermone 1631 metais siautėjo maro epidemija, 
nusinešusi į kapą daug gyvybių, ir tai paskubino sumanyto 
plano vykdymą. 


PARYŽIUJE 


Jie išsikraustė 1631 metų rudenį. Nuo Klermon Ferano iki 
Paryžiaus šiek tiek daugiau kaip keturi šimtai kilometrų. Dili- 
žanas, paprastai pakinkytas šešetu arklių, tą kelią įveikdavo 
maždaug per savaitę. Etjenas Paskalis ne pirmąsyk važiavo 
tuo keliu, o vienuolikmetei Žilbertai, aštuonerių metų Blezui ir 
šešerių metų Žaklinai viskas buvo nauja ir įstabu. Iš pradžių 
jų žvilgsniui vėrėsi nors ir ne visai įprasti, bet gangreit gim- 
tinę primenantys vaizdai: antai pro kalnų tarpą pasirodė ilga 
virtinė kalvų, nusėtų laukiniais vynuogynais, toliau plyti ru- 

deniop ištuštėję laukai; dešinėje pasirodė malūnas su girgž- 
dančiais nuo menko vėjelio sparnais, kairėje praslinko tingiai 
atrajojančių karvių banda. Vienodas ratų bildesys ir krašto- 
vaizdžių monotonija tolydžio lenkė keleivius į miegą. Tačiau 
su kiekviena diena artėjant prie Paryžiaus vaikų akys vis 
plačiau vėrėsi iš nuostabos. Rūsčią kalnų tylą ir erdvią lygumų 
ramybę pakeitė nežinia kur skubantys žmonės, greitai laks- 
tančių margaspalviais šilko audiniais apmuštų karietų dar- 
dėjimas. Čia kairėje, čia dešinėje pasirodydavo smuklelės su 
įmantriomis viliojančiomis iškabomis, kuriose buvo galima spė- 
ti įžiūrėti nupieštus karalius ir pinigus, sirenas ir delfinus, sli- 
binus ir įvairius gyvūnus. Šiltuoju sezonu turtingi paryžiečiai 
mėgo čia pasilinksminti — pažaisti kėgliais, kamuoliu, išgerti 
vietinio rūgštoko vyno. 

Bet štai už posūkio staiga pasimatė tvirtovės sienos, atsi- 
vėrė didinga daugybės namų, bažnyčių bokštų ir varpinių pa- 
norama. Vėliau „Mintyse“, savo svarbiausiame kūrinyje, api- 
mančiame viso gyvenimo patirtį, Blezas rašys, stengdamasis pa- 
brėžti abstrakčių sąvokų nepilnumą ir nutolimą nuo konkre- 
čios gyvenimo įvairovės: „Miestas ir kaimas — tik iš tolo 
miestas ir kaimas; artėdamas į juos, matai namus, stogus, me- 
džius, lapus, žoles, skruzdėles, skruzdėlių kojytes, ir taip iki 
begalybės. Visa tai slypi už kaimo vardo“. 

O kas gi tuo metu slypėjo už Paryžiaus vardo — Paryžiaus, 
kurį Montenis vadino „Prancūzijos šlove ir vienu puikiausių 
pasaulio papuošalų"? 

Artėjant prie sostinės gynybinių sienų, į nosį trenkdavo 
šleikštus dvokas, sklidęs iš šlamšto ir atmatų priverstų grio- 
vių. Pravažiavęs šį be perstojo didėjantį liūną, taip nesideri- 
nusį su Paryžiaus herbu, kuriame sidabrinis laivas grakščiai 
skrodžia mėlynas bangas (ant herbo lotyniškai užrašyta: „Blaš- 
ko jį, bet jis neskesta"), patekdavai prie miesto vartų, kur 
būdavo be tvarkos prisigrūdę prekybininkų vežimų, pašto ka- 
rietų, diližanų. Pagal karalių ediktus vartininkai privalėdavo 
patikrinti dokumentus, valdininkai — paimti įvažiavimo į mies- 
tą muitą ir tik po to pro kareivių alebardas ir ietis atsiverdavo 
kelias į sostinę. 

„Pasaulio sostinė“! „Miestų miestas"! Paryžius! Jis jau čia, 
greta, aplinkui. Skendintis prabangoj ir skurde. Trykštantis są- 
moju ir puikybe. Pamaldus ir ištvirkęs. Viliojantis ir atstu- 

miantis. [vairiaveidis, daugiabalsis, margas, ankštas. Senamies- 
čio centro gatvelių labirintuose stūkso visai pajuodę ir 
vijoklių apraizgyti masyvūs pastatai su aukštais bokštais, 
kampuotomis šaudymo angomis ir smailiomis arkomis, tarsi 
prasikalantys pro prisiglaudusių prie jų sukrypusių namelių 
luobą. Siauros (1,5—3 metrų) gatvelės dėl stačių beveik susi- 
siekiančių pastatų stogų aukštybės yra labai tamsios, ir jų 
gyventojams dažnai tenka vidury dienos degti žvakę. Be viso 
to, šios gatvelės (beje, kaip ir kitos, platesnės) nuklotos kietai 
suplūktų nešvarumų, odininkų dirbtuvių atliekų ir statybinių 
šiukšlių, skerdyklų ir kailių lupyklų organinių nuosėdų, susi- 
maišiusių su upelių purvu. 

Tačiau niekas negali sustabdyti gatvių šurmulio. Iš pat ry- 
to, taškydami purvo srautus, kliūdami už veršių ir avių, nuo- 
lankiai sliūkinančių mėsos krautuvių link, rieda į judrias san- 
kryžas ratai, karučiai ir rankiniai vežimaičiai, prikrauti viso- 
klų produktų, rakandų, indų, sendaikčių ar darbo įrankių. 
Pulkai tarnaičių, auklių ir liokajų grūdasi ties prekystaliais, 
kurių padangtės užgriozdina ir šiaip jau siaurus praėjimus, 
ir aplink prekiautojus, tiesiog ant gatvės susikrovusius savo 
prekes ir giriančius jas prarėktais ‘balsais: „Mėsos, šviežios 
mésos!", „Žuvies, tik sugautos žuvies“, „Acto, puikaus actol", 
„Vyšnių, prisirpusių vysniu!", „Vyno širdžiai palinksminti!". 
Miestas prisipildo prekybos triukšmo, kurį dar padidina pra- 
gariškas tarškėjimas iš Senos uostų traukiančių vežimų, pri- 
krautų malkų, anglių, šieno, vyno statinių. Zuja krovėjai ir 
padieniai darbininkai, užsimaukšlinę ant ausų dideles skrybė- 
les, nešėjai tempia ant sukryžiuotų karčių didžiulius ryšulius, 
maišus ir statinaites. Tai čia, tai ten pralekia raitelis šauniai 
užraitytais ūsais, atkreipdamas išsilaksčiusių į šalis tarnaičių 
žvilgsnius, ar pradunda daugiavietis diližanas, vartydamas pre- 
kydėžes ir draskydamas iškabas. 

Tačiau savo apogėjų prekybos triukšmas pasiekia Sen Zer- 
meno prekyvietėje. Čia susirenka Paryžiaus amatininkų aris- 
tokratijos žiedas — galanterininkai, kailiadirbiai, gelumbės au- 
dėjai, auksakaliai, bakalėjininkai. Orūs didpirkliai su puoš- 
niais durtiniais ir duksliomis tamsios gelumbės kelnėmis, 
vilnonėmis kojinėmis su keliaraiščiais iš raudonos juostelės 
dėlioja ant prekystalių žiedus, auskarus, pelerinas, manto, go- 
belenus, veidrodžius. 

Stambūs komersantai suvažiuoja čia iš visų Prancūzijos 
miestų ir net iš užsienio: portugalas pardavinėja ambrą ir 
ploną porcelianą, turkas siūlo persų balzamą ir Konstantino- 
polio kvepalus, provansietis prekiauja apelsinais ir citrinomis. 
Ko čia tik nepamatysi: Marselio chalatų ir Ruanos gelumbių, 
olandiškų marškinių ir Genujos nėrinių, flandriškų paveikslų 
ir Alansono briliantų, Milano sūrių ir ispaniškų vynų, mažų 
Bolonės šunyčių ir puošnių vėduoklių; kiekviename žingsnyje 
sutiksi vaflių, pyragų kepėjus, limonado darytojus. Gėrimo 
namuose, gražiai išpuoštuose veidrcdžiais ir sietynais, išgeria- 
ma šimtai statinių šiltvynio ir muskato, čia užsuka ir mėgėjai 
pauostyti ar parūkyti dar tik į madą įeinančio tabako. Preky- 
vietėje klestėte klesti daugybė lošimo namų, kur darbuojasi 
miklūs sukčiai, ir loterijų, apie kurias, aidint balsingų triūbų 
garsams, susirenka minios smalsuolių. 

Bet dar daugiau nemokamų reginių mėgstantiems pažiop- 
soti teikia Naujasis tiltas, išsiskiriantis bokštų ir turėklų bal- 
tumu, su bronziniu žirgų, nuo kurio bronzinis Henrikas IV 
stebi po jo kojomis plaukiančią paryžiečių minią. Tasai tiltas 
yra svarbiausia komunikacija, jungianti Senos krantus. Kaip 
ir Sen Žermene, čia vyksta tokia gyva prekyba, kad raibsta 
akys ir kursta ausys. Sukasi čia ir „laimės ratas“, apie kurį 
būriuojasi pabėgę iš kariuomenės dezertyrai, netekę darbo 
"amatininkai, dėl bado palikę savo kaimus valstiečiai, makle- 
riai, žiopliai, sąvadautojos ir gatvės moterys. Šią vietą labai 
mėgsta barzdaskučiai ir dantų traukėjai, gatvės chirurgai ir 
vaistininkai šarlatanai, pardavinéjantys visokiausius tepalus, 
trauklapius, stebuklingus vaistus, priemones, gelbstinčias nuo 
pragaištingo kometų ir saulės užtemimų poveikio. Ir ko tik 
nesutiksi ant Naujojo tilto: varganų ir apiplyšusių elgetų, ap- 
sivilkusių iš skudurininko pirktais skarmalais, su iš tolimų 
kraštų atvežtomis įmantriausiomis skrybėlėmis, tarnaičių su 
tvarkingais pilkais sijonais ir kaimietiškais kykais; įžūlių lio- 
kaju, minančių ant kojų; garbiniuotų ponų, menininkų, tyri- 
nėjančių praeivių veidus; prokurorų, raštininkų, notarų, sku- 
bančių į tarnybą, studentų — į Sorboną, augustiniečių, pran- 
ciškonų, bernardinų, jokūbiečių, karmelitų — į savo vienuoly- 
nus; knygų pardavėjų, siūlančių ką tik išėjusias knygas, kvie- 
čiančių pinigų keitėjų; šauksmų, ginčų, peštynių, triukšmo ne- 

gali nuslopinti ir šimto bažnyčių varpai, šaukiantys dievobai- 
mingus paryžiečius melstis. 

Kuo toliau nuo Paryžiaus centro, tuo rečiau sutiksi vienas 
ant kito susigrūdusių apsilupinėjusių namų su vieno lango 
fasadais, kreivų skersgatvių, įsiremiančių į apgiiuvusius ko- 
kio nors senovinio namo vartus. Vis mažiau vingiuodamos, 
gatvės darosi platesnės, švaresnės, tylesnės ir elegantiškesnės. 
Jose atsiranda įspūdingų rūmų su puosavais kiemais, įvažiavi- 
mais, o kartais ir sodais. Antà, sakysim, žymiosios markizės 
de Rambujė rūmai pastatyti pagal jos pačios projektą šv. To- 
mo gatvėje. Šių rūmų „žydrajame kambaryje“ renkasi pačios 
Prancūzijos aukštuomenės pažibos. Kiek tolėliau — karalių 
rezidencija Luvras ir Tiuilri sodas, išpuoštas dailiais želdynų 
raštais. Čia yra Liudviko XIII — didelio medžiotojo — šunidė 
ir žvėrynas. Netoli Luvro statomi kardinolo Rišeljė rūmai — 
jie turės būti didingas paminklas, šlovinantis visagalį Prancū- 
zijos valdytoją. Pro pastolius jau matyti pagrindinis fasadas, 
atsuktas į Sent Onorė gatvę —tai ilga arkada, papuošta laivu- 
galiais ir inkarais. Jie turi priminti, kas yra laivyno vadas — 
garbėtroška kardinolas pasisavino šį titulą drauge su dauge- 
liu kitų. 

Traukdamas nuo Luvro į vakarinę miesto dalį, Paryžiaus 
gatvių nepažįstantis naujokas atsiduria prie Šatlė — didelio 
niūraus pastato su aukštomis sienomis, neišmoningais bokštais 
įr siaurais skliautais. Kadaise tai buvo svarbiausias Paryžiaus 
tvirtovės fortas, o dabar miesto policijos ir teismo įstaiga, po 
kurios gličiais nuo drėgmės ir pelke dvokiančiais skliautais 
šmižinėja teismo valdininkai. 

Dieną čia gali sutikti pirklių seniūną, skubantį į netoliese 
esančią miesto rotušę. Jis vilki ryškiai raudonu apsiaustu su 
diržu, sagomis ir pynelėmis, dėvi mažą pusiau raudoną, pu- 
siau rudą kepuraitę (toką). Lydimas kitų Paryžiaus municipa- 
liteto atstovų (eševenų* su dvispalvėmis aksominėmis manti- 
jomis ir aukštomis smailomis kepurėmis, papuoštomis auksi- 
ne pynute, patarėjų su mantijomis iš juodo satino, anstolių, 
dėvinčių dvispalves mantijas su išsiuvinėtu sidabriniu laivu), 
jis skuba į Sen Deni gatvę sveikinti vainikuotojo ۰ 
Įkandin šios procesijos patrauks amatininkų cechų seniūnai, 
apsitaisę tokiais pat spalvingais drabužiais, kad deramai at- 


* Miesto valdybos nariai (pranc.). 

stovautų savo korporacijai ir išreikštų ištikimybę bei pagar- 
bą sostui. Į Sen Deni, tą garbingiausią Paryžiaus gatvę, kuria 
važinėja valdovai ir aukšti užsienio svečiai, kilmingi jaunave- 
džiai ir karo nugalėtojai, skuba ir paprasti žmonės. Juk tokia 
iškilminga proga čia įrengiamos pakylos ir dekoracijos ale- 
gorijų ir misterijų vaidinimams, balaganai imtynininkams bei 
žongliruotojams ir, žinoma, atboginamos statinės nemokamo 
vyno — gerkite, žmonės, linksminkitės, bet nepamirškite ir 
pašlovinti jo didenybę. 

Tačiau jo didenybė nesiskubina. Dėl to naujokas gali pa- 
traukti į karališkąją aikštę, kuri su gretimomis gatvėmis su- 
daro gražiausią Paryžiaus dalį, ryškiai išsiskiriančią iš netvir- 
tų senųjų kvartalų statinių ir keliančią visų užsieniečių susi- 
žavėjimą. Ir tegu jis nesutrinka, matydamas šalia jos didžiu- 
lį niūrų pastatą su šaudymo angomis ir į miesto pusę atsuk- 
tomis patrankomis (tai Bastilija, į kurią gali patekti kiekvie- 
nas, nejtikes Rišeljė). Taisyklinga ir puošni klasicistinė Ka- 
rališkoji aikštė su nutjsusia skroblų alėja, savo Zalumu išsiski- 
riančia kvadratinėje erdvėje, su gėlių lysvėmis viduryje ir 
daugybe paviljonų aplinkui sušvelnina rūstų Bastilijos vaiz- 
dą. Šalia aikštės įsikūręs aristokratų kvartalas, apstatytas kil- 
mingiems bajorams ir stambiems buržua priklausančiais di- 
deliais šviesiais rūmais iš raudonų plytų su balto akmens 
bordiūru ir tamsiai mėlynais čerpių stogais, su aukštais lan- 
gais ir erdviais dengtais įėjimais. 

Artėja vakaras, ir, žiūrėk, iš tokio įėjimo išnirs koks dabi- 
ta, einantis pasivaikščioti po Karališkąją aikštę ir susitikti su 
savo mylimąja. Dabita žengia gracingai, plačiai ir aukštai kel- 
damas kojas, tarsi darydamas šokio pa, mat taip eiti jį verčia 
žemi batų auliukai ir aukštos pakulnės su pentinais. Jis labai 
išsipustęs: žydros šilkinės kojinės siekia kelius, o apačioj ke- 
lių palei dukslių tiesių kelnių kraštą matyti daugybė metali- 
niais antgaliais juostelių, skirtų tik papuošimui, prie kairio 
šono ant specialaus diržo, išpuošto brangakmeniais ir aukso 
spurgais, kabaldžiuoja špaga. Taip pat puikiai išdailinta ir 
ryški liemenė su aukšta talija ir plačiomis rankovėmis, pro 
kurios išilgines prakirptes matyti balti ploniausios drobės 
marškiniai. Ant didelės atlenkiamos apykaklės su nėriniais 
krinta ilgi apačioj sugarbiniuoti plaukai (gal perukas), o vie- 
na vešlių garbanų sruoga surišta kaspinu. Ant tų garbanų 

pūpso minkšta plačiakraštė skrybėlė, papuošta stručio plunks- 
nomis. Dabitos barzda nuskusta, tik per vidurį smakro pa- 
liktas vos pastebimas smailas plaukų kuokštelis, virš kurio sty- 
ro į viršų užriesti ploni ūsai. Per ranką permestas aksominis 
apsiaustas, kurį frantas itin mėgsta, nes su juo gali nutaisyti 
daugelį paveiksluose matytų pozų. Tačiau ypatinga jo drabu- 
žių puošmena yra ant peties prisegtas auksu ir brangakme- 
niais išdabintas bantas. Tai meilės įrodymas, gautas iš širdies 
damos. 

Paryžiuje jaunajam Blezui ne kartą teko sutikti tokių 
frantų, ir vėliau jis „Mintyse“ rašys: „Būti dabita nėra jau 
toks tuščias daiktas, kadangi tai reiškia parodyti, jog labai 
daug žmonių dirba tavo labui, tai reiškia parodyti savo šu- 
kuosena, jog turi tarna, parfumerį ir t. t., parodyti savo klos- 
tėtais antkrūtiniais, juostomis, antsiuvais, kad tu naudojiesi 
daugelio paslaugomis. O čia jau ne vien tik išorė, ne vien 
būtini aprangos reikmenys: tai reiškia, kad tu turi savo ži- 
nioje daugelį rankų. Kuo daugiau rankų tavo žinioje, tuo tu 
galingesnis. Būti dabita — vadinasi, parodyti savo galybę“, 

Toji išorinė, banali ir kartu neįveikiama galia tarsi užbūrė 
frantą Ir, laukdamas savo damos, jis su pavydu bei susižavė- 
jimu žvalgosi į tuos, kurie tos galios turi dar daugiau. Bet 
štai pasirodė jo dama, vilkinti aksomine suknia su stambiais 
nėriniais. Prie jos korsažo pritaikyti kaspinai ir grandinėlės 
su būtiniausiais reikmenimis: veidrodėliu, vėduokle, laikro- 
džiu ir kt. Patyrusi akis būtinai pastebės ir meilės įrodymus, 
gautus iš mylimojo. Veikiausiai tai bus rozetės iš kaspinų ir 
perlų, nešiojamos ant krūtinės prie širdies arba ant kaklo, nors 
galima pamatyti ir ant liemens ar ant galvos. Leisdamasi ieš- 
koti meilės nuotykių, dama apdairiai užsidengė baltą veidelį 
juodo aksomo kauke (tais laikais dar buvo laikoma, jog rei- 
kia slėpti savo romanus), koketiškai nubarstė jj muselėmis. 

Damai ir jos mylimajam temstant pavojinga per daug nu- 
tolti nuo Karališkosios aikštės, jük jie nepasiėmė žiburio ir 
tikriausiai pataikys į klaną. Bet tai dar būtų pusė bėdos. Nak- 
ties tamsoje niekas negali būti ramus dėl savo mantos, bran- 
genybių ir net dėl savo gyvybės. Jūs galite patekti būrin nak- 
tinių lėbautojų, kurie nuplėš nuo jūsų apsiaustą, ar į nagus 
kapšelių pjaustytojų, stovinčių palei namų sienas ir mikliai 
nurėžiančių kapšelius, kuriuos vyrai ir moterys nešiojasi pa- 

sikabinę prie juostų. PrieSintis beprasmiška, nes kitaip rytą 
kurioje nors paplavų duobėje policija ir vėl ras lavoną. To- 
dėl sutemus taip skuba į savo būstus vieniši pėstieji, rečiau 
pamatysi ir karietq. Tik kartais nudardės niūrioje tyloje lio- 
kajų su deglais apsuptas ekipažas, vežantis nuvargusį savo 
šeimininką iš baliaus ar teatro... Jau seniai ilsisi pataluose gar- 
būs buržua; blausvai blykčioja siūbuojantys žibintai prie baž- 
nyčių, su kiekvienu judesiu mesdami fantastiškus šešėlius; ne- 
pastebėję nieko įtartino pražingsniuoja patruliai su žiburiais... 

Bet štai iš už aukštų stogų prasiskverbia pirmieji aušros 
spinduliai, atsibunda savo varganose lindynėse elgetos ir bas- 
tūnai, ima rengtis smulkūs prekeiviai ir išnešiotojai. Gatvėse 
pasirodo vandenešė — jos sunkių medinių klumpių kaukšėji- 
mas garsiai aidi gretimose gatvelėse. Jau galima pamatyti ir 
valstiečių su rudomis striukėmis ir raudonomis kaip plyta na- 
mie austos drobės kelnėmis, su drobiniais getrais ir žaliaminės 
odos kurpėmis; jie atkeliavo į sostinę parduoti savo kasdie- 
ninių prekių. O po kurio laiko gatves užplūsta triukšmingi 
amatininkai ir pardavėjai, traukiantys į dirbtuves, statybas ir 
krautuves. Suskamba bažnyčių varpai. 

Daugelis paryžiečių nelabai trokšta sėslaus gyvenimo ir 
neturi nuosavų namų, o klajoja iš vieno kvartalo į kitą, nuo- 
modami butus sutartimi nustatytam laikui. Etjenas Paskalis 
irgi neketino įsigyti nejudamos nuosavybės ir per keletą me- 
tų du kartus persikėlė iš vienos vietos į kitą. Atvažiavęs į 
Paryžių, jis apsigyveno Tiseranderi gatvėje, netoliese aristo- 
kratiško Marė kvartalo, 1634 metais persikraustė į Nev Sent 
Lambero gatvę, o kitais metais išsinuomojo namą Brizemišo 
gatvėje. Brangiausias (600 livrų metams) buvo Nev Sent Lam- 
bero gatvės butas, buvęs priešais Kondė vilą. Brizemišo gat- 
vėje reikėjo mokėti 295 livrus per metus. 

Tvarkyti namų reikalus Etjenui Paskaliui padėjo tarnaitė 
Luiza Delfo, tapusi šeimos nariu, o sumani, rami ir meili Žil- 
berta broliui ir seseriai atstojo motiną: vedžiodavo juos pasi- 
vaikščioti, apramindavo žaidžiančius ar išdykaujančius, pri- 
žiūrėdavo pamokų ruošimą. Baigęs tarnybos reikalus ir ap- 
ėjęs namų apyvoką, tėvas beveik visą savo laiką skirdavo 
vaikų mokymui, ir jo triūsas greitai davė vaisių: sūnus Blezas 
sparčiai, beveik žaibiškai kilo į sunkiai pasiekiamas mokslų 
aukštumas. 

Paskalio laikais vaikus mokydavo arba namų mokytojai, 
arba jie mokydavosi koležuose bei vienuolynų mokyklose. 
Ypač gerą reputaciją turėjo jėzuitų ordino koležai. Juose 
mokėsi daugelis garsių Prancūzijos žmonių, pavyzdžiui, XVII 
amžiuje — Bosiujė, Dekartas, Kornelis, Moljeras, XVIII amžiu- 
je — Monteskjė, Volteras. Jėzuitų kolegijose buvo mokomasi 
eksternais ir internais, mokiniai būdavo iš turtingų ir kilmin-. 
gų šeimų (paprastos liaudies mokymu ir apskritai pradžia- 
moksliu ordinas nesidomėjo ir tuo jo koležai labai skyrėsi nuo 
protestantų mokyklų). Kad internatai būtų patrauklesni, jė- 
zuitai pramanydavo visokių pramogų, teikiančių jaunimui pa- 
saulietiSko gyvenimo įgūdžių ir mokančių gerų manierų. Ma- 
nieros dažnai būna geriausia rekomendacija, ir auklėtojai 
stengdavosi atpratinti kai kuriuos mokinius nuo pernelyg 
prasčiokiškų įpročių ir kalbėsenos, išmokyti juos nepriekaiš- 
tingai elgtis, naudotis nosine, servetėle ir pan. Tokių mokyklų 
pastatai buvo erdvūs ir šviesūs, dortuarai ir rekreacijos salės 
idealiai sutvarkytos. Svarbi vieta buvo skiriama fiziniam la- 
vinimui — jojimo, plaukymo, fechtavimo pratimams. Jėzuitų 
mokyklose paprastai būdavo aukštesnysis ir žemesnysis kur- 
sai. Žemesnysis kursas apimdavo penkias klases; pirmosios 
trys vadinosi gramatikos klasėmis, po to ėjo dvi retorikos 
klasės. Žemesnio kurso programa numatė skaitymo ir rašy- 
mo, katekizmo, graikų ir ypač lotynų kalbų pradmenų moky- 
mą. Lotynų kalbos buvo mokoma taip nuodugniai, kad bai- 
gusieji koležą ją mokėjo ne blogiau kaip gimtąją kalbą (net 
pertraukų metu iš mokinių buvo reikalaujama kalbėtis lotyniš- 
kai, priešingu atveju jie būdavo baudžiami). 

Aukštesniosiose klasėse mokymo pagrindas buvo Aristote- 
lio filosofija. Pirmaisiais trimečio filosofijos kurso metais bu- 
vo studijuojami Aristotelio logikos veikalai ir „Etika“. Ant- 
rieji metai buvo skirti geografijai, matematikai ir fizikai. Iš 
fizikos kurso buvo skaitoma Aristotelio „Fizika“, jo knygos 
„Apie dangų ir pasaulį“, „Apie atsiradimą ir išnykimą“. Tri- 
mečio kurso pabaigoje reikėdavo perkrimsti Aristotelio meta- 
fiziką. Visas mokymo ciklas baigdavosi ketvirtaisiais metais, 
kurie būdavo skirti teologijai. Religinis auklėjimas užimdavo 
svarbiausią vietą visame mokymo procese. Jėzuitų kongrega- 

cijos mokymo plane sakoma, kad „religija turi būti bet ko- 
kio auklėjimo pagrindas ir užbaiga, centras ir siela“. 

Tačiau šiam sumanymui įvykdyti jėzuitai pasirinko ne vi- 
sai tinkamas, galima sakyti, net jam prieštaraujančias prie- 
mones, išoriniams elgesio pasikeitimams teikdami pirmenybę 
prieš vidinius persitvarkymus. Taip antai svarbiausias moky- 
mosi stimulas buvo varžybos, disputų nugalėtojai gaudavo iš- 
orinius pasižymėjimo ženklus — jiems buvo iškilmingai įtei- 
kiami prizai, juostos, medaliai ir t. t. „Tegu mokinys,— sako- 
ma vienoje jėzuitų mokymo instrukcijų — neatsako savo pa- 
mokos pavieniui, tegu jis turi varžovą, pasiruošusį jį kriti- 
kuoti, skubinti, paneigti, mėgautis jo pralaimėjimu... Renkite 
varžybas, parinkite kovotojus, paskirkite teisėjus... Laurus, 
gautus kaip atlyginimą už darbą, galima išstatyti parodai 
kokioje nors viešoje vietoje...“ Pasižymėję disputuose ir gero 
elgesio mokiniai sėdėdavo garbingose vietose, jiems būdavo su- 
teikiami tam tikri mokyklos vardai (cenzorių, pretorių, deku- 
rionų) ar graikų bei romėnų herojų vardai; atsilikėliai sėsda- 
vosi į gėdos suolus (ant „pragaro laiptų“), gaudavo visokias 
pravardes („vėdarų mulkis“, „asilo ausys“ ir t. t). Taip buvo 
skatinama mokinių nelygybė ir susiskaldymas, kuriuos įtvirtin- 
davo išorinis pasisekimas ar nesėkmė. Prie skatinimo dar pri- 
sidėdavo ir tai, kad tėvai jėzuitai kartais panaudodavo moki- 
nius kaip šnipus: būdavo net pažadama atleisti berniukui pra- 
žangą, jeigu jis sugaus draugą, darantį panašią eibę. Tokia 
praktika kurstė pavydą ir puikybę, garbėtrošką ir egoizmą. 

Nenuostabu, kad daugelio mokinių dievobaimingumą ir pa- 
maldumą nustelbė suvis pasaulietiški ar intelektualiniai porei- 
kiai. Vienas tokių buvo ir Dekartas, mokęsis garsioje Le Fle- 
šo jėzuitų kolegijoje. Išbuvęs joje dešimt metų, Dekartas neta- 
po nei kunigu, nei vienuoliu. Negana to: Le Fleše įgytos žinios 
jo nepatenkino, nes jos jam atrodė lyg netvarkingas keleto ar- 
chitektų pastatytas statinys. Dekartas laikė šias žinias priešta- 
ringomis knyginėmis nuomonėmis, kurių netvirtą pamatą su- 
darė nepastovūs žmonių jausmai ir vien tikėjimu paremti 
sprendimai. Vienintelis dalykas, į kurį atkakliai kibo Dekartas, 
buvo matematika. Ir baigęs kolegiją, jis stengėsi kurti savo gy- 
venimą ir mokslą „tuščioje“ vietoje, padedamas vienintelio ar- 
chitekto ir auklėtojo — matematinio proto ir parengtų taisyk- 
lių bei priemonių. 

Matyt, Dekartą apėmusios idėjos jau pleveno to amžiaus 
ore, ir tokiu „architektu“ (kitaip sakant, įsikūnijusiu matema- 
tiniu protu) Blezui tapo jo tėvas. Etjenas Paskalis neleido berniu- 
ko į koležą, nesamdė jam namų mokytojų, o pats buvo vienin- 
telis sūnaus mokytojas ir auklėtojas. Jis mokė Blezą atidžiai 
stebėti aplinkos reiškinius, mąstyti apie juos, aiškiai ir gerai 
įsisąmoninti visus veiksmus bei poelgius. Etjenas Paskalis iš 
anksto sudarė ir kruopščiai apgalvojo sūnaus mokymo planą, 
laikydamasis taisyklės, kad mokomas dalykas neturi būti per 
sunkus vaiko protui ir turi atitikti jo amžių. Dėl to tėvas nu- 
tarė nemokyti sūnaus lotynų ir graikų kalbų, kol jis nesu- 
lauks dvylikos metų (jėzuitų koležuose jų buvo pradedama 
mokyti gerokai anksčiau), o matematikos — vieno svarbiausių 
"plane numatytų disciplinų — iki penkiolikos ar šešiolikos me- 
tų. Užtat nuo aštuonerių metų jis ėmė Blezui aiškinti įvairių 
kalbų bendrąsias sąvokas, pasakoti, kaip jos susidaro, kaip per- 
siduoda iš vienos šalies į kitą ir paklūsta gramatikos taisyklėms, 
Paskaliui jis parodė, kaip tos taisyklės padeda mokytis užsie- 
nio kalbų. Aiškindamas visuotinės gramatikos pagrindus, tėvas 
mokė Blezą protauti perdėm racionaliai ir teoriškai, ieškoti visų 
daiktų bendrųjų principų bei dėsnių ir tik po to tiesiogiai su 
tais daiktais susipažinti, pereiti prie atskirų konkrečių klausimų. 
Taigi, prisimena Žilberta, kai brolis paskui ėmė mokytis kalbų, 
jis žinojo, kam tai daro, ir domėjosi tais klausimais, kuriems 
reikėjo skirti daugiau dėmesio. 

Supažindinęs sūnų su kalbotyros pagrindais, Etjenas Paska- 
lis ėmė kalbėtis su juo apie paraką ir kitus įdomius gamtos 
reiškinius — kūnų plūduriavimą, šviesos atsispindėjimą ir pan. 
Tie pokalbiai tęsdavosi net ir valgant ar žaidžiant. Smalsiam 
berniukui jie labai patiko ir teikė daug malonumo. Bet kai 
tėvas negalėdavo pakankamai pagrįstai paaiškinti vienų ar ki- 
tų dalykų ar kai argumentai būdavo pernelyg migloti, mažasis 
Blezas nuliūsdavo. Tokiu atveju jis ilgam susimąstydavo ir 
tol nenurimdavo, kol pats nerasdavo patenkinamo atsakymo 
į dominančius klausimus. Žilberta pažymi, kad, turėdamas švie- 
sų ir skvarbų protą, brolis iš pat mažens ieškojo tik akivaiz- 
džių tiesų ir netikėdavo vien tik žodiniais paaiškinimais. 

Kartą už stalo kažkas iš svečių netyčia užkliudė peiliu fa- 
janso lėkštę. Pasigirdo pratisas garsas, bet vos lėkštę palietus, 
jis tučtuojau nutilo. Blezas ilgai mąstė apie garso atsiradimo 

ir nuslopimo priežastis, barškino įvairius daiktus, lygino re- 
zultatus. Remdamasis tais stebėjimais ir jų išvadomis, vienuoli- 
kametis berniukas parašė nedidelį traktatą apie garsus (jis ne- 
išliko), kuris moksluose nusimanančių žmonių buvo pripažin- 
tas „nuostabiu ir labai protingu". 

O po metų netikėtai ir ryškiai sušvito jo matematiniai ga- 
bumai. Blezo tėvas, kaip žinia, buvo žmogus mokytas ir di- 
delis matematikos žinovas (Etjenas Paskalis buvo įjungtas į 
Rišeljė sudarytą komisiją, kuri turėjo nagrinėti su ilgio api- 
brėžimu susijusius klausimus; su garsiais matematikais Ferma 
ir Robervaliu dalyvavo moksliniame dispute, skirtame geostati- 
kos problemoms; be to, jis tyrinėjo kreives, ir matematikos 
istorijoje jo pavardė susijusi su vadinamąja „Paskalio srai- 
ge" — jo atrasta ketvirtos eilės algebrine kreive), ir jo namuo- 
se būdavo dažnai svarstomos aktualios to mokslo problemos. 
Berniukas smalsiai klausydavosi svečių pokalbių ir prašydavo 
tėvą pamokyti jį matematikos. O šis, laikydamasis savo plano 
ir metodo, stengdavosi nutylėti ir rengti mokslinius pokalbius, 
sūnui nedalyvaujant. Be to, Etjenas Paskalis matematiką laikė 
mokslu, apimančiu visas proto galias ir labiausiai patenkinan- 
čiu Žmogaus intelektą, todėl matematikos pamokos, jo nuomo- 
ne, galėjo Blezui sukliudyti tobulai išmokti kalbų. Į nesibai- 
giančius atkaklius sūnaus klausimus jis atsakydavo išsisukinė- 
damas, žadėdamas jį išmokyti matematikos „desertui“, atpil- 
du už gerą lotynų ir graikų kalbų išmokimą. 

Tačiau likimas lėmė, kad Etjeno Paskalio norai neišsipil- 
dytų. Matydamas tėvo atkaklumą, Blezas vis dėlto negalėjo 
sutramdyti savo žinių godulio ir nesiliovė jo kamantinėjęs vi- 
sokiausiais klausimais. Kartą, paklusdamas anksti pabudusiam 
ir auklėjimo sustiprintam troškimui ieškoli visų daiktų pama- 
to, jis paklausė tėvo, koks tai mokslas geometrija ir ką ji ti- 
ria. Tėvas tuokart nusileido ir paaiškino, kad geometrija tiria 
taisyklingųjų figūrų sandarą ir nustato jų tarpusavio propor- 
cijas, tačiau uždraudė sūnui minėti matematiką ir net gal- 
voti apie ją, o visas matematikos knygas užrakino. Tačiau tė- 
vo įsakymas negalėjo užgesinti žingeidumo ugnies; Blezas ei- 
davo į savo kambarį ir ten, pamiršęs įprastus vaikų žaidimus, 
visur angliuku braižydavo apskritimus, lygiašonius trikam- 
pius ir kitas taisyklingas figūras. Jis stengdavosi nustatyti tų 
figūrų elementų ir pačių figūrų tarpusavio proporcijas, pats 

sugalvodamas tam aksiomas. Kadangi tévas slépé nuo jo geo- 
metrijos terminus ir taisykles, Blezas apskritimą vadino „žie- 
deliu", o tiesę — „lazdele“. Su tais „žiedeliais“ ir „lazdelėmis“ 
jis rezgė nuoseklius įrodymus ir, pasak Žilbertos, tyrinėdamas 
tas figūras nusikasė taip toli, kad priėjo pirmosios Euklido 
knygos 32-ją teoremą (trikampio vidaus kampų suma lygi 
dviem statiesiems kampams). Prie tų trikampių kartą ir užklu- 
po jį Etjenas Paskalis. Tačiau Blezas buvo taip įnikęs į savo“ 
„Žiedelius“ ir „lazdeles“, kad ilgai nė nepastebėjo tėvo atėji- 
mo. Kai pagaliau jų žvilgsniai susitiko, jie žvelgė vienas į ki- 
tą su tokia nuostaba, kad sunku buvo pasakyti, kuris iš jų 
labiau apstulbintas — tėvas ar sūnus. Kai Etjenas Paskalis pa- 
klausė berniuko, ką jis veikia, ir tas atsakydamas išdėstė jam 
savotiškai suformuluotą Euklido trisdešimt antrąją teoremą, 
tevas nesumojo ko griebtis iš susijaudinimo. O Blezas su savo 
„žiedeliais“ ir „lazdelėmis“ įrodinėdamas ėmė „trauktis atgal“ 
ir grįžo prie pradinių aksiomų. 

Tėvas buvo taip priblokštas visai nevaikiškų sūnaus gabu- 
mų, kad valandėlę neteko amo, o kai atsipeikėjo, nė žodžio 
netaręs, leidosi pas savo artimą draugą Le Pajerą, kuris buvo 
mokytas žmogus ir gerai nusimanė matematikoje. Atėjęs pas 
Le Pajerą, Etjenas Paskalis kurį laiką stovėjo be žado, o jo 
akyse pasirodė ašaros. Matydamas jį tokį susijaudinusį, Le 
Pajeras paprašė atskleisti savo nelaimės priežastį. Kaip rašo 
Žilberta, kiek apsiraminęs tėvas atsakęs: „Aš verkiu ne iš 
skausmo, o iš džiaugsmo. Juk jūs žinote, kaip aš stropiai slė- 
piau nuo sūnaus geometrijos žinias, bijodamas jam sukliudyti 
mokytis kitų dalykų. O pažiūrėkite, ką jis ۳ 

Išklausęs draugo pasakojimą, Le Pajeras buvo nustebintas 
ne mažiau už jį ir pasakė, kad neteisinga ir žiauriu laikyti 
nelaisvėje tokį nepaprastą protą ir slėpti nuo berniuko mate- 
matiką. Šį kartą Etjenas Paskalis nebeprieštaravo ir pakeitė 
ankstesnį mokymo planą. Tuo būdu Blezui tapo prieinamos 
matematikos knygos, ir, ilsėdamasis po kitų pamokų, jis ėmė 
į rankas Euklido „Geometrijos pradmenis“, kuriuos įveikė la- 
bai greitai ir be pašalinės pagalbos, be to, dar šį tą papildy- 
damas ir išplėtodamas. Smalsus paauglys nesustojo ties Eukli- 
du ir, graikų geometriją gerai išmaniusio tėvo vadovaujamas, 
ėmė sistemingai studijuoti Archimedo, Apolonijaus ir Papo 
darbus. Paskui jie ėmėsi Dezargo. Pažanga buvo tokia žaibiška, 


29 


jog mokinys greitai pranoko mokytoją. „Ne aš ji, o jis mane 
moko“, — ne be pasididžiavimo kalbėjo Etjenas Paskalis ir kar- 
tu su matematika toliau mokė sūnų lotynų, graikų, italų kal- 
bų, logikos, fizikos ir iš dalies filosofijos (istorija, literatūra, 
didžioji dalis filosofijos, taigi humanitariniai dalykai, jo plane 
buvo praleisti). 

Tėvas galėjo būti patenkintas savo mokymo metodu: jis 
visiškai atitiko Blezo įgimtus polinkius, juos stiprino ir ugdė. 
Nedideliame traktate „Samprotavimas apie meilės aistrą“, ku- 
ris iš tradicijos priskiriamas Blezui Paskaliui, yra pasakyta, 
kad žmogus iš tikrųjų užauga ir subręsta po dvidešimties me- 
tų, kai labiausiai suaktyvėja protas ir mintis. Blezui šis laikas 
atėjo mažų mažiausiai du kartus anksčiau. Net galima pasa- 
kyti, kad vaikystėje jis neturėjo vaikystės. Smalsus ir įžval- 
gus vaiko protas nori prasiskverbti į visų dalykų esmę; tiktai 
tikslių, aiškiai suvokiamų priežasčių žinojimas gali jį nudžiu- 
ginti. Ar toks nusiteikimas neprieštarauja tikram vaikiškumui, 
kai į begalinius „kodėl“ pakanka veikiau „fantastinio“ negu 
„mokslinio“ atsakymo? Juk tikras ir įsivaizduojamas pasauliai 
vaikui susilieja į nedalomą vienovę. Žiūrint suaugusiojo aki- 
mis, vaiko gyvenimas yra panašus tarsi į kokį pasakų miražą. 
Vaiko suvokimas turi savo dėsnius. Vaikas nesugeba stebėti 
pats savęs. Jam neegzistuoja laikas, mintis, niekam jis savęs 
nepriešpriešina, iš nieko neišskiria. Jis yra pasaulyje ir pa- 
saulis jame kaip esamybė, o ne kaip refleksijos aktas. Sąmonė 
su savo atribojamąja ir išskiriamąja funkcija, skaidanti būtį 
kaip visumą į dalis, jas klasifikuojanti ir nustatanti jų hierar- 
chiją, sąmonė, pasireiškianti savo atsiskyrimu nuo likusio 
gamtos pasaulio ir gyvų ryšių su juo netekimu, viešpatavimu 
tam pasauliui, dar nepajungė savo galiai paprastų ir naivių 
vaiko veiksmų. Jį tarsi dar tebegaubia motinos įsčių šiluma, 
siejanti su gyvūnų ir augalų gyvenimu, ir motina jam, be 
abejo, tebėra centrinė figūra. 

Dar vaikas būdamas, Blezas neteko motinos šilumos Ir 
švelnumo, kurie pamažu- suformuoja harmoningą psichiką. Tą 
netekimą dar labiau paryškino tėvo parinkta perdėm vyriška, 
intelektuali mokymo kryptis. Etjenas Paskalis pasirodė besąs 
sumanus pedagogas, o jo aiškų tikslą turinčios veiklos rezul- 
tatai buvo akivaizdūs ir net pranoko visus jo lūkesčius. Tačiau 
orientavimasis daugiausia į „grynąjį“ mąstymą turėjo ir svar- 

bu trūkumą: toks metodas nejučia ugdo ir pernelyg didelį pa- 
sitikėjimą savo protu ir išradingumu, išdidumą ir garbėtrošką, 
tam tikrą panieką kitiems, nes kaip tik žinios (ir dar socialinė 
padėtis) geriausiai parodo ir pabrėžia žmonių skirtumus, ,,ma- 
no" ir „tavo“ ypatingumą. Tą skirtingumą nuolat koreguoja ne- 
rimstantys paties gyvenimo verpetai, be to, dorovinis auklė- 
Jimas, tvirtinantis, jog tokie skirtumai yra tik vieni niekai, pa- 
lyginus su kur kas svarbesniu bendro likimo ir paskirties pa- 
našumu. Auklėjamas ir mokomas vien tėvo, Blezas sykiu ne- 
turėjo galimybės patirti, kaip veikia mokyklos aplinka, kuri, 
nepaisant aiškių trūkumų, turi privalumą, kad besiformuojanti 
asmenybė susipažįsta ir „susimaišo“ su kitų asmenų egzisten- 
cija ir naujais požiūriais, tampa visais atžvilgiais ne tokia 
dogmatiška ir atsiribojusi, pilniau patiria gyvenimo „margu- 
mą“ su jo nesuskaičiuojamomis ir įvairiausiomis apraiškomis. 

Kalbant apie dorovinį auklėjimą, negalima pasakyti, kad 
Etjenas Paskalis būtų visai jį ignoravęs, tačiau jam tai mažai 
rūpėjo. Bjezo tėvas nebuvo toks pamaldus ir taip uoliai reli- 
gingas kaip velionė motina, bet jis buvo nuoširdžiai tikintis 
žmogus ir savo vaikus mokė jei ne mylėti religiją, tai bent 
gerbti jos dogmas ir apeigas. Kasdieniame gyvenime Etjenas 
Paskalis mokėjo pasaulietiškumą suderinti su religingumu, rū- 
pinimąsi savo gerove —su evangelijos priesakų vykdymu. Be 
to, jis buvo įsitikinęs, kad tikėjimas negali būti svarstymo ob- 
jektas, kad jo negalima pajungti protui, bet savo ruožtu ne- 
galima panaudoti ir gamtos reiškiniams tirti. Toks nusistaty- 
mas turėjo atskirti neperžengiama siena kasdienį gyvenimą 
nuo teologijos tiesų, o vien tik filosofiniu požiūriu jis vedė į 
deizmą. Šis nusistatymas turės prieštaringą poveikį tolesniam 
Blezo gyvenimui... 


Įnikęs į pedagoginę veiklą, Etjenas Paskalis vis dėlto ras- 
davo laiko plėsti Paryžiaus pažinčių ratą. 1634 metais jis par- 
duoda savo pareigas ir namus Klermon Ferane broliui Blezui, 
keletu finansinių operacijų pinigus paverčia renta ir gyvena 
tuo metu su šeima aristokratiškame Paryžiaus kvartale. Jis su 
vaikais dažnai svečiuojasi pas savo kaimynus — valstybės pa- 

taréja ir finansų valdytoją poną Le Moranži, aplanko kardi- 
nolo Rišeljė giminaitę, būsimąją grafienę d'Egijon, gyvenančią 
Mažajame Liuksemburge. Susipažįsta ir su artimu kardinolui 
Rišeljė garsiu aktoriumi Mondori, Marė teatro įkūrėju, bet už- 
vis dažniausiai lankosi preciozinio poeto Dalibrė sesers po- 
nios Sento salone. Ji žinoma Paryžiuje savo meilės ryšiais su 
visoje Prancūzijoje išgarsėjusiu salonų šmaikštuoliu Vuatiūru. 
Etjeno Paskalio vaikai pamažu įpranta prie naujos aukštuo- 
menės aplinkos ir vis dažniau atidžiai klausosi suaugusiųjų 
pokalbių. 

Pas ponią Sento aptariamos literatūros ir aukštuomenės 
gyvenimo naujienos. Svečiai nuolat kartoja jauno dramaturgo 
Pjero Kornelio vardą. Savo pirmosiomis komedijomis jis pel- 
nė viso Paryžiaus aplodismentus. Baigęs jėzuitų koležą Rua- 
ne, būsimasis garsių prancūzų klasicizmo tragedijų (,Sido", 
„Horacijaus“, „Cinos“, ,Polieukto") autorius pradėjo verstis ad- 
vokato praktika. Bet į teismo tarnybą jo širdis aiškiai nelinko, 
ir greitai jis visai apleido šį darbą. Kornelj traukte traukė 
plunksna, o čia dar laiminga proga pasitaikė. 1628 metais 
Ruane gastroliavo Mondori su Marė teatru, ir dvidešimt dve- 
jų metų autorius, susižavėjęs garsiojo artisto vaidyba, išdrįso 
parodyti jam pirmą savo bandymą — komediją „Melita“, ku- 
rioje buvo pavaizduotas linksmas .jo paties gyvenimo nuoty- 
kis: draugas supažindino jį su savo mylimąją, o ši vietoj buvu- 
sio garbintojo pasirinko Kornelį. Mondori pjesė patiko, ir kitais 
metais ji buvo pastatyta Paryžiuje. Nepaisant įmantrių galan- 
tiškų dialogų, reiškusių subtiliausius įsimylėjėlių jausmus, pje- 
sė turėjo didelį pasisekimą. 

Po ,Melitos" pasirodė komedijos „Našlė“, „Teismo gale- 
rija“, „Karališkoji aikštė“, parašytos ta pačia dvasia ir susi- 
laukusios tokio pat Paryžiaus žiūrovų palankumo. Kornelis 
tampa madingas, ir žinomas literatas Žoržas Skiuderi giriama- 
jame eilėraštyje „Našlės“ pratarmėje ragina žvaigždes pasi- 
šalinti, nes užtekėjo saulė. 1633 metais Kornelis buvo prista- 
tytas pirmajam ministrui. Rišeljė laikė save ne tik patyrusiu 
politiniu strategu, bet ir dideliu teatrinio meno teoretiku bei 
praktiku. Jis mėgino ir pats rašinėti tragedijas ir kvietė Kor- 
nelį būti vienu bendraautorių. Kaip talentingas dramaturgas 
sutars su pagyrūnu teatraluf Pas ponią Sento susirinkę lite- 

ratai gvildeno šį klausimą, taip pat ir kitą, susijusį su nauja 
pirmojo ministro iniciatyva. 

Rišeljė favoritas abatas ir poetas Buaroberas kartą kardi- 
nolui pranešė, kad kiekvieną sekmadienį grupė rašytojų (Go- 
do, Gombo, Šaplenas ir kt.) slapčia renkasi turtingo buržua ir 
dailiosios literatūros mėgėjo Konraro bute ir svarsto kalbos 
bei literatūros problemas. Klausantis šio pranešimo, jo emi- 
nencijos ūsai ėmė šiauštis, antakiai rauktis: jis nemėgsta jo- 
kių sambūrių, kur už padorios išorės kartais slepiasi klastin- 
gi kėslai. Buaroberas mėgina perkalbėti iš anksto priešiškai 
nusistačiusį kardinolą, o šis jau brandina savo planą — šios gru- 
pės pagrindu sukurti ypatingą įstaigą, griežtai pavaldžią valsty- 
bei. Taip 1634 metais įkuriama Prancūzijos Akademija. ` Ri- 
šeljė gerai supranta, kokią reikšmę turi idėjos visuomenės ir 
valstybės gyvenimui vairuoti ir stengiasi kiek galėdamas va- 
dovauti jų kūrimosi procesui. „Nors išsilavinimas,— rašo jis,— 
yra tikrai būtinas bet kurioje valstybėje, jis, be abejo, neturi 
būti suteikiamas visiems be atrankos. Koks siaubingas būtų 
kūnas, visose savo dalyse turintis akis, tokia būtų ir valsty- 
bė, jei visi jos valdiniai būtų mokyti... Štai kokiais sumeti- 
mais politikai nori, kad tvarkingoje valstybėje būtų daugiau 
mechaninių profesijų meistrų negu laisvųjų profesijų meistrų, 
skleidžiančių apšvietą“. Kaip tik turint tikslą vairuoti „laisvų- 
jų profesijų meistrų“ veiksmus ir buvo įkurta Akademija, ku- 
rios darbą be atvangos sekė kancleris Segjė ir pats kardino- 
las. Kardinolas mėgino pajungti valstybei ir kalbą: akademi- 
kai privalėjo parengti visiems vieną prancūzų kalbos žcdyną, 
o paskui stropiai žiūrėti, kad kalba būtų gryna ir taisyklinga. 
Jis buvo labai patenkintas ir kiekvieną sykį dėkodavo akade- 
mikams, kai jie atsiųsdavo jam kokios nors sunkios proble- 
mos sprendimą. Akademikai savo ruožtu buvo dėkingi Rišel- 
jė už mūzų šelpimą ir stengėsi jo neįskaudinti, būti jam pa- 
klusnüs. Vienas amžininkas, simboliškai vaizduodamas jų san- 
tykius, į savo knygos titulinį lapą įdėjo d.delę saulę, kurios 
centre buvo pavaizduotas Rišeljė, nuo saulės nutjse keturias- 
dešimt spindulių, kurių galuose surašytos akademikų pavar- 
dės; kiekvienam iš jų pagal nuopelnus tenka atskiras spindu- 
lys, o didžiausias ir tiesiausias iš visų — kancleriui Segje. 

Aukštuomenė susidomėjusi svarstė tuos reikalus, O kai ku- 
rie drąsūs gudragalviai Rišeljė liaupsinančią Akademiją vadi- 

no „Psafono pauk$tynu" (Psafonas — mitų personažas; trokš- 
damas, kad jį pripažintų "ievu, jis užsiveisė daugybę paukš- 
čių, kuriuos išmokė pasakyti: „Psafonas—dievas“). Kardinolas 
buvo itin jautrus liaupsėms ir vienos jam dedikuotos knygos 
įžangoje nepatenkintas išbraukė jam skirtą žodį „herojus“ ir 
įrašė „pusdievis“, o po savo portretu net leido lotyniškai pa- 
rašyti „Jis suteikia visatai judėjimą“. 

Ponios Sento salone buvo aptariamos ir naujausios laik- 
raščių žinios. Pirmasis Prancūzijoje laikraštis pradėjo eiti Pa- 
ryžiuje Paskalių atvažiavimo į sostinę metais. Kažkas truputį 
panašaus į šį laikraštį buvo naujienų ir oficialių pranešimų 
suvestinės, kurios būdavo iškabinamos antikos ir senovės Ry- 
tų miestų viešosiose vietose. XVI ir XVII amžiuje Europos 
miestuose, ypač Prancūzijoje, ėmė plisti ranka rašytos naujie- 
nos (nouvelles d la main) — pranešimai apie miesto ir kara- 
liaus rūmų gyvenimo įvykius, gandus, atsitikimus ir pan. Pa- 
vyzdžiui, Paryžiuje susidarė tikros „nuvelininkų“ (i$ prancü- 
zu kalbos žodžio nouvelle — naujiena) artelės, kurios rinkda- 
vosi judriausiose miesto vietose (Karališkojoje aikštėje, prie 
Naujojo tilto ir prekyvietės, smuklėse ir t. t.). Buvo svarstomi 
paskutiniai politikos ir karo įvykiai, nuo visų slepiami (o nu- 
velininkams žinomi) įvairiausių valstybės veikėjų ketinimai, 
jų intymaus gyvenimo paslaptys; suzinomi ir pagarsinami 
įvairių sferų gyvenimo atsitikimai, renkami ir užrašinėjami 
anekdotai, paskalos. Toji naujienų (dažnai pikantiškų ir neti- 
kėtų) aistra, iš pradžių buvusi stichiška, greitai pradėjo gauti 
organizuotą formą. Kai kurie „nuvelininkai“ darėsi profesio- 
nalūs naujienų medžiotojai ir buvo kurio nors žymaus asmens 
samdomi, kaip samdomi vežėjai ar kirpėjai. 

Tačiau kartą Paryžiuje pasirodė kažkoks Teofrastas Reno- 
do ir, vieno amžininko žodžiais, pražudė visus tuos rankrašti- 
nių naujienų meistrus. Prancūzų žurnalistikos tėvas Teofrastas 
Renodo buvo žmogus sumanus ir, gali sakyti, žvelgiantis į at- 
eitį. Išstudijavęs mediciną, jis apsistojo Paryžiuje, kur ir gavo 
karališkojo gydytojo vardą. Chemija jam atrodė esanti negin- 
Čijamas pažangos šaltinis, ir, nepaisydamas garsiai skelbiamų 
Sorbonos teologijos fakulteto draudimų, jis atkakliai skynė 
kelią į mediciną cheminiams- vaistams, juos nemokamai dalin- 
damas neturtingiems ligoniams. 

Tačiau medicina negalėjo patenkinti plačių jo interesų, ir 
Jis ėmėsi įvairių visuomenei naudingų sumanymų — steigti 
lombardą, adresų stalą, tarnautojų samdymo biurą, remdama- 
sis savo veikloje „Aristotelio ir pono Montenio" autoritetais, 
Pastaroji įstaiga, buvusi tarpininkė tarp samdytoju ir samdo- 
mųjų, turėjo teikti ir visokiausių prekybinių bei kitokių žinių. 
Taip samdos kontora tapo savotišku plačios korespondencijos 
ir naujienų centru. Nuovokusis Renodo greitai suprato; kad 
tos naujienos yra nebloga prekė, ir sumanė reguliariai spaus- 
dinti visas jį pasiekiančias žinias. Šitaip atsirado pirmasis 
Prancūzijos laikraštis, išeidavęs kartą per savaitę ir iš pradžių 
turėjęs keturis 21,5 centimetro ilgio ir 15 centimetrų pločio 
puslapius, išspausdintus labai smulkiu šriftu, neskaidant skil- 
timis ir be jokių tarpų. Laikraštis vadinosi „Gazette“ (manoma, 
kad tas žcdis kilęs iš itališko žcdžio ,gazetta"— monetos, už 
kurią buvo pardavinėjamos rankraštinės naujienos to meto 
Venecijoje, pavadinimo; tačiau kai kurie smailialiežuviai kil- 
dina tą žodį iš tarškėti mėgstančio paukščio šarkos pavadini- 
ma — „gazza“) ir buvo platinamas specialių išnešiotojų. Atsiras- 
davo skurdžių, kurie susipirkdavo numerius ir perpardavinėdavo 
juos naujienų mėgėjams aukštesne kaina. 

Vienoje graviūroje Gazeta vaizduojama sėdinti ant teisėjo 
pjedestalo ir vilkinti liežuviais bei ausimis nusėtu drabužiu. 
Šalia Gazetos sėdi Tiesa, atokiau neapykantos kupinus žvilgs- 
nius svaido Melas su nuplėšta kauke. Pjedestalo papėdėje Ga- 
zetos dešinėje įsitaisęs teismo sekretorius Teofrastas Renodo, 
o iš kairės — septyni įvairių nacijų atstovai, iš kurių galima 
atpažinti indėną su plunksnomis, nešantį Gazetai laiškus ir 
naujienas ir ją šlovinantį. Tolumoje pasirodo išnešiotojas su 
laikraščių pintine ir kažkokie tipai, mėginantys papirkti Re- 
nodo, tačiau šis išdidžiai nuo jų nusisuka. 

Rišeljė faktiškai sankcionavo „Gazetos“ leidimą ir, suvok- 
damas didžiulį spaudos poveikį visuomenės nuomonei, siunti- 
nėjo Renodo vyriausybinius pranešimus ir net straipsnius apie 
tai, ką jis norėjo paskelbti visų žiniai. Kai leidėjui didžiūno 
pranešimuose kas nepatikdavo, kardinolas galėdavo parašyti 
jam taip: „Arba „Gazeta“ atliks savo pareigą, arba Rencdo ne- 
teks pensijos, kurią gaudavo iki šiol“. Po vieno tokių laiškų 
Renodo nemurmėdamas nulenkė galvą, o už paklusnumą ka- 
raliaus vardu gavo visam gyvenimui ir su paveldėjimo teise 

privilegiją leisti bei visur ir visada pardavinėti „gazetas, nau- 
jienas ir pasakojimus apie viską, kas dėjosi ir dedasi tiek mū- 
sų karalystėje, tiek ir už jos sienų, viešas kalbas, prekių kai- 
nininkus ir kitus spausdintus dalykus..." 

Pirmasis numeris prasidėjo žiniomis iš Konstantinopo- 
lio — jose buvo pranešama, kad persų šachas apgulė Dilio 
miestą. Po to ėjo pranešimai iš Europos šalių. Tame ir ketu- 
riuose tolesniuose numeriuose nebuvo nė eilutės apie Prancü- 
„Ziją (čia reikėjo būti itin atsargiam). Ir tik šeštame numeryje 
atsirado žinių iš Prancūzijos gyvenimo. Su rubrikomis „Sent 
Žermeno priemiestis“ ir „Paryžius“ buvo patalpinti praneši- 
mai apie prasidėjusią sausrą, apie Foržo mineralinių šaltinių, 
kuriais naudojosi pats karalius ir visas jo dvaras, savybes, 
apie Paryžiuje siaučiančiaš karštliges ir dėl jų įtakingus sos- 
tinės piliečius ištikusią mirtį, apie Biblijos leidimą devyniais 
tomais ir aštuoniomis kalbomis. 

Ponios Sento namuose susirinkę vyrai keitėsi nuomonėmis 
apie prancūzų valstybės ir Ispanijos santykių pablogėjimą, 
svarstė ,Gazetoje" paskelbtą visą inkvizicijos nuosprendžio 
Galilėjui tekstą, nepasitikėdami skaitė pranešimą, kad Liudvi- 
kas XIII medžioklėje nukovė penkis vilkus ir kitą kartą ren- 
giasi medžioti lapes, „kurios turi labai bijoti, nes karalius vi- 
siems žalingiems gyvuliams turi laimingą ranką“. 

Damos, žinoma, visas tas laikraštines politines ir medžiok- 
lės naujienas praleidžia. Užtat jas labai sudomino žinia, kad 
suimta ponia Piuji Arnul, „dviem pistoleto šūviais nušovusi 
bajorą Antuaną de Monfokona, kuris kėsinosi į jos skaistybę, 
patvirtintą teismo posėdyje“. Jos susidomėjusios svarsto pra- 
nešimą apie didelį baletą, pavadintą „Strazdo medžioklė“, ku- 
rio libretą parašė karalius. Bet viena naujiena sujaudino vi- 
sus — ir damas, ir kavalierius. „Gazeta“ rašo, kad nedidelia- 
me Prancūzijos miestelyje  Ludene po maro epidemijos, 
nusinešusios į kapus apie ketvirtadalį jo gyventojų, uršulie- 
čių vienuolyno vienuoles ir jų vyresniąją apniko nakties vai- 
duokliai. Tuo reikalu buvo iškviesti demonologijos specialis- 
tai ir surengti vieši piktųjų dvasių išvarymo seansai. „Demo- 
nai“ buvo priversti prisipažinti, kad jiems pavyko įsibrauti į 
mergaičių kūnus, padedant kunigui Urbenui Grandjė, kuris 
prisipažino kaltas ir 1634 metų rugpjūčio 18 dieną buvo gyvas 
sudegintas miesto aikštėje. 

Iš Ludeno sklido gandai, kad dailus ir malonus kunigėlis 
pernelyg uoliai asistavo uršulietėms, kurios buvo pavydžiai jį 
įsimylėjusios, ir damos susijaudinusios svarstė galantiškas at- 
sitikimo užkulisių detales. 

Visi tie pokalbiai vyko pakaitomis su rafinuotais Dalibrė 
ar Benserado rondo ir epigramomis, po visus Paryžiaus salo- 
nus iš rankų į rankas plitusiais sąmojais iš Vuatiūro laiškų. 
Blezas kartkartėmis įdėmiai klausydavosi suaugusiųjų pokal- 
bių; bet dažniausiai nugrimzdavo į savo paties mintis, susiju- 
sias su matematika. O Žaklina su malonumu pasinėrė į salonų 
atmosferą ir greitai tapo laukiama viešnia naujųjų Etjeno Pas- 
kalio pažįstamų namuose. 


Jaunesnioji Etjeno Paskalio duktė, šeimos numylėtinė, iš- 
siskyrė iš kitų kerinčiu grakštumu, guviu protu ir anksti at- 
siskleidusiu poetiniu talentu. „Vos tik Žaklina pradėjo kalbė- 
ti, — prisimena Zilberta,— buvo matyti, kokia ji protinga. Be 
to, ji buvo tobulai graži ir labai švelnaus, maloniausio pasau- 
lyje būdo. Ji buvo mylima ir glamonėjama, kaip tik begali 
būti mylimas ir glamonėjamas kūdikis... Dėl šių savybių visur 
ji buvo laukiama ir beveik niekada nebūdavo namie“. 

Tačiau, nors ir „buvo matyti, kokia ji protinga“, Žaklina, 
priešingai negu brolis, iš pradžių neparodė didelio noro mo- 
kytis. Tarp šešerių ir septynerių metų ją imta mokyti skaityti. 
Etjenas Paskalis tai patikėjo vyresniajai dukteriai. Bet dvyli- 
kametė mokytoja susidūrė su netikėtomis kliūtimis, kadangi 
gera, meili ir kartu neklusni mokinė bjaurėjosi skaitymu ir ne- 
simokė pamokų. Kartą, kai iki eilinės pamokos buvo likę šiek 
tiek laiko, Žilberta garsiai skaitė savo kambaryje kažkokį ei- 
lėraštį. Įėjusi Žaklina atidžiai įsiklausė į žodžių skambesį, ją 
pakerėjo eilėraščio ritmas, ir ji ėmė maldauti seserį mokyti 
ją skaityti poeziją. Seserį nustebino toks keistas reikalavimas, 
tačiau Zaklinos norą ji patenkino. Nuo to laiko reikalai susi- 
tvarkė. Žaklina visą laiką stengėsi kalbėti rimuotai. Turėdama 
puikią atmintį, ji mintinai išmoko daugybę eilėraščių. Po to 
ji pareiškė norą išmokti eilėdaros taisyklių ir, dar nemokėda- 
ma skaityti, pati ėmė kurti. Kaip jaunasis Blezas „susigalvo- 

jo" geometriją, taip dabar aštuonmetei mergytei netikėtai at- 
sivėrė patrauklus poezijos pasaulis. 

1636 metais Etjenas Paskalis išvyko aplankyti savo gimi- 
nių į Overnę, ir kol jo nebus namie, jaunesniąją dukterį pali- 
kc pas ponią Sento. Ponios Sento dukterys, kurios buvo 
kiek vyresnės negu Žaklina, irgi nepaprastai mėgo eiliuoti, ir 
visos trys bendromis jėgomis, be jokios pašalinės pagalbos, 
"parašė eiliuotą komediją, laikydamosis griežčiausių dramatur- 
gijos taisyklių. Vaidinti pjesę, be autorių, buvo pakviesti ak- 
toriai. Premjera pasisekė, gausūs žiūrovai nesiliovė stebėtis vai- 
kų meistriškumu, o Paryžiaus salonuose dar ilgai netilo nuo- 
stabos ir pritarimo šūksniai. Viešas pasisekimas įpylė alyvos 
į ugnį, ir Žaklina dar karščiau įniko rimuoti viską, kas šau- 
davo į galvą. 

Tuo tarpu Blezas, tvirtai tikėdamas savo jėgomis, kopė į 
matematikos aukštumas. Matydamas, jog sūnui sekasi, Etjenas 
Paskalis ėmė reguliariai vedžiotis trylikos metų berniuką į 
mokslinio būrelio susirinkimus, kurie vykdavo pranciškonų 
vienuolio Mareno Merseno celéje. 


Būrelio įkūrėjas Marenas Mersenas buvo labai ryški to 
daugeliu atžvilgių prieštaringo ir pereinamojo Europos isto- 
rijos. laikotarpio figūra. Būdamas žemdirbio sūnus, jis mokėsi 
garsiojoje jėzuitų Le Flešo kolegijoje, kur mokėsi ir Dekartas. 
Nors jėzuitai ir stengėsi priimti į savo mokyklas šauniausias 
kilmingų šeimų atžalas, kartais tenai patekdavo ir paprastų 
žmonių; ordino pajamų visiškai "užteko, kad moksleiviai galė- 
tų mokytis nemokamai. Kolegijoje Mersenas gerai susipažino 
su teologija, scholastine filosofija, gamtos mokslais. Baigęs 
mokslą, (priešingai negu Dekartas) nutarė visiškai pasišvęsti 
religiniam gyvenimui ir apsigyveno minoritų ordino vienuo- 
lyne. Ordino įkūrėjo priesakai savo pasekėjams buvo pir- 
miausia nuolankumas, nuolatinė atgaila ir griežčiausias pas- 
ninkas. Vienuoliai dėvėjo ilgą šiurkštaus juodo milo abitą, 
jiems buvo draudžiama valgyti ne tik mėsą, bet ir visus gy- 
vulinės kilmės produktus — kiaušinius, sviestą, sūrį, pieną ir 


pan. Tokio rüstaus vienuolyno pasirinkimas neabejotinai rodo 
buvusio jėzuitų kolegijos auklėtinio religinį uolumą. 

Mersenas pradėjo savo religinę veiklą teologijos veikalais, 
tačiau pamažu jo interesai susitelkė ties grynai mokslinėmis 
problemomis, kurių jis ėmėsi religijos gynimo tikslais. Orto- 
doksiškas stebuklo supratimas buvo sukompromituctas Rene- 
sanso magiškojo natūralizmo, nesveikos „raganų procesų“ at- 
mosferos ir panašių reiškinių, kurie formavo nuomonę, jog 
visokiausių stebuklų šaltinis yra pati gamta. Kad nebūtų nu- 
vertinta stebuklo idėja krikščionybės doktrinoje, Merseno ma- 
nymu, reikėjo paneigti gamtos stebuklingumo ir magiškumo 
prezumpciją. Tam jis pasirinko itin savotišką metodą, atitin- 
kantį jo įgimtą polinkį į pozityvų mokslą ir kartu laiko dva- 
sią: Merseno manymu, reikėjo parodyti, kad gamtą valdo viso 
labo tik griežtai pozityvūs mechaniniai dėsniai. Tos subjekty- 
vios pastangos sujungti ir suderinti gamtos mokslų žinias ir 
religinį tikėjimą nejučia jį paskatino objektyviai siekti sukur- 
ti savarankišką pozityvų mokslą, nepriklausomą nuo jokių 
metafizinių teorijų. Mokslo orientacija į regimybę ir aiškius 
įrodymus daro jį patrauklesnį ir artimesnį protui. Pozityvios ži- 
nios Merseno apologetikoje pamažu iškeliamos į svarbiausių 
įrodymų rangą ir nepastebimai nustumia į šalikeles mistinį 
elementą bei gyvą religinį tikėjimą, darydamos juos schema- 
tiškus ir net dar daugiau — priklausomus nuo mokslo: religi- 
nių problemų formulavimui pradedami vartoti mokslo termi- 
nai. Šių laikų mokslo istoriko nuomone, „tas susitaikymas su 
regimybe, teks būdingas mokslinei pasaulėjautai, yra gana 
naujas apologetineje literatūroje. Tiktai Merseno religingumu 
galima paaiškinti, kaip jis taip ramiai nesuvokė, jog prana- 
šauja naują epochą, kurioje inžinierius taps naujos visuome- 
nės šventuoju... Mersenas pralenkė pats save ir padarė nere- 
gėtą triuką, traktuodamas Evangeliją kaip fizikos problemų 
rinkinį!“ 

Trokštamos pusiausvyros Mersenui nepavyko pasiekti, eks- 
perimentiniai gamtos mokslai vis labiau jį traukė, tapo tikra 
jo aistra. Merseno moksliniai interesai buvo itin daugialypiai 
ir jungė įvairias mokslo šakas. Savo veikaluose jis rašė apie 
kūgių pjūvius ir kvadratines šaknis, apie Prancūzijos upes ir 
paveldėjimo problemas, pateikė akustinio telegrafo ir povan- 
deninio laivo projektus. Jis pirmasis apibrėžė garso greitį, ty- 

rinėjo skysčių judėjimą ir švytuoklės švytavimo dėsnius, kū- 
rė muzikos teoriją. 

Tačiau Mersenas žinomas ne savo atradimais ir daugybe 
tyrinėjimų. Kaip yra pastebėjęs Blezas Paskalis, minoritų ordi- 
no vienuolis turėjo unikalų talentą formuluoti naujas mokslo 
problemas, o ne jas spręsti. Kaip tik dėl šio talento jis ir tapo 
tarpininku tarp žymiausių Europos mokslininkų, su kuriais 
susipažino, keliaudamas po Prancūziją, Olandiją, Italiją ir ki- 
tas šalis. „Tikrasis Prancūzijos mokslo centras,— rašo gamtos 
„mokslų istorikas Džonas Bernalis,— iki pat jo mirties 1648 me- 
tais buvo pranciškonų vienuolio Merseno, kuris pats buvo ne- 
eilinis mokslininkas, celė. Jis be atvangos susirašinėjo ir buvo 
lyg koks visų Europos mokslininkų, pradedant Galilėjumi ir 
baigiant Hobsu, centrinis paštas“. Susirašinėjimas tuo metu 
atstojo mokslo žurnalus, kurie atsirado vėliau. 

Pirmas Europoje „Mokslininkų žurnalas“, tasai, Voltero žo- 
džiais, „visų tos rūšies kūrinių, kuriais šiandien užtvindyta 
Europa, tėvas“, pradėjo eiti Prancūzijoje 1665 metais (daugiau 
ar mažiau reguliariai kas savaitė). Po metų žurnalas pradeda- 
mas iliustruoti graviūromis, įdedamais piešiniais ir plakatais 
(viename jų, pavyzdžiui, parodyta ne mažesnė kaip pusės met- 
ro utélé, matoma pro mikroskopą). 

Įžanginiame straipsnyje žurnalo įkūrėjas, plačios erudicijos 
teismo valdininkas Salo, taip nusakė jo uždavinius: sudarinė- 
ti svarbiausių Europoje leidžiamų knygų sąrašus, trumpai cha- 
rakterizuoti jų turinį ir naudą; spausdinti pagiriamąsias kal- 
bas, skirtas mirusiems mokslininkams, informuoti apie jų dar- 
bus ir svarbiausias gyvenimo aplinkybes; aprašinėti fizikos, 
chemijos ir kitų mokslo sričių naujausius išradimus ir nau- 
dingus eksperimentus, skelbti svarbiausius bažnytinių ir civi- 
linių teismų sprendimus, Sorbonos ir kitų universitetų (tiek 
Prancūzijos, tiek ir užsienio) nutarimus. 

Tiems, kam nepatiko žurnalo straipsniai, įžangoje buvo 
siūloma siųsti savo pastabas garsinimui ir diskusijai. , Mano 
nuomone,— baigia leidėjas,— tik nedaugelis žmonių nepama- 
tys, jog žurnalas bus naudingas perkantiems knygas, nes jie 
nepirks tų, kurių turinio nežinos iš anksto; jis nebus be nau- 
dos ir neturintiems pinigų, kadangi, neįsigydami knygų, jie 
galės turėti apie jas bendrą supratimą“, 

Toks žurnalas būtų buvęs tikras lobis XVII amžiaus pirmo- 
sios pusės mokslininkams. Nors Renodo laikraštis kartais ir pas- 
kelbdavo mokslinių straipsnių, tačiau jie būdavo pernelyg po- 
puliarūs, be to, pilni absurdiškų klaidų. Taigi laiškai moksli- 
ninkams buvo patikimiausias susižinojimo būdas (pavyzdžiui, 
Leibnico korespondenciią sudaro 15 000 laiškų). Iš laiškų jie 
sužinodavo apie daugelį svarbių gamtos mokslų atradimų, laiš- 
kuose svarstydavo neaiškias ir ginčytinas problemas. Pas 
Merseną, kuris buvo vadinamas „mokytosios Europos genera- 
liniu sekretoriumi", suplaukdavo žinios apie visas svarbiau- 
sias to meto mokslo problemas, o jis jas perteikdavo daugy- 
bei savo korespondentų. Italų mokslininkai jį vadino ,,didziuo- 
ju prekiautoju“, siuntinėjusiu mokslo „produktus“ ir reikala- 
vusiu jų iš kitų. Tačiau Mersenas nebuvo paprasta perdavimo 
grandis. Jautriai suvokdamas besikuriančios mechaninės ma- 
tematinės gamtos mokslų krypties dvasią, iš tiriamųjų darbų 
srauto jis išskirdavo reikšmingiausius ir aktyviai veikė moks- 
linį procesą, keldamas mokslininkams konkrečius uždavinius, 
formuodamas tyrimų metodus ir skatindamas juos rungtyniau- 
ti (tam tikslui jis organizuodavo konkursus ir skirdavo jų nu- 
galėtojams premijas). Anot Dekarto biografo Bajė, gaudamas ir 
išsiuntinėdamas mokslo duomenis, Mersenas vykdė moksle tas 
pačias funkcijas kaip širdis žmogaus kūne. Jo korespondentais 
yra buvę tokie Europos mokslo švyturiai kaip Heigensas, Fers 
ma, Toričelis, Galilėjus, Kavaljeris, bet ypač aktyvus buvo De- 
kartas. Jis parašė Mersenui daugiau kaip pusantro šimto laiš- 
kų, kurių daugelis yra vertingi moksliniai traktatai ar polemi- 
niai darbai. (Laikydamasis savo „laikinųjų moralės taisyklių“, 
Dekartas dažnai gyvendavo užsienyje, „slėptuvėse“, kur galė- 
davo ramiai užsiiminėti fizika ir matematika; kaip tik Merseno 
dėka jis galėjo aktyviai dalyvauti svarbiose mokslinėse disku- 
sijose, kurias visuomet atidžiai sekdavo, ir kartu išvengti ne- 
malonaus tiesioginio dalyvavimo ginčuose bei kivirčuose.) 

Nemažai Mersenas pasidarbavo ir kaip mokslo populiarin- 
tojas. Kad plačioji publika geriau suprastų mokslo veikalus, jis 
vienas pirmųjų (anksčiau už Galilėjų) pradėjo juose vartoti 
dialogus, mokymą derinti su auklėjimu. Mersenas taip pat iš- 
vertė į prancūzų kalbą senųjų autorių veikalų, prisidėjo prie 
Dekarto kūrinių išleidimo, propagavo Prancūzijoje popiežiaus 
uždraustą Calilėjaus mokymą. Sunku buvo rasti žmogų, Zingei- 

desnj ir karščiau trokštantį skverbtis | gamtos paslaptis bel to- 
bulinti gamtotyrą negu tėvas Mersenas. Ir savo mirtimi jis no- 
rėjo paskutinįkart pasitarnauti mokslo pažangai — prašė chirur- 
gą po mirties išskrosti jo kūną ir atidžiai ištirti ligos priežastis. 

Nuo 1635 metų jo celėje kas savaitę vykdavo fizikų ir ma- 
tematikų susirinkimai, kuriuos lankydavo daugelis mokslo pa- 
saulyje žinomų žmonių. Kai, sakysim, Dekartas atvažiuodavo 
iš Olandijos ar Hobsas iš Anglijos, jie būtinai ateidavo čia. 
Nuolatinis šių susirinkimų dalyvis tapo ir Etjenas Paskalis 
(jam Mersenas dedikavo vieną savo veikalą, kuriame aukšti- 
na jo „itin gilų išprusimą visose matematikos sferose“) su sū- 
numi. Būrelio branduolį sudarė dar keletas žmonių — Rober- 
valis, Dezargas, Ardi, Midoržas, Le Pajeras. 

1628 metais Paryžiuje ieškodamas laimės apsistojo papras- 
tų žemdirbių sūnus dvidešimt šešerių metų provincialas Žilis 
Personjé. Prieš patekdamas į sostinę, jaunuolis išėjo gana gerą 
gyvenimo mokyklą — daug keliavo, tarnavo kariuomenėje, da- 
lyvavo kautynėse, buvo namų mokytojas. Ir visą tą laiką jis 
nepamiršo savišvietos. „Dicendo docendo que" (,Mokydama- 
sis ir mokydamas“), — sakydavo jis apie savo jaunystės metus. 
Personjė buvo apėmęs fais laikais gana retas troškimas tapti 
profesionaliu mokslininku, ir tam jis negailėjo nei laiko, nei 
jėgų. Paryžiuje jis užmezgė pažintį su Mersenu, kurį sudomi- 
no neeiliniai jaunuolio gabumai matematikai ir jo nuodugnus 
mokslinis pasirengimas. Ta pažintis pamažu tapo ilgus metus 
trukusia draugyste. Norėdamas pagerinti savo visuomeninę 
padėtį, Žilis Personjė nutarė pakeisti savo pavardę ir pasiva- 
dinti de Robervaliu (taip vadinosi jo gimtasis kaimas, o dale- 
lė „de“ leido manyti, kad jis esąs bajorų kilmės). 

Robervalis yra vienas žymiausių XVII amžiaus matemati- 
kų: jis visai priartėjo prie integralinio skaičiavimo atradimo, 
sukūrė vadinamąjį nedalomųjų metodą, išrado kinematinės krei- 
vės liečiamosios nutiesimo būdą, jo vardu vadinamos svar- 
styklės, taip pat dirbo mechanikos, aukštosios algebros, astro- 
nomijos, fizikos srityse, Svarūs Robervalio matematikos dar- 
bai leido jam užimti vienos didžiausių Paryžiaus mokymo įs- 
taigų — Karališkojo koležo (dabar Prancūzijos koležas — 
Collége de France) katedrą, įsteigtą žymaus mokslininko 
P. Ramiuso. Pagal nucstatus šios katedros profesoriaus vietai 
"užimti kas treji metai turėjo būti skelbiamas konkursas. Kon- 

kurso sąlygos reikalavo paskaityti paskaitą dalyvaujant koml- 
sijai, be to, pretendentas turėjo parodyti, ką jis pats matema- 
tikoje yra atradęs. Be atvangos plušėjęs Robervalis griežčiau- 
siai slėpė savo teoremas ir naujus metodus, kad paskui galėtų 
juos pateikti per eilinį konkursą ir įveiktų galimus varžovus. 
Jis pasiekė žymių rezultatų, dėl to galėjo išlaikyti Ramiuso 
katedrą iki pat mirties. Tačiau dėl šių „paslapčių“ kiti mate- 
matikai anksčiau paskelbdavo panašius darbus, ir todėl kilda- 
vo įkyrių ir sunkiai išsprendžiamų ginčų dėl prioriteto ir pla- 
gijavimo. Tie ginčai dar smarkiau įsiliepsnodavo dėl ūmaus 
ir priekabaus profesoriaus būdo. 

Kito Merseno būrelio nario, architekto ir inžinieriaus Že- 
raro Dezargo, matematinei veiklai medžiagos teikdavo jo tie- 
sioginis darbas. Savo veikaluose jis teoriškai grindė grafinius 
metodus, vartojamus architektūroje, dailėje ir akmenų pjaus- 
tyme. Tyrinėdamas perspektyvos problemas ir taisykles, De- 
zargas išgvildeno daug svarbių projektyvinės geometrijos 
problemų ir yra laikomas šios matematikos šakos kūrėju. Jis 
taip pat įrodė kūgių pjūvių (antros eilės kreivių) polių ir po- 
liarių teoremų, įvedė visai naujų sąvokų, pavyzdžiui, evol- 
ventės sąvoką. Jo autoritetą pripažino žymiausi to meto ma- 
tematikai — Dekartas ir Ferma. Dezargas buvo pratęs skelbti 
savo tyrinėjimų rezultatus nedideliuose lapeliuose, kuriuos jis 
siuntinėdavo kitiems mokslininkams ar kaip afišas išlipindavo 
gatvėse, tarsi kviesdamas visus pageidaujančius susipažinti su 
jo atradimais ir į juos reaguoti. Pasižymėdamas praktine pio- 
to orientacija, Dezargas nuolat siedavo savo teorinius atradi- 
mus su konkrečiomis architektūros ir inžinerijos problemomis. 
Įvairius šios veiklos aspektus rodo ir jo traktatas „„Geometri- 
jos vartojimas menuose“, ir krumpliaračių krumplius išpjau- 
nančios mašinos išradimas, ir jo akmenų pjaustymo pamokos, 
ir rašinys apie saulės laikrodį. 

Artimas Dekarto draugas Paryžiaus parlamento patarėjas 
Klodas Ardi išleido graikų kalba su lotynišku vertimu ir ko- 
mentarais Euklidą, vertė Erazmo Roterdamiečio ir kitų auto- 
rių kūrinius. Baji nurodo, kad Ardi mokėjo 36 kalbas ir dia- 
lektus. Vėliau Leibnicas jį vadino „didžiuoju matematiku ir 
didžiuoju orientalistu". 

Geometras Klodas Midoržas (taip pat Dekarto draugas), 
nors ir buvo laikomas valstybės valdininku, tačiau beveik vi- 

sq laikq skirdavo matematikos studijoms. Savo svarbiausiame 
darbe apie kūgių pjūvius jis įrodinėjo, kad šių pjūvių teoriją 
galima išdėstyti paprasčiau, negu ji būdavo dėstoma. Be to, 
Midoržas labai mėgo gaminti lęšius, veidrodžius, įvairiausius 
instrumentus ir prietaisus; tam jis išeikvojo visą palikimą 
(apie šimtą tūkstančių ekiu). Midoržas padėjo Dekartui šlifuo- 
ti dioptrijos bandymams reikalingus stiklus. 

Savotiška Merseno būrelio figūra buvo tas pats Le Paje- 
ras, kuriam Etjenas Paskalis pasidžiaugė nejtiketinais sūnaus 
gabumais. Le Pajeras garsėjo kaip didelis epikūrininkas, pokš- 
tų ir išdaigų mėgėjas. Jis dievino muziką ir šokius, improvi- 
zuodavo bakchantiškas eiles, siuntinėdavo savo sukurtas bur- 
leskas, lankydavosi salonuose, kur dalyvaudavo galantiški 
pcetai Benseradas, Dalibré, ir buvo plačiai žinomas aukštuo- 
menėje. Kai Dalibrė keliuose sonetuose prašė jį pasakyti savo 
nuomonę apie Galilėjaus Žemės sukimosi teoriją, Le Pajeras 
atsakė ilgu eiliuotu laišku, kuriame siūlė mesti iš galvos visus 
tuos paistalus ir traukti į smuklę išlenkti vynelio su kepta 
mėsa. Bet tas anakreontiškas Le Pajero raginimas atsiduoti 
ncžinojimui ir užstalės malonumams derinosi su jo nuoširdžiu 
doméjimusi mokslu. Jis aistringai mėgo matematiką, kurios, 
pasak įdomių aukštuomenės gyvenimo istorijų autoriaus Tale- 
mano de Reo, jaunystėje mokėsi savarankiškai ir gana origi- 
naliai: pradėjo skaityti šio mokslo veikalus, turėdamas vos 
29 su, dėl to jam tekdavo perskaitytas knygas parduoti ir 
pirktis kitas. Le Pajeras domėjosi apskritimo kvadratūros 
problemomis, kubinių lygčių sprendimu — apie jas parašė ne- 
didelį traktatą, kurį teigiamai įvertino Heigensas. 

Merseno būrelio susirinkimuose dažnai dalyvaudavo ir ast- 
ronomas Adrienas Ozu, išradęs mikrometrq, su kuriuo buvo 
gaiima, panaudojant optinį prietaisą, išmatuoti atstumą tarp 
dviejų artimiausių žvaigždžių; ir buvęs Tulūzos parlamento 
narys Pjeras Karkavi, prisiekęs bibliofilas, vėliau paskirtas 
į garbingą postą — tvarkyti karaliaus biblioteką, kurioje vyk- 
davo pirmieji Prancūzijos mokslų akademijos susirinkimai; ir 
tvirtovių intendantas Pjeras Peti, mėgęs nepaprastus eksperi- 
mentus. (Kartą Peti nutarė įsitikinti, ar turi įtakos sviedinio 
trajektorijai Žemės sukimasis. Pasikvietęs Merseną liudinin- 
ku, jis nutaikė patranką stačiai aukštyn ir iššovė, spėliodamas, 

ar nukris sviedinys į žemę, ar ne. Nežinia, koks buvo Peti 
artileristas, bet, šiaip ar taip, sviedinio rasti nepavyko.) 

Didžioji dauguma Merseno būrelio ir panašių draugijų da- 
lyvių nebuvo mokslininkai profesionalai. Naujųjų laikų moks- 
las buvo kuriamas kaip savotiškas hobis — magėdami tikslių 
žinių, žmonės imdavosi tyrinėjimų, neatsisakydami savo kas- 
dienio darbo. Kunigai, vienuoliai, teisėjai, advokatai, patarė- 
jai, iždininkai, diplomatai rinkdavosi nedidelėmis grupėmis, 
laikinai pamiršdavo savo darbus bei rūpesčius ir kalbėdavosi 
apie matematiką ir eksperimentus. Kaip tik tokios grupės bu- 
vo branduoliai, iš kurių ilgainiui išaugdavo visuomeniniai 
moksliniai institutai. Ir būtent Merseno būrelio nariai sudarė 
1666 metais įkurtos Prancūzijos mokslų akademijos branduolį 
(skirtingai negu Rišeljė įkurtoji Prancūzų akademija, ji tyri- 
nėjo tik gamtos mokslų problemas). Organizuoti Mokslų aka- 
demiją pirmajam ministrui Kolberui daug padėjo Karkavi, o 
jai pirmininkauti buvo pakviestas garsusis Kristianas Heigen- 
sas. (Romoje jau veikė 1603 metais įkurta Lūšiaakių (Akylių- 
jų) akademija — Accademia dei lincei, kurios vienas pirmųjų 
narių buvo Galilėjus; lūšis simbolizavo akademikų akylumą ir 
žvilgsnio skvarbumq). 

Tačiau ir ketvirtajame dešimtmetyje, kai Etjenas Paskalis 
su sūnumi pradėjo jį lankyti, būrelis buvo gerai žinomas dau- 
geliui Europos mokslininkų. Merseno celėje būdavo svarsto- 
mi stebėjimų, eksperimentų, teorinių ieškojimų rezultatai, iš 
kitų šalių ateinančios mokslo žinios, ką tik išėjusios knygos. 
-Didelis mokslo pasaulio įvykis buvo 1637 metais išleisti 
Dekarto „Tyrinėjimai“, kuriuos sudarė keturi traktatai: „Sam- 
protavimas apie metodą“, ,Dioptrika", „Meteorai“ ir „Geo- 
metrija". Būrelio nariai didžiai vertino racionalistinę Dekarto 
filosofiją ir jo mokslinės veiklos rezultatus. Tačiau daugelis 
jų griežtai nesutiko su kai kurių jo koncepcijų aprioriškumu 
ir metafiziskumu. Kaip tik dėl to dalis mokslininkų neatkreipė 
dėmesio į „Samprotavimą apie metodą“ — svarbiausią Dekarto 
veikalą, atveriantį vartus į visą jo filosofijos sistemą. 

Dar 1619-siais, kai Dekartui tebuvo 23 metai ir jis ieško- 
jo gyvenime savojo kelio, jam netikėtai dingtelėjo nepapras- 
ta mintis. „1619 metų lapkričio 10 d rašė jis, — apimtas en- 
tuziazmo, aš radau nuostabaus mokslo pamatą“ Tą netikėtą 
mintį sutvirtino trys sapnai, ir Dekartas davė dievo motinai 

{Zada aplankyti Loreto šventąsias vietas, kad ji palaimintu 
naująjį mokslą (įžadą ištesėjo po keleto metu). ,„„Nuostabusis 
mokslas“, kurio idėja apėmė egzaltuotą Dekarto protą, buvo 
„Visuotinė matematika" — visų kitų mokslų pavyzdys. Rem- 
damasis šia idėja, Dekartas ėmėsi kruopščiai apmąstyti bend- 
rojo analitinio metodo sampratą. Metodo esmė buvo bet ku- 
rios problemos išskaidymas į sudėtines dalis ir tolesnis ėji- 
mas nuo paprasčiausio prie sudėtingiausio, „numatant tvarką 
net ir ten, kur mąstymo objektų iš viso nesieja natūralūs ry- 
šiai“. ,Samprotavime apie metodą“ Dekartas išplėtojo ir de- 
talizavo po „Ulmo praregėjimo“ kilusias mintis, tačiau dau- 
gelis Merseno būrelio narių buvo įnikę kritikuoti „Dioptri- 
kos“, kur buvo kalbama apie šviesos atspindžio bei lūžio dės- 
nius, ir „Meteorų“, aprašančių daugelį atmosferos reiškinių, 
„metafizines fantazijas“. Pavyzdžiui, Etjeno Paskalio ir Ro- 
bervalio manymu, nors Dekarto įrodymai ir buvo logiški, ta- 
čiau pernelyg spekuliatyvūs ir tvirtai neparemti patyrimu. 
Odų prekiautojo sūnus, kuklus valdininkas, Tulūzos kasacijų rū- 
muose priiminėjęs skundus, ir didis matematikas Ferma per Mer- 
seną taip pat perdavė Dekartui savo pastabas dėl „Dioptrikoje“ 
pareikštų idėjų. Ferma surado netikslumų ir „Geometrijoje“ ir 
nusiuntė jos autoriui savo kūrinį „Apie didžiausius ir mažiausius 
dydžius“, tarsi papildantį filosofo veikalą. Tulūzos teisininko pas- 
tabos Dekartui aiškiai sukėlė apmaudą. Laiške Mersenui jis ra- 
šė, kad Ferma atsiuntė jam savo darbą, „norėdamas stoti į var- 
žybas ir parodyti, kad jis apie tai daugiau išmano negu aš“. Kad 
įgeltų „varžovui“, Dekartas ėmė neteisingai, išdidžiu ir pašie- 
piančiu tonu kritikuoti Ferma metodą. Tuo būdu, Mersenui tar- 
pininkaujant, prasidėjo tai, ką Ferma pavadino „savo mažuoju 
karu su Dekartu“, o pastarasis —, (mažąja pono Ferma matema- 
tikos byla“. Į ugnį įpylė alyvos ir dar paaštrino polemiką Rober- 
valis su Etjenu Paskaliu, stoję ginti „Didžiausių ir mažiausių dy- 
dziu" autorių, ir Midoržas su Ardi, palaikę Dekartą. Toji polemi- 
ka, nors kartais ir nekorektiška, turėjo didelę mokslinę reikšmę 
diferencinio skaičiavimo atradimui, padėjo patikslinti ir pagilin- 
ti svarbiausias analizės sąvokas. 

Jaunasis Blezas uoliai gilinosi į diskusijos peripetijas. Mck- 
slininkų aplinka, suprantama, ugdė jo įgimtus gabumus, didino 
tėvo pedagoginių pastangų efektyvumą. Stengdamasis nepra- 
leisti nė vieno mckslo vyrų posėdžio ir atidžiai klausydamasis 

ju pokalbių, vaikinas lengvai ir greitai perprato matematinio 
meistriškumo paslaptis. Po kurio laiko jis pradėjo ne tiktai klau- 
sytis, bet ir aktyviai dalyvauti svarstymuose. Kaip pažymėjo 
Zilberta, Blezas, turėdamas skvarbų protą, mokėjo rasti subtilias 
įrodymų klaidas, kurių nepastebėdavo patyrę mokslo vyrai, dėl 
to jo nuomonė būdavo visada labai vertinama. Negana to, Ble- 
zas ne tiktai svarstė kitų darbus, bet ir pradėjo atsinešti į susi- 
rinkimus savo paties kūrinių. 


Blezui sukako šešiolika metų, kai jis parašė ir paskelbė sa- 
vo darbą „Kūgio pjūvių teorijos tyrimas“, sukėlusį didelį Mer- 
seno būrelio narių susidomėjimą ir susilaukusį daugelio solidžių 
matematikų, susipažinusių su šiuo darbu, pritarimo. 

Kūgio pjūviai, kuriems buvo paskirtas darbas, tai jau seno- 
vėje gerai žinomi elipsė, parabolė ir hiperbolė. Naudojantis šio- 
mis kreivėmis, buvo sprendžiami brėžimo uždaviniai (pavyz- 
džiui, kubo padvigubinimas), kurių nepavykdavo išspręsti su 
paprasčiausiais braižymo įrankiais — skriestuvu ir liniuote, Iki 
mūsų laikų išlikusiuose tyrinėjimuose senovės graikų matema- 
tikai elipsę, parabole ir hiperbolę gaudavo, kirsdami plokštumo- 
mis vieną ir tą patį kūgį: jei kirstinės plokštumos ir kūgio su- 
daromosios kampas yra didesnis už sudaromosios ir ašies kam- 
Pq. gaunama elipsė, jei tas kampas mažesnis, — hiperbolė, jei 
kampai lygūs,— parabolė. Išsamiausias ir labiausiai apibendri- 
nantis veikalas apie šias kreives buvo antrame amžiuje prieš 
mūsų erą gyvenusio Apolonijaus Pergiečio „Kūgio pjūviai“. Sa- 
vo darbe, kurį sudarė aštuonios knygos, Apolonijus atskirai na- 
grinėjo elipsę, hiperbolę ir parabolę, nurodinėdamas jų skiria- 
mąsias savybes, kurios dažnai pasirodydavo esančios panašios: 
nepaisant skirtingos formos, trys kūgio pjūvių rūšys glaudžiai 
susijusios, ir dauguma teorijų, liečiančių elipsę, su vienokiais ar 
kitokiais pakeitimais tinka ir hiperbolei, ir parabolei. Tačiau 
graikų matematikas neturėjo vieningo tyrimų metodo, nesirėmė 
visa aprėpiančiomis formulėmis ir lygtimis, dėl to jo teorija dau- 
giau domėjosi atskirų kreivių ypatybėmis negu jų bendromis 
savybėmis. Tokia orientacija atitiko antikos mokslo dvasią — 
veikiau matyti mus supančio pasaulio reiškinių kokybinius skir- 

tumus, o ne kiekybinius dėsningumus ir bet kurį konkretų už- 
davinį stengtis spręsti atskirai, kaip tokį, kiekvienu atveju ieš- 
kant tą uždavinį atitinkančio metodo. 

Tolesnė kūgio pjūvių teorijos raida susijusi su naujų geo- 
metrijos metodų sukūrimu XVII amžiuje. Iš esmės kitaip kūgio 
piūvių teoriją traktavo Dekartas savo analizinėje geometrijoje, 
kur jam pavyko geometrinių figūrų kokybines savybes išreikšti 
kiekybiniais santykiais. Priešingai seniesiems autoriams, jis sten- 
gėsi ne tiek spręsti atskiras problemas, kiek nustatyti jų savitar- 
pio priklausomybę, tirti bendrųjų dydžių tarpusavio santykius. 
Taigi bendrais metodais buvo galima spręsti daugybę atskirų 
uždavinių. Visa tai tapo galima, sualgebrinus geometriją, Dekar- 
tui įvedus kintamojo dydžio sąvoką, funkcinei priklausomybei 
žymėti pradėjus vartoti raidinius simbolius. Vartodamas stačia- 
kampių koordinačių metodą, siedamas geometrines figūras su 
jų skaitmenine išraiška, Dekartas galėjo pritaikyti toms figūroms 
tirti algebrines lygtis: geometrijos objektas išreiškiamas lygtimi, 
perteikiančia jo taškų koordinačių tarpusavio priklausomybę. 
Pagal tos lygties savybes ir sprendžiama apie geometrijos ob- 
jekto savybes. Taigi kūgio pjūviai analizinėje geometrijoje 
tapo antros eilės kreivėmis, kurios išreiškiamos Dekarto koordi- 
natėse antrojo laipsnio lygtimis. 

Be šios sualgebrintos „kiekybinės“ geometrijos, XVII amžiuje 
buvo ir kita, „grynoji“, geometrija, tęsusi konkretaus „kokybi-- 
nio" senovės graikų matematikų tyrinėjimo tradicijas ir kartu 
vartojusi naujus metodus. Svarbiausias tos naujos matematikos 
krypties atstovas buvo Dezargas, padėjęs projektyvinės ir brai- 
žomosios geometrijos pagrindus. Jam priklauso viena svarbiau- 
sių projektyvinės geometrijos teoremų, įgalinanti pavaizduoti 
perspektyvą vienoje plokštumoje. Savo metodus grįsdamas per- 
spektyvos sąvoka ir sistemingai vartodamas perspektyvinį vaiz- 
davimą, Dezargas tyrinėjo kūgio pjūvius kaip apskritimo pro- 
jekcijas, o tai davė naujų ir labai įdomių rezultatų. Dezargui gy- 
vam esant, jo idėjas pripažino tik patys žymiausi matematikai, 
dauguma amžininkų jas mažai suprato. Prie to daug prisidėjo 
sudėtingas ir neaiškus Dezargo mokslo darbų stilius. Juos skaity- 
ti buvo sunku ir dėl daugybės visiškai naujų terminų, kuriuos 
jis laikė būtinais įsivesti ir dažnai skolindavosi iš botanikos. Vie- 
nas svarbiausių Dezargo veikalų —, Projekto juodraštis, kuriame 
aiškinama, kas atsitinka, susitikus kūgiui su plokštuma“, turėjęs 

poveikio Paskalio jaunystės darbui, visiškai pagrįstai XVII am- 
žiuje buvo vadinamas „tamsybės pamokomis“. 

Blezas buvo vienas iš nedaugelio, sugebėjęs susigaudyti 
„tamsybės pamokose“, ir vienintelis visiškai supratęs ir plėtojęs 
Dezargo idėjas bei sąvokas, suteikęs joms paprastėsnę ir kartu 
bendresnę argumentaciją, tinkančią žymiai platesnėms tiriamų 
reiškinių klasėms. 

Tas susidoméjimas Dezargo idėjomis ir atsispindi „Kūgio 
pjūvių teorijos tyrime“. Paskalio veikalas buvo išspausdintas 
penkiasdešimties egzempliorių tiražu vienoje lapo pusėje kaip 
afiša, kurią galima išlipinti tiesiog gatvėje,— taip dažnai dary- 
davo kai kurie mokslininkai, tarp jų, kaip jau minėta, ir pats 
Dezargas. (Iki šiol išlikę tik du egzemplioriai: vienas yra Pran- 
cūzijos nacionalinėje bibliotekoje, antras — Hanoverio karališko- 
joje bibliotekoje, tarp Leibnico rankraščių.) Į jį įdėta trys api- 
brėžimai, trys lemos, keletas teoremų (be įrodymų) ir būsimo di- 
delio veikalo apie kūgio pjūvius dalių antraštės. Paskalis čia 
atiduoda dėkingumo duoklę savo mokytojui, vadindamas De- 
zargą vienu šviesiausių savo amžiaus protų, vienu geriausių ma- 
tematikų ir kūgio pjūvių teorijos žinovų. „Aš noriu pareikšti — 
rašo Paskalis, — jog už tuos kuklius rezultatus, kurių toje sri- 
tyje esu pasiekęs, turiu būti dėkingas jo veikalams ir kad aš 
stengiausi kiek buvo galima sekti jo metodu". 

Nepaisant to, nedidelis Paskalio traktatas yra visai savaran- 
kiškas ir originalus. Pirmiausia tai liečia trečiąją lemą, pagal 
kurią į elipsę, hiperbolę ar parabolę įbrėžto bet kokio šešiakam- 
pio (traktato autorius jį vadina „mistiniu šešiaviršūniu“) trys 
poros priešingų kraštinių pratęstos susikerta vienoje tiesėje, 
dabar vadinamoje Paskalio tiese. Jei šešis laisvai parinktus kūgio 
pjūvio (pavyzdžiui, elipsės, kaip parodyta 1 paveiksle) taškus 
laikysime šešiakampio viršūnėmis ir juos iš eilės sužymėsime 
skaičiais 1—96, tai to šešiakampio priešingos kraštinės (1,2) ir 
(4,5); (23) ir (5,6; (3,4) ir (6,1) atitinkamai susikirs taškuose 
P, O, R, kurie bus vienoje tiesėje — Paskalio tiesėje. Trečioji 
lema sudaro žymiąją Paskalio teoremą, kuri kelia matematikų 
susižavėjimą ir kurią Dezargas vadina „Paskalio didžiąja“. Pas- 
kalio teoremos vardu ji bus vadinama ir vėliau ir laikoma vie- 
na svarbiųjų projektyvinės geometrijos teoremų. Blezas supran- 
ta jos reikšmę ir ketina ja pagrįsti išplėtotą kūgio pjūvių teori- 
ją. Merseno žodžiais, jis išveda iš savo fundamentaliosios teore- 

mos apie keturis šimtus įvairių sekmenų. Vienas paprasčiausių, 
bet, kaip rašo tarybinis Paskalio mokslinės kūrybos tyrinėtojas 
S. Gindikinas, ir vienas svarbiausių sekmenų yra toks (žr. 2 
paveikslą): „Kūgio pjūvį vienodai apibrėžia bet kurie penki jo 
taškai. Iš tikrųjų tegu 1, 2, 3, 4, 5 bus kūgio pjūvio taškai ir 
m — bet kuri tiesė, einanti per (5). Tada tiesėje m yra vieninte- 
lis kūgio pjūvio taškas (6), skirtingas nuo (5). Laikantis Paskalio 
teoremos žymėjimo, taškas P bus (1,2) ir (4,5) susikirtimo taškas, 
Q — (2,3) ir tiesės m susikirtimo taške, R — (3,4) ir (P, O) susi- 
kirtimo taške. Tada (6) bus (1,R) ir tiesės m susikirtimo taSkas".* 

Apie tai, kokia svarbi ir plačiai pritaikoma šešiolikmečio jau- 
nuolio suformuluota teorema, rašė ir prancūzų mokslininkas, ty- 
rinėjęs Paskalio kūrybą, P. Umbertas: „Su apskritimais ir laz- 
delėmis atradęs Euklidą, Paskalis su šešiakampiais iš naujo kū- 
Té Apoloniju". 

Po penkiolikos metų savo laiške ,,Garsiausiajai Paryžiaus ma- 
tematikos akademijai“ Blezas pranešė apie jo parašytą „Užbaig- 
"tą darbą apie kūgio pjūvius“. Jame yra Apolonijaus teiginių ir 
daug kitų rezultatų, gautų, remiantis teorema, kurią jis atrado, 
būdamas šešiolikos metų. Tas darbas neišspausdintas, o jo rank- 
raštis pamestas. Dar 1675 metais su juo galėjo susipažinti Leibni- 
cas, kuris tuo metu buvo Paryžiuje ir domėjosi Paskalio moks- 
line veikla. Leibnicas labai vertino jo geometrijos veikalus, iš- 
sirašė jų ištraukų ir patarė rankraščio savininkui, Blezo sūnėnui 
Etjenui Perjė, greičiau jį išspausdinti. Tačiau Etjenas Perjė ne- 
paklausė vokiečių filosofo patarimo, ir tolesnis rankraščio liki- 
mas yra nežinomas. Mūsų laikų Prancūzijos mokslininkas Emilis 
Pikaras rašo, jog „Traktatas apie kūgio pjūvių teorijos tyrimą“, 


*"IUuRBAHBKHH C. ۲۰ Baes [lackaab.— «Kaangr», 1973, Ne 8, p. 9—10. 


59 


rodo didžiojo matematiko išradingumo galią, ir visuomet turėsi- 
me didžiai apgailestauti, kad jis yra prarastas. 

Tolesnėje geometrijos raidoje įsigalėjo Dekarto analizės me- 
todas, o tinkama vieta Dezargo ir Paskalio vaisingoms idėjoms 
buvo rasta tik XIX amžiuje, kai Prancūzijos matematikų Monžo, 
Šalio ir ypač Ponselė darbuose buvo atgaivinti projektyviniai 
metodai. Ponselė projektyvinę geometriją labai ištobulino, pa- 
darė ją savarankiška šių laikų matematikos šaka. 

„Kūgio pjūvių teorijos tyrimo“ pasirodymas sukėlė susižavė- 
jimo audrą tarp Paryžiaus matematikų, pripažįstančių, jog Ble- 
zas Paskalis kai kurias problemas išsprendė geriau už Apolonijų. 
Mersenas visur tvirtino, jog Paskalis sūnus patiesė ant menčių 
visus, kurie kada nors tą dalyką tyrinėjo. Tačiau iš visuotinio 
pritarimo ir susižavėjimo tono išsiskyrė stiprus balsas, atkakliai 
nenorėjęs pripažinti įvykusio fakto. Tai buvo Dekarto balsas. 
Kai Mersenas jam pranešė apie šešiolikmetį  vunderkin- 
dą, susilaukusį visų solidžių mokslininkų, susipažinusių su „Kū- 
gio pjūvių teorijos tyrimu“, pagarbos. Dekartas, kuris, pasak jo 
biografo Baji, niekada nieko negirdavo, atsakęs gana šaltai ir su 
įžeisto žmogaus pašaipa, stengdamasis neparodyti savo nuste- 
bimo: „Aš nematau nieko nepaprasto, kad yra žmonių, įrodinė- 
jančių kūgių pjūvius paprasčiau už Apolonijų, tačiau galima 
pasiūlyti kitų šiuos pjūvius liečiančių teoremų, ir šešiolikos me- 
tų vaikas neistengtu jų išaiškinti". 

O kai Dekartas gavo iš Merseno „Kūgio pjūvių teorijos ty- 
rimo“ egzempliorių, tai nė pusės neperskaitęs nutarė, jog „nau- 
jasis Archimedas“ viso labo tėra tik Dezargo pasekėjas. Ir net 
sužinojęs, kad jaunasis matematikas ir pats pripažįsta Dezargo 
nuopelnus, Dekartas tuo labiau negalėjo nurimti: jam norėjosi 
tikėti, kad tyrimo autorius yra Etjenas Paskalis, o ne jo sūnus; 
šešiolikmetis berniukas, jo manymu, negalėjo to padaryti. 

Dėl ko didysis filosofas ir mokslininkas susidarė tą neigiamą 
išankstinę nuomonę? Dekartas gana pavydžiai žiūrėjo į jam ar- 
timų mokslo sričių tyrimus ir kartais visai nuoširdžiai laikė juos 
savo darbų plagiatais: kaip pastebėjo Leibnicas, jis turėjo keistą 
įprotį iškraipyti savo varžovų darbus. Be to, Dekartas dažnai 
manydavo, jog paskutinis žodis tyrinėjamoje mokslo šakoje pri- 
klauso jam. Viename savo fizikos veikalų jis, sakysim, rašė, kad 
visame matomajame ir juntamajame pasaulyje nėra tokio daikto, 
kurio jis nepaaiškintų, tuo pačiu tarsi pasakydamas, kad fizikoi^ 

daugiau jau nebėra ką veikti. (Beje, pastebésime, jog ateityje įvai- 
riomis aplinkybėmis pasireikš ir Blezo polinkis išdidžiai laikyti 
savo sprendimus neginčytinais; tiesa, kol kas šis polinkis dar 
nėra labai ryškus: „Mes turime keletą kitų uždavinių ir teoremų 
ir dar, be to, ankstesnių teoremų vedinių. Tačiau aš nepasitikiu 
savo nedidele patirtimi ir sugebėjimais ir dėl to negaliu tęsti to- 
liau savo dėstymo, kol išmanantys žmonės nesusipažins su tuo, 
ką padariau, ir nepaskatins manęs eikvoti tam jėgas. O tada, jei 
bus prieita nuomonės, jog darbą verta tęsti, pamėginsime žengti 
į priekį, kiek tik Dievas suteiks mums jėgų“, — taip baipia Pas- 
kalis savo traktatą „Kūgio pjūvių teorijos tyrimas".) O į patį 
Blezą, kaip yra pastebėjęs žymus XIX amžiaus literatūros kriti- 
kas Š. O. Sent Bevas, Dekartas žiūrėjo su neramiu savo teisių 
saugotojo budrumu, laikydamas jį pavojingu priešininku ir ga- 
limu pasekėju. Ar jis iš tiesų taip galvojo, sunku pasakyti. O 
tikra yra tai, kad Paskalis, kaip matysime, buvo ir Dekarto pa- 
sekėjas, ir dar labiau — jo priešininkas. Jau per šį pirmąjį neaki- 
vaizdų susitikimą kilo įtampa, kuriai atrodytų nebuvo dėl ko at- 
sirasti, jei nekreipsime dėmesio į tarpinius ryšius, dėl kurių ki- 
lo Dekarto mokslinis ginčas su vyresniuoju Paskaliu ir Roberva- 
liu. Šis sąlytis atskleidė svarbias jų mokslinio mąstymo stiliaus 
savybes ir kardinalius skirtumus. Konkrečios erdvinės Paskalio 
geometrijos, tęsiančios Antikos matematikų tradicijas, iš princi- 
po negalima redukuoti į formules ir lygtis. Šių laikų mokslo is- 
toriko Koirė nuomone, tai galima paaiškinti pačia Blezo matema- 
tinio talento struktūra ir savitumu: „Matematikos istorikai tei- 
gia, kad grosso modo! yra du matematinio proto tipai — geome- 
trai ir algebrininkai. Vienam priklauso tie, kas, Leibnico žodžiais 
tariant, „smarkiai įtempę savo vaizduotę“, gali matyti erdvėje, 
kas sugeba nutiesti joje daugybę linijų ir neklysdamas pasakyti, 
kam kuri priklauso ir su kuo susijusi. Antrasis tipas — tai tokie 
kaip, pavyzdžiui, Dekartas, kuriuos vargina vaizduotės pastan- 
gos ir kurie teikia pirmenybę grynų algebros formulių skaid- 
rumui. Pirmieji bet kuriai problemai spręsti vartoja brėžinius, 
antrieji — lygčių sistemą. Pirmiesiems kūgio pjūviai yra erdvi- 
nis reiškinys, o lygtis — tik apytikrė ir abstrakti to reiškinio iš- 
raiška; antriesiems kreivės esmę kaip tik ir išreiškia lygtis, o jos 
erdvinė išraiška teturi antraeilę reikšme, o kartais yra net ir ne- 
naudinga. 


! Bendrais bruožais (ital.). 

Si algebrinio ir geometrinio mąstymo priešingybė plačiau 
pasireiškė Dekarto pastangose sukurti vieningą visagalį ir univer- 
salų analizės metodą, kuris leistų unifikuotai tyrinėti bec kokias 
atskiras problemas nepriklausomai nuo jų turinio (palyginkime, 
pavyzdžiui, Dekarto pastabas jo „Proto vadovavimo taisyklėse“: 
„matematikai priklauso tik tie mokslai, kurie tyrinėja arba tvar- 
ką, arba matą, ir visiškai nesvarbu, ar tas matas liečia skaičius, 
figūras, žvaigždes, garsus, -ar ką nors kita“); tuo tarpu Paskaliui 
bet kurioje srityje svarbu metodai, kiekvienu atskiru atveju 
aprépiantys nagrinėjamo reiškinio visumą ir atitinkantys jo 
konkretų turinį (palyginkime jo samprotavimus apie miestą ir 
kaimą). 


Blezui bręstant kaip matematikui, vis verzliau alma neišsen- 
kanti Žaklinos eilėraščių versmė. Iš po jos plunksnos be palio- 
vos liejasi įvairiausio turinio stansai, sonetai, rondo, eksprom- 
tai, epigramos. Kartą ji parašė stansus, skirtus vienai damai, įsi- 
mylėjusiai žmogų, kuris apie tai nieko nežinojo. Tos eilės buvo 
savotiškas jaunos poetės meilės prisipažinimas žymiam preciozi- 
niam poetui ir nuolatiniam salonų lankytojui Benseradui. O so- 
netas apie gėles ir vazą, kurioje jos pamerktos, labiau būtų ti- 
kes 'Vuatiūro, Dalibrė ar Le Pajero negu trylikametės mergaitės 
plunksnai: jame kalbama apie tai, kad gėlės sumenkina brangų 
indą ir pažeidžia tikrąją daiktų tvarką, nes toks dieviškas me- 
talas yra skirtas ne rožėms, o vynui. 

1638 metų pradžioje Prancūzijos karalystėje pasklinda svar- 
bi žinia: Ona Austrė, Ispanijos karaliaus Pilypo III ir Margari- 
tos Austrės duktė, Liudviko XIII žmona, pagaliau ėmė laukti 
kūdikio. Šio įvykio visa Prancūzija jau seniai trokšte troško, nes 
ilgą laiką buvo neaišku, kas paveldės karaliaus sostą. 

Tokio svarbaus įvykio nepraleidžia pro ausis ir Žaklina; jis 
duoda jai dingstį parašyti dar vieną sonetą. Tasai sonetas nėra še- 
devras, bet jis taip patinka Paskalių Paryžiaus kaimynams po- 
nui ir poniai de Moranžis, kad jie ryžtasi parodyti jį karalienei, 

Ir štai nustatytu laiku mažoji poetė ir jos suaugusi gerbėja 
vyksta į karaliaus rūmus. Artėjant prie rūmų, Žaklinai akys raibs- 
ta nuo gausybės veidų ir drabužių margumyno: baltos marširuo- 

jančių karaliaus muškietininkų kelnės ir žydri trumpi apsiaustai 
su sidabriniais kryžiais bei apvadais maišosi su įvairiaspalvėmis 
kamerdinerių ir rūbininkų, liokajų ir pažų livrėjomis, iš pilkšvai 
baltos virėjų ir kirpėjų, skalbéju ir baltinių siuvėjų aprangos 
išsiskiria ryškūs arklininkų ir vežėjų, muzikantų ir juokdarių 
kostiumai. 

Žaklina, suprantama, pasidalijo su broliu karaliaus rūmų įs- 
pūdžiais, pagaliau ir jis pats tikriausiai žinojo, kad karalius tu- 
Ii daugiau kaip tūkstantį visokiausio rango rūmininkų ir apie 
dešimt tūkstančių gvardiečių. Vėliau Blezas rašys „Mintyse“: 
„Karalius įprasta matyti lydimus gvardijos, būgnų, karininkų ir 
visų tų daiktų, kurie moko juos gerbti ir jų bijoti, dėl to jie ke- 
lia pagarbą ir baimę net tuomet, kai būna ir patys vieni, be sa- 
vo valdžios ženklų, nes žmonės mintyse neatskiria karaliaus 
asmenybės nuo jo palydos, paprastai matydami viena ir kita 
drauge. Žmonės, nežinodami, jog tai yra minėto įpročio pada- 
rinys, mano, kad čia pasireiškia kokia gamtos jėga; tuo paaiški- 
nami tokie posakiai kaip „dieviški bruožai spindėjo veide“ ir 
pan." 

Karalienės laukiamajame „pagarbą ir baimę keliantys daik- 
tai" ir „valdžios ženklai“ atitinkamai pakitę: čia šmėkščioja pa- 
rausvinti veidai su prilipintomis muselėmis, banguoja brokato 
ir aksomo suknių klostės, spindi nuogi laukiančių priėmimo da- 
mų pečiai ir brangakmeniai. Be perstojo keisti tualetus ir atkreip- 
ti į save dėmesį, meiliai čiaukšėti, persakant gandus, ir regzti 
intrigas, organizuoti naudingas santuokas ir išrūpinti pensijas, 
gracingai ir pagarbiai linkčioti galvutę pritariant kiekvienam 
šio pasaulio viešpačių žodžiui — tokios jų kasdieninės pareigos. 
Vos tik Žaklina, vilkinti ilga pilkšvai violetine suknele su at- 
lenkta balta apykakle ir aukšta talija, apsiavusi bateliais su lenk- 
tais kulniukais, kruopščiai sušukuotais natūraliais plaukais, lais- 
vai krintančiais ant liauno mergaitės kaklo ir aukštos kaktos, 
pasirodė karalienės laukiamajame, ja tučtuojau apspito rūmų 
damos, apipylė klausimais ir prašė padeklamuoti eilėraščių. 
Jaunos poetės nesuglumino nei išorinis spindesys, nei kai kurių 
klausimų įžūlumas, ir ji su vaikišku nuoširdumu darė viską, ko 
iš jos buvo reikalaujama. Pavydžiausios ir nepatikliausios da- 
mos pageidavo, kad mergaitė pademonstruotų savo meistrišku- 
mą jų pačių akivaizdoje. Žaklina čia pat sukūrė užsakytas epi- 
gramas Madmuazelei ir poniai de Otfor, Onos Austrės freilinai, 

Nespéjo nutilti susižavėjimo šūksniai, kai priešais karalienės 
kabinetą prasiskleidė violetinio aksomo užuolaidos su auksinė- 
mis lelijomis ir poniai de Moranžis su Žaklina Paskal buvo leista 
įeiti. 

Kai mergaitė padeklamavo eiles, karalienė labai nustebo ir 
taip pat prisidėjo prie abejojančiųjų. Tačiau įėjusi Madmuaze- 
lė išsklaidė abejones, parodžiusi karalienei tik ką improvizuo- 
tas epigramas. Pagauta poetinio įkarščio, mergaitė neištvėrė ir 
čia pat sukūrė dar vieną epigramą, kaip Ona Austrė pajuto 
spurdant savo kūdikį. Visuotinis susižavėjimas dar padidėjo. 
Nuo tos dienos Žakliną apsupo karaliaus malonės, ji ėmė daž- 
nai lankytis rūmuose, buvo pristatyta Liudvikui XIII, jai net bu- 
vo suteikta garbė patarnauti karalienei, kai ši viena pietaudavo 
savo menėje. O po kelių mėnesių išėjo nedidelis jaunosios po- 
etės eilių rinkinėlis „Mažosios Paskal eilėraščiai". 

Žaklinos sėkmė buvo akivaizdi ir nepaprasta. Kaip ir brolis, 
ji netikėtai anksti patyrė šlovės ir pripažinimo saldybę, įžengė 
į suaugusiųjų interesų ir poelgių pasaulį. Prieš akis atsivėrė 
plati perspektyva padaryti puikią aukštuomenės damos ir po- 
etės karjerą. Tačiau Žaklina, kad ir turėdama neabejotiną, nors 
gal nelabai originalų ir linkusį į jmantrybes posuni talenta, ne-. 
skubėjo žengti tuo viliojančiu keliu. 

Blezo „Mintyse“ beveik nėra samprotavimų apie literatūrą ir 
meną — toji žmogaus saviraiškos sfera jo nedomino. Viena kita 
pastaba apie poetų kūrybą, matyt, yra paremta Žaklinos ir pre- 
ciozinių poetų eilėmis. Štai viena tokių pastabų: „Poezijos gro- 
žis. Jei kalbama apie poezijos grožį, reikėtų kalbėti ir apie ge- 
ometrijos ar medicinos grožį. Tačiau taip nedaroma, nes gerai 
žinomas geometrijos tikslas — pateikti įrodymus ir medicinos 
tikslas — gydyti žmones; o kas yra tas malonumas, kuris yra 
poezijos tikslas, — nežinia. Nežinomas yra tas natūralus pavyz- 
dys, kuriuo derėtų sekti; dėl to nežinojimo ir buvo sukurti keis- 
čių keisčiausi posakiai: „aukso amžius, mūsų laikų stebuklas, 
fataliskas" ir kt.; ir tasai žargonas vadinamas poezijos grožiu. 
Bet jei kas pamėgins įsivaizduoti moterį, taip išsipuošusią, kaip 
poezijoje pompastiškais žodžiais puošiami menkaverčiai daly- 
kai, tas išvys prieš akis dailią poniutę, apsikarsčiusią blizgu- 
čiais ir grandinėlėmis, ir nusijuoks iš tų papuošalų, nes jis ge- 
riau išmano, kas yra maloni moteris, negu kas yra maloni poezi- 
ja“. 

Zaklinos eilėraščiuose tokių grandinėlių ir blizgučių buvo kiek 
tik nori. Tačiau dirbtinis samojis ir ralinuotos subtilybės nega- 
lėjo iki galo išreikšti jos prigimties ir savotiškai derinosi su nuo- 
širdžiu linksmumu bei švelniu naivumu, o rūmų vizitus pakeis- 
davo smagūs žaidimai su vaikais. Kai trūkdavo vaikų draugystės 
(dažniausiai taip ir būdavo), ją pakeisdavo mylimos lėlės. Etje- 
nas Paskalis iš visos širdies mylėjo savo Žaketę, o ši jam atsi- 
lygindavo tokiu pat begaliniu prisirišimu bei meile ir kiek pa- 
jėgdama padėdavo tėvui išsinarplioti iš sudėtingų ir nemalonių 
gyvenimo situacijų... 

Vienas ambicingų Rišeljė užsienio politikos siekių buvo su- 
stiprinti prancūzų valstybę, kad ji pranoktų kitas tautas. Stiprios 
valstybės visada tyko pagunda toliau didinti ir plėsti savo galią, 
pasidaryti vieninteliu pasaulio valdovu (panašiai kaip matema- 
tiškas Dekarto protas buvo pasidaręs mokslo pasaulio tironu). 
Poetas Vuatiūras, apimtas agresyvių jausmų, kartą sušuko, jog 
valdymo laikais prie Prancūzijos karūnos buvo prijungtos Lota- 
ringija ir didelė dalis Elzaso, prie Veilano ir Aveino sumušti is- 
panai, kai pamatys, kad, kol valstybės reikalus tvarkė Rišel- 
jė, nebuvo nė vieno Prancūzijos kaimyno, kurio ji nebūtų įsten- 
gusi nugalėti ar atimti tvirtovės, tai, „jeigu jų gyslomis tekės 
nors lašelis prancūzų kraujo ir jie brangins savo tėvynės garbę, 
ar jie galės, apie visa tai skaitydami, jo nepamilti?..“ Ainiai ai- 
niais, o amžininkams „ne per labiausiai patikdavo tie grobikiški 
planai „nugalėti“, „atimti“, „prijungti“, išeikvodavę daug liaudies 
jėgų, taip reikalingų jos pačios gerovei, ir jie nemėgo pasipūtusio 
eminencijos, kurio smaila barzdelė bei iš pykčio pasišiaušę ūsai 
nesiderino su kardinolo mantija ir teikė jo blyškiai fizionomijai 
karingą išraišką. Kai 1635 metais Prancūzija atvirai pradėjo ka- 
riauti su Habsburgais, ne visi pritarė didžių užmojų valdytojo 
nuo seno puoselėjamam ketinimui sutriuškinti Austrijos sostą. 
Juoba kad karo veiksmų pradžia ir eiga kardinolui buvo nepa- 
lanki: vokiečiai užėmė Burgundiją, ispanams be pasipriešinimo 
atiteko pasienio tvirtovės, jie įsiveržė į Giujeną ir Pikardiją ir 
buvo netoli Paryžiaus; sostinę apėmė panika: iš miesto pasi- 
pylė diližanai, karietos, vežimai. Netrukus priešas buvo sulai- 

kytas ir karo sėkmė pakrypo į prancūzų pusę, tačiau reikėjo 
kuo skubiausiai pagerinti armijos aprūpinimą, sutelkti savanorių 
kariuomenę ir papildyti be paliovos ištuštėjantį iždą. Karas ir 
žmonių žudymas, prabanga ir dykinėjimas reikalauja pinigų ir 
yra būtini vienas kitam. Norint gauti vis daugiau lėšų, reikėjo 
neregėtai padidinti ve'stybės vidaus paskolas (leisti valstybines 
rentas, versti valdininkus pasirašyti paskolas ir t. t.). Jos tapo 
vienu svarbiausių vyriausybės finansavimo šaltinių ir didžiule 
valstybės skola. Tačiau Rišeljė vyriausybė ne per daug skubė- 
jo grąžinti savo skolas ir be didelių ceremonijų elgėsi su renti- 
ninkais, praktikuodama savavališką neišmokėjimą, atidėliodama 
valstybės mokėjimų terminus ir sumažindama apimtį. 

1638 metų pradžioje kardinolo nurodymu kancleris Segjė nu- 
۲۵2۵ ketvirtadalį rentų, todėl rentininkai ėmė reikšti nepasiten- 
kinimą. Kovo mėnesį jie susirinko magistratūroje ir išreiškė aud- 
ringą protestą. Susirinkime dalyvavo ir Etjenas Paskalis. Jis ir 
trys kiti rentininkai buvo įtarti kurstymu. Įtūžęs Rišeljė liepė 
visus keturis įmesti į Bastiliją. 

Etjenas Paskalis nėmaž nesijautė kaltas, bet neparodė dide- 
lio noro pakliūti karštosiomis į Rišeljė nagus, nes tokiais atve- 
jais tasai nesigailėdavo nei kalto, nei nekalto. Kiekvieno, kuris 
priešinosi jo eminencijos valiai, laukė uždari teismai, kalėjimai, 
kankinimai, kartuvės. Kardinolo artimųjų įspėtas, Etjenas Paska- 
lis nedrįso gyventi savo namuose ir slapstėsi čia pas vieną, čia 
pas kitą savo draugą. Reikėjo būti labai atsargiam ir nuolat 
keisti buvimo vietą, nes Rišeljė visur turėjo daugybę seklių, šni- 
pų ir skundikų, kuriems išlaikyti eikvojo gana didelius pinigus. 
Net apie karaliaus šeimyninį gyvenimą jis žinojo daugiau ne- 
gu pats karalius. Ne veltui prietaringa motina karalienė Marija 
Mediči (ji labai supyko, kai astrologai išpranašavo, jog kardi- 
nolas ilgai gyvens), tikėjusi, jog didelės ir garsiai zirziančios 
musės supranta žmonių kalbas ir gali jas pakartoti, pamačiusi 
bent vieną jų, niekada nesakydavo nieko, kas turėjo būti sle- 
piama nuo Rišeljė. 

Per tuos Etjeno Paskalio vargus labai sunkiai susirgo raupais 
Žaklina. Sunerimęs dėl naujos nelaimės, rūpestingas tėvas grį- 
žo namo, pamiršęs visa, ko anksčiau bijojo, ir keletą mėnesių 
nesitraukė nuo ligonės patalo, net miegodavo jos kambaryje. 

Liga pasibaigė palyginti gerai — Žaklina liko gyva, tik jos 
mielą ir skaistų veidelį išmargino nedidelės duobutės. Nors nuo 

pat mažens Zaklina! dėl jos grožio be perstojo būdavo beriami 
komplimentai, o ji, būdama supratinga, numanė, ką reiškia gro- 
215 moters gyvenime, vis dėlto nė kiek nesisielojo ir net tarytum 
džiaugėsi dėl to, kas atsitiko. Dėkodama dievui, ji kūrė eiles, 
kuriose raupų randelius vadino nekaltybės saugotojais. 

Kai Žaklina kiek sutvirtėjo, Etjenas Paskalis buvo priverstas 
išvykti iš Paryžiaus ir kurį laiką gyventi gimtajame Klermon 
Ferane, nes virš jo galvos vis dar telkėsi ir net tamsėjo Rišeljė 
rüstybés debesys. Karalienė, kuri nuolatos domėjosi Žaklinos 
sveikata, niekuo jos tėvui negalėjo padėti. Draugai prašė Liud- 
viką XIII užtarti Etjeną Paskalį, tačiau veltui: bailus ir amžinai 
dvejojąs karalius nesiryžo kištis į kardinolo Rišeljė reikalus. 
Liudvikas XIII nebuvo gimęs karaliauti ir valdyti valstybę. Jis 
dievino muziką, skambino liutne ir pats kurdavo religinius bei 
pasaulietiškus muzikos kūrinius, tapydavo, lipdydavo, piešdavo, 
dalyvaudavo baleto spektakliuose, dažnai pasislėpdavo užmies- 
čio rezidencijose ir miškų tankmėje atsidėdavo savo mėgstamai 
medžioklei. Kai Blezas „Mintyse“ rašė, kad žmogus, gimęs val- 
dyti valstybę, rūpinosi vien tik kiškių vaikymu, jis, be abejo, 
turėjo omeny Liudviką XIII. Iš tiesų diena, praleista ne medžio- 
klėje, jo didenybei buvo veltui prarasta diena. Karalius bodė- 
josi savo priklausomybe nuo pirmojo ministro. Jis ir norėjo, kad 
jam kas vadovautų, ir kartu vos ne vos galėjo tai ištverti. Su- 
žinojęs, kad mcterų mėgėjas kardinolas, degdamas karšta meile, 
stengiasi laimėti Onos Austrės palankumą, Liudvikas XIII buvo 
jau besiryžtąs galutinai išvyti agnųjį ministrą, bet vos tik pa- 
galvodavo, kaip jau ne kartą buvo atsitikę, kad jam pačiam 
atiteks valstybės reikalų našta, pačiam teks skelbti nuospren- 
džius, galvoti apie karą, finansus ir mokesčius, apie luomų ne- 
santaiką ir t. t., jo ryžtas bematant išgaruodavo. 

Tuo būdu, nors nominaliai antrasis, Rišeljė faktiškai buvo 
pirmasis Prancūzijos žmogus ir vienas valdė iki pat savo mir- 
ties 1642 metais. Karalius išgyveno tik pusę metų ilgiau už jį, 
tuo tarsi pabrėždamas, koks jis buvo neatskiriamas nuo pirmojo 
ministro ir kaip jį savotiškai papildė. 

Iš tiesų kardinolas su kaupu kompensuodavo Liudviko XIII 
politinio talento ir valstybinės išminties stoką. Armanas Žanas 
diu Plesi, kardinolas de Rišeljė, buvo kilęs iš vidutinių bajo- 
rų šeimos. Kad neprarastų savo šeimai naudingos Liusono vys- 

kupystés beneficijos, kuria jo brolis Alfonsas paliko ir tapo vie- 
nuoliu, Armanas Zanas diu Plesi uzémé brolio vieta. 

Iš jaunumés Rišeljė pasižymėjo neišsenkama ir neZabota gar- 
bėtroška, nesuvaldomu troškimu iškilti ir patekti į aukStuomene, 
tarp šio pasaulio viešpačių, prasibrauti prie valstybės vairo. 1622 
metais jis apsivilko kardinolo mantiją ir 1624-siais pagaliau ta- 
po pirmuoju karaliaus ministru. 

Būdamas pirmojo ministro poste, kardinolas stengėsi visa, 
kas gyva, pajungti valstybės interesams. Absoliutinė valstybė 
tapo tarsi kokiu kardinolo dievu, ji buvo tasai miškas, kuriam 
nerūpi jį sudarantys medžiai. Norėdamas sustiprinti valdžią, 
užkirsti kelią didikų ir magnatų separatinėms tendencijoms, nu- 
malšinti nepatenkintos liaudies sukilimus, išvesti Prancūziją į 
pirmutines Europos valstybių gretas, padidinti armijos ir laivy- 
no galią, išplėsti prekybą ir kolonizaciją, sustiprinti administra- 
ciją, jis negailėjo nei sutryptų gyvenimų, nei nukapotų galvų, 
nei pralieto tėvynainių kraujo, kartais griebdamasis pasalūniš- 
kos klastos ir nepateisinamo žiaurumo net prieš niekuo nekaltus 
žmones — taip sakant, kad įvarytų baimės. kitiems. 

„Valdyti valstybei — mokė Rišeljė, — reikia vyriškos jėgos 
lr niekad nesuvirpančios rankos. Valstybės tikslą visuomet bū- 
tina laikyti svarbesniu už visus kitus reikalus. O dėl valstybi- 
nių nusikaltimų tai privalu atmesti bet kokią užuojautą, nepai- 
syti skundų ir murmėjimo tamsios minios, neišmanančios, kas 
jai naudinga ir būtina, Krikščionio priedermė yra užmiršti savo 
paties nuoskaudas, vyriausybės priedermė — niekuomet neuž- 
miršti valstybei padaryto įžeidimo.“ Kardinolas neužmiršdavo 
nel savo asmens, nei valstybės įžeidimų ir keršydavo už kiek- 
vieną smulkmeną, dažniau painiodamas vienus su kitais ir ne- 
dovanodamas menkiausio neklusnumo, o tuo labiau — kritikos 
savo adresu. Taigi Etjenui Paskaliui buvo ko slapstytis toli nuo 
sostinės, tikintis nebent netikėto užgaidžios jo eminencijos va- 
lios pasikeitimo ir laimingo atsitiktinumo, 


Toks laimingas atsitiktinumas kartą ir nutiko. Kardinolas, 
kaip žinome, buvo didelis mokslų, menų, grožinės literatūros 
globėjas ir stengėsi juos panaudoti asmeniniais bei valstybiniais 
interesais. Tačiau tas vaidmuo, matyt, ne visai jį patenkino, jam 

nepaprastai norėjosi dar ir rašytojo laurų. Rišeljė buvo produk- 
tyvus rašeiva ir, grūsdamas į vieną katilą politiką su teologija, 
rašydavo daugybę paskvilių ir pamiletų. Tačiau jis pretendavo 
ir į grynai literatūrinį talentą, manydamas, kaip sako Talema- 
nas de Reo, jog rašo proza geriau už bet ką pasaulyje, nors ver- 
tina tiktai eiles. Kartą kardinolas paklausęs vieną savo artimų- 
jų literatų iš Prancūzų Demare de Sen Sorleno akademijos: „Kaip 
jūs manote, kas teikia man didžiausią malonumą?“ — „Rūpintis 
Prancūzijos gerove“, — atsakęs tasai. ,,Anaiptol,— atkirtęs kardi- 
nolas,— kurti eilėraščius“. Ir jis be paliovos kūrė juos savo 
tragedijoms, kviesdamas bendraautoriais žymius literatus, tarp 
kurių, kaip žinoma, buvo ir Kornelis. Rišeljė negalėdavo pakęs- 
ti nė mažiausios pastabos dėl to, ką jis buvo parašęs, nemėgo, 
kad kas jį taisytų, ir kai Kornelis leido sau perdirbti vieno jo 
dramos kūrinio veiksmą, sukėlė jo eminencijos nepasitenkini- 
mą ir iškrito iš „bendraautorių“. Savo sunkiai paskaitomiems ir 
įmantrybių prikimštiems „šedevrams“ propaguoti ir statyti šy- 
kštusis kardinolas pinigų negailėdavo. Negailėdavo jis ir laiko 
visokioms savo užgaidoms bei prasimanymams. Kartą 1639 me- 
tų vasario mėnesį jam šovė į galvą įnoringa mintis: priversti 
vaikus suvaidinti meilės komediją. Pastatyti madingos precio- 
zinės rašytojos madmuazelės de Skiuderi pjesę „,Tironiška meilė“ 
ir parinkti jai aktorius kardinolas pavedė savo dukterėčiai ku- 
nigaikštienei d'Egijon, kurios rūmuose po trisdešimties metų 
Blezas demonstruos savo mokslinio darbo rezultatus. Ieškodama 
Paryžiuje tinkamų vaikų, kunigaikštienė pirmiausia kreipiasi į 
Žilbertą, tėvui nesant ėjusią šeimos galvos pareigas, ir prašo ją 
leisti Žaklinai vaidinti spektaklyje. Žilbertos atsakas buvo iš- 
didžiai liūdnas: jie gyvena Paryžiuje vieni, be tėvo ir motinos, 
1۲ jiems nėra ko džiaugtis bei linksmintis, tuo labiau — daly- 
vauti kardinolo pramogose ir pasismaginimuose. Tada kunigaikš- 
tienė užsiminė, kad Žaklinos dalyvavimas spektaklyje gali pa- 
dėti Etjenui Paskaliui išsivaduoti iš kardinolo nemalonės. Ir iš 
tiesų viskas susiklostė kuo puikiausiai. Žilberta sutiko ir paprašė 
garsų aktorių ir pirmąjį Kornelio „Sido“ statytoją Mondori, bu- 
vusj Paskalių kraštietį ir gerą bičiulį, padėti seseriai paruošti 
jos vaidmenį. 

Ir štai paskirtą dieną visi žiūrovai ir aktoriai susirinko po- 
nios d'Egijon rūmuose. Mažųjų aktorių vaidyba sukėlė audrin- 
gą žiūrovų entuziazmą. Ypatingo pasisekimo sulaukė Žaklina, su- 


vaidinusi savo vaidmenį be galo nuoširdžiai. Visus (o labiau- 
siai patį kardinolą Rišeljė) sužavėjo meistriška aktorės vaidy- 
ba ir kartu vaikiška išvaizda: nors Žaklina jau buvo trylikmetė, 
dėl savo mažo ūgio, patiklaus atvirumo ir nuoširdaus paprastu- 
mo ji atrodė kaip aštuonerių metų vaikas. O raupų žymės jos 
mielam veideliui teikė savotiško, netaisyklingo, bet patrauklaus 
grožio, 

Uždangai nusileidus, Žaklina ryžtingai ir grakščiai pribėga 
prie Rišeljė ir deklamuoja jo eminencijai skirtą madrigalą, fa- 
miliariai vadindama jį „mūs neprilygstamo Armano" vardu. Rūs- 
tusis ministras be galo sujaudintas. Štai ką apie tai pasakoja 
pati Žaklina laiške tėvui: „Vos tik jis (kardinolas, — B. T.) mane 
pamatė, iš karto sušuko: „O štai ir mažoji Paskal”; paskui jis 
apkabino mane, pabučiavo ir visą laiką, kol aš sakiau eiles, lai- 
kė mane ant kelių ir bučiavo“. 

Kai jaunoji artistė baigė savo madrigalą, jos akyse sužibo 
ašaros, ir ji paprašė Rišeljė leisti jos tėveliui sugrįžti į Paryžių. 
Kardinolas atsakė, kad Etjenas Paskalis gali nieko nebijoti ir 
grįžti į savo šeimą. Tuo metu prie jo priėjo kunigaikštienė 
d'Egijon ir papasakojo apie Etjeno Paskalio dalykines ir mo- 
ralines savybes, vadindama jį mokytu ir padoriu žmogumi, tu- 
rinčiu talentingą, labai pasižymėjusį matematikoje sūnų, nors 
jam tik penkiolika metų. Išklausęs kunigaikštienę, Rišeljė dar 
kartą patvirtino savo žodžius ir kelis sykius prašė Žakliną pa- 
sakyti tėvui, kad grįžęs jis būtinai jį aplankytų su visa savo 
šeima. 

Taip Etjenas Paskalis atgavo kardinolo malone. Žaklina be 
galo džiaugėsi pagelbėjusi tėvui nelaimėje ir net padėjusi pa- 
kilti tarnyboje. Sugrįžęs jis netrukus atvyko pas jo eminenciją 
su dukterimis ir sūnumi. Rišeljė pagyrė vaikus, pranašaudamas 
jiems šviesią ateitį, po kurio laiko Paskalis vyresnysis buvo pas- 
kirtas į Aukštutinę Normandiją intendantu ir „Jo Didenybės jga- 
liotiniu, kuriam pavesta uždėti bei rinkti mokesčius ir tvarkyti 
kitus reikalus, liečiančius tarnybą Jo Didenybei šioje provin- 
cijoje". 

Intendantai darė didelę įtaką tolesniam karaliaus valdžios 
bei absoliutizmo stiprinimui. Centrinei vyriausybei provincijose 
stigo tokių vykdomosios valdžios atstovų, kurie, neturėdami jo- 
kių konkrečių pareigų, būtų vadovavę visoms visuomenės gyve- 
nimo sritims ir kartu riboję santykinį vietinių gubernatorių, įvai- 

raus rango teisėjų ir finansų valdininkų savarankiškumą, susiju- 
sį su daugumos Prancūzijos valstybės pareigybių perkamumu. 
Rišeljė itin plačiai praktikavo šią valymo formą, suteikdamas 
jai reguliarų visuotinį pobūdį. 

Provincijų teisėtvarkos, policijos ir finansų intendantai (šių 
pareigų nebuvo galima pirkti, parduoti, paveldėti) buvo visa- 
galiai valstybės įrankiai ir faktiškai visa vietos valdžia. Provin- 
cijų valdininkai paprastai nepalankiai sutikdavo Rišeljė užka- 
riamus jiems ant sprando atėjūnus. Tačiau pastarieji mokėdavo 
priversti jiems paklusti, o prireikus griebdavosi ir jėgos: per bruz- 
dėjimus, sukilimus ir kitomis sudėtingomis aplinkybėmis. inten- 
dantams būdavo suteikiami ypatingi įgaliojimai. Į tokias pareigas 
klastingasis kardinolas ir paskyrė pradėjusį šiauštis overnietį. 
Be viso kito (įžvalgus ir gerai pažinojęs žmones Rišeljė pasiklio- 
vė buvusio finansų valdininko mokytumu ir didele patirtimi), 
pareiškęs nepasitenkinimą Etjenas Paskalis buvo įpareigotas žiū- 
rėti, kad tokio nepasitenkinimo jam pavaldžioje apygardoje ne- 
būtų. O ten buvo kaip tik neramu ir labai grėsminga. 1639 metų 
pabaigoje Paskalių šeima ėmė ruoštis persikelti į Normandijos 
sostinę Ruaną. 


— 


RUANE 


1 


Kraštas, į kurį vyko Etjenas Paskalis, garsėjo nepaprastu der- 
lingumu. Tačiau, pasak vieno XVII amžiaus ekonomisto, turtin- 
goji Normandija atrodė labiausiai mokesčių naštos prislėgta 
provincija. Užimdama dvyliktąją dalį viso karalystės ploto ir 
gaudama tokią pat dalį pajamų, ji duodavo vos ne ketvirtadalį 
visų valstybės iždo įplaukų. O iždas, kaip koks kiauras maišas, 
nuolatos ištuštėdavo: pinigėliai plaukdavo rūmų prabangai ir 
malonumams, ministrų ir jų padlaižių išoriniam spindesiui, nor- 
malias žmogaus reikmes pranokstančioms dovanoms ir pensio- 
nams, keistoms didžiūnų išmonėms ir užgaidoms, meilužėms, šni- 
pams ir t. t. ir t. t. Prisidėdavo ir nuolat didėjantys karo su Au- 
strija kaštai. Kaipgi tą tuštėjantį iždą papildyti? Skęstantys pra- 

bangoje kaip paprastai nejausdavo jokio noro atsisakyti per di- 
delio pertekliaus, nors ir laikydavo save tikrais patriotais, di- 
džiai besirūpinančiais Prancūzijos gerove bei klestėjimu, nors ir 
rézdavo apie tai daugybę pompastiškų kalbų. 

Vienu svarbiausių turtėjimo būdų Rišeljė vyriausybė laikė 
didinti mokesčius eiliniams žmonėms, ypač valstiečiams. Iš to 
ji tikėjosi, bė tiesioginių rezultatų, dar ir auklėjamojo poveikio. 
Liaudį, rašė jo eminencija, reikia tramdyti skurdu: „Ją reikia 
prilyginti mului, kuris papratęs tampyti sunkenybes ir nuo ilgo 
poilsio genda labiau kaip nuo darbo... Bet, kinkydamas mulą į 
darbą, turi žinoti saiką, to gyvulio našta turį atitikti jo jėgas; 
to paties reikia laikytis ir uždedant liaudžiai prievoles“. Norman- 
dijoje „mulo“ našta buvo aiškiai per sunki. Derlingos jos že- 
més vaisiai buvo skirti ne tiems, kurie ją dirbo. Dėl nepake- 
liamų mokesčių šio krašto kaimuose viešpatavo baisus skurdas, 
Ju gyventojų vis mažėjo. „Sire,— šaukėsi vietos valdžia karaliaus 
gailestingumo, — mus ima siaubas dėl vargšų valstiečių skurdo: 
pastaraisiais metais matėme, kaip vieni iš jų pagreitindavo savo 
mirtį, netekę vilties dėl neįmanomų atlikti prievolių; kaip kiti, 
kurių gyvybę palaikydavo veikiau kantrybė negu malonumas 
ar išteklių jai palaikyti turėjimas, po du įsikinkydavo į žagrę 
lyg kinkomieji gyvuliai, ganydavosi žolėje ir maitindavosi jos 
šaknimis, kurių ji, atrodė, gėdydavosi jiems atsakyti; kaip dau- 
gelis bėgdavo į svetimas šalis ar kaimynines provincijas, kad 
išvengtų mokesčių; kaip ištuštėjo parapijos. Nepaisant to, mūsų 
taljaf nesumažėjo, bet padidėjo tiek, kad reikia atiduoti pasku- 
tinius marškinius, kurie liko pridengti nuogam kūnui, ir tai daug 
kur kliudo moterims, nedrįstančioms rodyti savo gėdos, būti 
bažnyčiose ar tarp krikščionių. Taip tasai varganas kūnas, ne- 
tekęs visos savo medžiagos, beturįs vien odą, užtemptą ant kau- 
lų, ir pridengtas vien savo paties gėda, laukia tik Jūsų Dideny- 
bės gailestingumo", 

Valstiečiai valgė žolių šaknis, o gerai įmitę prekybininkai 
ir rausvučiai, net žvilgantys didponiai rytietiškais prieskoniais 
tiek sužadindavo sau apetitą, kad Liudvikas XIII turėjo išleisti 
specialų ediktą, draudžiantį bet kuriam karalystės valdiniui, ne- 
paisant jo padėties visuomenėje ir kokia proga rengiamas besai- 


* Nuolatinis tiesioginis mokestis, rinktas daugiausia įš valstiečių ir 
davęs karaliaus iždui didžiules pajamas (pranc.). 

kis persivalgymas (įskaitant sužadėtuves, vestuves ir pan), pa- 
tiekti valgius, susidedančius daugiau kaip iš šešių didelių ga- 
balų gyvulių ar žvėrių mėsos (priešingu atveju galėjo būti kon- 
fiskuojami indai, bufetai ir stalo reikmenys). Mokesčių rinkėjai 
ir tų pareigų atpirkėjai išsijuosę šeimininkaudavo kaime, ieško- 
dami neva kokio pertekliaus. Savo aukas, sakoma viename prie- 
sakų, jie visiškai neteisingai vadindavo „pasiturinčiais“ ir per- 
sekiodavo „žiauriau negu galvažudžius“. Nenuostabu, kad žmo- 
nėse kildavo ir didėdavo pasipiktinimas, dažnai pratrūkdavęs 
didesniais ar mažesniais sukilimais, kurie dažniausiai ir užsiplieks- 
davo dėl mokesčių. „Rišeljė kelyje,— rašo XX amžiaus Pran- 
cūzijos istorikas,— kas minutę jsiliepsnodavo žakerijos. Su jo- 
mis tekdavo skaitytis, kad ir kaip beširdiškai jis jas malšinda- 
vo,— jos rodė, kaip liaudis nekenčia jo ir jo atstovaujamo re- 
zimo", 

Viena didžiausių žakerijų kilo 1639 metų rudenį Žemutinėje 
Normandijoje. Keliuose Normandijos rajonuose nuolatos didė- 
jantys mokesčiai buvo papildyti dar vienu — mokesčiu už drus- 
ką (gabeliu). Anksčiau turėję teisę laisvai kasti ir pardavinėti 
druską normandai pasipiktino, ir Avranše prasidėjo atviras 
„basakojų“ sukilimas. Sukilėlių kariuomenė, kuriai vadovavo 
„generolas“ Žanas Basakojis, pasivadino „kentėjimo armija“ ir 
netrukus turėjo daugybę tūkstančių žmonių. „„Basakojai“ naiki- 
no „gabelerius“, mokesčių rinkėjus ir atpirkėjus, esamos admi- 
nistracinės finansinės sistemos šalininkus, plėšė iždines. 

Norėdama be gailesčio ir nuolaidų sutramdyti sukilėlius, vy- 
riausybé nutarė nusiųsti į Normandiją samdytą užsienio kariuo- 
menę, kuriai vadovavo generolas Gasjonas, būsimasis Prancūzi- 
jos maršalas. Toji kariuomenė įžengė į provinciją kaip į svetimą 
šalį, plėšė ją ir korė neklusniuosius. 

Aukštutinės Normandijos „basakojų“ sukilimas nepasiekė, 
tačiau, lyg atsiliepdami į jį, kilo neramumai pačiame Ruane, 
Parlamentas ir rinkliavų rūmai mėgino atsisakyti naujų sumų, 
kurias reikėjo įmokėti į iždą, asmenys, suteikę valstybei pasko- 
lų, pasipiktino jos atsisakymu išmokėti eilines rėntas. Bet šie 
nedrąsūs bruzdėjimai buvo niekis palyginti su plačiu plebėjų 
(gelumbės audėjų, kubilių, šikšnių, vilnų karšėjų) mai$tu, ku- 
Iį sukėlė ediktas dėl dažymo dirbtuvių apmokestinimo. Maišti- 
ninkų priekyje stojo Ruano laikrodininkas Gorenas, pasiskelbęs 
Žano Basakojo ir jo armijos atstovu. Sukilėliai daužė ir naikino 

mokesčių biurus, atpirkėjų, finansų valdininkų ir visų, kas bu- 
vo įtariamas turėjęs pelno iš atpirkimo, namus. Įspūdingon ap- 
siaustin pateko namai turtingiausio tų laikų atpirkėjo, vyriausio- 
jo Normandijos gabelio rinkėjo Le Teljė de Turnevilio, garsė- 
jusio žiauriu elgesiu su žmonėmis. Dvi dienas gynėsi Le Teljė 
su dideliu būriu ginkluotų žmonių. O kai apsiautėjai išardė na- 
mo sieną ir jį padegė, atpirkėjas, persirengęs kaminkrėčio dra- 
bužiais ir iSsitepliojes veidą suodžiais, paspruko, Jis slapstėsi 
bažnyčioje, kalėjime, paskui nusidangino į Paryžių. Maištas 
sukėlė didelį vietinės valdžios atstovų sąmyšį. Iš baimės nuke- 
liavo į kapus Ruano generalinis prokuroras Salė. Intendantas 
Parisas turėjo palikti Ruaną ir apsistoti Žizore. Ten jis slapstėsi 
nuo pavojų ir laukė savo tiesioginio viršininko kanclerio Segjė 
nurodymų. 

Savotiškas tų įvykių ir daugelio slaptų aristokratų sąmoks- 
lų, lydėjusių Rišeljė valdymą, atgarsis literatūroje buvo garsio- 
jo ruaniečio Pjero Kornelio tragedija „Cina, arba Augusto gai- 
lestingumas". Jos siužetas, pagrįstas įvykiu, kurį dramaturgas 
paėmė iš senovės romėnų rašytojo Senekos knygos „Apie gai- 
lestingumą“. Pjesėje parodytas sąmokslas prieš Augustą. Suži- 
nojęs apie sąmokslą, imperatorius dvejoja — bausti sąmokslinin- 
kus ar pasigailėti, Galiausiai jis atleidžia atgailaujantiems maiš- 
tininkams, o pjesė baigiasi gailestingumo ir humaniškumo iš- 
aukštinimu. Tačiau suverenusis Prancūzijos valdytojas negalėjo 
išgirsti dramaturgo balso (tragedija parašyta 1639 ir pastatyta 
1640 metais), o jei ir būtų išgirdęs, tai vis tiek nebūtų paklau- 
ses. 

Kaip paprastai, Rišeljė nutarė surengti neklusnių ruaniečių 
pavyzdinį teismą ir pavedė tai padaryti Segjė, gavusiam ypatin- 
gus įgaliojimus. Vedinas gerai ginkluotais kariuomenės būriais, 
kancleris pats išvyko į Ruaną. Segjė buvo trečiasis pagal svar- 
ba (po karaliaus ir pirmojo ministro) valstybės žmogus Prancū- 
zijos karalystėje (kartu jis ėjo ir antspaudo saugotojo pareigas) 
ir apie keturiasdešimt metų be pertraukos išbuvo tame poste, 
gebėdamas prisitaikyti prie įvairių karalių ir pirmųjų ministrų. 
(Pamaldžioji kanclerio sesuo apie tai rašė: „Kaip man gaila 
savo brolio! Aš meldžiu dievą, kad jį išvarytų iš Rūmų, nes man 
nežinoma, kaip jis galėtų kitaip išsigelbėti“.) Viena svarbiausių 
jo funkcijų buvo stebėti šalyje tvarką ir teisingumą. Tiesiog jam 
buvo pavaldi policija, teismo, municipalinės ir finansų įstaigos. 

1640 metų sausio 2 dieną Gasjono kariuomenė, vadovaujama 
kanclerio, lydimo būrio valstybės valdininkų, tarp kurių buvo 
du intendantai (Klodas Parisas — karo ir administracijos ir Etje- 
nas Paskalis — finansų) įžengė į Ruaną. Nepaisydamas Arlė ar- 
kivyskupo prašymų ir įkalbėjimų, Segjė visiškai pasinaudojo 
jam suteiktomis prerogatyvomis ir be teismo bei tardymo žiau- 
riai susidorojo su maišto kurstytojais, apdėjo miestą naujais 
mokesčiais (prieš keletą metų kancleris buvo kur kas bailesnis, 
kai Rišeljė įsakymu, prakaituodamas ir rausdamas iš baimės ir 
drovumo, kišo ranką už Onos Austrės korsažo, ieškodamas slap- 
tos antivalstybinės korespondencijos). Po baisių kankinimų kanc- 
leris Goreną pasmerkė numarinti ratu, o daugelį jo bendražy- 
gių pakarti. Parlamento valdininkai buvo atleisti iš pareigų, fi- 
nansų biurai pakeisti tam tikrais įgaliotiniais, paskirtais paties 
kanclerio. Miestas neteko daugelio savo tėvonijų bei privilegijų 
ir turėjo sumokėti į valstybės iždą didesnę kaip milijono livrų 
kontribuciją. Segjé išbuvo Ruane apie pusantro mėnesio, paskui 
patraukė į Žemutinę Normandiją įvesti tvarkos ir toliau vyk- 
dyti represijų. (Kanclerio „kelionė“ į Normandiją išgarsino jį 
kaip nepalenkiamą ir žiaurų valstybinės santvarkos saugotoją 
ir vėliau per Frondą 1648 metais jam tik visai atsitiktinai pavyko 
išvengti agresyviai nusiteikusios minios rūstybės.) 


Į tokias sudėtingas aplinkybes pateko Ruane Etjenas Paskalis. 
Vaikai pas jį atvyko kiek vėliau, kai gyvenimas mieste daug- 
maž nurimo. Galima įsivaizduoti, kaip sunku buvo Etjenui Pas- 
kaliui vykdyti savo užduotis: juk Rišeljė paskirtų karaliaus fi- 
nansininkų paprastai nemėgdavo ne tik mokesčių naštos slegia- 
ma prastuomenė, bet ir vietinė miesto valdžia. Daug patyrusiam 
teismo valdininkui, matyt, pasisekė rasti aukso vidurį. Jis besą- 
lygiškai Ir nė per plauką nenukrypdamas vykdė karaliaus pot- 
varkius ir priesakus; tai rodo valstybės patarėjo raštai, kuriais 
1645 metais jį apdovanojo Rišeljė įpėdinis Mazarinis. Kartu jis 
nusipelnė ir miesto magistrato narių pagarbą, nes jie miesto 
vardu Naujiesiems metams jam padovanojo kapšelį su sidabri- 
niais žetonais. Patikėtas pareigas Etjenas Paskalis ėjo be galo 
uoliai, pats lankė daugybę parapijų, kurioms reikėjo paskirstyti 


mokesčius. Jis buvo sąžiningas, nepuperkamas valdininkas: anü- 
kė Margarita Perjė vėliau prisiminimuose rašė, jog senelis ne- 
galėdavo pakęsti, kai namiškiai gaudavo kokių nors „dovanų“, 
Kartą jis išvarė savo giminaitį, iškviestą iš Klermono padėti 
dirbti, ir daugiau nenorėjo nieko girdėti apie jį, nes tasai iš 
kažko buvo gavęs luidorą. 

Kitas giminaitis aiškiai nusipelnė rūsčiojo intendanto sim- 
patijų: jo pusseserės sūnus Florenas Perjė, jaunystėje pasižymėjęs 
sveiku protu ir domėjęsis įvairiais mokslais, užėmė aukštas pa- 
reigas Klermono rinkliavų rūmuose. Kai Etjenui Paskaliui pri- 
reiké žmogaus, kuris galėtų įvykdyti svarbią Rišeljė užduotį 
Normandijoje, jis pasirinko kaip tik šį giminaitį. Tėvas jau se- 
niai pagalvodavo, kad Žilbertai metas ištekėti: jai ėjo dvidešimt 
pirmi metai. Tačiau tam kliudė įvairios aplinkybės: tai jai rei- 
taikydavo netinkami. O Florenas Perjė lyg ir būtų buvęs pats 
tas: žmogus rimtas (vyresnis už Žilbertą penkiolika metų), darb- 
štus ir pavydėtino būdo — švelnus, ramus, sąžiningas, blaivaus 
proto. Patiko jis ir Žilbertai, o pats Perjė jau seniai jautė jai 
ypatingą simpatiją. Leidimo tuoktis artimiems giminaičiams ne- 
teko ilgai laukti, ir 1641 metų birželio mėnesį jie susituokė. O 
po devynių mėnesių Žilberta padovanojo savo tėvui anūką, ku- 
ris senelio garbei buvo pavadintas Etjenu (senelis buvo Ir anūko 
krikšto tėvas). Gimus sūnui, ji su vyru išvyko į Klermotą, o 
mažasis Etjenas buvo paliktas didžiojo globai. Senelis labai pri- 
sirišo prie anūko ir, nors labai užsiėmęs, žaisdavo su juo, žiūrė- 
davo, kaip jį valgydina. Blezas su Žaklina irgi pamilo seserėną 
ir kaip mokėdami linksmino jį bei prižiūrėjo, nors septyniolik- 
metis Blezas ir neturėjo pakankamai laisvo laiko, nes buvo visa 
galva pasinėręs į tėvo rūpesčius, susijusius su visokiais finan- 
siniais skaičiavimais, nulėmusiais svarbų atradimą... 


Tačiau iš pradžių šis tas apie Žakliną... Kaip ir Paryžiuje, ji 
žavėjo vietos aristokratiją. Paskaliai gyveno Ruane, aukštų pa- 
reigūnų ir teisėjų kvartale, Miursuntua gatvės atskirame name. 
Jie privalėjo su mandagumo vizitais lankyti miesto „tėvus“, sve- 
čiuotis madinguose literatūriniuose salonuose, kurie vienas per 

kitq stengési patraukti j savo rata pra$matniajq poete. Zaklina, 
niekad per daug netroškusi šlovės ir liaupsių, be entuziazmo 
vaidino tekusį jai vaidmenį. „Nors jai buvo penkiolika me- 
tų, — pasakoja vyresnioji sesuo, — ji išdykavo kaip kūdikis ir žai- 
dė su lėlėmis. Mes priekaištavome jai dėl to ir vos ne vos pri- 
vertėme atsisakyti tų vaikiškumų, jos labiau vertinamų už su- 
augusiųjų draugijas, kuriose ji turėdavo visuotinį pasisekimą.“ 

Nors Ruano aristokratinis gyvenimas taip nekūpėjo kaip Pa- 
ryžiaus, menas, ypač teatras, čia buvo labai vertinamas. Beveik 
kasmet garsioji Mondori trupė rodydavo ruaniečiams savo prem- 
jeras, jie mėgo ir poezijos šventes, kurias nuo XV amžiaus reng- 
davo kiekvienų metų gruodžio mėnesį Švenčiausiosios dievo 
motinos garbei. Šiose šventėse aktyviai dalyvaudavo ir jas ska- 
tindavo žymusis prancūzų klasicizmo dramaturgas Pjeras Kor- 
nelis. 

1640 metų gruodžio mėnesį Kornelis, per Mondori suartėjęs 
su Paskaliais ir įvertinęs Žaklinos eiliavimo bandymus, pasiūlė 
jai dalyvauti eiliniame poezijos konkurse. Prieš septynetą metų 
jis pats pristatė konkursui savo eiles ir gavo svarbiausią prizą. 
O dabar pasižymėjo Žaklina, gavusi už savo stansus „Sidabrinį 
bokštą“. Apdovanojimo dieną Žaklinos Ruane nebuvo, ir ,ne- 
sančios jaunosios mūzos“ vardu padėkos žodžius žiuri tarė pats 
Kornelis. 

O laikas bėga, Žaklina auga, nors ir palieka lyg vaikas nuo- 
širdi ir atvira. Tėvas ir brolis švelniai ją myli, ji irgi už juos 
galvą guldo, rūpinasi tėvu ir žavisi Blezo mokslo laimėjimais. 
Jai greit jau bus dvidešimt metų, ir ne vienas prašo jos rankos. 
Bet tokia buvo dievo valia, rašo Žilberta, jog atsirasdavo prie- 
žasčių jiems atsakyti. Pati Žaklina, kuriai tėvo žodis buvo šven- 
tas, dėl galimų vedybų daug sau galvos nekvaršina. Teisybė, 
„Stansuose prieš meilę“ ji vadina meilę bejėge ir beprotiška 
dievybe, kurios strėlės gali sužeisti tik silpnųjų ir nuolaidžiųjų 
širdis. Sunku, žinoma, pasakyti, ko tuose stansuose daugiau — 
eiliuotos retoriškos pozos ar realios dvasinės būsenos. Nesi- 
rengia ji ir stoti į vienuolyną, nors tais laikais dažnas rinkdavosi 
tokį gyvenimo kelią. Atvirkščiai, pasak Žilbertos, ji nepasižy- 
mėjo dideliu pamaldumu ir manė, jog vienuolyno gyvenimas ne- 
gali patenkinti kritiško proto. Tolesnis Žaklinos likimas visai 
neaiškus... | 

Kol finansų biuras ir rinkliavų rūmai neatgavo savo ankstes- 
nių funkcijų, Etjeną Paskalį itin sunkiai slėgė mokesčių pertvar- 
kymo ir jų perskirstymo tarp Ruano apygardos parapijų darbas. 
Reikalų iki kaklo, ir Blezui tenka ne šiaip sau padėti tėvui, o 
aktyviai dalyvauti tame darbe. 1643 metų sausio mėnesį jis 
rašo į Klermoną seseriai Žilbertai: „Piniginių ir maisto produktų 
mokesčių, druskos muitų paskirstymas tarp Ruano finansų apy- 
gardos bažnytinių parapijų, ačiū dievui, baigiasi“. Iš frazės in- 
tonacijos matyti, jog darbas buvo grasus ir anaiptol nelengvas. 
Nedideliame prieraše prie sūnaus laiško tėvas atsiprašinėja, kad 
rašo ne pats: per visą savo gyvenimą jis nebuvęs nė dešimtada- 
lio tiek užsiėmęs, kaip dabar, ir per pastaruosius keturis mėne- 
sius ne daugiau kaip šešetą kartų nuėjęs gulti anksčiau negu 
antrą valandą nakties. 

Apsiėmęs padaryti dalį darbo, tradicinių skaičiavimų meto- 
dus Blezas laiko nepatenkinamais ir nutaria juos suprastinti. 
Skaičiavimo įprastomis priemonėmis lėtumas ir sunkumas, rašė 
jis kancleriui Segjė, privertęs jį pagalvoti apie greitesnį ir leng- 
vesnį būdą, palengvinantį darbą, „kurį aš dirbau keletą metų, 
tvarkydamas įvairius reikalus, pareinančius nuo pareigų, ku- 
rias jūs garbingai suteikėte mano tėvui, paskirdamas jį tarnauti 
Jo Didenybei Aukštutinėje Normandijoje“. 

Kokios gi buvo tradicinės skaičiavimo priemonės ir ką naujo 
sugalvojo Blezas? XVII amžiaus viduryje paprastai būdavo skai- 
čiuojama, taip sakant, arba su plunksna rankoje, visas operaci- 
jas atliekant mintyse, arba su Zetonais, kuriuos vartojant, ne- 
reikėdavo įsiminti skaičių. Pavyzdžiui, jei sudedant būdavo gau- 
nama dešimtis, į šalį būdavo atidedamas tam tikras žetonas ir 
vėl skaičiuojami vienetai. Viso skaičiavimo proceso pabaigoje 
įvairių spalvų ir vertės (20,50, 100 vienetų ir kitoki) žetonai 
buvo surūšiuojami ir suskaičiuojami. Tokio skaičiavimo būdo 
populiarumą XVIII amžiuje rodo ir Moljero ,,Tariamojo ligonio“ 
pirmoji scena. Tačiau tas būdas, kaip pastebi Paskalis, turi svar- 
bų trūkumą, nes prarandama laiko žetonų atrankai ir suskirsty- 
mui; o skaičiavimai su plunksna jtempia dėmesį, užgriozdžia at- 
mintį, nuvargina protą ir dėl to lengva apsirikti. 

Blezas nori atsikratyti to nereikalingų sudėtingumų balasto. 
Mąstydamas apie tėvo tarnybos sunkumus, jis nutaria mecha- 

nizuoti skaičiavimus ir 1642 metais iškelia skaičiavimo mašinos 
idėją. Mašina galinti atlikti aritmetikos veiksmus „be plunksnos 
ir žetonų“, ir tasai būdas esąs „toks pat naujas, kaip ir patogus". 

Blezas Paskalis iš tiesų buvo pirmasis aritmetinės mašinos iš- 
radėjas, nors ir turėjo pirmtaką skaičiavimo mechanizacijos sri- 
tyje. (Galima pridurti, kad palengvinti ir paspartinti skaičiavi- 
mus labai aktualu pasidarė XVII amžiuje, ir jau amžiaus pra- 
džioje buvo išrasta logaritminė liniuotė. 1623 metais Tiūbingeno 
orientalistikos profesorius, astronomijos ir matematikos mėgėjas 
Šikardas, kurio gyvybę per anksti nusinešė viena maro epidemi- 
jų, dažnai niokojusių Europą, rašė Kepleriui sukonstravęs skai- 
čiavimo mašiną, galinčią automatiškai sudėti ir atimti, dauginti 
ir dalyti. Tos mašinos schemos įr brėžiniai 1957 metais buvo 
rasti vienoje Vokietijos Federacinės Respublikos bibliotekų. 
Vienintelis bandomasis jos egzempliorius sudegė 1624 metais, 
taigi mokslininkai jos nematė ir ji neturėjo įtakos tolesnei skai- 
čiavimo mechanizacijos raidai. 

Nėra jokių duomenų, kad apie vokiečių mašiną būtų suži- 
noję Prancūzijos mokslo mėgėjai. Dėl to Paskalis yra tikres ir 
visiškai savarankiškas aritmetinės mašinos išradėjas, įdėjęs į 
jos sukūrimą daug sunkaus ir kruopštaus triūso, jėgų bei svei- 
katos. Sukurti jos projektą, sakė Blezas, jam padėjo paauglio 
metais įgytos geometrijos, fizikos ir mechanikos žinios. 

Toji mašina, sudaryta iš sudėtingos krumpliaračių sistemos, 
galėjo sudėti ir atimti. Jos svarbiausia ir principinė ypatybė bu- 
vo ta, kad vienos ar kitos skaičių eilės (vienetų, dešimčių, šim- 
tų) ratelis, savotiška svirtele „pasukamas per dešimtį skaičių, 
kitą ratelį pasuka tik per vieną skaičių.“ (Šiuo apsisukimų skai- 
tiklio principu ir dabar remiasi taksometrai.) 

Sumanytasis tokio instrumento modelis dėl konstrukcinių ele- 
mentų sudėtingumo ir liaunumo reikalavo iš gamintojo didelio 
tikslumo ir meistriškos rankos. ,...Remdamasis kokia tik norite 
teorija, — rašė Paskalis, — aš nebūčiau įstengęs įvykdyti savo 
sumanymo, neturėdamas darbininko, tobulai valdančio tekinimo 
stakles, dildę ir plaktuką ir galinčio tiksliai pagaminti tokių mat- 
menų ir proporcijų mašinos detales, kokias aš buvau nustatęs 
pagal teorinius skaičiavimus...“ Čia ir prasidėjo didžiausi sun- 
kumai. „Amatininkai daugiau nusimanė savo amato praktikoje 
cegu moksluose, kuriais jis rėmėsi“, ir del to Blezui tekdavo 

nuolat pačiam kištis | vienų ar kitų detalių gaminimą, aiškinti 
schemas ir brėžinius, rikiuoti meistrų darbą, reikalauti iš jų per- 
dirbti formas, keisti proporcijas ir netiksliai padarytų blokų iš- 
dėstymą. 

Pirmasis modelis nepatenkino jaunojo išradėjo, antrasis irgi 
turėjo svarbių nesklandumų, kuriuos sukėlė žiubrus dantytų 
sankabų sukimasis. Tai vertė Blezą skausmingai ieškoti naujų 
sprendimų. 

Šių ieškojimų metu Paskalis patyrė rimtą išmėginimą — buvo 
bandyta suklastoti jo aritmetinę mašiną ir pasisavinti išradėjo 
prioritetą bei šlovę. Atsirado Ruane vienas darbininkas, rašė jis 
po dvejų metų, iš profesijos laikrodininkas, kuris iš paprasto 
pasakojimo apie Blezo pirmąjį modelį išdrįso pasigaminti savą- 
jį, pasižymintį savotišku veikimu. Kadangi žmogelis neturėjo 
kito talento, tik mokėjo mikliai manipuliuoti savo instrumentais 
ir net nenutuokė, ar iš viso pasaulyje yra matematika ir mecha- 
nika, tai jis padarė nušlifuotą ir pažiūrėti dailų, bet visai netin- 
kamą darbui mechanizmą. Tačiau, pastebi Blezas, bevertis me- 
chanizmas tik dėl savo naujumo sukėlė tam tikrą neišmanančių 
miesto gyventojų susidomėjimą, ir net atsirado vienas smalsus 
ruanietis, kuris įsigijo „tą nelaikSj" ir pastatė jį savo kabinete, 
kur buvo prikrauta daugybė retų ir įdomių daiktų. „Mažojo 
išsigimėlio vaizdas man buvo toks nemalonus ir taip atšaldė 
mano užsidegimą, su kuriuo dirbau baigiamuosius savo modelio 
darbus, jog aš iš karto atsiskaičiau su darbininkais ir nutariau 
visai atsisakyti savo ketinimo". 

Paskalis liguistai reaguoja į netikėtą nuovokaus ir apsuk- 
raus laikrodininko konkurenciją ir net nebegalvoja iš naujo pa- 
mėginti įgyvendinti savo sumanymą, tačiau vyresnieji jo draugai 
matematikai mano, jog darbą būtina tęsti, ir ieško patogios pro- 
gos papasakoti apie aritmetinę mašiną kancleriui Segjė. Kancle- 
ris buvo itin didelis mokslų mėgėjas, apsišvietęs filologas, pale- 
ografas ir antikvaras. Drauge su Rišeljė jis prisidėjo prie Pran- 
cūzų akademijos kūrimo, buvo jos narys ir oficialus globėjas. 
Tačiau didžiausią malonumą jam teikdavo senų knygų ir rank- 
raščių rinkimas. Net Normandijoje, malšinant „basakojų“ sukili- 
mą, jis rasdavo laiko apsilankyti pas bukinistus ir paieškcti retų 
leidinių (po mirties didelė Segjė biblioteka buvo įvertinta ke- 
turiasdešimčia tūkstančių livrų, ir Liudvikas XIV, nors ir norė- 
jo, negalėjo jos nupirkti, nes neturėjo pakankamai lėšų)ą 

Kancleris detaliai susipazino su Paskalio projektu ir jam 
pritaré. Jis ragino jaunajj matematikos puoselétoja bütinai tes- 
ti pradétajj darbą. Tasai raginimas sukurstė jau beveik užgesusį 
entuziazmą: paties konstruktoriaus žodžiais, Monsenjoras, teikę- 
sis tarti pagyrimo žodį apie paprastą eskizą, leido jam pakeisti 
ankstesnį nutarimą ir dėti naujų pastangų pasirinktoje srityje. 
Iš tiesų, pamiršęs viską, Blezas galvojo tik apie savo „mažąją 
mašiną". Jis vėl pasisamdė amatininkų ir, mėgindamas visokius 
variantus, jų padedamas gamino daugybę mašinos pavyzdžių, 
kurių „vieni buvo padaryti iš tiesių strypų ar plokštelių, kiti — 
iš lenktų, dar kiti — su grandinėmis; vieni su koncentriškais 
krumpliaračiais, kiti su ekscentrikais; vieni judėjo tiesia linija, 
kiti — ratu; vieni buvo kūgio, kiti cilindro formos, o treti ar iš 
visai kitokios medžiagos, ar kitokios formos, ar kitaip judan- 
tys". 

Blezo darbas išgarsėjo ne tik tarp mokslininkų, bet ir aukš- 
tuomenėje. Pasižiūrėti ,Paskalio rato“ — taip amžininkai vadino 
skaičiavimo mašiną — 1644 metais pareiškė norą Henrikas II iš 
Burbonų, princo Kondė tėvas. Jis pavedė savo gydytojui aba- 
tui Burdelo pakviesti išradėją pademonstruoti, kaip tas „ratas“ 
veikia ir, nors darbas buvo dar ne visai baigtas, Blezas mielai 
priėmė kvietimą. 

Būdamas reiklus sau, 1645 metais Paskalis pagaliau nutarė, 
kad aritmetinę mašiną galima laikyti baigta. Vieną pirmųjų už- 
baigtų modelių jis padovanojo kancleriui, pridėdamas plačią de- 
dikaciją, kurioje aprašė tradicinių skaičiavimo metodų neparan- 
kumą, išaiškino mašinos sukūrimo istoriją ir jos paskirtį, padė- 
kojo už suteiktą globą, tikėdamasis tolesnės paramos. Juk neži- 
nomi išradėjai visuomet randa daugiau cenzorių negu užtarėjų: 
neturėdami tobulo proto, žmonės esą įpratę koneveikti tuos, 
kas naujoves išgalvoja; pasiduodami prietarui, jie nepaprastus 
daiktus atmetą dėl tariamo jų negalimumo, užuot juos ištyrę ir 
įvertinę. Beje, Blezas tikėjęsis, jog iš mokslininkų, prasiskver- 
busių į naujausias matematikos paslaptis, atsirasią tokių, kurie 
deramai įvertinsią jo drąsų žingsnį, sugebėsią pastebėti, kad, bū- 
damas gana jaunas ir ne per daug stiprus, jis išdrįsęs pasukti 
nauju keliu, sėte nusėtu dygliais, nors ir neturėdamas vadovo, 
padedančio jų išvengti. Juk jo nedidelį kūrinį jau aprobavę ir 
rekomendavę naudoti svarbiausieji atstovai to tikrojo mokslo, 
turinčio savotišką pranašumą — nemokančio nieko, ko negalima 

įrodyti. Ir tai jis laikąs atlyginimu už darbą ir tinkamo mašinos 
sutvarkymo išlaidas. Apskritai dedikacija kupina pasididžiavi- 
mo ir meilikaujamų intonacijų, neįprastų jaunajam Paskaliui 
ir rodančių jo gebėjimą gana rafinuotai vesti dialogą su tokiu 
aukštu asmeniu: ,Monsenjore, kai aš įsivaizduoju, jog tos pa- 
čios lūpos, kurios kasdien skelbia pranašystes teisingumo soste, 
teikėsi pagirti pirmąjį dvidešimties metų žmogaus bandymą, jog 
keletą kartų jūs radote jį esant vertą būti jūsų pokalbio objek- 
tu, kai aš matau jį tarp tokių retų ir brangių daiktų, kurių pil- 
nas jūsų kabinetas, aš be galo didžiuojuosi ir nerandu žodžių 
išreikšti savo padėką Jūsų Didenybei ir savo džiaugsmą — visam 
pasauliui. Būdamas toks bejėgis dėl nepaprasto jūsų gerumo, aš 
tegaliu jį pagerbti nebent savo tyléjimu". 

Blezo pagaminti modeliai turėjo „Išankstinį įspėjimą visiems, 
kurie domėsis aritmetine mašina ir norės ja naudotis“. Tame 
„Išankstiniame įspėjime...“ išradėjas pabrėžia du momentus: du 
dalykai, rašo jis, galį sudrumsti „bičiulio skaitytojo“ protą. At- 
sirasią žmonių, kurie sakysią, kad mašina turėtų būti ne tokia 
sudėtinga. Tokią pastabą galį padaryti tie, kurie iš tiesų šiek 
tiek nusimano apie mechaniką ir geometriją, tačiau nemoka jų 
sujungti vienos su kita ir dar praturtinti fizikos žiniomis. Rem- 
damiesi netobulomis bendrosiomis teorijomis, jie savo susikurto- 
se koncepcijose laiką galimais tokius dalykus, kurie iš tikrųjų 
tokie nesą. Tos teorijos ir koncepcijos tučtuojau griūvančios, vos 
atsirandą realių sunkumų, kai reikia praktiškai realizuoti sumany- 
mą, panaudojant medžiagą, ją apdorojant, nustatant, kaip rei- 
kia išdėstyti dalis, kurios turi laisvai judėti ir nekliudyti viena 
kitai, ir t. t. Atsakydamas į tokias nepakankamai mokytų moks- 
lininkų pastabas, Blezas galįs pateikti ne tokių sudėtingų mode- 
lių, bet jie neatitinką išradėjo iškeltų sąlygų: paprasta ir sparti 
darbe, „mažoji mašina" kartu turi būti lengva ir patogi, patvari 
ir patikima visokiomis aplinkybėmis. Tam tikslui pasiekti jis 
išmėginęs daugybę būdų: „Aš turėjau kantrybės padaryti bemaž 
penkiasdešimt įvairių modelių: vienus medinius, kitus iš dram- 
blio kaulo, iš juodmedžio, iš vario, kol sukūriau mašiną, kurią 
pateikiau tau dabar ir kuri, nors ir sudaryta iš daugybės smul- 
kių detalių, vis dėlto tokia patvari, jog visos apkrovos, kurios 
jai teks vežant bet kuriais atstumais, negalės jos sugadinti ir 
net nė truputėlio jai pakenkti". (Paskalis pats išbandė mašinos 
patvarumą, nusigabendamas ją už 250 Ijė.). Taigi, kad mechaniz- 

mas atitiktų keliamus reikalavimus — paprasčiau ir patikimiau 
veiktų, — jis turįs būti, jeigu kitaip negalima, sudėtingos kons- 
trukcijos, o tai, rašo Blezas „Išankstinio įspėjimo...“ pirmos da- 
lies pabaigoje, „bičiuliui skaitytojui“ galį atrodyti lyg ir koks 
paradoksas. 

Antroji priežastis, galinti sukelti brangiojo skaitytojo įtari- 
mą, esanti ta, kad dėl kokio savimi patenkinto meistrelio kaltės 
galį atsirasti blogų mašinos kopijų. Tokiu atveju reikią gerai 
skirti tikrąjį originalą nuo netobulo amatininkų neišmanymo ir 
akiplėšiškumo rezultato: kuo jie nagingesni, tuo labiau reikią 
bijoti jų išpuikimo, verčiančio juos imtis naujų gaminių, kurių 
sukūrimo principų ir taisyklių jie nežino. Dėl to tie amatininkai 
dirbą apgraibomis ir, nors sugaištą daug laiko ir įdedą daug 
darbo, pagaminą menkus monstrus, kuriems trūkstą svarbiausių 
dalių, o kitos dalys esančios beformés ir neproporcingos. Vi- 
siems, kas domisi mokslu, reikią skirti tuos nelaikšius, metan- 
čius šešėlį ant tikrų išradimų, nuo originalų, kuriuos sukurti 
meistriškumui padedanti teorija. Ir amatininkas, kad ir koks 
mitrus būtų, negalįs apsieiti be teoriją žinančio žmogaus pagal- 
bos. O tikrąją aritmetikos mašiną „galima sukurti tiktai sujun- 
gus pagrįstą ir būtiną teoriją su meistriškumu“. 

„Išankstinio įspėjimo...“ pabaigoje Blezas pageidauja: „Da- 
bar (brangusis skaitytojau), kai aš tariuosi savo mašiną tiek iš- 
tobulinęs, kad galima ją rodyti, tu turėtum man dėkoti, kad 
visos skaičiavimo operacijos, anksčiau buvusios tokios sunkios, 
sudėtingos, ilgos ir nepatikimos, dabar tapo lengvos, greitos ir 
patikimos“. 

1649 metais Paskalis oficialiai gauna savo išradimui karaliaus 
privilegiją, kurioje pažymima jaunuolio, iš mažumės linkusio į 
matematiką, didelis laimėjimas ir aprašomas aritmetinės mašinos 
savitumas. Toji privilegija iš tiesų „visiškai išskirtinė“: išradėjo 
prašymu draudžiama ne tiktai klastoti jo paties modelį, bet ir 
gaminti bet kokias skaičiavimo mašinas be Paskalio leidimo; 
užsieniečiams (prekybininkams ar kitų profesijų) neleidžiama 
demonstruoti ir pardavinėti tokių mašinų Prancūzijos karalystėje, 
net jeigu jos pagamintos užsienyje. Asmenys, pažeidę šiuos 
įsakus, privalo mokėti pabaudą — tris tūkstančius livrų (vienas 
trečdalis tos sumos buvo skiriamas iždui, kitas — Paryžiaus li- 
goninei, trečias — Paskaliui ar jo teises turinčiam asmeniui). 

Iki šiol yra išlikę septyni aritmetinės mašinos egzemplioriai, 
15 jų keturi yra Paryžiaus menų ir amatų muziejuje, vienas — 
Klermono miesto muziejuje, du — privačiose kolekcijose. Vie- 
nos Paryžiaus muziejaus mašinos autentiškumą rodo paties Pas- 
kalio užrašas. 

Idėja, kuria buvo pagrįsta mašina, XVII amžiaus antrojoje pu- 
sėje plačiai naudojosi daugelis mokslininkų, toliau tyrinėjusių 
skaičiavimo mechanizavimą. Konkrečiai Leibnicas aštuntajame 
dešimtmetyje pateikė sudėtingesnio, sumavimo ir dauginimo me- 
chanizmo projektą. Norbertas Vyneris savo knygoje „Kiberne- 
tika" Leibnicą vadina „šventuoju“ ir „kibernetikos globėju“, 
kurio silogizmų skaičiavimuose esama „galvojančios mašinos 
pradmenų“. Kitoje knygoje „Kibernetika ir visuomenė“ Vyneris 
rašo apie Paskalį, vadindamas jį išradėju, „tikrai daug prisidė- 
jusiu prie šių laikų stalinio aritmometro sukūrimo“. Tačiau kai 
kurie mokslatyrininkai Paskalį laiko tolimesniu to madingojo 
XX amžiaus mokslo pirmtaku. „Mintyse“ Blezas taip rašo apie 
savo išradimą: „Aritmetinė mašina atlieka veiksmus, kurie pa- 
našiausi į minties veiksmus, palyginti su visais kitais gyvūnų 
veiksmais; tačiau mašina nedaro nieko, kas rodytų ją turint va- 
lią, kaip turi gyvūnai“. Šis Paskalio pasakymas tarsi išreiškia 
kibernetinio tikrovės modeliavimo galimybes ir ribas. Bet kuris 
kibernetinis įrenginys, kaip ir aritmetinė mašina savo srityje, yra 
pranašesnis už gyvūną ir labai organizuotos informacijos atran- 
kos bei apdorojimo požiūriu priartėja prie žmogaus smegenų 
veikimo, tačiau toks įrenginys gerokai atsilieka nuo gyvūno ir 
be galo nutolsta nuo žmogaus, jei lyginsime gautų pranešimų 
aukščiausią vertinimą ir jo pagrindu pasirenkamus laisvus spren- 
dimus. 

Dirbdamas su skaičiavimo mechanizmu, Paskalis pasirodė 
esąs ne tik geras matematikas, laisvai operuojantis abstrakčio- 
mis teorinėmis sąvokomis, bet ir sumanus inžinierius, kuris, re- 
alizuodamas pirminį sumanymą, gali įveikti daugelį mechaninių 
ir techninių sunkumų. Be to, jam būdingas darbštumas, atkaklu- 
mas ir didelė kantrybė. Tačiau protarpiais pastebimas ir griežtas, 
irzliai neramus tonas, ypač kai kalbama apie teises į intelektuali- 
nę nuosavybę, apie mašinos išradimo ir pagaminimo prioritetą. 
Dėl anksti sukurstytos jaunuolio garbėtroškos (,Zavéjimasis ga- 
dina viską nuo mažumės. „Vaje, kaip gražiai pasakyta! Kaip 
gražiai jis pasielgé| Koks jis protingas!" ir t. t.— šis nesaikingų 

pagyrų pasmerkimas „Mintyse“, be abejo, pagrįstas paties Blezo 
patirtimi) ir kartu begalinio tikėjimo savimi bei savo mokslo 
galia Paskalio mokslinė veikla buvo perdėm kategoriška, šiek 
tiek agresyvi ir triukšminga. Joje nebuvo nė krislo tos žmogaus 
elgesio sampratos, kuri Blezui palengva susiformavo paskuti- 
niaisiais gyvenimo metais: „Jei gražūs poelgiai daromi slaptai, 
jie yra brangesni už viską. Man labai patinka tokie dalykai isto- 
rijoje. Bet vis dėlto jei jie tapo žinomi, nebuvo visai slapti; jei 
net viskas buvo padaryta, kad tai liktų paslaptis, tas truputis, 
dėl kurio jie išaiškėjo, sugadina visa kita. Užvis geriausia čia 
vra tai, kad juos norėta paslėpti“. O tuo metu Paskalis buvo nu- 
siteikęs diametraliai priešingai, ir jaunojo išradėjo išdidumą 
buvo kas kursto — skaičiavimo mašina tapo plačiai žinoma ne 
tik Prancūzijoje, bet ir už jos ribų: 1646 metais Lenkijos kara- 
liené panorėjo įsigyti du jos egzempliorius. Paryžiuje poetas Da- 
librė išplatino sonetą, skirtą „ponui Paskaliui sūnui“ ir jo maši- 
nai: nuostabaus genijaus neprilygstamas menas, buvo sakoma so- 
nete, padarė, kad skaičiavimas, tas protingų žmonių užsiėmimas, 
jau suprantamas didžiausiems bukagalviams, jie išvaduoti nuo 
atminties ir intelekto įtampos; protas pamažu skverbiasi į visa, 
kas dedasi pasaulyje. „Šlovė tokia maloni,— parašys Blezas 
,Mintyse",— kad mes ją mylime, nesvarbu su kuo ji būtų susi- 
jusi, tegul net su mirtimi“. Šį kartą ji buvo susijusi su aritmeti- 
ne mašina, kurios garsas tapo savotiška reklama, matyt, Blezui 
gana reikšminga: juk ne veltui „Išankstiniame jspéjime..." jis 
ne kartą pabrėžė puikias eksploatacines savo mechanizmo savy- 
bes — jo patikimumą, patogumą ir paprastumą. Pagaliau ir ka- 
raliaus privilegija buvo ne kas kita kaip patentas, kurį turėda- 
mas, galėjai pardavinėti skaičiavimo mašinos modelius palan- 
kiausiomis sąlygomis. Paskalis, išleidęs daug šeimos lėšų išradi- 
mui realizuoti, norėjo pasinaudoti komercine perspektyva, ir 
dalis pagamintų mašinų buvo parduota. Kol jis būna Ruane, Pa- 
ryžiuje makleriu apsiima būti Robervalis. „Išankstiniame įspė- 
jime..." buvo nurodyta pono Robervalio visas profesoriaus ti- 
tulas, adresas, priėmimo dienos ir valandos; profesorius parduo- 
siąs aritmetinę mašiną ir trumpai ir nemokamai paaiškinsiąs, kaip 
ji veikia. 

Tačiau ypatingų pajamų iš to sumanymo Paskaliai neturėjo: 
didelė mašinos kaina (100 livrų), jos pagaminimo ir serijinės at- 
sarginių dalių gamybos sunkumai trukdė plisti išradimui. O ilgas 

ir įtemptas darbas pakirto Blezo sveikatą, kuri ir šiaip jau buvo 
menka: pasak Žilbertos, nuo aštuoniolikos metų ji neprisimena 
nė vienos dienos, kad jis būtų buvęs sveikas... 


1646 metų sausio mėnesį atsitiko iš pažiūros visai nereikš- 
mingas įvykis, kurio padariniai vis dėlto labai paveikė visą Etje- 
no Paskalio šeimą. Karaliaus intendantas išgirdo apie dviejų 
miestiečių dvikovą ir nutarė jai sukliudyti, vykdydamas dar Ri- 
šeljė valdymo laikais išleistą dvikovas draudžiantį įsaką. Žiema 
tais metais Ruane buvo įnoringa, čia lijo, čia staiga vėl šalo, dėl 
to Etjenas Paskalis negalėjo važiuoti su karieta ir į dvikovos vie- 
tą Išėjo pėsčias, bet, vos išėjęs iš namų, krito ir išsinarino iš 
klubo koją. Išnarinimas buvo labai pavojingas, reikėjo ieškoti 
patyrusių gydytojų. Gydyti Etjeną Paskalį buvo pakviesti du 
broliai, visoje apygardoje žinomi chirurgai ir kaulų taisytojai. 
Brolių namai buvo toli nuo miesto, dėl to jie turėjo apsigyventi 
ligonio namuose. Pamažu jie prisirišo prie ligonio ir jo vaikų, 
šnekučiuodavosi su jais religinėmis temomis. 

Vis dažniau namuose galėjai išgirsti neiprastą žodį „janse- 
nistai". Tuo vardu tada Prancūzijoje ėmė plisti nauja katalikų 
religijos srovė. Ji susiformavo XVII amžiaus ketvirtajame de- 
šimtmetyje ir rėmėsi olandų teologo Kornelijaus Janseno dar- 
bais. Tai buvo savotiška poleminė reakcija į Renesanso huma- 
nizmo įtaką, į bažnytinio gyvenimo kompromisus ir palengvini- 
mus, mėginimas išsaugoti ir sustiprinti krikščionybės autoritetą. 
Kai kuriais klausimais (ypač lemties ir gimtosios nuodėmės) jan- 
senizmas suartėjo su protestantizmu. 

Kadangi jansenizmas paliko gilų pėdsaką ne tik Blezo Pas- 
kalio pasaulėžiūroje, bet turėjo įtakos ir visam jo likimui, kiek 
apsistosime ties žmogumi, davusiu tai religijos srovei vardą. Ip- 
ro vyskupas Kornelijus Jansenas per ilgus studijų metus dieną 
naktį ieškojo tiesos, kurią laikė ryškiausiu dievo požymiu. Dar 
jaunystėje jis priėjo išvadą, kad scholastų raštai su jų abstrak- 
čiais ir smulkmeniškais proto pratimais yra tarsi atskirti nuo 
savo šaltinių ir nebepasiekia „tikros krikščioniškos senovės“ 
dvasios. Norėdami atgaivinti tą dvasią teorijoje, jis su savo drau- 
gu Žanu Diuveržjė de Oranu, būsimuoju abatu de Sen Siranu, 

šešetą metu, atsisakydami miego ir netausodami sveikatos, at- 
kakliai studijavo Šventąjį raštą, visuotinių bažnyčios susirinki- 
mų nutarimus ir bažnyčios tėvų, pirmiausia Augustino, veika- 
lus. Augustinas Jansenui tapo kelrode žvaigžde ir tvirta atrama 
chaotiškoje teologijos problemų niuansų gausybėje, ginklu, su 
kuriuo jis tikėjosi atremti įvairias tendencijas, jo manymu, ar- 
džiusias pirmykštės krikščionybės pamatus. Svarbiausias didelės 
apimties Ipro vyskupo veikalas ir vadinasi „Augustinas, arba 
šventojo Augustino mokymas apie žmogaus prigimties sveiku- 
mą, paliegį ir gydymą, prieš pelagianus ir masaliecius". Tame 
veikale jis išdėsto ir sugretina „mokymo apie dievo malonę“ 
kūrėjo tekstus, parodo jų logines išvadas. Sumanęs jį rašyti, Jan- 
senas pirma dešimt kartų perskaitęs visus Augustino raštus ir 
trisdešimt kartų — jo traktatus prieš pelagianus. Tas dėmesys 
pelagianizmo problemai yra svarbiausias viso veikalo akcentas, 
nes veikalas, parašytas prieš XVII amžiaus pusiau peliagianus 
(iš esmės prieš jėzuitus), savo doktrinose pabrėždavusius žmogaus 
valios laisvę. 

Laisvos žmogaus valios ir lemties santykio problema nuo se- 
no domino Vakarų Europos teologus: dar IV—V amžiuje britų 
vienuolis Pelagijus tvirtino, kad kiekvienas žmogus savo paties 
pastangomis gali tapti šventu ir priartėti prie dievo; prieš tokį 
žmogaus jėgų perdėjimą stojo Augustinas, daręs išvadą, kad, 
būdamas pirmapradės nuodėmės iš pat pradžių sugadintas, žmogus 
gali išsigelbėti tik dievo malonės*, išvaduojančios jį iš žemiško- 
sios būties netobulumo, dėka. 

XVII amžiuje ši problema tapo itin opi, nes toliau stiprėjo 
jau įėjęs į apyvartą antropocentrizmas, teigęs, jog žmogaus lais- 
vé ir laisva valia suponuoja gėrio ir teisingumo principus, plito 
deistinės tendencijos, neigusios pamatinius krikščionių tikėjimo 
principus. Tais sąmyšio laikais laisvės ir priklausomybės susieji- 
mo, bendro žmogaus valios ir dievo malonės reiškimosi tuo pa- 
čiu metu paslaptingas nesuprantamumas aitrino vienų ar kitų 
tendencijų šalininkus ir vertė juos polemikos sumetimais logiškai 
pabrėžti arba pirmąją, arba antrąją tos jungties dalį. 


* Kadangi skaitytojui dar teks susipažinti su teologine Paskalio ir, 
platesnę prasme, visos aprašomos epochos terminologija, čia būtina pa- 
aiškinti vieną labiausiai vartojamų sąvokų — „dievo malonė“. Pagal ka- 
talikų tradiciją dievo malonė buvo suprantama kaip iš dangaus žmonėms 
siunčiama pagalba, teikiama nepriklausomai nuo žmogaus pastangų. 

Janseno nuomone, bütina pabrézti problemos teocentrinj as- 
pekta, neįveikiamą žmogaus žemiškosios būties menkumą ir nuo- 
dėmingumą, jo žemiškųjų siekių trapumą. Pripažindamas, ko- 
kios sudėtingos yra nagrinėjamos problemos, jis teigė, jog tas, 
kas nors vieną širdies dūžį, nors vieną plaukelį paskiria Pelagi- 
jui, norom nenorom turės pagarbinti šėtoniškąjį žmogaus puiky- 
bės sostą. Kad ir kas būtų, Jansenas ragino žmogų tramdyti savo 
paties valią ir išdidumą: kas nori patekti į „Dievo malonės So- 
da", turi be atodairos pulti į „Apvaizdos bedugnę“, ir dieviška- 
sis tiltas pats nusities po jo kojomis; nereikia manyti, jog zmo- 
gus gali pats pradėti statyti tokį tiltą ir savo paties jėgomis padėti 
pirmąją lentą, nes ši lenta duos pradžią tiltui, kuriuo pražygiuos 
žmogaus puikybė. 

Jansenas tapo savotišku srovės teoretiku, o jo draugas ir ben- 
dražygis Sen Siranas stengėsi realizuoti teorinius jansenizmo 
principus praktinėje moralėje, nors pats buvo vien tik knyginių 
polinkių žmogus. Su Sen Sirano asmenybe irgi reikia artimiau 
susipažinti: Paskalio gyvenime jis paliko nemažą pėdsaką. 

Būdamas turtingų tėvų sūnus, Sen Siranas mokėsi scholasti- 
kos jėzuitų koleže, paskui drauge su Jansenu ilgai ir nuodugniai 
studijavo teologų raštus. Rišeljė, atvirai ir slaptai dalyvavęs dau- 
gelio Liudviko XIII epochos žmonių gyvenime, jų pažinties pra- 
džioje, paženklintoje abipusiu pasitikėjimu, Sen Siraną pavadi- 
no „mokyčiausiu Europos vyru“ ir prireikus su juo konsultuo- 
davosi teologijos klausimais. Vėliau Sen Siranas ėmė vis labiau 
bodėtis ,mokyto šuns amatu“ ir sakydavo, kad įgimtas žinių 
troškimas jam veikiau pakenkė, nei padėjo tapti tikrai dorybin- 
gu ir net suprasti gryną tiesą, nes intelektualinės pastangos ža- 
dina vien tik išdidumą, kurį sukelia pagyros tų, ką pasaulis vadi- 
na savo išminčiais. Jis ypač nepasitikėjo daugiatomiais scholastų 
veikalais, kuriuose pateikiamos žinios tarsi gérisi pačios savimi, 
o autoriai — savo intelektualinėmis galimybėmis, ir ragino sukur- 
ti „sielos biblioteką“, patarė kruopščiai pasverti kiekvieną žo- 
dį ir širdimi pajusti visą galvoje turimą mokslą. 

Sen Siranas turėjo įgimtą dvasios auklėtojo ir vadovo talen- 
tą. Karštas ir rimtas jo gyvų giliai įkritusių akių Žvilgsnis, raukš- 
lių išvagota aukšta kakta, rūstybės blyksnių kupinos aiškios ir 
trumpos kalbos vergte pavergdavo klausytojų protus ir širdis. 

Kaip žinoma, kilus protestantizmo sąjūdžiui, bažnyčios, kle- 
ro, hierarchijos ir katalikybės kulto problemos Vakarų Europo- 

je tapo itin opios. PopieZiu politinés bei valstybinés pretenzijos, 
kai kurių vienuolių ordinų perdėm pasaulietiški siekiai, teisinis 
žmogaus požiūrio į dievą vertinimas, sąžinės klausimų reglamen- 
tavimas civilinės teisenos priemonėmis darė bažnyčią žmogiška, 
„pernelyg žmogiška" instancija. 

Mėgindami su šaknimis išrauti tuos piktnaudžiavimus, pro- 
testantizmo pradininkai Liuteris ir Kalvinas propagavo „nema- 
tomąją bažnyčią“, kategoriškai atmesdami daugelį liturginių 
veiksmų ir katalikybės külto atributų, iš esmės niekais versda- 
mi bažnytinės hierarchijos rolę. 

1636-siais, septynerius metus prieš mirtį, Sen Siranas tapo 
Port Rojalio vienuolyno viršininku (to vienuolyno istorijoje Ble- 
zui Paskaliui vėliau teks suvaidinti žymų vaidmenį). Vienuoly- 
nas turėjo namus Paryžiuje ir užmiestyje. Sen Siranas įsikūrė 
užmiesčio Port Rojalyje, manydamas, jog mieste velnias sukinė- 
jasi dažniau negu laukuose. Savo asketišku tiesumu, rūsčiu mo- 
nolitiškumu, būdamas be jokio politinio ar religinio dvilypumo 
jis patraukė daugybę asmenų, tarp kurių buvo aukštuomenės ir 
mokslo žmonių. Netrukus apie Sen Siraną susispietė vadinamųjų 
„atsiskyrėlių“ būrelis. Jo nariai buvo atsisakę savo pasaulieti- 
nių pareigų, tačiau nesuvaržyti vienuolyno įstatų ir nedavę įža- 
dų. Port Rojalio įtaka visuomenėje didėjo, tačiau ne visiems tai 
patiko. Sakysim, kardinolui Rišeljė. 

Kadaise Rišeljė buvo palankus Sen Siranui ir keletą kartų 
siūlė jam vyskupystę, tačiau negobšus dvasininkas atsisakydavo 
naudingų beneficijų. Kardinolas, kaip žinoma, nepakęsdavo jo- 
kio nepaklusnumo, be to, ir Sen Sirano draugai buvo įtartini 
(1635 metais Jansenas paskelbė pamiletą „Gališkasis Marsas“, 
kuriame smerkė Rišeljė už sąjungą su protestantiškomis valsty- 
bėmis). Viskas ir būtų baigęsi paprastu tarpusavio šnairavimu, 
jeigu Sen Siranas, priverstas pasakyti savo nuomonę, nebūtų sto- 
jęs prieš kai kuriuos kardinolo vidaus politikos veiksmus. Ap- 
kaltines Sen Siraną erezija, Rišeljė įsakė areštuoti jansenistą ir 
uždaryti į kalėjimą, konfiskavus visus jo raštus. Ilgai ir kruopš- 
čiai buvo tiriami jo rankraščiai, kurių prisirinko dvi skrynios, 
tačiau nieko eretiško juose nebuvo rasta. Nepaisant to, Sen Si- 
ranas išbuvo kalėjime penketą metų ir buvo paleistas tik po Ri- 
šeljė mirties, 1643 metais, prieš keletą mėnesių iki savo paties 
gyvenimo pabaigos, 

Ruane jansenizmo poveikis buvo itin žymus, ir Paskaliai ge- 
rai žinojo apie jansenistų veiklą tikriausiai ne vien iš brolių 
kaulų taisytoju, gydžiusių šeimos galvą. Tikriausiai Kornelis 
supažindino juos su savo tragedija „Polieuktas“. parašyta 1643 
metais. Siužetas pasiskolintas iš Bizantijos X amžiaus hagiogra- 
fo Simeono Metaírasto. Jį sudaro pasakojimas, kaip žymaus ro- 
mėnų senatoriaus Felikso duktė Polina įsimylėjo neturtingą Ro- 
mos karininką Severą, tačiau tėvas nenorėjo išleisti dukters už 
nežinomo karininko. Kai tėvas tapo Armėnijos valdytoju, Polina 
ištekėjo už turtingo armėnų senjoro Polieukto. Per tą laiką Se- 
veras tapo žymiu karvedžiu ir atvyko į Armėniją, vedinas ro- 
mėnų pulkais. Feliksas dabar gailisi, kad neišleido savo duk- 
ters už Severo; Severas liūdi, matydamas, kad Polina nelaisva; 
Polinos širdį drasko meilė Severui ir pareiga vyrui. Jos jausmų 
sąmyšį dar padidina toji aplinkybė, kad Polieuktas, savo drau- 
go Nearcho paveiktas; priima krikščionybę ir sudaužo šventyklo- 
je pagoniškus stabus. Jis turės mirti, jei neatsisakys krikščionių 
tikėjimo. Tačiau nei Felikso įkalbinėjimai, nei Polinos malda- 
vimas negali jo priversti tai padaryti; nejbaugina jo ir mirties 
nuosprendžio įvykdymas Nearchui. Polieuktas niekina gėdingą 
tarnavimą kūno ir šio pasaulio reikalams, eiemeriškas dievo prie- 
šų triumfas negali įveikti jo širdies, jis pasirengęs kankinio mir- 
čiai, o į jo sielą jau plūsta šventoji dangaus malonė. Prieš mirtį 
Polieuktas pasikviečia Severą ir prašo jį vesti Poliną, kuri netru- 
kus taps našle. Kuo labiau nuo jos tolsta didvyriškai ištvermin- 
gas vyras, tuo artimesnis ir brangesnis jai darosi. Polina mal- 
dauja Severą įkalbėti Feliksą ir išgelbėti Polieuktą. Kilnusis Se- 
veras, kuriam kankinys kelia vis didesnę simpatiją, stengiasi iš- 
pildyti savo mylimosios prašymą. Tačiau Feliksas lieka nepalen- 
kiamas ir įsako įvykdyti neklusniam krikščioniui mirties baus- 
me. Polieukto mirtis paskatina Poliną apsikrikštyti; tai dar labiau 
ja suartina su juo, Severas, sužinojęs apie Polieukto nužudymą, 
žeria Feliksui į akis priekaištus ir grasinimus. Tačiau jo siela 
jau patyrusi dievo malonę, jis pats tampa uoliu krikščioniu. Tai 
matydamas, Severas nusileidžia ir stengiasi sustabdyti persekio- 
jimą už tikėjimą. Tėvas ir duktė linki Severui priimti krikščio- 
nybę ir išeina laidoti Polieukto ir Nearcho. 

Tragedijoje pavaizduoti jvykiai savaip atspindéjo Ruane 
viešpatavusias nuotaikas. Paskaliams buvo gerai žinoma pono 
Toma diu Fosė, svarbios miesto personos, istorija. Susipažinęs su 
Sen Siranu, diu Fosė staiga visiškai pakeitė savo gyvenimą: at- 
sisakė pareigų ir išdalijo turto perteklių vargšams, liovėsi lanky- 
tis aukštuomenėje ir iš savo namų išeidavo, tik verčiamas pa- 
rapijiečio priedermių. Dėl to buvę pažįstami jo nesuprato ir šai- 
pési. 

Paskaliai daug girdéjo ir apie Gijebera, kuris, Sen Sirano pa- 
veiktas, atsisaké mokyto teologo karjeros ir tapo paprastu ne- 
toli Ruano esančio Ruvilio kaimo kunigu. Gijebero pamokslai 
tapo žinomi toli už Ruvilio ribų, jų pasiklausyti žmonės iš anksto 
atvažiuodavo net iš Ruano; jie išsinuomodavo kaime kambarius 
ir ten nakvodavo, kad nepraleistų rytmetinių pamaldų. Dėl šių 
pamokslų poveikio visa Ruano apygarda buvo pilna „ruvilistų“. 
„Ruvilistai“ buvo ir broliai kaulų taisytojai, apsistoję Etjeno Pas- 
kalio namuose. Susipažinę su Gijeberu, jie buvo taip sujaudinti 
jo pamokymų, kad sutiko būti jo vadovaujami. 

Dabar Paskaliai gyvena su tokiais žmonėmis, kurių svarbiau- 
sias gyvenimo tikslas yra ne valstybinė tarnyba ir pinigų kaupi- 
mas, ne pasaulio pažinimas ir mokslo atradimai, ne sonetų ir ma- 
drigalų kūrimas, o mintys apie mirtį ir amžinybę po jos. Tris 
mėnesius jų akyse slenka neturintis prieštaravimų tarp žodžių ir 
veiksmų, liepsningo gailestingumo kupinas brolių gyvenimas. Jie 
papasakoja Paskaliams savo atsivertimo istoriją, supažindina su 
Janseno, Sen Sirano ir Arno kūriniais. Etjenas Paskalis ir jo vai- 
kai, kaip jau sakyta, buvo tikintys žmonės, tačiau jų religinis gy- 
venimas bėgo tarsi kartu su aukštuomenės pramogomis ir parei- 
gomis ir buvo jiems kur kas mažiau reikšmingas už pastarąsias. 

Broliai kaulų taisytojai ypač prisirišo prie jautraus ir smal- 
saus Blezo, kuris juos irgi pamėgo. Stebédamiesi karštu jaunuo- 
lio pažinimo ir mokslo troškimu, kartą jie supažindino jį su ne- 
dideliu Janseno traktatu ,,Apie vidinio žmogaus pakeitimą“. Trak- 
tato epigrafu paimti apaštalo Jono Evangelisto laiško žodžiai, jog 
„Visa, kas yra pasaulyje, tai kūno geismas, akių ES ir gyve 
nimo puikybė“. 

Tokios yra trys kūnui, dvasiai ir valiai pražūtingos aistros: 
libido sentiendi, libido sciendi, libido dominandi*. Visas žmonių 


* Jausmų aistra, pažinimo aistra ir valdymo aistra (lot.). 

visuomenės netobulumas ir visi nusikaltimai atsiranda dėl šių 
trijų aistrų. 

Jansenas pereina prie libido sentiendi aprašymo, kuris ne- 
patraukia Blezo dėmesio. Juk tai grubiausia ir juntamiausia, 
lengviausia atpažinti ir nugalėti aistra, užklumpanti žmogų per 
penkių pojūčių duris. Be to, ji visai neturi galios iš pažiūros šal- 
tam, liguistam jaunuoliui Blezui. O kitame skyriuje („Apie smal- 
sumą") kaip tik daug kas jį liečia: nepasotinama, tuščia ir nerims- 
tanti pažinimo aistra, vadinama mokslu, yra kur kas klastinges- 
nė ir apgaulingesnė už ankstesniąją, nes iš pažiūros atrodo labiau 
verta pagarbos: ji panaudoja jausmus ne malonumui, o tam, kas 
nežinoma, pažinti ir ištirti. Ji sukelia nenumaldomą troškimą 
pasotinti akis įvairių įvairiausiais reginiais, iš jos gauna pradžią 
Cirkas ir Amfiteatras, Tragedijų ir Komedijų tuštybė, pastangos 
išaiškinti gamtos paslaptis, kurias nenaudinga žinoti, kištis į 
svetimus reikalus, kurie mūsų neliečia. Daugybė vaizdų ir fanto- 
mų drumsčia smalsų protą ir trukdo stebėti neprilygstamą am- 
žinosios tiesos — tikro ir išganingo visų daiktų pažinimo pama- 
to — grožį. — 

Trečiąjį skyrių Blezas skaito irgi labai atidžiai. Jame rašoma, 
kad išdidumas yra baisiausia, o tyroms sieloms — vienintelė bai- 
si yda, nes sunku nesigėrėti savimi, žinant jog esi toks tyras. Be 
to, žmogaus sielos gelmėje ir slapčiausiose valios kertelėse slypi 
noras būti nepriklausomam nuo dievo ir jam nepaklusti, Kiekvie- 
nas stengiasi būti savo paties ir kitų žmonių šeimininkas, pri- 
lygti dievui visagalybe ir užimti jo vietą. 

Taigi, reziumavo Jansenas, ieškome tik didybės, žinojimo ir 
pasitenkinimo. Nuslopinti šias laikinas aistras galima, tik pakei- 
čiant ir sutaurinant „vidinį žmogų". 

Dėl šio traktato, brolių kaulų taisytojų gyvenimo bei pamoks- 
lų poveikio ir įvyko tai, ką biografai paprastai vadina Blezo 
Paskalio „pirmuoju atsivertimu". Netikėtai jis pradeda kitaip 
vertinti savo mokslinių darbų prasmę. Kažkas gyvenime jo iš 
esmės nepatenkina, slegia. Jam staiga pasidaro nebesuprantama 
elementari daugelio žmogaus poelgių prasmė. Jį kamuoja visur 
viešpataujanti tuštybė, kurią jis laiko liguistu žmogaus prigim- 
ties iškrypimu. O gal jis pats liguistas, o viskas pasaulyje yra 
nesugriaunama ir sveika, nes teisinga? O gal jis, kaip ir visi, 

sirgo iki šiol, o dabar tik pradeda sveikti? Jo nebepatenkina 
ju šeimoje viešpatavusio „išorinio“, „padoraus“ religingumo for- 
mos. Argi jie yra tikri krikščionys?.. Ką jie nuveikė gyvenime, 
kad nusipelnytų tokį vardą?.. Argi jie padeda vargšams, našlėms 
ir našlaičiams? Argi atjaučia kitų nelaimes? Ar gėdisi savo tur- 
tingumo, savo nenaudingumo?.. Su nepatirtu iki tol įkarščiu jis 
ima skelbti savo naujus įsitikinimus artimiesiems. Blezo žodžiams 
itin jautri Žaklina. Kaip tik tuo metu jai piršosi kažkoks Ruano 
parlamento patarėjas. Tačiau aistringi ir nuoširdūs brolio įkal- 
binėjimai taip ją paveikia, kad ji netrukus atsisako tekėti ir net 
pajunta slaptą norą stoti į vienuolyną. Etjenas Paskalis irgi su- 
sižavi sūnaus idėjomis. Negana to, tos idėjos atsiliepia Žilbertos 
sūnaus, kuris iki šiol tebėra Ruane, auklėjimui. Kai anūkui su- 
kako treji metai, rašo Margarita Perjė, senelis sumanė pamoky- 
ti Jį skaičiuoti ir gražiai elgtis, duodamas vieną, du ar tris liardus 
už vieną ar kitą mandagų atsakymą (padėkojimą, pagarbų nusi- 
lenkimą ir pan.). Kai mažasis Etjenas padarydavo klaidą, didy- 
sis atitinkamai sumažindavo duotą sumą, o jei atsakymas būda- 
vo patenkinamas, sumą padidindavo (tuo tarpu mažylis turėdavo 
įsiminti ir pakartoti skaičiavimo veiksmus). Galiausiai anūkas 
visada laimėdavo, dėdavo užsidirbtus liardus į guvernantés kiše- 
ne ir eidavo su ja prie bažnyčios vartų išdalyti jų vargšams ir 
elgetoms. 

1646 metų pabaigoje Žilberta su vyru svečiavosi pas tėvą. 
Florenas Perjė sparčiai kilo tarnyboje, jis jau buvo Klermono mo- 
kesčių rūmų generalinis patarėjas, o netrukus buvo išrinktas 
eševenu. Žilberta darėsi žymi Klermono dama: pasak memuaris- 
to Flešjė, nebuvo išmaningesnio žmogaus už ponią Perjė, ir mar- 
kizės de Sablė jai žeriamos pagyros, brolio Blezo reputacija, ir 
jos pačios dorybingumas darė ją itin žymia miesto asmenybe; 
tačiau, kaip pastebi memuarų autorius, ji vis vien būtų buvusi 
garsi, net jei nebūtų buvę markizės de Sablė ir pono Paskalio. 
Flešjė charakteristika, kurią reikia papildyti, nurodant, jog Ži- 
lberta gerai nusimanė apie matematiką, filosofiją, istoriją, lie- 
čia vėlesnius laikus, tačiau su atitinkamomis pataisomis ji tinka 
ir penktojo dešimtmečio viduriui. Tuo metu klestintys sutuokti- 
niai jau turėjo trejetą vaikų: be mažojo Etjeno, dar buvo dvejų 
metų Žaklina ir neseniai gimusi Margarita. 

Kaip ir visi Paskalių šeimos nariai, Zilberta su vyru buvo su- 
jaudinti Blezo pamokslavimo, kurio poveikį dar sustiprino pa- 
žintis su Gijeberu. Grįžę iš Ruano namo, jie ėmė gyventi vis san- 
tūriau, atsisakydami išorinės prabangos ir aukštuomenės gyveni- 
mo būdo. Florenas Perjė nuo to laiko nuolat padeda vargšams, 
o jo žmona stengiasi auklėti vaikus gal net kiek asketiškai: ne- 
trukus mergaičių sukneles, madingai papuoštas sidabro siuvinė- 
jimais ir daugybe įvairiaspalvių juostų, pakeičia vienspalvis pil- 
kas milas; pasak Margaritos Perjė, motina visą laiką mokė vai- 
kus kuklumo, draudė žaisti su išsipusčiusiais vienmečiais ir iš 
pat mažumės neleido jiems puoštis „nei auksu, nei sidabru, nei 
spalvotomis juostomis, nei suraitytomis garbanomis, nei nėri- 
niais". Ilgainiui Žilbertos griežtumas vis didėja: ji nepalieka 
vaikų vienų, neleidžia jiems užkalbinti paauglių gatvėje, nuo- 
lat reikalauja atsiskaityti už poelgius, ir jau gerokai vėliau, su- 
laukusios keturiasdešimt metų, Žaklina ir Margarita Perjé ne- 
galėdavo be motinos nueiti net mišių. 


Naujos idėjos nesiliauja jaudinusios Blezo ir kartą net pa- 
skatina jį imtis aktyvesnių veiksmų. 

Vieną sykį Ruane pasirodė Žakas Fortonas, arba de Sent 
Anžas, triukšmingai išgarsėjusių teologinių veikalų autorius, 
buvęs kapucinas, neseniai Visus žavėjęs mokytos Paryžiaus da- 
mos vikontienės d'Oši salone originaliomis spekuliatyvinės teo- 
logijos pažiūromis. Kaip Dekartas moksle, Fortonas apeliavo 
į sveiką nuovoką, į proto autoritetą teologijoje. Jis tvirtino, 
jog stiprus ir griežtas protas galįs be tikėjimo, vien sampro- 
tavimais sužinoti visus religijos slėpinius. 

Ruane Fortonas turėjo daug įtakingų pažįstamų ir tikėjosi 
gauti naudingą kiurės vietą kaimyniniame Krovilyje. Lauk- 
damas tos vietos, jis mielai dalijosi savo „naująja filosotija“, 
rengdamas savotiškas konferencijas. Blezas su savo bičiuliais, 
būsimuoju žymiu astronomų ir matematiku Adrienu Azu ir 
įtakingo Ruano valdininko sūnumi Alė de Monflenu, dusyk da- 
lyvavo tuose pašnekesiuose. Kas iš to išėjo, pasakoja Žilberta: 
„Jie buvo labai nustebę, kai pamatė, kad tasai žmogus iš savo 

filosofijos daré išvadas, prieštaraujančias bažnyčios mokslui. 
Tarpusavy aptarę, kaip pavojinga leisti žmogui su tokiomis klai- 
dingomis pažiūromis ir toliau auklėti jaunuomenę, mano 
brolis ir jo draugai iš pradžių nutarė jį įspėti, o jeigu jis ir 
toliau laikysis savo nuomonės, tai ir apskųsti. Taip ir atsitiko: 
Fortonas nepaisė jų įspėjimų, o jie, būdami įsitikinę, jog at- 
lieka savo pareigą, apskundė šį žmogų Ruano vyskupui de 
Belė, kuris išsikvietė ir iškvotė Fortoną, tačiau buvo apgautas 
jo dviprasmiško pasiaiškinimo. Be to, de Belė, spręsdamas šį 
svarbų reikalą, neteikė ypatingos reikšmės trijų jaunuolių pa- 
liudijimui. Tada draugai nuvyko pas Ruano arkivyskupą, kuris, 
išnagrinėjęs šią bylą, nustatė, kad ji tokia svarbi, jog davė nu- 
rodymą de Bele priversti Fortoną atsisakyti visų savo teiginių, 
dėl kurių jis buvo kaltinamas. 

Kaltininkas buvo iškviestas į arkivyskupo tarybą ir iš tiesų 
atsisakė visų savo tvirtinimų. Galima sakyti, jis padarė tai 
visai nuoširdžiai, nes vėliau nebejautė nė trupučio pagiežos 
įskundėjams, ir tuo būdu viskas baigėsi gražiuoju". 

Vargu ar Fortonas pasielgė nuoširdžiai, kaip tvirtina Žil- 
berta, ir nejuto slaptos pagiežos savo persekiotojams. Šiaip ar 
taip, norimą vietą Krovilyje jis gavo ir netrukus ten nuvyko 
(beje, ilgai jis ten neišbuvo ir netrukus vėl atsirado Paryžiuje). 
Paskalis šioje byloje pasirodė kaip pernelyg karingas neofitas. 
Tačiau atmetus perdėtas ir agresyvias pastangas ginti savąją 
tiesą, jis veikė kaip visada tiesiai, atvirai ir garbingai, visiškai 
pagal savo naujuosius įsitikinimus. 

Kaip ir ginče su Ruano laikrodininku, Blezas gynė teisybę 
ir ieškojo teisingumo — tokio, kaip jis suprato. Tačiau abiem 
atvejais jo pastangos buvo kiek karštuoliškos, nerimastingos, 
jam stigo tvirtesnių įsitikinimų. 

Ilgainiui paaiškėjo, kad Blezo „atsivertimas“ buvo toli gra- 
Zu ne visiškas, o veikiau vis dėlto intelektualinis ir knyginis, 
jis nepalietė jo esybės gelmių. Blezas nuoširdžiai priėmė kai 
kurias jam naujas religines idėjas, tačiau jos neatitiko jo po- 
elgių. Jo tikėjimas buvo daugiau proto sankcionuotas, negu 
nuoširdžiai išjaustas. Ir nors Žilberta tvirtina, kad nuo 1646 
metų Blezas visai pasitraukė nuo mokslo ir nuėjo „tarnauti 
viešpačiui“, iš tiesų buvo kitaip: netrukus jis vėl daugiausia 
dėmesio ėmė skirti moksliniam darbui. 

ANT NAUJOSIOS GAMTOTYROS SLENKSCIO 


»Atsivertimai" beveik nepakeitė įprastos Paskalio gyveni- 
mo tėkmės. Jis su užsidegimu toliau tęsė mokslinius tyrimus ir 
net surado naują tyrimų sritį — fiziką. Norint geriau suprasti, 
ką Paskalis nuveikė fizikos srityje ir kuo jo moksliniai darbai 
pasižymėjo, reikia bendrais bruožais apibūdinti Europos gam- 
totyros raidos tendencijas. 

Iš senovės gamtotyros veikalų ypač išsiskyrė Aristotelio 
„Fizika“. Tos knygos pavadinimas davė vardą naujųjų laikų 
fizikos mokslui, tačiau „Fizikos“ turinys neatitinka šių laikų 
fizikos mokslo objekto — tai bendroji gamtotyros teorija, gamtos 
filosofija. Joje kalbama apie pagrindinius realiosios būties pra- 
dmenis, apie materijos ir formos priešybę, apie vietą ir tuš- 
tumą, apie kitimą ir judėjimą, apie įvairias priežastis, apie 
gamtos reiškinių tikslingumą ir kt. Bet kurios būtybės fiziką, 
arba prigimtį, pasak Aristotelio, apibūdina tai, kuo ta būtybė 
linkusi tapti ir kaip ji elgiasi normaliomis sąlygomis. 

Mokslo tyrinėjimo esmė Aristoteliui ir buvo tos prigimties 
arba galutinės priežasties, visų daiktų vidinės „valios“ atsklei- 
dimas. Galutinių priežasčių idėja turėjo Aristoteliui principinę 
reikšmę. Nuo „materialiosios“, , veikianCciosios" ir ,,formalio- 
sios“ priežasčių priklausąs kosmoso tikslingumas, jos verčian- 
čios visus daiktus elgtis pagal savo prigimtį. 

Aristotelio „Fizika“ iš esmės buvo spekuliatyvinė, o ne 
praktinė. Joje nėra nei matematinių formulių, nei eksperimen- 
tų aprašymų; tai veikiau filosofinis traktatas negu gamtos pa- 
žinimo vadovas. Aristotelis pasitenkino empiriniais stebėjimais 
natūralioje aplinkoje ir adekvačių eksperimentų nedarė. 
Pasikliaudamas logine analize ir remdamasis dialektiniu 
metodu, jis darė savo išvadas iš samprotavimų, konstatuodamas 
ir Salindamas silogizmų prieštaravimus. Tirdamas gamtą, Aris- 
totelis nesinaudojo matematika. Vargu ar jam būtų patikęs ir 
gamtos tyrimas dirbtinėmis priemonėmis — eksperimentas pa- 
žeidžia gamtos gyvenimą ir iškreipia jos pažinimą. 

Apsieidamas be kiekybinės gamtos reiškinių analizės, Aris- 
totelis kūrė „kokybių fiziką“, remdamasis tokiomis priešingo- 
mis kokybėmis kaip šiltumas ir šaltumas, sausumas ir drėgnu- 
mas. Iš tų priešingybių ir jų kombinacijų atsirandą keturi svar- 
biausi pasaulio elementai — žemė, vanduo, oras ir ugnis, kurie 
galį keisti savo pirmines savybes ir virsti vieni kitais, sudary- 
dami  efemeriska žemiškąjį pasaulį  Apskritimais skriejančių 
dangaus šviesulių judėjimo materialine terpe Aristotelis laikė 
penktą elementą (kvintesenciją) — eterį, iš kurio sudarytas am- 
žinasis dangus. Iš keturių pagrindinių elementų žemei jis pris- 
kyrė absoliutų sunkumą, ugniai — absoliutų lengvumą. Toks 
kūnus sudarančių elementų, taigi ir pačių kūnų, skirstymas į 
absoliučiai lengvus ir absoliučiai sunkius, pastangos paaiškinti 
ramybę ir judėjimą pačia daiktų esme, vienų judėjimo formų 
laikymas būdingomis, kitų nebūdingomis žemiškiesiems kūnams 
naujųjų laikų fizikos požiūriu kėlė nemaža nesusipratimų. Pavyz- 
džiui, absoliutaus lengvio ir absoliutaus sunkio sąvokų įvedimas 
vertė Aristotelį teigti, kad vanduo negali slėgti žemės, oras — van- 
dens. Dėl to, norėdamas paaiškinti hidromechaninius reiškinius, 
sakysim, skysčio įsiurbimą, jis turėjo pritarti hipotezei, kad 
„gamta bijo tuštumos“, nors jis ir žinojo, jog oras sveria ir 
net mėgino jo svorį nustatyti. 

Taigi Aristotelio „Fizika“ buvo loginio spekuliatyvinio po- 
būdžio, iš esmės gamtos filosofija. Jos metodas buvo pagrįstas 
abstrakčiais samprotavimais, kurie rėmėsi pirminiu stebėjimu, 
tiesiogine įžvalga. Aristotelio teorija dar stokojo naujųjų laikų 
mokslui būdingo „išankstinio nusistatymo“, tai yra logiškai ir 
eksperimentiškai pagrįstos ir prieš tyrimą susikurtos metodo- 
logijos, pagal vienodus kriterijus nustatančios galutinius tyri- 
mo rezultatus. Jis žiūrėjo į gamtą nesivadovaudamas išankstiniu 
metodu, t. y. stebėjo ją be metodologinio suinteresuotumo. Se- 
novės graikų moksle grynas protavimas buvo labiau vertina- 
mas už pratybas su materialiais daiktais. Tas mokslas nesiekė 
daryti su gamta eksperimentų vartotojiškais sumetimais, iš- 
plėšti iš jos paslaptis ir jai viešpatauti, pasiremti pavykusia 
praktika kaip tiesos kriterijumi. Senovės graikų mokslininkas 
pasaulio teatre buvo ne veikėjas, o žiūrovas, jis nesistengė per- 
tvarkyti pasaulio, o gyveno jame ir jį stebėjo, netyrinėjo daik- 
tų prigimties, o ją juto. 

Aristotelio poveikis vélesnei filosofinei mokslo minclai buvo 
didžiulis ir truko apie du tūkstančius metų. Vidurinių amžių 
Europos universitetuose gamtos mokslų dėstymas rėmėsi Aris- 
toteliu, ir Dantė jį vadino mokytoju tų, kurie atlieka mokslo 
tyrimus. 

Vidurinių amžių pasaulėžiūros svarbiausias bruožas buvo 
teocentrizmas, lémes visus galimus jos aspektus, taip pat ir 
gamtos filosofijos aspektą, žmogaus santykį su pasauliu. Tikrą- 
ją ir tobulą būtį, aukščiausią realumą turį ne žemiškieji daik- 
tai ir reiškiniai, o tiktai dievas. Visos esybės ir įvykiai išsidės- 
tą „Vertikaliai“ pagal savo tobulumą ir artimumą dievui. Žmo- 
gaus aplinkos daiktus vidurinių amžių mokslininkai laikė ne 
autonominiais reiškiniais, o transcendentinio dieviškojo pasaulio 
simboliais. Taip suprasta gamta neturi savarankiškos vertės, o 
yra tiktai dievo paveikslas; žmogus, nors ir tobuliausias kūrinys, 
taip pat nėra savarankiškas; vienintelė jo paskirtis — šlovinti sa- 
vo viešpatį. Vidurinių amžių mokslininko santykį su aplinka lė- 
mė jo religinis pasaulio supratimas. Dėl to grynai fizinių tikrovės 
reiškinių savybių ir kiekybinių dėsnių aiškinimas jam teturėjo 
antraeilę, taip sakant, pagalbinę reikšmę. Visus įvykius vidu- 
rinių amžių mokslininkas tiesiogiai suvokdavo ir organiškai iš- 
gyvendavo kaip dievo valios pasireiškimą, kaip dievo buvimą 
savo kūriniuose. Tokiai pasaulėtvarkai itin didelę reikšmę tu- 
rėjo Šventojo rašto ir bažnyčios tėvų autoritetas, prie kurio 
prisidėjo ir Aristotelio vardas. Vidurinių amžių mokslininko 
veikla buvo iš esmės teologijos ir mokslo autoritetų komenta- 
vimas, nes svarbiausioji tiesa jau buvo atskleista ir paskelbta 
krikščionių teologijos, nieko iš principo naujo pasaulio raidoje 
atrasti jau nebegalima, ir svarbiausia yra kuo nuodugniau iš- 
siaiškinti tiesą, padavimo esmę. Aristotelio mokymą apie Žemę 
kaip absoliučiai nejudamą pasaulio centrą, apie nuolat kintančio 
ir dülancio žemiškojo pasaulio ir tobulo bei nekintamo dangiš- 
kojo pasaulio priešybę, apie gamtos aukščiausią tikslą ir t. t. 
priėmė ir kanonizavo katalikų bažnyčia ir vidurinių amžių 
scholastika, 

„Šiuolaikinė gamtotyra,— rašė F. Engelsas „Gamtos dialekti- 
koje", — vienintelė, pasiekusi mokslinį, sistemingą, visapusišką iš- 
sivystymą, priešingai genialiems natūrfilosofiniams senovės iš- 
minčių spėjimams ir labai vertingiems, bet sporadiškiems ir 
daugiausia be padarinių dingusiems arabų atradimams,— šiuo- 
laikinė gamtotyra, kaip ir visa naujoji istorija, prasideda nuo 
tos didžios epochos, kurią mes vokiečiai,... vadiname reforma- 
cija, prancūzai — renesansu, o italai — Cinkvecento ir kurios 
turinio nė vienas iš šių pavadinimų neatskleidžia. Tai — epo- 
cha, kuri prasideda nuo XV amžiaus antrosios pusés."* Kokia 
gi buvo „šiuolaikinės gamtotyros" pradžia? Kokie įvykiai ją ly- 
dėjo? 

Uždaras ir vertikaliai orientuotas žemiškasis pasaulis Engel- 
so kalbamoje epochoje ima atsiverti ir darosi horizontalus. Atsi- 
randa naujų reiškinių, kurių žmogus neįstengia ar nenori 
įveikti senuoju, vidurinių amžių mąstymo metodu. Tuo metu 
padaroma nemažai geografinių ir astronominių atradimų, su- 
silpninusių įsitikinimą, kad Žemė yra visatos centras. Laivų 
statybos ir navigacijos pažanga leido nenuilstamiems jūrinin- 
kams vagoti vandenynus. Kolumbo ir Magelano kelionės pra- 
plėtė ir pakeitė iki tol turėtą supratimą apie Žemės rutulio 
konfigūraciją, prieš nerimstančio ir smalsaus žmogaus akis at- 
sitvėrė „nauji“ pasauliai. Amerikos atradimo proga Montenis 
rašė: „Mūsų pasaulis susirado kitą, ir kas mums pasakys, ar šis 
naujasis pasaulis yra paskutinis iš jo brolių, juk iki šios va- 
landos nei demonai, nei sibilės, nei mes patys [0 ۰ 

Tą savotišką geografinę begalybę dar papildė astronominė 
begalybė. Savo veikale „Apie dangaus sferų sukimąsi“ N. Ko- 
pernikas kuria kinetinį pasaulio sistemos modelį, visų planetų, 
taip pat ir Žemės, judėjimo centru laikydamas Saulę. Taigi 
Žemė tapo paprasta planeta, žlugo Aristotelio ir bažnyčios skelb- 
toji Žemės ir dangaus priešingybė. Džordanas Brunas pratesė ir 
„pagilino“ Koperniko teoriją, aiškindamas, jog Visata yra be- 
galinė ir sudaryta iš daugybės pasaulių, panašių į Saulės sis- 
temą. Dėl tokių įsitikinimų erdvė darėsi vienalytė, judėjimas — 
reliatyvus, nebereikėjo dievo kaip absoliutaus ir visuotinio pa- 


* Engelsas F. Gzmtos dialektika.—V., 1960, p. 5. 

saulio centro. Toje begalinéje ir vienalytéje erdvéje émé rink- 
tis aibės materialių kūnų, pavaldžių tiems patiems mechani- 
niams dėsniams. 

Geografinės ir astronominės begalybės atradimą Europoje 
lydėjo ekstensyvi ekonomikos raida; iro natūralusis ūkis, ama- 
tai transformavosi į manufaktūrą, didėjo miestai, nepaprastai 
intensyviai plėtojosi prekyba, formuodama naują visur esančią 
visuomenės klasę — buržuaziją; vis svarbesnį vaidmenį vaidino 
pinigai, toji, taip sakant, ekonominė begalybė, abstraktus viena- 
reikšmis įvairiausių ūkinio (ir ne tik ūkinio) pasaulio savybių 
bei ypatybių ekvivalentas; „Biblijos laikai“ baigėsi, prasidėjo 
„pirklių laikai“, kai svarbu gerai skaičiuoti, daug priskaičiuoti, 
kiek galima abstrahuojantis nuo pačių skaičiavimo objektų. 

Tame „horizontaliai“ orientuotame pasaulyje „dievu“ galė- 
jo tapti ir tapdavo kiekvienas individas, turintis pakankamai jė- 
gos (pinigų, valdžios, proto ir t. t.). Atsirado mokslininkų — 
Renesanso „titanų“, kurie buvo įsitikinę, jog tvarkos gamtoje 
nenustato dievo apvaizda: gamta nuo nieko nepriklausoma ir 
be ribų. Tačiau išvadavę gamtą iš krikščionybės kosmologijos 
ir istorijos stebuklų bei apreiškimų, natūralistai pačią gamtą 
pavertė gigantiška fantasmagorija, kurioje augalai sukelia lietų, 
gyvūnai pranašauja, kūnai sąveikauja, paisydami savitarpio sim- 
patijų ir antipatijų, o Žvaigždės lemia žmogaus likimą. Mate- 
matikos, mechanikos fizikos tyrimai keisčiausiu būdu derinosi 
su magija, astrologija, alchemija. 

Sakysim, Porta „Natūraliojoje magijoje“ aprašinėjo įvai- 
rias gamtos savybes, nurodydamas, kaip jas paveikti, ir kartu 
aiškino, kaip su magnetu nustatyti nekaltybę. Kitas italas, Zi- 
nomas matematikas ir mechanikas J. Kardanas (jo vardu vadi- 
namas mašinų velenas), laikė save burtininku, bendraujančiu 
su dvasiomis ir rašančiu savo kūrinius, diktuojant iš Veneros 
atlėkusiam demonui. Astrologijos dėka, rašė Kardanas, įsis- 
kverbiame į ateities paslaptis ir pasidarome tarsi dievai. Tasai 
individualistinis, titanų kovas su dievais primenantis motyvas 
itin galingai išreikštas garsaus XVI amžiaus alchemiko Para- 
celso raštuose: „Sekite paskui mane, tu, Avicena, tu, Galenai, tu, 
Razijau,. ir kiti. Sekite paskui mane, o aš neisiu paskui jus. 
Jūs iš Paryžiaus, jūs iš Monpeljė, jūs iš Švabijos, jūs iš Mei- 
seno, jūs iš Kelno, jūs iš Vienos, jūs iš tų vietų, kurios yra 
Dunojaus pakrantėje ir palei Reiną, jūs iš jūrų salų, tu, Italija, 

tu, Dalmatija, tu, aténieti, tu, graike, tu, arabe, tu, izraelieti; 
sekite paskui mane, o aš neisiu paskui jus. Ne aš — paskui 
jus, o jūs sekite mano pėdomis ir eikite, nė vienas nesislėpkite 
už kampo, kad neužsitrauktumėte gėdos kaip šunys. Aš būsiu 
valdovas, ir bus mano karalystė. Kadangi aš viešpatauju ir ren- 
giuosi į žygį". 

Renesanso mokslininkai nesukūrė griežtai empiriniais dės- 
niais pagrįsto ir stebėjimų duomenis atitinkančio gamtos pa- 
veikslo, nereikalingo metafizinių aiškinimų. Iki „šių laikų gam- 
totyros“ dar toli, tačiau svarbiausias žingsnis į tokią gamtotyrą, 
nuo teologizuotų prie eksperimentinių gamtos mokslų, buvo 
žengtas: gamta ir žmogus tapo autonomiški, dievo problema 
buvo pašalinta iš sąmonės. 

„Pirklių laikų“ visuomeninio gyvenimo istorinė raida ir didė- 
jantis pragmatizmas kėlė mokslininkui savo reikalavimus. Vie- 
toj spekuliatyvinės gamtos filosofijos įsigalėjo eksperimentinė 
gamtotyra, buvo parengti kiekybiniai gamtos reiškinių vertini- 
mo kriterijai. Tai tada, iš esmės XVII amžiaus pradžioje, ir at- 
sirado dabartinis mokslinis tyrimas tikrąją šio Žodžio prasme, 
tyrimas, pretenduojantis pateikti vienalytę pasaulėžiūrą, nerei- 
kalingą nieko antgamtiško, aiškinančią pasaulį juo pačiu, tiks- 
liau pasakius, empiriškai suvokiamais ir suskaičiuojamais ob- 
jektais. „Kaip tik būtent XVII amziuje,— rašė garsus dvidešim- 
to amžiaus prancūzų mokslininkas Luji de Broilis,— kai pasibai- 
gė nuo vidurinių amžių prasidėjęs ir du renesanso epochos šim- 
tmečius trukęs lėtos raidos laikotarpis, fizika pasuko link stul- 
binančių atradimų, kuriuose entuziastingai, o kartais ir kupini 
nerimo dalyvauja ir mūsų laikų žmonės“. (O anglų filosofas Ber- 
tranas Raselas, linkęs į paradoksalias formuluotes, yra pasakęs 
maždaug taip: jei XVII amžiuje kokiu nors būdu būtų buvę 
vaikystėje nužudyta šimtas mokslininkų, tai šių laikų pasaulio 
nebūtų.) 

Tuo metu pasikeičia realybės samprata, padedami naujųjų 
laikų gamtotyros metodologiniai pamatai. 

Svarbiausią reikšmę įgyja stebėjimai, matavimai, eksperi- 
mentas ir jais pagristi indukciniai išprotavimai. Tokio moksli- 
nės kūrybos supratimo pradininkas yra F. Bekonas. Apibūdinda- 

mas jį kaip šių laikų gamtotyros kūrėją, Marksas rašė: „Tik- 
rasis anglų materializmo ir viso šiuolaikinio eksperimentuojan- 
čio mokslo pradininkas yra Bekonas. Gamtos mokslas jam yra 
tikrasis mokslas, o fizika, kurį remiasi patyrimu, — svarbiausia 
gamtos mokslo dalis... Pagal jo teoriją jutimai neklaidina ir su- 
daro visų žinių šaltinį. Mokslas yra patirtinis mokslas ir jį su- 
daro racionalaus metodo taikymas jutiminiams duomenims. In- 
dukcija, analizė, palyginimas, eksperimentas yra svarbiausios 
racionalaus metodo sąlygos“ *. 

Bekonas išskyrė indukcijos vaidmenį, o Dekartas savo meto- 
dologiniuse tyrinėjimuose pabrėžė deduktyvinio metodo, tiks- 
laus atskirų sekmenų išvedimo iš bendrų teiginių, reikšmę. 
Stengdamasis išsivaduoti iš prieštaringų knyginio mokslo nuo- 
monių, iš senovės autorių filosofinių principų, Dekartas nuspren- 
dė „neieškoti kito mokslo, išskyrus tą, kurį galima rasti pačiame 
savyje ar didžiojoje pasaulio knygoje“, kitaip tariant, kad pati- 
kimai ir nepriekaištingai būtų atskirta tiesa nuo melo, ant švarių 
pamatų, nuo kurių nuvalyti visokiausi tikėjimai, pavesti statyti 
vieninteliam architektui — matematiniam protui su jo paties nus- 
tatytomis taisyklėmis. Dekarto manymu, tokios taisyklės leidžia 
išvengti klaidų, temdančių natūralią žmogaus proto šviesą, ir 
nustato du susijusius tikro ir neginčijamo žinojimo tipus: sa- 
vaime akivaizdžias, intelekto aiškiai ir tiksliai suvokiamas ak- 
siomas ir iš tų aksiomų nuosekliai išvedamus teiginius. „Tos il- 
gos perdėm lengvų ir paprastų išvadų grandinės, kuriomis re- 
miasi Matematikai, norėdami įrodyti tai, kas jiems sunkiausia, 
suteikė man galimybę įsivaizduoti, jog visi daiktai, kurie gali 
būti žmonių pažinimo objektas, turi tokią pat tarpusavio seką. 
Žodžiu, jei būsime atsargūs ir nelaikysime tikru ko nors, kas 
nėra tikra, ir visuomet laikysimės tvarkos, kuria viena turi 
būti išvedama iš kita, tai įsitikinsime, jog negali būti tiesų nei 
tokių tolimų, kad jų nebūtų galima pasiekti, nei tokių slaptų, 
kad jų nebūtų galima atskleisti“. Dekartas tikėjo matematikos 
visagalybe ir laikė, kad jos raktais galima atrakinti bet kurias 
gamtos paslaptis. Tuo jis išsakė vieną svarbiausių savo amžiaus 
pretenzijų — pastangas „išrengti“ pasaulį ir parodyti jo matema- 
tinę struktūrą, pilną garsų ir spalvų tikrovę paversti linijomis 
ir skaičiais, abstrahuojantis nuo konkrečių daiktų savybių. Ma- 


* Marksas K, Engelsas F. Šventoji šeima.— V., 1960, p. 142. 

tematiką laikyti universalia mokslo kalba, filosofiją stengtis 
redukuoti į fiziką, fiziką — į matematiką, o kokybinius skirtu- 
mus — į kiekybinius santykius, pakeisti turimas žinias apie pa- 
saulį vieninga kiekybinių dėsnių sistema yra itin būdinga nau- 
jųjų laikų gamtotyros tendencija. Visuotinei matematikai, ra- 
šė Dekartas, svarbiausia yra pats matas ir visiškai nesvarbu, 
kam tas matas taikomas — žvaigždėms, garsams, figūroms ir pan. 
Kiekybė šiuo atveju tampa aukščiausia realybe, naujojo moks- 
lo dievu, o mokslininkas pasidaro panašus į sudėtingesnės ka- 
tegorijos prekybos sąskaitininką. Šia prasme verta dėmesio K. 
Markso nuomonė, kad Dekartas žiūrėjo į savo dalyką manu- 
faktūrų laikotarpio akimis*. 

Taigi, kiekybinis požiūris leidžia abstrakčiausiai išspręsti vi- 
sas atskiras problemas ir yra dar vienas XVII amžiaus gamtos 
tyrinėjimo pagrindinių elementų (kaip ir empirinis santykis 
faktas —- faktas). „Mes su Verulamiečiu (Bekonu.— B. T.),— 
sakė Dekartas,— papildome vienas kitą. Mano patarimai yra 
skirti bendrajam Visatos aiškinimui, o jo — leidžia bandymais 
patikslinti detales". 

Bekonas ir Dekartas veikiau buvo naujosios gamtotyros 
metodologai. Ir vieno, ir kito lūkesčius visiškai atitiko G. Ga- 
lilėjaus veikla. „Filosofija,— rašė Galilėjus,— surašyta didžiau- 
sioje knygoje, kuri nuolat atversta mums prieš akis (aš kalbu 
apie Visatą), tačiau negalima jos paskaityti, neišmokus suprasti 
kalbos ir skirti ženklų, kuriais ji parašyta. O parašyta ji mate- 
matikos kalba, ir jos ženklai yra trikampiai, apskritimai bei ki- 
tos matematinės figūros“. Kaip tik matematikos ir dar eksperi- 
mento kalba ir mėgino jis skaityti „didžiąją gamtos knygą“. 
Galilėjus taip pat „mėgino nurengti" pasaulį, kai rašė, kad iš 
išorinių kūnų negalima reikalauti ko nors daugiau negu didu- 
mas, figūra, kiekybė ir greitesnis ar lėtesnis judėjimas. Kartą, 
dalyvaudamas pamaldose su kitais parapijiečiais, jis pamatė 
švytuojantį šviestuvą ir suvokė to švytavimo matematinį dės- 
nį. Jo mintys tuo metu buvo toli ir nuo dievo, ir nuo veiksmo 
vietos, ir nuo švytuojančio daikto, virtusio abstrakčiu tašku, 
brėžiančiu abstrakčioje erdvėje tam tikrą kreivę, paskirties. 

Kruopščiai apgalvotas eksperimentas, antraeilių veiksnių 
atskyrimas nuo tiriamo reiškinio svarbiausių savybių — tokia 


* Mapkc K., 3 ۲۲ 6۸ ظ‎ O. Cownnenua.— M., T. 23, p. 401. 

dar viena svarbi praktinio Galiléjaus metodo ypatybé. Remda- 
masis tuo metodu, jis padėjo pirminius dinamikos pagrindus, iš- 
tyrė kūnų laisvo kritimo dėsnius, kūno, mesto tam tikru kam- 
pu horizonto plokštumos atžvilgiu, judėjimo, švytuoklės švy- 
tavimo, mechaninės energijos tvermės ir kitus dėsnius. 

Galilėjus praturtino taikomąją optiką savo teleskopu. 1608 
metais išrastais „astronominiais akiniais“ iš karto labai susido- 
domėjo Europos monarchai ir rūmų mokslininkai. Tačiau n< vi- 
sus taip sužavėjo regos „pagerinimas“. Pavyzdžiui, Henrikui 
IV „naujieji akiniai“ entuziazmo nesukėlė. „Su malonumu,— at- 
sakė jis Prancūzijos pasiuntiniui Hagoje,— žvilgtelėsiu į akinius, 
apie kuriuos jūs kalbate savo laiške, nors šiuo metu man labiau 
reikia akinių, žiūrėti iš arti, negu žiūrėti iš tolo." Henrikas IV tik- 
riausiai manė, kad svarbiau yra geriau matyti, kas darosi ap- 
linkuj ir pačiame žmoguje negu tolimose planetose. Galilėjus 
be atvangos reklamavo aukštuomenėje savajį tiems laikams ga- 
na galingo teleskopo variantą ir tuo pat metu vykdė su juo 
pirmuosius stebėjimus: tyrė Jupiterio palydovus, Veneros fazes, 
Saulės dėmes, Mėnulio paviršiaus sandarą. Jo stebimos plane- 
tos nebuvo panašios į idealius kūnus, sudarytus iš dangiškosios 
materijos, ir Galilėjus ryžtingai „daužė“ dangaus skliauto kriš- 
tolg, savo eksperimentais smogdamas smūgį peripatetikų ir 
teologų teorijoms apie dangaus tobulumą ir nekintamumą, apie 
žemiško ir dangiško priešybę. Remdamasis mechanika, jis plė- 
tojo Koperniko teoriją, ir jo pastangomis iki tol mažai težinoma 
heliocentrinė pasaulio sistema XVII amžiaus pirmojoje pusėje 
susilaukė visuotinio pripažinimo. 

Galilėjaus mokslinei kūrybai, be kita ko, būdingas griežtas 
kritinis pradas, siekimas nuvainikuoti viską, kas yra metafiziš- 
ka, empiriškai neįrodoma, pastangos sugriauti bet kokius Šven- 
tojo rašto ar Aristotelio autoritetu paremtus teiginius. Tuos, kas 
savo koncepcijose apeliuodavo į autoritetus ir mėgindavo nus- 
tatyti tiesą, sugretindami tekstus, Galilėjus vadino „vergiškais 
protais“ ir „kalimo daktarais“. Jis pripažino tik vieną — kieky- 
bės — autoritetą, tik vieną vergavimą — faktams. Taigi tiriamo- 
jo reiškinio svarbiausia ypatybė yra ne jos metafizinė prasmė, 
o savybė, padedanti gauti iš jo didžiausią naudą. 

XVII amžiaus pirmojoje pusėje tokia pasaulėžiūra dar nebuvo 
pakankamai tvirta, o „prasmės“ ir „naudos“ kova buvo pačiame 
ikaistyje. Toji kova atspindėjo vidurinių amžių pasaulio vaiz- 

do „atgręžimą“ į naujuosius laikus, kai vietoj pasaulio stebé- 
jimo ir išgyvenimo atsirado praktinė jo pertvarkymo reikmė. 
Likimas lėmė, kad Paskalis tapo vienu minétojo „atgręžimo“ 
iniciatorių. 

Senosios fizikos, kuri iki XVII amžiaus rėmėsi Aristotelio 
autoritetu, viena pagrindinių aksiomų skelbė, kad gamta bijo 
tuštumos, vadinasi, gamtoje nėra ir negali būti erdvės, neužpil- 
dytos kokia nors kieta, skysta ar dujine medžiaga. Aristote- 
lio polinkis operuoti spekuliatyvinėmis formaliosios logikos 
konstrukcijomis, absoliutaus lengvio ir absoliutaus sunkio sąvo- 
kų vartojimas suponavo mintį, kad oras negali slėgti vandens. 
Dėl to, norint paaiškinti skysčių įsiurbimo reiškinius, Aristote- 
liui, kaip jau minėta, reikėjo pritarti hipotezei, kad „gamta 
nepakenčia tuštumos“ (horror vacui). 

Dėl šios hipotezės, taikomos konkrečioms inžinerinėms prob- 
lemoms, pavyzdžiui, buvo laikoma nepajudinama tiesa, kad 
vanduo paskui stūmoklį gali pakilti į bet kokį aukštį. Senoliai, 
rašė Paskalis, įsivaizdavo, kad siurblys pakelia vandenį ne tik 
10 ar 20 pėdų (tai yra akivaizdi tiesa), bet ir 50, 100 pėdų ir 
apskritai į kokį tik nori aukštį be jokių apribojimų, o „mūsų 
fontanų jrengéjai net šiandien tvirtina galintys pagaminti to- 
kius siurblius, kurie pakeltų vandenį į 60 pėdų aukštį“. 

: Tačiau bandymų duomenys aiškiai prieštaravo panašiems 
tvirtinimams, Rengdami fontanus didžiojo Florencijos hercogo 
Kozimo II Medičio sode, inžinieriai pastebėjo mįslingą reiškinį: 
vanduo paskui siurblio stūmoklį vamzdyje kilo tik 34 pėdas. 
Jie patikrino savo mašiną — ji buvo visai tvarkinga, tačiau 
vanduo vis Vien aukščiau nekilo. Paprašė paaiškinti Galilėjų. 
Mokslininkas atsakė, girdi, gamta bijanti tuštumos, bet matyt, 
toji baimė pranykstanti didesniame kaip 34 pėdų aukštyje. Gali- 
lėjus negalėjo patenkinamai paaiškinti, dėl ko vanduo siurblyje 
kyla tik iki tam tikro aukščio. Tai matyti ir iš jo „Pokalbių ir 
matematinių įrodinėjimų apie dvi naujas mokslo šakas — mecha- 
niką ir vietinį judėjmą“, parašytų dialogo forma 1638 metais, 
„Pokalbiuose...“ aprašomos mokslinės diskusijos dalyvis patei- 
kia pavyzdį, iš kurio matyti, jog nei siurbliais, nei kitomis siur- 
biamosiomis mašinomis negalima vandens pakelti aukščiau kaip 

Zaklina Paskal 


18 uolekčių. Galilėjus kito diskusijos dalyvio lūpomis taip aiš- 
kina šį reiškinį: „Kadangi kiekvienas veiksmas turi turėti vie- 
ną tikrą ir aiškią priežastį, o aš nerandu kito ryšio, tai ar mes 
negalėtume pasitenkinti viena atrasta priežastimi — tuštuma, ir 
pripažinti, kad ji pakankama?“ Kaip matome, Galilėjus, spręs- 
damas šią problemą, sustojo ties klaustuku ir nesusiejo tuš- 
tumos baimės“ su oro slėgimu. 

Tuo metu daugelis tuštumos šalininkų, rašo italų fizikos is- 
torikas Ljocis, pripažino, jog oras turi „absoliutinį“ svorį, tai 
yra „iš atmosferos išimto“ oro svorį: „tai gali pasirodyti šių 
dienų skaitytojui itin keista, tačiau pirmiesiems fizikams oras 
ore nieko nesvėrė, kaip ir vanduo vandenyje... Tačiau neigti, jog 
skysčio dalis, esanti skysčio viduje, turi svorį, vadinasi, neig- 
ti, jog skysčio masės viduje tolygiai pasiskirsto slėgis, veikian- 
tis tą svorį. Kitaip tariant, iš to, kad oras sveria, nebuvo da- 
roma išvada apie atmosferos slėgį, o tam tikra prasme jis net 
buvo laikomas nejmanomu". 

Su metafizine „baime“ susijusios konkrečios problemos labai 
sudomino italų mokslo mėgėjus. Tarp 1639 ir 1641 metų kažkoks 
Gasparė Bertis padarė tokį bandymą: pasigamino kokių vie- 
nuolikos metrų ilgio švininį vamzdį su dideliu stikliniu balionu 
viename gale ir čiaupu antrame ir virvėmis pririšo jį prie savo 
namo sienos. Apatinis vamzdelio galas su čiaupu buvo įleistas 
į statinę, iki pusės pripiltą vandens. Čiaupą užsukus, per angą 
balione vamzdelis buvo pilnas pripiltas vandens, o anga san- 
dariai užkimšta. O kai čiaupas buvo atsuktas, vanduo iš 
vamzdelio ėmė bėgti į statinę, tačiau išbėgo ne visas ir greitai 
sustojo tam tikrame aukštyje. Rytojaus dieną vanduo tebesilai- 
kė tame pačiame aukštyje, nors čiaupas visą laiką buvo at- 
suktas. Kai čiaupas vėl buvo užsuktas ir atkimšta anga, per 
kurią vamzdelis buvo pripiltas vandens, jis prisipildė oro. Pas- 
kui buvo išmatuotas vandens aukštis vamzdyje. Jis siekė apie 
aštuoniolika uolekčių nuo statinės vandens paviršiaus. 

Berčio bandymas buvo iš esmės pirmas žingsnis į daugelio 
su tuštuma susijusių problemų eksperimentinį sprendimą. Ta- 
čiau jis nebuvo teoriškai įprasmintas. Nebuvo nustatyta, kas 
lieka viršutinėje vamzdelio dalyje, kai iš jos į statinę išteka 

vanduo,— oras, kokios nors dujos, tuštuma? Nebuvo atsakymo ir 
į kitą svarbų klausimą: kokia jėga laiko likusį vamzdelyje 
vandenį ir neleidžia jam visam ištekėti į statinę? 

Prie šių problemų sprendimo daug prisidėjo Galilėjaus mo- 
kinys Toričelis. Bandymams jis ėmė naudoti ne vandenį, o gyv- 
sidabrį, kuris yra 13,6 karto už vandenį sunkesnis ir dėl to, 
jo manymu, turėjo kilti tiek pat kartų mažiau. Taip ir atsitiko. 

Garsusis Toričelio bandymas, kurį 1643 metais jis padarė su 
kitu Galilėjaus mokiniu Vivianiu, buvo toks: keturių pėdų il- 
gio stiklinis vamzdelis, kurio vienas galas atviras, o antras 
sandariai užkimštas, buvo iki viršaus pripiltas gyvsidabrio. Po 
to vamzdelis, angą užspaudus pirštu, buvo apverstas ir panar- 
dintas į gyvsidabrio dubenėlį. Atitraukus pirštą nuo dubenélyje 
panardintos angos, gyvsidabris vamzdelyje nuslūgdavo iki tam 
tikro aukščio (apie 76 centimetrų) ir žemiau  nebesileisdavo. 
Virš gyvsidabrio likusi erdvė buvo vėliau pavadinta Toričelio 
tuštuma. O iš vamzdelio padarytą prietaisą R. Boilis pavadino 
barometru, nes gyvsidabrio stulpelio aukštis atitinka atmos- 
feros slėgį. 

Iš eksperimento Toričelis padarė išvadą, kad gyvsidabrį 
vamzdelyje laiko ne „tuštumos baimė“, bet oro slėgis į atvirą 
gyvsidabrio paviršių dubenėlyje. O erdvė vamzdelyje virš gyv- 
sidabrio, jo manymu, yra tuščia. Tuo būdu Toričelis „tuštumos“ 
problemą susiejo su oro svoriu ir slėgiu, tačiau vienareikšmio 
ir tiksliai suformuluoto atmosferos slėgio įrodymo jis nepateikė. 
Oro sunkumo ir slėgio hipotezei tuo metu jau pritarė daugelis 
mokslininkų, tačiau savo nuomonei apginti jie dar nepateikė 
svarių ir pagrįstų įrodymų. O erdvę viršutinėje vamzdelio da- 
lyje daugumas, priešingai Toričeliui, laikė esant užpildyta ko- 
kia nors (nematoma) medžiaga. 

„Mokslininkų susijaudinimą,— rašo Ljocis,— kilusį dėl To- 
ricelio vamzdelio, galima palyginti nebent su Galilėjaus žiūri- 
mojo vamzdžio sukeltu susidomėjimu. Tarp peripatetikų, kar- 
teziečių ir eksperimentatorių įsiliepsnojo karšta diskusija“. 

Netrukus apie Toričelio bandymą sužinojo visi Prancūzijos 
mokslininkai. Vienas kitas susidomėjo tuo eksperimentu ir mė- 
gino jį pakartoti, tačiau nesėkmingai: tais laikais dar buvo sun- 

ku pasigaminti patvarią pakankamo didumo bandymų įrangą, 
stikliniai vamzdeliai trūkdavo nuo gyvsidabrio svorio, 

1646 metų spalio mėnesį pas Etjeną Paskalį pakeliui į Dje- 
Pą buvo užsukęs vienas jo pažįstamas, Pjeras Peti, tvirtovių 
intendantas, labai domėjęsis fizikos bandymais. Netoli 0 
prieš keletą metų buvo pusiau sudegęs ir nuskendęs karo lai- 
vas — vienas jireivis neatsargiai užsirūkė šalia parako statinės. 
Laivo nuolaužose turėjo būtį 40 tūkstančių ekiu. Sumanus marse- 
lietis Žanas Pradinas neva buvo išradęs ir pasidirbęs povande- 
ninj aparatą, kuriame: galima „šešias valandas išbūti po vandeniu 
su uždegta žvake". Su tuo aparatu jis rengesis kaip reikiant iš- 
naršyti povandeninį pasaulį. Peti nesitvėrė savame kailyje, 
trokšdamas kuo greičiau išvysti tą nematytą reginį. Jis žinojo 
apie Toričelio eksperimentą ir papasakojo apie jį Paskalio šeimai. 
Grįždamas atgal iš Djepo, Peti vėl apsistojo Ruane ir su Blezu 
tą eksperimentą pakartojo. Rezultatai buvo panašūs į Toričelio 
bandymo rezultatus. Galvodamas apie šį bandymą, Paskalis pas- 
tebėjo, jog dabar jis jau visai tvirtai laikosi nuomonės, kuriai 
visuomet pritarė, kad tuštuma nėra kažkas neįmanomo ir kad 
gamta jos taip nebijo, kaip daugelis įsivaizduoja. 

Tačiau nuomonė ir lieka nuomone, o bandymo paprasto pa- 
kartojimo toli gražu neužteko, norint griežtai patvirtinti iš 
jo išplaukiančias išvadas. Ir pats Blezas nebuvo galutinai įsi- 
tikinęs savo teisumu; be to, ir gausūs „tuštumos“ priešininkai 
tvirtino, kad vamzdelio viršus pripildytas arba išretinto oro, 
arba skysčio garų, arba pasaulinio eterio, Dekarto materialio- 
sios substancijos ir t. t. Dėl to būtinai reikėjo naujų 1r įvairių 
bandymų, lemiamų eksperimentų, pagrįstų tvirtomis aksiomomis 
ir sistemingais įrodymais, o ne intuityviais spėliojimais. 

Tokių bandymų ir ėmėsi Blezas su jam būdingu įkarščiu ir 
nuoseklumu. Norėdamas paneigti, jog vamzdelio viršutinėje 
dalyje yra išretinto oro, jis naudojo įvairių formų vamzdelius 
(tiesius, jkypus, užsibaigiančius stikline püsle ir t. t.). Jeigu ten 
būtų išretinto oro, tai vamzdelyje su stikline pūsle gyvsidabris 
laikytųsi žemiau negu tiesiame vamzdelyje be pūslės, nes pir- 
majame turėtų būti daugiau oro negu pastarajame, 

Norėdamas paneigti skysčio garų hipotezes, Paskalis užsakė 
stiklo dirbtuvėje du stiklinius daugiau kaip dvylikos metrų il- 
gio vamzdelius. Tai buvo tiems laikams nepaprastai sunkus dar- 
bas, reikalaujantis didelių išlaidų. Ruano stiklo dirbtuvė gar- 

sėjo savo puikios kokybės gaminiais, ir vamzdeliai pagaliau 
buvo padaryti. Jie buvo pririšti prie laivo stiebo, buvusio čia pat, 
dirbtuvių kieme, ir pripildyti vienas vyno, antras vandens. 
Daugybė smalsių Ruano gyventojų apstoję žiūrėjo, kaip vyksta 
bandymas ir ką daro bandytojai (viename savo laiškų Paskalis 
rašė, kad kartą tokioje demonstracijoje dalyvavo apie penkis 
šimtus įvairių luomų ir išsilavinimo žmonių). O koks turi būti. 
rezultatas, jei teisinga gyvsidabrio garų hipotezė? Vynas ga- 
ruoja greičiau už vandenį, vadinasi, jo garai vamzdelio viršuje 
turi užimti daugiau vietos, o skysčio paviršius turi būti propor- 
cingai žemiau negu vamzdelyje su vandeniu. Išmatavus buvo 
nustatyta, kad vandens paviršiaus aukštis buvo 31 pėda, o vy- 
no — 31 pėda ir 8 coliai. Taigi buvo paneigta dar viena hipo- 
tezė. 

1647 metų vasarą Blezo sveikata sušlubuoja, ir jis su Žaklina 
persikelia į Paryžių. Paryžiuje jie uoliai klauso Port Rojalio 
atsiskyrėlių ir vienuolių dvasios tėvo Sengleno pamokslų. Sen- 
glenas nebuvo didelis gražbylys. Jo mintys buvo paprastos, leng- 
vai suprantamos ir rūsčios. Jų patosas daugiausia rėmėsi įsiti- 
kinimu, jog tikras krikščionis turi visiškai atsisakyti pasaulie- 
tiško gyvenimo, jog žemiškieji malonumai žmogui tėra vien 
atgailos objektas. Toms mintims, rašo Žilberta, karštai pritarė 
brolis ir sesuo. 

Tačiau ne vien tik dėl tobulo gyvenimo tuomet suko galvą 
Paskalis. Jis ir toliau intensyviai tyrinėjo fizikinius reiškinius, 
susitikinėjo su Paryžiaus mokslininkais, svarstė su jais įvairias 
mokslo problemas. Beveik visuomet dėl to jam tekdavo įveikti 
savo negalavimus, vis stiprėjančius galvos ir skrandžio skaus- 
mus. Kartais jis net negalėdavo atsakyti į artimųjų laiškus. At- 
siprašydamas už tylėjimą, jis kartą rašė savo vyresniajai seseriai, 
kad sveikata ir laisvas laikas jam beveik niekada nesutampa. 
Kai taip atsitikdavo, Žaklina būdavo Blezui nepakeičiama pa- 
galbininkė. Švelniai ir rūpestingai, kaip tikra motina, ji slaugy- 
davo sergantį brolį, taisydavo jam karštas vonias, nuleisdavo 
kraują. Karštai mylinti sesuo ir kantri švelni slaugė, ji kartu 
būdavo dar ir Blezo sekretorė bei reikalų patikėtinė, mėginan- 
ti bent kiek atvėsinti jo mokslinį įkarštį. 

Štai ir dabar, kai per vieną iš savo retų apsilankymų Pran- 
cūzijoje Dekartas išreiškė pageidavimą susitikti su Paskaliu ir 
paprašė savo pažįstamą dėl to susitarti su jo seserim, Žaklina 
pateko į keblią padėtį: laikas moksliniams pokalbiams lyg ir 
netinkamas; po vakarykščio kraujo nuleidimo iš kojos brolis 
labai nusilpo, smarkiai prakaitavo ir mažai miegojo, bet ar jis 
nesupyks, sužinojęs, kad ji sukliudė jam susitikti su garsiu 
filosofu ir mokslininku? Ji vis dėlto pareiškia sutinkanti ir pra- 
šo Dekartą ateiti rytojaus dieną apie vidurdienį, nes rytais 
Blezui būna ypač sunku kalbėti. 

Madinga žalios taftos liemene, be sultono ir špagos, priva- 
lomų bajorų luomo žmogui, kariškai tvarkingas, Dekartas su 
keliais savo bičiuliais 1647 metų rugsėjo 23 dieną atsiranda 
prie sergančio Paskalio lovos. Susitikime dalyvaująs Roberva- 
lis Dekarto prašymu rodo, kaip veikia aritmetinė mašina. Pa- 
klaustas, kokios prigimties yra erdvė viršutinėje vamzdelio su 
gyvsidabriu dalyje, Dekartas atsako, kad tenai yra jo materia- 
lioji substancija. Blezas su tuo nesutinka, tačiau jis taip blogai 
jaučiasi, jog nepradeda diskutuoti ir išsisuka, pasakęs keletą 
žodžių. Tuo tarpu Robervalis, kuris pritaria Paskaliui ir, be to, 
nelabai mėgsta Dekartą, šoka karštai (tačiau nenusižengdamas 
mandagumui) įrodinėti, kad priešininko nuomonė yra klaidinga. 
Dekartas kandžiai atšauna, kad jis kiek tik reikės kalbėsis su 
išmintingų Paskaliu, tačiau ir minutės negaiš pokalbiui su iš 
anksto prieš jį nusiteikusiu Robervaliu. Įsižeidęs filosofas pa- 
lieka Blezą, pažadėdamas užeiti rytojaus dieną, ir vyksta kvies- 
tinių pietų. 

Rugsėjo 24 dieną jie susitinka antrą ir paskutinį kartą. De- 
kartas teiraujasi, kaip Paskalis jaučiasi, pataria jam dažniau ger- 
ti stiprius buljonus, o rytais nesikelti iš lovos tol, kol nepavargs 
nuo gulėjimo (taip darė pats Dekartas visą gyvenimą: dar Le 
Flešo kolegijoje jam išimties tvarka buvo leista nesikelti kar- 
tu su visais, ir vėlesniais metais tas jo įprotis nepasikeitė — 
jis gulėdamas mąstydavo apie įvairius dalykus; vienas Dekarto 
biografų net sako, kad daugelis jo filosofinių ir matematinių 
atradimų buvo padaryti kaip tik rytais gulint). Po to pokalbis, 
trukęs apie trejetą valandų, pakrypsta į aktualias mokslo prob- 
lemas. Labai gaila, kad konkretesnės šio dviejų didžiųjų amži- 
ninkų pokalbio detalės liko nežinomos.) 

Atvažiavęs į Paryžių netrukus Blezas iš Merseno sužino- 
jo nemalonų dalyką. Lenkijos karalienės sekretorius Denuajė 
laiške Europos „vyriausiajam paštininkui“ pranešė, jog Lenki- 
joje atsirado kažkoks kapucinas Valerianas Manji, kuris, prie- 
šingai Aristoteliui, mėgino įrodyti tuštumos gamtoje buvimą. 
Prie laiško buvo pridėta spausdinta brošiūra, kurioje Manji ap- 
Iašė savo bandymą, panašų į Toričelio ir Paskalio eksperimen- 
tus, pretenduodamas šioje tyrinėjimų srityje į originalumą ir 
pirmenybę. 

Dėl Blezo prioriteto, kaip ir su aritmetine mašina netikė- 
tai iškilo abejonės, ir tai labai skaudžiai užgavo jaunojo moks- 
lininko ambiciją. Vėl būtinai prireikė gintis ir įrodinėti, kad 
jis teisus. Rugsėjo mėnesį Robervalis parašė Denuajė ilgą laiš- 
ką, kuriame nurodė magistralinius Paskalio bandymus Ruane, o 
kapuciną išvadino „vagimi iš Lenkijos“. Manji priklausomybė 
nuo pirmtakų tebėra neaiški. Dauguma mokslatyrininkų, ty- 
rinėjusių šią problemą, linkę manyti, kad, prieš pradėdamas sa- 
vo eksperimentą, jis gana gerai žinojo apie Toričelio bandymą 
ir tiesiog pakartojo jį be jokių įrodymų, naujų tyrimų ir tvirtų 
formuluočių. 

Nepaisant to, kliudytas į opiausią vietą, Blezas buvo pri- 
verstas 1647 metų spalio mėnesį paskelbti nedidelį traktatą, 
pavadintą „Nauji tuštūmos tyrimo bandymai“. Tai buvo dalis 
didesnio tuštumai skirto traktato, kurį Paskalis buvo sumanęs, 
bet taip ir nepara$é. Išleistas traktatas yra dedikuotas tėvui. 
Jis reziumuoja Blezo iki tol padarytus eksperimentus. Štai kaip 
jis pats pratarmėje aiškina, kodėl turėjo sutrumpinti savo kū- 
rinį: „AŠ nutariau, jog yra būtina pateikti iš anksto sutrum- 
pintą traktato variantą, nes eksperimentams išleidau didelius 
pinigus, įdėjau daug darbo bei sugaišau daug laiko, ir bijau, 
kad kitas, neprarasdamas nei vieno, nei antro, nei trečio, neap- 
lenktų manęs ir viešai nepaskelbtų to, ko pats niekada nematė 
ir dėl to negali tiksliai perteikti ir išvesti vieną dalyką iš ki- 
to nustatyta tvarka: nėra tokio žmogaus, kuris turėtų tokio il- 
gumo kaip manieji vamzdelius ir sifonus, ir mažai yra tokių, 
kuriems užtektų kantrybės jiems įsigyti...“ Toliau Paskalis at- 
sisako nepriklausančių jam laurų, žmonių, norinčių jam pris- 
kirti „itališkąjį eksperimentą“, nuomonės, tačiau nė nemano 
atsisakyti to, ką naujo jis pats išrado, Ginti ir atsikovoti tai, kas 
jam priklauso, Paskaliui teks dar ne sykį... 

Pratarméje Blezas taip pat pažymi, kad vis dar abejojama 
itališkojo eksperimento įtikimumu: išankstinis nusistatymas ver- 
čia vienus tyrinėtojus „užpildyti“ vamzdelio viršutinę dalį gyv- 
sidabrio garais, kitus — mažytėmis išretinto oro dalelėmis, tre- 
čius — jų pačių vaizduotėje egzistuojančia materija. Visi jie, 
rašo Paskalis, stengdamiesi išguiti tuštumą, rungtyniauja proto 
guvumu ir mitrumu, o susidūrę su tikraisiais sunkumais, patei- 
kia kaip įrodymus tuščius žodžių raizginius. „Dėl to aš nuspren- 
dziau,— formuluoja Blezas svarbiausią traktato uzdavinj,— pa- 
daryti tokius eksperimentus, kurie galėtų atremti visus prieš- 
taravimus, kokie tik yra įmanomi", 

Svarbiausioji traktato dalis yra iš trijų skyrių. Pirmame 
skyriuje aprašomi Paskalio padaryti eksperimentai, antrame 
parodytos jų išvados, trečiame pateikiama bendra išvada. 
Kaipgi apibendrina Paskalis savo bandymų rezultatus? 
Išvadas jis daro be galo atsargiai, tiksliau tariant, pernelyg 
atsargiai. Tuo metu jis dar nebuvo visiškai įsitikinęs, kad gam- 
ta neturi horror vacui, bet nepritarė ir tiems, kurie tvirtino, 
kad gamta absoliučiai nepakenčia tuštumos. Blezas manė, kad 
gamta bijo tuštumos, bet toji „baimė“ yra ribota. Kaip matome, 
jo išvada labai panaši į Galilėjaus atsakymą fontanų įrengėjams. 
O samprotaudamas apie viršutinės vamzdelio dalies tuštumos pri- 
gimtį, jis sako, kad ši atrodanti tuščia ertmė nėra pripildyta: oro, 
kuris neprasiskverbia pro stiklines vamzdelio sieneles; skysčio 
kvapų, to skysčio garų ir t.t. Tuo būdu, rašo Paskalis, atrodanti 
tuščia ertmė neužpildyta jokiomis gamtoje žinomomis medžia- 
gomis, kurios gali būti prieinamos žmogaus pojūčiams; ir galima 
tą ertmę laikyti iš tikrųjų tuščia, kol eksperimentais nebus 
įrodyta, kad joje esama kokios nors medžiagos. 

Paskalis savo darbe nekalba apie oro sunkį, nors bandymai 
akivaizdžiai tai rodo. Visas jo dėmesys yra sutelktas į įrodymą, 
kad tuštuma yra galima ir kad „tuštumos baimė“ gamtoje turi 
ribas. 


Išvados buvo išankstinės ir ribotos, nes atliktų eksperimentų 
tų neužteko nuoseklesniems ir drąsesniems apibendrinimams, O 
užbėgti absoliučiai nepaneigiamiems bandymams už akių Pas- 
kalis negalėjo, Tačiau ir tokios išvados sulaukė daugelio opo- 

nentų, i$ kurių ypač atkaklus buvo Etjenas Noelis — mokslinin- 
kas ir filosofas, atstovavęs jėzuitų ordinui. Noelis dėstė filosofiją 
Le Flešo kolegijoje (jo paskaitų klausė Dekartas, gana aI- 
timai su juo bendravęs), buvo keleto ordinui priklausančių mo- 
kymo įstaigų rektorius, o tuo metu, kai Blezas išleido savo 
„Naujus tuštumos tyrimo bandymus“, rektoriavo jėzuitų Kler- 
mono koleže (dabar Liudviko Didžiojo licėjus). 

Kai tik pasirodė Paskalio traktatas, jis tučtuojau atsiliepė, 
parašydamas autoriui laišką: „Mesjė, aš perskaičiau jūsų pui- 
kių ir išradingų tuštumos tyrimo bandymų aprašymą, tačiau 
nesuprantu tos tariamosios tuštumos, atsirandančios vamzdely- 
je, nuslūgus vandeniui ar gyvsidabriui. Aš sakau, jog tai yra 
kūnas, nes jis veikia kaip kūnas, laužia ir atspindi šviesą, su- 
lėtina kito kūno judėjimą. Tai galima pastebėti, slügstant gyv-, 
sidabriui, kai vamzdelis, pilnas viršuje tos tuštumos, apverčia- 
mas. Vadinasi, kūnas užima gyvsidabrio vieta. Dabar būtina 
pažiūrėti, kas tai per kūnas“. Gindamas peripatetikų teiginius, 
Noelis bandė įrodyti, kad kūnas, užpildantis Toričelio vamzde- 
lio viršutinę dalį, yra išvalytas oras, kuris atsiskyręs nuo gru- 
besnio ir sunkesnio, patenka į vamzdelį per stiklo poras. Kaipgi, 
Noelio manymu, vyksta šis procesas? Oras, sako, jis, gali būti 
sudarytas iš smulkių ir stambių dalelių. Smulkiąsias daleles, 
užpildančias stiklo poras, nuo stambiųjų atskiria slūgdamas 
gyvsidabris, kuris traukia jas paskui save. Smulkiosios dalelės 
traukia su savimi greta esančias daleles tol, kol užsipildo visa 
gyvsidabrio palikta ertmė. 

Paskalis negalėjo pasitenkinti tokia vien žodine, jokiais ban- 
dymas nepagrįsta argumentacija, kurią savo traktate jis pa- 
vadino vinklumu ir tuščiomis proto pratybomis. „Nesunku įžiū- 
rėti— rašo rusų fizikos istorikas N. Liubimovas,— kad iš es- 
mės skiriasi dviejų mokslininkų metodai. Vienas jų reprezen- 
tuoja nuomonę, kuriai bandymai yra svetimi, o antras tarnauja 
naujųjų laikų mokslui, pagrįstam bandymais. Paskalis remiasi 
bandymais, kuriuos pats padarė ir išnagrinėjo. Suprantama, jo 
dėmesį patraukia šių bandymų esmė — beorės ertmės su jos 
savybėmis susidarymas. Tokią ertmę, sudarytą patogesniu būdu, 
netrukus ėmė tirti Boilis ir kiti“. 

1647 metų spalio 29 dieną Blezas parašė atsakymą Noeliui 
ir jame pateikė „universalią taisyklę“, kuria, jo manymu turi 
vadovautis visi, kas ieško tvirtų ir patikimų duomenų, „visiškai 

užpildančių ir patenkinančių protą ", ir kurią jis laiko tinkama 
visiems atskiriems atvejams tiesai nustatyti. Pagal šią taisyklę 
visi teisingi sprendimai turi būti pagrįsti dviem principais — 
aksiomomis ir įrodymais. Aksiomos yra tokie akivaizdūs su- 
vokimui ir protui teiginiai, kad „protas neturi jokios galimybės 
abejoti ju tikrumu": pavyzdžiui, jei prie vienodų daiktų pri- 
dėsime vienodus daiktus, tai ir rezultatai bus vienodi daiktai. 
Įrodymai — tai sekmenys, kurie būtinai išplaukia iš panašių 
aksiomų, jei naudojamės nuoseklia loginių išvadų grandine. 
Pavyzdžiui, nors tvirtinimas, kad trikampio vidaus kampų suma 
lygi dviem statiesiems kampams, ir nėra savaime akivaizdus, jis 
neabejotinai akivaizdžiai įrodomas, pasirėmus tiksliomis ir ne- 
ginčijamomis aksiomomis. Visi sprendimai, kurie nėra pagrįsti 
šiais principais, Paskalio nuomone, yra abejotini. Juos reikia 
vadinti „čia regėjimu, čia užgaida, kartais fantazija, idėja ar 
tiesiog gražia mintimi“. Kadangi tokie sprendimai negalimi be 
šiokio tokio įžūlumo ir neprotingumo tai mes labiau linkę juos 
paneigti, Kad paskui, kai turėsime neginčijamus jų teisingumo 
įrodymus, vėl galėtume juos patvirtinti. Proto nuolankumą, 
sako Paskalis, reikia palikti tikėjimo paslaptims, o gamtos pa- 
žinimui reikia skirti vien protą ir pojūčius. 

Iš tokių pozicijų nenuilstantis eksperimentatorius atakavo 
Noelio laiške išdėstytus teiginius. Jo samprotavimuose Paskalis 
o randa tik vaizduotės Zaisma, , be ypatingo vargo ir gaišaties 
sukuriantj tiek didelius dalykus, tiek menkniekius". Daugelis ty- 
rinétoju, sako Blezas, lengvai išvengia realių sunkumų, savo 
samprotavimus grįsdami paslaptinga materija, neva užpildančia 
visa tuščią erdvę; jeigu jų, kaip ir Noelio, paprašytume paro- 
dyti šią materiją, jie atsakytų, kad ji nematoma. Tos materi- 
jos nematomumas, „neirodomumas“, Paskalio nuomone, veikiau 
patvirtina, kad jos nėra, negu kad ji yra. Ir nors daugelis anks- 
tesnių ir jų laikų fizikų vartoja tą kategoriją, tokiais atvejais 
negalima pasikliauti jokiais autoritetais; cituojant autorius, rei- 
kia nurodyti jų argumentus, o ne vardus. 

Neslepiamos ironijos blyksniai pakaitomis su griežtais lo- 
giniais samprotavimais laiško gale virsta atvira pašaipa iš 
mokyto jėzuito. „Tarp kita ko, negalima sakyti, kad jūs nenu- 
sipelnėte garbės, kiek tik galima sumaniau paremdamas peri- 
patetikų fiziką, ir jūsų laiškas, mano manymu, tiek pat įrodo 

jūsų ginamos nuomonės silpnumą, kiek ir jūsų proto galią. 
Žinoma, kai jūs taip mikliai jrodinéjate, jog tuštuma nejma- 
noma, nesunkiai galima pamanyti, kad su tokiu pat uolumu 
galėtumėte pagrįsti ir priešingas pažiūras...“ 

Tačiau Noelis nemanė pasiduoti ir parašė Paskaliui antrą 
laišką, kuriame jis iš dalies pakeitė savo nuomonę, tačiau ir 
toliau tvirtino, kad tuštuma neįmanoma. Noelio laišką Blezui 
įteikė to paties ordino vienuolis tėvas Talonas, leidęs Paska- 
liui suprasti, jog dėl ligos jis gali į jį neatsakyti. Talonas taip 
pat prašė laiško niekam nerodyti ir apskritai susirašinėjimą 
slėpti: girdi, paskui galės išsiaiškinti vienu du. | 

Po kurio laiko jėzuitai ėmė skleisti gandus, neva Paskalis 
neatsakąs dėl to, kad esančios sutriuškintos jo pažiūros ir jis 
gėdinąsis prisipažinti pralaimėjęs. Tie gandai pasiekė Paska- 
lio draugus, konkrečiai, Le Pajerą, ir, žinoma, patį Blezą. 
1648 metų vasario mėnesį jis parašė Le Pajerui laišką, kuria- 
me aiškina, kad jo tylėjimas yra Talono išprovokuotas, ir sam- 
protauja apie antrąjį Etjeno Noelio laišką. Neigdamas tuštu- 
mą, rašo Paskalis, Noelis remiąsis jo paties argumentais: tuš- 
tuma kaip ir „išvalytas oras“ ar „materiali substancija“ yra 
neprieinama jokiam mūsų pojūčiui ir apie ją negalima pasa- 
kyti ką nors tikra. „Bet, pone, — klausia Blezas, kartu ir atsa- 
kydamas savo oponentui,— spreskite pats: jei kurioje vietoje 
mes nieko nematome ir nejaučiame, tai kas yra teisesnis — 
ar tas, kuris tvirtina, jog ten kažkas yra, nors ir nieko nepas- 
tebi, ar tas, kuris mano, jog ten tuščia, nes nieko neranda?“ 
Be jokių išlygų tvirtinti, jog egzistuojanti kažkokia nematoma 
materija, šiuo atveju esą tas pats, kas teigti, jog Mėnulis yra 
gyvenamas, o nepasiekiamuose šiaurės kraštuose esama žmo- 
nių, visai nepanašių į paprastus Žemės gyventojus. Kaip ir 
laiške pačiam Noeliui, Paskalis čia metodiškai triuškina Ari- 
stotelio fizikos gynėjo argumentaciją, tik retai su ta fizika su- 
tikdamas, pavyzdžiui, pritardamas aiškinimui, kad vamzdelyje 
skystis iš dalies nuslūgsta dėl išorės oro sunkio. Panaši nuo- 
monė, rašo Blezas, vis labiau plinta tarp mokslininkų, kurie 
remiasi kruopščiai parengta bandymų metodika. 

Paskalis jau buvo bebaigiąs laišką, pridūręs, kad savo svar- 
biausias mintis Noelis yra pasiskolinęs iš Dekarto ir atsakyti 
reikėtų jam, o ne mokytam jėzuitui. Tik staiga jis gavo ką tik 

išėjusią savo oponento knygą „Tuštumos pilnumas", kurioje 
Noelis, keisdamas aiškinimų detales, laikosi savo ankstesnės 
hipotezės. Tas veikalas buvo dedikuotas princui Konti. ,,Mon- 
senjore,— rašė Noelis,— Gamta šiandien yra kaltinama tuo, 
kad joje esama tuštumos, o aš mėginu Jūsų Šviesybės aki- 
vaizdoje apginti ją nuo tokio kaltinimo. Ji jau seniai įtariama 
dėl joje esančios tuštumos, tačiau dar niekas nesiryžo įtari- 


tu. Čia aš parodau Gamtos pilnumą ir jai primetamų faktų me- 
lagingumą, o kartu ir jos priešininkų liudijimų šmeižikiškumą. 
Jeigu kiekvienas ją taip pažinotų, kaip Jūsų Šviesybė, kuriam 
ji atvėrė visas savo paslaptis, niekas neišdrįstų jos kaltinti ir 
pabijotų kelti jai bylą, remdamasis melagingais parodymais 
ir neįrodytais bandymais. Ji tikisi, Monsenjore, kad jūs nepalik- 
site nenubaustų visų tų šmeižtų kaltininkų. Ir jeigu, norint la- 
biau išteisinti gamtą, būtinai reikia, kad ji užmokėtų patirtimi 
ir išstatytų liudytoją prieš liudytoją, tai žinant, kad Jūsų Šviesy- 
bės protas pripildo visas jos dalis ir persmelkia slapčiausius 
ir tamsiausius pasaulio daiktus, niekas, Monsenjore, nedrįs 
tvirtinti, bent jau galvodamas apie Jūsų Šviesybę, kad gamto- 
je būtų tuštuma“. 

Savo darbe Noelis taip ir neišstatė „liudytojo prieš liudy- 
toja", tai yra, patirties prieš patirtį, nes metafizinė pasaulė- 
žiūra neleido jam pripažinti pačios jutiminio eksperimentinio 
pažinimo idėjos; dalinį skysčio nuslūgimą vamzdelyje jis aiš- 
kino jau ne išorinio oro sunkiu, o tam tikra savybe, jo vadi- 
nama „judriuoju lengviu". Tučtuojau po „Tuštumos pilnumo“ 
Blezas gavo raštelį, kuriame Noelis, paneigdamas didžiąją da- 
lį savo knygos, judrųjį lengvį pakeitė eteriu, o gyvsidabrio 
pusiausvyrą vamzdelyje vėl aiškino oro sunkiu. 

Grįžęs prie laiško, Paskalis pranešė Le Pajerui, jog sunku 
yra paneigti Noelio pažiūras, nes jis keičia jas greičiau, negu 
spėji jam atsakyti, ir pripildo tuščią erdvę ne tik įvairiausių 
formų paslaptingos materijos, bet ir žymių žmonių proto. 
Tačiau toks pažiūrų nepastovumas kaip tik ir rodo, kokie me- 
lagingi yra teiginiai, kuriuos gina pilnumo šalininkai; šiuo at- 
veju pilnumą galima palyginti su kūnu, kurį plėšo įvairių 
krypčių organai — nuomonės. Tiesos reikia ieškoti ne ten, kur 
viešpatauja sąmyšis ir blaškymasis, o ten, kur akivaizdumas 

ir tikrumas — „tai yra tas aukso vidurys ir tobula galvosena, 
kuri taip būdinga jums ir kuri man ypatingu būdu buvo ug- 
doma, rodant daugiau negu tėvišką ۰ 

Paskelbęs savo požiūrį laiške Le Pajerui, Blezas daugiau 
nebeatsakinéjo Noeliui, už jį tai darė tėvas. Paskalio vyres- 
niojo laiške buvo panaudota Noelio ir Blezo susirašinėjimo 
medžiaga ir pastarojo laiškas Le Pajerui. Etjeno Paskalio to- 
nas buvo griežtas, o vietom ir nepateisinamai piktas: „Negana 
to, kad jūs mus viliojate nežinomais dalykais: Aristotelio ug- 
nine sfera, Dekarto materialia substancija, dvasiniais ir sau- 
lės spinduliais, judriuoju lengviu. Kai jums pritrūksta minčių, 
jūs pradedate įžeidinėti...“ 

Blezo ir Etjeno Noelio ginče buvo daug nesusipratimų ir 
visai pašalinių momentų. Sunku apkaltinti mokytą jėzuitą tu- 
rėjus kokią slaptą mintį. Galimas daiktas, jis ne viską gerai 
suprato (vėliau „Tuštumos pilnumo“ lotyniškame vertime No- 
elis tinkamai įvertino Paskalio bandymus), o veikiausiai neno- 
rėjo sutikti su gimstančio naujųjų laikų mokslo postulatais, 
su jo eksperimentiniu ir analitiniu, antimetafiziniu pobūdžiu. 

Susižavėjęs fizika, Paskalis pasireiškė kaip gabus eksperi- 
mentatorius, įžvalgus teoretikas, subtiliai jaučiantis naujojo 
mokslo formavimąsi ir dvasią, aiškiai jsivaizduojantis jo tik- 
slus ir uždavinius. Čia jis pasirodė ir puikiai mokąs polemi- 
zuoti. Kartais jis veržiasi į tiesą su perdėtu atsivertėliui griež- 
tumu ir išdidumu, gina savo nuomonę, griebdamasis ne vien 
akivaizdžių aksiomų ir iš jų išplaukiančių įrodymų, bet ir pik- 
tos pašaipos, kandžios ironijos. 

Neabejingas Blezas ir intelektualinei nuosavybei, prioritetui. 
Jis pernelyg skrupulingas, kai liečiama jo garbė ir savigarba, 
neatlaidus ir be gailesčio savo priešininkams. 

Kai Blezas darbavosi, pasinėręs į savo fiziką, Žaklina darė- 
si vis pamaldesnė ir nepraleisdavo nė vieno Sengleno pamoks- 
lo. Netrukus jai atėjo į galvą stoti į Port Rojalio vienuolyną. 
Brolis pritarė sesers ketinimui ir per Gijeberą, kuris tuo metu 
buvo Paryžiuje, padėjo jai užmegzti ryšį su vienuolyno vyres- 
niąja motina Andželika, su malonia vienuole Agnese ir su pa- 
čiu Senglenu, vėliau tapusiu Žaklinos dvasios tėvu. Žaklina priė- 
mé jo patarimus ir pamokymus su naujokei nebudingu nuolan- 

kumu ir klusnumu. Bet, norédama apsivilkti vienuolés abita, ji 
turéjo pasikalbéti su tévu, kuris dar tebebuvo Ruane ir turéjo 
greit atvažiuoti į Paryžių. Blezas apsiėmė pats su juo pasikalbėti, 
liko tik laukti, kol Etjenas Paskalis atvažiuos... 

1647 metų lapkričio mėnesį Paskalis ėmė tirti Toričelio ban- 
dymą kitu požiūriu. Dabar jį domino ne ertmės virš gyvsidab- 
rio stulpelio prigimtis, o priežastis, dėl kurios jis laikosi tam 
tikrame lygyje. 

Paskalis jau padarė parengiamuosius bandymus, suformulavo 
ir pritaikė savo tyrimams tikrojo mokslo pradmenis. Tuomet 
jau buvo galima pradėti lemiamus eksperimentus, kurie būtų 
leidę padaryti galutines išvadas. Laiške Le Pajerui Blezas pa- 
žymėjo, kad daugelis mokslininkų eksperimentatorių gyvsidabrio 
nuslūgimą Toričelio vamzdelyje siejo su išorės oro slėgiu. Aiš- 
kiausiai ir glausčiausiai tą nuomonę išreiškė 1644 metais pats 
Toričelis: „Iki šiol buvo manoma, kad jėga, sulaikanti natūralų 
gyvsidabrio leidimąsi žemyn, slypi viršutinės vamzdelio dalies 
viduje kaip tuštuma arba labai išretėjusi materija. O aš tviI- 
tinu, jog priežastis yra indo išorėje: skysčio paviršių dubenė- 
lyje slegia oro stulpas... nenuostabu, kad skystis patenka į stik- 
linio vamzdelio vidų (vamzdelis jo nei traukia, nei stumia) ir 
kyla tol, kol pasiekia pusiausvyrą su išorės oru“. Tačiau ir to- 
kia forma nusakytas šis teiginys kartais sutikdavo prieštaravi- 
mų, nes kai kurie fizikai tebemanė, jog, kaip tvirtino Aristote- 
lis, lengvi kūnai negali slėgti sunkesniųjų (pavyzdžiui, vanduo 
žemės, oras vandens ir t.t.). 

Toričelio nuomonė —tik vienas iš galimų aiškinimų, kuris 
liks hipotetiškas tol, kol bandymas parodys, jog bet kuris kitas 
aiškinimas yra neįmanomas. Vadinasi, aktualiausias uždavinys 
buvo padaryti tokį bandymą, kuris įrodytų, jog oro sunkis yra 
vienintelė įmanoma priežastis, dėl kurios gyvsidabris vamzdely- 
je laikosi „pakabintas“. 

1647 metų pabaigoje, dalyvaujant svainiui Florenui Perjė, 
Paskalis padarė vieną iš lemiamų bandymų, įrodančių oro slėgio 
hipotezę. Jei ši hipotezė tikra, jei kaip tik būtent oras, sle- 
giantis gyvsidabrio paviršių dubenélyje, o ne horror vacui, lai- 

ko gyvsidabrio pusiausvyrą vamzdelyje, tai įdėjus dubenėlį su 
vamzdeliu į beorę erdvę, gyvsidabris vamzdelyje, užuot tik 
nuslūgęs, turėtų ištekėti visas, nes neturėtų pasipriešinimo iš 
išorės. Tuo metu beorė erdvė buvo žinoma tik vienoje vietoje — 
viršutinėje paties Toričelio vamzdelio dalyje. Dėl to reikėjo 
padaryti labai tikslią ir sudėtingą operaciją: mažą vamzdelį su 
gyvsidabriu įdėti į didesnio vamzdelio ertmę. Tam Paskalis pa- 
naudojo trijų pėdų ilgio stiklo vamzdelį, ‘pripildytą gyvsidabrio 
ir iš abiejų galų uždaromą sklendėmis, pritvirtintą kitame, šešių 
pėdų ilgio vamzdelyje. Po to didysis vamzdelis buvo pripildo- 
mas gyvsidabrio, jo anga uždaroma sklende, paskui jis buvo 
apverčiamas ir stačias pamerkiamas į dubenį su gyvsidabriu. 
Vėliau didžiojo vamzdžio sklendė buvo praduriama: gyvsidab- 
ris tučtuojau nuslūgdavo, sustodamas įprastame aukštyje ir pa- 
likdamas viršuje tuščią ertmę, kurioje buvo mažasis vamzdelis, 
apatiniu galu panardintas į didžiojo ` vamzdelio gyvsidabrio 
stulpelį. Kai su ilga lenkta viela buvo praduriama sklendė ma- 
žojo vamzdelio apačioje, gyvsidabris ne nuslūgdavo, o ištekė- 
davo visas, nes beorėje erdvėje jo niekas neslėgė ir nelaikė 
pusiausviro. r 

Kiek vėliau tą eksperimentą Paskalis pakartojo kita forma, 
pasiūlyta jam draugų Ozu ir Robervalio. Naujam bandymui 
Blezas užsakė Ruano stiklapūčiams sudėtingos konfigūracijos 
vamzdelį (3 pav.) Jo galas A hermetiškai uždarytas, o apatinis 
galas N atviras; taške M yra angelė, kuri iš pradžių sandariai 
užkemšama; tuomet vamzdelis pripilamas pilnas gyvsidabrio, 
apverčiamas ir apatinis galas įmerkia- 
mas į indą su gyvsidabriu.. Vamzdelio 
dalyje MN gyvsidabris nuslūgsta, kaip ir 
darant įprastą bandymą, ir lieka „paki- 
bes" tam tikrame aukštyje, laikomas pu- 
siausviras indo gyvsidabrį slegiančio oro. 
O dalyje AB esantis gyvsidabris nusilei- 
džia į vamzdelio išlinkimą, nes vakuume 
niekas nesipriešina jo kritimui. Atidarius 
angą M, atmosferos oro slegiamas, gyvsi- 
dabris vamzdelyje AB staigiai pakyla 
aukštyn, kol pasiekia tokį aukštį, kuria- 
me oras jį išlaiko pusiausvirą. 

Atrodytų, jog tie „tuštumos tuštumoje" bandymai turėjo įti- 
kinamai paaiškinti, kad gyvsidabris vamzdelyje kyla dėl oro 
slėgio, o ne dėl „tuštumos baimės“ ar kurios: kitos priežasties. 
Tačiau Paskalis manė, jog ir šiuo atveju „,„vakuumininkams“ (tai 
yra tuštumos šalininkams) dar lieka spragų, kurias „užkimšti“ 
gali tiktai kategoriškas ir absoliučiai nepaneigiamas eksperi- 
mentas. Kaip tik apie tokį bandymą, Blezo pavadintą „didžiuoju 
skysčių pusiausvyros eksperimentu“, jis ir pranešė 1647 metų 
lapkričio 15 dieną laiške Florenui Perjė: Jo esmė buvo gana pap- 
rasta: reikėjo padaryti įprastinį tuštumos bandymą vienodomis 
sąlygomis kalno papėdėje ir viršukalnėje. „Jūs, žinoma, įsivaiz- 
duojate, — rašo Blezas savo svainiui, — kad šis eksperimentas yra 
lemiamas, ir jeigu kalno viršūnėje gyvsidabrio stulpelis bus 
žemesnis negu papėdėje (o tuo tikėti aš turiu daug priežas- 
čių, nors visi, kurie apie tai rašė, yra kitos nuomonės), teks bū- 
tinai daryti išvadą, jog oro slėgis, o ne tuštumos baimė yra 
vienintelė gyvsidabrio pusiausvyros priežastis.“ Juk visiškai 
aišku, tęsia toliau Paskalis, jog kalno viršuje oro slėgis mažes- 
nis negu apačioje, ir atvirkščiai, neprotinga būtų tvirtinti, jog 
kalno papėdėje „tuštumos baimė“ yra didesnė negu viršukal- 
nėje. 

Numatomo bandymo prasmė buvo kiekybės įvedimas, ga- 
limybės išmatuoti oro slėgį kaip paskutinės instancijos pa- 
naudojimas; neišmatuojama ir kiekybiškai neįvertinama horror 
vacui kartu buvo automatiškai atmetama. 

Tokį eksperimentą padaryti buvo gana sunku: reikėjo su- 
rasti pakankamai aukštą kalną; jis turėjo būti netoli miesto, kad 
būtų lengviau nugabenti indus, vamzdelius, gyvsidabrį ir kitą 
įrangą, stebėti oro sąlygas kalno rajone ir eksperimentuoti tiek 
kartų, kiek reikės; tokiems eksperimentams reikėjo ir išma- 
nančio žmogaus, gebančio įsigilinti į bandymų esmę ir padaryti 
juos su reikiamu grieztumu ir tikslumu. Visus tuos sunkumus 
pavyko įveikti padedant svainiui Florenui Perjė. O pagalbinin- 
kas jis buvo idealus: gyveno Blezo gimtajame mieste Klermo- 
ne, įsikūrusiame šalia didelio Piuji de Domo kalno; be to, bu- 
vo gerai susipažinęs su Blezo mokslo darbais ir laisvu nuo tar- 
nybos metu pats mėgo daryti visokius fizikos bandymus. Eks- 
perimentą jam Paskalis ir patikėjo, tačiau dėl įvairių priežasčių 

svainis galéjo imtis to darbo tik po 10 mėnesių — 1648 metų 
rugsėjo 19 dieną. O po keleto dienų Blezas, kuris visą tą laiką 
labai nekantravo ir nerimavo, gavo ilgai lauktą laišką. ,„„Mes- 
jé,— rašo Perjé,— pagaliau aš padariau eksperimentą, kurio jūs 
taip ilgai laukėte. Aš būčiau dar anksčiau padaręs jums tą malo- 
numą, jei ne tarnybos pareigos, laikiusios mane Burbone; be 
to, Man parvažiavus, sniegas ar rūkai taip buvo užtemdę Piuji 
de Domo kalną, kur aš turėjau daryti eksperimentą, jog net 
šituo geriausiu metų laiku sunku buvo sulaukti dienos, kad 
matytųsi paprastai debesų apsupta, o kartais ir virš jų iškilusi 
viršukalnė, nors tuo pačiu metu slėnyje būna geras oras; taigi 
aš negalėjau suderinti oro sąlygų ir savo galimybių iki šio 
mėnesio 19 dienos. Tačiau tą dieną eksperimentas taip nusise- 
kė, jog visai paguodė mane, susikrimtusį dėl neišvengiamų su- 
trukdymų." 

Bandymas iš tiesų puikiai pasisekė, jis buvo padarytas kuo 
tiksliausiai, laikantis visų galimų formalumų. Rugsėjo devy- 
nioliktosios rytas kaip paprastai nežadėjo gero oro. Tačiau ne- 
trukus Piuji de Domo viršūnė pasirodė iš už tamsių debesų, ir, 
nors oras buvo nepastovus, Perjė ryžosi jau tiek kartų atidė- 
liotam eksperimentui. Apie aštuntą valandą ryto vienuolyno 
sode, kuris buvo laikomas žemiausia miesto vieta, prie Floreno 
Perjė prisijungė kiti eksperimento dalyviai, žymūs ir gerbiami 
Klermono gyventojai: abatas Bonjė, katedros kanauninkas Mon- 
jė, mokesčių rūmų patarėjai Lavilis ir Begonas, taip pat 
gydytojas Laportas. Anot Perjė, visi šie žmonės buvo gabūs ne 
tik savo tarnybos dalykams, bet ir mokslams. 

Iš pradžių Perjė įpylė į indą šešiolika svarų gyvsidabrio. 
Paskui jis paėmė du vienodo skersmens keturių pėdų ilgio 
stiklinius vamzdelius, užlydytu vienu galu ir atviru kitu, ir 
padarė paprastą „itališką eksperimentą“. Kiekviename vamz- 
delyje gyvsidabris nuslūgo iki 26 colių ir 3!/5 linijos aukščio. 
Bandymas buvo pakartotas dar du sykius tomis pačiomis są- 
lygomis; rezultatas nepasikeitė. 

Tada Perjė viename vamzdelyje pažymėjo gyvsidabrio lygį 
ir pavedė stebėti galimus jo pasikeitimus ,pamaldziam ir gal- 
votam" žmogui tėvui Sastenui. O jis pats, pasiėmęs antrąjį 
vamzdelį, su savo palydovais užkopė į kalno viršūnę, kuri bu- 
vo iškilusi virš vienuolyno sodo per 500 tuazų. Ten gyvsidab- 


112 


rio stulpelio aukštis buvo 23 coliai 2 linijos. Vadinasi, gyvsidab- 
rio stulpelių aukščiai kalno viršūnėje ir sode skyrėsi 3 coliais 
و/11‎ linijos; tai sukėlė eksperimentuotojų džiaugsmą ir su- 
sižavėjimą. Bandymas buvo pakartotas dar penkis sykius įvai- 
۲1096 kalno vietose ir skirtingomis sąlygomis: atviroje ir už- 
daroje vietoje, geru oru, lyjant ir esant rūkui. Visais atvejais 
rezultatas liko tas pats — 23 coliai 2 linijos. Tik padarę daug va- 
riantu, tyrinėtojai pagaliau ryžosi leistis nuo kalno. Eidami 
žemyn, jie nutarė pakartoti bandymą kitoje vietoje, „kuri yra 
gerokai aukščiau už vienuolyno sodą, gerokai žemiau už kalno 
viršūnę". Gyvsidabrio aukštis ten buvo 25 coliai. 

Kai Perjė grįžo į vienuolyno sodą, tėvas Šastenas jam pra- 
nešė, kad jokių pasikeitimų paliktame vamzdelyje jis nepaste- 
bėjo, nors oras be paliovos keitėsi, pūtė vėjas, kelis kartus 
buvo pradėję lyti, viską aplinkui užklojo tirštas rūkas. Paskui 
Perjė keletą kartų pamatavo vamzdelį, kurį buvo pasiėmęs į 
kalną, ir visais atvejais gavo tą patį rezultatą — 26 colius 3!/» 
linijos. Tai dar labiau sustiprino jo įsitikinimą bandymo re- 
zultatų teisingumu, 

Kitą dieną abatas de la Maras, dalyvavęs bandyme vienuo- 
lyno sode ir sužinojęs jo rezultatus, pasiūlė Perjė padaryti 
bandymą aukščiausio Klermono dievo motinos katedros bokšto 
viršūnėje. Išmatavus paaiškėjo kad bokšto viršuje, esančiame 
27 tuazais aukščiau vienuolyno sodo, gyvsidabrio stulpelis bu- 
vo و/21‎ linijos žemesnis. 

Supažindinęs Bleza su eksperimento eiga, Perjė sulygino 
gautus rezultatus ir pastebėjo, kad jeigu gyvsidabrio lygis bu- 
vo nustatomas itin skrupulingai, tai bandymų vietos aukštis dėl 
laiko stokos ir nepalankių aplinkybių buvo matuojamas kur kas 
mažesniu tikslumu; jei būtų galima, reikėtų matuoti tiksliau, kas 
100 tuazų, ir kiekvienoje vietoje padaryti bandymą bei pažymė- 
ti gyvsidabrio lygio skirtumą. Tai padėtų, jo manymu, sudaryti 
lentelę ir nustatyti visos oro sferos skersmenį. 

Svainis tapo nepakeičiamu Blezo pagalbininku; ji$manydamas 
dalyką ir labai atsakingai bei kruopščiai atlikdamas visas for- 
maliąsias procedūras, Florenas Perjė galėjo padaryti eksperi- 
mentus ant Piuji de Domo kalno labai įtikinamai. Gavęs Perjė 
laišką, Paskalis keletą kartų pakartojo bandymus: 25 tuazų aukš- 
čio Sen Žako bokšte (jo viršuje vėliau buvo pastatyta Paskalio 

statula) gyvsidabrio lygis buvo daugiau kaip 2 linijomis žemes- 
nis negu apačioje, o 90 pakopų laiptų viršuje — puse linijos. 
Tai visiškai patvirtino Perjė gautus duomenis. 

Ne vien mokslai domino Paskalį. Blezas su Žaklina studija- 
vo Augustino ir Janseno teologinius veikalus, nuodugniai susi- 
pažino su Sen Sirano „Krikščioniškais ir tikybiniais laiškais“. 
Paskalis stropiai gilinosi į jansenistų bei jų priešininkų darbus 
ir, lankydamasis Port Rojalyje, su atsiskyrėliais, svarstydavo 
aktualias religines problemas. Kartą pokalbyje su vienuolyno 
dvasios tėvu Antuanu de Reburu (kilusiu iš Overnės, vėliau 
suartėjusiu su Paskalių šeima ir paskyrusiu Floreną Perjė savo 
testamento vykdytoju) Blezas pastebėjo, kad, remiantis sveiku 
protu ir logiškai protaujant, galima įrodyti daugelį raciona- 
liam požiūriui prieštaraujančių teiginių ir kartu priversti lais- 
vamanius bei piktžodžiautojus jais patikėti. Antuanas de Re- 
buras suabejojo, ar tokie ketinimai nereiškia tuštybės ir perdė- 
to pasitikėjimo protu. Jo abejones dar padidino ir tai, kad Blezas 
Port Rojalyje buvo gerai žinomas kaip matematikas ir fizikas. 
Paskalis buvo bemėginąs pasiaiškinti ir įrodyti savo tikruosius 
ketinimus, bet de Reburas tuos pasiaiškinimus palaikė tikro 
nuolankumo neturėjimu. Pokalbis taip ir baigėsi, nepasiekus 
tarpusavio supratimo. 

Religinės lektūros sukeltomis naujomis mintimis ir jausmais, 
vienuolyno lankymo įspūdžiais Blezas ir Žaklina skuba pasi- 
dalinti su vyresniąja seserim, kuri darosi vis pamaldesnė ir 
stengiasi gyventi paprasčiau, asketiškiau, negu įprasta jos pa- 
dėties žmonėms, Jie džiaugiasi tokiais sesers polinkiais. Tačiau 
ar tokia jau nuosekli yra Žilberta? Ar ne per daug laiko gaišta 
ji su vyru naujojo namo projektui, nors tą namą statyti jai 
nebūtina, ir ar neužmiršta ji „to mistinio bokšto, apie kurį kal- 
ba šventasis Augustinas viename savo laiškų“? 

Atsakydama broliui ir seseriai, Žilberta rašo, kad daugelis 
dalykų, apie kuriuos jie pasakoja, jai yra gerai žinomi. Bet, 
prieštarauja jai Blezas ir Žaklina kitame laiške, būtina nuolat 
tobulinti savo vidaus pasaulį, negalima pilti naujo vyno į seną 
vynmaišį. Žilberta įdėmiai priima artimųjų pamokymus ir prita- 
ria Žaklinos ketinimui atsisakyti pasaulietiško gyvenimo. 

..Po RiSeljé mirties parlamentas ir teismo rümai smarkiai pa- 
kirto karaliaus valdininkų galią. 1648 metu vasarą, panaikinus 
intendantų pareigybę, Etjenas Paskalis atvyksta pas savo vai- 
kus į Paryžių. Kai Blezas jam praneša apie Žaklinos norą stoti 
į vienuolyną, tėvas labai nustemba ir sutrinka, atsako išsisukinė- 
su švelniu prisirišimų pre mylimos dukters. Ir prisirišimas nu- 
gali — po kurio laiko jis griežtai atsisako duoti sutikimą. Šei- 
mos santykiai darosi įtempti. Blezas ir Žaklina maldauja tėvą 
nusileisti, bet tas lieka nepalenkiamas ir kaltina Blezą, jog jis 
kursto seserį ir vadovauja jos sumanymams. Etjenas Paskalis 
visaip draudžia savo vaikams lankytis Port Rojalyje ir, nepasiti- 
kėdamas jais, liepia tarnaitei juos prižiūrėti. 

Tačiau Žaklina supranta, kad jos gyvenimo kelias jau nu- 
lemtas, burtai mesti. Ji neįsivaizduoja savo gyvenimo be vie- 
nuolyno ir griebiasi visokių nekaltų gudrybių, kad galėtų pa- 
bendrauti su Port Rojalio gyventojomis. Jų laiškai didina jos 
ryžtą, ji vis labiau tolsta nuo pasaulietiško gyvenimo, įprastų 
pramogų, gyvena beveik visai užsidariusi. Prie to prisideda ir 
Paskalių persikėlimas iš Brizemišo gatvės į Tureno gatvę. Nau- 
jajame kvartale Žaklina neužmezga jokių pažinčių. Tėvas, 
sujaudintas tokio dukters atkaklumo, galų gale iš visos širdies 
pritaria jos troškimui, tačiau išsiskirti su ja kol gyvas neturi 
jėgų. Etjenui Paskaliui jau sukako šešiasdešimt metų. Nujaus- 
damas greitą gyvenimo pabaigą, jis prašo Žaklinos neišeiti į vie- 
nuolyną iki jo mirties; visais kitais atžvilgiais tegu ji elgiasi 
kaip tinkama. Žaklina dėkoja tėvui ir, tiesiai neatsakydama, 
iprizada niekuomet jo neskaudinti. Jos pasaulietinis gyveni- 
mas blėsta, tiesiog geste gesta, o Blezo teka tarsi dviem lygiagre- 
čiomis kryptimis: pamaldos, pamokslų klausymas, maldingi su- 
simąstymai sklandžiai kaitaliojasi su moksline veikla, kurioje 
viešpatauja libido sciendi ir libido dominandi. 

1648 metų pabaigoje Paskalis išspausdino nedidelę brošiūrą, 
pavadintą „Pasakojimas apie didįjį skysčių pusiausvyros ekspe- 
rimentą, sumanyta p. B. P., kad galėtų sukurti traktatą, kurį jis 
pažadėjo savo rašytoje reziumė apie tuštumą, ir padarytą p. 

F. P. ant vieno iš aukščiausių Overnés kalnų". Brošiūroje įdėtas 
1647 metų lapkričio 15 dienos Blezo laiškas svainiui ir Perjė 
atsakymas; be to, pateiktos kai kurios išvados, pagrįstos „di- 
džiojo eksperimento“ rezultatais. „Iš to eksperimento galima 
padaryti daug išvadų, pavyzdžiui, apie -galimybę sužinoti, ar 
dvi vietos yra vienodame aukštyje, tai yra, ar jos vienodai nu- 
tolusios nuo žemės centro, arba kuri iš jų yra aukščiau, nors 
ir toli jos yra viena nuo kitos“. Taip Paskalis pirmas suformu- 
lavo aukščio nustatymo pagal barometrą principą. Jis taip pat 
pastebėjo, kad oras turi įtakos barometro parodymams vienoje 
ir toje pačioje vietoje (dabar oro slėgio nustatymas — viena 
svarbiausių barometro funkcijų). 

Pereidamas prie bendresnių išvadų, Paskalis pastebėjo, kad 
yra trys požiūriai į tuštumą: gamta visiškai nepakenčia tuštu- 
mos, pakenčia ja iki tam tikro laipsnio, jos visai nebijo. „Reziu- 
mė apie tuštumą" Paskalio aprašyti bandymai leido jam paneig- 
ti pirmąjį požiūrį, o eksperimentas ant Piuji de Domo privertė 
besąlygiškai priimti trečiąjį: gamta nežino jokios „tuštumos bai- 
més", nesistengia jos išvengti, nė kiek jai nesipriešina, ir visus 
padarinius, neva atsirandančius dėl tos baimės, sukelia vien tik 
Oro sunkis ir slėgis. Kaip tiktai dėl tos tikrosios priežasties ne- 
žinojimo ir buvo, Paskalio nuomone, prasimanyta tariamoji tuš- 
tumos baimė ir kitokios melagingos versijos, kurios „priburbia 
ausis, o protą palieka tuščią“; kaip tik tas nežinojimas ir verčia 
žmones negyvosios gamtos reiškinius aiškinti ,simpatijomis ir 
antipatijomis bei kitomis chimeriškomis priežastimis“. 

Tačiau, pastebėjo Blezas, jis ne be apgailestavimo atsisako 
paplitusių senovės autorių nuomonių: jis tiek pat priešinosi 
naujoms nuomonėms, kiek turėjo pagrindo laikytis senųjų — 
tai pakankamai patvirtina jo anksčiau paskelbti „Nauji tuštu- 
mos tyrimo bandymai“, kuriuose jis laikėsi antrojo požiūrio; 
tačiau ant kalno atlikto eksperimento akivaizdumas ir faktų ga» 
lia privertė jį, nepaisant pagarbos senovės mokslininkams, at- 
sisakyti jų pažiūrų. 

Taip po daugelio amžių nustojo egzistavusi horror vacui. 
Žymaus XX amžiaus prancūzų fiziko Luji de Broilio žodžiais 
tariant, bandymas ant Piuji de Domo kalno „pirmąkart eksperi- 
mentiškai patvirtino svarbų fizikinį reiškinį, iš anksto numatytą 

teorijoje". To bandymo visuotinio pripažinimo aidas nuskam- 
bėjo per visą mokytąją Europą. Tačiau pritarimo chore netikėtai 
pasigirdo Paskaliui itin nemalonus balsas, mėginęs sumažinti 
jo nuopelnus. 

1651 metų liepos mėnesį iš mažo šalia Klermono esančio 
Monferano miestelio jėzuitų kolegijos ėmė plisti filosofinės te- 
zės, dedikuotos ponui de Ribeirui, pirmajam Klermono mokes- 
čių rūmų prezidentui. Jose, be kita ko, buvo sakoma: „Atsiranda 
žmonių, mėgstančių naujoves ir trokštančių pasirodyti autoriais 
eksperimento, kurį sugalvojo Toričelis ir kuris taip pat buvo 
padarytas Lenkijoje. Nepaisydami to, tie žmonės stengiasi jį 
priskirti sau: darydami eksperimentą Normandijoje, jie atva- 
žiuoja skelbti jo į Overne". 

Tai buvo aiškus išpuolis prieš Paskalį. Vos tik sužinojęs 
apie tezes, Blezas tučtuojau parašė de Ribeirui laišką, kuriame 
priminė, kad „Naujuose tuštumos tyrimo bandymuose“ jis aiš- 
kiai ir tiksliai išdėstė savo bandymų istoriją ir atskyrė juos nuo 
itališkojo eksperimento. „Nauji bandymai“ buvo platinami už- 
sienyje ir visoje Prancūzijoje; vien tik į Klermoną buvo išsiųsta 
30 egzempliorių. Tezių autorius, rašo Paskalis, yra vienintelis 
iš Europos mokslininkų, kuris apie tai nežino, ir jeigu jis kiek 
daugiau bendrautų su Paryžiumi, tai žinotų, kad neįmanoma 
priskirti sau Toričelio bandymo, kaip neįmanoma pasisavinti žiū- 
rimojo vamzdžio išradimo. 

Kalbėdamas apie lenkų eksperimentą, kurį padarė Valeria- 
nas Manji (beje, tai yra tik italų bandymo kopija), Blezas pažy- 
mi, jog tas eksperimentas buvo padarytas vėliau už jo; be to, 
jo bandymai labai skiriąsi nuo Toričelio. 

Laiško de Ribeirui pabaigoje Paskalis pereina prie ekspe- 
rimento ant Piuji de Domo kalno: „Aš drąsiai sakau jums, pone, 
jog šį bandymą sumaniau aš, ir gauti nauji duomenys visiškai 
priklauso man“. Blezas ne veltui taip gynė savo autorystę. Šiuo 
atveju jo prioritetui grėsė rimtas pavojus: į „bandymo ant 
kalno" idėją pretendavo Dekartas. 

1649 metų birželio mėnesį Dekartas laiške Karkavi prašė 
jam: pranešti apie bandymo ant Piuji de Domo kalno rezultatus 

ir detales. Jis stebėjosi, kad Paskalis pats jam neparašė. „Juk 
kaip tik aš,— tvirtino Dekartas, — pakišau jam mintį padaryti 
tą bandymą, kurio pasisekimu neabejojau“, Matyt, per vieną iš 
rugsėjo susitikimų buvo kalbama apie oro sunkį ir lemiamus 
tos srities eksperimentus. „Aš patariau p. Paskaliui,— rašė vė- 
liau Dekartas Mersenui,— pasekti, ar kalno viršūnėje gyvsidab- 
ris kils tiek pat aukštai kaip ir papėdėje: aš nežinau, ar jis tai 
padarė“. Dekartas labai aiškiai reikalavo pripažinti jo priorite- 
tą. O Paskalis, visuomet tokiais atvejais buvęs labai skrupulin- 
gas, šį kartą rado galimu patylėti. Apie savo pirmenybę jis už- 
siminė tik po dvejų metų laiške de Ribeirui. Dėl ko tylėjo 
Blezas? Ar teisingi Dekarto rekalavimai? Į šiuos klausimus sun- 
ku atsakyti. Abejoti abiejų mokslininkų sąžiningumu nėra jokio 
pagrindo. Veikiausiai čia bus kalti kokie nesusipratimai: juk 
karštai diskutuojant sunku prisiminti, kas pirmasis ir kaip iš- 
reiškė vieną ar kitą idėją, pritarė vienai ar kitai nuomonei. Be 
to, negalima nutylėti, kad Dekartas labai pavydžiai žiūrėjo į 
veikalus, aplenkusius jo tyrimus kurioje nors srityje, ir kartais 
be jokių rimtų priežasčių laikė juos plagiatais ir savo minčių 
kopijomis. Kiekvienu atveju „bandymas ant kalno" Paskalio ir 
Dekarto akimis turėjo skirtingą mokslinę vertę. Paskalis juo 
patikrino oro sunkį ir kartu tuštumos buvimą, įrodė paprastą 
ir patikimą teoriją. O Dekartas, neigęs tuštumą grynai filosofi- 
niais sumetimais ir metafiziškai įstikinęs materialiosios subs- 
tancijos egzistavimu, įtraukė bandymą į grynai apriorinių sam- 
protavimų sistemą (nors jis, priešingai daugeliui tyrinėtojų, pri- 
pažino oro sunkį ir dar 1642 metais mėgino orą pasverti). Štai 
ką rašo žymus vokiečių fizikos istorikas Ferdinandas Rozenber- 
geris: „Dekartas priskiria sau dalį garbės, atitekusios Paska- 
liui.. Visiškai pripažindami, jog Dekarto sistema yra nesude- 
rinama su horror vacui, ir laikydami galimu, jog ji pirmoji pa- 
kirto Paskalio tikėjimą ta paslaptinga gamtos savybe, mes, kaip 
ir daugumas kitų, nelinkę teikti reikšmės Dekarto pretenzijoms, 
tuo labiau, kad jo laiškai parašyti visais metais vėliau už Pas- 
kalio darbus“. 

Naujojo mokslo ištakose glūdi lyg ir koks su juo egzistavi- 
mu susijęs paradoksas. Prieš beasmenį ir „anoniminį“ žinojimą, 
pagrįstą eksperimentiniais kiekybiniais kriterijais, atrodytų, tu- 
ri nublankti subjektyvūs individualistiniai motyvai. Juk jei 
tiesa yra amžina ir objektyvi, argi svarbu, kas ją atrado — 

Dekartas ar Paskalis, Leibnicas ar Niutonas? Prieš tiesą, jei 
ji iš tikrųjų amžina ir objektyvi, vadinasi, jeigu ji absorbuoja 
individualius skirtumus, nurimsta išdidus troškimas pirmauti, 
išsiskirti iš panašių į save. O tikrovėje dažnai atsitikdavo taip, 
kad mokslininkų diskusijos, sukeltos to išdidaus troškimo, kryp- 
davo į rietenas ir tarpusavio užgauliojimus. Matyt, dėl to la- 
biausiai kaltas iš pažiūros nepastebimas pirmapradis mokslinės 
kūrybos impulsas. Ta proga gal bus įdomu pastebėti, kad žy- 
mus XX amžiaus prancūzų mąstytojas ir poetas Polis Valeri 
„filosofinio egoisto" Dekarto, kurio „vienintelis dievas buvo jo 
paties, Aš", metodologiją apibūdino kaip „proto išdidumo ir drą- 
sos nubudimą“, kaip „galios troškimą“. 

1651—1653 metais Blezas tęsė darbą, aiškindamas ir apiben- 
drindamas gautus rezultatus. Bandymas ant Piuji de Domo bu- 
vo pavadintas „didžiuoju skysčių pusiausvyros eksperimentu“, 
tačiau jo esmė buvo oro slėgio patikrinimas. Mat, rašė Paska- 
lis, oro slėgio padariniai yra tik dalinis skysčių pusiausvyros ir 
jų vidinio slėgio pasireiškimas. Paskalis nustatė labai svarbų 
atmosferos slėgio ir skysčio slėgio tapatumo principą. Toričelio 
bandymais pagrįsti tyrimai natūraliai atvedė jį į hidrostatiką. 
Nuo atskiro eksperimento Blezas perėjo prie viso fizikos sky- 
riaus: tęsdamas Archimedo, Stevino, Galilėjaus pradėtą darbą, 
jis sukūrė griežtą loginę pamatinių hidrostatikos principų sis- 
temą. 

Norint apibūdinti Paskalio indėlį į hidrostatiką, svarbu pa- 
brėžti Stevino ir Galilėjaus šios srities tyrimų rezultatus. Kaip 
rašo A. Dolgovas ,Trumpoje hidrostatikos istorijos apybraižo- 
je", Stevinui „pavyko itin aiškiai ir įtikinamai nustatyti skysčio 
slėgio į indo dugną ir sieneles dėsnius ir pagrįsti skysčių pusiau- 
svyros susisiekiančiuose induose désnj..". Tačiau Stevinas „ne- 
įžvelgė, kad skysčio slėgio į sieneles dėsnis liečia ir plūdu- 
riuojančių ar panardintų kūnų savybes; iš pradžių jis nustatė 
šias savybes tiesiogiai, nesiedamas jų su fundamentaliuoju hi- 
drostatikos dėsniu ir pastarojo nesiedamas su statikos prin- 
cipu", Galilėjus papildė Stevino tyrimus ir susiejo  plüduriuo- 
jančių kūnų savybes Bei skysčių slėgio reiškinį su bendraisiais 

statikos dėsniais, pasiremdamas galimų, arba virtualiųjų, pos- 
linkių principu (galimų poslinkių principas — vienas iš svar- 
biausiųjų mechanikos principų, nustatantis bendrąją mecha- 
nikos sistemos pusiausvyros sąlygą: mechaninės sistemos 
pusiausvyrai yra būtina, kad visų sistemą veikiančių jėgų atlie- 
kamo darbo suma kiekviename galimame sistemos poslinkyje 
būtų lygi nuliui"). Tačiau, kaip teigia žymus prancūzų mokslo 
istorikas Diugemas, Galilėjus iš bendrųjų pusiausvyros dėsnių 
nenustatė „skysčio slėgio į indo sieneles dydžio". 

Paskalis susistemino savo pirmtakų tyrimų rezultatus ir 
praturtino hidrostatiką originaliais įrodymais bei teiginiais. 1653 
metais jis parašė „Traktatą apie skysčių pusiausvyrą“ (paskelb- 
tas tik po mirties 1663 metais), kuriame slėgio pasiskirstymo 
skysčiuose dėsnį siūlė pagrįsti taip: pritvirtinus prie sienos 
keletą įvairios formos indų (paprastą, pasvirusį, siaurą, platų, 
apačioje paplatintą ir t. t.) su vienodomis angomis dugne ir iki to 
paties aukščio pripildžius tuos indus vandens, vanduo slėgs visų 
indų dugną vienodai ir kamščiams išlaikyti reikės vienodos jėgos, 
nors induose yra skirtingas vandens kiekis ir svoris. Reiškinio 
priežastis yra ta, kad „vandens paviršiaus aukštis yra vienodas 
visuose induose, ir minėtosios jėgos matas yra pirmojo, papras- 
tos formos, indo vandens svoris. Ir jei tas vandens kiekis sveria 
šimtą svarų, tai bet kurio indo, net ir penktojo, kamščiui išlai- 
kyti reikia šimto svarų jėgos, nors indo vanduo nesvertų ir vie- 
nos uncijos". 

Šiam teiginiui patikrinti Paskalis padaro labai efektingą 
bandymą, stulbinusį jo amžininkus ir iki šiol stulbinantį tiek vai- 
kus, tiek suaugusiuosius. Penktojo indo apatinę angą jis už- 
kemša atitinkamos formos medžio gabalu, „apvyniotu pluoštu 
kaip siurblio stūmoklis“ (stūmoklis laisvai slankioja indo pra- 
platėjime, o į susiaurėjusią indo dalį iš viršaus įpilama van- 
dens). Po to stūmoklio viduryje pritvirtinamas siūlas, kuris išei- 
na pro siaurąją indo dalį ir pririšamas prie vieno svarstyklių 
peties (prie antro peties kabinamas šimto svarų pasvaras). ,,Ta- 
da matome visišką šimto svarų pasvaro ir vieną unciją sverian- 
čio vandens siaurame vamzdelyje pusiausvyrą. O jeigu nors 
truputį sumaziname pasvaro svorį, tai vanduo nusveria stū- 
moklį, vadinasi, nusvyra tas svarstyklių petys, prie kurio jis 
pritvirtintas, o pakyla kitas, prie kurio prikabintas lengvesnis 
negu šimto svarų pasvaras. Jeigu tas vanduo užšąla. o ledas ne- 

prišąla prie indo, tai pusiausvyrai išlaikyti užtenka prie antrojo 
svarstyklių peties prikabinti vos vienos uncijos pasvarą. O jei 
prie indo priartiname ugnį ir ledą ištirpiname, tai iš ledo at- 
siradusio vandens pusiausvyrai vėl reikia šimto svarų pasvaIo, 
nors to vandens turime tik vieną unciją“. 

Tą patį matome, rašo Paskalis, kai kamščiais užkemšamos 
indo angos yra jo šone arba viršuje. Vandens lygį pakėlus ar 
pažeminus, kamštį slegianti jėga proporcingai padidėja arba 
sumažėja. „Iš to matyti, — reziumuoja Blezas pirmąjį skyrių — 
kad jėga, kurios reikia sukliudyti vandeniui išsiveržti iš angos, 
yra proporcinga vandens paviršiaus aukščiui, o ne indo pločiui, 
ir kad šios jėgos matas visuomet yra vandens stulpelio, kurio 
aukštis siekia vandens paviršių, o pagrindas lygus angos dydžiui, 
svoris. Tai, ką aš pasakiau apie vandenį, tinka ir visiems ki- 
tiems skysčiams“. 

Antrame traktato skyriuje, pavadintame „Kodėl skysčių svo- 
ris atitinka jų stulpelio aukštį“, Paskalis stengiasi visapusiškiau 
paaiškinti jo pateikiamus pavyzdžius ir parodyti, dėl ko „plo- 
nas vandens stulpelis gali atsverti sunkų pasvarą“. Jeigu, rašo 
jis, vandens pripildytas indas turi dvi angas (viena jų šimtą 
kartų didesnė už antrąją), užkimštas gerai pritaikytais stūmok- 
liais, tai vienas žmogus,  stumiantis mažąjį stūmoklį, 
atstoja šimtą žmonių, stumiančių didijį stūmoklį. Dėl to 
stūmoklius veikiančios jėgos visada bus pusiausviros, jei jos 
santykiaus tarpusavy kaip tų stūmoklių ar jų uždaromų angų 
plotai. „Taigi vandens pripiltas indas yra naujas mechanikos 
principas ir nauja mašina jėgai padidinti bet kuriuo laipsniu, nes 
su tuo įtaisu žmogus gali pakelti kokią tik nori sunkenybe". 
Taip buvo suformuluota hidraulinio preso idėja. 

Tolydžio pereidamas prie vis didesnių apibendrinimų, Pas- 
kalis susiejo naujos hidraulinės mašinos, skirtos jėgai padidinti, 
veikimą su žinomų mašinų bei mechanizmų veikimo dėsniais ir 
su Visai mechanikai bendru galimų poslinkių principu. ,,Reikia 
pripažinti, — rašė jis,— jog naujoji mašina veikia pagal tą patį 
dėsnį kaip ir visos ankstesniosios, pavyzdžiui, svertas, blokas, 
pavaros sraigtas bei kitos, ir šito dėsnio esmė yra ta, jog kelias 
ilgėja ta pačia proporcija, kuria didėja jėga. Jeigu viena tų an- 
gų yra šimtą kartų didesnė už antrąją, tai visiškai aišku, kad 
žmogus, įstumiantis mažąjį stūmoklį per colį, kitą stūmoklį iš- 
stums tik per vieną šimtąją colio. Iš tikrųjų tas šuolis atsiranda 

dėl to, kad vanduo sujungia vieną stūmoklį su kitu ir né vienas 
jų negali slankioti, nevarinėdamas kito, dėl to, kai mažasis stū- 
moklis pasislenka vieną colį, vanduo, kurį jis išstumia, randa, 
slėgdamas kitą stūmoklį, šimtą kartų didesnę angą, o jo stul- 
pelio aukštis būna tik viena šimtoji colio. 

Kelias santykiauja su keliu kaip jėga su jėga“. 

Savo tyrimais ir apibendrinimais Paskalis nustatė vieną 
svarbiausių hidrostatikos dėsnių, kuris vadinamas jo vardu ir 
teigia, kad veikiant išorės jėgoms skysčio paviršių, slėgis skys- 
čio viduje visuose taškuose yra vienodas. Jau trys šimtmečiai 
šis dėsnis yra žinomas kiekvienam žmogui, kuris skaitė ele- 
mentariosios fizikos vadovėlį. „Traktatas apie skysčių pusiaus- 
vyrą“ dėstymo aiškumu, bandymų metodika ir įtikinamumu tarp 
XVII amžiaus fizikos veikalų yra klasikinis. Su šiuo traktatu, 
rašo žymus prancūzų filosofas Brun$vigas, ,hidrostatika pa- 
siekia tobulumo viršūnę, į kokią tik gali pretenduoti tikslusis 
protas“, 

„Traktato apie skysčių pusiausvyrą“ svarbiausi teiginiai bu- 
vo panaudoti kitame jo veikale —,,Traktate apie oro masės 
svorį“, kuris buvo paskelbtas kartu su pirmuoju ir kuriame 
buvo nustatytas tiesioginis ryšys tarp skysčių ir dujų slėgio. Tai 
matyti iš pirmųjų šio traktato teiginių: 

„n. 2. Kaip jūros vandens masė slegia dalį žemės, kuri su- 
daro jūros dugną, ir slėgtų visą žemės paviršių, jeigu vanduo 
suptų visą žemę, o ne vien jos dalį, taip ir žemę supančio oro 
masė slegia visas jos dalis. 

3. Kaip indo su vandeniu dugnas yra daugiau vandens sle- 
giamas tada, kai indas pripiltas pilnas, negu tada, kai jis pri- 
piltas tik iki pusės, ir apskritai, tuo didesnis slėgis, kuo aukš- 
tesnis vandens stulpas, taip ir aukštos vietos, pavyzdžiui, kalnų 
viršūnės, nėra taip oro masės slegiamos kaip žemos vietos, pa- 
vyzdžiui, slėniai... 

4. Kaip vandenyje panardintus kūnus iš visų pusių slegia 
virš jų esantis vanduo (tai įrodėme „Traktate apie skysčių pu- 
siausvyrą"), taip ir ore esančius kūnus iš visų pusių slegia Juos 
supantis oras. 

5. Kaip gyvūnai vandenyje nejaučia vandens svorio, taip ir 

mes dėl tos pačios priežasties nejaučiame oro svorio. Ir kaip 
iš to, kad, pasinėrę į vandenį, nejaučiame jo svorio, negalima 
daryti išvados, jog jis nieko nesveria, taip negalima daryti iš- 
vados, kad neturi svorio oras, jei jo svorio nejaučiame. Šio 
reiškinio priežastį parodéme „Traktate apie skysčių pusiausvy- 
IQ". 
Paaiškinęs, kad oro slėgis persiduoda pagal tuos pačius dés- 
nius kaip ir vandens, Paskalis nurodė daugelį procesų, kurie 
buvo klaidingai aiškinami „tuštumos baime“ ir kurių tikroji 
priežastis yra oro sunkis. Vandens kilimas siurbliuose, sifonuo- 
se, švirkštuose, sunkumas atskirti vieną nuo kito du poliruotus 
kūnus, oro įtraukimas kvėpuojant, kūno vietos, ant kurios sta- 
toma taurė, išsipūtimas ir t.t.— visus tuos reiškinius sukelia kü- 
nus supančio oro slėgis. O štai dar vienas pavyzdys — iš jo 
matyti Paskalio gamtotyrininko įžvalgus pastabumas ir kartu gy- 
vas žmogiškas domėjimasis būties slėpiniais: „Kai kūdikis pa- 
ima į burną savo žindyvės krūties spenelį jis įčiulpia pieną, 
nes krūtį iš visų pusių slegia oras, išskyrus tą jos dalį, kuri yra 
kūdikio burnoje; štai dėl ko, vos tik kvėpavimo raumenys pa- 
daro kūdikio kūne didesnę ertmę... ir niekas neliečia spenelio, 
išorės oras, turintis didesnę jėgą ir spaudžiantis krūtį, varo 
pieną per tą angą, kur mažesnis pasipriešinimas: tai yra toks 
pat neišvengiamas ir natūralus reiškinys, kaip ir pieno ištekė- 
jimas, suspaudus krūtį rankomis". 

Abiejų traktatų pabaigoje Paskalis rašė, kad eksperimentai 
yra tas tikrasis mokytojas, kuriuo reikia sekti fizikoje, ir kad 
visi Aristotelio ir jo komentatorių aiškinimai negali paneigti 
„bandymo ant kalno“ rezultatų. Nuo šiol, priminė jis dar sykį, 
visiems laikams nustatyta: jokios „tuštumos baimės“ gamtoje 
nėra, ir visi reiškiniai, kurie iki šiol buvo priskiriami šiai ta- 
riamajai priežasčiai, paaiškinami oro masės sunkiu. 

Taip Paskalis, pradėjęs nuo „Toričelio vamzdelio“, nuo pa- 
prasto „itališkojo eksperimento“ pakartojimo, nuvainikavo vie- 
ną pačių svarbiausių peripatetikų fizikos aksiomų ir suformu- 
lavo pagrindinius hidrostatikos dėsnius. Tuo keliu Blezas ėjo at- 
sargiai, bet nedvejodamas, kaupdamas vis naujus faktus, nesiten- 
kindamas išankstiniais sprendimais, apriorinėmis sistemomis. Jo 
konkrečiam protui reikėjo ne abstrakčių hipotezių oro pilių, o 
gausių ir įvairių bandymų, patvirtinančių racionaliai pagrįstą 

nuomonę. Jis negalėjo padaryti vienos ar kitos išvados, jeigu 
tai nuomonei prieštaravo nors vienas faktas. Todėl, nesigailėda- 
mas sveikatos, darbo ir pinigų, Paskalis be paliovos ir sumaniai 
eksperimentavo. Tačiau apibendrinančioms išvadoms jam ne- 
užteko vien tik empirinių eksperimentų. Reikėjo iš jų išrinkti 
lemiamuosius bandymus, kuriuos būtų visai neįmanoma paneigti 
nei racionalaus pagrindimo, nei kiekybinių kriterijų požiūriu. 
Ir tik po šio lėto ir laipsniško proceso Blezas laikė galimu for- 
muluoti galutinius dėsnius, išplėsti jų veikimą gretutinėms ty- 
Iimų sritims, daryti filosofinius apibendrinimus. „Tas begalinis 
atsargumas konstatuojant faktus, — rašo vienas dabartinių Paska- 
lio kūrybos tyrinėtojų, — ir toji milžiniška drąsa, darant iš jų 
išvadas, yra būdingos Paskalio genijaus savybės, išskiriančios 
jo kūrybą iš visų kitų“. 

Su tuštumos sąvoka susijusių eksperimentų ir diskusijų at- 
mosfera paskatino Paskalį bendresnio pobūdžio samprotavimams 
apie visų mokslų skirstymą į gamtos ir istorijos mokslus bei 
apie autoriteto vaidmenį vienoje ir kitoje srityje. Savo min- 
tis jis išdėstė taip ir nepaskelbto „Traktato apie tuštu- 
mą“ pratarmėje. Svarbiausias istorijos, teisės, kalbotyros ir t.t. 
žinių šaltinis yra knygos, Vadinasi, ju autorių auto- 
ritetas. Ypatingą reikšmę tas autoritetas turi teologijoje — ten 
jis neatskiriamas nuo aukštesnės už gamtą ir už protą tiesos, 
kurią galime pažinti tik šventųjų knygų autoriteto dėka. Ir bet 
kurios tos srities naujovės, jeigu jų nėra šventosiose knygose, 
yra žalingos teologijai ir griauna tikrąją mokslų tvarką. Kas kita 
su matematika, fizika, medicina ir kitais mokslais, kurie remiasi 
tiesiogine patirtimi bei samprotavimais. Tų mokslų objektas 
atitinką intelekto galimybes, juose gali pasireikšti begalinė in- 
telekto laisvė ir neišsenkantis jo vaisingumas, nevaržomi jokių 
autoritetų. 3 

Gamtotyroje senųjų autorių nagrinėjimas turi būti ne tiks- 
las, o priemonė — tramplinas šuoliui į naujesnes žiniais. Pas- 
kalio manymu, jie irgi taip elgdavosi su pirmtakais, ir su mu- 
mis mūsų palikuoniai taip pat apsieis. Nors gamta visuomet 
prilygsta pati sau, ji niekada neatveria savo paslapčių iki ga- 
lo, ji atsiskleidžia pamažu iš kartos į kartą su bandymų gau- 
sėjimu. Paskalis lygina bendrą gamtotyros pažangą su atskiro 
žmogaus raida. Kaip tik ką gimęs žmogus nieko nežino, tačiau, 
be paliovos mokydamasis iš savo paties ir savo pirmtakų pa- 

tirties, vis geriau ir geriau pažįsta aplinkinį pasaulį, taip ir vi- 
sa žmonija progresuoja tiek, kiek pasaulis sensta. Ir dabartiniai 
žmonės, rašė Paskalis, yra pasiekę tokią pakopą, kokią būtų pa- 
siekę senovės filosofai, jeigu jie būtų galėję senti iki mūsų dienų, 
savo turimas žinias gausindami įgytomis pastaraisiais amžiais, 
„Taigi į visas žmonių kartas per visus amžius reikia žiūrėti 
kaip į vieną žmogų, visada egzistuojantį ir nuolat plečiantį sa- 
vo žinias“. 

Savaiminės ir nepaliaujamos mokslo pažangos idėja natū- 
raliai išplaukia iš naujosios gamtotyros ir paties Paskalio fi- 
zikos tyrimų. Visatos begalybė savitai transformuojasi į pažan- 
gos, pažinimo ir senėjimo begalybę. Toji pažanga liečia tik 
žinių kaupimo sferą ir jokiu būdu nesisieja su žmogaus mo- 
raliniu tobulėjimu, jo dvasine raida. 

Tokio dorovės neutralumo mokslinės kūrybos atžvilgiu is- 
torinis padarinys neišvengiamai turėjo būti dalinis etikos iš- 
tirpinimas moksle. Pavyzdžiui, Dekarto „laikinosios moralės tai- 
syklės" yra veikiau pagalbinės, apsauginės (jo mėgstamas de- 
vizas buvo „vixit bene qui bene latuit"*), padedančios ramiai 
ieškoti tiesos, kurią jis tapatino su moksline veikla. Filosofas 
manė, kad pati ta veikla gali leisti ateityje sukurti moralę, pa- 
remtą griežtais mokslo dėsniais. 

Jau XVII amžiaus pabaigoje pastangas sutapatinti mate- 
rialinę pažangą su moraline, ištirpinti etiką moksle gana tiksliai 
nusakė žinomas naujosios gamtotyros populiarintojas ir Paryžiaus 
salonų nuolatinis lankytojas Fontenelis. Tikslios žinios, rašė 
Fontenelis, turi padėti ateinančiais šimtmečiais išrasti -greitas ir 
galingas mašinas, palengvinančias žmogaus darbą ir leidžiančias 
padidinti" mūsų turtus, tai yra patogumus ir komfortą“; ateis 
laikas kai žmogus pakils į dangų ir „vienąsyk pasieks Mėnulį“, 
o nuolat besikaupiančios žinios įgalins gerai pažinti visą gamtą. 
Mokslininkas, remdamasis tiksliais apskaičiavimais ir protingo- 
mis kombinacijomis, Fontenelio nuomone, iškyląs aukščiau už 
princus ir valdovus; būtent jis vairuosiąs politiką ir vadovausiąs 
žmonėms, o „tikroji fizika tapsianti lyg ir kokia teologija“. 

Tokia buvo XVII amžiuje nubrėžta perspektyva. Paskalis bu- 
vo vienas jos pradininkų, tačiau jis pasuko kitu keliu. 


* Gerai pragyveno tas, kas gerai pasislėpė. 

AUKŠTUOMENĖJE 


1648 metų vasarą, praėjus keletui savaičių po to, kai Etje- 
nas Paskalis metė tarnybą Ruane ir grįžo į Paryžių, sostinėje 
prasidėjo neramumai, vadinamoji Parlamento fronda (prancūziš- 
kai fronde — métyklé; tas žodis reiškia ir vaikų žaidimą). 
Prieš kardinolo Mazarinio vyriausybės absoliutizmą sukilo par- 
lamento buržuazijos vadovaujamos liaudies masės. Liudvikas 
XIII prieš mirtį paliko testamentą, kuriuo paskyrė regente sa- 
vo žmoną, tačiau nepasitikėdamas jos sugebėjimais valdyti vals- 
tybę, kartu įsteigė ir regento tarybą, be kurios sutikimo ji ne- 
galėjo priimti svarbių nutarimų. Tačiau tokie apribojimai nepati- 
ko Onai Austrei. Praėjus kelioms. dienoms po karaliaus mirties, 
testamentas buvo pakeistas: karalienė motina paskyrė Paryžiaus 
parlamento posėdį, kuriame penkerių metų Liudvikas XIV įsakė 
sulaužyti šavo tėvo priesaką. Parlamentas paskelbė, kad testa- 
mentas negalioja, ir suteikė Onai Austrei visą valdžią. 

„Žinoma, silpna moteris regentė nepajėgė valdyti šalies. Tik- 
ruoju Prancūzijos valdovu tapo jos favoritas ir kardinolo Rišeljė 
įpėdinis pirmojo ministro poste, Sicilijos bajoras ir Romos jėzui- 
tų auklėtinis Džulijus Mazarinis. Rišeljė globojo apsukrų, landų 
ir palaižūniškai lipšnų Italijos prelatą, išrūpino jam karaliaus 
patarėjo postą bei kardinolo mitrą, laikė jį savęs vertu įpė- 
diniu ir prieš mirtį jam kalbėjo: „Džulijau, labai gerai jus pa- 
žinodamas, aš pranašauju, kad jūsų fortūna bus labai dosni, gal 
net dosnesnė už manąją, nes jus gamta sutvėrė tokį miklų, jog 
galite pralįsti pro skylutę, kurios aš nė nepastebėčiau. Džulijau, 
jeigu reikėtų apgauti velnią, aš griebčiausi jūsų talentų“. 

Iš tiesų Džulijaus talentai klestėte suklestėjo: vykdydamas 
savo pirmtako „Politinį testamentą“, stiprindamas absoliutizmą 
ir plėsdamas karo laimėjimus, jis kartu sugebėjo apsukriai di- 
dinti savo turtus ir leisti tai daryti savo statytiniams bei pa- 
palbininkams. Pavyzdžiui, finansų superintendantas d'Emeri jau 
seniai gviešėsi Paryžiaus parlamento pinigų maišo. Liaudis ir 
diduomenė buvo nepatenkinti, kad prie valdžios lovio sulindo 
užsieniečiai: karalienė — ispanė, ministras — italas, italas ir fi- 

nansy superintendantas. Nepatenkintus Mazarinis palenkdavo 
gausiomis dovanomis arba sutramdydavo dar didesniais mokes- 
čiais. Kai reikėdavo išspausti iš liaudies vis daugiau pinigų, kardi- 
nolo išmonė būdavo neišsenkama; vyriausybė ketino uždėti 
maisto atsargų mokesčius ir buvusių Paryžiaus priemiesčių na- 
mams, jau atsidūrusiems šiapus miesto ribų; grasino išreika- 
lauti poletą iš valdininkų už ketverius metus į priekį ir iš viso 
ją panaikinti, o tai būtų likvidavę pareigybių paveldimumą. 
Tais planais piktinosi liaudis, jiems priešinosi parlamentas, ku- 
ris reikalavo sumažinti talją, sunkia našta slėgusią trečiąjį luo- 
mą, ir rinkti ją pačiai vyriausybei, o ne pavesti tai daryti ne- 
pasotinamiems mokesčių rinkimo teisės atpirkinėtojams; imti 
tik tokius mokesčius, kurie nustatyti parlamento protokoluose; 
atleisti neapkenCiamus intendantus ir nesteigti be parlamento 
sutikimo naujų teisėjų vietų bei finansų valdytojų pareigybių. 

Atsakydama į šiuos reikalavimus, Ona Austrė įsakė areštuoti 
pasipriešinimo iniciatorių populiarų septyniasdešimtmetį patarė- 
ją Bruselį ir dar vieną parlamento narį. Į parlamento prašymą 
paleisti Bruselį regentė atsakė: „AŠ greičiau jį pasmaugsiu, ne- 
gu paleisiu". Tokia reakcija įpylė alyvos į ugnį, ir rugpjūčio 26 
dieną buržuazijos vadovaujama sukilo Paryžiaus varguomenė. 
Per trumpą laiką sukilusieji pastatė daugiau kaip 1200 barika- 
dų ir užtvėrė daugelį gatvių. „Paryžiaus nebebuvo galima pa- 
žinti — rašo amžininkas;— ir seni, ir jauni, pradedant dvylika- 
mečiais — visi buvo ginkluoti. Mes radome nuo rūmų iki Palė 
Rojalio aštuonias barikadas, padarytas iš grandinių, rąstų ir 
skersai sudėtų statinių, pripiltų grindinio akmenų, žemių ar 
skaldos; be to, visi įėjimai į šalutines gatves irgi buvo užbari- 
kaduoti, ir prie kiekvienos barikados stovėjo 25 ar 30 žmonių 
sargyba, ginkluota visų rūšių ginklais, ir buržua oriai kalbėjo, 
kad jie tarnauja parlamentui". 

Išsigandusi Ona Austrė įsakė paleisti Bruselį, žadėdama at- 
sižvelgti į pateiktus reikalavimus, tačiau savo pažado neištesė- 
jo ir su Mazariniu, dvariškiais ir mažuoju karaliumi slapta pa- 
bėgo į Sen Žermeną. Vos tik pasklido žinia apie tą slaptą su- 
važiavimą, Bruselis smarkiai užsipuolė Mazarinį, išvadindamas 
„Nepakenčiamų užsieniečiu, pilietinio karo kaltininku, Paryžiaus 
ir parlamento priešu, karalystės piktzaizde". Parlamentas pas- 
kelbė kardinolą Mazarinį valstybiniu nusikaltėliu ir pasmerkė 
jį mirti (tai būtų buvę neįmanoma kardinolo Rišeljė valdymo 

metais). Pasipylé visas srautas „„mazarinadų“— eilėmis ir proza 
rašytų pamiletų bei paskvilių prieš suprancūzėjusį italą ir jo 
vadovaujamą vyriausybę. Išmoningieji aštrialiežuviai, tarp jų 
Siranas de Beržerakas ir Skaronas, juose piktai ir šmaikščiai 
jam dėl liaudies skurdo, keikė Mazarinį ir grasino jo finansi- 
ninkams. Minios išnešiotojų nuo ryto iki vakaro šūkaliojo ano- 
niminių satyrinių lapelių pavadinimus; tų lapelių galėjai nu- 
sipirkti vaistininko krautuvėlėje, teatre, net prie bažnyčios var- 
tų ir, žinoma, prie Naujojo tilto (jų skaičius siekia šešetą tūks- 
tančių, o leidinys, kurį imtasi leisti XIX amžiuje, sudaro pen- 
kis tomus). 

1649 metų sausio pradžioje karaliaus kariuomenė, vadovauja- 
ma garsaus karvedžio princo Kondė, kurį Mazariniui pavyko 
patraukti į savo pusę, pradėjo Paryžiaus apsiaustį. Kardinolo 
ir princo planas buvo paprastas: apsupti sostinę, uždaryti visus 
kelius, kuriais ji buvo aprūpinama, ir numarinti maištininkus 
badu. Beveik tris mėnesius prie miesto sienų vyko mūšiai, kart- 
kartėmis virsdami kruvinais susirėmimais. Laimingas tas, rašė 
tuo metu Žaklina Paskal seseriai į Klermoną, kas paliko šį 
pasaulį ir neberegi jo beprotybių. Blezas matė visas Parlamento 
frondos stadijas, stebėjo ir Bajorų, arba Princų frondos, peripe- 
tijas. Ji prasidėjo 1650 metų sausio mėnesį ir kilo dėl stambių- 
jų Prancūzijos feodalų nepasitenkinimo Mazarinio varoma ab- 
soliutizmo politika. Vėliau Blezas rašė „Mintyse“: „Didžiausia iš 
visų blogybių — pilietiniai karai“. Didžiausia dėl to, kad per 
pilietinius karus liejamas dažniausiai nekaltai ir visuomet be- 
prasmiškai tėvynainių kraujas. O pralietas kraujas nieko iš esmės 
nepakeičia: teisingumas, kuris prieš neteisingumo jėgą kovoja 
taip pat jėga, neišnaikina blogio, o tik pakeičia jo apvalkalą. 
Liaudies priklausomybė nuo karaliaus, princų, parlamento vi- 
suomet palieka priklausomybe, paremta  santykine jėga, 
paminančia absoliutų teisingumą. Dėl to, Blezo manymu, 
yra beprasmiški visokie revoliuciniai visuomenės perversmai, 
dėl to „neteisinga ir Fronda, kuri savo tariamąjį teisingumą 
iškelia prieš jėgą“. Tasai teisingumas yra tariamas todėl, 
kad, įgijęs pakankamai jėgos, jis virsta savo priešybe. 
Frondos laikotarpio socialinės piramidės įvairių pakopų, prade- 
dant karaliumi ir baigiant Zemiausiais liaudies sluoksniais, ste- 
bėjimas savaip paženklino Blezo jaunystės įspūdžius, patirtus 

Rišeljė bei Liudviko XIII valdymo metais, ir paakino jį pas- 
varstyti, kokia yra valstybės prigimtis ir kokie turi būti su 
valstybe santykiai. Tiems svarstymams  ,Mintyse" skiriama 
daug vietos, bet apie juos vėliau... 


O „Mintyse“ Blezas sako, kad taika yra „didžiausia iš visų 
gėrybių“. Šis trumpalaikis gėris atėjo Parlamento frondos pa- 
baigoje, 1649 metų balandžio 1 dieną, kai išsekinti ir atgailau- 
jantys frondininkai atsisakė savo nuosprendžių Mazariniui bei 
kai kurių reikalavimų o išsigandusi karalienė pažadėjo įvyk- 
dyti neištesėtus pažadus, ir kai po to buvo sudaryta vadinamo- 
ji Sen Žermeno sutartis. 

Septynetą mėnesių Etjenas Paskalis gyveno maišto apimta- 
me Paryžiuje, tačiau tie Mėnesiai jam virto ilgais metais ir pri- 
miné tas niūrias ir sunkias dienas, kai jis pradėjo savo tarnybą 
Ruane. Būdamas patyręs valstybės žmogus, jis suprato, kad pa- 
liaubos neilgai truks ir galimi nauji neramumai. Dėl to, vos 
tik sostinės apsiaustis pasibaigė, jis išskubėjo į Klermoną ap- 
lankyti Žilbertos ir artimųjų. Jis jau daug metų nebuvo lan- 
kęsis gimtajame mieste, o pastaruoju metu jį tenai itin, traukė: 
jis, matyt, jautė, kad atėjo atsisveikinimo vizitų metas. Etjenas 
Paskalis nutarė pasiimti ir Žakliną su Blezu, tikėdamasis, kad 
kelionė padės dukrai nors laikinai pamiršti vienuolyną, o sü- 
nui — bent kiek atitrūkti nuo nepabaigiamų mokslo darbų ir 
pataisyti vis blogėjančią sveikatą. 

Sūnus tėvo viltis iš dalies pateisino, o duktė liko neper- 
kalbama. Būgštaudama kelionės į mažą miestelį, kuriame gy- 
veno daugybė giminaičių ir bičiulių pasauliečių, Žaklina dar iš 
Paryžiaus parašė Žilbertai apie tuos keblumus ir prašė seserį 
įspėti visus apie jos nutarimą stoti į vienuolyną. Žilberta įvykdė 
prašymą, ir Klermono gyventojai vos ne vos įstengė nuslėpti 
savo nuostabą, regėdami buvusio mokesčių rūmų prezidento 
dukterį nukirptais plaukais, kurių beveik nesimatė iš po dide- 
lio ir griozdiško galvos apdangalo, avinčią žemakulnėmis kurpė- 
mis ir vilkinčią šiurkščia pilka suknia. Beje, pamatyti Žak- 
liną jiems tekdavo gana retai. Padariusi pirmuosius mandagumo 
vizitus, ji beveik neišeidavo iš Žilbertos namuose jai paskirto 

kambario, buvusio nuošaliai nuo kitų ir neturéjusio ۰ 
Žiemą Žaklina neprieidavo prie ugnies net per pietus. Tas su- 
silaikymas liesdavo ir maistą: ji valgydavo tą patį, ką ir kiti, 
bet be galo mažai. Žaklina niekam nedrausdavo užeiti į jos 
kambarį ir neatsisakydavo pasikalbėti, bet nelabai būtini po- 
kalbiai ją vargindavo. Dėl to giminės stengdavosi netrukdyti 
Žaklinos ir nežinodavo, ką ji veikia, nors tai būdavo galima 
numanyti iš sudegintų žvakių skaičiaus. Žaklina rengėsi vienuo- 
lyno gyvenimui. 

Ji jau nebeprisiminė savo poetinių mėginimų. Tiesa, vienas 
Klermono vienuolis paprašė ją sueiliuoti keletą bažnytinių him- 
nų, ir Žaklina ėmėsi to darbo — parašė eiliuota forma himną 
apie Kristaus dangun žengimą. Vienuolis buvo sužavėtas Žak- 
linos talentu, jis rengėsi atnešti likusius himnus, tačiau mer- 
gaitę ėmė graužti sąžinė, kam ji rašo eiles be vienuolyno vy- 
resnybės leidimo. Apie savo nuogąstavimus ji pranešė į Port 
Rojalį motinai Agnietei, ir toji, be kita ko, atsakė: „Viešpats 
nereikalaus iš jūsų ataskaitos už šį talentą. Reikia jį palaidoti“. 
Gavusi atsakymą, Žaklina nieko neaiškino vienuoliui, bet prašė 
išlaisvinti ją nuo tolesnių pratybų ir tęsė savo įprastus už- 
siėmimus: meldėsi, mezgė kojines ir megztinius iš šiurkščių 
vilnų ir dalijo juos ligoninėje gulintiems vargšams, dažnai 
vaikščiojo į bažnyčią. Jaunesniajai Žilbertos dukteriai Mari 
sunkiai susirgus raupais, Žaklina per naktis budėjo prie jos, 
palikdama ligonę tik tada, kai eidavo melstis. Po dvejų metukų 
mergytės mirties Žaklina vėl užsidarė savo kambaryje, palik- 
dama tą atsiskyrėlės celę tik labdarybės tikslais. 

1650 metų lapkričio mėnesį, vos tik nutilo pirmieji Princų 
frondos neramumai, Etjenas Paskalis su sūnum ir dukra grįžo į 
Paryžių, kur Blezas tikslino savo fizikos tyrimų rezultatus ir 
vadinamųjų tuštumos problemų apibendrinimus, o Žaklina kaip 
ir Klermone gyveno užsidariusi ir slapčia nuo tėvo bendravo su 
Port Rojalio gyventojomis. Kitų metų rugsėjo mėnesį Etjenas 
Paskalis smarkiai susirgo. Duktė slaugė sergantį senuką, kiau- 
ras paras nesitraukdama nuo jo lovos ir su ašaromis melsdamasi 
už jį. Tačiau 1651 metų rugsėjo 24 dieną Etjenas Paskalis mirė. 
Pirmomis dienomis po jo mirties Blezo sielvartas buvo toks 
gilus, kad Žaklina, pati be galo sunkiai kentėdama, menkai 
tegalėjo brolį paguosti. 

Kai tik širdperša aprimo, Blezas sukūrė epitafiją. 

».. Tu, kuris žiūri į šiuos palaikus,— tik tiek beliko iš to- 
kio puikaus gyvenimo,— stebėkis visko, kas egzistuoja, trapu- 
mu; apraudok mūsų netektį..." 

Kai numirė tėvas, Žilberta laukėsi ir negalėjo pasidalyti 
sielvartu su broliu ir seserimi. Po keleto savaičių Blezas nu- 
siuntė Žilbertai į Klermoną laišką, itin būdingą ir jo to meto 
nuotaikoms, ir idealistinėms jo pažiūroms į daiktų prigimtį ap- 
skritai. Jame Paskalis rašo, kad „mūsų sielvarto palengvinimo 
reikia ieškoti ne pačiuose mumyse, ne kituose žmonėse ir apskri- 
tai ne tvariniuose, o Dievuje“, nes jo apvaizda yra vienintelė tik- 
roji viso ko priežastis ir tikrosios paguodos šaltinis. Dėl to 
mirtis — tai ne atsitiktinumas, ne fatali gamtos būtinybė ir ne 
žmogaus kūno elementų žaismas, o aukščiausiosios valios išsi- 
pildymas. 

Senekos ar Sokrato kalbos, pastebi Paskalis, neįtikina, nes 
mirtį jie laiko natūraliu reiškiniu. Kas kita krikščionybė, kuri 
mirtį supranta kaip sielos apsivalymą nuo nuodėmių ir geidu- 
lių. Nereikia sielvartauti, ramina Blezas seserį, nelyginant pa- 
gonims, neturintiems vilties. Persiimkime mintimi, jog tikra- 
sis žmogaus gyvenimas nenutrūksta su mirtimi, o atvirkščiai, tik 
prasideda, ir išsivaduokime iš baisios ir natūralios baimės, ku- 
rios prigimtis slypi gimtojoje nuodėmėje. Mūsų perdėta šird- 
gėla kaip tik ir rodo, kokias dideles gėrybes kadaise praradome 
ir vėl atgausime amžinajame gyvenime. 

Nereikia manyti, lyg ir teisinasi Blezas prieš seserį, kad 
jis neva raginąs užmiršti bet kokią gėlą: smūgis pernelyg sunkus 
ir be antgamtinės pagalbos būtų nepakeliamas. Neteisinga ne- 
kentėti lyg angelams, neturintiems jokių įgimtų jausmų, bet 
neteisinga ir pasilikti be paguodos tarsi pagonims. 

„Vienas įtikinamiausių ir naudingiausių meilės mirusiems 
pasireiškimų, ima dėstyti Blezas kitą mintį, — kad mes privalo- 
me padaryti tai, ką jie mums įsakytų, jei dar gyventų šiame 
pasaulyje, ir įvykdyti tuos šventus priesakus, kuriuos jie mums 
paliko, bei tobulinti save dėl jų tiek, kiek jie dabar pageidauja. 
Tokiu elgesiu mes tarsi verčiame juos prisikelti mumyse, nes 
jiems priklauso tie priesakai, kurie mumyse tebėra gyvi ir te- 
beveikia". 

Brolio laiškas, vietomis primenantis maldą, o vietomis — 
teologijos traktatą, Žilbertai atrodė šaltas, vien proto padik- 


5° 131 


tuotas. Tačiau sesers priekaištai buvo nepagrįsti: Blezas, matyt, 
pergyveno tėvo mirtį labiau už kitus, bet vos širdies skausmas 
bent kiek nurimo, jį, kaip ir kitus jausmus, nustelbė aiški min- 
tis su pamokslavimo atspalviu. 


Lapkričio pabaigoje po sūnaus Luji gimimo Žilberta pajėgė 
atvažiuoti į Paryžių pasidalyti tėvo palikimo, o gruodžio mėnesį 
visi trys persikėlė į Blezo ir Žaklinos išsinuomotą naują butą 
Bobur gatvėje. Po tėvo mirties Žaklina galėjo laisvai apsispręs- 
ti ir stengėsi žūt būt įvykdyti savo seną ketinimą stoti į vienuo- 
lyną. Tačiau Blezas ėmė prieštarauti tam ketinimui ir maldauti 
nors keletą metų jo nepalikti. Kadaise sukurstęs Žaklinos religi- 
ne aistrą, dabar jis stengėsi jai sukliudyti, bijodamas netekti my- 
limos sesers ir pasilikti vienišas. Dar spalio mėnesį laiške Žil- 
bertai jis pricipažino, kad jei būtų netekęs tėvo šešetą metų 
anksčiau, būtų pražuvęs, net ir dabar, anot jo, tėvas būtų jam 
būtinas dar kokius dešimt metų, o naudingas — visą gyvenimą. 
Matyt, Blezas tikėjosi, kad jaunesnioji sesuo jam atstos tėvo 
asmenyje turėtą draugą ir pagalbininką, tačiau Žaklina buvo 
neperprašoma. Negalėjo jos paveikti nė brolio gudrybės turto 
dalybose, kurios įvyko 1651 metų gruodžio 31 dieną. Abipusiais 
dovanojimais Paskaliui pavyko visą Žaklinos dalį paversti ren- 
ta iki gyvos galvos, tačiau pagal įstatymą ji jos netektų, stoda- 
ma į vienuolyną. 

Tuo tarpu jau nuo penktojo dešimtmečio pabaigos Paskalio 
sveikata ėmė blogėti ir kelti didelį pavojų. Blezo dukterėčia 
Margarita Perjė prisimena: „Dėdės smegenys buvo taip nuvar- 
gintos, kad įį ištiko kažkas panašaus į paralyžių. Tas paralyžius 
ėjo nuo juosmens žemyn, dėl to vienu metu dėdė galėjo vaikš- 
čioti tik su ramentais. Jo rankos ir kojos pa-idarė šaltos kaip 
marmuras; tekdavo užmauti jam degtine suvilgytas kojines, 
kad nors kiek jos sušiltų“. Padidėję skausmai sukeldavo ne- 
apsakomas kančias, kurias Blezas kantriai iškęsdavo, stengda- 
masis nejaudinti aplinkinių. „Tarp kitų jo ligos priepuolių buvo 
ir toks, kad jis negalėjo praryti jokio skysčio, jei jis nebuvo 
pakankamai sušildytas, ir ryti jis galėjo ne kitaip kaip tik la- 
šais. Kadangi ji kankino dar ir nepakeliami galvos skausmai, 
didžiulis karštis viduriuose bei daug kitų ligų, tai gydytojai lie- 
pé jam tris mėnesius kas antrą dieną gerti laisvinamųjų. Taigi 
jam teko gerti visas tas miksturas, o tam jas reikėjo pašildyti 

ir ryti lašas po lašo. Tai buvo tikra kankyné,— prisimena Zil- 
berta,— ir visiems jo artimiesiems pasidarydavo bloga, o 
iš jo niekas niekada negirdėjo nė menkiausio nusiskundimo“. 
Pagal dabartinius medicinos tyrimus, Paskalį kamavo smegenų 
vėžys, žarnų tuberkuliozė ir lėtinis reumatizmas. 

Paskirti vaistai nelabai tepadėjo, ir gydytojai atkakliai siūlė 
jaunuoliui vėsinti mokslinį įkarštį ir laikinai nutraukti užsi- 
ėmimus, reikalaujančius didelės protinės įtampos. Blezui buvo 
būtina atsisakyti bet kokio sistemingo darbo ir ieškoti pato- 
gios progos prasiblaškyti, laisvai ir maloniai leidžiant laiką. 
Žilbertos nuomone, įprasti aukštuomenės pokalbiai galėjo būti 
vienintelė broliui tinkama pramoga. 

. Tačiau jo dvasinis nusiteikimas ir mokslinės veiklos atmos- 
fera buvo tiesiog priešingi nerūpestingiems lengviems žaidi- 
mams. Jis ilgai priešinosi, bet vis dėlto turėjo paklusti artimųjų 
įkalbinėjimams. 

„Ir štai jis aukštuomenėje. Keletą kartų aplankė rūmus, kur 
orūs asmenys, pasižymintys tobulumu, pastebėjo, kad jo išvaiz- 
da ir manieros buvo tokios malonios, tarsi jis būtų jų mokęsis 
visą gyvenimą... Iš tiesų jis taip puikiai suprato slaptąsias aukš- 
tuomenės elgesio paskatas, kad be jckio vargo galėjo daryti 
viską, kas buvo būtina toje visuomenėje, norint prie jos pri- 
sitaikyti (jei tik jis laikydavo tuos poelgius protingais)". 

Margarita Perjė, lyg ir papildydama savo motinos pasako- 
jimą, pastebi, kad dėdė pamažu pajuto šitokio gyvenimo, jo 
tuščių pramogų ir žaidimų skonį ir naudojosi jais savo malo- 
numui, o ne gydymuisi... 

Žilbertos ir Margaritos Perjė aprašymuose, apimančiuose tą 
Paskalio gyvenimo laikotarpį, dažnai sutinkami žodžiai ,,pra- 
moga" ir „prasiblaškymas“, „malonumas“ bei „malonus pokal- 
bis“ ir pan., parodantys dvasinį klimatą, būdingą tai visuome- 
nei, su kuria Blezui buvo lemta gana artimai susidurti ir kurią 
Jis gana atidžiai tyrė. Tos visuomenės atmosfera atsiskleisdavo 
salonų veikloje. 

Salonas kaip tam tikra visuomeninės organizacijos forma 
buvo savotiškas naujųjų laikų atradimas, susijęs su krikščioniš- 
kosios pasaulėžiūros organizacinio vaidmens Europoje mažėji- 

mu. Kaip tik XVII amžiuje ėmė virte virti salonų gyvenimas, 
su vienais ar kitais istoriniais akcentais tebesitęsiantis ir iki šiol. 

Salonui buvo būtina rinktinė draugija. Jo egzistavimui aiš- 
kiai neužteko vien įprastinės aristokratų luomo aplinkos. Nau- 
jųjų laikų dvasią reiškė kultūrinis elitas, savotiškai suprastas 
proto aristokratiskumas, kai literatai ir artistai, mokslininkai 
ir filosofai, išeiviai iš žemųjų visuomenės sluoksnių atsidurdavo 
beveik ant tos pačios pakopos kaip ir aristokratų diduomenė. 

Štai, sakysim, ponios de Rambujé salone, garsiausiame i$ 
XVII amžiaus salonų, rinkdavosi žymiausi Prancūzijos aristo- 
kratai: kardinolas de Lavaletas, maršalas Šomberas, princesė 
Kondė, kunigaikštienės de Rogan ir de Ševrez, o su jais ir pro- 
fesionalai ar pusiau profesionalai literatai, iš kurių pirmiausia 
paminėtini Vuatiūras, Malerbas, Gezas de Balzakas, Konraras. 
Tai naujųjų laikų dvasiai ypač būdingas Vuatiūro likimas, apie 
kurį Blezas tikriausiai buvo daug girdėjęs iš ponios Sento. Pa- 
prasto provincijos vyno prekiautojo sūnus, puikiai derinęs pi- 
kantišką protą ir aukštuomenės manieras, Vuatiūras greitai ta- 
po rafinuočiausios draugijos, kuri rinkdavosi pas garsiąją mar- 
kizę, siela. 

Salonas godžiai ieškojo protų ir savotiškai juos apdorodavo. 
Kiekviena moteris, pastebi XVII amžiaus autorius, vietoj pažo 
įsigijo savo matematiką. Daugelis susižavėjo astronomija ir įni- 
ko stebėti žvaigždėtą dangų. Ir visos šitos pramogos buvo su- 
verčiamos į saloninių pokalbių tiglį. 

Vadovaudamasis, be abejonės, „gydomojo“ bendravimo pa- 
tirtimi, Blezas „Mintyse“ rašys, jog protas ir jausmai formuojasi 
ir genda nuo gerų ar blogų pokalbių, todėl yra labai svarbu 
mokėti pasirinkti tinkamus pašnekovus, kad protas ir jausmai 
būtų ugdomi, o ne gadinami. Bet pasirinkti galima tik tada, kai 
protas ir jausmai jau išugdyti, o ne sugadinti. „Taip susidaro 
užburtas ratas, ir laimingi tie, kurie sugeba iš jo ištrūkti“. Sa- 
lonų išminčiai nesukdavo galvų dėl tokių problemų ir savo po- 
kalbius paversdavo šmaikščiais ir rafinuotais intelekto pratimais. 
Fontenelio knygos „Pašnekesiai apie pasaulių gausybę“, kurioje 
buvo pritaikyta damoms Koperniko teorija, svarbiausias privalu- 
mas buvo tas, kad ji parašyta itin galantiškai ir joje negalima ra- 
sti nieko „barbariško“, „Galantiškų šmaikštuolių akademijose" bu- 
vo labai vertinamas ne tiesiog protas, o ypatingas jo modusas — 

subtilus, švelnus ir nugludintas protas, sugebantis patikti ir 
trykštantis sąmojų, teikiantis pašnekovams pasitenkinimą bei 
malonumą. Sąmojis — tasai proto „kaip“, jo dailioji, galinti ka- 
leidoskopiškai keistis forma — štai kas daugiausia pakerėdavo 
ir sužavėdavo nuolatinius salonų lankytojus. Sąmojis ir yra min- 
ties puošnumas bei elegantiškumas, jos apsiribojimas savo bliz- 
gančiu korsetu, gėrėjimasis žėrinčiu paviršiumi. Nuo kerinčios 
juvelyriškai išdailintų pokalbių muzikos imdavo karščiau plakti 
salonų lankytojų širdys, ji teikdavo jiems didžiausią džiaugsmą. 
Išmiklinti protai bendraudavo daugiausia pokalbiais, žodžiu, jų 
bendravimas būdavo išradingas ir šmaikštus pašnekesys įvairiau- 
siais siužetais ir temomis. Pavyzdžiui, po vakarienės ponios Ram- 
bujė svečiai susirinkdavo į žydrąjį kambarį, papuoštą mitolo- 
giniais paveikslais ir turkiškais kilimais, tarp kurių ant lovos 
su tiulio baldakimu, užtiestos aukso nėriniais siuvinėta antklo- 
de, gulėdavo markizė. Svečiai susėsdavo aplink „dieviškąją 
Artemidę“ ant minkštų ir patogių aksomo antvalkčiais apvilktų 
taburečių. Ant kampe stovinčio juodmedžio stalo didžiulėje 
žvakidėje būdavo uždegamos visos penkiolika žvakių, ir prasi- 
dėdavo, markizės žodžiais, „virškinimo valandos“: koks nors 
eilinis šmaikštuolis žarstydavo ekspromtus ir epigramas, aukš- 
tuomenės abatas pasakodavo savo ir svetimus meilės nuotykius, 
teatro premjerų lankytojas šaipydavosi iš daug triukšmo su- 
kėlusio spektaklio publikos, diletantas eiliakalys degė nekant- 
rumu išdrožti atsineštąjį atsargai madrigala, o solidus rašytojas 
pradėdavo literatūrinius bei kalbinius debatus. Pokštus, sąmojį, 
eiles keisdavo pokalbiai apie gerą skonį, etiketą, išsilavinimą, 
auklėjimą, mandagumą ir padorumą. Kartais pati markizė pasiū- 
lydavo siužetą visam vakarui ir reikėdavo jį išgvildenti su vi- 
sais galimais niuansais ir netikėtais deriniais. „Visi tie žmo- 
nės, — rašo prancūzų literatūros istorikas apie „virškinimo va- 
landas", — gyvena nuolatiniu pokalbiu, kaip šventieji gyvena 
malda. Iš žodžio jie padarė meną — freską, miniatiūrą, bareljefą, 
siuvinį, simfoniją, operą!". 

Tai suprantama. Žodis daugiau apeliuoja į protą negu į 
širdį, nors geba atverti ir gilius jausmų klodus. Tačiau salo- 
nui pastarieji nerūpi. Iš potencialaus žodžio daugiamatiškumo 
jis pasirenka paviršinius fasadinius sluoksnius, sukurdamas savo 
ypatingą retoriką. Tų žodžių susidūrimas sukelia saldžiai ku- 
tenantį klausą žodžių šnarėjimą ir žodinį fejerverką, kurie 

tampa savareikšme jėga. Cia iš principo svarbu kruopščiai pa- 
rinkti ir apgalvoti pokalbio apdarai, o siužetas, tema tarsi pa- 
sitraukia į antraeilę vietą. Vienas svarbiausių XVII amžiaus 
stiliaus įstatymų leidėjų Gezas de Balzakas rašė, kad gražbylys- 
tė tampa tobula, kai ji sugeba suteikti formą jos neturintiems 
dalykams ir „išaukštinti žemiausius dalykus“. O jo draugas 
ševaljė de Merė, markizės de Rambujė mėgstamas svečias, 
suvaidinęs tam tikrą vaidmenį Paskalio gyvenime, pridurdavo: 
apie viską maloniai ir gražiai kalbėti yra proto šedevras, už 
kurį didesnių pretenzijų protas negali turėti. 

Saloninių filosofavimų bei gražbylysčių atmosfera ir žmonių 
santykių juose suvokimas savotiškai paženklino ir salono -vei- 
klą, kurios svarbiausia forma buvo intelektualiai nuspalvinta 
pramoga, o svarbiausias principas — rafinuotas dvasinis epikū- 
rizmas, Literatūra, mokslas, filosofija sekdavo pramogas, papil- 
dydavo jas, patys tapdavo pramogomis bei žaidimais. 

Bene daugiausia laiko markizės de Rambujė svečiai praleis- 
davo improvizuodami mitologines sceneles, lošdami, darydami 
siurprizus, persirenginėdami. Tai atsispindėjo ir literatūrinėje 
salono veikloje. Pereinamoji forma tarp buitinio žaidimo ir es- 
tetiškai nuspalvintų pramogų buvo namų teatras, kuriam kara- 
liaus rūbininkas ponas de Rambujė gaudavo karaliaus baleto 
kostiumus. Kartais būdavo kviečiami ir profesionalūs aktoriai, 
net paties Mondori trupė. Kai Kornelis, jau būdamas garsus 
dramaturgas, pateikė žydrojo kambario teismui savo „Polieuk- 
tą“, salono metrai atlaidžiai supeikė krikščionišką tragediją. 
Jiems buvo mielesnė galantiškoji poezija. Net senstantis Ma- 
lerbas buvo vienas pirmųjų Šv. Tomo gatvės susirinkimų lan- 
kytoju, čia vaidinęs ponios de Rambujė „mirštantįjį“ (taip buvo 
vadinami salonų įsimylėjėliai) O Vuatiūras garsėjo kaip ne- 
ginčijamas metamorfozių autoritetas. Jo plunksna markizės fa- 
voritę panelę Polė paverčia perlu, o markizės dukterį „princesę 
Juliją" — nuostabia rože su kvapniais žiedlapiais. Garsusis ko- 
lektyvinis galantinių eilėraščių rinkinys, žinomas „Julijos gir- 
liandos" pavadinimu, irgi priklausė salonų poetų pamėgtajai 
metamoríoziu poezijai. 

Vienas svarbiausių salonų gyvenimo skiriamųjų požymių 
buvo savitas moters vaidmuo aukštuomenėje. Salonas neįma- 
nomas be moterų, damų dalyvavimas visuomet suteikdavo ypa- 
tingą atspalvį visiems jame vykstantiems įvykiams. Dama bū- 

davo tarsi atskiriama nuo jos prigimties ir pakylejama ant 
pjedestalo. Iš dalies tai pasireikšdavo aukštuomenės salonų ten- 
dencija pakeisti vardus. Slapyvardis tarsi ištrindavo ir panai- 
kindavo senąjį, gimus duotą vardą, siejantį su įprastine vulga- 
ria buitimi. (Pavyzdžiui, markizės de Rambujė saloninis vardas 
buvo Artemidė, o panelės de Skiuderi, kurios pjesėje kadaise 
taip puikiai suvaidino jaunoji Zaklina,— Safo.) Aukštuomenei 
būdingo moters sudievinimo idėja suklestėjo kaip tik būtent 
XVII amžiaus Prancūzijoje. Laiške žymiai aristokratei poniai 
de Lož Gezas de Balzakas rašė: „Viešpats iškėlė Jus virš vyrų 
ir moterų ir nieko nepagailėjo savo kūrinio tobulybei. Jumis 
gėrisi geriausioji Europos dalis. Princai lenkiasi prie Jūsų kojų, 
mokslininkai mokosi iš Jūsų“. 

Moters apdovanojimas protu — svarbiausias jos sudievinimo 
modusas aukštojoje visuomenėje. Pritaikęs mokslą ir filosofiją 
galantiškai, salonineį damų draugijai, Fontenelis prisipažinda- 
vo, jog visuomet triumfuos moteris, turinti daug proto, pakan- 
kamai grožio ir mažai meilės. Iš tokio moters savybių ir priva- 
lumų supratimo atsirado savotiška meilės koncepcija. Meilė sa- 
lone virto proto žaidimu bei pramoga, daugybės diskusijų ir 
traktatų objektu. Jos prigimties jausminės savybės buvo igno- 
ruojamos ir atmetamos. Salonui svetimas buvo ir nuoširdusis, 
iš anksto nenumatomas bei žodžiais nenusakomas meilės pra- 
das, jos gaivaliskumas ir nemotyvuotumas. Čia viešpatavo at- 
sargumas. Nuoširdųjį meilės pamatą sublimuodavo protas, ab- 
sorbuodavo intelektas. Tikras širdies troškimas užleisdavo vie- 
tą analitiniams apmąstymams, išreiškiamiems žaismingais, 
šmaikščiais žodžiais. Galantiškam saloniniam meilės supratimui 
būdingas racionalistiškai nuspalvintas koketiškumas. Žemiškoji 
meilė buvo išstumiama pagarbaus, žaismingai galantiško asis- 
tavimo, kuriuo pasireikšdavo mielas aukštuomenės gyvenimo 
žavesys ir grakšti elegantiško proto taktika. Meilė tapdavo „pa- 
doriojo žmogaus“ bendro aristokratiško išauklėjimo dalimi, sa- 
votiška švelninančia ir dailinančia priemone, padedančia for- 
muoti jo protą ir morale. 

„Padorusis žmogus“ turėjo būti visais atžvilgiais maloni as- 
menybė. Ypač buvo svarbu dailiai ir tvarkingai atrodyti. Susi- 
domėjimas savo išvaizda XVII amžiuje tiek padidėjo, kad 1644 
metais išleistoje knygoje „„Prancūziškojo mandagumo taisyklės“ 
buvo rekomenduojama, pavyzdžiui, „plauti rankas kiekvieną 

dieną, o veidą beveik taip pat dažnai“, nes to meto bajorai ne- 
buvo įpratę kasdien praustis. Tačiau didžiausi dabitos toli pra- 
lenkdavo tokias rekomendacijas. Sakysim, Vuatiūro išvaizda 
visiškai atitiko žydrojo kambario interjerą. Laiške Godo, kuris 
dėl mažo ūgio buvo vadinamas „princesės Julijos nykštuku“, 
Vuatiūras rašė, taikydamas tuos žodžius, be abejo, ir sau: „Kaip 
mažiausiuose induose laikomi švelniausi ir maloniausi kvepalai, 
gamta, atrodo, į mažiausius kūnus įdėjo brangiausias sielas“. Jis 
su meile ir švelnumu rūpinosi savo mažu kūnu, ilgai jį šveisdavo 
ir gražindavo, kruopščiai parinkdavo audinius parėdams, varto- 
davo kvepalus, pudrą ir pomadą, praleisdavo prie veidrodžio 
daug valandų. Net laidotuvių procesijoje paskui Vuatiūro pa- 
laikus buvo nešami maloniai kvepiantys jo daiktai. 

„Padorusis žmogus“ koketiškai išsičiustijęs ir išsipustęs, jo 
manieros pagarbios ir elegantiškos. Toks pat yra ir jo protas, 
o kaip padarinys — ir kalbésena. Fizinį žavumą dar papildo in- 
telektualinis. Jis turėjo išmokti jaudinti protą nenusakomu pi- 
kantiskumu. ,Padoriojo žmogaus“ sąmojo strėlės būdavo malo- 
nios tam, į ką jos pataikydavo, nes jos tik kutendavo, nežeis- 
damos ir neskaudindamos. 

Be viso to, „padorusis žmogus“ pasižymėjo gana aiškiomis 
moralinėmis savybėmis. Jis buvo narsus ir kupinas gyvenimo 
džiaugsmo, bet kartu švelnus bei nuolaidus, visur ir visada ven- 
giantis nereikalingos afektacijos ir šališkumo, reiškiantis subti- 
lius, taurius jausmus ir, svarbiausia, visur žinantis saiką: susi- 
valdantis, ramus, mėgstąs viską apgalvoti. Tos ,padoriojo žmo- 
gaus" savybės, kaip ir jo protas, kalba, kūnas, turi žavėti, būti 
matomi iš šalies, žymūs. Jam būtina mokėti parodyti save, pri- 
sistatyti, bet šitai turi būti daroma be prievartos, lengvai, nerū- 
pestingai, kad sudarytų visiško natūralumo iliuziją. 

„Padoriojo žmogaus“ maloni, elegantiška išvaizda, atsisklei- 
džianti visoje jo elgsenoje, reiškėsi ir tokiomis aukštuomenei di- 
džiai reikšmingomis sąvokomis kaip pagarbumas ir mandagumas. 
Salone interjeras, pramogos, kūnai, protai, žodžiai tapdavo man- 
dagūs, glotnūs ir puikūs, švysčiodavo neužkliūdami, nevaržydami 
lengvų akimirkos pojūčių. Mandagumas ir pagarbumas buvo išo- 
rinis, orientavosi į „apdarą“, elgesio „kaip“. Aukštuomenės te- 
oretikų nuomone, didžiausios vertybės būdavo nupiginamos, 
jeigu jos neatitikdavo „padoraus“ ir galantiško stiliaus. Ir atvirkš- 
čiai, elegantiškumas ir rafinuotumas galėjo teikti nenusakomo 

žavesio daiktams, kurie šiaip jau turėjo mažiausiai galimybių 
kam nors patikti, būti malonūs ir teikti visišką pasitenkinimą. 

Taigi saloninis žmogaus supratimas krypo į šiek tiek pridengtą 
eksponavimą, į paradinę, matomąją pusę. Salonas kondensuotai 
išreiškė bendrą aukštuomenės gyvenimo atmosferą, paviršutinišką 
jos būtį, kuri buvo atskiriama nuo fundamentaliųjų žmogaus gy- 
venimo problemų, viešai rodoma ir estetizuojama. 

Tokios buvo gydytojų Paskaliui išrašytų „vaistų“ savybės. 
Nesiimame spręsti apie jų gydomąjį fiziologinį poveikį. Tam tik- 
ra prasme jie, žinoma, padėjo. Čia svarbus yra kitas dalykas, 
iš esmės liečiantis Blezo dvasinį augimą. Jis susidūrė su zmoné- 
mis, gerokai besiskiriančiais nuo specialistų mokslininkų, kurių 
draugijoje jam tekdavo nuo pat mažens lankytis. Be kita ko, 
aukštuomenės dabitos ir išminčiai buvo labai abejingi, o kartais 
ir atvirai priešiški krikščioniškosios pasaulėžiūros problemoms, 
kurios jau keletą metų nesiliovė jaudinusios Paskalį. Jų kultivuota 
„paviršiaus estetika" niekaip nesiderino su to meto Blezo pažiū- 
romis į gyvenimą. Ir vis dėlto tie žmonės palietė kažkurį jo ner- 
vą, patraukė jo įdėmų žvilgsnį ir padarė tam tikrą poveikį jo 
poelgiams, o daugiausia — mąstymui. Kaip tai atsitiko? Kaip 
paaiškinti tą reiškinį? Pasiremsime faktais. 


1652 metų sausio 4 dieną Žaklina slapčia nuo brolio vis dėlto 
išvyksta į vienuolyną. Nedrįsdama jo liūdinti atsisveikinimo 
scenomis, ji paprašo dar liekančios Paryžiuje Žilbertos viską jam 
papasakoti ir auštant visiems laikams palieka savo namus, Žil- 
bertos pranešimas Blezui kančia. Susisielojęs jis ilgai neišeina 
iš savo kambario ir niekaip negali apsiprasti su tuo, kas įvyko. 

Po poros mėnesių Žaklina parašo broliui laišką, kuriame dar 
kartą maldauja neužkirsti jai kelio: „Kreipiuosi į jus kaip į žmo- 
gų, nuo kurio labai priklauso mano likimas, sakydama: neatim- 
kite iš manęs to, ko negalite atlyginti... Nekliudykite tiems, kas 
daro gera, ir jeigu jums neužtenka jėgų sekti paskui mane, tai 
bent manęs nelaikykite, negriaukite to, ką jūs pats pastatėte“. 
Ji maldauja Blezą nesisieloti ir palaiminti ją vienuolių luomui, 
į kurį ji įstos per sekmines. Blezas iš įpročio protestuoja ir rei- 

kalauja stojimą atidėti, bet galiausiai priverstas susitaikyti su 
ta mintimi... 

Sielvartą ir nerimą dėl tėvo mirties bei atsiskyrimo su se- 
serimi prislopina daugybė naujų darbų ir pažinčių, religinis 
įkarštis pamažu vėsta: Blezas rečiau eina į bažnyčią, mažiau 
meldžiasi, beveik neatsiverčia Biblijos. Vis didėjanti Paskalio, 
kaip mokslininko, šlovė, jo mokslinių darbų atgarsis plinta už 
siauro specialistų rato ir atveria jam žymiausių aristokratų 
salonų duris. 1652 metų balandžio 14 dieną Mažajame Liuksem- 
burge, Rišeljė dukterėčios hercogienės d'Egijon rūmuose, kur 
kadaise buvo vaidinama komedija, dalyvaujant jaunajai Žakli- 
nai, įvyko savotiška populiari konferencija, susilaukusi eiliuo- 
tos „Istorinės mūzos“ dėmesio. 

Hercogienės de Longvil naujienų skelbėjas Lorė be jokių ben- 
dradarbių kas savaitę penkiolika metų leido eiliuotą laikraštį, 
kuriame jumoristiškai perteikdavo Paryžiaus gandus ir aprašy- 
davo karaliaus puotas, pranešdavo apie garsių žmonių sužadė- 
tuves ir madingų pamokslininkų pamokslus, pagarsindavo mie- 
gamųjų paslaptis ir pasakodavo salonų anekdotus. „Istorinėje 
müzoje", kurią paprastai skaitydavo aukštoji visuomenė ir ka- 
raliaus rūmai, buvo galima rasti pranešimų apie naujas Kornelio 
ir Moljero pjeses, apie daug triukšmo sukėlusias knygas bei 
nepaprastus išradimus. Nepamiršo Lorė ir Blezo, pranešdamas apie 
tai, kaip hercogienių draugijoje Paskalis demonstravo savo ari- 
tmetinę mašiną, pateikdamas tokių „išminties ir subtilumo ku- 
pinu" įrodymų, jog „visi pamatė, koks jis genialus ir ėmė jį 
vadinti Archimedu". Neseniai aritmetinei mašinai apdainuoti sa- 
lonų poetas Dalibrė buvo sukūręs galantinio preciozinio stiliaus 
sonetą. Ir štai buvo surengta nauja ekspozicija, kurioje buvo 
atliekami ir fizikos bandymai, paaiškinantys skysčių judėjimą. 

Ta konferencija tarsi nuzyméjo daugelio XVII—XVIII amžių 
prancūzų mokslininkų bei filosofų, pritaikiusių savo tyrimų ob- 
jektą salonų ir damų draugijai, tolesnio kelio gaires. Kaip tik 
tuo keliu nuėjo ir visapusiškiausiai jį išreiškė jau minėtasis Fon- 
tenelis. O Paskalis sustojo kelio pradžioje ir paskui staigiai iš 
jo pasuko... Bet tai atsitiko kiek vėliau. O tuo tarpu mokslinin- 
ko šlovė stiprino jo prisirišimą prie mokslo, žadino išdidumą ir 
suverenų savo genijaus, savo, kaip mokslininko, unikalumo su- 
vokimą. 

Praėjusį mėnesiui po konferencijos Mažajame Liuksemburge, 
Blezas gavo iš Stokholmo garsaus abato Burdelo, kuriam jis ka- 
daise demonstravo savojo „Paskalio rato“ veikimą, laišką. Prieš 
išvažiuodamas 1651 metais į Švediją, abatas dažnai sukviesdavo 
į Kondė rūmus mokslininkų ir literatų draugiją, kurioje buvo 
svarstomos įvairios pasaulėžiūros, moralės ir mokslo problemos. 
Švedijoje jis gydė karalienę Kristiną. (Vėliau už savo intrigas 
karaliaus rūmuose ir pernelyg epikūrietiškos moralės skelbimą 
pateko į nemalonę ir buvo išvarytas.) 

Laiške Burdelas prašė Paskalį atsiųsti karalienei aritmetinę 
mašiną. Pasak gydytojo, Kristina mėgusi aiškius samprotavimus 
ir tikslius, gerai pamatuotus įrodymus. ,„Jūs,— rašė abatas, — tu- 
rite aiškiausią ir skvarbiausią protą, kokį tik man teko pažinti. 
Būdamas toks uolus darbe, jūs pralenksite ir senovės, ir dabar- 
tinius autorius... Jūs esate vienas iš tų genijų, kurių ieško Ka- 
raliené..." 

Dvidešimt šešerių metų Švedijos karalienė garsėjo protu, 
erudicija ir buvo laikoma mokslų bei literatūros globėja. Prieš 
trejetą metų per karalienės bičiulį, Prancūzijos pasiuntinį Šaniu, 
į Stokholmą buvo pakviestas skaityti jai filosofijos Renė Dekar- 
tas. Neišsenkama Švedijos valdovės simpatija mokslininkams ir 
filosofams buvo akstinas daugeliui užsieniečių iš jos pasišaipyti, 
pasirodė net viešų pranešimų, kad jinai, kaip rašo Baji, ketino 
sukviesti į Stokholmą „visus Europos pedantus ir kad netrukus 
karalystės vairas bus atiduotas į gramatikų rankas“. Nepaisant 
to, Dekartas po ilgų svyravimų ir abejonių atsisakė savo moks- 
linio filosofinio užsisklendimo, mėgstamų įpročių bei taisyklių ir 
iškeliavo į nežinomą sostinę, kur buvo sutiktas nepaprastai iš- 
kilmingai. Ir nors Jos didenybė atleido žymųjį filosofą nuo sle- 
gioncio karališkojo ceremonialo, nuo baliams skirtų prancūziš- 
kų eilėraščių kūrimo, dalyvavimo baletuose ir kitose rūmų pra- 
mogose, Dekartui daug kas atrodė svetima ir gyventi buvo ne- 
lengva: pavyzdžiui, norint išaiškinti ekcentriškai mokslų rėmė- 
jai savo pažiūras į aukščiausią gėrį ar sielos aistras, jam tekda- 
vo keltis penktą valandą ryto. Apie ramybę nebuvo nė kalbos. 

Dekartas tiesiog palūžo, be to, šalta Švedijos žiema pakirto 
jo sveikatą ir persišaldęs jis mirė 1650 metų vasario 11 dieną. 

Smalsioji valdovė greitai pamiršo savo „garsųjį mokytoją“, 
kaip ji vadino didįjį filosofą, ir jau po poros metų Burdelo pa- 

dedama ketino pasikviesti į Stokholmą Dekarto filosofijos ir mo- 
kslo priešininką P. Gasendi. 

Paskalis buvo nauja žvaigždė, kylanti Europos mokslo žvai- 
gždyne, ir karalienė netruko atsiliepti į plintančią jo šlovę. 

Slegiamas finansinių sunkumų, Blezas nutaria pasinaudoti 
patogia jo išradimo reklamai proga ir birželio mėnesį išsiunčia 
Kristinai reikalaujamą dovaną, palydėdamas ją garsiuoju laišku. 

Laiško pradžioje jis primena karalienei, kiek reikia darbo ir 
laiko naujiems proto kūriniams, ypač jei išradėjas stengiasi juos 
padaryti kiek galima tobulesnius. Tačiau didžiausios mokslinin- 
ko pastangos ir ilgos nemigo naktys bus visiškai atlygintos, jei 
išradimas galės suteikti karalienei keletą malonių akimirkų. 

Toliau Paskalis rašo, kad nenorėtų gaišinti jos didenybės, 
smulkiai aiškindamas aritmetinės mašinos veikimą (tai jis jau 
išaiškinęs abatui Burdelui), ir nagrinėja savo poelgio paskatas. 
O ji, kaip jis mano, paskatinęs aukščiausias autoritetas ir fun- 
damentalios žinios, kuriuos jungianti jaunosios karalienės as- 
menybė. „„Aš,— toliau rašo Paskalis — ypač gerbiu pasiekusiuo- 
sius arba aukščiausios galybės, arba žinojimo pakopas. Pasta- 
rieji, jei aš neklystu, gali, kaip ir pirmieji, laikyti save valdo- 
vais... Ir karalių valdžia savo valdiniams, mano manymu, yra 
tik proto galios silpnesniems protams atspindys, suteikiantis jam 
teisę įtikinėti, kuri politikoje prilygsta teisei įsakinėti. Ta antro- 
ji imperija man atrodo esanti aukštesnė, kaip protas yra aukš- 
tesnis už kūną, ir teisingesnė, nes įgyjama ir išlaikoma tik nuo- 
pelnais, o ne paveldima iš prigimties ar suteikiama likimo užgai- 
dos kaip pirmoji. Reikia pripažinti, jog kiekviena iš tų imperijų 
pati savaime spindi didybe..." 

Po to Blezas parodo, jog viena be kitos šios imperijos yra 
nepakankamos ir nepilnos. Tokie pat netobuli yra proto prana- 
šumo neturintis monarchas ir apsišvietęs, tačiau nelaisvas val- 
dinys. O žmonėms būdinga siekti kuo didžiausio tobulumo. Jie 
nuo seno svajojo apie monarchą, kuriame derintųsi stipri val- 
džia ir galingas protas. Tačiau visi karaliai ir mokslininkai iki 
šiol buvo tik tos idealios būklės eskizas, vos pusiau pateisinan- 
tis žmonių lūkesčius. Ir visoje pasaulio istorijoje vargiai rastum 
nors šiek tiek mokytą karalių. 

Toks šedevras, toliau rašo Paskalis, teko mūsų amžiui: ,,Po- 
nia, Jūsų didenybė suteikė pasauliui ligi tol neregėtą unikalų 
pavyzdį, kuriame valdžia apdovanotą moks]o žiniomis, o žinios 

nušviestos aukščiausio autoriteto spindesio. Dėl tokios nuosta- 
bios sąjungos Jūsų didenybė neranda nieko aukštesnio už savo 
galią ir savo protą... O dėl manęs, tai kadangi aš nesu gimęs 
pirmojoje Jūsų imperijoje, norėčiau, kad visi žinotų, jog aš lai- 
kau sau garbe gyventi antrojoje. Ir tik norėdamas tai patvirtin- 
ti, aš drįstu pakelti akis į mano karalienę ir pateikiu jai pirmąjį 
savo ištikimybės įrodymą“. 

Kaip pastebėjo vienas Paskalio biografas, karaliai retai gau- 
na panašius laiškus. Ir iš tiesų jo deklaruojamas nuolankumas 
vargiai tegali paslėpti savo vertės ir pranašumo jausmą. Tame 
savotiškame filosofiniame laiške galima išskirti ir jau pažįsta- 
mus Blezo elgsenos motyvus, ir naujas temas, kurios bus išplė- 
totos vėlesniuose jo kūriniuose. Laiškas aiškiai rodo, kad Blezas 
grįžo į dvasinę būseną, kurioje jis buvo prieš atsivertimą. Libi- 
do sciendi ir libido dominandi, prislopintos perskaitytų Janseno 
ir Sen Sirano veikalų, pabudo su nauja jėga, pasiekusia savo 
apogėjų. 

Laiške žymu ir anksčiau Blezui nebūdingos saloninės retori- 
kos gaidos, galantiškumas, aukštuomenei įprastas moters dievi- 
nimas — tai, ką jam davė naujoji gyvenimo patirtis. Atskirų 
jo vietų tonas beveik sutampa su anksčiau cituoto Gezo de 
Balzako laiško poniai de Lož tonu ir išreiškia bendrą nusiteiki- 
mą, viešpatavusį aukštojoje visuomenėje. 

Pagaliau laiške Švedijos karalienei paliestos dvi temos: val- 
stybės ir idealaus monarcho tema bus išplėtota „Mintyse“ bei 
samprotavimuose apie princo auklėjimą; o trijų sferų (materi- 
jos sferos, dvasios sferos, meilės ir gailestingumo sferos) tema, 
kuri čia minima susiaurinta (materijos sfera kaip tam tikra dva- 
sinės sferos „figūra“) taps svarbiausia Paskalio tema... 


1652 metų spalio mėnesį Blezas turėjo važiuoti j Klermoną 
tvarkyti tėvo palikimo. Matyt, tai kelionei yra skirtos kelios Fleš- 
jė memuarų eilutės, kuriose jis nurodė, jog Paskalis su dviem 
varžovais asistavo mokytai damai, „vietinei Safo". „Tą pane- 
le,— rašė Flešjė — mylėjo visi šmaikštuoliai: protai turi savo 
ryšius, veikiančius ir kūnų sąsają. Ponas Paskalis, turėjęs tokią 
aukštą reputaciją, ir kitas mokytas vyras nuolat buvo šalia jos“. 

Toliau Flešjė pastebėjo, kad prie jų prisijungė trečiasis gerbė- 
jas, kuris manė, kad negalima pagarsėti samojingu žmogumi, 
neasistuojant tokio subtilaus proto ir tokių mokytų žmonių my- 
limai damai. Tėviškėje Blezas daug laiko praleido netoli Kler- 
mono esančioje XIII amžiuje pastatytoje Bjen Asi pilyje. Anks- 
čiau ji priklausė kunigaikščiui de Beri, prieš kurį laiką ją už 
32 tūkstančius livrų buvo nupirkęs Florenas Perjė. Perjė šeimo- 
je netrukus gimė dar vienas sūnus, kurį Žilberta brolio garbei 
pavadino Blezu. Šį kartą ji gimdė sunkiai, prisimetė nelemta li- 
ga. Bet galų gale viskas baigėsi laimingai. 

Paskalio grįžimą iš Klermono aptemdė rimti finansiniai nesu- 
tarimai su Žaklina. Jai baigėsi naujokavimo laikas, ji rengėsi 
įšventinimui į vienuoles ir ketino padovanotį vienuolynui dides- 
nę dalį savo palikimo, kurio neteko, stodama į vienuolyną. Žil- 
bertos remiamas, Blezas priešinosi tam ketinimui. Jis jau buvo 
užrašęs vienuolynui keturis tūkstančius livrų, kuriuos Port Ro- 
jalis turėjo gauti po jo mirties (jei jis nepaliks įpėdinių) ir nesi- 
rengė daugiau nieko pridėti. Toks brolio nusiteikimas Žaklinai 
sukėlė stiprų nervų priepuolį. Motina Agnietė tai aiškino savi- 
myla, kurios dar buvo likę jaunosios naujokės sieloje. Tačiau 
mergaitės neįstengė nuraminti net vienuolyno vyresnioji Anže- 
lika Arno, mėginusi jai įteigti, jog iškilusi problema yra antra- 
eilė, ir savaip paaiškinti Blezo poelgio motyvus. „Tas, kam la- 
biausiai šis reikalas rūpi, — sakė ji Zaklinai,— dar per daug pri- 
sirišęs prie žemės reikalų, tuštybės ir linksmybių, kad sutiktų 
padaryti tokią geradarybę, kokios jūs norite, ir dėl to atsisakytų 
savo polinkių; to negali atsitikti be stebuklo, aš noriu pasakyti, 
žmogaus prigimties ir prisirišimo prie jūsų stebuklo, nes iš tokio 
žmogaus kaip jis ir negalima laukti geradarybės stebuklo“. Ta- 
čiau „žmogaus prigimties ir prisirišimo“ stebuklas vis dėlto įvy- 
ko: matydamas begalinį sesers sielvartą, Blezas ir šį kartą turė- 
jo nusileisti, pasirašyti dovanojimo raštą Port Rojaliui ir dabar 
jau galutinai susitaikyti su Žaklinos išėjimu. 1653 metų birže- 
lio 5 dieną Žaklina buvo įšventinta. Ji gavo Sent Eufemijos var- 
dą... 

Blezas vis labiau pritapo prie aukštuomenės, išmoko salonų 
etiketo ir galantiško elgesio gudrybių. Jis net ketino nusipirkti 
pareigas ir vesti. 

XVIII amžiaus antrojoje pusėje Fontenė le Konto pilyje, ne- 
toli Puatjė, dviejų paveikslų užpakalinėje pusėje buvo rastos 

galantiškosios eilės. Iš tradicijos tvirtinama, kad tos eilės esan- 
čios Paskalio ir parašytos jo paties ranka. Be kita ko, jose sa- 
koma: 


Jauna ir puiki šių namų šeimininke, 

Jūsų pieštukas šį piešinį man dovanojo. 

Kaip aš norėčiau sekti Jūsų rankos švelnumu ir gracija. 
Bet kodėlgi, piešdamas dangaus dievus 

Ir norėdamas puikiąją deivę padaryti dar gražesnę, 

Aš negaliu jai suteikti 

Jūsų bruožų ir jūsų paveikslo? 


Išmokti aukštuomenės gyvenimo subtilybių Paskaliui daug 
padėjo ir jo naujos pažintys. Pats artimiausias iš aukštuo- 
menės bičiulių buvo kunigaikštis Artiusas Gufjė de Roanė. Jis 
buvo gimęs 1627 metais didikų šeimoje. Penkiolikos metų jis 
paveldėjo kunigaikščio ir pero de Roanė titulus, o 1651 metais 
įsigijo Puatu provincijos gubernatoriaus pareigas. Toje provin- 
cijoje buvo didelė dalis jo žemių ir Oirono pilis, kunigaikščio 
vietinė rezidencija. Paryžiuje jis gyveno su motina markize de , 
Buazi, kuri, anksti tapusi našle, buvo pasinėrusi į aukštuomenės 
pramogas. Kunigaikštis keletą metų praleido kariuomenėje, da- 
lyvavo kautynėse ir 1649 metais buvo paskirtas stovyklos mar- 
šalu. Nepaisant paveldėtų skolų, jam šypsojosi puiki ateitis. De 
Roanė turėjo nepaprastą pasisekimą karaliaus rūmuose ir ketino 
vesti aukštos kilmės ir turtingą panelę de Mesm, kuri buvo 
laikoma geriausia partija visoje karalystėje. Liudviko XIV vai- 
nikavimo iškilmėse jis nešė karaliaus špagą. Artiusas Gufjė buvo 
senelio epikūrietiškai išauklėtas, bet vis tiek liko labai religin- 
gas. 

Jaunas aristokratas ir Blezas pradėjo artimai bendrauti 1652 — 
1653 metais. Blezas ilgai gyveno kunigaikščio namuose, kur 
nuolatos turėjo atskirą kambarį. Tą draugystę stiprino mokslinių 
tyrimų pamėgimas. Susižavėjęs matematika, kunigaikštis aistrin- 
gai prisirišo prie Paskalio. 

Jo namuose Blezas ir susipažino su aukštuomenės grietinėle, 
pavyzdžiui, su Mitonu, itin garsiu turtuoliu ir Zavingu salonų 

liūtu. Jaunystėje Damjé Mitonas sugebėjo nusipirkti naudingas 
karines bendrojo ir ekstraordinarinio iždininko pareigas. Di- 
dziausia Mitono aistra buvo azartiniai losimai. Vedęs jis ėmė 
kviestis į savo namus lošėjus ir tapo išlzidžiu ir svetirgu šeimi- 
ninku. Lorė minėjo, kad į „blaivaus proto ir gerai pažįstančio 
aukštuomenę“ Mitono namus kas valandą privažiuodavo „ne 
kokių stuobrių ir nevidonų, o pasižymėjusių lošėjų“. Mitonas 
garsėjo savo gražbylyste, o šmaikštuolio reputacija atidarė jam 
rūmų duris. 

Tačiau pasisekimas aukštuomenėje ir kortų lošime Mitonui 
nesuteikė pasitenkinimo. Viliojanti ir nerūpestinga išorė, man- 
dagi šypsena slėpė gilų nusiminimą ir melancholišką skepticiz- 
mą. „Aš taip viskuo nepatenkintas, mane linksmina tik keletas 
minčių, bet ir jos kupinos silpnybės bei tuščio išdidumo. Reikia 
dvigubai paspartinti žingsnį, kad greičiau ištrūkčiau iš tokios 
būsenos“. Mitonas buvo persisotinęs žemiškaisiais malonumais, 
tačiau neįstengė jų atsisakyti. Jo rafinuotas manieras ir saloni- 
nį sąmojį kartais pakeisdavo piktos laisvamaniškos kalbos bei 
demonstratyviai palaidas epikūrietiškas elgesys. Kartą su žino- 
mu priešgyna ateistu de Baro jis buvo pakviestas pagarsėjusio 
omleto su lašiniais paskutinę gavėnios savaitę. Kai per pietus 
kilo smarki audra ir pasigirdo perkūno trenksmas, de Baro išme- 
tė patiekalą pro langą, murmėdamas: „Kiek čia dabar triukšmo 
dėl to omleto". Pats Mitonas sakydavo, kad jis tiki į dievą ir pri- 
durdavo su kandžia pašaipa ką nors visiškai priešingo. Savo 
paties komišką ,Traktata apie sielos nemirtingumą“ intymioje 
draugijoje Mitonas pavadino traktatu apie jos mirtingumą. 

Mitonas taip pat buvo laikomas neginčijamu autoritetu li- 
teratūros srityje. Iš jo paties palikimo mus pasiekė tik laiškai 
ševaljė de Merė ir keletas opusų, patekusių į Sent Euremono 
kūrinius, kuriuose buvo nagrinėjami salonų etiketas ir elgesys 
aukštuomenėje. Sekdamas geriausiais saloninės kazuistikos pa- 
vyzdžiais, de Merė vieną iš tų traktatų apibūdino kaip nepri- 
lygstamą šedevrą, kuris galėtų daryti garbę pačiam Sokratui. 
„Ar prisimenate, — rašė jis Mitonui,— kaip ponia markizė de 
Sablė mums sakė, jog tokių dalykų ji radusi tik Montenio ir 
Vuatiūro raštuose?.. Aš įsitikinęs, jeigu ji dažniau jus matytų ir 
turėtų jūsų rašinius, tai neabejotinai priskirtų jus prie tų dviejų 
didžiųjų genijų“. Norint pabrėžti šio ditirambo kontekstą ir sa- 
vitumą, ne pro šalį bus pastebėti, jog saloninio mandagumo už- 

kulisiuose Sevaljé de Meré Mitona daznai vadindavo tamsuoliu, 
o jo žmoną — smuklininke. 

Bendravimas su Mitonu, jo elgesio ir galvosenos ypatybės su- 
domino Paskalį. Vėliau jis keletą kartų paminėjo šį vardą ,,Min- 
tyse" ir kritiškai analizavo Mitono pasaulėžiūrą. 

Tačiau ryškiausia figūra iš kunigaikščio de Roanė pažįstamų 
buvo Puatu bajoras ševaljė de Merė. Antuanas Gombo, ševaljė 
de Merė, jaunystėje daug keliavo tarnybos reikalais ir savo 
paties malonumui. Jis lankėsi Anglijoje, Ispanijoje, Vokietijoje 
ir net Amerikoje. Dalyvavo karo mūšiuose, kovėsi dvikovose. 
Jo draugas Gezas de Balzakas vadino Antuaną narsuoliu ir fi- 
losofu. 

De Merė buvo eruditas ir turėjo gana solidų išsilavinimą. Jis 
mokėjo graikiškai, ispaniškai, itališkai ir net truputį arabiškai, 
o lotynų kalbą, anot Gezo de Balzako, buvo išmokęs „subtiliai 
ir dailiai“. Jis buvo daugiau ar mažiau nuodugniai susipažinęs 
su Homero, Ksenofonto, Plutarcho raštais, keletu Platono dia- 
logų, o Ciceroną laikė pavyzdžiu grožinės literatūros ir oratori- 
nio meno kūrėjams. Tačiau Antikos pasaulį de Merė matė XVII 
amžiaus aukštuomenės žmogaus akimis, jis skyrė formaliąsias 
estetines bei stilistines gyvenimo ir meno savybes ir derino jas 
prie savo paties skonio. Senovės graikų pasaulio rimtumas ir tik- 
rasis savitumas nepatekdavo į jo akiratį. Pavyzdžiui, Platoną jis 
laikė ne didžiu filosofu, o puikiu stilistu, o Vergilijui priekaiš- 
tavo dėl galantiškumo stokos. 

Ševaljė de Merė autoritetas aukštojoje visuomenėje buvo la- 
bai didelis. Iš artimiausių jo pažįstamų minėtini Gezas de Bal- 
zakas, XVII amžiaus literatūrinių skonių įstatymdavys ir garsus 
epistoliarinio žanro meistras, grafas de Larošfuko, populiarių 
„Maksimų“ autorius, markizė de Rambujė ir markizé de Sablé — 
aristokratiškiausių Paryžiaus salonų šeimininkės. Žymus literatas 
Menažas paskyrė ševalj2 savo „Prancūzų kalbos stebėjimus". Še- 
valjė de Merė garsėjo kaip didelis damų psichologijos žinovas 
ir didelis moterų draugas. Be to, jis dažnai vaidindavo mento- 
riaus, mokytojo ir savotiško žinių populiarintojo vaidmenį, plė- 
sdamas savo draugių akiratį, pateikdamas joms įvairių žinių iš 
Antikos pasaulio. De Merė buvo pirmasis ponios de Mentenon — 
Agripos d'Obinji anūkės, garsaus rašytojo Polio Skarono žmonos 
ir būsimosios Liudviko XIV sutuoktinės, mokytojas. Vėliau jis 

dažnai girdavosi išmokęs ja aristokratiškų manierų ir dailaus 
elgesio meno. 

Gyvenimo pabaigoje, pavargęs nuo aukštuomenės malonu- 
mų ir norėdamas įamžinti savo filosofiją, de Merė išvyko į vie- 
ną iš savo dvarų netoli Puatu ir parašė keletą kūrinių: ,,Sampro- 
tavimas apie teisingumą“, „Samprotavimas apie protą“, ۰ 
protavimas apie pokalbį“, „Samprotavimas apie malonumą“ ir 
kt. Prieš mirtį jis paskelbė du tomus laiškų. Tie laiškai neturi 
datų, juose pateikta anekdotų, literatūros kritikos pastabų, min- 
čių apie tinkamą elgesį ir t. t. Laiškai kadaise buvo grobstyte 
grobstomi nuolatinių Paryžiaus salonų lankytojų ir konkuravo su 
garsiaisiais laiškais sąmojingojo Vuatiūro, buvusio markizės de 
Rambujé žydrojo kambario „siela“ ir „genijumi“. Mitonas, gir- 
damas ševaljė de Merė jo laiškus, pastebėjo, jog pasaulyje nie- 
ko nėra už juos galantiškesnio ir natūralesnio. Dvare, kuriame 
Antuanas Gombo de Merė rašė savo kūrinius, jis ir mirė 1684 
metais, žaisdamas piketą su savo teta. Tokie epizodiški išoriniai 
jo gyvenimo kontūrai. 


Su ševaljė de Merė vardu susijęs ypatingas XVII ir iš dalies 
XVIII amžiaus elgsenos stilius ir tą stilių įtvirtinusi jau minėta 
padorumo teorija. Jis ne tik skrupulingai laikėsi visų tos teori- 
jos nurodymų, bet buvo ir vienas svarbiausių jos autorių, sukü- 
rusiu savotišką aukštuomenei pritaikytą gyvenimo filosofijos 
variantą. Jis ieškojo „paviršiaus estetikos“ pagrindimo, lyg ir 
kokio trečiojo matmens, podirvio, maitinančio tą paviršių. Kokia 
gi naujojo padorumo matmens esmė? 

Pamėginkime atkurti ševaljė de Merė minčių vidinę logi- 
ką. Svarbiausias jo teiginys tas, kad kiekvienam žmogui būdin- 
gas laimės troškimas. Nors kančios ir neišvengiamos, nereikia 
beviltiškai krimstis. Reikia daryti viską, kas galima, kad šiame 
gyvenime rastume tikrą ir harmoningą kelią į savąją laimę, o 
visa kita palikti savieigai. Tikrosios laimės principas ir kriteri- 
jus yra šio gyvenimo malonumai ir smagumai, nemalonių jaus- 
mų ir minčių nebuvimas. Kadangi žmogus yra susijęs su kitais 
žmonėmis tūkstančiais matomų ir nematomų saitų, tai jo laimė 
daugiausia priklauso nuo kontaktų su aplinka savitumo. Tuo 
būdu žmogus visada laimingas ne pats savaime, o tik per kitą. 

Vadinasi, santykiai su tuo kitu turi patenkinti, suteikti malonių 
pojūčių. Tačiau kaip pasiekti tokių idealių santykių? Juk žmo- 
nės be galo skiriasi vieni nuo kitų, ypač tokiomis sunkiai suvo- 
kiamomis ir apibrėžiamomis būsenomis kaip laimė ir malonu- 
mas. Ir to paties žmogaus vidinis gyvenimas kiekvieną akimirką 
keičiasi. 

De Merė manymu, tam reikia išmokti meno patikti. „Pado- 
rusis žmogus“ turi pasiekti savotiškos bendravimo su kitais zmo- 
nėmis tobulybės, tai yra sugebėti patikti kitam bet kokiomis 
aplinkybėmis, bet kuriomis priemonėmis priversti kitą pamilti 
save, visur ir visada jaustis kaip namie. Kaip tik tam ir reikia 
estetizuotos išorės atributų (elegantiško tualeto, grakščių ma- 
nierų, galantiško pokalbio ir pan.). 

Tačiau svarbiausia ,padoriojo žmogaus“ jėga ir jo nesibai- 
giančių rūpesčių priežastis yra subtilus ir skvarbus, puikus jo 
protas. Toks protas yra ne tik malonus aplinkiniams žmonėms, 
bet, svarbiausia, leidžia sužinoti ir atskirti, kas jiems patinka, 
rasti bet kurio žmogaus sieloje kiekvienu konkrečiu atveju slap- 
tus svertus ir spyruokles, kurias reikia laiku paspausti, kad 
būtų galima išlaikyti padorumą, tarpusavio supratimą ir gerą 
nuotaiką. ,Padorusis žmogus“ stengiasi intuityviai užčiuopti ne- 
juntamus pašnekovo sielos virpesius ir suprasti jo savitumą. Jo 
protas greitai, švelniai ir lanksčiai prasiskverbia į kito žmogaus 
protą bei širdį ir, tarsi aplenkdamas silogizmų grandinėles, su- 
jungdamas delikatumą ir subtilumą su paprastumu bei natūralu- 
mu, gyvai ir tiksliai atpažįsta pastarojo psichikos originalumą ir 
prie jo prisitaiko. Taigi ir pašnekovas lieka patenkintas, ir pats 
,Padorusis žmogus“ nesielvartauja. 

Ypač svarbus čia pokalbis, kaip labiausiai paplitusi bendravi- 
mo forma. ,Padorusis žmogus“ gali, kur reikia, patylėti ir laiku 
įterpti reikalingą žodelį. Jis sugeba kalbėtis bet kuria tema, nes 
vengia kokio nors konkretaus darbo ir natūraliai atveria savo 
protą viskam, kas dedasi aplinkui. Jis nemoka amato, neturi pro- 
fesijos, nenori būti siauras specialistas, „pedantas“, o stengiasi 
žinoti po truputį apie viską ir nieko konkretaus, tuo būdu tarsi 
realizuodamas savo universalumą. 

Tokius naujus bruožus ševaljė de Merė atskleidė savo „pa- 
doriojo žmogaus“ koncepcijoje, kurią jis stengėsi platinti tarp 
aplinkinių, pelnydamas „padorumo profesoriaus“ ir „gražaus el- 
gesio mokytojo“ epitetus. Mėgino jis mokyti ir Paskalį... 

Apie Paskalio ir de Merė santykių ypatumus galima spręsti 
iš ševaljė įrašo ,Samprotavime apie protą“. De Merė prisiminė, 
jog kartą jis keliavęs iš Paryžiaus į Puatu su kunigaikščių de 
Roanė, kuris „pasižymėjo matematišku protu ir buvo malonus 
pašnekovas“, bei Mitonu, kurį „rūmuose visi myli“. Kad ke- 
lionėje nebūtų nuobodu, kunigaikštis pasikvietęs kartu važiuoti 
vidutinio amžiaus žmogų, tuomet dar mažai kam žinomą, bet 
vėliau sukėlusį apie save daug kalbų. Tai buvęs didelis mate- 
matikos žinovas, be jos daugiau niekuo nesidomėjęs. Tačiau 
tokie mokslai, samprotavo de Merė, netinka maloniam bendra- 
vimui ir nesuteikia pasitenkinimo pašnekovu. Ir bendrakeleivis, 
neturėdamas gero skonio, kaišiojęs savo dvylekį į visus keliau- 
jančiųjų pokalbius, sukeldamas juoką ir nusistebėjimą. Mes sten- 
gėmės, tęsė de Merė savo pasakojimą, jį įtikinti, kad pakeistų 
savo nuomone. Ir po dviejų trijų dienų nevykėlis bendrakelei- 
vis ėmęs abejoti savo įsitikinimais, daugiau nieko neveikęs, tik 
klausęsis ir klausinėjęs, aiškindamasis svarstomų temų ypatu- 
mus. Kartkartėmis jis išsiimdavęs rašomąsias lenteles ir jose kaž- 
ką užsirašydavęs. Ir dar prieš atvykdamas į Puatu, baigė pasa- 
koti de Merė, jis ėmęs kalbėti beveik visai gerai ir galėjęs iš- 
reikšti viską, ką jie patys būtų norėję pasakyti, atvirai džiaug- 
damasis įvykusiomis jame permainomis. Po kelionės, tvirtino 
ševaljė, bendrakeleivis nebegalvojęs apie matematiką ir tarsi 
atsizadéjes šito mokslo... 

De Merė prisiskyré mokytojo ir auklėtojo vaidmenį, many- 
damas, jog jis sugebėjo pakeisti Paskalio elgesį (nevykėlis ben- 
drakeleivis būtent jis ir buvo), atitraukti jį nuo kasdieniame gy- 
venime bevaisės matematikos ir nukreipti jo dėmesį į gyveni- 
miškos pragmatikos sferą. Tuo tarpu nepradėsime aiškintis, ar 
iš tiesų taip ir buvo. Pažymėsime tik keletą netikslumų ir pasa- 
kojimo savotiškumą. 

Aprašomi įvykiai vyksta, matyt, 1653 metais. Iki to laiko 
Blezas jau buvo gana gerai išmokęs elgtis aukštuomenėje, dėl to 
būtų neteisinga apibūdinti jį kaip tokį jau matematikos fanati- 
ką, kuris nieko be savo mokslo ir nepastebi. Neatitinka tiesos 
ir de Merė pastaba, kad po kelionės Paskalis visiškai nustojo 
domėtis matematika. Matematika niekada nedingo iš Blezo aki- 
račio, keitėsi tik jo požiūris į ją. Ir šiuo atžvilgiu de Merė pa- 
darė šiokį tokį poveikį. Tiesa, jis nebuvo toks didelis kaip atrodė 
pačiam ševaljė. Jo santykiuose su Paskaliu galima pastebėti at- 

žariausių Blezo charakterio bruožų išskyrimą ir visų kitų igno- 
ravimą. Jam buvo svarbu pabrėžti Blezo užsiėmimų vienpusišku- 
mą ir kaip jo priešpriešą — savo universalumą. Kaip tik toks 
požiūris ir padiktavo tą išdidų pranašumą, kurio kupina kiek- 
viena de Merė pasakojimo eilutė. Ševaljė de Merė šiek tiek pa- 
naudodavo Blezą ir kaip savotišką rezonatorių sau pačiam iš- 
aukštinti. Tam padėdavo ir ryškūs jų išorės skirtumai: kumpa- 
nosio ir plačiakakčio Blezo, paprastai dėvinčio vienspalviais 
tamsiais drabužiais, didelės pilkai melsvos akys įsmigdavo į 
aplink esančius daiktus ir ilgai jų nepaleisdavo, ir atvirkščiai, 
gyvos, blizgančios de Merė akys, išsiskiriančios gražiame tai- 
syklingų švelnių bruožų jo veide, nuolat bėgiodavo nuo vieno 
daikto prie kito ir tarsi papildydavo jo kostiumą, kuris raibu- 
liavo ,nenutrükstamomis" nėrinių bei kaspinų virtinėmis, iš- 
Iaiškingais spalvų blyksniais ir neramiomis raukšlėmis. 

Jų tarpusavio santykių ypatybės vaizdžiau ir kartu konkre- 
čiau išaiškėja iš vieno ševaljė laiško Blezui. „Ar prisimena- 
te,— rašo de Merė, — kaip sykį man sakėte, jog nebetikite ma- 
tematikos pranašumu? Dabar jūs man sakote, kad aš jums at- 
skleidžiau tokių dalykų, apie kuriuos be manęs jūs būtumėte 
niekada nesužinojęs. Aš nežinau, ar iš tiesų jūs man tiek sko- 
lingas, kaip manote. Jūs dar neatsikratėte to mokslo įskiepyto 
įpročio apie viską spręsti remiantis jūsų įrodymais, kurie dažnai 
būna klaidingi. Tie ilgi samprotavimai, išvedami vienas iš kito, 
trukdo jums įsigyti aukštesnės pakopos žinių, kurios niekada 
neapgauna. Be to, aš jus perspéju, kad per savo įrodinėjimus 
jūs netenkate pranašumo aukštojoje visuomenėje, nes turint 
miklų protą ir įžvalgią akį, stebimų žmonių veido išraiškoje bei 
jų išvaizdoje galima įžiūrėti daug naudingų dalykų. Ir jeigu jūs 
savo papratimu paklaustumėte to, kuris moka taip stebėti, kuo 
jis remiasi, galimas daiktas, sulauktumėte atsakymo, jog jis nie- 
ko apie tai nežino ir jo įrodymai tinka tik jam ۰ 

Paskui de Merė įtikinėja Blezą, kokie niekingi yra dirbtiniai 
samprotavimai, remiantis matematikos principais ir taisyklėmis, 
kuriuos „labai vertina neišmanėliai ir pusiau mokslininkai“ ir 
kurie neleidžia prasiskverbti į stebimų daiktų esmę. Jis baigia 
žinovo tonu: „Jūs žinote, jog aš atradau matematikoje tokių 
retų dalykų, kurių didžiausi senovės mokslininkai niekada ne- 
buvo tyrinėję, o geriausi Europos matematikai buvo apstulbinti. 
Jūs rašėte apie mano atradimus, kaip ir ponas Heigensas, ponas 

Ferma bei daugelis kitu, kurie jais géréjosi. Del to jüs turite su- 
prasti, jog a$ niekam nepatariu ignoruoti Sito mckslo. Teisybe 
pasakius, jis gali duoti naudos, tik nereikia per daug juo Zavé- 
tis, nes tai, ko jame paprastai su tokiu smalsumu ieškoma, man 
atrodo nenaudinga, ir tam gaištamas laikas gali būti panaudotas 
kur kas geriau...“ 

Tame įdomiame laiške pirmiausia krinta į akis pasipūtęs pre- 
tenzingumas ir vaikiškas pagyrūniškumas, atkaklus savo asmens 
pranašumo pabrėžimas, nepateisinamas nei dviejų gyvenimo ke- 
lyje susidūrusių žmonių veiklos faktais, nei visu jų likimu. Ir 
tai rodo ševaljė de Merė dvasinį ribotumą, sprendžiant apie kitų 
žmonių pripažįstamas vertybes, ir net jo paties taip atkakliai 
propaguojamo padorumo stoką. Be to, de Merė dėjosi esas mate- 
matikos žinovas, iš aukšto žarstė pamokymus Paskaliui, aiškino 
jam jos objektą, neapsakomai išpūsdamas atskirus realius faktus, 
įėjusius į tikimybių teorijos istoriją. Visa tai sąlygojo vėlesnę 
reakciją ir ševaljė pašiepiančių epigramų pasirodymą. Laiškas 
keliavo iš rankų į rankas, vėliau jį išspausdino Beilis savo gar- 
siame „Istoriniame ir kritiniame žodyne“. Ten kadaise ir per- 
skaitė jį Leibnicas. 

„Aš vos nenusikvatojau,— rašė Leibnicas, perskaitęs de Me- 
rė laišką Paskaliui ir sužinojęs jo nuomonę apie savo paties as- 
menį.— Bet, matyt, de Merė žinojo, jog šis didysis genijus turi 
savo silpnybių, kurios kartais daro jį perdėm jautriu nesaikingų 
spiritualistų įtakoms ir atstumia nuo fundamentaliųjų mokslų. De 
Merė naudojosi tomis silpnybėmis, kalbėjo su Paskaliu iš aukšto 
ir šiek tiek šaipėsi iš jo, kaip paprastai daro aukštuomenės žmo- 
nės, turintys pakankamai proto ir mažai žinių. Jie nori mus įti- 
kinti, kad dalykai, kurie jiems ne visai suprantami, yra mažareik- 
šmiai". 

Leibnicas čia gana teisingai viską sudėliojo į savo vietas. 
Tačiau vienos svarbios detalės projekcija jo samprotavimuose 
nėra visai tiksli. Jam, kaip diametraliai priešingos dvasinės 
struktūros žmogui ir kaip griežtai racionalistinės orientacijos 
mokslininkui, siekiančiam sukurti universaliąją matematiką ir 
matančiam joje gana tvirtą būties harmoningumo laidą, sunku 
buvo įsigilinti į Paskalio dvasinės evoliucijos potvynius ir atos- 
lūcius, jo požiūrio į vadinamąjį fundamentalųjį mokslo kaita, 
Leibnico aiškinamą Blezo silpnybėmis, kuriomis neva naudoję- 
sis de Merė. Tačiau Paskalis nebuvo toks silpnas, o de Merė 

toks stiprus, kad galétu pasinaudoti net Blezo silpnybémis. Ir 
tai, ka Leibnicas vadina silpnybe, buvo, kaip matysime vėliau, 
kažkas kita... 

O apie tikrąsias de Merė matematikos žinias, be Leibnico nuo- 
monės, galima spręsti ir iš Paskalio 1654 metų liepos 29 dienos 
laiško matematikui Ferma. Jis labai geros galvos, rašė Paskalis 
apie de Merė, tačiau jis ne matematikas, o tai didelis trūkumas. 
Jis net nesupranta, jog matematikoje tiesę galima dalyti iki be- 
galybės, ir atkakliai tiki, jog ji susideda iš riboto skaičiaus taš- 
kų. | 

Nepaisant to, ševaljė de Merė vardas įrašytas į tikimybių 
teorijos istoriją drauge su Paskalio, Ferma, Heigenso ir kitų 
didžiųjų mokslininkų vardais (apie tai bus kalbama vėliau). 

Dabar atkreipsime dėmesį į tokį dalyką: de Merė laiške ke- 
liama sudėtinga tikrovės pažinimo, daiktų esmės ir jų pažinimo 
priemonių bei būdų atitikimo problema. Jo nuomone, išvestinės 
matematinės žinios, paremtos griežtomis taisyklėmis, nepajudi- 
namais pirminiais postulatais bei aksiomomis, yra dirbtinės ti- 
riamų objektų atžvilgiu ir nesutampa su jų tikrąja esme, su jų 
realiąja būtimi, ypač jeigu kalbama apie nuolatos kintančią žmo- 
gaus elgesio realybę. Tokios žinios, de Merė manymu, yra klai- 
dingos, nenaudingos, žeminančios žmogų aukštuomenės akyse 
ir apskritai niekam tikusios. 

Kas kita, de Merė nuomone, yra žinios, paremtos ne griežtu 
ir visada vienodu metodologiniu ritualu, kurio rėmais apriboja- 
ma, o kartu lyg ir iškreipiama bet kurio daikto konkretybė, 
gyvas ir intuityvus įsiskverbimas į tą konkretybę, kiekvienu at- 
veju priderintas prie tiriamų daiktų prigimties ir pareinantis nuo 
jų skleidžiamo aromato. Kaip tik tokios žinios be nustatytų prin- 
cipų ir taisyklių leidžia, jo manymu, įsigilinti į reiškinių esmę, 
neapgauna, taigi yra naudingos ne tik mąstančiam, bet ir gy- 
venančiam žmogui ir dar labiau didina autoritetą aukštuomenės 
akyse. Ševaljė de Merė, nors ir būdamas pasipūtęs dabita ir aiš- 
kiai stokodamas kai kurių dvasinių vertybių, buvo anaiptol ne- 
kvailas žmogus. Formuojantis vadinamiesiems abstraktiesiems 
mokslams, naudojantiems matematikos metodus, jis sugebėjo iZ- 
velgti jų prieštaringumą ir silpnąsias vietas. 

Iš tiesų tikslieji mokslai funkcionuoja ir viešpatauja dėl to, 
kad jie „viską“ galiausiai redukuoja į kiekybinę problematiką, 
tai yra tam tikra prasme pakeičia pirminį objektą. Abstrakčios 

intelektualinės schemos, kuriomis pagrįstas racionalistinis mate- 
matinis mąstymas, modifikuoja ir kartu tarsi pakeičia, „sunaikina“ 
daiktą, problemą, juos apribodamas, įjungdamas į jau parengtų 
atitikmenų, griežtai apibrėžtų sąvokų sistemą ir darydamas juos 
baigtiniais, suskaičiuojamais. Į mokslingumą pretenduojantis in- 
telektas lygina, rikiuoja, unifikuoja, atsisakydamas daikto, prob- 
lemos turiningumo, abstrahuodamasis nuo daugelio savybių, ne- 
atitikmenų, griežtai apibrėžtų sąvokų sistemą ir darydamas juos 
jose kiek tik galima abstrahuojamasi nuo konkrečių emocinio 
dvasinio Žmogaus gyvenimo elementų. Be galo turtinga, įvairi ir 
dinamiška tos svarbiausios žmogaus būties sferos realybė prie- 
Sinasi jos suabstraktinimui ir schematizavimui. Daugelis žmo- 
gaus poelgių motyvų, valios veiksmų, jo suinteresuotas požiūris 
į gyvenimą neigte neigia racionalizmą, atmeta nepaslankias for- 
mules ir griežtas taisykles. 

Tačiau ta aukštesnė ir tikresnė pažinimo pakopa, kurią še- 
valjė iškėlė kaip matematikos priešybę, jo mėginimas tirti žmo- 
gų įstengė užgriebti tik paviršinį dvasios sluoksnį, kuriame buvo 
atsispaudę patvarūs visuomeninės būties sąlygiškumai, liečian- 
tys savaip suprastą laimę, nedrumsčiamą epikūrietišką egzisten- 
ciją. Subtilus ir rafinuotas intelektas, kuris yra tokio žmogaus 
tyrimo instrumentas, negalėjo įsiskverbti į žmogaus širdies gel- 
mes, neatveriamas žmogaus valios paslaptis. Tačiau bandyta su- 
formuluoti dviejų intelektų tipų, dviejų pažinimo formų proble- 
mą. 


Ši problema rimtai sudomino Paskalį, ir vėliau jis mėgino 
dialektiškai ją išspręsti. Tai rodo daugelis paminėjimų „Minty- 
se" ir ištisi fragmentai, skirti garsiajam žmogaus proto sferos 
skirstymui į „matematinį protą“ ir „subtilųjį protą“. Matema- 
tinis protas ir į detalių bei subtilybių tyrimus linkęs protas, Pas- 
kalio manymu, iš esmės skiriasi, Pirmuoju atveju principai labai 
aiškūs, griežtai ir tiksliai nustatyti, tačiau neįprasti moksluose 
nenusimanančiam žmogui. O į subtilumus linkusio proto princi- 
pai visiems žinomi ir prieinami, tačiau jų gausumas ir glaudūs 
tarpusavio ryšiai neleidžia ištirti grynų principų kaip pirmuoju 
atveju. Čia reikia būti akylam, sugebėti aprėpti, jei galima, vi- 

sus principus iSsyk, blaiviai protauti, neleisti, kad mintis nuklys- 
tų nuo pažintų principų. 

Tačiau matematikai, pastebi Paskalis, įpratę samprotauti tik 
po to, kai aiškiai pamato savo grynus, griežtai apibrėžtus prin- 
cipus ir juos įvaldo, darosi juokingi ir pasimeta, susidūrę su sub- 
tiliais dalykais, kur panašiu būdu negalima principų įvaldyti. 
„Čia principai vos įžiūrimi, jie greičiau juntami, nei matomi; rei- 
kia be galo daug triūso, norint priversti pajusti juos tą, kuris 
pats negali to padaryti: tai tokie subtilūs ir tokie sudėtingi da- 
lykai, jog reikia būti labai jautriam ir pastabiam, kad juos pa- 
justum ir galėtum apie juos taisyklingai ir teisingai, pagal tą 
jutimą, spręsti. Labai dažnai net negalima jų įrodyti paeiliui, 
kaip matematikoje, nes čia negalima šitokiu būdu įvaldyti prin- 
cipų, net ir surikiuoti juos iš eilės nepaprastai sunku. Čia reikia, 
bent jau iki tam tikro masto, suvckti dalyką iš pirmo žvilgsnio, 
o ne pamažu jį aptarinėti“. O tie žmonės, tęsia Paskalis, 
gabūs tik subtilybėms, neturi kantrybės prisikasti prie spekulia- 
tyvinių doktrinų pamatų, nieko neišmano apie uždavinius ir, jų 
galva, nenaudingus matematikos principus (čia aiški užuomina į 
ševaljė de Merė). „Kas yra įpratęs spręsti pagal pojūčius, tas 
nieko nesupranta apie tuos dalykus, apie kuriuos reikia spręsti, 
vadovaujantis protu, nes jam pirmiausia norisi įžvelgti esmę vie- 
nu žvilgsniu, o principų jis nėra pratęs ieškoti. Kitas, atvirkš- 
čiai, įpratęs mąstyti, remiantis principais, nieko nesupranta apie 
pojūčių sferos dalykus, ieško juose principų ir nemoka jų ap- 
rėpti vienu žvilgsniu". 

Pažintis su ševaljė de Merė paskatino Paskalį ištirti dar vie- 
ną tiksliųjų mokslų aspektą, pagilinti vertybinės mokslo reikš- 
mės problemą. 1646-siais, savo religinių pažiūrų perversmo me- 
tais, Blezas pirmąsyk pajuto nepasitikėjimą savo moksline vei- 
kla, pajuto jos etinį ir ontologinį nepilnavertiškumą ir net sa- 
votišką žalingumą: ji skatino vis didėjantį jauno ir pagarsėju- 
sio matematiko išdidumą. Tačiau tolesnis religingumo susilpnė- 
jimas pažadino jau baigiantį blėsti suverenumo jausmą ir susti- 
prino pasitikėjimą mokslinės veiklos autoritetu. Ir čia de Merė 
samprotavimai vėl sustabdė Blezo mintį ties tos veiklos reikš- 
mės problema: paaiškėjo, kad ne tik religijos, bet ir autonomi- 
nės žmogaus dvasinės veiklos atžvilgiu tikslusis mokslas yra 
kokybiškai nepakankamas, ir negana to, kažkuo atsilieka nuo 
kitos pažintinės veiklos, susijusios su konkrečiais gyvenimo klau- 

simais, su pasaulį tiriančio žmogaus tiesioginiu suinteresuotumu. 
Atsilieka ne dėl savo vidinio loginio neišbaigtumo (atvirkščiai, 
mokslo formalusis aparatas maksimaliai tobulas ir kaip tik tuo 
jis Paskalį labai imponuoja), o dėl to, kad netinka svarstyti es- 
mingoms žmogaus būties problemoms, jo egzistavimo „karštiesiems 
taškams". Matematiškas protas, pereidamas nuo materialaus pa- 
saulio daiktų prie psichinės realybės ir žmonių santykių tyrimo, 
netenka savo galios, nes čia veikia kiti dėsniai, susiję su ne- 
atskleidžiamais žmogaus valios impulsais. 

Svarstydamas ševaljė de Merė ir jo draugų proklamuojamą 
padorumo teoriją, Paskalis susidūrė su patikimo ir įtikinimo me- 
no problema, kuri glaudžiai susijusi su matematinio ir subtiliojo 
proto skirtumu. Atkreipsime dėmesį į tuos jo samprotavimus, 
nes jų branduolys sudaro dalį antropologinio metodo, kuriuo 
Paskalis naudosis „Mintyse“, skirtose pirmiausia ševaljė de Me- 
ré tipo ,,padoriesiems ۰ 

Įtikinimo menas, jo nuomone, yra tiesiog susijęs su tuo, kaip 
žmonės mąsto apie jų akiratyje atsidūrusius daiktus. Nuomonės 
ir sprendimai į dvasinę apyvartą patenka dvejopai: per suprati- 
mą, arba protą, ir per valią. Dažniausias ir aiškiausias supranta- 
mas metodas yra matematinis. Jo esmė — vienareikšmiškai api- 
brėžti vienas po kito einančius terminus ir neoperuoti neįrody- 
tais teiginiais. Supratimas Paskaliui atrodė esąs geriausias ir na- 
tūraliausias įtikinimo būdas, nes, juo vadovaujantis, reikėtų su- 
tikti tik su įrodytomis tiesomis... Tačiau, tęsia jis savo mintį, 
žmonių sprendimus paprastai formuoja ne įrodymai, o pasitelk- 
tas susitarimas, atitinkantis tam tikrą valios aktą. Ir žmogiškojo 
rango tiesos turi ne natūralų, o įprastą bruožą: jos retai kada 
žengia pro proto duris, o beveik visuomet — pro ke'stų valios 
užgaidų vartus. Kiekvienas iš tų metodų turi savo principus. 
Protui toks principas yra visuotinai įrodyti teiginiai (visuma di- 
desnė už dalį ir pan.), valiai — visiems žmonėms bendri siekiai 
(pavyzdžiui, laimės troškimas). 

Įtikinimo, mene, Paskalio manymu, didžiausią efektą ducda vi- 
suotinai pripažintų teiginių ir širdies troškimų jungimas. Tačiau 
jėgos primatas vis dėlto esąs valios impulso pusėje. „De Roanė 
sakė: „Pagrindimas man ateina į galvą vėliau, o iš pirmo karto 
daiktas patinka ar atstumia, nors aš nemoku to pagrįsti, ir vis 
dėlto jis atstumia tuo pačiu pagrindu, kurį aš suvokiu vėliau“. 
Tačiau atrodo, jog ne daiktas atstumia tais pagrindais, kurie 

surandami vėliau, o atvirkščiai: žmonės tik dėl to ir suranda 
tuos pagrindus, nes daiktas juos atstumia". 

Žmogui svetima, plėtoja toliau savo mintį Paskalis, visa tai, 
kas nesusiję su jo tikėjimais ir malonumais. Ir širdis paklūsta 
žeminančiam ir neprotingam nuodémingos valios pasirinkimui, 
nepaisydama proto prieštaravimo. Šitaip kyla kova tarp racio- 
nalios tiesos ir pasitenkinimo, ir jos baigtį sunku numatyti, nes 
reikėtų žinoti viską, kas dedasi pačiame žmogaus viduje, o to 
net pats žmogus beveik niekuomet nežino. 

Taigi įtikinimo meną sudaro patikimo menas ir įrodymo me- 
nas. Griežtos taisyklės galioja tik pastarajam, tačiau patikimo 
meną Paskalis laikė sudėtingesniu, subtilesniu ir naudingesniu. 
Didžiausias jo sunkumas esąs tas, kad malonumo principai nėra 
tvirti ir stabilūs. Įvairiu laiku jie skirtingi visiems žmonėms ir 
kiekvienam iš jų... 

Visa tai ir nulemia pokalbio vedimo — gražbylystės meno, 
glaudžiai susijusio su menu įtikinti klausytoją ir net jį nugalė- 
lėti, — tiesioginius sunkumus. „Gražbylystė yra menas kalbėti 
apie daiktus taip, kad tie, į kuriuos kreipiamasi, pirma, be vargo 
ir su malonumu galėtų viską suprasti, antra, kad jie jaustųsi esą 
suinteresuoti, kad savimyla skatintų juos mąstyti apie tuos dai- 
ktus. Taigi gražbylystė yra siekimas atitikimo, viena vertus, 
tarp klausytojo širdies ir proto, antra vertus, tarp oratoriaus 
minčių ir jų išraiškos. Tam reikia, kad oratorius būtų gerai i$: 
tyres žmogaus jausmų pasaulį, žinotų visas jo spyruokles ir pas- 
kui rastų tinkamą santykį tarp jo ir kalbos, kuri turi jį užkariau- 
ti. Reikia įsivaizduoti save vietoje tų, kurie turi mūsų klausytis, 
ir su savo paties širdimi padaryti bandymą įtikinti tuo, kuo no- 
ri įtikinti oratorius, kad pamatytume, ar ji sutverta tokiai kalbai, 
ar galima būti tikram, kad klausytojai bus tarsi priversti pasi- 
duoti“. 

Paskalis labai išplėtė ir pagilino tas problemas, kurių kontū- 
rai buvo nubrėžti de Merė samprotavimuose, pateikdamas jas 
kitame, ševaljė nežinomame ir nesuprantamame kontekste, ats- 
kleisdamas raujus šių prcblemu aspektus. Menas patiki ir ves- 
ti malonų pokalbį, de Merė pažiūrose reiškęs savotišką moralinį 
epikūrizmą, Paskaliui buvo tik-santykinė vertybė. Tobulos tie- 
sos, jo nuomone, nepaklūsta nei matematiniams įrodymams, nei 
valios veiksmams, kurių tikslas yra gauti sutikimą ar patirti 
malonumą, vadinasi, jų neveikia įtikinimo menas, nes jos ne- 

palyginamai pranoksta tai, ką žmogus sugeba pasiekti savo na- 
tūralioje gamtinėje būtyje. Norint įžvelgti tas tiesas, reikia jas 
mylėti. 

Tačiau, manė Paskalis, puolusio žmogaus nuodėminga valia 
priešinasi tokiai tvarkai, meilės objektu padarydama žemiškuo- 
sius malonumus, o ne amžinąsias tiesas. Dėl to žmonės linkę ti- 
kėti tik tuo, kas jiems patinka, ir šalinasi tų tiesų, kurios priešta- 
rauja jų malonumams. ,,Kalbékite mums malonius dalykus ir mes 
jūsų klausysime",— sakė žydai Mozei", — pastebi Blezas ,,Minty- 
se". 

Kalbėkite malonius dalykus, ir jūs būsite laimingi, patarė še- 
valje de Merė savo aukštuomenės bičiuliams. Čia visai tiks pa- 
tikslinti ir griežčiau apibūdinti, kokį poveikį ir kokiu mastu še- 
valjė de Merė darė Blezo dvasinei evoliucijai. Nereikėtų jo per- 
dėti, kaip daro kai kurie Paskalio kūrybos tyrinėtojai, nereikė- 
tų ir menkinti, nors taip atsitinka kur kas rečiau. Jų ryšiai buvo 
labai nevienareikšmiai, juos komplikavo dar ir tai, kad atskiros 
juos dominusios idėjos klajojo po salonus. Be to, tie ryšiai dau- 
giau reiškėsi vienas kito atstūmimu negu tarpusavio trauka. De 
Merė, žinoma, nepadarė Paskalio dvasiniame gyvenime revoliu- 
cinio perversmo, nors to, matyt, siekė, ir nebuvo svarbiausias 
neigiamo Blezo požiūrio į tikslųjį mokslą kaltininkas. Susitikimas 
su juo leido Paskaliui geriau suvokti savo dvasinio gyvenimo 
pasikeitimus, atskleisti jo nežinomus aspektus. Anksčiau jo gyve- 
nime lemiamas vaidmuo teko mokslinei veiklai, o svarbiausias 
minties instrumentas, kurį jis buvo išmokęs itin tobulai valdyti, 
buvo matematinis protas. Tačiau didžiosios ir kasdienės žmogaus 
būties problemos mokslo nedomina. Kas yra malonumas, laimė, 
siela, mirtis, meilė, kaip gyventi — tie klausimai jam visai neįdo- 
mūs, bet kaip tik tai yra svarbiausia konkrečiam gyvam žmogui... 

Ir štai likimas lėmė, kad Paskalis atsidurtų kitoje aplinkoje, 
patektų į pačią aukštosios visuomenės gilumą, kur kai kurios iš 
tų problemų buvo pirmaeilės svarbos ir atskirais atvejais kon- 
trastavo su jo ankstesniu gyvenimu. Kaip tik tada Blezas buvo 
paskatintas tirti žmogų, pradėjo kurti savo antropologinį meto- 
da. Vėliau „Mintyse“ jis rašys: „Aš daug laiko praleidau, studi- 
juodamas abstrakčiuosius mokslus; jų teikiamų žinių nepakan- 
kamumas atgrasė mane nuojų. Kai ėmiau tirti žmogų, pamačiau, 
jog tie abstraktieji mokslai jam nebūdingi, jog aš dar labiau nu- 
tolau nuo savo padėties, gilindamasis į juos negu kiti, jų neiš- 

manydami; aš pateisinau kitus, jeigu jie mažai žinojo. Bet aš ma- 
niau, jog bent jau rasiu daug žmonių, kaip ir aš, tiriančių žmo- 
gu, ir jog tai bus tikros ir jam būdingos žinios. Aš apsigavau ir 
čia. Žmonių, tiriančių žmogų, yra dar mažiau negu studijuojan- 
čių Matematiką. Nemokėjimas tirti žmogų verčia tirti visa kita. 
Bet argi tai tos žinios, kurių Žmogui būtinai reikia? Ar ne geriau 
net jo paties laimei viso to nežinoti?" 

„Padoriojo žmogaus“ „universalumas“ Paskaliui patinka: 
„Žmogui visko trūksta; jis mėgsta tuos, kurie padeda tenkinti 
jo reikmes. „Tai geras matematikas", — bus man pasakyta. Bet man 
visai nerūpi matematikas. Jis, ko gero, palaikys mane uždavi- 
niu. „Tai geras karys“. Bet jis, ko gero, palaikys mane apsiausta 
tvirtove. Man reikia tiesiog padoraus žmogaus, kuris galėtų pri- 
sitaikyti prie visų mano reikmių apskritai“. 

Kaip giliai Paskalis palietė padorumo problemą, galima spręsti 
ir i$ jo laiško Ferma, parašyto dveji metai prieš Blezo mirtį: „Jūs 
esate pats galantiškiausias žmogus pasaulyje, O aš, be abejonės, 
priklausau tiems, kurie gali tas savybes atpažinti ir be galo jomis 
žavėtis, ypač jeigu prie jų dar prisijungia tokie talentai kaip jū- 
sy... Bet aš jums pasakysiu ir tai, jog nors jūs esate tas žmogus, 
kurį aš laikau didžiausiu visos Europos matematiku, ne ši savybė 
mane traukia; man atrodo, tiek proto ir padorumo yra jūsų kalbė- 
senoje, kad kaip tik dėl to aš ir noriu su jumis bendrauti. Jei at- 
virai kalbėsime apie matematiką, tai, mano nuomone, ji yra ge- 
riausia proto mankšta. Kartu aš ją laikau tokia tuščia, jog neda- 
rau didelio skirtumo tarp žmogaus, kuris yra vien matematikas, 
ir apsukraus amatininko. Taigi aš ją vadinu puikiausiu amatu 
pasaulyje, bet galiausiai tai vis tiek tik amatas. Ji tinkama tik 
mūsų jėgoms išbandyti, bet ne joms ۰ 


1843 metais žinomas prancūzų politikas, filosofas ir istorikas 
Viktoras Kuzenas rado Sen Žermeno de Prė vienuolyno bibliote- 
kos fonduose rankraščio, pavadinto „Samprotavimas apie meilės 
aistrą“, kopiją. Kitą kopiją 1907 metais Nacionalinėje bibliote- 
koje aptiko Paskalio kūrinių tyrinėtojas ir leidėjas Ogiustenas 
Gazjė. Kuzeno egzemplioriuje buvo pastaba: „Jis priskiriamas 
ponui Paskaliui", Jau daugiau kaip šimtas metų nedidelis trak- 

tatas vra nesibaigiančių Paskalio tyrinėtojų ginčų šaltinis. Pas- 
verdami kiekvieną ,Samprotavimo.." žodį, analizuodami Pas- 
kalio ir kitų tos epochos rašytojų kūrinius, jie veltui mėgina nu- 
statyti tikrąjį autorių. Iki šiol nėra vienos nuomonės, nors iš 
tradicijos autorystė vis dėlto yra palikta Paskaliui. O tam esama 
pagrindo. 

„Žmogus gimsta tam,— prasideda ,„Samprotavimas...“, kad 
galvotų, mąstytų. Tačiau grynas mąstymas vargina, žmogus ne- 
gali vien tik galvoti, jam yra būtini judėjimas ir veikla, kuriuos 
sukelia sielos gelmėse slypinčios aistros. Artimiausios Žmogaus 
prigimčiai aistros, apimančios visas kitas aistras, yra meilė ir 
garbėtroška. Jos nesusijusios ir viena kitai priešiškos. Dėl to, 
jei meilę lydi garbėtroška, tai viena aistra prislopina kitą. Pats 
laimingiausias yra toks gyvenimas, ,kuris prasideda meile ir bai- 
giasi garbės troškimu. 

Žmogaus gyvenimas, rašo toliau autorius, subręsta, kai prade- 
da aktyviai reikštis jo protas. Ir juo Žmogus protingesnis, tuo 
stipresnės jo aistros, nes aistros — tai mintys ir jausmai, priklau- 
santys proto sferai, nors ir kūno sąlygojami. Meilė yra ne kas ki- 
ta kaip minčių verzlumas ir prieraišumas. Dėl to nederėtų išskirti 
protą iš meilės ir padaryti jos priešybe. Meilė sužadina protą, 
„didis ir šviesus protas myli karštai ir aiškiai supranta, ką my- 
li". 

Yra du proto tipai, sakoma toliau ,Samprotavime..."— mate- 
matinis ir subtilusis. Vienas yra neskubrus, tvirtas ir nepalenkia- 
mas, antras — švelnus, lankstus ir miklus. Savo švelnumu ir 
lankstumu jis vienu metu tai čia, tai ten paliečia mylimą būty- 
bę: nuo akių jis eina į širdį ir iš išorės judesių sprendžia apie 
tai, kas dedasi viduje. Kai turi abiejų tipų protą, kiek malonumo 
teikia meilė! Proto jėga ir lankstumas vienodai reikalingi dviejų 
asmenų dialogui. Subtilaus proto žmogus yra delikatus meilėje... 
O moterims patinka vyrų subtilumas ir rafinuotumas: tai būti- 
niausios savybės, skatinančios jas pamilti... 

Toks yra svarbiausias ,Samprotavimo..." turinio klodas, ku- 
riame visiškai pagal laiko dvasią, išreikštą Dekarto postulatu 
„Mąstau, vadinasi, esu“, žmogus apibrėžiamas pirmiausia kaip 
gebėjimas mąstyti, o meilė pasireiškia kaip savotiška mąstymo 
forma, žmogaus jausmus pajungianti jo proto ypatybėms. 

Tačiau esama principinės reikšmės atvejų, kai jausmai vy- 
rauja. Traktate tai pasireiškia nukrypimais nuo racionalistinės 

kartezianistinés intonacijos. Žmogus, samprotauja autorius, gi- 
męs meilei ir malonumui, nors ir negali to paaiškinti. Ir neverta 
klausinėti, ar reikia mylėti. Tokiems klausimams nėra įrodymų. 
Įsimylima nepastebimai, ir tik po to jausmas pasako, kas dedasi. 
Meilė neturi amžiaus, ji nuolatos gimsta ir slypi visur. Mes my- 
lime visuomet: žmogus ir akimirksnio negali išgyventi be meilės, 
nors dažnai to nė neįtaria. Viena ir ta pati mintis jį vargina, dėl 
to, norint pratęsti meilės teikiamą malonumą kartais būtina ją 
pamiršti, kad atgautume meilei reikalingas jėgas. Protas nejučiom 
veržiasi į tai, prigimtis to trokšta, reikalauja. „Tačiau tenka pri- 
pažinti, kad dėl tokios padėties kalta apgailėtina žmogaus pri- 
gimtis, Žmogus būtų kur kas laimingesnis, jei nebūtų priverstas 
keisti minties; bet čia nėra jokios išeities...“ 

Traktate yra dar vienas minčių klodas, savo tonu primenan- 
tis salonuose klestėjusios meilės kazuistikos pavyzdžius. 

„Moterys absoliučiai valdo vyrų protus...“ 

„Jei moteris nori patikti ir turi nors krislelį grožio, ji visuo- 
met užims laisvą vietą vyro širdyje..." 

„Grožis skirstomas tūkstančiais įvairiausių būdų. Moteris — 
pati tinkamiausia būtybė jam atskleisti, jei moteris sąmojinga, 
ji nuostabiai sutaurina grožį..." 

„Kuo ilgesnis kelias į meilę, tuo daugiau malonumų subti- 
liam ir rafinuotam protui..." 

„Meilės žavumas, kurio nedrįsti išreikšti, turi I Es kartėlį, 
ir savo saldybe. Su kokiu užsidegimu visais poelgiais sieki vieno 
tikslo — patikti žmogui, kurį be galo gerbi. Tyrinėji save kas 
dieną, kad rastum būdą atsiverti, ir gaišti tam tiek laiko, kiek 
jo turėtum skirti užimti tai, kurią myli...“ 

„Meilėje reikia miklumo. Būdai patikti pamažu išsenka, Ta- 
čiau patikti būtina, ir surandama naujų būdų...“ 

Traktate yra digresijų, liečiančių įvairiausius meilės niuan- 
sus. Daugelis jų yra artimos salonuose nuolat svarstomoms pro- 
blemoms: meilės ir pagarbos santykio, grubios ir delikačios 
meilės, meilės aukštesnės kilmės asmeniui, meilės poveikio žmo- 
gaus charakteriui, jausmų pertekliaus reikšmės gyvenimo eigal 
ir t. t. 

Tokia yra bendra traktato sandara ir ypatybės. Pirmiausia 
krinta į akis intonacinės vienovės stoka ir nevienodas dėstomų 
minčių gilumas. Jame girdima keletas balsų, ir atskiri Paskalio kū- 
rybos tyrinėtojai ne be pagrindo kelia hipotezę, jog „Sampro- 

tavimas...“, kaip savotiškas salono susirinkimo protokolas, yra 
kolektyvinės kilmės. Be to, Kai kurie traktato posakiai randami 
ne tik „Mintyse“, bet ir Malbranšo, Larošfuko, ševaljė de Merė 
kūriniuose. Tokics jo ypatybės, kaip ir vietomis pernelyg gausi 
saloninė retorika (Paskalio kūriniuose tik retkarčiais išgirstame 
jos atgarsių, pavyzdžiui, laiške Švedijos karalienei), Paskalio au- 
torystės šalininkams yra neįveikiama kliūtis. i 

Tačiau kai kurios traktato vietos ir intonacijos rodo, jog Pa- 
skalis neabejotinai prisidėjo prie jo parašymo. Svarbiausias ar- 
gumentas — aiškiai paskališka žmogaus proto skirstymo į mate- 
matiškąjį ir subtilųjį idėja. Be to, dviejų proto tipų sintezė, tei- 
kianti didžiausią malonumą meilėje, savotiškai atkuria tokio 
junginio privalumus įtikinimo mene. „Samprotavime...“ girdime 
ir Paskaliui būdingą liūdesio dėl netobulos ir nepastovios žmo- 
gaus prigimties, išsisklaidančios pagrindinės minties digresijose, 
gaidą. Argumentaciją Paskalio autorystės labui sustiprina ir ypa- 
tingas Žmogaus gebėjimo mąstyti išskyrimas, jo minties vertės 
pabrėžimas, sentencijų apie laimę ir malonumą savotiškumas. 

Iš to, kas pasakyta, galima daryti prielaidą, jog Paskalis bu- 
vo susijęs su traktato sukūrimu. Jis buvo arba kūrinio bendraau- 
toris, arba jo redaktorius 1651—1654 metais (bet kuris kitas lai- 
kas yra negalimas, nes visiškai nesiderintų su reiškiamomis pa- 
žiūromis). Galimas daiktas, kad kūrinio tema buvo suformuluo- 
ta salonų diskusijose, kuricse dalyvaudavo ir Paskalis, ir ševaljė 
de Merė; galbūt svarstomas objektas buvo tik dalis platesnės 
temos apie „padorųjį žmogų“, ševaljė pasiūlytos Blezui treniruo- 
ti ir ugdyti subtiliajam protui, įgyti „aukštesnės pakopos“ žinių... 

Žinoma, jog de Merė siūlė Blezui kitų temų — susijusių su 
„Mmatematiniu protu“ ir ne tokios „aukštos pakopos“ žiniomis, 
Ševaljė, kaip ir jo bičiulis Mitonas, labai mėgo azartinius loši- 
mus ir aiškindavo Paskaliui įvairiose lošimų situacijose kylan- 
čias problemas. O dauguma uždavinių, turėjusių lemiamą reikš- 
me tikimybių teorijos atsiradimui ir jos pradinei raidai, daugiau- 
sia yra susiję su azartiniais lošimais, kurie pateikdavo patogių 
schemų aprašyti tikimybiniams reiškiniams. Tais laikais azarti- 
niai lošimai daugiausia buvo lošiami kauliukais — kubeliais, ku- 

riy kiekviename šone sužymėti taškai (nuo vieno iki šešių). XVI 
amžiaus žymūs italų matematikai Kardanas, Tartalija ir kai ku- 
rie kiti mokslininkai tyrė gerų ir blogų rezultatų santykį, metant 
iš karto kelis kauliukus. Tačiau jų skaičiavimai nebuvo pagrįsti 
tiksliais samprotavimais. Nuodugniau ir tiksliau šį uždavinį iš- 
nagrinėjo Galilėjus „Samprotavime apie žaidimą kauliukais“, 
Jis, be kita ko, sprendė uždavinį, kodėl daug kartų iš eilės me- 
tant tris kauliukus, skaičius 11 iškrito 108 kartus, o skaičius 12— 
tik 100 (pagal taisykle išlošia tas, kieno taškų suma didesnė už 
dešimt). Galilėjus išaiškino, jog tie šeši būdai, kuriais susidaro ir 
vienuolika, ir dvylika taškų, yra nelygiaverčiai, nes, pavyzdžiui, 
trijų vienodų taškų skaičių derinys (4+4+4) iškrinta kur kas 
rečiau negu dviejų vienodų taškų skaičių derinys (5454-2) ir 
t. t. Remdamasis tikslesne derinių apskaita, Galilėjus nustatė 27 
variantus, kai iškrinta skaičius 11, ir 25 variantus, kai iškrinta 
skaičius 12, o tai atitinka bandymų serijos rezultatus. Šio „Sam- 
protavimo..." parašymo data nenustatyta, o paskelbtas jis buvo 
tik XVIII amžiuje, dėl to manoma, kad Galilėjaus kūrinys ne- 
galėjo turėti jokio poveikio tikimybių teorijos kūrėjams Pas- 
kaliui ir Ferma. „Tikimybių mokslas atsirado tada, — rašo žymus 
matematikas Poja,— kai Paskalis ir Ferma ėmė tirti azartinius 
lošimus”. 

Liudviko XIII laikais azartiniai lošimai tapo tikra visuome- 
nės aistra, dėl kurios nuobodžiaujantys aristokratai ir turtėjan- 
tys buržua pralošdavo didžiulius turtus. Atsirado net nelegalių 
lošimo namų, tų „naujų viešųjų akademijų, kur pamėgdžiojant 
aukštuomenę kalbama tik apie lošimą iš pistolių" ir kur „nuskur- 
dinama daugybė šeimų bei daroma aibės kitų piktadarybiu". Ne- 
paisant karaliaus įsakų ir didelių baudų (apie dešimt tūkstančių 
livrų), tokie namai nesiliovė klestėti, 

Tuose namuose ir aristokratų rūmuose kildavo tokių pat keb- 
lių problemų, kurios būdavo smarkių ginčų priežastis. Prie jų 
skirtini ir du uždaviniai, kuriuos Blezui buvo pasiūlęs ševaljė de 
Merė. 

Pirmasis uždavinys gana paprastas, ir jį vienu metu išspren- 
dė Paskalis, Ferma, Robervalis ir pats de Merė. Jis buvo toks: 
kiek kartų reikia mesti du kauliukus, kad galimybė „paskam- 
binti" (, Skambinkite, velnias miré]"— šaukdavo lošėjai, kai iš- 
lošdavo), tai yra šiuo atveju išmesti iš karto dvi šešiukes, būtų 
didesnė už atvirkštinio rezultato tikimybę. Visi dviejų kauliukų 

taškų deriniai duoda trisdešimt šešias skaičių kombinacijas, bet 
tik viena iš jų gali duoti dvigubą šešiukę. Vadinasi, metant vie- 
nq kartą, tikimybė „numarinti velnią" yra viena iš 36. Metimų 
skaičių padvigubinus, atitinkamai padaugėja galimų kombinaci- 
jų (362) ir galimų nepatenkinamų rezultatų (352). Iš visų galimų 
kombinacijų skaičiaus atėmę nepatenkinamų rezultatų skaičių, 
gausime patenkinamų rezultatų skaičių (36"—35^). Metimų skai- 
čių reikia didinti tol, kol šis skirtumas pasidarys didesnis už ne- 
patenkinamų rezultatų skaičių. Tokį skirtumą gauname, prade- 
dant nuo n=23, Taip šį uždavinį išsprendė vienu metu keletas 
tyrinėtojų. | 

Kitas de Merė Paskaliui pasiūlytas uždavinys yra kur kas su- 
dėtingesnis. Reikia teisingai paskirstyti lošėjams jų leistąsias 
sumas, kai lošimas, susidedantis iš keleto partijų, nutraukiamas. 
Dar XV amžiaus pabaigoje šį uždavinį sprendė italų matemati- - 
kas Lukas Pačolis, kuris manė, jog leistąsias sumas reikia pas- 
partijų skaičiui. Kardanas teisingai prieštaravo, jog tokiu atve- 
ju neatsižvelgiama į galimybes, priklausančias nuo bendro skai- 
čiaus partijų, kurias reikėjo išlošti pagal pirminį susitarimą, ta- 
čiau teisingo sprendimo jis nepateikė. Blezas supažindino su šiuo 
uždavinių Ferma ir Robervalį. Pastarasis, pasak Leibnico, neis- 
tengė ar nenorėjo suprasti tikimybinės problematikos ir neiš- 
sprendė uždavinio, o Paskalis ir Ferma gavo teisingą atsakymą 
savo laiškuose, kurie sudaro dar vieną įdomų epistoliarinį ma- 
tematikos skyrių. 1654 metų liepos 29 dieną Blezas atsakė į Kar- 
kavi perduotą tulūziečio laišką, kuriame buvo išdėstytas Ferma 
metodas (laiškas neišliko). 

Dėkodamas savo korespondentui ir gerai vertindamas jo me- 
todą, Blezas siūlo ir savąjį. Iš pradžių jis pateikia konkretų pa- 
vyzdį, kai du lošėjai leidžia po 32 pistoles tokiomis sąlygomis: 
kas pirmas išlošia tris partijas, tas ima abi leistąsias sumas. Tar- 
kime, kad pirmas lošėjas jau laimėjo dvi partijas, o antrasis — 
vieną ir lošiama ketvirtoji partija. Tokiu atvejų galimi šitokie 
variantai: jei laimės pirmasis lošėjas, jis gaus 64 pistoles, o an- 
trasis — nieko; jei laimės antrasis lošėjas, abu gaus po 32 pis- 
toles (jei lošimas nutraukiamas). Bet jeigu jie susitarė nebelošti 
ketvirtos partijos, tai kaip tada padalyti leistąsias sumas? Pirma- 
sis lošėjas, rašo Blezas, atsižvelgdamas į galimus ketvirtosios par- 
tijos rezultatus, turi sakyti: ,,32 pistoles aš jau turiu, nes jeigu 

net ir pralaimėčiau, aš jas vistiek gaučiau, bet kitos 32 gali atl- 
tekti man kaip ir jums, taigi pasidalinkime jas pusiau, o man dar 
pridėkite ir tas tikrai išloštas 32 pistoles“. Vadinasi, pirmajam 
žaidėjui teks 3/4 leistosios sumos (48 pistolės), o antrajam — 
1/4 (16 pistolių). Palyginimui priminsime, jog pagal L. Pačolio 
apskaičiavimą pirmasis būtų gavęs 2/3, o antrasis — 1/3 leisto- 
sios sumos. 

Po to Blezas nagrinėja kitą leistųjų sumų padalijimo varian- 
tą, kai pirmas lošėjas jau išlošė dvi partijas, o antrasis — nė vie- 
nos. Jeigu būtų lošiama trečioji partija, būtų galimos dvi išeitys: 
laimėjęs pirmasis lošėjas gautų visas 64 pistoles, o laimėjus an- 
trajam, leistas sumas tektų dalyti kaip ankstesniuoju atveju 
(pirmajam — 48, antrajam — 16 pistolių). O jei būtų sutarta 
nutraukti lošimą prieš trečiąją partiją, tai pirmasis lošėjas turė- 
tų sakyti: „Jei aš išlošiu trečiąją partiją, gausiu visas 64 pisto- 
les, o jei pralošiu, man teisėtai priklausys 48 pistolės; taigi duo- 
kite man tas 48 pistoles, o likusias 16 pasidalinkime per pusę, 
nes mūsų galimybės jas išlošti yra vienodos“. Taigi pirmajam lo- 
šėjui teks 7/8 leistosios sumos (56 pistoles), o antrajam — 1/8 
(8 pistolés). 

Pagaliau Blezas pereina prie trečiojo leistųjų sumų dalijimo 
varianto — kai pirmasis lošėjas išlošia vieną partiją, ۰ 
sis — nė vienos. Antrosios partijos rezultatas gali būti dvejopas: 
jei išloštų pirmas lošėjas, jis gautų kaip ir ankstesniuoju atveju 
56 pistoles, o jei išloštų antrasis, abu gautų po lygiai (po 32 pis- 
toles). O jei antra partija nebūtų lošiama, pirmasis lošėjas turėtų 
sakyti: „Duokite man 32 pistoles, kurias aš tikrai gausiu bet ku- 
riuo atveju, o likusias 24 (iš 56) pasidalinkime per pusę. Taigi 
man priklauso 324-12—44 pistolés", Tuo būdu pirmajam lošė- 
jui tektų 11/16 leistosios sumos (44 pistolės), o antrajam — 5/16 
(20 pistolių). 

Paskalis dalija leistąją sumą proporcingai išlošimo galimy- 
bei, esant įvairiems lošimo tęsimo variantams, ir faktiškai naudo- 
jasi tikimybių sumos ir sandaugos teoremoms, taip pat matema- 
tinio tikėtinumo sąvoka. Jo metodas, rašo Emilis Pikaras, yra nuos- 
tabiai paprastas: „Sudarydamas lygtis su baigtinėmis liekanomis, 
jis pasirenka vieną iš dviejų tikimybių apskaičiavimo metodų. 
Kitą metodą, pagrįstą kombinatorine teorija, tuo pačiu metu pa- 
teikė Ferma. Tasai įdomus dviejų didžiųjų protų susirašinėjimas 

daro mus pirmųjų tikimybių skaičiavimo principų atsiradimo 
liudytojais". 

Laiške Karkavi, rašytame 1654 metų rugpjūčio 9 dieną, Fer- 
ma sakėsi esąs be galo sužavėtas jaunojo Paskalio talentu ir lai- 
kė jį sugebėsiančiu sėkmingai baigti bet kokį pradėtą darbą. 
Ferma kombinatorinis metodas ir yra žinomas iš 1654 metų rug- 
pjūčio 24 dienos Blezo laiško garsiajam tulūziečiui. Jame, be 
kita ko, pateiktas pavyzdys, kaip Ferma išsprendė trečiąjį Pas- 
kalio leistųjų sumų padalinimo variantą, kai pirmasis lošėjas 
laimėjo vieną partiją, o antrasis — nė vienos. Tulūzietis vado- 
vaujasi viso lošimo laimėjimo tikimybe. Norint baigti lošti, rei- 
kėtų daugiausia dar keturių partijų, ir jis nagrinėja galimas šių 
keturių partijų rezultatų kombinacijas (jų yra šešiolika). Tuos 
rezultatus galima užrašyti taip (pirmojo lošėjo išloštos partijos 
žymimos ,سل‎ antrojo —): 


16 15 14 13 12 11 10 9 8 7 6 5 4 3 12 
-—17--—-—-—->+->++->+>+++ 
-—-4+1-—-—->+-—>+-—+>+->+++ 

س س س -+++ +- س +++ -+ 


. Tik penkiais paskutinais atvejais laimi antrasis lošėjas, o ki- 
ti vienuolika atvejų yra palankūs pirmajam. Vadinasi, pirmasis 
turi gauti 11/16, o antrasis — 5/16 leistosios sumos. 

Skirtingais metodais gautas tas pats rezultatas paskatino Ble- 
28 laiške Ferma pareikšti pasitenkinimą, jog „tiesa yra viena ir 
ta pati tiek Paryžiuje, tiek ir Tulūzoje“. Nors susirašinėjimas 
parodė esant šiokių tokių nesutarimų, jie buvo greit pašalinti ir 
1654 metų spalio 27 dieną Paskalis atsakė savo korespondentui: 
„Jūsų paskutinis laiškas mane visai patenkino. Aš sužavėtas Jū- 
sy pasiūlytu leistosios sumos dalijimo metodu, nes visai jį su- 
prantu; jis visiškai Jūsų, neturi nieko bendro su manuoju, o juo 
vadovaujantis, galima lengvai pasiekti tą patį tikslą. Taigi mes 
vėl suprantame vienas kitą“. 

Žymus matematikos įstorikas Ceitenas rašo, jog de Merė už- 
davinys leido Paskaliui ir Ferma užčiuopti tokių tyrimų bendruo- 
sius principus. „Rastos trupmenos 11/16 ir 5/16,— pastebi Ceite- 
nas,— yra dydžiai, kuriuos dabar vadiname A ir B išlošimo ti- 
kimybėmis; tai dalmuo, gautas A ar B palankių atvejų skaičių 
padalijus iš visų galimų atvejų skaičiaus. Taigi tikimybės sąvo- 

ka buvo vartojama iš esmės jau anals laikais, nors ji dar nebu- 
vo tiksliai suformuluota". 

Tikslesnį ir bendresnį apibrėžimą tai sąvokai davė Heigensas, . 
ėmęsis gvildenti tikimybių problemas, paskatintas pranešimų 
apie Ferma ir Paskalio tyrimus. 1657 metais išleistame veikale 
„Apie skaičiavimus, žaidžiant kauliukais“ jis savotiškai (veikia- 
mas komercinės terminologijos) suformulavo ir sistemingai var- 
tojo matematinio tikėtinumo sąvoką: „Jeigu atvejų, kurių rezul- 
tatas duoda sumą a, skaičius yra lygus p, ir atvejų, kurių rezul- 
tatas duoda sumą b, skaičius yra lygus q, ir visi atvejai vienodai 
galimi, tai mano tikėtinumo vertė yra lygi (m. 

Tolesnė naujos matematikos šakos plėtotė yra susijusi su gam- 
tos mokslų bei statistikos laimėjimais ir su tokių garsių moksli- 
ninkų kaip J. Bernulis, P. Laplasas, D. Puasonas, P. Čebyšovas ir 
kitų pavardėmis. Tačiau reikia pastebėti, kad tikimybių teorijos 
plėtojimo ir jos filosofinio apibendrinimo galimybių būta ir pa- 
ties Paskalio planuose, tik jie, matyt, nebuvo įgyvendinti. Kai 
1654 metų pabaigoje Blezas nusiuntė „garsiausiajai Paryžiaus 
matematikos mokslų akademijai“ laišką su išvardytais savo kū- 
riniais, tarp jų jis nurodė „visiškai naują traktatą apie atsitikti- 
nes kombinacijas, kurioms yra pavaldūs azartiniai lošimai", kur 
„laimės ir. pasisekimo svyravimai paklūsta samprotavimams, pa- 
grįstiems teisingumu ir siekiantiems, kad kiekvienas lošėjas nuo- 
lat gautų tai, kas jam teisėtai priklauso. Kuo mažiau galimybių 
yra sužinoti tai iš patirtiės, tuo labiau tai turi būti nustatoma pro- 
to pastangomis. Juk neapibrėžta reiškinio baigtis yra labiau su- 
sijusi su atsitiktinumu negu su gamtos dėsniais. Todėl tokie už- 
daviniai likdavo neišspręsti; o dabar tai, ko nesugebėdavo at- 
skleisti patirtis, negali išvengti proto valdžios, ir mes dar labiau 
įsitikinę patikėjome tuos uždavinius matematikos menui, kad iš 
dalies juos įveikę, drąsiau žengtume į priekį. Taip matematinis 
įrodymų griežtumas derinasi su atsitiktinumo neapibrėžtumu ir 
kartu jungia tariamas priešybes. Iš to dvilypumo metodas gavo 
savo pavadinimą ir buvo įžūliai ir negrabiai pavadintas „atsitik- 
tinumų matematika“. 

Tačiau „atsitiktinumų matematikos“ „negrabumą ir jzüluma" 
žymia dalimi šalino tai, kad tikimybių teorijoje, atsiradusioje iš 
azartinių lošimų, atsitiktinumas netekdavo savo absoliučios reikš- 
mės bei tikrumo (staigumo, netikėtumo, paslaptingumo) ir virs- 

davo realia galimybe, funkciniu atžvilgiu priklausoma nuo iš- 
ankstinių sąlygų realizavimosi tikėtinumo. „Lošime į banką įdėti 
pinigai, rašė pats Paskalis, lošėjams jau nebepriklauso; tačiau 
prarasdami piniginę nuosavybę, jie gauna teisę tikėtis to, ką 
jiems gali duoti atsitiktinumas iš anksto sutartomis sąlygomis“, 

Išankstines lošimo taisykles galima apskaičiuoti abstrakčiu 
kombinatoriniu metodu, o jos leidžia spręsti konkrečius tikimy- 
binius uždavinius bendresniais metodais. Pavyzdžiui, Paskalis su- 
rado dviejų lošėjų leistosios sumos padalijimo uždavinio bendrą 
sprendimą, tirdamas aritmetinį trikampį, kuris vėliau buvo pava- 
dintas jo vardu. 


„Traktatas apie aritmetinį trikampį“ sukurtas susirašinėjimo 
su Ferma laikotarpiu (išleistas 1665 metais) ir glaudžiai susijęs su 
koresponduojant kilusių kombinatorinių problemų apibendrini- 
mu. Aritmetinis trikampis yra skaičių lentelė, kurios viršutinę 
eilutę ir pirmąjį stulpelį sudaro vienetai, o kiekviename toles- 
nės eilutės langelyje yra skaičius, gaunamas sudėjus virš to lan- 
gelio ir jo kairėje esančius skaičius. Taip sudaryti tiek vertika- 
liųjų, tiek horizontaliųjų eilučių skaičiai (eilučių skaičių galima 
tęsti be galo). Trečiosios eilutės skaičiai buvo vadinami trikam- 
piniais, ketvirtosios — piramidiniais ir t. t. Aritmetinio trikampio 
skaičiai yra skaičių deriniai, apskaičiuojami pagal formulę 


n n-— = 
11 1 1 1 1 1 111 
12 3 4 5 6 7 89 
13 6 10 15 21 28 36 
1 4 10 20 35 56 84 
1 5 15 35 70 126 
1 6 21 56 126 
1 7 28 84 
1 8 36 
1 9 
1 


Gana panaši lentelė buvo žinoma dar anksčiau Azijos šalyse. 
Europoje ją randame XVI amžiuje vokiečių matematiko Štifelio 
ir italų matematiko Tartalijos darbuose (pastarasis ją pateikė kaip 
keturkampį, kurio kraštines sudaro figūrinės skaičių sekos). Ta- 

čiau tai nė kiek nesumažino Paskalio savarankiškumo ir jo indė- 
lio į kombinatoriką reikšmės. 

Savo traktate jis dėsto skirtuminių eilučių narių ir binominių 
koeficientų (jie eina lentelės įstrižaine) savybes ir santykius, 
aprašo dvidešimt svarbiausių išvadų, išplaukiančių iš aritmetinio 
trikampio tiesioginio nagrinėjimo, o nedideliuose traktato prie- 
duose tiria, kaip galima panaudoti trikampį skaičių išsidėstymui 
ir deriniams, binomų laipsniams nustatyti, leistosioms sumoms 
tarp lošėjų padalyti. 

Paskalio nusistatymas prieš algebrą, abstrakčių formulių ne- 
mėgimas, pasireiškęs jau pirmuosiuose jo darbuose, matyti ir 
„Traktate...“, kur skaičių savybės, nors ir išvedamos bendra for- 
ma, tačiau aprašymo būdu, su konkrečiais įrodymais, be algeb- 
rinių simbolių. Pavyzdžiui, nustatydamas binomų laipsnių koefi- 
cientus, Blezas neieškojo apriorinių formulių jiems apskaičiuoti, 
o užrašinėjo juos vieną po kito, nuo žemiausio laipsnio pereida- 
mas prie aukštesniojo. Tai jam neleido, kaip rašo vienas pran- 
cūzas, Paskalio mokslinės kūrybos tyrinėtojas, padaryti Niutono 
atradimo: „„Paskaliui pritrūko vieno plunksnos brüksteléjimo pa- 
rašyti formulei, duodančiai n eilės koeficientą, gaunamą pake- 
liant binomą m laipsniu: jis to nepadarė, leisdamas Niutonui 
tuo atradimu išgarsinti savo pavardę“. 

Vienas iš „Traktato apie aritmetinį trikampį" priedų yra ne- 
didelis darbelis, pavadintas „Apie skaičių laipsnių ۰ 
Jis parašytas taip pat 1654 metais ir yra labai svarbus tolesnei 
Blezo minčių raidai ne vien matematikos požiūriu. Jame Paskalis 
pateikė natūrinių skaičių sekos laipsnių apskaičiavimo metodą, 
o po to padarė išvadą: „Kas nors šiek tiek nusimano apie ne- 
dalomuosius skaičius, tas netruks įžiūrėti, kokią reikšmę gali 
turėti anksčiau gauti rezultatai plokščioms kreivėms apibrėžti, 
Tie rezultatai leidžia tuojau pat kvadrijuoti visų rūšių paraboles 
ir be galo daug kitų kreivių. Jei rezultatus, gautus operuojant 
skaičiais prieš tai apraSytuoju metodu, pritaikysime tolydiesiems 
dydžiams, galėsime nustatyti tokias taisykles. 

Natūrinių skaičių progresijos, prasidedančios vienetu, tal- 
sy klés: 

Kurio nors tiesių skaičiaus suma santykiauja su ilgiausios 
tiesės kvadratu kaip 1 su 2. 

Tų pačių tiesių kvadratų suma santykiauja su ilgiausios tie- 
sės kubu kaip 1 su 3. 

Jų kubų suma santykiauja su ilgiausios tiesės ketvirtuoju 
laipsniu kaip 1 su 4. 

Natūrinių skaičių progresijos, prasidedančios vienetu, bend- 
roji taisy klė: 

Kurio nors tiesių skaičiaus vienodų laipsnių suma santykiauja 
su ilgiausios iš tų tiesių sekančiu laipsniu kaip vienetas su to 
laipsnio rodikliu. 

Aš nesustosiu ties kitais atvejais, nes Čia ne vieta juos nagri- 
nėti. Pakaks to, kad populiariai suformulavau prieš tai nurodytas 
taisykles. Nesunku nustatyti ir kitas, remiantis principu, jog iš- 
tisinis dydis nepadidéja, *pridéjus prie jo bet kurį skaičių že- 
mesnės eilės dydžių. 

Pavyzdžiui, taškai nė kiek nepailgina tiesių, tiesės nepadidina 
plokštumų, plokštumos — kūnų. Arba (norint pereiti prie skai- 
čių, kaip ir dera aritmetikos traktate) pirmieji laipsniai nieko ne- 
duoda, lyginant su kvadratais, kvadratai — lyginant su kubais 
ir kubai — lyginant su kvadratų kvadratais. Taigi žemesnės eilės 
kiekybių reikia nepaisyti kaip nulių. 

Aš norėjau pridėti tas kelias pastabas, žinomas tiems, ku- 
riems tenka susidurti su nedalomaisiais, kad atskleisčiau tą vi- 
suomet susižavėjimą keliantį ryšį, kuriuo vieningoji gamta su- 
sieja iš pažiūros labai tolimus daiktus. Tokį ryšį matome iš šio 
pavyzdžio, kuris rodo, kad ištisinių dydžių apskaičiavimas susi- 
jes su skaičių laipsnių ۵ ۰ 

Ši pabaiga yra vienas meistriškiausių XVII amžiaus mate- 
matinės literatūros puslapių. Dėstymo aiškumu ir vaizdumu ji 
prilygsta Paskalio fizikos traktatams. Žodį „suma“ Blezas prak- 
tiškai vartoja ta reikšme, kuria šių laikų matematikoje varto- 
jama integralo sąvoka; be to, Blezo suformuluota taisyklė, pagal 
kurią bet koks skaičius žemesnės eilės dydžių yra atmestinas, 
lyginant su aukštesnės eilės dydžiais, yra ypač efektyvi bega- 
linių mažybių analizei. Dėl to Paskalį galima laikyti vienu iš 
pradininkų ribų teorijos ir begalinių mažybių analizės, kurios 
yra diferencialinio ir integralinio skaičiavimo pagrindas. Paga- 
liau grynai matematinis ištisinių dydžių eilių išskyrimas, perkel- 
tas į filosofijos sritį, pasirodo esąs labai svarbus suprasti „,„Min- 
tyse" aprašomai būties sferų hierarchijai: materijos sferos, dva- 
sios sferos ir gailestingumo sferos... 

1654 metai buvo trisdešimtmečiui Paskaliui ypač vaisingi 
moksliniu požiūriu. „Laiške Paryžiaus akademijai“ jis pateikia 

platų analitinį savo išspausdintų ir neskelbtų matematikos darbų 
sąrašą: „Šiuos darbus, žymieji mokslininkai, aš įteikiu jums arba 
jums juos grąžinu: iš tikrųjų aš laikau tarsi priklausančiais jums 
tuos iš jų, kurie nebūtų buvę mano, jei aš nebūčiau susiforma- 
vęs tarp jūsų“. Paskalis, vos pats tai nujausdamas, „grąžino“ 
savo darbus ne tik pagarbiai metaforiška prasme. 1654 metai 
jam tapo lemtingų permainų metais; tuomet jis pasitraukė nuo 
jį suformavusios aplinkos mokslinių problemų (atsisakė ketini- 
mo suredaguoti „Laiške...“ išvardytus darbus ir skelbti jau pa- 
rengtus spaudai), kritiškai įvertino savo ir savo aristokratiškos 
aplinkos gyvenseną. 
Šio naujo vertinimo rezultatai aiškiai matyti „Mintyse“, 

„Mintyse“ yra samprotavimų apie žmogaus skurdumą, kurie 
sudaro glaudžiai susietų grandžių vidinę sistemą. Tos grandys 
yra lyg ir koks iliuzorinio aukštuomenės egzistavimo, slepian- 
610 tikrąją būtį, nepralaužiamas ratas: paviršius — regimybė — 
laimė — pramoga — savimyla. Jei žmogus yra savimyla, tai jo 
gyvenimui, be abejo, būdingi ir visi kiti šios sistemos atributai. 
Jeigu jis siekia laimės, tai neišvengiamai yra savimyla, orientuo- 
Jasi į regimybę, paviršių ir t. t. Kad ir nuo kurios grandies pra- 
dėtume, tuojau nutįsta ir visa likusi grandinėlė. Tačiau laimė 
šioje grandinėlėje vaidina svarbiausią vaidmenį. 

Laimės troškimas — tai netobulos žmogaus valios pirmapra- 
dis impulsas. „Visi be išimties žmonės ieško laimės; nors ir la- 
bai įvairiais būdais, bet visi veržiasi į šį tikslą. O kad vienas 
eina į karą, kitas neina,— tai priklauso nuo vieno ir to paties 
siekimo, būdingo jiems abiem, tačiau lydimo skirtingo požiūrio 
į laimę. Net mažiausios valios pastangos yra nukreiptos ne kur 
kitur, o tik į šį objektą“. 

O kas gi yra laimė? Laimė yra tai, kas teikia didžiausią ma- 
lonumą ir apima visus žmogaus gebėjimus (prancūzų kalboje šis 
žodis turi laiko atspalvį — laimė pažodžiui yra geras metas), lai- 
mė yra siekimas ramybės, turint tai, ko trokšti. Net filosofai, 
kurie neigė išorinę gerovę, turėjo, kaip sakė Paskalis, 288 skir- 
tingas nuomones apie aukščiausią gėrį. To, ko žmogus trokšta, 
Blezo stebimoje -aukštojoje visuomenėje buvo siekiama, orien- 

tuojantis į išvaizdą ir regimybę, stengiantis užpildyti ir papuošti 
žmogaus būties kevalą, pritaikyti jį prie įvairių bendravimo 
sierų ir parodyti, kad visi matytų: 

„Mes trokštame gyventi įsivaizduojamą gyvenimą kitų min- 
tyse ir dėl to kiek galėdami stengiamės kitiems pasirodyti. Mes 
nuolat rūpinamės papuošti ir išsaugoti tą įsivaizduojamą būty- 
bę, ignoruodami tikrąją...“ 

»Zmogaus gyvenimas yra ne kas kita, kaip nuolatinė iliuzija; 
žmonės nieko daugiau ir neveikia, tik apgaudinėja vienas kitą 
ir pataikauja vienas kitam...“ 

„Žmonės linkę maskuoti ir perrenginėti prigimtį. Nebėra ka- 
raliaus, popiežiaus, vyskupų: jų vietoje atsirado „šviesiausiasis 
monarchas" ir t. t.; nebėra Paryžiaus, o yra „karalystės sosti- 
nė"...* 

„Mes esame ne kas kita, kaip melas, veidmainystė, priešta- 
ringumas, mes slepiamės patys nuo savęs, persirenginėjame 
patiems sau...“ 

Paskalis pastebi, kad žmonių poelgius daugiausia lemia pa- 
viršius, išorė, išvaizda. Už gilų, turiningą gyvenimą žmonės la- 
biau vertina reputaciją, miražą, neturintį jokio realumo. Ir ,,pa- 
dorusis žmogus“ sumaniai naudojasi šia elgesio savybe, mikliai 
žaisdamas nuomonių ir malonių pojūčių muilo burbulais. Pama- 
tytas aukštuomenės salonų gyvenimo ypatybes Paskalis projek- 
tuoja į platesnį savo laikų socialinių reiškinių ratą. Stebėdamas 
tėvo tarnybinę aplinką ir savo gydytojus, Paskalis prieina išva- 
dą, jog prancūzų teisėjai gerai supranta, ką reiškia didingos 
dekoracijos — raudonos mantijos ir šermuonėlių kailiai, į ku- 
riuos susisupstę jie atrodo kaip pūkuoti katinai; įspūdingi rū- 
mai, kuriuose jie teisia. O gydytojams būtinai reikia sutanos, 
mokslų daktarams — keturkampės kepuraitės ir dukslios manti- 
jos, be kurių „jie niekada neapgautų publikos, negalinčios atsi- 
spirti prieš tokį tikrą įrodymą... Vieni tik kariškiai nėra taip 
perrengti, nes jų tikroji paskirtis remiasi jėga, o ne apsime- 
timu". 

Taigi išpuoštas paviršius, iliuzija turi savo galią, pagrįstą 
vaizduotės ypatybėmis, mažmožį paverčiančiomis didžiu dalyku: 
karaliuje ir „sultone, savo seralyje apsuptame keturiasdešimties 
tūkstančių janyčarų“, sunku pamatyti žmogų, po elegantiškais 
apdarais nelengva įžiūrėti nuilsusį kūną, o po blizgančiu pokal- 
bio korsetu — tuščias mintis ir išglebusią sielą: „mūsų protą 

nuolatos apgauna išorinių požymių nepastovumas". Esama ir 
slapto tikslo, kurį akcentavo ševaljė de Merė,— veržimosi į lai- 
mę, kuri neišvengiamai atsiranda, kai žmogus visą dėmesį sutel- 
kia į savo egzistencijos lukštą, į ramybę, atsirandančią užval- 
džius vieną ar kitą būties fragmentą. 

Tačiau paviršutinė ramybė, kurią teikia užvaldyta dalis, Pas- 
kalio stebimame aukštuomenės gyvenime užėmusi visumos 
vietą, užstojusi tą visumą ir trukdžiusi jai pasireikšti, tokia atro- 
do tik iš pažiūros, nes dalis yra nepastovi, dūlanti ir praeinanti, 
o fragmentiška būtis, išskirta iš visumos, yra nuolat kurstoma, 
bet galiausiai išsisklaidanti iliuzija: ramybę nuolat drumsčia rū- 
pesčiai, kančios ir, svarbiausia, neišvengiama mirtis. Taigi lai- 
mė, kurios ryškiausias simbolis yra ramybė, iš vidaus pasirodo 
esanti labiausiai nerami būsena. 

Iš paviršiaus nematoma, tačiau kiekvieno reiškinio gelmėje 
slypinti mirtis yra svariausia priežastis, dėl kurios neįmanoma 
tikroji laimė. Juk „paskutinis veiksmas yra kruvinas, nors ir 
kokia puiki būtų komedija visais kitais atžvilgiais. Galų gale 
beria tau ant galvos žemę, ir jau visiems laikams“. Kad ir ko- 
kiais narsuoliais dėtumėmės, sako Paskalis, tai galas, tykantis ir 
paties gražiausio pasaulyje gyvenimo. Taigi natūraliau būtų 
susimąstyti apie savo tikrąją padėtį, apie savo egzistavimo iš- 
takas ir tikslą, negu jaudintis dėl tuščių ir atsitiktinių dalykų. 
Tačiau iš pat vaikystės, tęsia savo mintį Paskalis, žmones slegia 
rūpesčiai dėl garbės ir laimės, ir jeigu jiems lieka laiko poilsiui, 
tai patariama panaudoti jį pramogoms, žaidimams, nuolatos ir 
visapusiškai rūpintis pačiais savimi. Reikia tik iš jų visa tai at- 
imti, ir jie pamatys patys save, susimąstys apie tai, kas jie yra, 
iš kur atėjo, kur eina. Tačiau atsisakyti savo darbų ir pamatyti 
tikrąją teisybę žmogus nenori. Paskalis, turėdamas galvoje, ži- 
noma, savo aukštuomenės draugus, sako, jog kai kurie žmonės 
būna nenatūraliai apakę ir gyvena, nekvaršindami galvos klau- 
simais, kas yra žmogus ar sielos nemirtingumas; užuot tai darę, 
žaidžia piketą ir net giriasi tokiu savo elgesiu. Tačiau „jie visiš- 
kai kitaip žiūri į visus kitus dalykus, jie bijo tikrų niekų, jie 
stengiasi juos numatyti, jie juos nujaučia; ir štai tas pats zmo- 
gus, kuris dieną naktį šėlsta bei sielvartauja dėl kokios nors 
prarastos tarnybos ar tariamo įžeidimo, žinodamas, jog viską 
praras atėjus mirčiai, dėl to nė kiek nesirūpina ir nesijaudina. 
Pasibaisėtina matyti, kaip vienu metu ta pati širdis būna jautri 

nickniekiams ir keistai nejautri svarbiausiems dalykams. Ne- 
gali suvokti, kokia visagalė jėga taip aptemdo ۰ 
Moralinio epikūrizmo ir hedonistinio žmogaus siekimo užval- 
dyti kurią nors jį supančio gyvenimo dalį svarbiausia yda Paska- 
lis laiko abejingumą savo būties Zuvimui ir svarbiausių savo 
egzistencijos problemų užmiršimą. Visiškai aiškus čia ir laimės 
vaidmuo: nors ji nėra tapati su svarbiausiomis būties proble- 
momis, vis dėlto turi pakankamai galios nuo jų atitraukti ir nu- 
tolinti. Laimės vaikymasis yra nesulaikomas bėgsmas nuo mir- 
ties, kuris galiausiai virsta trypčiojimu vietoje. ,,Padorusis žmo- 
gus" stengiasi pamiršti mirtį, tvarkyti savo gyvenimą taip, tarsi 
mirties visai nebūtų, nes ji yra kažkur labai toli ar pernelyg arti 
(kautynės, dvikova), taigi skausmas ir kančia nespės prislėgti 
sąmonės. Juk „lengviau mirti, kai apie tai negalvoji, negu gal- 
voti apie mirtį, net kai ji mums negresia“. Aš norėčiau, sako 
Paskalis, perteikdamas vieno aukštuomenės laisvamanio mintį, 
netikėtai ir be baimės patirti tokį svarbų įvykį kaip mirtis ir 
pasitikti ją pamažėl, nežinodamas, kas manęs laukia amžinybė- 
je... „Žmonės, negalėdami išsivaduoti iš mirties, skurdo, nežinios 
ir norėdami būti laimingi, ryžosi visai apie tai negalvoti". 
Paskalio nuomone, tariamai laimingo lengvabūdiško gyve- 
nimo svarbiausia varomoji jėga yra pramoga, kuri savotiškai 
pad'dina regimybės reikšmę ir neįžvelgiamai užstoja svarbiausių 
problemų gelmes. Žmogus, samprotauja Paskalis, negali ramiai 
gyventi namie, nes tada jam tektų susimąstyti apie neišvengia- 
mas nelaimes, apie savo apgailėtiną būklę, apie mirtį, apie kurią 
galvoti be galo sunku. „Dėl to ieškoma ne tylaus ir romaus už- 
siėmimo, teikiančio galimybę galvoti apie mūsų nelaimingą būk- 
lę, o maišaties, kuri išblaško tokias mintis ir mus palinksmina". 
Nuolatinių vargų supratimas instinktyviai verčia žmogų ieškoti 
pramogų ir užsiėmimų ne savyje, o kitur. Ir svarbu ne tų pra- 
mogu ir užsiėmimų rezultatas, o pats dėmesio atitraukimo nuo 
minčių apie save procesas. Juk medžiotojui svarbu medžioklė, 
o ne laimikis, karjeristui — ne pareigos, o veikiau rūpesčiai ir 
nerimas, kurie užtemdytų jį supančių nelaimių vaizdą, lošėjui — 
ne tik išlošimas, bet ir žaidimas. Tačiau ir pareigos, ir laimikis, 
ir lošimas žmogui yra būtini. „Reikia, kad jis užsidegtų, apgau- 
dinėtų pats save, manydamas, jog būtų laimingas, išlošęs tai, ko 
nenorėtų imti, jei jam būtų duodama su sąlyga nelošti...“ Taip 
ima be paliovos suktis tariamojo savim pasitenkinimo ratas, nes 

ramybés siekiama judéjimu, jaudinimusi, kova su kliütimis. Ta- 
čiau pašalinkite tas kliūtis, ir „tikroji ramybė pasidarys nepa- 
keliama". 

Juk „ką reiškia būti superintendantu, kancleriu, pirmuoju 
prezidentu? Tai reiškia turėti savo žinioje daugybę žmonių, ku- 
rie susirenka iš visų kraštų, kad tau nepaliktų nė valandos per 
dieną pamąstyti apie save patį. Ir kai šie orūs ponai patenka į 
nemalonę, kai išsiunčiami į kaimą, jie greitai darosi apgailėtini 
ir bejėgiai, nes niekas jau nebetrukdo mąstyti apie save“. Net 
jo karališkąją didenybę, esantį socialinės piramidės viršūnėje, 
galima palyginti su žmogumi, kuris stengiasi nematyti sunkių 
nelaimių bei vargų ir nutaria, kad jo visas rūpestis yra gražiai 
šokti. Tegu karalius lieka, sako Paskalis, be pasismaginimų, be 
draugijos, be šokių ir žaidimų su kamuoliu, be medžioklės, ir jūs 
pamatysite, jog „karalius be pramogų yra didžiai nelaimingas". 
Net savo paties didybė nepaguos jo be tų žaidimų. Dėl to apie 
karalių ir knibžda žmonių, kurie rūpinasi, kad po darbų jis bū- 
tinai turėtų pramogų. 

„Vienintelis dalykas, kuris guodžia mus nelaimėse, yra pra- 
moga, tačiau kartu ji yra didžiausia mūsų nelaimė. Kadangi ji, 
svarbiausia, trukdo mums mąstyti apie save ir nepastebimai žu- 
do. Be jos mus imtų kamuoti nuobodulys, o tai priverstų mus 
ieškoti, kaip tvirčiau prieš jį atsispirti. O pramoga linksmina 
mus ir verčia visai nepastebimai artėti prie mirties". 

Pramoga Paskalio supratimu yra ne tik epikūrietiškai laimin- 
go gyvenimo stiliaus ypatybė, ne tik „paviršinės estetikos“ atri- 
butas. Tai yra pseudoaktyvi ir mistifikuojanti priemonė, truk- 
danti žmogui matyti savo tikrąją padėtį, švelninanti prieštara- 
vimą tarp jo būties skurdo ir didybės. Pramoga buvo hedonistinio 
naujųjų laikų inividualizmo skiriamasis bruožas. Susitelkimas 
vien į save, negana to, į savo paviršutinišką būtį, neišven- 
giamai kelia žmogui nerimą, nuovargį, nuobodulį, kurie ga- 
liausiai yra ne kas kita, kaip tikslo ir ateities neturintis lauki- 
mas. Pramogos žmogui reikia tada ir tik tada, kai jis pasijunta 
netekęs tvirtos atramos autonomiškame ir izoliuotame savo vi- 
daus pasaulyje. „Nieko nėra žmogui sunkiau, kaip iškęsti visiš- 
ką ramybę — be aistrų, be darbo, be pramogos, be jėgų eikvo- 
Jimo. Jis tada pajunta savo niekingumą, bejėgiškumą, priklau- 
somybę, silpnybę, tuštumą. Ir tuojau pat iš jo sielos gelmių iš- 

kyla nuobodulys, niürumas, liūdesys, graudulys, apmaudas, 
neviltis". 

Nuobodžiaujančio ir besilinksminančio žmogaus pesimizmui, 
kaip žinoma, buvo skirta ilgai gyvuoti vėlesnėje Europos, ir ne 
tik Europos, istorijoje. Stebėdamas savo pažįstamus iš aukštosios 
visuomenės (jų ryškus pavyzdys buvo Mitonas), Paskalis suge- 
bėjo apibūdinti dar užuomazgoje esantį reiškinį, kurį nulėmė 
žmogaus užsisklendimas savyje ir jo orientacija į paviršutinišką 
epikūrietišką egzistavimą, atskleisti visas šios sąvokos ypatybes: 
pramoga ne tik užgožia tiesą ir atitraukia nuo jos žmogų, bet ir 
išblaško jo tikrąją esmę, versdama išeikvoti jėgas ne gyveni- 
mui, o jo apgaulingoms dekoracijoms. Prie to nemažai prisideda 
ir kai kurios žmogaus sąmonės ypatybės. 

Kiekvieno žmogaus vidiniame pasaulyje, Paskalio manymu, 
yra du Aš: įcentrinis, mylintis save būtyje, ir išcentrinis, ma- 
tantis būtį savyje, nesantis Aš tikrąja to žodžio prasme ir tiesiog 
priešingas pirmajam. Antrasis Aš — tai gelmė žmogaus dvasios, 
kurioje paliko pėdsakus bendras visų žmonių likimas ir kuri per 
tą likimą suartina žmones vieną su kitu. O save mylintis Aš yra 
savotiška žmogaus psichikos dalis, jos paviršius. Savimylai yra 
svarbiausia regimybė, tai, kuo Aš skiriasi nuo kitų. Mes puose- 
lėjame savo pamėgtas talentų ir nuopelnų nuospaudas, didžiuo- 
jamės titulais ir apdovanojimais, ir Aš rašytojas, Aš mokslinin- 
kas, Aš karalius ir t. t. nustelbia Aš žmogų. Žmonės trokšta, sako 
Paskalis, parašyti eilėraščių, pasistatyti namus, pasidaryti kara- 
liumi, nesusimąstydami apie tai, ką reiškia būti karaliumi, ką 
reiškia būti žmogumi. Ir vėl atskirasis, paviršutinis, savimyla 
Aš ne tik nustelbia giluminį Aš, susijusį su būties šaknimis, o 
per tas šaknis — su kitais žmonėmis, bet ir padidina iliuzinio 
egzistavimo regimybės reikšmę, kito ir savo paties akyse siekia 
įtvirtinti dalį, atskirybę kaip visumą, kartu nutoldamas nuo bū- 
ties platybės, totalumo ir gilumos savyje bei aplinkos gyvenime. 
„Žmogiškojo Aš savimeilės įgimta savybė yra mylėti tik save ir 
žiūrėti tik savęs. Savimyla žmogus nori būti didis, laimingas, 
tobulas, o mato, jog yra mažas, apgailėtinas, pilnas netobulumų; 
nori, kad kiti žmonės jį mylėtų ir gerbtų, o mato, kad jo trū- 
kumai pelno vien jų pasidygėjimą ir panieką. Tasai keblumas, 
iš kurio negali išsivaduoti savimyla žmogus, pažadina jame la- 
biausiai nusikalstamą, kokią tik galima įsivaizduoti, aistrą: jis 
pajunta mirtiną neapykantą tiesai, kuri jam prieštarauja ir kuri 

atskleidžia jo ydas. Jis norėtų tą tiesą sunaikinti, bet negali jos 
sugriauti pačiame savyje, dėl to kiek galėdamas griauna savo ir 
kitų sąmonėje; kitaip tariant, savimyla žmogus iš kailio neriasi, 
kad nuslėptų savo trūkumus nuo kitų ir nuo paties saves, jis ne- 
gali pakęsti, kad kiti juos matytų ar jam primintų...“ 

Čia matome dar vieną, psichologinį, laimės pamatą ir įprastą 
„padoriojo žmogaus“ mistifikaciją. Traktate apie padorumą Mi- 
tonas rašė: „Norint tapti laimingu, dedant tam mažiausiai pa- 
stangų, ir nė kiek nebijoti, kad ta laimė pradings, reikia viską 
daryti taip, kad kiti būtų išvien su mumis. Padorumas ir yra toks 
atsargus ir atidus požiūris į savo bei kitų laimę. Jis yra ne kas 
kita, kaip gerai sureguliuota savimeilė“. Taigi laimė, hedonisti- 
nis aukštuomenės altruizmas, pasirodo esą rafinuota ir užmas- 
kuota savimeilės forma, noras išvengti svarbiausių žmogaus 
egzistencijos problemų. Ir toji paslėpta laimingo žmogaus savi- 
meilė pasireiškia nereagavimu į svetimą skausmą, užmiršimu ry- 
šių su bendražmogiškuoju likimu. ,Padorieji žmonės“ — tai sa- 
votiškos monados, kurių širdies langai yra užkalti, o praviros 
tik proto durų sąvaros, nes norint būti laimingam, ševaljė de 
Merė žodžiais, reikia turėti šviesią galvą ir labai nejautrią širdį. 
Čia pasireiškia dar vienas aspektas subtilaus, skvarbaus ir mik- 
laus proto, kuris yra ypatingas paviršutiniškos akimirksnio lai- 
més kūrimo ir egoistiško Aš patenkinimo instrumentas. Tačiau, 
pastebi Paskalis, niekam tikęs toks delikatumas, kuris verčia 
žmogų, bendraujant su kitais, menkinti jų trūkumus, apsimeti- 
nėti, jaukti peikimus su gyrimais, visaip išsisukinėti, kad jų ne- 
įžeistų. 

Paskalio nuomone, aukštuomenės altruizmu ir maloniu elge- 
siu dangstoma savimeilė yra vien nusigręžimo nuo tiesos pa- 
kopa. „Egoizmas yra neapkenCiamas".—,Bet juk jūs, Mitonai, jį 
slepiate, nors taip jo neatsikratote; vadinasi, jūs esate visų ne- 
apkenčiamas".—,,Visai ne taip: kas yra, kaip mes, paslaugus 
visiems žmonėms, tas neturi pagrindo mūsų neapkęsti“.— „Tai 
būtų teisybė, jei egoizme neapkęstume tik to nepasitenkinimo, 
kurį jis mums sukelia. Bet jei aš nekenčiu jo dėl to, kad jis ne- 
teisingas, kad jis save daro visa ko centru, tai aš visuomet jo 
neapkęsiu... Jūs pašalinate jo grasumą, bet paliekate neteisin- 
gumą; tuo būdu jūs nedarote jo maloniu tam, kas neapkenčia 
neteisingumo, o darote jį maloniu tik neteisingiesiems, kurie jau 

nelaiko jo priešu; vadinasi, jūs liekate reteisingas ir galite įtikti 
tik neteisingiesiems“. 

Mintis apie pretenzingos savimeilės principų netikrumą ir 
nepagrįstumą, apie joje slypintį neteisingumą daug sykių įvai- 
riais variantais kartojama svarbiausiame Paskalio veikale. Ne- 
galima manyti, sako Paskalis, tarsi mes būtume verti, kad kiti 
mus mylėtų. Tuo tarpu toks palinkimas yra mums įgimtas, vadi- 
nasi, mes gimstame neteisingi, nes kiekvienas rūpinasi tik savi- 
mi. Ir sunku rasti žmogų, kuriam savi reikalai rūpėtų mažiau už 
visa kita pasaulyje, kuris savo paties gerovės, savo laimės ir 
savo gyvenimo trukmės nelaikytų svarbesniais už visų kitų ge- 
rovę ir laimę. Tačiau tokia padėtis, rašo toliau Paskalis, prieš- 
tarauja bet kokiai tvarkai: reikia siekti bendro tikslo, o polinkis 
į save patį yra visokios netvarkos pradžia, ar tai būtų kare, 
ūkyje ar atskirame žmogaus kūne. Ir „kas nesibodi savimeile, 
tuo instinktu, kuris skatina žmogų save dievinti, tas yra visiškai 
aklas. Nejaugi nematome, jog tai yra visai priešinga teisingumui 
ir teisybei?.. Tai aiškių aiškiausia neteisybė, kuri yra mums įgim- 
ta ir kurios privalome, nors ir negalime, atsikratyti“, 

Taip, manė Paskalis, reikia padaryti visa, kas galima, kad 
atsikratytume tos „aiškių aiškiausios neteisybės“ (o juk jis gerai 
pažinojo visas žmogaus savimeilės ypatybes) ir išvis ištrūktume 
iš nepralaužiamo iliuzinės egzistencijos rato. O kaip tik į tokį 
ratą Blezas pasijuto patekęs aukštuomenės laikotarpiu, šiek tiek 
veikiamas jos gyvenimo atmosferos. Tačiau kuo stipriau jį vei- 
kė ta atmosfera, tuo labiau jo dvasioje ryškėjo dar ne visai išny- 
kusi 1646 metų „atsivertimo“ palikta žymė, didėjo pasidygėji- 
mas savo gyvenimo netobulumu, vis labiau plieskėsi vidiniai 
prieštaravimai, 

Apie Blezo būklę tuo metu galima spręsti iš nedidelio trak- 
tato „Apie nusidėjėlio atsivertimą“, jo parašyto 1655 metų pra- 
džioje. Kai dievas iš tikrųjų prisiliečia prie mūsų sielos, sakoma 
jame, siela visai kitomis akimis pradeda žiūrėti į viską, kas že- 
miška, ir į pačią save. Tas naujas žvilgsnis sukelia jai laimę ir 
sąžinės priekaištus, sutrikdančius anksčiau turėtą ramybę, kurią 
ji patirdavo, mėgaudamasi ją sužavėjusiais daiktais. 

Tačiau ir pamaldumo valandos sielai suteikia dar daugiau 
kartybės bei nerimo negu pasaulio tuštybė. Viena, matomų daik- 
tų aiškumas ją labiau patraukia nei pasikliovimas nematomais, 
o antra — nematomų tvirtumas apima labiau nei matomų nie- 
kybė. Taigi matomų regimybė ir nematomų tvirtumas rungiasi 
dėl sielos prieraišumo: vienų tuštybė ir kitų nematomumas su- 
kelia jos priešiškumą. Dėl ankstesnių, ilgai trukusių ir naujai 
patirtų įspūdžių sieloje kyla netvarka ir sąmyšis. 

Ji žiūri į žūti pasmerktus daiktus kaip į nykstančius ir net 
jau išnykusius, ją apima siaubas, pagalvojus, kad sunyks visa, 
ką ji labiausiai mylėjo, brangino bei puoselėjo, ir pradeda ma- 
tyti, kad viskas pasaulyie yra niekai: dangus, žemė, protas, kū- 
nas, tėvai, draugai, priešai, gėrybės, skurdas, klestėjimas, svei- 
kata, liga ir pats gyvenimas. Siela pradeda stebėtis, kokia apa- 
kinta ji buvo iki tol, ir dėl to nustebimo ją apima išganingas 
susijaudinimas: ji supranta, jog nepaisant nei skaičiaus, nei-auto- 
riteto žmonių, gyvenančių žemiškaisiais rūpesčiais ir savo gero- 
vę grindžiančių auksu, mokslu, pagarba bei panašiais dalykais, 
bet kokios gėrybės prarandamos su mirtimi ir dėl to nėra tikros. 
Ieškodama tikrųjų, tai yra amžinųjų gėrybių, kurių neranda nei 
savyje, nei aplink save, siela pakyla virš žemiškų esybių ir dan- 
gaus. Siela džiaugiasi, kad surado gėrybę, už kurią aukštesnio 
nieko nėra ir kurios niekas negali pagrobti, kol jinai jos trokšta. 

Sielos džiaugsmo metas, apie kurį rašo Blezas, ateis vėliau. 
1653 metų pabaigoje jis pasijuto blogiau, visą laiką buvo kaž- 
koks prislėgtas, jį kamavo sąžinės graužatis. Paskalis labai krim- 
tosi, kad nepaklausė prieš aštuonetą metų jo sieloje prabilusio 
balso, kad nepajėgė nugalėti mokslo žinių troškimo, garbėtroš- 
kos ir prisirišimo prie savojo Aš, tai yra visų tų libido pasireiš- 
kimų, apie kuriuos rašė Jansenas. Pamažu jo sieloje atsirado 
kažkokia maudžianti tuštuma, ir jis ėmė jausti vis didėjantį prie- 
šiškumą aukštajai visuomenei. 1654 metų gruodžio 8 dienos laiš- 
ke seseriai Žaklina rašo, jog jau daugiau kaip metai brolis su 
didžia panieka žiūri į aukštuomenę ir dėl to, turint galvoje ūmų 
Blezo būdą, gali kilti ekscesų. Tačiau santūrus brolio elgesys 
verčia tikėtis kitokių rezultatų... 

Iš tiesų nauji Paskalio jausmai išoriškai nepasireiškė, bet 
permainos aiškiai brendo. 1654 metų rugpjūčio 17 dieną Blezas 
išsinuomoja kitą butą, Franso Buržua Sen Mišelio gatvėje, o 
spalio 1 dieną persikelia į jį, nutraukdamas dalį savo ryšių su 

aukštuomene. Nesiliauja jo vizitai į Port Rojalį, tokie dažni ir 
ilgi, jog Žaklinai atrodo begaliniai. Blezas atskleidžia seseriai 
savo dvasios sąmyšį. Sent Eufemija, kuri sielodavosi dėl savo 
brolio žemiškų polinkių, jautriai gilinasi į jo abejones ir kan- 
čias, karštai pritaria jo siekiams. „AŠ tik sekiau paskui jį — pri- 
sipažįsta Žaklina Žilbertai — nesiimdama jokių įtikinėjimų“. 
Pamažu Blezo elgesys neatpažįstamai pasikeičia. ,,AS pastebiu, 
rašo Žaklina laiške giminėms į Klermoną,— koks jis romus ir 
nuolankus, net su manim, ir tai mane stebina... Aiškiai matyti, 
jog čia jau reiškiasi ne įgimti jo bruožai... Tegu visa tai lieka 
jam paslaptis...“ Tačiau jai kelia nerimą pernelyg didelis Blezo 
savarankiškumas, jo vengimas kam nors paklusti ir delsimas iš- 
sirinkti dvasios vadovą. 

Taip, Paskalis pamiršo matematiką, beveik neišeina iš baž- 
nyčios, nesiskiria su Evangelija, bet širdgėla, abejonės ir netik- 
rumas jį dar labiau kankina. Vidinė kova pasiekia kulminaciją. 
Jis gerai supranta, jog būtina daryti staigų posūkį, bet šio gry- 
nai intelektualinio įsitikinimo dar nešildo jausmas. „Širdis jau- 
čia Dievą, o ne protas“, — rašys jis vėliau „Mintyse“. 

O tuo tarpu Paskaliui vis labiau aiškėja, kad tiesa, kurios jis 
visuomet ieškojo, yra už jį supančio gyvenimo ribų. Tomis die- 
nomis ir mėnesiais jis jautėsi panašiai kaip ir per „pirmąjį atsi- 
vertimą“, pirmiausia, jautė slegiantį nusivylimą žmonėmis, su 
kuriais jis pastaraisiais metais bendravo. Jį erzino ne tik gobšus 
jų puolimas prie turtų, pasisekimo, malonumų vaikymasis, bet ir 
kiekviena jų elgesio, galvosenos, kalbėsenos smulkmena. Jam 
buvo gėda, kad taip ilgai buvo susigundes jų gyvenimo stiliumi. 

Daugelis Paskalio biografu, aprašydami šias, galbūt kulmina- 
cines viso jo gyvenimo dienas, iš tradicijos mini vadinamąjį 
„atsitikimą ant Neji tilto“, jų manymu, davusį išorinį impulsą 
parašyti garsiajam Paskalio ,„Memorialui". 

Trumpai papasakosime apie „atsitikimą ant tilto“, remdamie- 
si pirmuoju (padarytu praėjus daug laiko nuo Paskalio mirties) 
jo aprašymu, vėliau daugybę kartų perpasakojant visaip belet- 
ristiškai išmargintu. Kartą Paskalis su draugais važinėjęsis po 
Paryžiaus apylinkes ketvertu ar šešetu arklių pakinkyta karieta. 
Netoli Neji kaimo ant tilto pirmieji arkliai staiga pamatę, kad 
nėra turėklų, ir nugarmėję į upę, nutraukdami pakinktus. Ka- 
rieta per stebuklą susituréjusi ant tilto krašto. Tas įvykis „pri- 

vertė Paskalį nutraukti pasivažinėjimus ir gyventi visiškai užsi- 
darius". 

Kai kurie biografai šį siužetą „praturtino“ psichologinėmis 
detalėmis: neva Paskalis karietoje netekęs sąmonės, neva nuo 
tos dienos jam prasidėjusi chroniška nemiga su galvos skaus- 
mais ir erdvės haliucinacijomis (baimė įkristi į prarają). 

Bet ar iš tikrųjų buvo jo gyvenime „atsitikimas ant Neji 
tilto"? Autoritetingiausios šiais laikais Prancūzijoje išleistos 
Paskalio biografijos (J. Mesnard. Pascal. Paris, 1951) komenta- 
ruose sakoma, jog tą nelemtą įvykį aprašęs kažkoks anonimas, . 
kuris apie jį girdėjęs iš klebono Arnulio de Sen Viktoro lūpų, 
šis savo ruožtu girdėjęs jį iš prioro de Bariono, o jau tas — iš 
ponios Perjė, Blezo sesers. Tačiau nei Žilberta Perjė brolio bio- 
grafijoje, nei kuris kitas iš jo amžininkų kažkodėl to įvykio ne- 
mini, nors atrodytų, jog dėl jo svarbumo ir nepaprastumo jie 
nieku būdu neturėtų jo nutylėti. 

Taigi šių laikų literatūra apie Paskalį „atsitikimo ant tilto“ 
nelaiko visai tikru Paskalio biografijos faktu. Negana to, šis 
legendinis epizodas nelaikomas ir lemiamosios Paskalio dvasinio 
gyvenimo permainos paaiškinimu, psichologine prielaida. Taip 
pat yra ir su nelemtosiomis haliucinacijomis (populiariose bio- 
grafijose ir iki šiol galima rasti parašyta, neva Paskalis, sėdė- 
damas su draugais už stalo, pasislinkdavęs su kėde prie pat kai- 
myno, „Kad neįkristų į prarają“). 

Iš viso mėginimus paaiškinti dramatiškiausią Paskalio pa- 
saulėžiūros lūžį jo psichikos anomalijomis reikia laikyti abejo- 
tinais. Mes esame absoliučiai įsitikinę, jog Paskalis niekada — 
nei 1654 metais, nei vėliau, nei trumpam, nei ilgam — nebuvo 
»iSsikraustes iš proto“, praradęs nuovoką ir kad nuostabūs šio 
žmogaus mąstymo sugebėjimai niekada nebuvo jo apleidę. Kitas 
reikalas, kad įvairiais gyvenimo tarpsniais jis turėjo itin sudė- 
tingų sąskaitų su protu apskritai, tai yra su akivaizdziomis žmo- 
gaus proto galimybėmis. Galima pasakyti, kad mąstytojas Pas- 
kalis dažnai nesutardavo su protu — savo paties ir protu apskri- 
tai kaip kategorija, bet toje nesantaikoje jis visuomet būdavo 
protingas. neprarasdavo nuovokos ir blaivaus požiūrio. 

Tačiau grįžkime prie ,,Memorialo" parašymo aplinkybių. Tos 
aplinkybės, kaip ir pats tekstas, Paskalio parašytas 1654 metų 
lapkričio 23 dienos naktį, tapo žinomi tik po Blezo mirties. Žil- 
bertos namuose tvarkant velionio brolio daiktus, vienas iš tarnų 

aptiko Paskalio liemenėje kažką kieto. Liemene išardė ir rado 
pergamento ryšulėlį su įdėtu į jį popieriaus lapeliu. Apžiūrėjus 
paaiškėjo, kad tai yra juodraštis (popieriuje) ir švaraštis (perga- 
mente) rašto, dėl kurio vėlesnių šimtmečių biografai, filosofai ir 
teologai prirašys dešimtis puslapių polemikos, istorinių ir teolo- 
ginių samprotavimų. Raštą pavadins ,„Memorialu“, arba „Paska- 
lio amuletu“, ir daugelis tyrinėtojų jį įvertins kaip paskutinių 
penketo šešeto mąstytojo gyvenimo metų programą. 

Joks rimtas Paskalio raštų leidimas, joks biografijos tyrinė- 
tojas nenutyli dokumento teksto, žyminčio mokslininko likimo 
vingį. 


1654 DIEVO MALONĖS METAI 


Pirmadienis, lapkričio 23 diena, šventojo Klemenso pople- 
žiaus ir kankinio bei kitų kankinių diena. 

Šventojo kankinio Krizogono Ir kitų dienos išvakarės. Maž- 
daug nuo dešimtos su puse valandos vakaro iki pusės pirmos 
nakties. | 


UGNIS 


Abraomo Dievas, Izaoko Dievas, Jokūbo Dievas, 

bet ne Filosofų Ir mokslininkų Dievas. 

Tikrumas. Tikrumas. Jausmas, Džiaugsmas, Taika, 
Jėzaus Kristaus Dievas. 

Deum meum et Deum vestrum*, 

Tavo Dievas bus mano Dievas. 

Užmiršti pasaulį ir viską, išskyrus Dievą. 

Jį rasti galima tik ten, kur nurodo Evangelija. 
Žmogaus dvasios didybė. 

Teisingasis Tėve, pasaulis nepažino tavęs, o aš tave pažinau. 
Džiaugsmas, Džiaugsmas, Džiaugsmas, džiaugsmo ašaros, 
Aš išsiskyriau su juo. 

Dereliquerunt me fontem aque vivae**, 
Mano Dieve, nejaugi tu mane apleisi? 

Nebesiskirsiu su juo per amžius. 


* Mano Dievą Ir jūsų Dievą (lot.). 
** Likau atskirtas nuo gyvojo vandens šaltinio (lot.). 

Tai yra amžinasis gyvenimas, tegu pažins jie tave vienintelį 
tikrąjį Dievą ir tavo atsiųstąjį J. K. 
Jėzus Kristus 
Jėzus Kristus .—  — .— — O o o e 

Aš Išsiskyriau su Juo. Aš bégau nuo jo, išsižadėjau, nukry- 

žiavau ۰ 

Nebesiskirsiu su Juo niekada! 

Jį išsaugoti galima tik ten, kur nurodo Evangelija. 

Atsižadėjimas visiškas ir džiaugsmingas. 

Paskubomis karštligiškai virpančia ranka užrašytas mintis po 
keleto valandų Blezas rūpestingai perrašo į pergamentą, pridė- 
damas Biblijos ištraukų ir dar keletą eilučių: 

Visiškas nuolankumas Jėzui Kristui ir mano dvasios tėvui. 

Amžinas džiaugsmas už vieną pareigos įvykdymo žemėje 

dieną. 

Non obliviscar sermones tuos, Amen*, 


Kas tai yra? 

Per tris su viršum šimtmečių prisirinko daugybė atsakymų 
ir paaiškinimų: „regėjimo“ užrašas, nepaprasta naktinės eksta- 
zės stenograma, magiški burtažodžiai, „malda“, atkurta kliedesio 
haliucinacija, „aukštesniųjų jėgų“ įkvėpta pranašystė ir t. t. 
„Memorialas“ — ir tai iš karto krinta į akis — nei stiliumi, nei 
tuo labiau turiniu nepanašus nė į vieną iš iki šiol žinomų Pas- 
kalio kūrinių. Bet kartu tas nuostabus minties aiškumas, glaustu- 
mas ir vaizdingumas, kurį tyrinėtojai visuomet akcentuoja kaip 
vieną didžiausių Paskalio stiliaus privalumų, pasireiškia, kaip 
matyti, ir ,, Memoriale". Tai visai ne „sąmonės srautas“, įprastas 
XX amžiaus modernistinei literatūrai, ne alogiškos, krinkančios 
sąmonės paveikslėlis. Šia prasme yra reikšminga pati ,,Memo- 
rialo" pradžia, kur su gamtotyrininkui būdingu tikslumu užfik- 
suotas naktinės „ekstazės“ laikas. Kad ir koks žmogaus protui 
sunkiai suvokiamas būtų Paskalio išgyvenimas, mes matome; jog 
jis nė akimirką nenustoja buvęs mokslininkas, įdėmiai ir tarsi iš 
šalies stebintis, kas vyksta. Tai, kad po kurio laiko Paskalis šva- 
riai perrašo „ekstazės“ juodraštį, yra geriausias šio teiginio įro- 
dymas. Kartu jis tarsi leidžia „atvėsti“ jį sukrėtusiems įspū- 
džiams ir tik po to perrašo tekstą į pergamentą. 

Nors Paskaliui, kaip matėme, pavyko nuslėpti nuo amžininkų 


* Tebūnie neužmirštami tavo pamokymai. Amen. (lot.). 

„Memorialo“ tekstą, pats įvykis pasirodė esąs toks svarus, kad 
paliko žymę visame tolesniame jo gyvenime, dramatiškame Pas- 
kalio — aukštuomenės žmogaus ir mokslininko ginče su Paska- 
liu — vienuolyno įnamiu ir mąstytoju. 

„Memorialas“ turi ypatingą reikšmę Paskalio biografijai. 
Užtenka tik įsivaizduoti, kad jis niekada nebuvo aptiktas, ir Pas- 
kalio gyvenime neišvengiamai atsiranda savotiška neįžvelgiama 
sritis, kuri lieka mįslė tiek jo biografijos, tiek kūrybos tyrinė- 
tojui. Nors Paskalis paliko nemažai religinių tekstų, nė vienas 
jų taip neatskleidžia savo autoriaus, kaip ,, Memorialas". Pirmą- 
kart čia Paskalio išsakytas giluminis prieštaravimas tarp mokslo 
ir tikėjimo, filosofijos ir teologijos ryškiai paženklins visą jo 
likimą. ,Memoriale" Paskalis sukyla prieš patį save, sukyla su 
tokiu aistringu įsitikinimu, kurio pavyzdžių ne tiek jau daug 
visoje žmonijos istorijoje. Nors ir kokios būtų mums neaiškios 
„Memorialo“ parašymo aplinkybės, tačiau nežinant šio doku- 
mento, paties Paskalio nejrranoma suprasti. 

Blezas niekam, net Žaklinai, nesako, kas atsitiko, tačiau 
staigiai nutraukia beveik visas aukštuomenės pažintis ir rengia- 
si kuriam laikui išvykti iš Paryžiaus, jausdamas, kad jam rei- 
kia atsiskirti nuo žmonių. Jam būtinai prireikia ir dvasios tėvo, 
tačiau jo ilgai neranda. Gruodžio 8 dieną Blezas ilgai kalbasi su 
seserimi Port Rojalio priimamajame, o paskui eina su ja pasi- 
klausyti Sengleno pamokslo. Jiems įėjus į bažnyčią, Senglenas 
jau buvo sakykloje. Tas pamokslas taip atitinka to meto Pas- 
kalio vidinę būseną ir taip jį apstulbina, kad jis mato jame „Die- 
vo pirštą“. Išeidamas iš bažnyčios, jis prisipažįsta Žaklinai, kad 
jam visą laiką atrodė, jog pamokslas skirtas specialiai jam, nors 
Senglenas nė neįtarė jį čia esant. 

Po keleto dienų ligotas ir atsargus Senglenas sutinka kurį 
laiką pabūti Blezo dvasios tėvu. Žaklinos žodžiais, Blezas puola 
į jo rankas kaip „nuolankus ir paklusnus vaikas, pasiryžęs įvyk- 
dyti bet kuriuos įsakymus“. Senglenas pritaria Paskalio ketini- 
mui pabūti pačiam su savimi ir ragina jį greičiau palikti sostinę. 
Blezas papasakoja apie savo planus kunigaikščiui de Roanė, 
kuris palaimina jo išvykimą ir ne be ašarų 1655 metų sausio 
7 dieną palydi Paskalį: su kunigaikščiu de Liujinu Blezas išva- 
žiuoja iš Paryžiaus ir gyvena jo Vomiurjė pilyje, esančioje neto- 
liese nuo užmiesčio Port Rojalio, į kurio celę jis netrukus per- 
sikrausto, neradęs pilyje pakankamai vienatvės. 

PORT ROJALYJE 


Port Rojalis buvo vienas i$ daugelio tu Prancüzijos vienuo- 
lynų, kuriuos XVII a. pradžioje buvo apėmęs katalikybės rene- 
sansas, prasidėjęs kaip reakcija į liuteronybę ir kalvinizmą bei 
jų iškeltas katalikų bažnyčios negeroves, kaip atsvara humanis- 
tiniam renesansui. O negerovių iš tiesų buvo per akis. Kaip yra 
žinoma, dėl didžiulių beneficijų aukštųjų dvasininkų postai daž- 
nai buvo laikomi pelninga vieta, trokštama karjera ir kitokios 
sėkmės šaltiniu. Gana dažnai tuos postus gaudavo gryniausi pa- 
sauliečiai, gyvenę kaip tikri feodalai, diplomatai, elegantiški 
kurtizanai ir t. t, už visai žemiškus nuopelnus. Kai kurie šias 
pareigas paveldėdavo iš anksto, dar lopšyje tebegulėdami. Tokių 
žmonių paskirti parapijų kunigai kartais nemokėdavo nei skai- 
tyti, nei rašyti, nesuvokdavo savo skelbiamų dalykų prasmės. 
Apie varganą parapijų bažnyčių būklę žinomas to meto kunigas 
Burduazas rašė: „Jeigu koks Japonijos stabmeldys pamatytų 
vieną iš kaimo bažnyčių — skurdžią, nešvarią, apgriuvusią — tai 
pamanytų, kad ji veikiau tinka gyvuliams laikyti“. 

Ne ką geresnė padėtis buvo ir kai kuriuose juodosios dvasi- 
ninkijos (vienuolių) ordinuose: vienuoliai nesilaikė įžadų, daž- 
nai įsismagindavo ir visai palaidai gyventi. 

Uolieji katalikų veikėjai piktinosi ir ieškojo būdų bažnyčiai 
stiprinti. Vienas žymiausių iš jų buvo kardinolas Beriulis, įkū- 
ręs kunigų kongregaciją, kuri pagal jo sumanymą turėjo būti 
tobulo pareigų atlikimo pavyzdys visai baltajai dvasininkijai ir 
šiuo atžvilgiu nė kiek nenusileisti griežčiausios tvarkos vienuo- 
lių ordinams. Kapucinai savo veikloje pabrėždavo neturtą, kar- 
tezininkai — atsiskyrimą nuo pasaulio, jėzuitai — paklusnumą 
ir t. t, o naujoji kongregacija, Beriulio nuomone, turėjo išsi- 
skirti ypatinga vidine Jėzaus Kristaus meile. XVII a. viduryje 
tokių pastangų padariniai buvo jau gana žymūs; tarp kitų skam- 
biu apibūdinimų XVII amžių Prancūzijoje istorikai vadina „šven- 
tujų amžiumi". Prieš mirtį Sen Siranas yra sakęs, kad kunigais 
tapdavo net tie žmonės, kurie anksčiau bjaurėjosi dvasininkija. 

Didelių reformų padaryta ir vienuolių ordinuose. Juose pa- 
mažu buvo atkuriamas pirmykštis griežtumas, be to, XVII a. 

pirmojoje pusėje atsirado daug naujų vienuolynų (pavyzdžiui, 
Paryžiuje jų padaugėjo triskart), neatpažįstamai keitusi'] miesto 
veidą. 


Už šešių Ijė nuo Paryžiaus siaurame slėnyje tarp miškų esan- 
tis Port Rojalis buvo įkurtas 1204 metais. Port Rojalis išvertus 
reiškia „karaliaus prieglobstis“. Legenda pasakoja, kad kartą 
per medžioklę paklydęs Pilypas II Augustas šiame slėnyjė sau- 
giai įsitaisęs ir ten jį suradę tarnai ir dvariškiai. Vienuolynas 
priklausė benediktinams. Vieta jam buvo parinkta pagal įkū- 
rėjo taisyklę: istoriniuose padavimuose sakoma, kad savo vie- 
nuolynus jis steigdavęs nuošaliausiuose užkampiuose, iš kur ne- 
matyti pasaulio, o atsiveria vien tik dangus. Iš pradžių Port Ro- 
jalio nuošaluma ir dvasia gerai atitiko viena kitą: vienuoliai 
griežtai ir tiksliai laikėsi įžadų, drausmė buvo nepažeidžiama. 

Ilgainiui vaizdas kito, o XVI a. pabaigoje jau labai smarkiai 
ėmė skirtis nuo pirmykščio.. 

Istorinis Port Rojalio likimas XVII a. glaudžiai susijęs su 
Antuano Arno šeima, kurios nariai sudarė savotišką šio vienuo- 
lyno branduolį. Iš Overnės kilęs Antuanas Arno buvo garsus 
Paryžiaus advokatas. Ypač daug triukšmo sukėlė jo ginamoji 
kalba Paryžiaus universiteto vardu, susijusi su pasikėsinimu į 
Henriko IV gyvybę ir nukreipta prieš jėzuitus. Nors jėzuitai 
pasiekė, kad debatai nebūtų vieši, būriai žmonių prie uždarytų 
teismo pastato durų laukė sprendimo. Patyręs advokatas kuo 
geriausiai pasinaudojo šiomis aplinkybėmis, paryškinusiomis 
piktavališką jėzuitų kaltę; iškalbingai pasmerkė jų pasalumą ir 
veidmainystę. Ši kalba šiek tiek prisidėjo prie jėzuitų išvarymo 
iš Prancūzijos po naujo pasikėsinimo į karaliaus gyvybę 1594 
metais. Jėzuitai už tokius išpuolius nedovanodavo ir vėliau ne 
kartą stengėsi vienaip ar kitaip pakenkti drąsaus ir iškalbaus 
oratoriaus palikuonims... 

Žymiajam advokatui gimė dvidešimt vaikų, iš jų gyvų liko 
dešimt. Daugiausia buvo mergaičių, ir Antuanui Arno dažnai 
reikėdavo pagalvoti, kur jas įtaisyti. Vyriausiaiai dukteriai buvo 
nuskirta tekėti ir gyventi pasaulietiškai, o kitoms dviem vyres- 
niosioms tėvas nusprendė gauti dvasines pareigas vienuolynuo- 

se. Nepaisydamas vaikų protestų ir dėl mergaičių amžiaus iški- 
lusių keblių bažnytinių formalumų (viena buvo pusaštuntų, ki- 
ta — pusšeštų metų), jis savo sumanymą įvykdė. Duktė Žaklina, 
tapusi motina Anželika, gavo Port Rojalio koadjutorės* vietą, 
o po kurio laiko, 1602 metais, kai jai dar nebuvo sukakę vie- 
nuolika, tapo to pat vienuolyno abate**. (Jos sesuo Žana, gavusi 
vienuolišką motinos Agnietės vardą, vadovavo Sen Siro aba- 
tijai.) 

Tuo metu vienuolyne nebuvo akivaizdžios netvarkos, nors 
anksčiau kartais pasitaikydavo, bet trūko kadaise viešpatavusio 
pamaldumo ir griežto įžadų laikymosi: vienuolis nuodėmklausys 
prastai mokėjo katekizmą ir retai sakė pamokslus; trylika vie- 
nuolyne buvusių vienuolių tik per didžiąsias šventes eidavo 
komunijos, jos su malonumu dalyvaudavo karnavaluose, per 
kuriuos pasauliečių papratimu mūvėdavo pirštines, būdavo su 
kaukėmis. Tokia tvarka liko ir vadovaujant jaunajai abatei. Po 
kelerių metų motinai Anželikai užėjo smarki dvasinė krizė: ji 
manė nesugebanti vadovauti Port Rojaliui ir nutarė bėgti iš 
vienuolyno. Dėl rimtos ligos šio ketinimo ji neįvykdė, o išgiju- 
sią tėvai perkalbėjo neatsisakyti savo pareigų. Anželika nusi- 
leido. Taip prabėgo dar metai, o 1608 metais, kažkokio keliau- 
jančio kapucino pamokslo paveikta, Anželika sumanė refor- 
muoti Port Rojalį ir netrukus energingai ėmėsi įgyvendinti savo 
planus. 

1625 metais vienuolių jau buvo aštuoniasdešimt, ir visa jų 
bendruomenė, gavusi „Šventosios Komunijos seserų“ vardą, 
1626 metais persikėlė į Paryžiaus Sen Žako priemiestį, kur sese- 
rijai buvo nupirktas ir specialiai pertvarkytas namas (1648 me- 
tais, Paryžiaus arkivyskupui leidus, daugelis vienuolių vėl per- 
sikraustė į užmiesčio Port Rojalį, bet abu namai ir toliau pri- 
klausė tai pačiai abatijai). Paryžiuje į vienuolyną atėjo daug 
kilmingų damų (tarp jų ir būsimoji Lenkijos karalienė Marija 
Gonzag), kurios vienuolyne gyveno kaip pasaulietės pensione. 
Nuo vienuolių pensionininkės skyrėsi tuo, kad dažnai pamirš- 
davo kur esančios ir įsitraukdavo į rūmų intrigas, politiką, pra- 
mogas. Grieztoji Anželika Arno, nesivaržydama tituluotų per- 
sonų („karaliai ir karalienės Dievui yra niekas, ir jų padėties 


* Vienuolyno viršininkės padėjėja. 
** Vienuolyno viršininkė, 

tuštybė kelia jam veikiau pasibjaurėjimą, o ne meilę"), stengėsi 
„išskirstyti tas damas, nes kartu būdamos jos gadina viena kitą. 
Šukuosenos, brangenybės, apdarai nuolat minima jų pašneke- 
siuose, o krikščioniškiems pokalbiams tai neleistina“, 


Nuo ketvirtojo dešimtmečio vidurio, kai vienuolynui ėmė 
vadovauti Sen Siranas, Port Rojalis tapo svarbiausiu jansenizmo 
atramos centru. Tuo metu prie užmiesčio Port Rojalio susidarė 
vyrų atsiskyrėlių grupė (čia buvo kilmingų bajorų ir teisėjų, 
mokytų teologų ir paprastų valstiečių, gydytojų ir kariškių), va- 
dovaujama Antuano Arno, daugiavaikio advokato sūnaus, ir jo 
giminaičių. Žinomiausi ju — Lemetras, Antuanas Arno, Nikolis, 
Lanslo. Su visais jais Paskalis gerai susipažino gyvendamas Port 
Rojalyje. Vienas pirmųjų atsiskyrėliu tapo Lemetras, Anželikos 
Arno sūnėnas. Dvidešimt vienerių metų Lemetras jau buvo gar- 
sus ir labai populiarus Paryžiaus advokatas. Parlamento* patal- 
pos sausakimšos prisirinkdavo žmonių, kai jis sakydavo kalbas, 
o pamokslininkai, bijodami, kad katedros neištuštėtų, ateidavo 
jo pasiklausyti ir pasimokyti iškalbos. Pradėdamas eiti kanclerio 
pareigas, Segjė pavedė jam pasakyti tris iškilmių kalbas trijose 
skirtingose vietose (parlamente, karaliaus taryboje ir mokesčių 
rūmuose). Tos kalbos, kaip prisimena vienas amžininkų, visus 
žavėjo dar ir tuo, kad, pasakytos ta pačia tema, buvo visai ne- 
panašios viena į kitą. Kancleris be galo džiaugėsi ir toliau Le- 
metrą visaip globojo. Lemetro šlovė buvo tokia didžiulė, kad 
kai kurie laikė ją esant vertesnę už Rišeljė šlovę. Jaunasis advo- 
katas rengėsi vesti, jam atsivėrė plačios perspektyvos, bet stai- 
ga viskas virto kitaip: jį sukrėtė dorovinis dvasios lūžis, kuris 
tais laikais buvo ištikęs daugelį Blezo Paskalio amžininkų. Le- 
metras dar mėnesį advokatavo, bet jau be užsidegimo. Netekęs 
tokio advokato, Rišeljė pareiškė nepasitenkinimą, o Segjė pa- 
laikė jį bepročiu, kai tas atsisakė siūlomų bažnytinių beneficijų. 
„Monsinjore,— rašė Lemetras atsakydamas kancleriui,— aš atsi- 
sakau ne tik savo profesijos, kurią jūs padarėte labai garbingą 
ir labai pelningą, bet ir visko, ko galėjau tikėtis ir trokšti šiame 


* Ikirevoliucinės Prancūzijos teismo.— Vert. pastaba. 

pasaulyje... Aš taip pat absoliučiai atsisakau dvasinių pareigy- 
bių, kaip ir pasaulietinių; aš noriu ne pakeisti garbės potroškius, 
o jų visai neturėti“. Port Rojalyje Lemetras kuo uoliausiai niko 
į fizinį darbą, ilgai kasdavo žemę, per vidurdienio karščius kul- 
davo javus, šaltomis žiemomis nekurdavo ugnies. Po sunkių dar- 
bų Lemetras užsidarydavo savo celėje, kur mokėsi senųjų kalbų, 
kad geriau suprastų Bibliją, skaitė ir vertė bažnyčios tėvų raštus. 

Po Sen Sirano mirties tarp atsiskyrėlių žymiausias, faktiškai 
Port Rojalio idėjinis vadovas, buvo Antuanas Arno, vadinamas 
„didžiuoju Arno“, Lemetro dėdė. Antuanas Arno buvo jauniau- 
sias didžiašeimio advokato sūnus, bet, skirtingai nuo savo bend- 
ravardžio tėvo, paveldėtą iškalbos dovaną jis paskyrė teologijai: 
per visą gyvenimą parašė daugybę įvairių religinių kūrinių. Le- 
miamos reikšmės turėjo Arno susitikimas su Sen Siranu, kuris 
gabų jaunąjį teologą atitraukė nuo scholastinių tyrimų ir nu- 
kreipė jo dėmesį į Augustino veikalus. Arno vis dėlto gerokai 
skyrėsi nuo Sen Sirano ir kitų dvasinių Port Rojalio vadovų ko- 
vingumu, polemiko bei publicisto talentu ir tuo, kad ištikimai 
laikėsi racionalistinės Dekarto filosofijos, didžiausiu autoritetu 
pripažino protą. Sorbonos daktaras Arno buvo pagarsėjęs kaip 
vienas mokyčiausių to meto žmonių. Prancūzų klasicizmo teore- 
tikas Bualo laikė jį „labiausiai mokytu iš visų mirtingųjų“, o 
Leibnicas vėliau siekė jo palankumo. | 

Artimiausias ir ištikimiausias Antuano Arno draugas Pjeras 
Nikolis, Anatolio Franso žodžiais „tariant, buvęs švelniausias 
žmogus pasaulyje, tarsi papildė ir tramdė nenumaldomo pole- 
miko nenuolankumą. Kai Liudviko XIV vyriausybė ėmė dar la- 
biau persekioti jansenistus, jis lydėjo „didįjį Arno" į tremtį. 
Nikolis atsidėjęs nagrinėjo dorovės problemas, o išlikę ,„Mora- 
lės etiudai“ padėjo susidaryti nuomonę apie jį, kaip apie ,,Pas- 
kalj be stiliaus". Kartu su Arno Nikolis parašė „Port Rojalio lo- 
giką“, kurioje apibendrinta jansenistų mokyklų pedagoginė 
veikla. 

Vis dėlto svarbiausias pedagogikos teoretikas ir jansenistų 
mokyklų organizatorius Port Rojalio bendruomenėje buvo Klo- 
das Lanslo, sukūręs ,,Nauja metodą lengvai ir greitai mokytis lo- 
tynų kalbos“ ir tokius pat „naujus metodus“ mokytis graikų, 
ispanų ir italų kalbų. Žinomiausias Lanslo kūrinys —,Graikiškų 
šaknų sodas“ — parašytas eilėmis. Kartu su Arno jis dar sudarė 
„Bendrąją ir sisteminę gramatiką“, 

Tokioje draugijoje, visai nepanašioje į salonų susibūrimus, 
ir atsidūrė Blezas Paskalis 1655 metų sausio mėnesį. Paryžiuje 
ėmė sklisti įvairūs gandai apie naująjį „vienuolį“, bet Blezas 
nekreipė į juos jokio dėmesio. Jis rašo Žaklinai į Paryžių, kad 
Port Rojalyje gavęs celę, keliąsis labai anksti ir dalyvaująs vi- 
sose pamaldose, pasninkaująs, kad iš indų teturįs tik molinį puo- 
delj ir medinį šaukštą. Nors taisyklės čia griežtos ir kertasi su 
gydytojų rekomendacijomis, jis nejunta jokių nepatogumų, at- 
virkščiai, nuo to jo sveikata gerėja, kyla dvasinė nuotaika. Se- 
sers žodžiais tariant, „neįveikdamas pasibjaurėjimo visais savo 
daiktais“, jis liepia iš Paryžiaus buto išnešti baldus, kilimus, nu- 
imti apmušalus, „kaip prabangos dalykus, reikalingus tik akiai 
dziuginti". „Jūs net šepečius priskyrete prie nereikalingų daik- 
tu",— su švelnia ironija pastebi Žaklina viename laiške broliui. 
Tačiau apskritai griežtoji sesuo pritaria jo naujiems užmojams: 
„Aš giriu nekantrumą, su kuriuo jūs atmetėte viską, kas turi 
nors menkiausią aukštos padėties žymę, bet ir stebiuosi, kad 
Dievas siuntė jums šią malonę, nes, mano nuomone, jūs nusipel- 
nėte, kad kvapas liūno, į kurį jūs taip uoliai grimzdote, dar kurį 
laiką būtų jus paerzinęs...“ 

Tačiau „liūno“, t. y. įprastinių užsiėmimų ir pasaulietiško 
gyvenimo, Blezas kol kas negali visiškai atsikratyti. Jis nepasi- 
daro tikras atsiskyrėlis, dažnai palieka celę ir ilgokai apsibūva 
Paryžiuje, savo namuose, kur dar gyvena Luizos Delio (buvusios 
Etjeno Paskalio tarnaitės) sesuo ponia Pinel su vyru ir vaikais. 
Ponia Pinel, turinti liokajų su virėja, tvarko Paskalio ūkį. 1655 
metų sausio mėnesį Žaklina, susirūpinusi dvasine brolio būsena, 
rašo Žilbertai į Klermoną, kad Blezas šiuo metu gyvenąs Pary- 
žiuje, bet „tikiuosi, kad jis kaip įmanydamas stengsis greičiau 
grįžti į savo nuosalybe". 

O jaunosios vienuolės Sent Eufemijos būsena jai pačiai ne 
tik visai patinka, bet ir teikia jėgų pakiliai veiklai. Kadaise bu- 
vusi gabi poetė džiaugdamasi praneša, kad dabar įgudusi šluoti 
grindis, plauti indus, išmokusi verpti ir siūti. Netrukus išryškėja 
pedagoginiai Žaklinos gabumai, jai patikima prižiūrėti, kaip jan- 
senistų mokyklose auklėjami vaikai. 

Tose mokyklose, arba — klasėse, kuriose buvo auklėjami 
vaikai nuo ketverių iki aštuoniolikos metų (po šešis grupėje), 

buvo mokoma geresniais ir racicaaliais metodais (apie ju savi- 
tuma galima spresti i$ Port Rojalio pedagogikos veikalu pava- 
dinimų), auklėtiniai gaudavo solidų išsilavinimą, o vietos spaus- 
tuvėje buvo spausdinami labai geri vadovėliai. Klestėjimo me- 
tais jose dažnai pasitaikydavo iš aukštųjų prancūzų aristokrati- 
jos sluoksnių kilusių vaikų. Nuo 1654 metų tetos prižiūrimos 
Port Rojalyje buvo auklėjamos Žilbertos dukterys Žaklina ir 
Margarita Perjė. 

Nuostatuose, kuriuos rūpindamasi vaikų auklėjimu sudarė 
sesuo Sent Eufemija, buvo sakoma, kad skaitymo tikslas yra ne 
pramoga, ne smalsumo ar noro būti mokytam tenkinimas, o savo 
ydų taisymas. Pagal nuostatus vaikams buvo draudžiama be lei- 
dimo perduoti knygas vienas kitam, skaityti auklėtojo nenuro- 
dytus puslapius, „nes reta knygų, kuriose nebūtų praleistinų 
vietų“. Apie netvarkingo skaitymo žalą rašė ir Nikolis: „„Roma- 
nų kūrėjas ir teatro poetas — tai viešas nuodytojas, ne kūno, o 
tikinčių sielų nuodytojas, ir reikia į jį žiūrėti kaip į nesuskaito- 
mų dvasinių žmogžudysčių kaltininką, jau įvykdžiusį arba ga- 
lintį įvykdyti jas savo žalingais rašiniais“. 

Tokia griežta „mažosios mokyklos“ auklėjimo orientacija 
skyrėsi nuo jėzuitų koležų. Dar didesnis skirtumas tarp tų mo- 
kyklų išryškėja panagrinėjus dienotvarke ir požiūrį į dorovinį 
auklėjimą, apie kurį galima spręsti iš tų pačių Žaklinos Paskal 
parašytų nuostatų. Juose sakoma, kad auklėtojai turi žadinti vai- 
kus žodžiu „Jėzus“, o jie turi atsakyti „Ačiū Viešpačiui“. Mer- 
gaitės turi rengtis greitai, kad išvarytų tinginį ir atprastų nuo 
žalingų įpročių rūpintis savo kūno puošimu. Šukuodamos ir 
rengdamos mažesniąsias, vyresniosios mergaitės turi joms kar- 
toti maldas, o ne glamonėti jas. Po pamokų vaikai turi žaisti 
arba dirbti tyliai, kiekvieną veiksmą pradėdami ir baigdami 
malda. Žaisti, skaityti ir dibti reikia pakaitomis, kad neliktų 
laiko dykinėti. 

Reikia ugdyti vaikų paprastumą, atpratinti juos nuo visokių 
išsisukinėjimų ir gudravimu, bet tai reikia daryti taip, kad pa- 
prastumas nevirstų apsimetimu. Bausmės, sakoma nuostatuose, 
turi auklėti, o ne pykdyti vaikus, su jais reikia elgtis griežtai, 
bet švelniai, su rūpestingu gailestingumu, ne barti, o pagarbiai 
įtikinėti, nė vieno neišskiriant (šį lenktyniavimo dvasios trūku- 
mą pastebėjo Blezas, rašęs, kad pavydo ir garbės troškimo ne- 
skatinamus Port Rojalio vaikus dažnai apimdavo vangumas). 

Ypač daug dėmesio Zaklinos Paskal nuostatuose skiriama pa- 
tiems mažiesiems. Iš auklėtojų reikalaujama maitinti ir auklėti 
juos „kaip mažus balandėlius“, rūpintis mažiausiomis išorinėmis 
smulkmenomis. Pati Sent Eufemija rašė seseriai: „Aš taip pat 
rūpinuosi patenkinti daugumą jų menkų išorinių reikmių — gau- 
ti apavo, drabužių, adatų, siūlų ir t. t.". 

Blezas persiima jansenistų mokyklų veikla, susidomi dėsty- 
mu jose ir siūlo savo mokymo skaityti metodą, kurį vėliau 
„Bendrojoje ir sisteminėje gramatikoje“ išdėstė Arno ir Lanslo. 

1655 metų spalio mėnesį Žaklina prašo brolio pranešti visus 
jo mokymo skaityti metodo ypatumus, „kai vaikai gali visai 
nežinoti raidžių pavadinimų“. Šiuo metodu norėta palengvinti 
mokytis abėcėlės: iš pradžių mokoma tarti „tik balses ir dvibal- 
ses, o ne priebalses, kurias reikia tarti įvairiai sujungtas su tomis 
pat balsėmis ir dvibalsėmis skiemenyse ir žodžiuose“. Raidžių 
jungimo į žodžius ypatumų iškėlimas vietoje tradicinio kiekvie- 
nos raidės įsiminimo atskirai gerokai padėjo suprasti skirtumą 
tarp raidžių ir junginių tarimo, buvo plačiai praktikuojamas Port 
Rojalio pedagogų. 

Tačiau tai dar ne viskas. ,Mažosioms mokykloms“ jis rengia 
vadovėlį „Geometrijos elementai“ ir, naudodamasis pasaulieti- 
nės veiklos patirtimi, rašo du fragmentus —,„Apie matematinį 
protą“ ir „Įtikinimo menas“,— kuriuos ketino dėti į vadovėlį 
kaip filosofinę pratarmę. Paskaliui rūpi ir buitiniai Port Rojalio 
gyventojų reikalai: vienuolyno šuliniui jis sumano įtaisyti spe- 
cialų keliamąjį mechanizmą. Žaklina nuoširdžiai džiaugiasi nau- 
juoju brolio gyvenimu, bet, žinodama aistringą Blezo potraukį 
į mokslą, bijo, kad jis negrįžtų į pirmykštį gyvenimą, o jo atsi- 
žadėjimas jai atrodo ne itin nuoseklus. 


Poną de Sasi, „didžiojo Arno“ sūnėną, Senglenas paskyrė 
Port Rojalio viršininku tada, kai pats dėl ligos nebegalėjo šių 
pareigų eiti. Dabar jis vis rečiau kopdavo į sakyklą, beveik ne- 
bevadovavo pasauliečiams, daugiausia buvo užsiėmęs vienuoly- 
no vidaus reikalais. 

Ragindamas Blezą atvykti į užmiesčio Port Rojalį, jo dvasios 
vadovu jis paskyrė atsiskyrėlį de Sasi; ponas Arno, sakė 

Senglenas, būsiąs Paskaliui mokslo darbų kompanionas, o ponas 
de Sasi išmokysiąs juos niekinti. Tačiau de Sasi buvo kur kas 
atlaidesnis už Žakliną „protingų džiaugsmų" ir „leistinų dvasios 
žaidimų“ atžvilgiu. Negana to, kuklus, tylus ir atsargus dvasi- 
ninkas mokėjo „nusileisti“ iki pašnekovų lygio ir prie jų prisi- 
taikyti. 

Vieną žiemos vakarą de Sasi su savo sekretoriumi Fontenu 
užėjo į Blezo celę ir paprašė Paskalio, kuris Port Rojalyje jau 
buvo pagarsėjęs kaip filosofijos žinovas, pasamprotauti apie šį 
dalyką. Iš Fonteno atpasakojimo ir žinomas įsidėmėtino pokalbio 
tarp Paskalio ir de Sasi turinys, atskleidžiantis kai kuriuos atski- 
rus ir visuotinius šio mąstytojo filosofijos teiginius. Iš pradžių 
Fontenas apibūdina Blezą kaip be galo patyrusį matematiką, kaip 
mokslininką, kuriuo žavisi ne tik Prancūzija, bet ir visa Europa. 
Paskalis, Fonteno žodžiais tariant, turėjo visada guvų ir veiklų, 
neįsivaizduojamai didelį ir platų, tvirtą ir aiškų, įžvalgų protą, 
galintį „atgaivinti varį ir įkvėpti gyvybės geležiai“. 

Pradėdamas dėstyti patį pokalbio turinį, Fontenas paaiškina, 
kad tai buvęs Paskalio atsakymas į de Sasi klausimą apie skaito- 
mus filosofus. Pasirodė, kad Blezą labiausiai domina stoikas Epik- 
tetas ir skeptikas Montenis. 

Paskalio nuomone, Epiktetas — vienas senovės filosofų, ge- 
riausiai supratusių žmogaus priedermes ir pareigą savanoriškai 
klausyti kūrėjo valios, paklusti jam visa širdimi, pripažinti jo 
valdymą esant teisingą: tokia dvasios nuostata parengianti žmo- 
gų nuolankiai sutikti baisiausius įvykius, romiai priderinti savo 
troškimus prie įvykių eigos. Tačiau stoikas klydęs, manydamas, 
kad šią pareigą mes galį įvykdyti savo jėgomis, kad laisva valia 
ir protas įmaną mus padaryti tobulus ir padėti rasti aukščiausiąjį 
gėrį per mūsų valdžioje esančius dalykus. 

Montenio svarbiausiasis principas buvo amžina ir universali 
abejonė, suformuluota devizu „Ką žinau aš?“ ir nenusakoma 
jokiu teigiamu terminu. Skepticizmas, toliau dėstęs Paskalis, 
vertęs Montenį visus tikrovės reiškinius laikyti grynomis regi- 
mybėmis, lyginti šias regimybes vieną su kita, lygiai taip pat 
abejoti morales, mokslo, istorijos, teisės ir t. t. tikrumu, rodyti 
proto silpnumą ir nepajėgumą rasti tiesą bet kurioje srityje. 

Kantriai iSklauses vienuolyno vadovas ėmęs gailėti nelaimin- 
gojo skeptiko Montenio, plakusio save „abejonių dygliais“, ir 

dėkoti Blezui, kad taip aiškiai ir tiksliai išdėstęs filosofo princi- 
pus ir išvadas: be jo pagalbos net ilgiausiai skaitydamas jis ne- 
būtų geriau pažinęs Montenio, kuris neabejotinai būtų pagei- 
davęs, kad jo kūrinius aiškintų tik Paskalis. Tačiau de Sasi pri- 
dūręs, kad Montenis galėjęs geriau panaudoti savo skvarbų pro- 
tą. Pasakęs esąs patenkintas, kad Paskalis visai kitaip naudojąsis 
savo protu, de Sasi vėl pasirengęs jo klausytis. 

Iš absoliutaus abejojimo principo ir visko, kas vyksta, relia- 
tyvumo, toliau kalbėjęs Paskalis, Montenis daręs išvadą, kad 
tiesa ir gėriu reikią laikyti tas regimybes, kurios geriau padeda 
išvengti kančių bei mirties, duoda gyventi ramiai ir patogiai. 

Lygindamas Epiktetą su Monteniu, Paskalis pastebėjęs, kad 
jie abu buvę garsiausių pasaulyje filosofijos sektų gynėjai ir 
padarę toms sektoms būdingų klaidų: pirmasis, suvokęs žmo- 
gaus pareigą, nenumanęs jo bejėgiškumo ir apsirikęs, per daug 
pasikliaudamas žmogaus jėgomis; antrasis, gerai ištyręs žmogaus 
silpnumą, nežinojęs jo pareigos ir nugrimzdęs į silpnadvasišku- 
mą. Tokių klaidų šaltinis, Blezo nuomone, esąs nemokėjimas 
skirti „pirmapradės žmogaus būsenų iki nuodėmės“ ir po 
jos. Dėl tokio neskyrimo Epiktetas matęs tam tikrus pirmykščio 
žmogaus didybės pėdsakus, bet nepastebėjęs dabartinio jo suge- 
dimo, laikė prigimtį sveika, nereikalinga atnaujinimo; Montenis, 
priešingai, matęs esamą žmogaus menkystę ir nenuvokęs jo pir- 
mykštės didybės, laikęs prigimtį neišvengiamai bejėge ir nepa- 
taisoma. Laikydami stiprumą ir silpnumą tos pačios žmogaus 
prigimties savybėmis, stoikai ir skeptikai niekaip negalėję iš- 
spręsti iškilusių prieštaravimų. Tuos prieštaravimus, Paskalio 
nuomone, sutaikanti ne filosofija, o Evangelija: silpnybė esanti 
vidinė neatskiriama žmogaus prigimties savybė po pirmapradės 
nuodėmės, „didybę žmogui duodanti Dievo malonė“. 

Išvada, kurią padarė Paskalis, trumpai sugretinęs dvi filoso- 
fijos sistemas, nepaprastai svarbi vėlesniems jo samprotavimams 
lr yra tarsi raktas „Minčių“ visumai aprėpti ir suprasti. Baigęs 
kalbėti, Blezas atsiprašęs de Sasi, kad nuo filosofijos peršokęs 
prie teologijos (nė nemanydamas, kad netrukus jai visai atsidės 
gana netikėtomis aplinkybėmis). 

Fontenas sako, kad de Sasi labai nustebinęs Paskalio mokė- 
jimas taip išmintingai traktuoti skaitomas knygas. Jis palyginęs 
Paskalį su įgudusiu gydytoju, mikliai išsunkiančiu efektyviau- 
sius vaistus iš stipriausių nuodų. Tačiau ne visi žiną tas paslap- 

tis, ne visi moką „išrinkti perlus iš mėšlo“, ir silpnadvasei dau- 
gumai skaityti stoikus ir skeptikus galį būti tik žalinga. 

Blezas sutikęs, kad iš tikrųjų, rekomenduojant šiuos filoso- 
fus, reikėtų žiūrėti, kad jie atitiktų skaitančiųjų padėtį ir būdą. 

Ilgainiui Blezas tolsta nuo grynosios filosofijos, vis labiau 
persiima teologijos problemomis. Jis atidžiai studijuoja Šven- 
tąjį raštą, bažnyčios tėvų veikalus, lanko atsiskyrėlių susirinki- 
mus, kuriuose svarstomi dogmatikos kūrinių vertimai. 

Dažnai išvykdamas iš Port Rojalio, Blezas skleidžia savo nau- 
Jąsias idėjas tarp draugų, ir jo paveiktas kunigaikštis de Roané 
staigiai pakeičia savo gyvenimą. Dar visai neseniai su Paskaliu 
jis dalyvavo Puatu apylinkių pelkių sausinimo akcinėje bendro- 
vėje, o dabar, draugo įkvėptas, nenori ir girdėti apie naudingas 
vedybas, pasiskelbia ketinąs atsisakyti Puatu gubernatoriaus 
įgaliojimų, kad galėtų įsitaisyti Port Rojalyje. Tokie kunigaikš- 
čio siekiai sukėlė giminių pyktį ir smarkius protestus; dėl to 
Paskalis kad kiek būtų palydėjęs gyvybę. Kartą, kai jis nakvo- 
jo draugo namuose, durininkas su durklu įsiveržė į jo kambarį, 
bet nieko ten nerado: nors nebuvo pratęs taip daryti, tą dieną 
Blezas išvyko auštant... 

Atsitiktinai išvengęs mirties, Paskalis netrukus savo noru 
veržiasi į itin pavojingą teologinę kovą su kur kas pranašesniu 
priešininku ir atsiduria nesutaikomų nesutarimų tarp jansenistų 
ir jėzuitų centre. 


„LAIŠKAI PROVINCIALUI" 


Kad geriau suprastume tos kovos esmę, reikia kaip galima 
aiškiau įsivaizduoti jėzuitų ordino organizaciją ir veiklos for- 
mas, nes Port Rojalio bendruomenė daugeliu atžvilgių nuo jo 
ryškiai skyrėsi. 

„Įleisti jėzuitų ordina į Rusiją, tal tas pats, kas iš anksto 
žinant ir sąmoningai įleisti apgavikų, vagių Ir į juos panašių 
gudreivų gaują, ir net ne tas pats, o šimtą kartų blogiau. Vagis 
savo amatu verčiasi, vartodamas grubias, daiktiškas priemones; 

vagis bijo policijos, yra jos persekiojamas, jj Siek tiek prilaiko 
viešumos baimė. O jėzuitui nėra ko bijoti: jo veikla beveik ne- 
apčiuopiama, nejuntama, ji dangstoma dievotumu, o melas taip 
sumaišytas su tiesa, kad atskirti ją šiame cheminiame tirpale ne- 
paprastai sunku: visokiausias priemones laikydamas tinkamomis 
savo tikslams, jėzuitas ne tiek pats daro, kiek kitiems įteigia 
nusikaltimus, paverčia juos žmonių sąžinei doroviškai galimais, 
retai kada gali būti teisiškai apkaltintas. Yra žinoma, kad pagal 
jėzuitų mokymą tikslas pateisina nedoriausias priemones, kurių 
buvo imtasi jam pasiekti...“ Taip apie ordiną knygoje „Jėzuitai 
ir jų požiūris į Rusiją“ atsiliepia XIX amžiaus rusų publicistas 
Jurijus Samarinas. 

O štai kaip jėzuitai rašė patys apie save didžiulėje, puikiau- 
siais vario raižiniais papuoštoje knygoje, išleistoje 1640 metais 
šimtųjų ordino įkūrimo metinių proga ir pavadintoje ,,Jézaus 
draugijos pirmojo amžiaus paveikslai“: „Nėra jokios abejonės, 
kad Jėzaus draugija skiriasi nuo Apaštalų ordino tik įkūrimo 
laiku; ji nėra naujas ordinas, o tik pirmosios religinės bendruo- 
menės, kurios steigėjas buvo pats Jėzus, atnaujinimas“; be to, 
ordinas turįs dar du įkūrėjus — Dievo motiną ir... Ignotą Lojo- 
lą. Knygoje buvo teigiama, kad jėzuitų draugija spindinti Visa- 
toje kaip Saulė ir Mėnulis, saugodama viską nakties metu, o 
istoriniam Jėzaus draugijos gyvenimui apibūdinti pasinaudota 
biblinio Izaijo žodžiais, kuriais jis kreipiasi į judėjus: ,„Kara- 
liai ir karalienės... veidu į žemę lenksis tau... Tu sotinsies tautos 
pienu ir karališkąsias krūtis 2161... Ir tavo tauta... amžinai pavel- 
dės žemę“. Ir pomirtiniame gyvenime viskas kaip dera: ordinui 
ištikimas jėzuitas būtinai patenka į rojų, kur jo sielą, atsisky- 
rusią nuo kūno, pagal ypatingą privilegiją pasitinka pats išga- 
nytojas ir nulydi į dangaus karalystę. Pasakodami apie paskirų 
ordino narių žygdarbius jubiliejinės knygos autoriai vadina juos 
liūtais, ereliais, apaštalais ir arkangelais, galinčiais daryti bet 
kokius stebuklus. Pavyzdžiui, joje pasakojama, kad Lojola gyvas 
būdamas ir savo paveikslu po mirties tramdė audras bei gaisrus, 
gydė ligonius ir neregius, išvarydavo velnius ir net atgaivindavo 
numirélius, o garsusis misionierius Pranciškus Ksavjė jūros van- 
denį paversdavo gėlu ir sustabdydavo saulę. 

Kas per kentaurai? Viena vertus, ,apgavikai, vagys ir į juos 
panašūs gudreivos", o kita vertus — ereliai, liūtai, Apaštalai, 
Arkangelai"? Straipsnyje „Popiežiai ir Romos klausimas rusų 


196 


požiūriu“ Tiutčevas rašė, kad „jėzuitų ordinas Vakarams visada 
bus mįslė“. Pamėginkime nubrėžti ordino veiklos kontūrus, kurie 
padėtų įminti šią misle. 

Ordino įkūrėjas, Ispanijos bajoras Ignotas de Lojola, jaunys- 
tėje nė nesvajojo ką nors „išgydyti“ ar „prikelti iš mirusiųjų“, 
o gyveno kaip pasaulietis. Dar visai jaunas tarnavo pažu kara- 
liaus dvare, paskui stojo į karo tarnybą ir greit įgijo šlovę. Bū- 
damas beprotiškai narsus kautynėse, don Ignotas pelnė kapitono 
laipsnį, labai patiko damoms, ir karo nuotykių protarpiais jam 
nestigo meilės nuotykių. 

Kartą jam reikėjo vadovauti vieno miesto gynimui nuo 
prancūzų. Lojola ryžosi beprasmiškai gynybai, nes priešo jėgos 
buvo daug kartų pranašesnės. Jau pačioje mūšio pradžioje be- 
baimis kapitonas buvo sužeistas į kairę koją, o po akimirkos 
sviedinys jam suknežino ir dešiniąją: jis parkrito, ir tvirtovė 
kaip mat nustojo priešintis. Prancūzų vyriausiasis karo vadas, 
sužavėtas Lojolos narsumu, pasielgė kilniai: liepė sužeistąjį su- 
tvarstyti ir neštuvais per kalnus pristatyti į tėvų pilį. Netrukus 
paaiškėjo, kad gydytojų pagalba nebuvo paveiki. Reikėjo laužti 
dešinę koją ir nupjauti kaulo gabalą. Kai Lojola pagaliau pakilo 
iš patalo ir galėjo pereiti per kambarį, tai pasibaisėjo aptikęs, 
kac dešinė koja pasidariusi trumpesnė už kairiąją ir po keliu 
styro bjauri kaulo išauga, trukdanti apsiauti madingais, aukštais 
ir siaurais batais. Nusiminęs Ignotas ryžosi naujoms kančioms ir 
liepė nupjauti atsikišusią išaugą, o trumpąją koją — keletą mė- 
nesių tempti geležinėje mašinoje. Nors nuo skausmo buvo ga- 
lima išprotėti, jis viską vyriškai ištvėrė, bet koja taip ir nepa- 
ilgėjo. 

Karą ir visokius nuotykius teko pamiršti. Ieškodamas paguo- 
dos, Lojola pareikalavo riterinių romanų ir kitokių įdomių kū- 
rinių. Kadangi tėvų pilyje tokių knygų neatsirado, ligoniui be- 
tiko skaityti šventųjų gyvenimų rinkinius. Jie pamažu pavergė 
jo vaizduotę. 

Netrukus karo šlovės ir meilės nuotykių miražai nublanko ir 
visai iš galvos išgaravo. Kartą, kaip tvirtino Lojola, jam pasi- 
rodžiusi švenčiausioji mergelė su kūdikėliu Jėzumi ant rankų. 
Nuo to laiko jis pasirinko ją savo širdies Dama ir nutarė išeiti iš 
savo protėvių pilies, kad galėtų gyventi kaip keliaujantis dva- 
sinis riteris. Šio gyvenimo pradžioje jis ėmė elgtis visai kitaip, 
kaip niekad iki šiol nebuvo daręs: tarpais ilgai gyveno tarp li- 

gonių ir elgetų, nesikirpo, nesiprausé, mito iš išmaldos, miegojo 
ant grindų ir ant žemės, plakėsi geležine grandine. Dėl to sun- 
kiai. susirgo. Pasveikęs ėmė mažiau plaktis ir nutarė keliauti į 
Jeruzalę misionieriauti tarp mahometonų, bet misijos nenusi- 
sekė. Misionierius nenuleido rankų ir nutarė šviestis: ėmė nuo- 
dugniai studijuoti lotynų kalbos gramatiką, filosofiją ir teologiją, 
nesiliaudamas sakyti pamokslų ir organizuoti nedidelių drau- 
gijų. 

Vienai tokių draugijų ir buvo lemta tapti jėzuitų ordino pa- 
grindu. 1543 metų rugpjūčio 15 dieną Lojola-su šešiais savo 
draugais iškilmingai pasižadėjo vykti į Palestiną misijų tarp 
mahometonų, o jeigu per metus šio plano neįvykdytų, tai įsipa- 
reigojo pereiti visiškon popiežiaus žinion, kad jis pats skirtų 
jiems užduotį. Naujoji kelionė į šventąsias vietas nepavyko, ir 
Lojola su draugais, kurių vis daugėjo, išvyko į Romą pas popie- 
žių prašyti, kad steigtų naują ordiną, kurio nariai, be trijų įpras- 
tinių įžadų (skaistybės, neturto ir nuolankumo), turėtų cuoti dar 
ir ketvirtą —,nepriestarauti ir aklai klausyti popiežiaus bei jo 
įpėdinių ...kad ir į kokias šalis reikėtų eiti Jo šventenybės lie- 
pimu“. Perskaitęs prašymą, popiežius Paulius III 1540 metų rug- 
sėjo 27 dieną davė sutikimo bulę. Tai taip atsirado „Jėzaus ka- 
Iiauna", virtusi savotiška, popiežiui pavaldžia kariuomene. 


Svarbiausi ordino uždaviniai buvo kovoti su reformacija, 
ginti, stiprinti ir plėsti popiežiaus valdžią, stengtis bet kokiomis 
priemonėmis platinti katalikybę visame pasaulyje, „tapti viskuo 
visiems". 

Ordino steigėjų iškeltų uždavinių paprastumas buvo labai 
kontrastingas jėzuitų bendruomenės organizacijos sudėtingumui, 
neapibrėžtai jo padėčiai kitų vienuolių ordinų atžvilgiu, tam 
tikram ordino nuostatų ir vidaus veiklos slaptumui. Bendruome- 
nės nariai buvo suskirstyti į šešias klases: novicijus, scholasti- 
kus, pasaulietinius ir dvasinius koadjutorius, trijų ir keturių įža- 
dų profesus. Kad būtų lengviau valdyti, visos ordino įstaigos 
buvo paskirstytos po provincijas, į kurias ordinas padalijo visą 
pasaulį. Provincijos buvo jungiamos į didesnius vienetus — 
asistencijas, o visai bendruomenei vadovavo generolas (pirma- 

sis ju buvo Lojola), renkamas iki gyvos galvos, turintis abso- 
liučią ir neribotą valdžią. Generolas ir asistentai (kaip centrinio 
aparato nariai) turėjo gyventi Romoje. 

Popiežiai suteikdavo ordinui neribotas teises skelbti dievo 
žodį ir klausyti išpažinčių, todėl dvasininkija ne kartą yra skun- 
dusis, kad jėzuitai paveržė iš jos visus ganomuosius. Nepapras- 
tomis privilegijomis ordino nariai buvo atleidžiami nuo visų 
piniginių prievolių, teismingumo (jie tebuvo teismingi tik Ro- 
mos popiežiui), turėjo teisę prekiauti ir daryti banko operacijas. 
Popiežių bulės suteikdavo ordinui įgaliojimus keisti nuostatus, 
atsižvelgiant į laiko dvasią ir vietos aplinkybes, neatsiklausus 
Romos katalikų bažnyčios vadovo. Dėl to susidarė keista situa- 
cija: popiežiai atsisakydavo galimybės reikalui esant pertvar- 
kyti ordiną, kuris buvo sumanytas kaip jų ištikimas ir paklusnus 
tarnas. Vien tik grynas ordino privilegijų išskaičiavimas nuosta- 
tuose užima 144 skiltis. Be raštiškų privilegijų, buvo duodama 
įvairiausių žodinių leidimų. 

Būdami tokioje išskirtinėje padėtyje, jėzuitai teigdavo nepri- 
klausą nei baltajai, nei juodajai dvasininkijai, esą nepavaldūs 
nei dvasinei, nei pasaulietinei vyresnybei, o klausą tik savosios 
korporacijos nutarimų. Iš tiesų jie nedėvėjo sutanų kaip kiti 
vienuoliai, jų gyvenime nebuvo pamaldaus susikaupimo ir aske- 
tizmo, jų bendrabučiai nė kiek nebuvo panašūs į vienuolynus. 
Negana to, pagal instrukcijas vienuolių drabužiai turėjo derėti 
ir atitikti šalies papročius. Savaime suprantama, stoti į ordiną 
galėjo tik fiziškai stiprūs, protingi, ramaus energingo būdo žmo- 
nės; turtas ir kilmingumas taip pat buvo gera rekomendacija. 
Nuostatuose kuo smulkiausiai nusakytas išorinis jėzuitų elgesys, 
pavyzdžiui, juose yra tokios eilutės: „Galvą palenkti truputį, 
nenukabinti į šoną; nepakelti akių, o laikyti jas visada žemiau 
už pašnekovo akis, kad jų tiesiog nematytum; neraukti nei kak- 
tos, nei nosies ir geriau, kad atrodytum malonus ir patenkintas 
negu liūdnas; lūpų per daug nesučiaupti, bet ir nebūti išsižio- 
jusiam; eisena turi būti ori". 

Metodišką visų jėzuito gyvenimo aspektų reglamentavimą 
dar papildė tiksliai numatyti ir iš dalies konspiratyvūs santykiai 
tarp įvairių hierarchinių bendruomenės sluoksnių, geležinė ka- 
riška drausmė ir visiškas paklusnumas vyresniesiems. Generolo 
kabinetas Romoje kartu buvo ir bažnytinės politikos kancelia- 
rija, Ir didžiulis Informacijos rinkimo biuras. Griežtai buvo žiū- 

rima, kad ne tik paslaptis, bet ir paprastus bendruomenės rei- 
kalus žinotų tik tam tikri asmenys ir tik tiek, kiek reikia. 

Vienas generolų prisipažino. „Iš šio kambario aš valdau Pa- 
ryžių, ne tik Paryžių, bet ir Kiniją, ne tik Kiniją, bet ir visą pa- 
saulį, ir niekas nežino, kaip tai daroma...“ Jėzuitų bendruomenės 
organizacinė struktūra yra aiškiai koncentriška, tam tikru mastu 
būdinga visoms slaptosioms draugijoms, siekiančioms vienaip 
ar kitaip įsiviešpatauti visame pasaulyje: siauras ratas viską Ži- 
nančių vadovų, nuo kurių eina platesni eilinių vykdytojų ir 
prijaučiančių ratai (dėl to vienas ordino atsiradimo tyrėjų teigė, 
kad Lojola savo įstaigą nukopijavo nuo musulmonų brolių, kurie 
šventai saugo pagal informuotumo pakopas žinomas paslaptis). 

Tegu kitos religinės brolijos, rašė Lojola, pranoksta mus 
apdarų paprastumu, pasninku ir maldomis; mūsų broliai turi 
nustelbti kitus besąlygišku paklusnumu, bet kokios valios ir 
savo nuomonės atsižadėjimu. Pats Lojola sakydavo, kad pirmuo- 
ju popiežiaus paliepimu jis išplauktų į jūrą laivu be stiebo, 
burių ir vairo, o ordino nuostatuose pasakyta, kad pavaldinys 
privalo paklusti vyresniajam „kaip lavonas, kurį galima bet kaip 
apversti, kaip lazda, kuri paklūsta kiekvienam judesiui, kaip 
vaško rutulys, kurį galima perlipdyti ir tempti visomis kryp- 
timis". 


Viena tikslų siekimo formų ordino steigėjai laikė savo val- 
džios plėtimą į stabmeldžių šalis. Vykdydamas šį planą, ordinas 
atskleidė visą savo šaunybę. 

Jėzuitų misijos Afrikoje, Azijoje ir Amerikoje buvo didžiu- 
lės. Misionieriai, kurių žymiausias buvo Pranciškus Ksavjė, 
nepabūgę maro apimtų gyvenviečių, kaukolių medžiotojų ir ziau- 
riu naujo tikėjimo persekiotojų, visur skleidė katalikybę, už 
tai dažnai mirdavo kankinių mirtimi. Tačiau šis pirmųjų atra- 
dėjų pasiaukojamas entuziazmas dažnai tiek teduodavo naudos, 
kad didžiulę daugybę kitatikių tik formaliai, tiesiog mechaniš- 
kai atversdavo į tikrąjį tikėjimą. Istorikai teigia, kad Ksavjė per 
dešimt metų nukeliavo didžiulį atstumą: aplankė 52 valstybes 
ir pats vienas apkrikštijo apie milijoną stabmeldžių. Nemokė- 
damas kaip reikiant Rytų kalbų, Ksavjė sakė stabmeldžiams 

mažai suprantamus pamokslus, kuriuose pirmučiausia stengėsi 
pavaizduoti pragaro baisenybes, masiškai krikštijo savo klausy- 
tojus ir, vadovaudamasis šūkiu „„Amplius! Amplius!"*, skubė- 
davo į kitą šalį. Šimtai tūkstančių „naujatikių“, atsivertusiu vei- 
kiau iš baimės, o ne iš sąmoningo įsitikinimo, daugiausia pri- 
klausė žemiesiems visuomenės sluoksniams. 

Aukštieji sluoksniai kur kas mažiau pasitikėjo ir labiau prie- 
šinosi misionierių skleidžiamam tikėjimui. Prie jų jėzuitai ėmė 
suktis visai kitais būdais ir atitinkamomis priemonėmis. Pavyz- 
džiui, italų jėzuitas Nobilis, platinęs katalikų tikėjimą Pietų 
Indijoje, sumanė patraukti į savo pusę aukščiausiąją kastą — 
brahmanus. Jis nusiskuto, apsirengė pagal vietos papročius, nu- 
sidažė kaktą geltonu sandalmedžio tepalu (skiriamasis brahma- 
nų ženklas), ėmė maitintis daržovėmis ir vandeniu. Po metų 
brahmanai pripažino jį turint „devyniasdešimt šešias tikrojo iš- 
minčiaus tobulybes“ ir priėmė į savo kastą. Po to Nobilis atsi- 
sakė bet kokių kontaktų su parijais, bendravo tik su aukštųių 
kastų nariais, skelbdamas jiems krikščionybę, gerokai panašią 
į induizmą. Nobilis varė savo darbą iki pat mirties 1656 metais 
ir savo metodu „užkrėtė“ visus Pietų Indijos jėzuitus, kurie ėmė 
verstis brahmanais, fakyrais ir t. t., be to, pradėjo prie stabų 
tvirtinti vos pastebimus kryželius. Kai popiežius Benediktas XIV 
uždraudė tokius veikimo būdus ir apeigas, atvertimai iš karto 
liovėsi, o daugybė jau atsivertusių induistų vėl tapo stabmel- 
džiais. 

Kitas jėzuitas Ričis, darbavęsis Kinijoje, buvo dar išradin- 
gesnis ir XVI amžiaus pabaigoje iškovojo savo ordinui labai 
gerą reputaciją svarbiausiuose šios imperijos miestuose. Jis 
išmoko valdančiosios mandarinų klasės tarmę, susipažino su 
kinų mokslu ir į savo religinius aiškinimus mikliai įpindavo 
fragmentų iš fizikos ir matematikos. Kai šie triukai nepavykda- 
vo, Ričis griebdavosi patikimesnės priemonės — apsimesdavo 
Konfucijaus gerbėju. 

Netrukus paaiškėjo, kad kaip tik pačios atvertimo priemo- 
nės, kurių ėmėsi jėzuitai, labiausiai rūpi kinams ir darosi svar- 
biausiu jų tikslu. Jie vertino misionierius kaip matematikus, 
mechan'kus, astronomus, geografus, dailininkus, gydytojus, dip- 
lomatus, bet tik ne kaip teologus ir pamokslininkus. 


* Toliau! Toliau! (lot.). 

Iš tiesų jėzuitų misijų istorinė raida sukeitė vietomis tikslus 
ir priemones: ordino tėvų turtingos kolekcijos, surinktos toli- 
mose šalyse, pažintis su egzotiškų tautų kalbomis ir papročiais 
labai papildė mokslą, išplatino Europoje azijiečių išradimus. 
Pavyzdžiui, jėzuitai išgavo kinų porceliano gamybos paslaptį, 
atvežė į Europą tokių naujų vaistų, kaip rabarbaras ir chinin- 
medžio žievė (sutrinta žievė dar ilgai buvo vadinama jėzuitų 
milteliais). Pirmųjų misionierių beatodairiška narsa ir uolumas 
netrukus buvo pamiršta, ir „Jėzaus kariaunos“ nariai, paprastai 
prisijungdami prie diplomatinių ir karo ekspedicijų, vis dažniau 
ėmė verstis prekyba ir kitomis pelningomis operacijomis. Mek- 
sikoje ordinas turėjo geriausius valyto cukraus fabrikus ir pel- 
ningas sidabro kasyklas. Paragvajuje jėzuitai įkūrė ištisą vals- 
tybe, kurios gyvenvietės turėjo po kelis tūkstančius žmonių. 
Jėzuitų laimėjimus Paragvajuje labai vertino Volteras, vadino 
juos vienu didžiausių žmonijos laimėjimų. 

Labai anksti jėzuitus ėmė traukti ir Rusija, ta, jų nuomone, 
barbariška šalis, pilna paklydusių avelių, kurias reikia atversti 
į „tikrąjį tikéjimg*. Tačiau šiems ketinimams įvykdyti nuolat 
atsirasdavo kliūčių. Laiškuose ir slaptuose pranešimuose jėzuitai 
dažnai aimanuodavo: 

„Ir kai tokia gausybė dvasinės žuvies, negalima ištiesti ran- 
kų, kad ją paimtum...“ | 

„O kad mūsų tėvai iš pat pradžių būtų atėję į šią šalį ne 
savo, o svetimu vaidu! Esu įsitikinęs, kad daug kas būtų buvę 
geriau...“ 

„Jeigu ir toliau taip bus, tai netrukus turėsime visai iš Čia 
kraustytis..." 

Štai ką rašė vienas užsienietis iš XVII amžiaus Maskvos, kai 
jėzuitai kelintą kartą buvo išvaryti iš Rusijos: „Ši tauta nemėgs- 
ta jūsų tėvų, ir niekam iš jų nepatarčiau mėginti čia prasi- 
skverbti.. Sunku patikėti, kokia prasta nuomonė čia susidarė 
apie šitą draugiją. Kalbama, kad jėzuitai kelią tik maištus ir 
netvarką. Rusai nenori turėti savo šalyje tokių Argų, kurie, be 
to, dar kišasi į visus reikalus“. 

Iš tikrųjų „tėvams“ rūpėjo ne tik „dvasines žuvis“ gaudyti, 
todėl gana greitai jiems parodydavo duris. Pavyzdžiui, popie- 
žiaus legatas Antonijas Posevinas, jėzuitų ordino profesas ir vie- 
nas pagrindinių kandidatų į generolus, XVI amžiaus pabaigoje 
kelis kartus buvo atvykęs į Rusiją parengti dirvos „moskovitų“ 

atvertimui į katalikybę ir politiniam ju pajungimui popiežiaus 
sostui. Posevinas ne tik diskutavo apie tikybą su nesukalba- 
muoju Ivanu Rūsčiuoju, kuris Romos popiežių vadino vilku, šai- 
pėsi iš papročio bučiuoti popiežiaus kurpę su išsiuvinėtu kry- 
žiumi ir dėl to labai suglumino bei išgąsdino patyrusį legatą: jo 
užrašuose pasitaiko išsamių Novgorodo, Pskovo, Smolensko tvir- 
tovių ir jų gynybos būdų aprašymų. Jėzuitai kišosi į stačiatikių 
bažnyčios ir Rusų valstybės reikalus. Nors kai.kurie imperato- 
riai ir dvarininkijos viršūnių atstovai užstodavo, nuo 16C6 iki 
1820 metų jie penkis kartus buvo vejami iš Rusijos. Kai 1629 
metais Liudvikas XIII paprašė leisti savo tėvynainiams turėti 
Rusijoje savo dvasininkus, buvo atsakyta griežtai neigiamai: 
„Kunigų, jėzuitų ir Romos tarnybos neleisti, atsakyti kietų kie- 
Ciausiai". 

Vakaruose jézuitams veikti sekési geriau negu Rytuose, ir 
netrukus ką tik įsikūrusio ordino narių jau buvo Anglijoje, Vo- 
kietijoje, Prancūzijoje, Italijoje, Ispanijoje, Olandijoje, Švedi- 
joje ir kitose Europos šalyse. (1640 metais ordinas turėjo 35 pro- 
vincijas, 521 kolegiją ir daugiau kaip 16 tūkstančių narių.) Ta- 
Čiau Prancūzijoje jų reikalai iš pradžių ne kaip klojosi. Sorbo- 
nos teclogijos fakuitetas priešinosi jėzuitų veržimuisi į šalį: „Ši 
draugija atrcdo pavojinga religijai, gresia bažnyčios vidaus 
tvarkai ir vienuolių įstaigoms; apskritai ji labiau sukurta griau- 
ti, o ne kurti". Vis dėlto 1561 metais jėzuitai buvo įsileisti į 
Prancūziją tam tikromis sąlygomis, panaikinusiomis kai kurias 
ordino privilegijas (iš jų net buvo reikalaujama atsisakyti pa- 
vadinimo „Jėzaus draugija“, nes, Sorbonos nuomone, jis rodąs 
pernelyg didelę puikybę). 

1594 metais jaunas paryžietis Šastelis mėgino durklu nužu- 
dyti karalių Henriką IV. Kankinamas Šastelis prisipažino, kad 
mokėsi pas jezuitus ir pasikėsinti jį įkvėpė jėzuitų kolegijos 
rektorius Ginjaras. Ginjarą pakorė, neliko gyvas ir Šastelis. 

Jėzuitų draugiją karalius išvarė iš Prancūzijos. 1603 metais 
po ilgų derybų Henrikas TV vėl juos pasikvietė. Privačiame po- 
kalbyje jis yra pasakęs: „Persekioti juos — tai reikštų stumti 
juos į neviltį ir sukelti jų pasikėsinimus į mano gyvybę... Ge- 
riau žūti, negu gyventi ir nuolat laukti nuodų arba durklo; nes 
tie žmonės turi plačius ryšius ir nukreipti protus, kur tik nori, 
jie yra labai įgudę“. Ordinas turėjo atiduoti karaliaus žinion 
vieną svarbesnių savo narių kaip savotišką įkaitą ir gero drau- 

gijos elgesio laiduotoja. Taip jėzuitai pateko dar į vienus Euro- 
pos valdovų rūmus ir įgijo juose vis didėjantį populiarumą, nes 
buvo gabūs tikėjimo skleidėjai ir dvasios vadovai. 


Norėdami grąžinti bažnyčios globon į protestantų įtaką pa- 
tekusius ir dar jos nepaveiktus žmones, jėzuitai stengėsi papla- 
tinti bažnyčios vartus: jie ėmėsi derinti amžinąsias žmonių ydas 
su Evangelijos tiesomis, religingumą pritaikyti prie kintančių ir 
prieštaringų gyvenimo aplinkybių. Ordinas ryžosi užkariauti ir 
„išgelbėti“ aukštąją aristokratiją. 

Galingieji dvasininkai, šios būd'ngos naujųjų laikų rūmų 
figūros, daugiausia atsirasdavo iš jezuitų. Karaliai mielai pasi- 
rinkdavo juos savo dvasios vadovais, nes jiems tiko jėzuitų 
principas maišyti religiją su politika, iškilus būtinybei panau- 
doti pirmąją antrosios labui, kad didėtų jėgos ir galia šio pa- 
saulio reikalams. 

Šį principą pripažįsta ir ordino istorikas Kretinas Žoli, rašy- 
damas, kad jėzuitai „mėgino sudaryti sandėrį tarp begalinio to- 
bulumo ir ydingos žmogaus prigimties“. 

Toks sandėris stiprino dviprasmybes, kompromisus ir kitas 
gyvenimo ,natüralybes". Tai ir sukėlė vidinį pasipriešinimą tų 
žmonių, kurie siekė „grynumo“, o ne „maišymo“, „idealų“, o ne 
„natūralybių“, „absoliutų“, o ne „santykinumų“. 

Jansenistai buvo su tais, kurie priešinosi, todėl tarp jų ir 
jėzuitų atsirado didelių nesutarimų. 


Jų santykiai jau seniai buvo įtempti, bet tikru nesantaikos 
obuoliu tapo Janseno „Augustinas“. Iš pat pradžių jėzuitai sten- 
gėsi, kad tos knygos nespausdintų, o paskui — kad neplatintų. 

Knyga vis dėlto išėjo, daugelis teologų jai pritarė, prie jų 
netrukus prisidėjo ir Sorbonos teologai. Visi jie tvirtino, kad 
Janseno darbe yra išdėstytas tikras Augustino mokslas. 1649 
metais padėtis smarkiai pakito, ir tai buvo viena priežasčių, dėl 
kurių išvydo pasaulį Blezo Paskalio „Laiškai provincialui“. Jė- 

zuitų iniciatyva Sorbonos teologijos fakulteto atstovas Nikola 
Kornė išrinko iš Janseno kūrinio penkis teiginius, kuriuose įžiū- 
rėta erezija. 

Išnagrinėti Prancūzijos vyskupų susirinkimo, šie teiginiai 
buvo nusiųsti į Romą pasmerkti. 1653 metais visus penkis tei- 
ginius popiežius Inocentas X pripažino esant eretiškus. Pasinau- 
doję pasmerkimu, jėzuitai vėl puolė jansenistus ir popiežiaus 
bulės garbei išleido almanachą „Jansenistų sutriuškinimas ir 
pakrikimas", kuriame Jansenas buvo pavaizduotas su velnio 
sparnais, skrendantis į Kalvino glėbį. 

Jėzuitų pergalė dar nebuvo galutinė, ir jų sudarytas pasmer- 
kimo formuliaias, po kuriuo turėjo pasirašyti visi dvasininkai, 
nepaplito, nes, be kita ko, jansenistai patikimai gynėsi: mat iš- 
rinktieji teiginiai, nors ir rodė kai kuriuos Janseno minties niu- 
ansus, bet išimti iš atitinkamų paragralų ir visos knygos kon- 
teksto, jie neatskleidė , Augustino" autoriaus sumanymo; nega- 
na to, visi teiginiai, išskyrus pirmąjį, teologijos fakulteto narių 
buvo atpasakoti savais žodžiais. Dėl to Arno su savo bičiuliais 
tvirtino, ked popiežius teisingai pasmerkęs nurodytuosius tei- 
ginius kaip eretiškus, bet ne patį Janseno mokslą, nes tokių tei- 
ginių jame nesą. 

Ginčai buvo benurimstą, bet 1655 metais vėl įsiplieskė. Pran- 
cūzijos peras kunigaikštis de Liankūras, kurio simpatijos janse- 
nistams buvo gerai žinomos ir „kurio anūkė buvo auklėjama Port 

Arno manė, kad atsiliepti į šį atsitikimą yra būtina, ir išlei- 
do „Laišką kilmingam asmeniui“. kuriame peikė dvasininko po- 
eloį. Atsakydamas į pasipylusias priešingas nuomones ir jėzuitų 
pamiletus, Arno išspausdino jau knygos didumo antrąjį „Laišką 
kunigaikščiui ir perui", kuriame plačiai išdėstė svarbiausius gin- 
€o šalių nesutarimus, o jėzuitai šį leidinį pateikė svarstyti spe- 
cialiai Sorbonos teologijos fakulteto komisijai. 1655 metų gruo- 
džio ir 1656 metų sausio mėnesį Sorbonoje vyko smarkūs deba- 
tai tarp Arno gynėjų ir priešininkų. 

Kai būsimas garsusis pasakų rašytojas, literatūros teoretikas 
ir Prancūzų akademijos narys Šarlis Pero paklausė savo brolio, 
teologijos daktaro, dėl ko kilęs toks didžiulis triukšmas, tas pa- 
aiškino, kad įnirtingai susirėmusios šalys nevienodai supranta, 
kas tai yra „tiesioginis ir netiesioginis gebėjimas, kurį suteikia 
Dievo malonė daryti gerus darbus“. Dar nepara$ytos „Raudon- 

kepuraitės“ autorius tokią priežastį palaikė tuščia ir nesvarbia. 
Neaišku, ar taip pat manė Prancūzijos vyriausybė ir Romos po- 
piežius, tačiau jie vieningai siekė greičiau baigti nesutarimus, 
palaikyti jėzuitus ir išspręsti ginčą jų naudai. Kad įvestų tvar- 
ką ‘ir pakreiptų balsavimą reikiama linkme, karaliaus įsakymu 
posėdžiuose nuolat dalyvavo pats kancleris Segjė su iškilminga 
palyda. 

Nagrinėdama Arno laišką, tyrimo komisija, sudaryta, kaip 
rašo Paskalis, iš jo priešų, ėmėsi neteisėtų priemonių. „Priešai“ 
padėjo smėlio laikrodį ir kalbėtojams tedavė po pusvalandį lai- 
ko. Taip, Blezo nuomone, „jie atsikratė tų įkyrių mokslininkų, 
kurie ėmėsi paneigti visus jų įrodymus, vardijo knygas, kad 
iškeltų jų melą, vertė atsakyti, kol galiausiai jie nebegalėdavo 
atsikirsti“. Pačiam Arno suvis nebuvo suteiktas žodis pasitei- 
sinti. Be viso to, dar buvo pažeisti nuostatai, ir prie fakulteto 
teologų prisidėjo keturiasdešimt elgetaujančių ordinų vienuolių, 
turėjusių įtakos balsavimo rezultatams: 1656 metų sausio 14 die- 
ną Arno buvo pasmerktas 124 balsais prieš 71, 15 susilaikius. 

Norėdamas demaskuoti negarbingus jėzuitų veiksmus ir ap- 
ginti savo reputaciją, Arno nutarė viešai pareikšti savo nuomo- 
nę. Kai savo rašinį jis atidavė įvertinti Port Rojalio atsiskyrė- 
liams, jų tylėjimas sakyte sakė, kad nepasisekė. Tada Arno 
kreipėsi į svarstyme dalyvavusį Paskalį sakydamas: „Jūs esate 
jaunas ir turite ką nors padaryti...". Blezas sutiko apmesti atsa- 
kymą. Po kelių dienų jis skaito laiško forma parašytą pirmąjį 
savo bandymą atsiskyrėliams, kurie pripažįsta jį esant labai ge- 
rq, visi kaip vienas pritaria jam ir nusprendžia tuoj pat spaus- 
dinti. 

Šiam įvykiui buvo lemta toli peržengti Paskalio biografijos 
ribas. „Laiškai provincialui“, pradėti 1656 metų sausio mėnesį, 


lus, siauras poleminis kūrinys, ir galingu aidu atsiliepė tolesnių 
amžių kultūrose. 

Itin ryškiai ir įžvalgiai XX amžiuje „Laiškus...“ yra apibū- 
dinęs A. Lunačiarskis: „Jo laiškai prieš jėzuitus, vadinamieji 
„Lettres provinciales“,— nuostabus logikos statinys. Tai buvo 
toks triuškinantis jėzuitų puolimas, kad kaltinamojo akto logiš- 
kumo atžvilgiu šis kūrinys laikomas viena puikiausių pasaulinės 
literatūros knygų, nors tai ir ne beletristikos veikalas. Paskalis, 
įstabaus proto mokslininkas ir puikus stilistas, buvo gyva Port 

Rojalio plunksna. Tai buvo galingas jansenizmo reiškėjas. Jeigu 
tas judėjimas būtų buvęs nieko nevertas, tai kaip jis būtų ga- 
lėjęs patraukti tokius žmones? Jis galėjo iškelti ir užvaldyti 
tokius žmones todėl, kad čia, kalant buržuazinę dvusią, kilo sie- 
kimas atsiskirti nuo bažnyčios, nuo popiežiaus valdžios ir rasti 
kokią esmingesnę krikščionybę, paremtą žmogaus širdies potroš- 


kiais, visai savaip sutaikytą su protu"*, 


Vienas atsiskyrėlis 1656 metų sausio 21 dieną įrašė savo die- 
noraštyje: „Šiandien pradėjo spausdinti aštuonių puslapių in 
guarto laišką, adresuotą provincialui. Kai kas šį rašinį, kuriuo 
labai domimasi, priskiria ponui Arno, tačiau dauguma autoriumi 
laiko, ir tai įtikimiausia, poną Paskalį, kuris yra jo draugas ir 
esti su juo visas paskutines dienas“. Laiškas renkamas slapta, 
be jokio leidimo ir spausdinant jam prirašoma antraštė, suma- 
nyta ne paties Blezo: „Laiškas provincialui vieno jo draugų dėl 
diskusijų, vykstančių dabar Sorbonoje“ (laiškas išėjo sausio 23 
dieną be autoriaus pavardės). Pasinaudodamas „provincijos bi- 
čiuliu“, Paskalis teologinių problemų svarstymą perkelia į pla- 
čiuosius visuomenės sluoksnius. „Maloningasis pone,— prade- 
damas laiškas, — aš tik vakar įsitikinau klydęs, o iki tol maniau, 
kad Sorbonoje vykstančių diskusijų objektas yra labai svarbus 
ir gali turėti itin reikšmingų padarinių religijai. Šitiek posėdžia- 
vo tokia garsi draugija kaip Paryžiaus teologijos fakultetas... 
Bet jūs nustebsite iš mano pasakojimo sužinojęs, kokia yra viso 
to triukšmo esmė; išdėstysiu ją keliais žodžiais, remdamasis nuo- 
dugniu šio dalyko tyrimu“. Jau pirmieji žodžiai skaitytoją nu- 
teikia, kad „garsiosios draugijos“ diskusijos neturi jokios esmi- 
nės reikšmės, nes ginčijamasi tik štai dėl ko: „ar buvo įžūlus 
p Arno antrajame laiške sakydamas, kad „atidžiai perskaitęs 
Janseno knygą ir neradęs joje teiginių, kuriuos pasmerkė velio- 
nis popiežius; ir kad jis vis tiek smerkiąs tuos Janseno teiginius, 
jeigu jų ten yra“. Tačiau „ar p. Arno įžūlus ar ne, mano sąžinė 
čia niekuo dėta. O jeigu mane paimtų smalsumas sužinoti, ar 


*  ب‎ ۲ ۵ ٩ 6 0 6۲58 A. B. Co6paHHbie counueHua B 8-MH T.— M, 
1964, T. 4., p. 182. 

Jansenas yra taip teiges, tai jo knyga ne tokia jau reta ir stora, 
kad aš negalėčiau jos visos ištisai perskaityti ir išsiaiškinti, ne- 
klausdamas Sorbonos patarimo“. Taip ir mėgino išspręsti klau- 
simą tie teologijos daktarai, kurie gynė Arno, primygtinai rei- 
kalaudami mokslininkų susirinkimui parodyti pasmerktuosius 
teiginius, bet „jiems vis atsakydavo“ jų priešininkai, pareikšda- 
mi, kad „kalbama ne apie jo teiginio tikrumą, o tik apie jo 
įžūlumą'. 

Laiške Paskalis parodo, kad Sorbonos teologijos fakultete 
nagrinėjamos problemos irgi virto tuščiažodžiavimu. Norėdamas 
tai įrodyti, jis panaudoja naujaisiais laikais labai paplitusį paša- 
linį, nesuinteresuotą veikėją — nemokytą prastuolį, kritikuojantį 
kokius nors teiginius sveiko proto požiūriu. „Prastuolis“— tai 
pats laiško autorius, kuris, nugirdęs apie karštus ginčus Sorbo- 
noje, nutarė išprusti, mokydamasis iš skirtingų nuomonių šali- 
ninkų, ir, kaip pats sako, „Neilgai trukus, tapo dideliu teologu". 

Nebetverdamas iš smalsumo greičiau sužinoti ginčų esmę, 
jis puola pas teologą molinistą* iš Navaros kolegijos, laikomą 
vienu smarkiausiu jansenistų priešininkų, nuo jo bėga pas jan- 
senistą „kokių reta ir, nepaisant to, labai gerą žmogų“, paskui 
vėl grįžta pas molinistą. Bebėgiodamas susipažįsta su vis naujais 
ginčininkų argumentacijos niuansais, žinojimo troškimu užkre- 
čia ir skaitytoją. Iš viso to „prastuolis sužino, kad jėzuitai kalti- 
na jansenistus tuo, kad pastarieji teisuolių gebėjimo vykdyti 
dievo įsakymus nevadina „tiesioginiu gebėjimu“. 

„Šitas žodis,— rašo toliau anonimas,— buvo man naujas ir 
nežinomas. Iki šiol aš supratau kalbamą dalyką, bet šis terminas 
man visai aptemdė protą, ir manau, kad jis tik tam ir išrastas, 
kad būtų galima sėti nesantaiką". Kai jis mėgina sužinoti iš mo- 
linistų ir jakobinų (Paryžiaus dominikonų), sudariusių sąjungą, 
termino „tiesioginis gebėjimas“ reikšmę, tai paaiškėja, kad var- 
tod4mi tuos žodžius Arno pasmerkti, supranta juos priešingai 
(jakobinai iš esmės taip pat kaip ir jansenistai), o vis dėlto susi- 
tarė juos vartoti, nepaisydami jokios prasmės. „Kas gi verčia 
vartoti šiuos žodžius, jeigu jie neturi nei prasmės, nei autorite- 
to?" — klausia prastuolis sąjungininkų. „Jūs užsispyręs,— atsako 
tie,— arba jūs imsite juos tarti, arba būsite eretikas kartu su 
p Arno, nes mes — dauguma". 


* Molinistas — jėzuitų teologo Molinos sekėjas. 

Išėję „Laiškai provincialui" padarė tokį įspūdį, tartum būtų 
sprogęs parako rūsys. Kitą dieną laiškui pasirodžius, protestuo- 
dami prieš neteisėtus teologijos fakulteto veiksmus, iš Sorbonos 
išėjo 60 daktarų, o sausio 26 dieną pats Arno notariniu protesto 
aktu pareiškė nepripažįstąs posėdžių teisėtais, nes jam nebuvo 
duota galimybės gintis. Nepaisant to, sausio 29 dieną Arno buvo 
išbrauktas iš Sorbonos daktarų sąrašo. 

Tuo metu Paskalis baigia antrąjį laišką, kuriame toliau nagri- 
nėja nesutarimų tarp jėzuitų su sąjungininkais ir jansenistų ypa- 
tumus. Po „tiesioginio gebėjimo“ kitas svarbiausias ginčo punk- 
tas buvo jėzuitų skelbiama „pakankama Dievo malonė“ ir jan- 
senistų ginama ,paveikioji Dievo malonė“. Kaip ir ginčo dėl 
„tresioginio gebėjimo“ atveju, paaiškėja, kaip įrodinėja Paska- 
lis, kad, skirdamiesi nuo jansenistų žodžiais, jakobinai vėl su- 
taria su jais dėl esmės. Čia Paskalis išjuokia jėzuitų sąjungą su 
jakobinais ir pastebi, kad šį susitarimą lėmė grynai laikini inte- 
resai, nes esmingieji jų doktrinų skirtumai, nors ir dangstomi 
gudriais žodžiais, yra akivaizdūs. Kartu išjuokiamas ir jėzuitų 
pomėgis vartoti scholastinius terminus. 

Kokį pasisekimą turėjo anoniminio autoriaus laiškai, galima 
spręsti iš ,Provincialo atsakymo į du pirmuosius draugo laiš- 
kus“, kurį sukūrė pats Paskalis. „Du jūsų laiškai, — prasideda 
„Atsakymas...“,— buvo ne man vienam. Visi juos skaito, visi 
juos supranta, visi jais tiki. Juos vertina ne vien tik teologai; 
jie teikia pasitenkinimo ir pasauliečiams, suprantami net mote- 
rims". Toliau ,provincialas" pateikia atsiliepimą „žymiausio tarp 
visų įžymybių“, mačiusio tik pirmąjį laišką: „būdamas akademi- 
kas ir remdamasis man duota valdžia, aš pasmerkčiau, išmesčiau 
ir suniekinčiau, aš beveik pasirengęs pasakyti, kad visomis jė- 
gomis išnaikinčiau tą tiesioginį gebėjimą, kuris kelia tokį triukš- 
mą dėl niekų ir net neaišku kodėl". 

„O štai ką dar rašo viena asmenybé,— toliau dėsto „provin- 
cialas",— kurios vardo aš jums jokiu būdu nepasakysiu, damai, 
paskolinusiai jai pirmąjį jūsų laišką: 

„Jūs negalite įsivaizduoti, kaip esu jums dėkinga už tą laiš- 
ką, kurį man atsiuntėte pasiskaityti: jis parašytas labai sąmo- 
jingai ir labai gerai, pasakoja be ilgų išvedžiojimų ir aiškina 
painiausius pasaulyje dalykus; jis subtiliai pašiepia ir yra pa- 
mokomas net gerai nesusipažinusiems su tais reikalais, o supran- 
tantiems jis suteikia malonumo keleriopai daugiau. Be to, tai 

puiki apologija ir gal net nekaltas peikimas. Ir pagaliau šiame 
laiške tiek daug sveiko proto, kad labai knieti sužinoti, kas jį 
parašė“. 

„Jums, žinoma,— kreipiasi į „bičiulį“ „provincialas“, baig- 
damas „Atsakymą...“ — taip pat labai maga žinoti, kas tas 
asmuo, taip rašantis, bet bus gana, kad gerbsite jį nepažinda- 
mas, o Kai sužinosite, tai gerbsite dar labiau. 

Patikėkite manimi, rašykite savo laiškus ir toliau...“ 

Ir Paskalis, atsiliepdamas į savo paties raginimą, nesiliauja 
rašyti. Netrukus pasirodo trečiasis laiškas apie išpuolių prieš 
poną Arno „neteisingumą, beprasmybę ir neteisétumq". Kodėl 
Sorbonos teologijos fakulteto nutarime tėra tik vertinamieji ter- 
minai ir prakeikimai: „nuodai, maras, siaubas, įžūlumas, bedie- 
vystė, piktzodziavimas, niekšybė, šlykštybė, anatema, erezija“? 
Kodėl iš visų Arno kūrinių „terado tris smerktinas eilutes, bet 
ir tos paimtos žodis į žodį iš didžiausių Romos ir Konstantino- 
polio bažnyčių mokytojų?“ Pamėginęs gauti atsakymą į tokius 
klausimus iš abiejų susiginčijusių šalių atstovų, laiško autorius 
daro tokią galutinę išvadą: „AŠ supratau, kad Cia naujos rūšies 
erezija. Eretiškos ne p. Arno nuomonės, o pati jo asmenybė, Tai 
asmens erezija. Jis eretikas ne už tai, ką sakė ir rašė, o už tai, 
kad jis p. Arno. Štai viskas, dėl ko jį verta pasmerkti". Nuo to, 
jo nuomone, ır priklauso savotiškas jezuitų veikimo būdas: net 
patys protingieji iš jų „daug intriguoja, mažai kalba ir nieko 
nerašo“. Del to tokios, paprastai politiniams veikėjams būdingos, 
ir jų pastangos, užuot įtikinus protingais argumentais, paveikti 
žmonių vaizduotę komedijomis ir almanachais, panašiais į jau 
minėtus; procesijomis, kaip buvo Masone, kur jaunuolis, apsi- 
taisęs moterimi, su užrašu „gratia sulficiens"* vilko paskui save 
sukaustytą vyskupą, kuriam į rankas buvo įduotas popierius su 
užrašu ,gratia eilicax“**, triukšmingais procesais ir cenzūra, 
kaip buvo apkaltinus Arno. 

„Taigi, — baigiamas trečiasis laiSkas,— tesižinai jie su savo 
nesutarimais. Tai teologų rietenos, o ne teologijos diskusijos. 
Kadangi mes ne daktarai, mums nėra ko kištis į jų kivirčus... 

Jūsų žemiausias ir nuolankiausias tarnas 


E. A. A. B. P. A. F, D. E. P”, 


* Pakankama dievo malonė (lot). 
** Paveiktoji dievo malonė (lot.). 


210 


Siuokart anoniminis autorius jau jdrjsta ir šaiposi intriguo- 
damas skaitytojus paslaptinga santrumpa, kuri, parašyta pilnais 
žodžiais, būtų et ancien ami, Blaise Pascal, Auvergnat, fils 
d'Etienne Pascal, o i$vertus —,ir senas draugas, Blezas Paskalis, 
overnietis, Etjeno Paskalio sūnus“. Norėdami ją išskaityti gal- 
vas suko ne tik teologijos daktarai ir teismo valdininkai, vie- 
nuoliai ir diduomenės damos, pasinėrę į triukšmingų ginčų pe- 
ripetijas bei susižavėję įžvalgia išmaningojo anonimo kritika, 
bet ir vyriausybė su policija. Laiškai labai papiktino rūmus, o 
kancleriui reikėjo septynis kartus nuleisti kraują, jo vos neiš- 
tiko apopleksija. O kad vargšas Segjė būtų žinojęs, kad E. A. 
A. B. P. A. F. D. E. P. yra ne kas kitas, o. tas pats jaunuolis, 
kurio moksliniams bandymams jis kadaise pritarė ir kurio skai- 
čiavimo mašinai jis išdavė tokią galingą karaliaus privilegiją. 
Bet jis to nežinojo. Nenumanė ir policija, veltui ieškanti kanc- 
lerio įsakymu anoniminio autoriaus. Buvo pradėta kratyti spaus- 
tuves. Vasario 2 dieną buvo suimtas žinomas spaustuvininkas 
Savro, jo žmona ir du darbininkai. Spaustuvė užantspauduoja- 
ma, suimtieji ir visi rinkėjai tardomi, bet iokių įkalčių neran- 
dama. Kai policija užgriuvo karaliaus knygininką ir spaustuvi- 
ninką Lepeti, turėjusį ryšių su jansenistais, jo žmona jau paga- 
mintas antrojo laiško formas paslėpusi po prijuoste nunešė pas 
kaimyną. Policijai niekaip nepavyksta pagauti kaltininkų su 
įkalčiais, ir laiškai akiplėšiškai plinta po visą Prancūziją. Vienas 
jėzuitas rašė: „Dar niekad paštas nebuvo uždirbęs tiek pinigų. 
Atspaudai buvo siunčiami į visus karalystės miestus, ir nors iš 
Port Rojalio mane mažai kas pažinojo, būdamas viename Bre- 
tanės mieste savo vardu gavau didelį paketą, be to, už prista- 
tymą buvo iš anksto sumokėta“, 


Ketvirtajame laiške, išėjusiame vasario 25 dieną, jau žymu 
iš pirmo žvilgsnio gana netikėtas, o iš esmės labai natūralus po- 
sükis: jame Paskalis pamažu tolsta nuo dogminių kivirčų svars- 
tymo ir atsargiai bando kritikuoti pačią jėzuitų moralinę teolo- 
giją. Dėl to jis savotiškai sukeičia vietomis veikėjus. ,Prastuo- 
lis" įgyja bruožų. ,„padoriojo žmogaus“, pašalinio stebėtojo, ret- 
karčiais įgeliančio dėl daugybės citatų, kurias iš savo brolių 

jėzuitų ir kitų kazuistų veikalų berte beria vėlesnių laiškų pa- 
grindinis veikėjas „gerasis tėvas kazuistas". Dabar jau „gerasis 
tėvas" atrodo kaip prasčiokas, o ne kaip klastingai svaičiojantis 
politikas. Šis naivus, mielas, malonus ir savaip pamaldus žmo- 
gus šventai tiki jėzuitų autoritetų mokslo neklaidingumu, nuo- 
lankiai pritaiko prie jų visus savo sprendimus ir jo nebesutrikdo 
nei „padoriojo žmogaus“ pastabų kandi ironija ir geležinė logi- 
ka, nei jo mokėjimas mikliai naudotis ne tik „subtiliu“, bet ir 
,Inatematin:u" savo protu. Todėl kyla kartais komiškas (tekste), 
o kartais dramatiškas (potekstėje) tolesnių laiškų efektas. 
Penktajame laiške, rašytame 1656 metų kovo 20 dieną, Pas- 
kalis atsisako pusiau gynybinių pirmųjų laiškų intonacijų ir tie- 
siai ima pulti jėzuitų moralę, paremtą kazuistika — tam tikru 
mokslu, nagrinėjančiu keblias gyvenimo situacijas, kazusus, ir 
taip juos išaiškinančiu, kad žmogaus sąžinė liktų rami. 
Šnekučiuodamasis su „geruoju tėvu“, apsikrovusiu storais 
veikalais, nustebęs laiško autorius sužino, kad, remiantis kazuis- 
tų raštais, galima padaryti tokių dalykų, kuriuos jis visada laikė 
nuodėme, ir tuo pat metu nenusidėti („jeigu jie nebūtų parašę, 
mes neišsigelbėtume“). Tokį nusistebėjimą jėzuitas aiškina tikė- 
tinų, arba įtikimų, nuomonių teorijos nežinojimu, paskui atsi- 
verčia Eskcbaro „Dorovės teologiją“, sudarytą iš 24 jėzuitų tėvų 
nuomonės pareiškimų įvairiais klausimais, išleistą jau daugiau 
kaip keturiasdešimt kartų, ir skaito: „Nuomonė vadinama įtiki- 
ma, jeigu ji pagrįsta kokią nors reikšmę turinčiais įrodymais. 
Iš čia kartais išplaukia, kad vienas mokslininkas, turintis didelį 
autoritetą, gali padaryti nuomonę įtikimą“. Tokia nuomone ga- 
lima pasikliauti ramia sazine, net jeigu kitas autorius, turintis 
taip pat „didelį autoritetą“, pareikštų priešingą ir įtikimesnį, t. y. 
labiau vertą pritarimo, požiūrį. Be to, jėzuitai turi labai daug 
„autoritetingų mokslininkų“, kurių nuomonės dažnai skiriasi, 
bet ir tai, „gerojo tėvo“ manymu, neturėtų gluminti atgailau- 
jančio nusidėjėlio: iš daugelio tikimybių reikia pasirinkti tą, 
kuri labiausiai patinka ir atitinka paties Žmogaus interesus. 
„Jūsų tikėtinos nuomonės,— pastebi laiško autorius, nepri- 
pažįstantis „tikimybių teorijos“ moralės srityje — duoda mums 
nuostabią sąžinės laisvę, o jums, kazuistams, tokią pat laisvę iš- 
sirinkti atsakymus". Pašnekovas su tuo sutinka ir pareiškia, kad 
jie duoda tik sau patiems ir klausiantiems malonius atsakymus. 

Toliau vos ne per puse puslapio pusiau ironiškai vardijami 
„Vieninteliai autoritetai“ keistomis pavardėmis: Vilalabas, Deal- 
kozeras, Delakruzas, Velakruzas, Pedreca, de Bobadilja, Volfangi 
a Volbergas ir t. t. „Draugas jansenistas", siuntes autorių pas 
jėzuitą susipažinti su „Jėzaus kariaunos" moralės pagrindais, jau 
laiško pradžioje buvo padaręs išvadą, kurią dar labiau sutvir- 
tino tolesnis turinys: vadovaudamasis ,paslaugumu ir prisitai- 
kymu", kaip sako pačių jėzuitų atstovai, ordinas tiesia rankas 
į visą pasaulį. 

Kiekvienas naujas bevardžio drąsuolio laiškas darosi įžūles- 
nis, metodiškai atskleidžia jėzuitų „moralės“ pagrindus ir iš jų 
išplaukiančius padarinius, džiugina vienus, erzina ir piktina ki- 
tus, prideda darbo tretiems. Dėl didelio laiškų pasisekimo pla- 
čiuosiuose visuomenės sluoksniuose nuolat didėja tiražas, pasie- 
kęs tais laikais didžiulį skaičių (nuo 6 iki 10 tūkstančių). Darbo 
padaugėjo ne tik spaustuvininkams, bet ir policijai. Į visas Pary- 
žiaus spaustuves siunčiami šnipai, ir kovo mėnesį pas spaustu- 
vininką Langlua pasiseka rasti laiškų formas. Kruopščiai iškra- 
tomas Port Rojalis, bet nieko įtartina ten nerandama. Vis dėlto 
virš vienuolyno telkiasi debesys; jansenistų mokyklos paleidžia- 
mos, o praėjus trims dienoms po penktojo laiško pasirodymo, 
atsiskyrėliai turi išsikraustyti iš užmiesčio Port Rojalio; iškilo 
grėsmė dvasininkams ir pačioms vienuolėms (jas numatyta iš- 
skirstyti po kitus vienuolynus). 


1656 metų kovo mėnesį Port Rojalyje atsitinka nenumatytas 
įvykis, labai palengvinęs visų šio vienuolyno įnamių būtį. Štai 
ką apie jį rašo jansenistų mokykloje mokęsis šešiolikmetis Ra- 
sinas, vėliau žymus dramaturgas, ,,Trumpoje Port Rojalio isto- 
rijoje": „Paryžiaus Port Rojalyje buvo jauna kokių dešimties 
vienuolikos metų auklėtinė panelė Perjė, Klermono mokesčių 
rūmų patarėjo pono Perjė duktė ir pono Paskalio dukterėčia. 
Jau pusketvirtų metų ją kamavo ašarojanti fistulė kairiosios 
akies kampe. Ta fistulė, labai pastebima iš išorės, sukėlė didelių 
pažeidimų viduje: ji visai sugraužė nosies kaulą ir praėdė go- 
murį...“ I$ opos tekantys pūliai patekdavo mergaitei tiesiai į 
burną. Jos akis visai sumažėjo, o gretimos veido dalys taip per- 

sikreipė ir taip skaudėjo, kad prie Margaritos galvos iš tos pusės 
nebuvo galima prisiliesti. Baisu buvo į ją žiūrėti, o pūliai taip 
dvokė, kad mergaitę reikėjo atskirti nuo kitų auklėtinių ir apgy- 
vendinti su vyresne, kuri, Rasino žodžiais tariant, „turėjo pa- 
kankamai gailestingumo būti su ja kartu“. Garsūs chirurgai ir 
okulistai nieko negalėjo padaryti. Jų siūlomi vaistai tik didino 
skausmą, opa galėjo išėsti visą veidą, į burną tekantys pūliai 
nuodijo mergaitę. Geriausi Paryžiaus gydytojai manę, kad mer- 
gaitę galįs išgelbėti tik prideginimas, ir Florenas Perjė, neno- 
rėjęs ir klausyti apie „ugninę operaciją“, vis dėlto turėjo su- 
tikti ir rengėsi atvažiuoti į sostinę, kad per operaciją būtų prie 
dukters. 

Tą dieną kaip visada vienuolės ilgai meldžiasi, o per mišpa- 
rus pagal paprotį bučiuoja erškėčių vainiko dyglį. Paskui prie 
„šventojo dyglio“ eina Port Rojalio auklėtinės. Kai nebetoli 
„Mažosios Perjė“ eilė, auklėtoja, negalėdama žiūrėti į mergaitę 
be virpulio ir užuojautos, sako jai: ,Pavesk savo likimą Dievui 
ir pridėk šventąjį dyglį prie savo akies“. Margarita nedelsdama 
taip ir padaro, o grįžusi į savo kambarį staige sušunka tai „turė- 
jusiai pakankamai gailestingumo būti su ja kartu“: „Mano se- 
serie, man visai nebeskauda; šventasis dyglys išgydė mane". 
1656 metų balandžio 3 dieną „De Sen Žilio dienoraštyje“, kurį 
rašė Port Rojalio atsiskyrėlis Bodri, skaitome: „Bet ji (Marga- 
rita Perjė— B. T.) taip pasveiko, kad ponas de Reburas (vie- 
nuolių vadovas ir nuodėmklausys) sakosi vieną akį palaikęs 
kita. Jos dėdė p. Paskalis, su kuriuo matausi kasdien, man sako 
tą patį“. Apsidžiaugęs Margaritos tevas jau balandžio 4 dieną 
atvyksta į Paryžių ir, kaip sako Blezas, randa savo dukterį „Gar 
sveikesnę, negu kada nors buvo per savo gyvenimą“. 

Netrukus nepaprasto pasveikimo aplinkybių patikrinti at- 
vyksta vyriausybės ir bažnyčios vyresnybės suorganizuota spe- 
ciali tyrimo komisija, sudaryta iš didžiausių medicinos autori- 
tetų, kuri šešis mėnesius rinko gausius parodymus. Vieno tokių 
paliudijimų protokolas, pasirašytas Paskalio, 1952 metais buvo 
rastas Mazarinio bibliotekoje. Jame Blezas išsamiai papasakojo 
dukterėčios ligos istoriją ir nurodė, kad „ligonė akimirksniu 
pagijo nuo relikvijos prisilietimo“. Spalio pabaigoje komisija 
pripažino pagijimą tikru, ir jis, kaip rašė Žilberta, „buvo paliu- 
dytas žymių gydytojų ir labai prityrusių chirurgų“. O štai ką 
rašė apie tai vienas skeptiškiausių empirinių XVIII amžiaus 

protų Deividas Hiūmas traktate „Žmogaus pažinimo tyrimas“: 
„Port Rojalio vienuolių mokytumas, protas bei sąžiningumas ir 
tenykščių moterų vienuolių papročių griežtumas yra gerai Zi- 
nomi visoje Europoje. Tačiau visi jie patvirtino stebuklą, įvy- 
kusį dukterėčiai garsiojo Paskalio, kurio nepaprastas protas ir 
gyvenimo šventumas yra gerai žinomi Žymusis Rasinas pasa- 
koja apie tą stebuklą žinomoje Port Rojalio istorijoje ir savo 
pasakojimą patvirtina visais įrodymais, kuriuos galėjo pateikti 
daugybė vienuolių, dvasininkų, gydytojų ir pasauliečių, vertų 
neabejotino pasitikėjimo... Žodžiu, antgamtinis pagijimas* buvo 
toks neabejotinas, kad kurį laiką gelbėjo šį garsųjį vienuolyną 
nuo pražūties, kurią jam rengė jėzuitai". 

Iš tikrųjų po šio atsitikimo Port Rojalio užpuldinėjimai ge- 
rokai pašvelnėja, jo gyventojai grįžta į savo prieglobstį, o jan- 
senistų mokyklos vėl ima veikti. Negana to, Port Rojalis dar 
labiau išpopuliarėja, ir prie jo vartų traukia minios žmonių. 

Įvykis taip sujaudino Žakliną, kad paskutinį kartą pabudo 
jos poetinis talentas: eilėmis ji iki mažiausių smulkmenėlių pa- 
vaizdavo visą tą istoriją. Bet ypač jis sukrėtė Blezą, išgijusios 
mergaitės krikštatėvį, — jis net pakeitė savo antspaudą, ir dabar 
jame buvo pavaizduotas dangus, erškėčių vainikas ir įrašyti 
apaštalo Pauliaus žodžiai: „Scio cui credidi'**, 


Nepaprastas dukterėčios pagijimas sustiprina Paskalio norą 
sukurti ypatingą rašinį, kuriam palengvėle ima rinkti medžiagą. 
O kol kas Blezas kuo uoliausiai atsideda polemikai su jėzuitais, 
neklausydamas jų žymiausio atstovo tėvo Ana, kuris savo kū- 
rinyje „Kliūtis jansenistų linksmybei“ patarė mergaitės išgijimą 
aiškinti kaip įspėjimą nutilti ir paklusti. 

1656 metų balandžio 10 dieną pasirodo šeštasis laiškas, ku- 
riame „gerasis tėvas“, kaip buvo žadėjęs praėjusį kartą, pra- 


* Yra įvairių gamtemoks!iniu nepaprasto Margaritos Perjė išgijimo 
aiškinimų. Pavyzdžiui, dabartinio tarybinio veikalo apie Paskalį autoriai 
pateikia tokią nuomonę: „Yra versija, ked į mergaitės akį buvo patekęs 
adatos galiukas, o dyglys gelėjo būti įsimagnetinęs... Kitokie aiškinimai 
neatrodo įtikinami“. (Kaayc E, Morpe6Gbiccknū M, OpanK- 
۲ 0۲ M. 11320۳3۸5 — M., 1971, p. 141.) 

** Žinau kuo patikéjau (lot.). 

deda aiškinti skirtumą tarp bažnyčios nurodymų ir kazuistų 
sentencijų. Tam tereikia t:nkamai išaiškinti terminus. Pavyzdžiui, 
Evangelijoje pasakyta: „Iš savo pertekliaus duokite išmaldą“. 
Tačiau jeigu jums jau labai nesinori to daryti, galite ir neduoti. 
Svarbiausia — įtikimai išsiaiškinti žodį „perteklius“. Jeigu jums 
trūksta proto tokiam aisSkinimuisi, klauskite mokyto vyro Vaske- 
zo, ir jis padės: „Tai, ką pasauliečiai atideda savo pačių ir savo 
giminaičių padėčiai pagerinti, nėra vadinama pertekliumi. Dėl 
to va:gu ar kada pasauliečiai ar net karaliai turės perteklių“. 

Jeigu jums atsiras sunkumų įvykdyti kokių nors popiežiaus 
bulių nurodymus, tarkime, draudimą slėpti zmogzudzius bažny- 
čioje, tai ir dabar stenkitės protingai aiškinti 1 ۰ 
„Žodis „žmogžudys“, — aiškina „gerasis tėvas“, — mums reiškia 
tuos, kurie gauna pinigus už klastingą nužudymą. Iš čia išplau- 
kia, kad žudantys veltui, tik darydami paslaugą savo draugams, 
nėra ۱۱ ۰ 

Jeigu terminų aiškinimasis nepadeda išsipainioti iš sunkios 
padėties, sako kazuistas, tada reikia griebtis palankių aplinky- 
bių suieškojimo metodo. Pavyzdžiui, popiežiai atskiria vienuo- 
lius, nedėvinčius savo vienuoliškojo apdaro, o Eskobaras tai lei- 
džia negrasindamas bausmėmis, jeigu tai padeda išvengti skan- 
dalo, kai vienuolis eina vogti arba ištvirkauti. Ir jokių priešta- 
ravimų popiežiaus bulėms nebelieka: juk jose tokios aplinky- 
bės nenumatytos. „Iš to matote, — daro išvadą „gerasis tėvas“ — 
kad tinkamai aiškinant terminus ir atrandant palankias aplinky- 
bes, visada galima suderinti tuos tariamuosius prieštaravimus, 
kurie iš pradžių stebino jus, ir nė trupučio nepažeisti Šventojo 
rašto, bažnyčios susirinkimų ir popiežių nurodymų“. Visa tai, 
priduria jis, daroma, kad, nepažeidžiant bažnyčios tradicijos, 
būtų galima sukurti lengvas taisykles, leidžiančias tenkinti šių 
laikų pagedusių žmonių ydas, ir neatbaidyti jų nuo bažnyčios. 

O tokių taisyklių kazuistai turi visokiausiems žmonėms. Pa- 
gal tas taisykles atleidžiama už prekybą dvasininkų postais, ku- 
nigui nedraudžiama laikyti mišias tą pačią dieną, kurią jis yra 
padaręs mirtiną nuodėmę, o vienuoliui galima nepaklausyti savo 
vyresniojo. Neblogai įsitaisė dvasininkai, pastebi ,„,padorusis 
žmogus“, kazuistai jiems labai palankūs. 

Ne tik jie, atsako „gerasis tėvas“, ir pateikia tarnų pavyzdį. 
Pagal tėvo Boni „Nuodėmių sąvedą“, dvasininkai turi atleisti 
nuodėmes tarnams, vykdantiems nedorus savo ponų pavedimus, 

jeigu jie tai daro ne pritardami šeimininkų nusidéjimams, o tik 
norédami turéti laikinos naudos. Negana to, pagal téva Boni, 
jeigu tarnai yra nepatenkinti savo etlyginimu, o kiti tokio pat 
rango tarnai kitur gauna daugiau, tai jie gali iš šeimininko turto 
prisidurti tiek, kiek laiko būtina, kad jų atlyg:nimas atitiktų jų 
darbą (čia autorius tartum tarp kitko pasakoja pikantišką isto- 
riją: vienas jėzuitų kolegijos tarnas pavogė kelis alavinius du- 
benėlius ir teisme teisinosi tėvo Boni sentencijomis). 

Ką čia kalbėti apie tarnus! Bajorams tų sunkių padėčių kur 
kas daugiau. Juk, kaip sako „gerasis tėvas" septintajame laiške, 
garbės jausmas kiekvieną minutę skatina šiuos žmones imtis 
„prievartos, visai priešingos krikščionių religingumui"; ir kaip 
sutaikyti tokius „priešingus dalykus kaip religingumas ir garbė"? 
“Iš tikrųjų kaip? — klausia pašnekovas. Kazuistas atsako, kad 
yra stebuklinga priemonė —,müsu didysis ketinimų pa- 
kreipimo į kitą tikslą metodas, jo reikšmė mūsų moralei 
didelė, kad aš beveik išdrįsčiau palyginti jį su jtikimumo teori- 
ja". Kokia „didžiojo metodo“ esmė? Jo esmė — taip formaliai 
pakeisti savo ketinimus, kad nedoras priemones būtų galima 
pateisinti tikslo nekaltumu. Reikia pavyzdžių? Prašom. Jeigu 
norite atkeršyti skriaudėjui, nors Šventasis raštas smerkia keti- 
nimą atsimokėti piktu už pikta, jums padės „protų feniksas“ 
Lesijus: „Gavęs antausį neturi keršyti už tai, bet gali vengti gė- 
dos ir tuoj pat atsiteisti už įžeidimą net kardo kircCiais". Dviko- 
vas draudžia karaliaus ediktai, bet tegu Jai jūsų neglumina — 
eikite į dvikovos vietą tiesiog pasivaikščioti. „Juk kas gi čia 
bloga, — tikina jėzuitų išminčius, vardu Diana,— išeiti į laukus, 
vaikščioti ten laukiant kito žmogaus ir imti gintis, jeigu staiga 
užpultų?“ Dėl to šiuo atveju, mano Diana, nebuvo priimtas iš- 
šūkis, vadinasi, nebuvo ir nusidėta, nes ketinta ne iš anksto pa- 
siryžus kautis, o turėta visai kitų tikslų. Kazuistų žvaigždė San- 
čezas eina dar toliau ir leidžia ne tik priimti iššūkį, bet ir pačiam 
šaukti į dvikovą, kad tik ketinimai būtų nukreipti į gerą pusę. 

„Aš stebėjausi,— rašo laiško autorius apie tas citatas,— kad 
karaliaus dievotumas skatina jį panaudoti visą valdžią dviko- 
voms savo valstybėje uždrausti ir sunaikinti, o pamaldieji jėzui- 
tai įtempia savo buklų protą, kad leistų ir įteisintų jas bažny- 
Cioie". 

Žinoma, dvikova — netikęs daiktas, ir kazuistas Navaras 
taip pat mano. geriau visai nestoti į dvikovą, o slapta nužudyti 

savo priešą — juk taip darydamas nestatai savo gyvybės į pa- 
vojų ir nesi kaltas dėl „nuodėmės, kurią užsitraukia mūsų prie- 
šas, kaudamasis dvikovoje“. 

Bet tai juk klastingas nužudymas, sušunka ,„padorusis žmo- 
gus". Visai ne, atkerta „gerasis tėvas". Tebūnie jums žinoma iš 
Eskobaro, ką reiškia „klastingai nužudyti": „yra vadinama klas- 
tingai nužudyti, kai Zudomas tas, kas neturėjo jokios dingsties 
to baimintis. Todėl ir nesakoma apie sunaikinusįjį savo priešą, 
kad jis nužudęs jį klastingai, nors ir būtų užpuolęs jį iš užpa- 
kalio arba iš pasalos“. 

Nustebes autorius iš kazuistų darbų sužino, kad leidžiama 
nužudyti įžeidusį ne tik veiksmais, bet ir paprastu gestu, panie- 
kos ženklu, apkalbomis (žinoma, reikia atitinkamai pakreipti 
ketinimą, remiantis įtikima „didelį autoritetą turinčio“ žmogaus 
nuomone). Nenumaldomo smalsumo pagautas jis klausia „gero- 
jo tėvo“: ,, Mano tėve, taip gerai pasirūpinęs garbe, gal jūs ir dėl 
gerovės ką nors padarėte... Man atrodo, kad galima visai neblo- 
gai pakreipti ketinimus ir žudyti, kad ja išsaugotum". Žinoma, 
atsako „gerasis tėvas“, tik, pagal Reginaldą ir Tanerį, reikia, 
„kad daiktas, protingo žmogaus nuomone, būtų vertas didelių 
pinigų“. 

Protingų žmonių taip reta, pastebi pašnekovas, tai kodėlgi 
jie iš karto Lepasakė sumos? ,Kal — sušunka tėvas.— Jūs ma- 
note, kad lengva įvertinti žmogaus, ir dar krikščionio, gyvybę?! 
Va čia aš ir noriu, kad jūs pajustumėte, kokie reikalingi mūsų 
kazuistai. Ieškokite visų senovės bažnyčios tėvų veikaluose, dėl 
kiek pinigų galima užmušti žmogų? Ką jie jums atsakys, tik Non 
occides! — „Nežudyk!“ — „O kas gi išdrįso nustatyti tą su- 
mą?“ — klausia autorius. „Mūsų didysis ir nepalyginamasis Mo- 
lina, mūsų draugijos pažiba,— atsako tėvas,— savo neprilygsta- 
ma išmintimi vertina, kad tai „šeši arba septyni dukatai, dėl ku- 
riu galima nužudyti, nors grobikas ir pasileistų bėgti". Esko- 
barui kažkodėl atrodo, kad ta suma per 010616: „Galima teisiai 
nužudyti žmogų lėl vi.no dukato vertės daikto...“ 

„Padorusis žriogus“ prisipažįsta gavęs „nepaprastai ypatin- 
gus paaiškinimus“ dėl bajorų galėjimo padaryti žmogžudystę ir 
pareiškia esąs Įsitikinęs, kad bažnyčios tarnai tai jau tikrai ne- 
turėtų žudyti tų, kurie daro žalą jų garbei arba luomo intere- 
sams. „Gerasis tėvas" įtikina jį, kad taip nėra, primindamas, kad 
svarbiausia — pakreipti ketinimus gera linkme. Pavyzdžiui, ži- 

nomas tėvas Lami apie tai rašo: ,Dvasininkui arba vienuoliui 
leidžiama nužudyti šmeižiką, grasinantį pagarsinti skandalingus 
jo bendruomenės arba jo paties nusikaltimus, jeigu nebeturi 
jokių kitų būdų jam sutrukdyti. O garsusis Jėzaus draugijos gy- 
nėjas Karamuelis, remdamasis šiuo principu, savitai sprendžia 
tokį klausimą: ar gali jėzuitai žudyti jansenistus už tai, kad tie 
juos vadina pelagianais? Karamuelio atsakymas kiek netikėtas, 
bet dėsningai atitinka laiške plėtojamą kazuistų logiką: „Ne, 
nes jansenistai draugijos spindesį temdo ne labiau, kaip pelėda 
temdo saulės spindesį; priešingai, jie išaukštino ją, nors to ir 
nenorėjo". 

Vis dėlto laiško autorius sako, kad jansenistų gyvybė nėra 
saugi, nes priklauso nuo jėzuitų reputacijai daromos žalos: 
„jeigu pasidarytų nors kiek tikėtina, kad jie kenkia jums, tai 
juos jau bus galima žudyti be jokių kliūčių“. Galutinė viso to 
pokalbio išvada yra tokia: „Tiesą sakant, mano tėve, vis tiek, 
ar turi reikalų su žmonėmis visai be religijos ar su žmonėmis, 
išmokytais religijos iki to ketinimų pakreipimo imtinai, nes ga- 
liausiai geri kertančio žaizdą ketinimai nepalengvina žeidžia- 
mojo dalios, nes jis nejaučia tos nematomos krypties, junta tik 
jam kertamo smūgio kryptį. Aš net abejoju: gal ne taip apmau- 
du būti nužudytam šiurkščiai įniršusių žmonių, negu žinoti, kad 
tave sąžiningai skerdžia pamaldūs žmonės“. 

Aštuntajame laiške „gerasis tėvas“ smalsiam pašnekovui 
toliau aiškina taisykles, kurios padoria dingstimi užtaria paper- 
kamus teisėjus, palūkininkus, bankrotus, vagis. nusidėjusias 
moteris. Nepamiršti ir burtininkai, kurie ne visada privalo grą- 
žinti už ateities spėjimą gautus pinigus: jeigu naudojosi astro- 
logija, tai privalo grąžinti (astrologija — apgaulingas būdas), o 
jeigu buvo pasitelkę velnią, tai neprivalo, nes, velniui padedant, 
galima burti garantuotai. 

Devintajame laiške kalbama apie įvairius jėzuitų sugalvotus 
palengvinimus, kad be jokio vargo ir pastangų būtų galima iš- 
vengti nuodėmių tarp gyvenimo saldybių ir patogumų, apie tai- 
sykles, sušvelninančias ir atleidžiančias pavydą, rajumą, šykš- 
tumą, garbės troškimą, mergelių elgesio laisvumą, paskalas, 
intrigas ir melą. Čia gerai padeda, moko „gerasis tėvas“, „dvi- 
prasmybių teorija“ ir „mintinių išlygų teorija“, kurios yra sa- 
votiškos „įtikimų nuomonių“ ir „ketinimų pakreipimo“ modifi- 
kacijos. Pavyzdžiui, Sančezas tvirtina: „Galima prisiekti, kad ko 

nors nedarei, nors i$ tikruju darei, turint omenyje, kad nepa- 
darei to tam tikrą dieną arba dar būdamas negimes, arba kito-- 
mis panašiomis mintyse laikomomis aplinkybėmis. Tai labai pa- 
togu daugeliu atvejų ir visada teisinga, kai būtina arba naudin- 
ga sve katai, garbei ar gerovei". 

Laiško pabaigoje gerasis tėvas pereina prie pamaldumo da- 
lykų palengvinimų, kurie, jo pašnekovo nuomone, yra „geriau- 
sia šių tėvų sumanyta priemonė visiems patraukti ir nieko ne- 
atstumti“. Kazuistų nuomone, ne nuodėmė per mišias galvoti 
apie visai kitus dalykus, kad tik išlaikytum pagarbią išvaizdą ir 
padėtį, galima netgi su geismu žiūrėti į gražias moteris. Labai 
jau atlaidžiai jie žiūri ir į atgailos sakramentą. Apie tai kal- 
bama jau dešimtajame laiške. Jeigu jūs slapta nusidėjote ir ne- 
norite pasisakyti savo dvasininkui, kad nesugadintumėte nuo- 
monės apie save, tai, Suarezo patarimu, galima turėti „du dva- 
sininkus — vieną mirtinoms nuodėmėms, o kitą atleidžiamoms“. 

Nuodėmės atleidimą iš jų. gauti lengva, nes, kaip sako tėvas 
Boni, „galima atleisti tam, kas prisipažįsta, kad atleidimo viltis 
paskatino jį nusidėti lengviau, negu tai būtų padaręs tos vilties 
neturėdamas". ۱ 

Apskritai nuodėmėmis laikomų nusižengimų skaičius labai 
apmažinamas „šventomis ir dievobaimingomis gudrybėmis“. 
Pavyzdžiui: ,Negalima vadinti tiesiogine nuodėmės dingstimi, kai 
nusidedama tik retai, pavyzdžiui, tris keturis kartus per metus, 
staigiai susižavėjus moterimi, su kuria gyveni vienoje vietoje“. 
Negana to, pagal tėvą Boni, nuodėmė kartais virsta dorybe: 
„Visokiems žmonėms leidžiama lankyti paleistuvystės vietas, 
kad ten galėtų atversti ištvirkusias moteris, nors labai galimas 
daiktas, kad ten jie nusidės: ne kartą jau yra atsitikę, kad buvo 
įtraukiami į nuodėmę gražios šių moterų išvaizdos ir glamonių. 
Ir nors yra mokslininkų, nepritariančių šiai nuomonei ir manan- 
čių, kad neleistina savanoriškai statyti į pavojų savo sielos iš- 
gelbėjimo dėl pagalbos artimui, aš vis dėlto mielai sutinku su 
šia jų ginčijama nuomone“. 

Bet tai dar ne viskas. Apie „svarbiausią jų moralės punktą“ 
autorius sužino, kad jėzuitai dvasininkai lengvai atleidžia ne 
tik nuodėmes, bet ir nuo meilės Dievui. „Kada mes privalome 
iš tikrųjų jausti meilę Dievui?"— klausia Eskobaras. Kazuistų 
nuomonės dėl to labai įvairios, galima pasirinkti pagal skonį: 
prieš mirtį arba mirties patale, kasmet arba kartą per penkerius 

metus, švenčių dienomis ir t. t., net „galima būti išgelbėtam ir 
niekada Dievo nemyléjus". 

Čia „padoriojo žmogaus“ ironija perauga į pyktį: „Nėra to- 
kios kantrybės, kuri nesibaigtų, ir negalima be pasibaisėjimo 
klausytis dalykų, kuriuos aš ką tik girdėjau“. „Juk aš ne savo 
mintis išsakiau“, — aiškina „gerasis tévas".—,,AS tai puikiai Zi- 
nau, mano téve, bet jūs nesibjaurite jais; ir ne tik neturite ne- 
apykantos šių taisyklių autoriams, bet gerbiate juos... Atverkite 
pagaliau akis, mano téve; ir jeigu jūsų nejaudino kiti jūsų ka- 
zuistų paklydimai, tegu šie paskutiniai atskiria jus nuo jų savo 
kraštutinumais. Aš visa širdimi to tiokštu jums ir visiems jūsų 
tėvams, meldžiu Dievą, kad teiktųsi išmokyti juos, kokia apgau- 
linga yra šviesa, vedanti prie tokių praraju, ir kad jis pripil- 
dytų savo meilės tuos, kurie drįsta atleisti nuo jos ۰ 

„Po to autorius palieka tėvą ir nebemato reikalo toliau su 
juo šnekėtis: „Aš gana prisiskaičiau jų knygų, taigi galiu jums 
papasakoti apie jų moralę tiek pat, o apie jų politiką gal dar 
daugiau už jį patį“. Taip autorius išsiskiria su „geruoju tėvu“, 
padéjusiu jam supažind ۱ skaitytoją su atlaidžios jėzuitų mo- 
ralės bendraisiais principais ir daugybe paskirų pavyzdžių. Am- 
žininkai yra pastebėję, kad „gerasis tėvas kazuistas“ labai pa- 
našus į Paskalio dažniausiai minimą Eskobarą. Naivusis Esko- 
baras labai džiaugėsi, kad jo vardas daug kartų paminėtas „Laiš- 
kų provincialui" puslapiuose ir kad daug labiau pradėta domėtis 
jo veikalu (1656 metais skubiai išleidžiamas dar vienas leidimas). 
Paskalis taip didžiai „išpopuliarino“ Eskobarą, kad nuo to laiko 
prancūzų kalboje atsirado iš jo pavardės padarytas žodis esco- 
barder — veidmainiauti. 

Kazuistika, kaip bendruju teologijos, moralés ir teisés prin- 
cipu pritaikymas painioms gyvenimo situacijoms ir sazines kon- 
fliktams nagrinėti, atsižvelgiant į vieta, laiką bei individu- 
al'as aplinkybes, buvo išrasta ne jėzuitų. Ji buvo atsiradusi kur 
kas seniau ir padėjo spręsti vidurinių amžių žmogui iš tiesų 
keblius klausimus: ar galima pasninkauti sunkiai sergant, gin- 
tis užpuolus plėšikui, pasivogti duonos mirštant badu, žudyti 
kare ir t. t. Daugelis kazuistų (pavyzdžiui, tas pats Eskobaras) 
gyveno nepriekaištingai dorai. Paskalis „Laiškuose...“ nė vienu 

bruoželiu neužgauna ju asmens (tuo jis skiriasi nuo savo prie- 
šininkų), o remiasi vien tiktai jų veikalais, kurie ilgainiui buvo 
virtę nebesveiko susižavėjimo, užsimiršimo apimta, priekabinga 
sofistika. Toje sofistikoje ir atsirado grynai jėzuitiškos sąvokos 
(kaip ,probabilizmas" arba „dviprasmiškos išlygos“). Operuo- 
jant tokiomis sąvokomis, nebejuntamų skiriamųjų subtilybių 
pilnais samprotavimais, begaliniu visumos suvokimo smulkini- 
mu, ir būdavo sudaromi rinkiniai taisyklių, leidžiančių pažeisti 
dorovės įstatymų dvasią ir laikytis jų raidės. 

Svarbiausia tokios dialektikos yda, Paskalio nuomone, yra 
dorovės sureliatyvinimas, dvasinio žmogaus pasaulio absoliutų 
paniekinimas ir jo sąžinės naikinimas. 

Sazinee Paskalis laikė žmogaus gebėjimą suprasti jam prane- 
šamą žinią, kad jis yra nuodėmingas, kaltas ir netobulos dvasios. 
Šis gebėjimas tampa savotišku dvasinio gyvenimo organu, 
padedančiu atskirti blogį nuo gėrio, tramdyti aistras ir sava- 
naudiškus išskaičiavimus, matyti, kad nuopelnus yra ne pats 
įgijęs. Sąžinė vienija visus žmones, išvaduoja 15 slogaus egois- 
tinio uždarumo. Ji graužia (tai ne svarbiausia jos savybė) žmo- 
gų, trukdo jam būti savimi patenkintam ir skatina be galo to- 
bulėti. 

Teisiškai komentuodami dorovinį gyvenimą, kazuistai mažai 
bepalikdavo laisvės savarankiškai apsispręsti, todėl jų aiškini- 
mų centre atsidūrė ne sąžinė, o „žymaus asmens“, „išmintingo 
dvasininko" autoritetas. „Žymūs žmonės“ ir „išmintingi dvasi- 
ninkai“, kišdami „pagalves po nusidėjėlių alkūnėmis“, užliūliuo- 
davo, o galop ir pražudydavo laisvą sąžinę, ugdė neatsakingumą. 

Kam „Jėzaus kariaunai" to reikėjo? Į tokius klausimus 
mėgino atsakyti Dostojevskis „Broliuose Karamazovuose". Tai 
„paprasčiausias troškimas valdžios, nešvarių žemiškų gėrybių*“, 
mano Alioša Karamazovas; kad duotų žmonėms „ramią, kuklią 
laimę, silpnučių padarų laimę, nes juk iš tikrųjų jie sutverti 
tokie silpnučiai**", prisipažįsta didysis inkvizitorius. Dėl to rei- 
kia nuraminti nepakeliamas sąžinės kančias ir leisti netobulam 
žmogui nusidėti, bet tik „kai leisime jiems nusidėti***", 


* Dostojevskis F. Broliai Karamazoval. t. 1,— V.; 1976, p. 
324—325. 

** Ten pat, p. 322. 

*** Ten pat, p. 323. 

Iš tikrųjų panašiai į de Merė, bet kitaip ir ne tuo pačiu pa- 
grindu „žymūs asmenys“ ir „išmintingi dvasininkai" stengėsi 
savo dvasios vaikus padaryti laimingus, kurdami jiems išorines 
dekoracijas ir dorovės „minimumą“, sudarytą nuolaidziaujant 
„Natūraliai“ gyvenimo eigai. Dėl „natūralios“ eigos pirmenybės 
„minimumas“ nukrisdavo iki nulio. 

Kaipgi galėjo Paskalis, nestudijavęs teologijos iš pagrindų, 
taip greitai perprasti jėzuitų moralės doktrinos svarbiausius prin- 
cipus, subtilybes ir niuansus? Perskaityti šitiek veikalų, išrinkti 
iš jų ko reikia ir taip ryškiai pateikti? Jam padėjo Arno ir Niko- 
lis: jie tiekdavo reikalingus kūrinius ir citatas, papildomai pa- 
komentuodavo juos. Prisimindamas savo darbą kartu su Blezu, 
Nikolis rašė, kad jo nuostabioje atmintyje „daiktai geriau įstrig- 
davó už žodžius“, ir niekad iš jos neišdildavo, jeigu nors kartą 
suvokdavo juos savo protu. „Manęs klausia,— yra sakęs Pas- 
kalis, — ar aš pats skaičiau visas tas knygas, kurias cituoju. At- 
sakau, kad ne: būtų prireikę visą gyvenimą skaityti labai prastas 
knygas, bet aš du kartus perskaičiau senį Eskobarą. Kai dėl kitų, 
tai jas skaitė mano draugai; tačiau aš nepateikiau nė vienos 
ištraukos neperskaitęs jos toje knygoje, iš kurios citavau, ne- 
įsigilinęs į problemą, kuri joje aptariama, ir neperskaitęs to, 
kas rašoma prieš ištrauką, ir to, kas po jos eina, kad neapsirik- 
čiau ir vietoje prieštaravimo nepacituočiau atsakymo, nes tai 
būtų neteisinga ir peiktina". 

O „skaityti“, „gilintis“, „cituoti“ darosi vis sunkiau dėl nuo- 
lat stiprėjančių policijos paieškų. Kad nepatektų į Bastiliją, kaip 
kadaise buvo atsitikę jo tėvui, Paskalis kilnojasi iš vienos vie- 
tos į kitą — į Port Rojalį, pas kunigaikštį de Roanė, o kurį laiką 
pono de Monso vardu gyvena nedidelėje „Karaliaus Dovydo“ 
smuklėje, priešais pat jėzuitų kolegiją. Dar vis tebebūdamas 
Paryžiuje, Florenas Perjė apsigyvena tame pat viešbutyje. Kartą 
Perjė aplanko jo tolimas giminaitis jėzuitas Freta ir praneša jam, 
kad Paskalis įtariamas sukūręs „Laiškus provincialui“. Perjė 
įtikina Fretą, kad jo svainis su kalbamuoju dalyku nieko bendra 
neturįs, o tuo metu ant Perjė lovos, vos pridengti užuolaida 
džiūsta aštuntojo laiško egzemplioriai. Įsišnekęs jėzuitas nieko 
nepastebi ir neužuodžia spaudos dažų. Kai pagaliau jis išeina, 
Perjė su palengvėjimu atsidūsta, bėga pas Paskalį, gyvenusį 
aukštu aukščiau, ir abu juokiasi iš to atsitikimo. 


223 


11 


Į laiškus jėzuitai a'siliepé daugybe paskviliu, pamfletu, kal- 
tinamųjų pamokslų ir kalbų, kur anoniminis autorius buvo vadi- 
namas „bedieviu, juokdariu, storžieviu, klajojančiu artistu, ap- 
gaviku, šmeižiku, eretiku, persirengusiu kalvinistu, velnių le- 
giono apsėstuoju, romanų rašytoju“ ir t. t., kaltinamas švente- 
nybių išjuokimu, artimo meilės stoka, nesantūriu tonu, ištraukų 
iškraipymu ir t. t. Taip gynėsi jėzuitai — šmeiždami asmenis, 
užtat pateikę pavyzdžių ir įrodymų, kaltindami, užuot citavę jų 
kürinius,— ir dar labiau diskreditavo save iš anksto nenusista- 
čiusių žmonių akyse. 

Sekančiuose šešiuose laiškuose, išėjusiuose 1655 metais tarp 
rugpjūčio 18 ir gruodžio 4 dienos, „prastuolis“ ir ,„,padorusis 
žmogus“ virsta rūsčiu pamokslininku. Visi šie laiškai — tai jau 
tiesioginis autoriaus monologas, atremiantis nepagrįstus jėzuitų 
kaltinimus ir smerkiantis jų šmeižtus. „Laiškai, kuriuos parašiau 
iki šiol, — perspėja autorius, pacituodamas Tertuliana,— tik žai- 
dimas prieš tikrą mūšį“. Aš dar tik mėgavausi „ir veikiau ro- 
džiau žaizdas, kurias galima jums padaryti, o ne pats žeidžiau“. 
Aš tiesiog pateikdavau jūsų ištraukas, beveik nemąstydamas 
apie jas. „Ir jeigu jos kėlė juoką, tai patys jose sakomi dalykai 
kėlė jį“. 

„Manęs klausia,— rašė Paskalis,— kodėl aš nurodžiau auto- 
rius, kurių bjaurius sakinius citavau.— Atsakau, kad būdamas 
mieste, kur yra dvylika fontanų, ir tikrai žinodamas, kad vienas 
jų yra užnuodytas, aš privalėčiau perspėti visus nesemti van- 
dens iš užnuodyto fontano. Kadangi tai būtų galima palaikyti 
grynu mano prasimanymu, aš turėčiau kuo greičiau pasakyti, 
kas jį užnuodijo, o ne statyti į pavojų visą miestą“. 

Jėzuitų kaltinimai, kad laiškų autorius iSkraipes citatas, Ble- 
zui buvo ypač skaudūs: , Mano tėvai, nėra nieko, ko aš neap- 
kęsčiau labiau negu mažiausią tiesos iškreipimą, todėl visada 
itin rūpestingai vengiau ne tik sukeisti (tai būtų buvę baisu), 
bet pakeisti ar iškreipti kokios nors ištraukos prasmę“. Autorius 
pateikia ginčijamus tekstus ir įrodo, kad šmeižiamas visai ne- 
pagrįstai. (Paskalio užrašuose yra tokie žodžiai: ,, AS vienas prieš 
trisdešimt tūkstančių? — Ne. Nors jūsų pusėje rūmai, apgaulė, 
mano pusėje — tiesa: ji — visa mano jėga; jeigu jos neteksiu, 

būsiu žuvęs. Netrüks nei kaltinimų, nei persekiojimų. Bet mano 
tiesa, ir pažiūrėsime, kas nugalés".) 

Nuosekliai atrėmęs jėzuitų šūkalojimus, autorius pats ima 
pulti ir parodo, kad jie kaltina jį tuo, kuo patys labiausiai nu- 
sideda. 

Jėzuitai moko, kad galima meluoti ir kartu neprarasti dievo 
malonės. Pagal tą jų mokymą, šmeižtas — atleistina nuodėmė, 
jeigu ginama ordino garbė, jų tapatinama su bažnyčios garbe. 
Taigi ramia sąžine galima neigti akivaizdžiausius dalykus ir 
šmeižti priešininkus. Tačiau įžeidinėjimai neišsklaido nesutari- 
mų, šmeižtas yra tik galingas prievartos ir tiesos užgniaužimo 
ginklas. Tačiau šio ginklo jėga labai reliatyvi, ją būtų galima 
palyginti su puošnaus drabužio, ministerijos rūmų, laimės troš- 
kimo arba kiekybinio įrodymo jėga. „Tai baisus ir ilgas karas, — 
Paskalis tartum apžvelgia visą savo polemiką su jėzuitais — 
kuriame prievarta mėgina nuslopinti tiesą. Visos prievartos pa- 
stangos negali nusilpninti tiesos, o tik ją išaukština". 

Tuo tarpu kone visai pasitaisiusi jansenistų padėtis vėl ima 
blogėti. Parengtas naujas penkis Janseno teiginius smerkiantis 
formuliaras, kurį turi pasirašyti visi dvasininkai. 1656 metų spa- 
lio 16 dieną popiežius Aleksandras VII, pakeitęs Inocentą X, 
vėl pasmerkia penkis teiginius, pripažįsta juos esant paimtus iš 
Janseno knygos. Nors bulė dar neišplatinta Prancūzijoje, visi 
jaučia, kad prasidės nauji persekiojimai. Tokiomis aplinkybėmis 
jėzuitai ima smarkiai pulti, spaustuvės krečiamos dar uoliau 
(septynioliktojo laiško formas, surinkus aštuonis puslapius, teko 
sudaužyti, eilutės laiško pabaigoje buvo kreivos, raidės liejosi), 
o karaliaus dvasininkas tėvas Ana išleidžia brošiūrą, kurioje 
išsamiai rašo apie penkis teiginius ir pripažįsta jansenistus bei 
„Laiškų...“ autorių neabejotinais eretikais, parengia dirvą nau- 
jiems persekiojimams. 

Septynioliktąjį ir aštuonioliktąjį laiškus, datuotus atitinkamai 
1657 m. sausio 23 ir kovo 24 dienomis, Paskalis adresuoja jau 
nebe visam ordinui, o įtakingiausiam jo atstovui— tėvui ۰ 
„Dvasiškasis tėve,— kreipiasi jis su ironija į karaliaus dvasi- 
ninką,— jeigu jums sunku skaityti šį laišką dėl to, kad jis iš- 
spausdintas nelabai dailiu šriftu, tai kaltinkite tiktai pats save. 
Aš neturiu tokių privilegijų kaip jūs. Jūs turite privilegiją pa- 
neigti net stebuklus, o aš neturiu nė teisės gintis. Be paliovos 
šniukštinėiamos visos spaustuvės. Jūs ir pats nepatartumėte 

man toliau ra$yti tokiomis salygomis; juk labai didelis vargas 
spausdinti Osnabriuke" (Vokietijos miestas; kad nukreiptu nuo 
saves jtarimus, leidéjai spaudiniuose nurodydavo kitus miestus). 

Anoniminis autorius nori apginti savo Port Rojalio draugus 
nuo puolimų ir prašo nešmeižti daugybės asmenų, kurie į gin- 
čą nesikišo. Jis pareiškia nepriklausąs jokiai bendruomenei, ne- 
prisidedąs prie pavienių asmenų, kad ir kas jie būtų, ir pats 
vienas atsakąs už savo laiškus: „„Veltui jūs stengiatės paveikti 
mane, užgaudami tuos, su kuriais, jūsų spėjimu, aš esu glau- 
džiai susijęs. Visa jūsų turima įtaka nė kiek negali manęs pa- 
veikti. Iš pasaulio aš nieko nelaukiu ir nieko nebijau. Man ne- 
reikia nei kieno turtų, nei kieno valdžios. Taigi, mano tėve, aš 
nepagaunamas jokiomis jūsų pinklėmis. Kad ir kaip stengtumė- 
tės, jums nepavyks prieiti prie manęs iš jokios pusės. Žinoma, 
jūs galite pakenkti Port Rojaliui, bet ne man. Galima išguiti žmo- 
nes iš Sorbonos, bet manęs iš mano namo neišguisite. Jūs galite 
imtis prievartos prieš dvasininkus ir teologijos daktarus, bet ne 
prieš mane, nes aš neturiu šių vardų...; esu žmogus laisvas, be 
įsipareigojimų, prie nieko neprisirišęs, be ryšių, be santykių, be 
užsiėmimo; esu žmogus, pakankamai susipažinęs su jūsų taisyk- 
lėmis ir tvirtai pasiryžęs nuodugniai jas ištirti, kiek tik many- 
siu esąs pašauktas tokiam darbui... ir jokie sumetimai negali 
sustabdyti mano tyrimų“. 

Taip save apibūdinęs, laiško autorius iš esmės vėl imasi na- 
grinėti tas pačias problemas, kurias buvo iškėlęs pirmuosiuose 
trijuose laiškuose. Apėjusi ratą, polemika grįžo, kur prasidėjusi. 
Nors Paskalis žadėjo nenutraukti savo tyrimų, dvikova su ka- 
raliaus dvasininku ir apskritai laiškų spausdinimas baigėsi ir dar 
buvo likę devynioliktojo laiško, adresuoto taip pat tėvui Ana, 
apmatai. Kodėl taip atsitiko? Matyt, kad polemika padarė visa, 
ką galėjo padaryti, ir išseko. Galimas dalykas, kad nerami pa- 
dėtis ir užeinančios represijos privertė jansenistus pasirinkti ty- 
lėjimą. Be to, toli gražu ne visi Port Rojalio vadovai pritarė 
pačiam viešo susikirtimo sumanymui. Pavyzdžiui, Senglenas ir 
Anželika Arno manė, kad tiesą reikia ginti tik romumu ir pa- 
klusnumu. 

Iš tikrųjų „Laiškų...“ intonacijoje kartais suskamba kandžios 
ironijos gaidelės, būdingos mokslinei diskusijai su tėvu Noeliu 
ir, matyt, apskritai pačiai Paskalio prigimčiai, nes jis ramiai 
nepakęsdavo nė menkiausio apsimetimo, kai tik iškildavo jam 

pačiam ir aplinkinams svarbios problemos. Be to, Blezas — akty- 
vus, kovingas žmogus. Tuo ir galima paaiškinti „Laiškų...“ savi- 
tumą, kuris visai atitinka autoriaus požiūrį į juose svarstomų 
dalykų svarbą ir uždavinius. 

Kaip ir visuose ankstesniuose darbuose, taip ir čia Paskalio 
formuluotės yra aiškios ir tikslios, išvados nuoseklios. Tačiau 
„Laiškuose...“ išryškėjo didis rašytojo talentas. Paskalis moka 
meistriškai keliais bruožais apibūdinti personažus, kurti jų dia- 
logą, naudodamasis komedijos priemonėmis, laiku keisti temas, 
pasakojimo ritmą ir intonacijas, suprantamai aiškinti sudėtingas 
dogmatikos problemas, ko iš esmės anksčiau niekas nebuvo da- 
res. „Manęs klausia,— sakė Paskalis — kodėl aš rašiau maloniu, 
ironišku, linksmu stiliumi.— Atsakau, kad jeigu būčiau parašęs 
dogmatišku stiliumi, tai knygą būtų skaitę tik mokslininkai, o 
jiems to nereikia, nes žino apie tai tiek pat, kiek ir aš. Todėl 
aš maniau, kad reikia parašyti taip, kad mano laiškus skaitytų 
moterys bei pasauliečiai ir suvoktų pavojingumą visų maksimų 
ir sakinių, kurie tada visur plito ir kurių poveikiui lengvai pa- 
siduodavo". Menas įtikinti ir net nugalėti skaitytoją padėjo jam 
kuo puikiausiai įvykdyti iškeltą uždavinį, nors reikėjo padėti 
nemaža jėgų. Didelis laiškų tomas buvo parašytas vos ne per 
metus, o kiekvieną laišką, leidžiamą vidutiniškai kas dvi trys 
savaitės, jis gludindavo, kol pasidarydavo nepaprastai aiškus ir 
tobulas, ir dažnai po kelis kartus perkurdavo. Vėliau Arno, atsa- 
kydamas į garsiojo klasicizmo teoretiko Bualo klausimą, kaip 
dirbo Paskalis, rašydamas ,,Laiškus...“, pasakojo, kad Blezas 
baigtą kūrinį skaitydavo didelei atsiskyrėlių auditorijai; jeigu 
visi gėrėdavosi, bet atsirasdavo vienas, kurio laiškas nejaudin- 
davo, Paskalis ieškodavo naujų variantų, kuriems visi kaip vie- 
nas pritartų. Septintąjį laišką Bualo palygino su dvikova rapy- 
romis, pamažu greitėjančia, gyvėjančia: ji „darosi vis šaunesnė, 
pakildama iki svaiginančio kreščendo. Kyla noras sušukti: ,,Kliu- 
dė, kliudė!" 

„Laiškų provincialui" įtaka vėlesnei prancūzų literatūrai yra 
didžiulė: ji juntama kai kuriose Moljero pjesėse (ypač „Tar- 
tiufe"), žymiojo oratoriaus Bosiujė pamoksluose ir apskritai pa- 

čioje pakitusioje kalboje, kuri darosi nebe tokia precioziška ir 
sunki, įgyja aiškumo ir tikslumo bruožų, kurie paprastai priski- 
riami prancūzų dvasiai. 

„Mintyse“ Paskalis rašo neapkenčiąs nei juokdariško, nei 
pernelyg iškilmingo stiliaus, kuriuo norima paveikti „ausį“, o 
ne „širdį“; jam nepatinka dirbtinės Cicerono grožybės, forsuo- 
tos antitezės, kurios esančios kaip  ,akliniai langai dėl simetri- 
jos“: tokių antitezių autoriai ne teisybę sako, o tik „daro tai- 
syklingas figūras“. Nors, kaip sako Blezas, rašytojui neegzis- 
tuoja jokių visuotinių taisyklių, „Minčių“ autorius susiformu- 
luoja paskiras nuostatas. Vienos jų grynai techninės (jeigu kal- 
boje pasitaiko vienodų žodžių ir jų negalima išvengti, kad ne- 
nukentėtų prasmė, tai tokie pasikartojimai nelaikomi klaida 
toje vietoje, o priešingai — yra būtini), kitos, sudėtingesnės (žo- 
džių tvarka keičia prasmę, o prasmės skirtumai sukelia vis ki- 
tokį efektą), trečios — principinės: rašytojas turi patikti skaity- 
tojui, bet padaryti tai privalo taip, kad malonumas (plačiąja 
žodžio reikšme, kaip skonio atitikmuo) derėtų su realybe ir iš- 
plauktų iš tiesos. Pasiekti visa tai galima tik sunkiai nusakomu 
būdu jungiant tai, kas kyla spontaniškai, ir tai, kas atsiranda 
apgalvotai, o toks junginys ir yra natūralus stilius, sulydantis 
„autorių“ ir „žmogų“. „Žmonės visada stebisi ir žavisi matyda- 
mi natūralų stilių, nes, tikėdamiesi susidurti su autoriumi, jie 
randa žmogų". 

Nuoširdumas ir tiesumas, paprastumas ir aiškumas, kiek ga- 
lima tikslesnis įvairių būties lygmenų ir jų žodinės išraiškos 
atitikimas — tokie pagrindiniai estetiniai Paskalio, kaip rašytojo, 
principai, aiškiai nusakyti „Mintyse“ ir būdingi „Laiškų provin- 
cialui" stilistikai. Šie principai (tiesa, visai kitu intonaciniu pa- 
grindu ir panaudoti kitokiems uždaviniams spręsti) dar ryškiau 
matyti svarbiausiojo Paskalio kūrinio stiliuje. 

1657 metais išsklaidyti laiškai buvo sudėti į rinkinį ir išleisti 
Kelne Luji de Montalto slapyvardžiu (daugiau kaip pusantro 
šimtmečio jie buvo leidžiami šiuo slapyvardžiu). Pavardė, matyt, 
ne atsitiktinė, nes joje yra įvairių fonetinių; morfologinių ir 
prasminių sąsajų su motinos linijos giminių pavarde, gimtuoju 
Klermono miestu, Piuji de Domo „aukštu kalnu“. 1658 metais 
Gijomo de Vendroko slapyvardžiu Nikolis išvertė Paskalio kny- 
gą į lotynų kalbą ir pridėjo plačius komentarus. 1659 metais 
išėjo paskutinis Paskaliui gyvam tebesant leidimas: „Laiškai 

provincialui, arba Luji de Montalto laiškai draugui į provinciją 
ir tėvams jėzuitams apie šių tėvų moralę ir politiką“. Tais pat 
metais, dar gal nelabai plačiai, jau buvo žinomas tikrasis auto- 
rius. Talemanas de Reo rašė, kad kūrėjas ilgai buvo nežinomas 
ir jis pats niekada nebūtų įtaręs Paskalio, laikydamas matema- 
tiką ir literatūrą nesuderinamais dalykais. Nieko nenumanė ir 
buvusi Švedijos karalienė Kristina, kai, būdama Paryžiuje, smal- 
siai skaitė tiek triukšmo sukėlusius laiškus: kaip ir Talemanas 
de Reo, ji nė manyti nemanė, kad jų autorius — tai tas pats gar- 
sus mokslininkas, kuris prieš keletą metų laiške, visai nepana- 
šiame į „provinciališkuosius“, taip dailiai jai sakė komplimen- 
tus ir gyrė proto imperiją. 

„Laiškai...“ nuskambėjo visoje Europoje, bet toli gražu ne 
visi juos palankiai sutiko. Dar Paskaliui teberengiant paskuti- 
nius du laiškus, „Gazeta“ pranešė, kad Ekso parlamentas nutei- 
sė pirmuosius šešiolika, kaip šmeižikiškus ir pavojingus visuo- 
menei, sudeginti prie gėdos stulpo miesto aikštėje. Tačiau laik- 
raštis neužsiminė, kad vietoje „Laiškų...“ buvo sudegintas kaž- 
koks almanachas, mat nė vienas teisėjas nenorėjo atiduoti vie- 
šai sudeginti savojo egzemplioriaus. Netrukus, karaliaus tarybos 
reikalavimu, buvo sudegintas lotyniškasis „Laiškų...“ leidimas. 
Toliau buvo persekiojami leidėjai. Vienas leidėjas atsidūrė ka- 
lėjime, kitas vos išvengė plakimo ir buvo nuteistas penkeris 
metus tremties. 1657 metų rugsėjo mėnesį „Laiškus provincia- 
lui" pasmerkė popiežius, jie buvo įtraukti į ,Draudžiamųjų kny- 
gų sąrašą“ („Index librorum prohibitorum“). Tai sužinojęs Pas- 
kalis sušuko: „Jeigu mano „Laiškai...“ pasmerkti Romoje, tai 
juk visa, ką aš juose smerkiu, pasmerkta ir danguje“. Jis nie- 
kada neatgailavo dėl to, ką juose buvo rašęs, ir. vėliau sakydavo, 
kad, vėl, pasitaikius progai, apie jėzuitų moralę jis parašytų dar 
stipriau. 

Smūgis jėzuitų ordinui, kirstas vieno galingiausių jo prieši- 
ninkų, ir taip buvo stiprus. Jau po septintojo laiško Paryžiaus 
kunigai susirinko į savo asamblėją nagrinėti nežinomo autoriaus 
kūriniuose iškeltų klausimų, kad galėtų pasmerkti arba kazuis- 
tus, arba jų niekintoją. Tuo pat metu Ruano klebonai pareika- 
lavo pasmerkti jėzuitų dorovės taisykles ir ragino Paryžiaus 
kolegas prisidėti. 1656 metų rudenį Paryžiuje įvyko Ruano 
klebonų iniciatyva sušauktas dvasininkų suvažiavimas, kuria- 
me buvo kalbama, kad jėzuitų knygų skaitymas įvaręs klausy- 

tojams siaubą. Daugelyje Prancūzijos miestų „Laiškai...“ sukėlė 
protesto prieš jėzuitų moralę sąjūdį. Kaip atsakymas į tą sąjūdį 
1657 metais pasirodė anoniminė „Kazuistų apologija prieš jan- 
senistus", parašyta Ana draugo, Klermono jėzuitų kolegijos rek- 
toriaus tėvo Piro. ,Apologija.." sukėlė skandalą, nes gana ne- 
vykusiai gynė labiausiai pažeidžiamus kazuistų teiginius (dėl 
žmogžudystės ir pan.) ir šmeižė. Paryžiaus klebonai nutarė ją 
pateikti parlamentui ir Sorbonos teologijos fakultetui, kad tartų 
savo nuomonę. 

Apie ,Apologija.." nepatenkinti kalbėjo ir patys jėzuitai, o 
1659 metais ji buvo įrašyta į ,Draudziamuju knygų sąrašą“. 
1665 ir 1679 metais popiežiai Aleksandras VII ir Inocentas XI 
pasmerkė daugelį kazuistų teiginių, kuriais „Laiškuose provin- 
cialui“ piktinosi Paskalis. Kaip vienas svarbiausių motyvų pa- 
leisti (laikinai) jėzuitų ordiną XVIII amžiaus pabaigoje, popie- 
žiaus bulėje nurodoma žalinga jėzuitų kazuistų įtaka. 


di 


GRIZIMAS PRIE MATEMATIKOS 


Nors 1654 metų pabaigoje Blezas ryžtingai pasitraukė nuo 
mokslo darbo, senieji pomėgiai po kurio laiko vėl atgijo. 1657 
metų gegužės mėnesį, t. y. ką tik pasibaigus varginanCiai Blezo 
polemikai su jėzuitais, vienas prancūzų matematikas rašė Hei- 
gensui, kad ponas Paskalis, nors atsiskyręs visai atsidėjo reli- 
gijai, dar neišleido iš savo akiračio ir matematikos. Iš tiesų Ble- 
zas retkarčiais pasišneka su Karkavi (su juo, kaip prisimename, 
jis suartėjo lankydamas Merseno būrelį) apie azartinius žaidimus 
ir tikimybių teoriją, susitinka su Robervaliu. Dar svaresnis jro- 
dymas, kad Paskalis nepamiršo matematikos, yra jo susirašinė- 
jimas su Liežo kanauninku ir geometrijos žinovu Sliuzu. Jie kei- 
čiasi nuomonėmis, kaip spręsti daugelį problemų, susijusių su 
kreivių, Blezo vadinamų „perlais“, tyrimu. 1658 metų gegužės 
mėnesį Sliuzas laiške Paskaliui žavisi jo rezultatais, apibūdin- 
demas juos „natūralaus stiliaus“ šalininko taip nemėgstamomis 
išptetomis frazėmis ir forsuotomis antitezėmis: ,..Tai ne pava- 

sario gėlės, priklausančios nuo metų laikų įtakos, o veikiau nie- 
kada nevystantys burnočiai, nuskinti gražiausiuose geometrijos 
gėlynuose“. 

Smulkūs ir pavieniai šio laikotarpio Paskalio tyrimai neža- 
dėjo jokių naujų atradimų, nes tai veikiau buvo duoklė pra- 
eičiai, o ne tikslinga veikla. Be to, sistemingą mokslo darbą jis 
dabar laikė visai nenaudingu sau (ir ne tik sau), todėl ir nesi- 
rengė niekad vėl jo imtis. O imtis vis dėlto teko. ۱ 

1658 metų pavasarį trisdešimt penkerių metų tesulaukusio 
Blezo sveikata jau kelintą kartą smarkiai pablogėja, pradeda ne- 
pakenčiamai skaudėti dantis, dėl to jis visai nebemiega ir nebe- 
turi nė minutės poilsio. Kartą vėlai vakare, kai kunigaikštis 
de Roanė, palikęs savo sergantį draugą, išeina namo, Paskaliui 
pasidaro visai bloga. Mėgindamas kaip nors nuslopinti kančias, 
jis staiga prisimena kadaise Mersenui sunkumų sukėlusį cikloi- 
dės uždavinį ir imasi jį spręsti. 

„Cikloidė,— rašė Paskalis,— yra tokia paprasta linija, kad, 
išskyrus tiesę ir apskritimą, nėra už ją dažniau pasitaikančios 
linijos; ji taip dažnai brėžiama prieš kiekvieno akis, kad tik rei- 
kia stebėtis, kaip jos nepastebėjo senovės žmonės... nes tai ne 
kas kita, kaip kelias, kurį ore nubrėžia rato vinis, kai jis rieda 
savo įprastu judėjimu nuo to momento, kai vinis pradėjo kilti 
nuo žemės, iki to, kai nenutrūkstamas rato riedėjimas vėl atveda 
ją prie žemės, pabaigęs visą apsisukimą, tariant, kad ratas — 
idealus skritulys, vinis — jo apskritimo taškas, o žemė — idealiai 
plokščia“. 

Iš tikrųjų „tokia paprasta" ir „dažnai pasitaikanti linija“ krito 
visiems į akis ir ėmė figūruoti moksle bei technikoje tik nuo 
XVII amžiaus. O dabar cikloidinės kreivės pagal praktinę reikš- 
mę ir panaudojimą prilygsta tokioms populiarioms kreivėms 
kaip elipsė, parabolė arba balistinė kreivė, ir ją galima įžiūrėti 
krumpliaračių krumplių formoje, ekscentrikų, kumštelių ir kitų 
mašinų detalių kontüruose. „Kelią, kurį nubrėžia ore rato vi- 
nis", ilgainiui ėmė pastebėti ne tik mokslininkai: pavyzdžiui, 
viename Svifto „Guliverio kelionių“ epizode „antrasis patieka- 
las buvo cikloidės formos pyragas...“. Nors jau XV amžiaus vi- 
duryje teologas ir matematikas Nikolajus Kuzietis, stebėdamas 
važiuojantį ekipažą, ėmė samprotauti apie to kelio ypatumus, tik 
XVI amžiaus pabaigoje šią kreivę pirmą kartą nuodugniai ištyrė 
Galilėjus, kuris ir pavadino ją cikloide (pavadinimas kilęs iš 

graikiško žodžio kykloeidés — apskritas). Galilėjus mėgino ap- 
skaičiuoti cikloidės plotą ir palyginti jį su „sudaromojo skritu- 
lio" plotu: jis pasidarė atitinkamas metalines plokštes ir pasvėrė. 
Paaiškėjo, kad cikloidės plotas yra maždaug tris kartus didesnis 
už skritulio plotą. Pats šiuolaikinio gamtos mokslo kūrėjas apie 
savo cikloidės tyrimus nieko neparašė, ir apie juos težinoma iš 
jo pasekėjų ir mokinių (Vivianio, Toričelio ir kitų) paminėjimų. 

XVII amžiaus pradžioje apie „kelią, kurį ore nubrėžia rato 
vinis", ėmė galvoti vienuolyno ramumoje ir Mersenas. Prancü- 
zijoje ši kreivė buvo pavadinta roulette — ruletė" (nuo veiks- 
mažodžio rouler — riedėti). Apie savo nagrinėjimus jis pranešė 
Robervaliui. Robervalis ėmė kruopščiai tirti kreivę: nedalomųjų 
metodu jis nustatė cikloidės svorio centrą ir kvadratūrą, jos su- 
kimosi kūnų kubatūrą, išaiškino kitų problemų. 1638 metais 
Mersenas rašė Dekartui: „Kai dėl pono Robervalio, tai jis rado 
daugybę naujų išdavų, tiek geometrinių, tiek ir mechaninių... 
Jis atrado, kad cikloidės plotas lygus trims ją padarančio skri- 
tulio plotams (rezultatas, kurį anksčiau apytikriu empiriniu me- 
todu gavo Galilėjus). Atsakomajame laiške didysis racionalistas 
pagyrė Robervalio sprendimą, bet čia pat įgėlė savo senam prie- 
šininkui, pridurdamas, kad uždavinys buvęs gana paprastas ir 
nelabai įdomus. Pats Dekartas irgi nagrinėjo cikloidės ploto skai- 
čiavimo ir šios kreivės liestinių brėžimo būdus, todėl nuolat po- 
lemizavo su Robervaliu dėl prioriteto. Nuspręsti, kuris jų teisus, 
yra sunku, bet, kaltindamas Toričelį, taip pat tyrusį cikloidę, 
Robervalis, aišku, klydo. Ilgai laikydamas paslaptyje tyrimų 
rezultatus ir delsdamas juos paskelbti, Robervalis be reikalo 
skundėsi, neva užsieniečiai puolą jo atradimus kaip tranai medų. 
Toričelis visai savarankiškai sutaisė savo ,„medų“. (Robervalio 
įtaka prasikiša 1658 metų spalio mėnesį Paskalio parašytoje 
„Cikloidės istorijoje“, kurioje italų mokslininkas nepelnytai kal- 
tinamas plagiatu.) 

Nors Dekartas piktindamasis stebėjosi, kodėl visi taip susi- 
doméjo tos kreivės uždaviniais („Kaip galima kelti tokį triukš- 
mą dėl tokio menko daikto atradimo..."), bet, kaip matome, cik- 
loidės tema buvo nepaprastai populiari tarp mokslininkų. Ar ne 
todėl ji pirmučiausia šovė Paskaliui į galvą, kai tiktai prireikė 
„vaistų“? Bemiege kančių naktį, slopindamas veriantį skausmą 
galingu intelekto darbu, be perstojo rikiuodamas darnių įrody- 
mų eilę, Blezas ne tik išsprendžia Merseno uždavinį, bet ir pa- 

daro nemaža svarbių matematikos atradimų, susijusių su cikloi- 
de. „Protas“ nugali „kūną“, ir, kitą rytą atėjęs aplankyti ligonio, 
kunigaikštis de Roanė nustebęs randa ligonį kur kas geresnį. 

Paskalis dabar ne per labiausiai domisi savo naujaisiais atra- 
dimais, nors gerai supranta jų reikšmę. Jis net nesirengia užra- 
šyti gautų rezultatų, nes cikloidė „gydomąjį“ darbą jau buvo 
atlikusi. Gudraudamas kunigaikštis de Roanė pataria Blezui, tuo 
metu rašančiam ,Apologija.."— svarbiausiąjį savo gyvenimo 
veikalą, paskelbti rastus sprendimus ir... jais netiesiogiai jti- 
kinti ateistus; juk tokius žymius mokslo atradimus padaręs žmo- 
gus negali nežinoti visų intelekto galimybių, ragindamas skep- 
tikus nulenkti savo protą prieš tikėjimo paslaptis. Kad efektas 
būtų dar didesnis, kunigaikštis siūlo Paskaliui surengti Europos 
matematikų konkursą ir pateikti jam Blezo jau išspręstus užda- 
-vinius. Paskalis sutinka ir pirmučiausia, kelias dienas įtemptai 
dirbęs, užrašo sprendimus, kuriais randama cikloidės nuopjovos 
plotas ir svorio centras, nuopjovos sukimo kūnų tūris ir svorio 
centras, tų tūrių pusių, kurias atkerta plokštuma, einanti per 
sukimo ašį, svorio centras. 

Šiuos uždavinius jis surašo į cirkuliarinį laišką, kuris 1658 
metų birželio mėnesį Amoso Detonvilio (Luji de Montalto ana- 
grama) slapyvardžiu išplatinamas tarp žymių matematikų. Išėjus 
laiškui paaiškėjo, kad daugumą uždavinių jau yra išsprendęs 
Robervalis, ir Paskalis nusprendė, kad teisingiausia bus konkur- 
so Iezultatus suvesti tik pagal dviejų paskutinių uždavinių 
sprendimus. 

Uždaviniams spręsti buvo skirta trys mėnesiai, ir konkursą 
uždaryti buvo numatyta 1658 metų spalio 1 dieną. Premijai buvo 
paskirta šešiasdešimt pistolių, o žiuri turėjo vadovauti Karkavi. 

Europos mokslo pasaulis konkursu labai susidomėjo, bet ano- 
nimo iškeltos problemos ne visiems buvo įveikiamos. Sliuzas su- 
sidorojo tik su vienu uždaviniu. Heigensas — su trimis pirmai- 
siais ir iš dalies su paskutiniu, nors buvo didelis cikloidės žino- 
vas. Heigenso vargas nenuėjo veltui: jis išrado cikloidinę svy- 
ruoklę ir pritaikė ją laikrodžiams, įrodęs, kad svyravimų perio- 
das nepriklauso nuo amplitudės, kai svyruoklė juda cikloide, tik 
tam reikia specialaus cikloidės formos įtaiso. 

Kai kurie mokslininkai nedrįso siųsti savo dar netobulų 
sprendimų, o kiti, spręsdami užduotį, padarė įdomių šalutinių 
atradimų. Pavyzdžiui, dvidesimt šešerių metų anglų astronomi- 

jos profesorius Renas, büsimasis karaliaus architektas (suküres 
Londono šv. Povilo katedrą), nors ir neišsprendė uždavinio, bet 
ištiesė cikloidę, t. y. nustatė jos ilgį. Paskalis labai vertino Reno 
rezultatus, juo labiau, kad tuo metu kreivių lyginimas su tiesė- 
mis atrodė beprasmiškas, kreivių ištiesinimo uždaviniai buvo 
laikomi nepaprastai sunkiais, ir tebuvo apskaičiuoti tik apskri- 
timo, parabolės ir kai kurių spiralių ilgiai. 

Spalio 7 ir 9 dienos laiškais Amosas Detonvilis paskelbė, kad 
konkursas baigėsi, o lapkričio 24 dieną Karkavi surinko „geo- 
metriją gerai išmanančius žmones“ susumuoti rezultatų. Į kon- 
kurso nugalėtojus pretendavo žinomas anglų matematikas Dž. 
Volis ir jėzuitas iš Tulūzos Lalueras. Volis padarė nemažų klai- 
dų pasirinkdamas tyrimo metodą ir pačiuose apskaičiavimuose, 
dėl to žiuri atmetė jo sprendimą. Anglas įsižeidė, manydamas, 
kad jo darbą tyčia nupeikė. Jis buvo nepatenkintas ir tuo, kad 
į visus jo prašymus pratęsti užsieniečiams labai nepatogų kon- 
kurso terminą (paštas atimdavo nemaža konkursui skirto laiko) 
buvo atsakyta tik neigiamai. Paskalio santykiai su žiuri ir kitu 
pretendentu buvo taip pat kieti. Ldlueras išsprendė ne visus už- 
davinius, ir jo sprendimai buvo neįdomūs, bet jis atkakliai įro- 
dinėjo ką kita. Tarp jo ir Paskalio užsimezgė ilgas ir varginantis 
susirašinėjimas. Blezas -savo laiškuose tikslino konkurso užda- 
vinius, kėlė papildomus, stengdamasis iš atsakymų suprasti, kaip 
iš tiesų išmano matematiką Tulūzos jėzuitas. Pagaliau Paskalis 
padarė išvadą, kad Laluero sprendimai buvo „tokie netikri, kad 
tai matyti net iš pirmo žvilgsnio“. Netrukus Blezo santykių su 
Lalueru tonas netikėtai pasidarė gana kandus, panašus į intona- 
cijas, suskambėjusias kadaise Le Pajerui rašytame laiške, ku- 
riame Paskalis, kaip žinoma, ironizavo dėl kito jėzuito — tėvo 
Noelio — fizikos išmanymo. Viename darbų iš cikloidės istorijos 
Blezas rašė, kad matematikos dalykai patys savaime yra tokie 
rimti, kad kartais naudinga padaryti juos šiek tiek linksmesnius; 
juokingas konkursui pateiktų uždavinių nesupratimas ir darąs 
Laluero matematikos darbus „linksmus“. 

Paskalio sprendimus žiuri pripažino geriausiais, ir 1658 metų 
gruodžio mėnesį jis parašė ,„Amoso Detonvilio laišką ponui de 
Karkavi", kuriame išdėstė rezultatus ir jų gavimo metodus. Ki- 
tais metais prie jo prisidėjo dar keletas traktatų, ir spaudoje 
pasirodo „Amoso Detonvilio laiškai, išdėstantys kai kuriuos jo 
atradimus geometrijos srityje“. 

Kad žiuri sprendimas buvo iš tikrųjų teisingas, rodo patys 
Paskalio gauti rezultatai ir metodai, visuotinis Europos moksli- 
ninkų pritarimas ir žavėjimasis. Pavyzdžiui, 1659 metų vasario 
mėnesį Heigensas rašė Blezui, kad norėtų vadintis jo mokiniu, 
nes moksle Paskalis įrodęs esąs aiškiai pranašesnis už daugelį. 
Tų pat metų birželio mėnesį, apibūdindamas „Laišką Karkavi", 
Heigensas rašė Sliuzui: „Darbas atliktas taip dailiai, kad prie jo 
nieko negalima pridėti“. Žymiajam olandui Sliuzas atsakė, kad 
iš tiesų „negalima neigti, kad toje knygoje išdėstytos išradingos 
ir subtilios idėjos gali pastūmėti geometriją į priekį“. 

Sliuzas buvo teisus. Be galo mažų dydžių analizės metodai 
ir apibendrinimai, kuriais naudojosi Paskalis, tirdamas cikloidę, 
vėliau buvo išplėtoti ir prisidėjo prie diferencialinio ir integra- 
linio skaičiavimo atsiradimo. 

Šis skaičiavimas pradėjo naują gamtos mokslų raidos epochą 
ir buvo vartojamas ne tik visose matematikos disciplinose, bet 
turėjo įtakos daugelio naujų matematikos šakų susidarymui. Di- 
ferencialinis ir integralinis skaičiavimas padėjo matematikai 
kur kas plačiau skverbtis į gamtos mokslų ir technikos sritį. 
Taigi XVII amžiaus mokslo istorijoje šio skaičiavimo atradimas 
buvo svarbiausias įvykis, kurio pradžia buvo be galo mažų dy- 
džių metodas. 


Naujųjų metodų savitumą ir raidą galima suvokti iš Kep- 
lerio ir Kavaljerio tyrimų. Kepleris, norėdamas nustatyti... vyno 
statinių tikslingiausią formą, kad, suvartojus kuo mažiausiai me- 
džiagos, išeitų kuo didžiausia talpa, idealųjį tiriamojo kūno pa- 
viršių dalijo į elementarias dalis, sumavo jas ir kartu tiesiog 
operavo be galo mažais dydžiais. Begalinių mažybių skaičiavimo 
būdus jis vartojo ir astronomijos tyrimams. 

Kepleris imdavosi skaičiuoti šiais būdais tik konkrečius už- 
davinius, kilusius jam mokslo veikloje, o Kavaljeris, ieškodamas 
bendresnių ir sistemingesnių paviršių bei kūnų susidarymo ir 
matavimo principų, įvedė ir ištyrė abstrakčią nedalomųjų sąvo- 
ką. (Kaip ir Kavaljeris, bet nepriklausomai nuo jo, nedalomuo- 
sius ėmė vartoti ir Robervalis.) Kavaljerio nedalomieji — tai ele- 
mentai, iš kurių sudarytas kokio nors geometrinio objekto plotas 

arba tūris. Tie elementai turi vienu matmeniu mažiau už nagri- 
nėjamą objektą. Pavyzdžiui, taškas yra nedalomasis linijos at- 
žvilgiu, tiesė — plokštumos atžvilgiu ir t. t. Be to, pavyzdžiui, 
kokios nors plokščios figūros plotas būdavo nustatomas per kitą 
jau žinomo ploto figūrą, lyginant tiesių atkarpas (nedalomuo- 
sius), kurios uždengia šias figūras. 

Pabrėždamas ypatingą nedalomųjų reikšmę matematikos rai- 
dai, Toričelis rašė: „Neabejotina, kad Kavaljerio geometrija yra 
nuostabiai ekonomiška teoremų įrodymo priemonė, teikianti ga- 
limybių išspręsti didžiulę daugybę, rodos, neišsprendžiamų teo- 
remų trumpais, tiesiais, vaizdžiais įrodymais, ko neįmanoma pa- 
daryti senovės mokslininkų metodu. Tai iš tiesų karališkas kelias 
per dygliuotus matematikos brūzgynus... Kavaljerio metodas yra 
iš tikrųjų mokslinis įrodymo būdas, visada einantis tiesiu ir pa- 
čiai gamtai būdingu keliu. Gaila man senosios geometrijos, kad 
ji arba nežinojo, arba nenorėjo pripažinti mokslo apie nedalo- 
muosius..." 

Tarybinis matematikos istorikas L. Freimanas nurodo, kad 
Kavaljerio metodas turėjo esminių loginių prieštaravimų: ,,Vie- 
nas tokių prieštaravimų yra tai, kad nedalomasis (linija) turi 
vienu matmeniu mažiau negu plotas, o nedalomųjų visuma jau 
tiek pat matmenų kaip ir plotas!“ Iš tikrųjų, dedant vieną ant 
kitos, tarkime, plokštumas, kurių storis yra lygus nuliui, nega- 
lima gauti kokio nors tūrio, turinčio tam tikrą storį — sumuo- 
dami nulius būtinai turime gauti nulį. 

Paskalis įveikė tokius prieštaravimus: nedalomuosius jis lai- 
kė esant tos pačios prigimties kaip ir matuojamasis objektas, be 
galo mažais dydžiais, kurie ir sudarydavo integralines sumas. 
Paskalio protavimo būdą gerai parodo paprastas pavyzdys, kurį 
p Pateikia jo mokslinės kūrybos tyrinė- 

tojas Umbertas. Tarkime, kad reikia 

rasti kreivinės trapecijos ABCD, kurią 
sudaro tiesės atkarpa AB, jos statme- 

nys AC ir BD bei kreivė CD (žr. 4 

pav.), plotą. Ašyje AB imami vienas 

netoli kito taškai A,, A», A3..., iš ku- 
rių pakeliami atkarpos AB statmenys 

iki susikirtimo su CD taškuose Cı, C», 
B C3... Iš šių taškų brėžiamos atkarpos 
CC',, CiC'9, CC 3, lygiagrečios su AB. 


~ 


aoo 


Jeigu apskaičiuotume ir susumuotume stačiakampių ACC',A;, 
A,C,C'5A», A>C5C'5A3... plotus, tai gautume apytikslę ieškomo 
ploto reikšmę, kuri nuo tikrosios reikšmės skiriasi kreivinių tri- 
kampių CC,C',, C1C2C2, C9C3C7’3 (brėžinyje užbrūkšniuoti) plotų 
suma. Tardami, kad skiriamųjų taškų A,, A», A3 atkarpoje AB 
be galo daugės, taigi jie ir be galo artės vienas prie kito, gau- 
tume labai siaurus stačiakampius — Paskalio nedalomuosius 
(maži užbrūkšniuoti trikampiai šiuo atveju mažės ir tarsi „sten- 
gsis ištirpti" (kreivėje CD). 

Paskalis, kaip rašo Umbertas, nesitenkina paprastu intuityviu 
sprendimu: „Jis tiksliais metodais įrodo, kad tų mažų trikam- 
pėlių plotų suma visai neturi reikšmės galutiniam rezultatui ir 
jos galima nepaisyti, nes ji be galo maža, palyginus su stačia- 
kampių plotų suma. Vadinasi, norint rasti ieškomo paviršiaus 
plotą, reikia apskaičiuoti šių stačiakampių plotų sumą. Kiekvie- 
nas jų yra be galo mažas dydis (nes kiekvieno stačiakampio pa- 
grindas labai mažas), bet stačiakampių yra be galo daug. Taigi 
jau suvokta, kad reikia skaičiuoti be galo didelės daugybės be 
galo mažų dydžių sumą, o tai dabartinių matematikų ir vadina- 
ma integravimu. Integralinis skaičiavimas, bent jau iš pradžių, 
buvo tų sumų skaičiavimo mokslas ir plotų bei tūrių apskaičia- 
vimas iš tų sumų“. 

Cikloidės darbuose Paskalis žengė žingsnį į priekį, palyginus 
su savo pirmtakais, integravimo metodų tolesnio tobulinimo ir 
apibendrinimo keliu. Jis Kavaljerio visumos sąvoką pertvarkė 
į sumos sąvoką. Tai darydamas, kaip rašo žinomas vokiečių ma- 
tematikos istorikas Vileitneris, Paskalis aiškiai atskyrė nedalo- 
muosius nuo elementariųjų dalių ir „iš esmės labiau apibend- 
rindamas, negu tai leido iki tol vartojamas Euklido apibrėžimas, 
aiškino figūrų lygybės sąvoką. Kaip tik jis lygiomis laikė dvi 
figuras, jeigu skirtumas tarp jų buvo mažesnis už bet kurį tu- 
rimą dydį. Paskalis visiškai aiškiai įsiskverbė į integravimo pro- 
ceso esmę, pastebėjo, kad kiekvienas integravimas yra tam tik- 
ros aritmetinės sumos gavimas. Paskalis priartėjo prie integralo 
apibrėžimo labiausiai už visus savo amžininkus“. 

Taikydamas nedalomųjų metodą įvairiems dydžiams, per- 
tvarkydamas vienus sumavimo būdus į kitus, Paskalis geometri- 
ne forma gavo fundamentalių rezultatų, liečiančių kreivinius 

ir dvilypius integralus, vaizdžiais konkrečiais pavyzdžiais, su- 
maniai naudodamasis savo meto ir antikos matematika, sutvar- 
kė ir padarė aiškias daugelį integravimo problemų, pašalino iš 
jų neapibrėžtus ir apytikslius sprendimus. 

Iki tiesioginio integralinio skaičiavimo atradimo Paskaliui 
buvo likęs tik vienas žingsnis — nustatyti formalias integravimo 
operacijas ir rasti jo skaičiavimo algoritmą. Tačiau Paskalis ne- 
žengė šio žingsnio. Kaip ir anksčiau, sutrukdė jo „geometriz- 
mas“ ir nusistatymas prieš algebrą, tiesioginių konkrečių meto- 
dų pamėgimas. Todėl integralinio ir diferencialinio skaičiavimo 
atradėjų garbę dalijasi Niutonas su Leibnicu, nors kai kurie ty- 
rėjai prie jų priskiria ir Paskalį. Jie remiasi tuo, kad grynai 
geometrinius Blezo samprotavimus lengva persakyti abstrakčia 
begalinių mažybių analizės kalba. 

Kad taip persakyti ir įžiūrėti algoritmą Paskalio matematikos 
darbuose yra įmanoma, rodo ir Leibnico mintys, pasakytos per- 
skaičius Blezo „Traktatą apie ketvirčio apskritimo sinusus", su- 
sijusį su cikloidės tyrimu. 1673 me- 
tais, Heigenso patartas, vokiečių filo- 
sofas susipažino su šiuo traktatu, ir, 
kaip pats prisipažįsta, staiga tarsi pra- 
regėjo. Leibnicą ypač patraukė brė- 
žinys su be galo mažu trikampiu, 
kurį Blezas vartojo integralinėms 
sumoms pertvarkyti. Leibnicas tą tri- 
kampi pavadino būdinguoju, nes 
įžiūrėjo jame vieną pagrindinių bū- 
simojo integralinio skaičiavimo ele- 
mentų ir jo padedamas priartėjo prie 
pačių šio skaičiavimo principų formulavimo. 

Tegu mums būna duota, aiškina Paskalis „Traktato...“ lemoje, 
ketvirtis apskritimo ABC (žr. 5 pav.); čia spindulys AB laikomas 
ašimi, o AC — pagrindu. Apskritimo lanke laisvai pasirinkime 
tašką D, iš kurio į pagrindą nuleidžiama sinuso linija DI ir nu- 
brėžiamas spindulys AD. Per tą tašką dar eina liestinė EE“. Iš 
jos taškų E ir E“ į pagrindą AC nuleidžiami statmenys ER ir E'R’. 
Paskui Paskalis brėžia trikampį EKE“ (šį trikampį Leibnicas ir 
pavadino būdinguoju), kuris yra panašus į trikampį DIA. Iš šių 


۰ ۰ v e - e AD EE’ 
trikampi ašumo imama proporcija =, 
piu pan 0 ma proporcij DI EK 


„ kurioje be 

galo mažų dydžių santykis EJ išreikštas baigtinių dydžių 


santykiu AD , ir išvedama lygybė: 


DI- EE' = AD-EK, arba DI- EE' — AD ۰ 


Jeigu kokį nors ketvirčio apskritimo lanką padalytume į ma- 
žas dalis ir liestinių atkarpas pakeistume joms ekvivalentiškais 
(kai prieinama prie ribos) mažais lankais, tai, integruodami abi 
šias lygybės dalis, gautume teoremą, kuri Paskalio traktate su- 
formuluota taip: „Kokio nors ketvirčio apskritimo lanko sinusų 
suma yra lygi pagrindo atkarpai tarp kraštinių sinusų, padaugin- 
tai iš spindulio“. 

Nagrinėdamas būdingąjį Paskalio trikampį, tarybinis mate- 
matikos istorikas J. Pogrebyskis rašo: „Leibnicas iš karto paste- 
bėjo, kad šis brėžinys ir su juo susijęs perėjimas nuo be galo 
mažų dydžių santykio prie baigtinių dydžių santykio tinka kiek- 
vienai kreivei. Tik reikia AD traktuoti ne kaip spindulį, o kaip 
kreivės normalės, nubrėžtos iki susikirtimo su pagrindu (abscisių 
ašimi), atkarpą. Tai buvo svarbus diferencialinio skaičiavimo kū- 
rimo momentas: būdingasis trikampis, artėjant prie ribos, kai jo 
statmenys (Ax ir Ay) darosi be galo maži (dx ir dy), visą laiką 
išlieka panašūs į baigtinį trikampį, o tai leidžia patikimai ope- 
ruoti santykiu dy/dx. Ir Leibnicas stebėjosi, kaipgi Paskalis ne- 
pastebėjo savo brėžinio bendrosios reikšmės, „tartum jo akys 
būtų buvusios užrištos“. 

Kad Paskalio cikloidės uždavinių sprendimo rezultatai yra la- 
bai natūraliai išreiškiami integralinio skaičiavimo specialių są- 
vokų terminais ir abstrakčia simbolika, taip pat ir apie jo mąs- 
tymo tikslumą bei kalbos aiškumą galima spręsti ir iš prancūzų 
žinomų matematikų, dirbusių N. Burbaki slapyvardžiu, nuomo- 
nės: „Volis 1655 metais ir Paskalis 1658 metais kiekvienas savo 
reikalams sukūrė algebrinio pobūdžio kalbas, kuriomis, neuž- 
rašydami nė vienos formulės, jie pateikia formuluotes, kurias 
tuoj pat, kai tik bus suprastas jų mechanizmas, galima užrašyti 
integralinio skaičiavimo formulėmis. Paskalio kalba ypač aiški ir 
tiksli; ir nors ne visada suprantama, kodėl jis atsisakė vartoti ne 
tik Dekarto, bet ir Vieto algebrinius ženklus, vis dėlto negalima 
nesigėrėti jo meistriškumu, kuris įmanomas tik tobulai mokan- 
čiam kalbą". 

Mokslo atradimai, kuriuos Paskalis padarė tą pavasario naktį, 
buvo paskutinis jo matematinės fantazijos polėkis, o pergalės 
džiaugsmą netrukus užtemdė sąžinės graužimo kartėlis. Blezas 
nuoširdžiai kenčia dėl to, kad nenugalimas libido sciendi, o kar- 
tu su juo ir svaiginantis libido dominandi vėl pabudo jo širdyje. 
Iš tikrųjų per cikloidės uždavinių konkursą puikybė ir nepakan- 
tumas varžovų silpnybėms vėl prasikiša jo elgesyje, kaip jau 
buvo atsitikę jaunystės metais. Konkursas buvo suorganizuotas 
tikintis parodyti, kad nė vienas Europos matematikas negali var- 
žytis su Paskaliu, dėl to Blezas ir buvo toks neperkalbamas, kai 
konkurentai prašė pratęsti terminą, griežtai ir nekantriai reaga- 
vo į bet kokius prieštaravimus, pabrėždavo savo darbų privalu- 
mus ir iš aukšto žiūrėjo į varžovų pastangas. 

Galvodamas apie visa tai, jis dabar ima suprasti, kad kelyje 
į moralinį tobulumą negali būti pastovių, per kuriuos galėtum 
pailsėti ar net truputį pasismaginti, kad kiekvienas žingsnis šiuo 
keliu vis kuo nors sunkesnis už anksčiau žengtąjį ir kad nuolat 
reikia stengte stengtis tęsti ką pradėjus. 

Tokį nusiteikimą palaiko ir nauja Paskalio sveikatos krizė, 
prasidėjusi 1659 metų žiemą. Karkavi pasakoja, kad visos Blezo 
jėgos buvo išsekusios ir kiekvienas darbas, kuriam reikia nors 
kiek sukaupti dėmesį, kelia jam neapsakomą skausmą. Gydy- 
masis sultiniais ir asilės pienu, kaip buvo patarę gydytojai, ne- 
padeda, ir ligonis negali net perskaityti Sliuzo atsiųstos moks- 
linės brošiūros. Kai giminės ir artimieji ima jo gailėtis, Paskalis 
atsako, kad aimanuoti čia nesą ko, kad jis džiaugiąsis savo kan- 
čiomis ir bijąs pagyti, kad gerai žinąs sveikatos pavojingumą 
ir ligos „pranašumus“: „liga mums suteikia tokią būseną, kurioje 
turėtume nuolat būti — kentėti, vargti, neturėti jokių gėrybių ir 
pojūčių malonumų, be jokių aistrų ir garbės troškimo, nebe- 
šykštaudami ir nuolat laukdami mirties“. 

Žilberta prisimindavo, kad brolis taip kantriai pakeldavęs 
visas negales, kaip mažai kas būtų įstengęs taip padaryti. Toks 
požiūris į savo kančias, sąžinės graužimas, naujas religinio uolu- 
mo pakilimas Paskalio širdyje nepaprastai ryškiai atsiskleidžia 
jo atgailos kupiname „„Pamaldžiame samprotavime apie ligų pa- 
vertimą gėriu“, labai padedančiame suprasti paskutinius Blezo 
gyvenimo metus. 


240 


Štai kai kurie jo fragmentai: 

„Viešpatie... Tu dovanojai man sveikatą, kad Tau tarnaučiau, 
o aš iššvaisčiau ją tuštybėms. Dabar tu siunti man ligas, kad pa- 
taisytum mane: neleisk, kad užrūstinčiau Tave savo nekantrumu. 
Aš švaisčiau savo sveikatą, ir Tu teisingai nubaudei mane. Padėk 
man deramai pasimokyti iš Tavo bausmės. Jeigu mano širdis 
buvo pilna prieraišumo pasauliui, kol dar joje buvo šiek tiek 
jėgų, — sunaikink tą jėgą, kad mane išgelbėtum, ir padaryk ma- 
ne neišgalintį mėgautis pasauliu: ar nusilpnink mano kūną arba 
sužadink man artimo meilės aistrą, kad vien Tavimi gėrėčiausi. 
Atverk mano širdį, Viešpatie, įeik į tą maištingą, ydų užkariautą 
vietą. Jos laiko ją savo valdžioje. Įeik į ją, kaip į įsigalėjusiojo 
būstą; bet pirma surišk tvirtą ir stiprų priešą, kuris valdo jį, ir 
tada pasiimk jame gulintį lobį... Tegu nuo šiol sveikatos ir gy- 
venimo tetrokšiu tik dėl to, kad naudočiausi jais ir pabaigčiau 
jį Tau, su Tavimi ir Tavyje“. 

Įvairiais laikais ir įvairiems skaitytojams šis Paskalio širdies 
atvėrimas sukeldavo visą jausmų gamą — nuo susižavėjimo ir 
įsijautimo iki sarkastiškos pašaipos. Paskalio ,„maldoje“ daugelis 
girdėjo Biblijos psalmių atgarsį, matė jų nusižeminimo ir atver- 
tos širdies išpažinties poetiką bei kraštutinę asketiško užsisklen- 
dimo išraišką. 

Kaip matome, Blezas skaudžiai gailisi kadaise laikęs svei- 
katą gėriu ir naudojęsis ja mėgautis „pražūtingais gyvenimo 
malonumais“. Jis tikisi, kad kūno kančios pagydys jo dvasios 
negales, kurių didžiausias — dvasios nesugebėjimas justi savo 
menkystę ir nuolat atgailauti dėl nusidėjimų. Dabar jis geriau 
negu bet kada anksčiau žino žmogaus galimybių ribas ir taiso 
svarbiausią savo gyvenimo veikalą. 


„MINTYS“ 


Vienas dabartinių Vakarų Paskalio kūrybos tyrėjų, vertin- 
damas prancūzų mąstytojo indėlį į pasaulio kultūrą, rašo: „Pa- 
saulyje yra didžiulė daugybė mylinčių Paskalį. O kas myli De- 
kartą? Kas myli Kantą?“ Šiame poleminiame pabrėžime esama 

tiesos. Svarbu ne tik asmeninės šių mąstytojų gyvenimo aplin- 
kybės, bet pirmučiausia jų mąstymo veiklos pobūdis. Paskalis 
nepriklauso prie profesionaliųjų filosofų, filosofijos sistemų kū- 
rėjų. Pats žodis „filosofija“ jo žodyne turi netobulo, riboto ži- 
nojimo atspalvį. Nors Paskalį visai įmanoma laikyti filosofijos 
istoriku (prisiminkime jo stoicizmo, skepticizmo ir epikūrizmo 
kritiką), turėjusiu originalią pažinimo teoriją, bet pirmučiausia 
jis mums rūpi kaip nepaprastai savitos etikos kūrėjas. Mokslą 
apie žmogų Paskalis aiškino to meto tradicinėmis sąvokomis, 
religijos požiūriu. Šiuo atžvilgiu jis niekuo nesiskyrė nuo dau- 
gumos, be to, didžiulės daugumos, tos epochos mokslo vyrų: 
prisiminkime kad ir Lomonosovą, labai vertinusį Paschalijų (taip 
buvo transkribuojama Paskalio pavardė XVIII amžiaus Rusijoje). 

Taip, moralistas Paskalis kalbėjo savo epochos kalba, bet šia 
kalba, mums, XX amžiaus žmonėms, jau iš dalies nebesupran- 
tama, reikalaujančia paaiškinimų, sugebėjo išreikšti didžiąsias 
visuotines žmonijos tiesas, kurios ir dabar tebėra privalios. Šiuo 
atžvilgiu Paskaliui, be abejo, galima pritaikyti Lenino žodžius, 
kad „apie istorinius nuopelnus sprendžiama ne iš to, ko nedavė 
istoriniai veikėjai, palyginti su šių laikų reikalavimais, bet iš to, 
ką jie davė nauja, palyginti su jų pirmtakais". 

Kaip jau buvo minėta, Paskalis atsidūrė vidurinių amžių pa- 
saulėžiūros lūžio centre. Teocentrizmas traukėsi, užleisdamas 
vietą antropocentrizmui, įtvirtinusiam nuomonę apie žmogų, kaip 
visos, ištisai nuo jo veiklos ir planų priklausomos, tikrovės matą, 
religijos dogmas keitė tiėsos, pagrįstos bandymų duomenimis ir 
racionalia analize. Šis antropologinis posūkis skatino ateistinius 
žmogaus sąmonės poslinkius. Paskalis aiškiai įsivaizduoja visus 
tokių poslinkių aspektus (tai iš dalies matyti ir „Laiškuose pro- 
vincialui") ir toli gražu nelieka jiems abejingas. Renesanso at- 
stovų iškelta nepriklausomo žmogaus didybė, Paskalio nuomone, 
buvo tam tikras perdėjimas, pavojingas posūkis į sudievinimą. 
Renesansiškas pasaulio suvokimas daro prielaidą, kad pačios pri- 
gimties, gamtos, kuri laikoma sveika ir nereikalinga keisti ar 
atkurti, neišsenkamame vaisingume toks žmogus sugebės rasti . 
visų savo būties faktų paaiškinimą, savo paties išmintimi pasi- 
rinkti ir atlikti savo misiją, išplėtoti savo gabumus bei jėgas ir 
galų gale visiškai užkariauti ir pajungti tą gamtą. 


* Leninas V. Pilnas raštų rinkinys.— V., 1976, t. 2. p. 169—170. 

Paskalis mané esant bütina apsvarstyti tokius teiginius, pa- 
rodyti idealų „gyventi pagal gamtą“, pagal prigimtį ribas. Ta- 
čiau Paskaliui nebūdingas toks abstraktus tikslas. Beveik visi jo 
mokslo, filosofijos ir polemikos darbai, kaip prisimename, iš- 
plaukdavo iš konkrečių jo gyvenimo aplinkybių. Šiuo atžvilgiu 
ne išimtis ir jo sumanytasis veikalas. 

XVII amžius Prancūzijoje buvo ne tik „šventųjų amžius“, 
bet ir laisvamanių amžius. Pavyzdžiui, Mersenas vien tik Pary- 
žiuje buvo suskaičiavęs apie penkiasdešimt tūkstančių ateistų. 
Tais laikais juos žiauriai bausdavo (nupjaudavo lūpas, liežuvį, 
sudegindavo). Paskalis mano, kad tokios bausmės gali sukelti 
tik baimę, o ne pagarbą religijai. Laisvamaniai (prancūziškai 
esprits forts, pažodžiui — „stiprūs protai“) pareiškia tikį tik tuo, 
ką galima pamatyti ir paliesti. „Ateizmas yra proto požymis,— 
sutinka Paskalis, — bet tik iki tam tikro laipsnio“: argi galima 
didžiuotis tokia būkle, kai žmogui belieka „laukti beviltiškos 
žūties nepermatomose tamsybėse“? Matyt šito klausė Paskalis 
Puatu laisvamanių, su kuriais jam teko bendrauti 1652 metais. 
Tuo metu gal pirmą kartą ir kilo sumanymas rašyti ,,Apologi- 
ją...". Jis ilgai nebuvo įgyvendinamas ir keitėsi, buvo orientuo- 
jamas į autoriaus tais metais tiriamą aukštuomenę. Nepasaky- 
tum, kad „padorieji žmonės“ būtų buvę priešiški religijai. Jie 
veikiau buvo abejingi jai, laikė ją, kaip ir Makiavelis, patogiu 
politikų ginklu, negalvojo apie galutinius savo egzistavimo tiks- 
lus ir „skynė gyvenimo rožes“, mėgavosi malonumais, kaip buvo 
pataręs Montenis, ,sutuokdami būtinybę su malonumu“. Dėl to 
vienas svarbiausių apologijos tikslų buvo sudrumsti abejingą 
žmonių ramybę, keisti jų dvasios būseną. Paskalis mano, kad 
siekiant šio tikslo, būtų beprasmiška įrodinėti dievo buvimą 
gamtos kūriniais. Jis neketina naudotis ir metafiziniais scholas- 
tų bei filosofų, tokių kaip Dekarto, įrodymais, kurie labai tolimi 
paprastiems daugumos žmonių samprotavimams, tenkina tik 
mokytų žmonių protą ir veda į deizmą. Apologijoje Paskalis 
pasiryžęs ginčyti tokią poziciją. 

Išeities tašku pasirinkęs radikalų metodologinį abejojimą 
viskuo, kas egzistuoja, Dekartas, kaip žinoma, darė vieną, jo 
nuomone, neginčijama išvadą: kad žmogus egzistuoja iš tikrųjų, 
įrodo tik vienas faktas — kad jis abejoja, t. y. mąsto. „Taigi, 
tiesą sakant, aš esu tik mąstantis daiktas..."* Taip pat aiškiai ir 


t Dekartas R. Rinktiniai raštai. — V., 1978, p. 172. 

ryškiai „mąstantis daiktas“ suvokia, kad žmogus, kaip abejo- 
janti būtybė, t. y. baigtinis ir netobulas, turi įgimtą begalinės ir 
tobulos esybės idėją. Patį faktą, kad mes turime tą idėją, De- 
kartas laikė tobulos, antžmogiškos realybės, „begalinės substan- 
cijos“ egzistavimo padariniu. Taigi Dekarto dievas, kaip būtų 
pasakęs Paskalis, yra „filosofų ir mokslininkų Dievas“, geomet- 
rijos tiesų kūrėjas, sankcionuojantis pasaulio pažinimą ir nesi- 
kišantis į jo reikalus. 

Tokius „begalinės substancijos“ egzistavimo įrodymus Pas- 
kalis laiko nepaveikiais: „Ne tik neįmanoma, bet ir nenaudinga 
pažinti Dievą be Jėzaus Kristaus“. Apologijoje Paskalis kaip tik 
ir nori išskirti ir pabrėžti tokius įrodymus, kokių nepateikia 
Dekartas. 

Kad palenktų ir parengtų „padoriųjų žmonių“ širdis išklau- 
syti šių įrodymų, jis mėgina rasti su jais bendrą kalbą, vartoja 
jiems suprantamas sąvokas, kelia rūpimas problemas (protas, 
laimė, teisingumas, savi interesai, savimeilė, įprotis ir t. t.). Tam 
jis panaudoja Renesanso iškeltą antropologinį principą, t. y. re- 
miasi bendruoju žmogaus prigimties nagrinėjimu, konkretaus 
vidinio žmonių gyvenimo sudėtingos įvairovės stebėjimais, nuo- 
lat atsiveriančiais gyvosios tikrovės neįveikiamais prieštaravi- 
mais ir įtempimais (visa tai skaitytojams matoma ar įmanoma 
patikrinti). Kaip tik šitą judėjimą, o ne sistemą, neišvengiamą 
perėjimą iš vienos plotmės į kitą, — ne tik „„mąstančio daikto“ 
intelekto, kaip Dekarto jrodymuose, o visų žmogaus jėgų ir ga- 
bumų (širdies, proto, valios ir t. t.) veiklą nori pasitelkti Paskalis, 
kad patrauktų „padoriųjų žmonių“ dėmesį. 

Medžiagos Blezo apologijai pirmiausia duoda jo stebimas 
amžininkų gyvenimas, jo paties abejonių, svyravimų ir vidinių 
perversmų patirtis (iš dalies apologija yra autobiografinio po- 
būdžio). 


Nuo sumanymo iki praktinio darbo pradžios praėjo keleri 
metai. Nors jis tą laiką ir mąstė apie jo problemas, bet beveik 
nieko nerašė, nes nebuvo kada: trukdė ligos, veikla Port Roja- 
lyje, polemika su jėzuitais. Tik nuo 1657 metų vidurio Blezas 
kaip reikiant ėmėsi svarbiausiojo savo gyvenimo darbo ir numa- 

tė jam skirti apie dešimt metų. Mintis užrašinėjo į didelius la- 
pus, skirstydamas jas į įvairius fragmentus pagal temas. Nauja 
sveikatos krizė, prasidėjusi 1659 metų žiemą, kliudė toliau kla- 
sifikuoti. Maža to, nuo šiol jis vargiai beįstengė užrašyti savo 
mintis bet kokiame popierėlyje, nebeplėtodamas ir nebepapildy- 
damas, o nužymėdamas tik pagrindinę problemą. Po kiek laiko 
jis pastebėjo, kad nebegali net diktuoti, ir visai nustojo rašęs 
apologiją. 

Taigi vietoje dešimties numatytų Blezas iš esmės tedirbo apie 
pusantrų metų, ir, žinoma, nesuspėjo ne tik pridėti naujų prie 
jau sukauptų fragmentų (jų buvo apie tūkstantis), bet ir sutvar- 
kyti, kaip buvo numatęs, jau turimų užrašų. Dėl to užrašai ne- 
vienodo didumo, nevienodai apdoroti, skiriasi žanru ir tema. 
Kai kurie fragmentai kaip bejmanoma tobulai nudailinti ir yra 
panašūs į nedidelius traktatus apie valstybę arba filosofijos 
mokyklas, kiti — imlūs aforizmai, kuriuos būtų galima išplėtoti 
iki filosofinio romano apie žmogaus prigimtį, treti — varžybų 
dialogas su „padoriuoju žmogumi“, ketvirti panašūs į religinę 
poemą ar maldą, penkti — tarsi ištisas teologijos veikalas apie 
Senojo ir Naujojo testamento reikšmę bei jų santykį; yra ir 
tokių, kurių parašyta keli variantai, su praleidimais, taisymais ir 
papildymais paraštėse, kad net sunku apčiuopti pagrindinę 
mintį. 

Visokeriopa tų užrašų įvairovė atsirado ne tik dėl nebaigto 
darbo, bet ir dėl suvokto apologetinio uždavinio — užgauti visas 
žmogaus sielos stygas jo vidiniam pasauliui tinkamais būdais. 
Dėl to ir bus atsiradę iš pirmo žvilgsnio netikėti, bet konkrečius 
Paskalio uždavinius dėsningai atitinkantys tokie kontrastiški 
fragmentai, kaip, pavyzdžiui, „Lažybų fragmentas“ ir „Jėzaus 
sakramentas“, ir tokios priemonės viename kūrinyje, kaip ra- 
cionalūs moksliniai ir teologiniai įrodymai, ironija ir sušukimai, 
smulkios išraiškingos detalės ir tipiniai apibendrinti pavyzdžiai, 
staigi rakursų kaita nagrinėjant tą pačią problemą ir natūralus, 
sklandus perėjimas nuo vieno tikrovės objekto prie kito. 

Galima tiktai spėlioti, koks būtų buvęs galutinis ,,Apologi- 
jos..." planas, į kurias vietas būtų buvusi dedama nauja medžia- 
ga, kaip būtų buvusios plečiamos numatytos temos. Kaip būtų 
buvę atausti knygos metmenys, galima spręsti iš pačių Paskalio 
samprotavimų apie jos principus ir argumentų išdėstymo tvarką, 

iSsakytu 1658 metu spalio ménesj Port Rojalio jnamiams, ir i$ 
pačios pabaigtu fragmentų klasifikacijos. 

Dabar pasistengsime, kaip galima labiau išlaikydami bendrąjį 
sumanymo vaizdą ir Paskalio minčių eigą, remdamiesi tokiu 
rankraščiu, koks buvo likęs po jo mirties, išskirti atramines te- 
mas, apie kurias rikiuojasi daugelis fragmentų, parodyti platų 
jo kūrinio žanrinių atspalvių spektrą. Ne visai tiksliai šis kūri- 
nys vėliau imtas vadinti „Mintimis apie religiją“ (dėl to, kad 
nebaigtas), o paskui ir tiesiog „Mintimis“. 


Apgalvodamas apologijos planą, Paskalis rašo, kad viskas 
šioje žemėje rodo arba žmogaus menkystę, arba dievo gailes- 
tingumą. 

Žmonių netobulumas, mąsto Paskalis, yra visai akivaizdus 
ir aiškiausiai pasireiškia tuščiu, aklu, visa kita užstojančiu įvai- 
riausių veiklos formų prakticizmu. Tegu žmogus nors akimirką 
atplėšia akis nuo niekingų jį supančių daiktų ir pažvelgia į gam- 
tos didybę. Tada jis pagalvos, kad ir erdvi mūsų žemė, ir aki- 
nantis šviesulys, tarsi amžina lempa pakibęs virš jos, ir dan- 
gaus skliautu riedančios žvaigždės, ir apskritai visas regimasis 
pasaulis — tik mažytė smiltelė plačiosios gamtos prieglobstyje. 
Ir visos erdvės, kurias tik galime įsivaizduoti, tėra atomas, pa- 
lyginti su tikrove. „Tai begalinė sfera, kurios centras visur, o 
apskritimo niekur nėra“, — taria Paskalis formule, dabar žinomą 
visam pasauliui. 

Tegu žmogus, kiūtodamas kokiame nors gamtos kampelyje, 
pasižiūri iš savo „belangės Visatos“ į žemę: valstybes, miestus, 
į save patį bei aplinkinius žmones ir tegu sąžiningai juos jver- 
tina. Kas yra žmogus begalybėje? Atsakyti į šį klausimą galėtų 
tik pati begalybė. Bet ji neatsako, o „ši begalinių erdvių tyla 
baugina mane“. „Aš nežinau, kas mane leido į pasaulį, kas aš 
esu. Aš siaubingai ir visiškai nieko nežinau. Nežinau, kas yra 
mano kūnas, jausmai, siela, kas yra ta mano „aš“ dalis, kuri 
galvoja tai, ką aš kalbu, kuri mąsto apie viską ir pati apie save, 
ir vis dėlto perpranta save ne geriau už visa kita. Aš matau 
šias siaubą keliančias Visatos erdves, kurių paglemžtas esu, 
jaučiuosi prisietas viename šio plataus pasaulio kamputyje, ne- 

žinodamas, kodėl esu padėtas kaip tik šioje, o ne kitoje vietoje, 
kodėl tas trumpas man leistas gyvenimo laikas yra nuskirtas 
kaip tik šiame, o ne kitame prieš mane buvusios ir po manęs 
būsiančios ištisos amžinybės taške. Aplinkui tematau tiktai be- 
galybes, kurios paglemžia mane kaip atomą; aš kaip šešėlis, po 
akimirkos išnykstantis ir niekada nebegrįžtantis. Visa, ką suvo- 
kiu, tai tik tiek, kad turiu greitai mirti; bet ko labiausiai neži- 
nau — tai mirtis, kurios nemoku išvengti. Kaip nežinau, iš kur 
atėjau, taip lygiai nežinau, kur nueisiu... Štai kokia mano pa- 
dėtis: ji pilna menkystės, silpnybės, tamsos". Taip pradeda sam- 
protauti žmogus, akimirką pamiršęs tuščius dalykus ir mintimis 
apžvelgęs Koperniko „benamę“ Visatą. 

Tegu dabar tas žmogus, samprotauja Blezas, pažvelgia į kitą 
stebuklą — begalinės mažybės stebuklą. Nors erkė yra visai ma- 
žytė, bet galima įžiūrėti kur kas smulkesnes jos kūno dalis: ko- 
jytes su sąnariais, kojyčių venas, skystį venose, lašelius skys- 
tyje, garus lašeliuose ir t. t. Ir mažiausias gamtos dydis atveria 
žmogui naują neišmatuojamų dalykų prarają, ir paėmus tik 
atomą, galima įsivaizduoti neigiamo ženklo begalybę pasaulių, 
kurių kiekvienas turi savo dangaus skliautą, savo planetas, savo 
žemę, erkes toje žemėje ir t. t. Žmogus sutrinka, išvydęs nuosta- 
baus mažumo stebuklus taip pat, kaip ką tik buvo sutrikęs dėl 
taškeliu nesuvokiamoje Visatos būtyje, pats tampa pasauliu taip 
pat nesuvokiamos nebūties atžvilgiu, tartum būtų pakibęs tarp 
dviejų bedugnių. 

Kas gi vis dėlto yra nupuolusios prigimties žmogus tarp šių 
dviejų neišmatuojamų begalybių? — klausia Paskalis ir atsako: 
„Niekas, palyginti su begalybe, ir viskas, palyginti su niekuo — 
vidurys tarp nieko ir visko. Jam dar be galo toli iki galinių 
ribų suvokimo, daiktų pabaiga ir pradžia neatrandamai paslėpta 
nuo jo neįžvelgiamoje paslaptyje: jis lygiai nesugeba matyti nei 
to nieko, iš kurio atsirado, nei tos begalybės, kurioje jis skendi". 

Mūsų pažinimo gebėjimai, perkelia svarstymą Blezas į gno- 
seologinę plotmę, lyginant su kitais pažiniais dalykais, yra lyg 
„pakabinti“, kaip ir dangaus kūnai erdvėje, — mūsų pojūčiams 
pakanka nedidelio ruožo tarp kraštutinumų: šviesos, garso, ši- 
lumos, šalčio ir t. t. perteklius ar trūkumas jiems neprieinami 
ir suteikia mums tik kančias. 

Mūsų pažinimas negali pakilti aukščiau tam tikro lygio ir 
dėl to, kad dalis negali pažinti visumos ir net tokio pat masto 
dalių, kaip ji pati, nes visos dalys susijusios ir tuo pat metu yra 
sąlygojamos visumos: negalima pažinti dalių, nepažinus visu- 
mos; negalima pažinti visumos, nepažinus dalių. 

Be to,— Paskalis randa dar vieną argumenta, rodantį mūsų 
pažinimo bejėgiškumą,— daiktai patys savaime yra paprasti, o 
mes esame sudaryti iš dviejų priešingų pradų (sielos bei kūno) 
ir paliekame tiriamuosiuose dalykuose savo sudėtinės būties 
pėdsakų: painiojame idėjas ir daiktus, materializuojame tai, kas 
dvasiška, ir sudvasiname tai, kas materialu. Mes negalime sup- 
rasti, kas yra kūnas, dar mažiau išmanome, kas yra dvasia, o jų 
junginys yra mums supratimo riba ir visiška paslaptis: o tas 
junginys ir yra žmogaus esmė. 

Taigi, daro išvadą Paskalis, mes amžinai nesugebame nei tik- 
rai žinoti, nei absoliučiai nežinoti, ir susijaudinę plaukiojame 
nežinomybėje tarp dviejų kraštutinių taškų, stengdamiesi už- 
čiuopti tvirtą pagrindą, kad galėtume „pastatyti bokštą, kylantį 
į begalybę": bet kokie žmogaus jėgomis sumūryti pamatai braš- 
ka, ir po mūsų kojomis vėl veriasi bedugnės, nes „niekas ne- 
įstengs įtvirtinti ką nors galutina tarp dviejų begalybių, kurios 
suima žmogų į save ir bėga nuo jo“. 

Todėl žmogui, nepalyginamam su nebūtimi bei amžinybe ir 
esančiam „šis tas, bet ne viskas“, nedera tuščiai tirti gamtą, 
reikia susitelkus mąstyti apie begalybes, „prisigerti“ jų ir ramiai 
būti toje padėtyje, kurią jam suteikė gamta; mūsų lemtis — vi- 
durys, nuolat nutolęs nuo kraštutinumų, ir šiame viduryje abso- 
liučiai nieko nereiškia žinoti kiek daugiau ar kiek mažiau, pa- 
našiai kaip žmogus, pailginęs savo gyvenimą dešimt ar dvide- 
šimt metų, nepriartėtų prie amžinybės. | 

O žmonės, rašo nusivylęs Paskalis, dėl per didelio pasitikė- 
jimo, tokio pat begalinio, kaip ir jų tiriamasis objektas, neapsi- 
skaičiavę leidosi tirti gamtą (tartum būtų su ja vieno masto ir 
turėtų neribotas pažinimo galias), panoro sužinoti daiktų pri- 
gimtį, o paskui ir viską. (Dėl to tokie pretenzingi kai kurių kny- 
gu pavadinimai: „Apie visa, kas pazinu", „Apie daiktų pradžią“ 
ir t. t.). 

Jeigu žmogus atidžiai įsižiūrėtų į savo prota (čia Blezas su- 
siaurina ir patikslina gnoseologinį žmogaus problemos aspektą), 

tai pamatytų, kad tas protas yra neprotingas, priklausomas nuo 
tūkstančių smulkmenų, ir dėl to savo jėgomis negali suvokti 
visos tiesos. Nereikia nei patrankų trenksmo, nei smarkių žemės 
drebėjimų, kad sutrukdytum mąstyti tam „suvereniam pasaulio 
teisėjui“ (taip žmonės vadina protą), pakanka vėtrungės triukš- 
mo ar musės zvimbimo. Pavyzdžiui, jeigu norite, kad didis stra- 
teginis protas, valdantis miestus ir valstybes, rastų tinkamą bū- 
simos operacijos planą, nuvykite zirziantį vabzdį, kuris gali pa- 
dėti priešininkui laimėti mūšį. Apskritai apie kokį žmogaus gy- 
venimo protingumą galima kalbėti, jeigu jame viešpatauja atsi- 
tiktinumai. Jeigu Kleopatros nosis, visai nejuokaudamas sako 
Paskalis, būtų buvusi kitokios formos, tai istorija būtų pakry- 
pusi visai kitaip. 

Mūsų protas, rašo jis toliau, yra ribotas ne tik kosmine, bet 
ir ontologine prasme, jį veikia ne tik atsitiktinės metamorfozės, 
bet jis turi galingą priešą — vadinamąsias „apgaudinėjančias 
jėgas“, trukdančias žmogui siekti tiesos. Svarbiausioji tų jėgų 
yra vaizduotė, audžianti žmogaus egzistavimo audinį, įtaisanti 
ir įforminanti žmogui „antrąją prigimtį“. Vaizduotė, Paskalio 
supratimu, yra socialinė vertinamoji ir iracionali įtikinamoji jė- 
ga, pavergianti ir kontroliuojanti daugumos žmorių protą: ,,vel- 
tui šaukia protas, jis negali įvertinti daiktų”. Vaizduotė visiškai 
ir kitaip negu protas pripildo mūsų dvasią ir kuria žmonių nuo- 
monę apie pasaulį, o per jį — įvairias pažiūras į grožį, gėrį, tei- 
singumą, garbę, pagarbą, reputaciją ir t. t., dėl savo prieštarin- 
gos įvairovės netelpančias į protingas koncepcijas. Pavyzdžiui, 
advokato grakščios manieros ir išraiškingi teatrališki gestai 
nepastebimai priverčia teisėjų vaizduotę sutapatinti jo išorę su 
gabumais, elgesio manieras su jo ginamos nuomonės teisingu- 
mu ir daro įtaką galutiniam nuosprendžiui, o nesiskutusio pa- 
mokslininko šeriai sukelia klausytojų nepasitikėjimą reiškiamo- 
mis mintimis. O kiek pranašumų, niekaip nepaaiškinamų protu, 
paprastų žmonių akyse įgyja įvairūs valstybės, politiniai ir kiti 
veikėjai, apsupti pritrenkiančio prašmatnaus iškilmingumo! 
Vaizduotė, patikslina Paskalis, trukdo žmogui ne tik teisingai 
vertinti socialinę ir valstybinę realybę, bet apgaudinėja jį kiek- 
viename kasdienybės žingsnyje. Liga, naujovės patrauklumas, 
prietarai nuolat žadina mūsų vaizduotę įr atmiešia ja mūsų nuo- 
monę apie nagrinėjamus dalykus. Žiurkė ar anglių traškėjimas, 
balso tonas ar kalbėsena ir nesuskaitoma daugybė kitų panašių 

dalykų per vaizduotę paveikia proto sprendimus: „Keistas ir 
nevykęs protas, kurį vėjas gali lenkti į bet kurią pusę!“ 

Vaizduotės padedami, „iš amžinybės darome nieką, o iš nie- 
ko — amžinybę". Visa tai yra taip įleidę šaknis į žmogų, kad 
protas nebeįmano jų išrauti iš sielos: protas niekada neįveiks 
vaizduotės, skeptiškai reziumuoja Blezas savo samprotavimus 
apie svarbiausiąją ,apgaudinéjanCia jėgą“, o vaizduotė prota iš- 
muša iš vėžių kada panorėjusi. 

Su vaizduote glaudžiai susijusi (užfiksuoja jos poveikį) ir gal 
iš dalies jos padarinys yra kita ,apgaudinéjanti jėga“ — įprotis, 
arba paprotys, kaip ją vadina Paskalis. Svarbiausias žmogaus 
gyvenimo žingsnis — profesijos pasirinkimas. Žmonės dažnai tai 
daro ne vadovaudamiesi protu, ne pagal savo prigimties ypaty- 
bes, o iš papročio, perduodamo iš kartos į kartą ir formuojančio 
(iš anksto nulemiančio) įvairius profesinius luomus: ištisos vie- 
tovės — vien akmenskaldžių, kitos — vien kareivių ir t. t. Ble- 
zas pabrėžia dar vieną problemos niuansą — žmogus stengiasi 
pasirinkti tą profesiją ar tą socialinę padėtį, kurios vertinimą 
girdėjo vaikystėje ar būdamas vyresnio amžiaus. ,Koks įgudęs 
darbininkas! Koks tas kareivis drąsus!" — štai kas yra mūsų po- 
linkių ir nusiteikimų šaltinis. ,,Kaip tas šauniai išgeria! Kaip tas 
mažai tegeria!"— Štai kas daro blaivininkus ir girtuoklius". 
Gamta sukūrė žmones žmonėmis, o įprotis arba paprotys ,,pa- 
skirsto“ juos luomais ir priverčia užmiršti savo natūralųjį zmo- 
giškumą. a 

Savimeilė „taip pat yra apgaudinėjanti jėga“, pasukanti protą 
nuo tiesos ne tik metafizinėje ir psichologinėje plotmėje (kaip 
jau minėjome), bet ir socialinėje, ir mūsų pačių interesai ma- 
loniai užmerkia mums akis vertinant kokius veiksmus ar įvy- 
kius. Žmogus, rašo Paskalis, pertekęs ydų, ir tai yra akivaizdus 
blogis; bet dar didesnis blogis yra nenorėti jų pripažinti ir dar 
pridėti prie jų savanorišką tobulumo iliuziją. Vadinasi, kad ne- 
nukentėtų tiesa, reikia realiai vertinti savo jėgas: neteisinga už 
tikrą pinigą priimti nepelnytą saldžiabalsę pagyrą arba pykti, 
kai rodomi tikri mūsų trūkumai; atvirkščiai, reikia dėkoti tiems 
žmonėms, kurie juos parodo, nes taip jie mums padeda atsikra- 
tyti blogio. Iš tikrųjų viskas vyksta kitaip: savimeilė taip nepro- 
tingai ir neteisingai valdo žmogaus širdį, kad mes nekenčiame 
tu, kurie sako karčią tiesą, ir mylime tuos, kurie saldžiai me- 
luoja. Dėl to su mumis (ypač užimančiais visuomenėje aukštą 

padėtį, nuo kurios priklauso aplinkinių interesai) elgiamasi taip, 
kaip mums patinka — mes maloniai apgaudinėjami, mums patai- 
kaujama (o mums negirdint, kalbama apie mus visai priešingai). 

Juo žmogus stojasi ant aukštesnės socialinės pakopos, juo 
labiau jam gresia pavojus nutolti nuo tiesos, nes žmonės ypač 
bijo įžeisti tuos, kurių palankumą laiko sau naudingiausiu, o ne- 
malonę — pavojingiausia. Taigi žmonės, pavyzdžiui, iš princo 
ar karaliaus aplinkos, pataikaujantys jų savimeilei, rūpinasi 
veikiau savo, o ne valdovų ir valstybės interesais. Nors išorėje 
išlaikomos įprastinės socialinio spektaklio dekoracijos, visi jo 
dalyviai iš esmės kenkia vieni kitiems ir bendram reikalui. 

Kaip sunku ir skaudu žmogui, rašo Paskalis, perkeldamas 
savimeilés problemą į religinę plotmę, prisipažinti savo artimui 
silpnybes ir nuodėmes, nors teisingiausia būtų pranešti apie jas 
visam pasauliui. Žmogus yra toks pagedęs, kad net dvasininkui 
baisu pasisakyti savo trūkumus. O tai, Paskalis daro užuominą 
į protestantų reformas, yra svarbiausia priežastis, dėl kurios 
prieš bažnyčią sukilo didžioji Europos dalis. 

O kaip mielai kalbame apie savo gerąsias savybes, nors jos 
ir nenusveria mūsų trūkumų. Garbės troškimas (pagal Paskalį, 
dar viena ,apgaudinéjanti jėga“) taip įsišaknijęs žmogaus šir- 
dyje, kad net, pavyzdžiui, virėjas arba tarnas nepaliauja gyręsi 
ir nori turėti gerbėjų. Ir filosofai „atsiskyrėliai“, smerkiantys 
šią ydą, taip pat nori pagarsėti geru stiliumi ir įžvalgia puiky- 
bės kritika, o jų skaitytojai didžiuojasi esą gerai susipažinę su 
jų kūriniais; „ir aš, rašantis šias eilutes, gal turiu tokių norų; 
galimas daiktas, kad jų turi ir tie, kurie jas skaitys...“ Smalsu- 
mas dažnai virsta tuščios garbės troškimu, ir žmonės nori žinoti 
tiktai dėl to, kad „išsakytų“ savo žinojimą aplinkiniams (pavyz- 
džiui, matematikas tokiu tikslu prakaituoja savo kabinete, spręs- 
damas sunkų algebros uždavinį, kurio dar niekas nėra įveikęs); 
žmonės nerengtų pavojingų kelionių, nesidangintų į neištirtas 
žemes tik dėl malonumo patirti naujų įspūdžių, jeigu nė kiek 
nesitikėtų galėsią apie tai šaukti visu balsu. 

Garbės troškimas, Paskalio nuomone, yra juo pavojingesnė 
yda, kad nuolat trukdo žmogui suvokti savo menkystę, o kartu 
su šita menkyste jis yra didžiausias neteisingumas. 

Teisingumas, kaip ir tiesa, sugadintos prigimties zmogui yra 
nepasiekiamas. Tokios būsenos žmogaus teisingumo svarstymas 
Paskalio kūrinyje yra įgijęs savotišką visuomenės ir valstybės 
filosofijos formą. Mūsų pasaulyje iš principo neįmanomas tikras 
teisingumas, kuris šimtu procentų būtų toksai ir lygus sau pa- 
čiam visada ir visuomet: čia jis neišvengiamai ir esmingai yra 
susipynęs su neteisingumu. Tai rodo įstatymų ir papročių įvai- 
rovė: jeigu tikrosios lygybės šviesa apimtų visas tautas, tai mūsų 
teisingumo supratimas nepriklausytų nuo geografinės padėties 
bei istorinių sąlygų, o tas pats veiksmas nebūtų skirtingai ver- 
tinamas įvairiose šalyse ir epochose (nužudęs žmogų, dabar gali 
būti laikomas budeliu, didvyriu ir t. t). Kas klauso įstatymų, 
laikydamas juos teisingais, pabrėžia Paskalis, tas paklūsta įsi- 
vaizduojamam teisingumui: įstatymo esmė yra pats įstatymas, 
ir teisingas jis tik todėl, kad yra tiesiog nustatytas. Laikytis pri- 
imtų įstatymų reikia ne todėl, kad jie protingi ir teisingi, o 
todėl, kad jie yra įstatymai, kaip mes esame paklusnūs vyres- 
niems arba viršininkams ne todėl, kad jie visuomet teisūs, o 
todėl, kad jie yra vyresnieji arba viršininkai. Toks ir tėra men- 
kas mūsų žemiškasis teisingumas! 

Argi protinga ir teisinga, klausia Blezas, pateikdamas kon- 
kretų pavyzdį, rinkti valstybės valdytoju pirmąjį karalienės 
sūnų? Juk laivo kapitonu nerenkamas keleivis, kilęs iš geriau- 
sios giminės. Tačiau šis neprotingas ir neteisingas paprotys tam- 
pa protingu ir teisingu dėl neįveikiamo žmogaus proto ir tei- 
singumo ribotumo. Natūraliausia būtų tikėtis, kad valstybės va- 
dovas būtų išmintingiausias ir doriausias žmogus. O kas nusta- 
tys, kad žmogus yra kaip tik toks? Ar neprasidės pretendentų 
kova dėl išmintingiausio ir dorybingiausio žmogaus vardo? Pi- 
lietiniai karai? Todėl netobulas žmogaus protas susiejo karaliaus 
postą su aiškia ir neginčijama jo paveldėjimo tvarka, nes geriau 
pasirinkti tiesiog negalėjo. 

Kas gi palaiko valstybės autoritetą, jeigu ne aukščiausias 
protas ir teisingumas? Jėga kartu su vaizduote. Įsivaizduokime, 
siūlo Paskalis, valstybės formavimosi pradžią. Daugelis iš nepa- 
sotinamo godumo ir puikybės norėtų viešpatauti, bet toli gražu 
ne visi gali. Todėl kuriamos partijos ir tarp jų prasideda kova, 

trunkanti tol, kol stiprioji partija nugali silpnąją ir tampa vieš- 
pataujančiąja. Paskui valdžia ir ją palaikanti jėga perduodama 
iš rankų į rankas įvairiausiais būdais — sosto paveldėjimu, vi- 
suotiniais rinkimais ir t. t. Iki šiol žaidime dalyvavo daugiausia 
gryna jėga, o dabar jai padeda ir vaizduotė, suteikianti įvairiems 
valdžios perdavimo būdams tikrojo teisingumo statusą. Vadi- 
nasi, pabrėžia Paskalis, „virvės“, rišančios žmogų prie vieno ar 
kito įstatymo, — tai būtinybės, jėgos ir vaizduotės „virvės“: „Ne- 
pajėgdami klausyti teisingumo, žmonės mano esant teisinga pa- 
klusti jėgai“. 

Taigi, baigia Paskalis, valstybė yra blogis, ir jo egzistavimas 
neturi nei protingo pagrindo, nei yra visiškas teisingumas. Ta- 
čiau šis blogis neišvengiamas, nes žmogui žemiškajame pasau- 
lyje savo jėgomis negalima pasiekti tikro teisingumo: čia jis 
esmingai sulydytas su neteisingumu, kaip kūnas — su dvasia, 
protas — su vaizduote; ir kaip žmogus, iš abiejų pusių supamas 
dviejų kosminių begalybių, yra „viskas ir niekas“, „šis tas“, 
taip ir mūsų teisingumas tarsi „kybo“ tarp gėrio begalybės ir 
blogio begalybės. Pagal santykį su valstybe ir įstatymais Paska- 
lis visus žmones skirsto į „paprastus“, „pusiau patyrusius“ ir 
„patyrusius“. Paprasti žmonės, natūraliai neišmanydami šių pro- 
blemų, gerbia įstatymus ir pasikliauja jais, tikėdami jų visišku 
teisingumu (ir nereikia griauti to liaudies įsitikinimo jos pačios 
naudai, nes ji ims maištauti, lieti savo ir kitų kraują). Patyrusieji 
irgi gerbia įstatymus, bet kartu gerai suvokia jų tuštybę bei men- 
kystę ir niekaip nemėgina jų pakeisti. Pusiau patyrę, kurie jau 
peržengė natūralų nežinojimą, bet nepasiekė patyrusiųjų supra- 
timo, mėgina pertvarkyti išorinį pasaulį ir reguliuoti jo įsta- 
tymus, kelia maištus, neramumus ir pamišimą. Taigi, paaiškina 
savo klasifikaciją Paskalis, paprastieji aklai gerbia kilminguo- 
sius, pusiau patyrę niekina bajorus, sakydami, kad gimi- 
mas — tai atsitiktinumas, o ne asmenybės pranašumas; patyru- 
sieji taip pat gerbia tą hierarchiją, bet, kaip sako Blezas, „užku- 
lisinėmis mintimis". 

O kaip į visa tai turi žiūrėti krikščionis, klausia Blezas ir at- 
sako: tikri krikščionys taip pat klauso įstatymų, bet ne todėl, 
kad gerbtų žmonių beprotystę, kaip paprastieji, arba spręstų 
apie tai „užkulisinėmis mintimis“, kaip patyrusieji, o todėl, kad 
gerbia dievo tvarką: bausdamas už pirmapradę nuodėmę, jis sky- 
ręs netobulos valdžios jungą. 

Jeigu sugedusios prigimties žmogus negali pasiekti tiesos ir 
teisingumo, tai gal jam prieinamas aukščiausiasis gėris? Ne, nes 
kaip jau buvo parodyta, žmonės mano įgysią ramybę, turėdami 
tam tikrą būties dalį, bet niekad negali nurimti. Princai, ba- 
jorai, amatininkai, ligoniai, sveiki, seni, jauni — visi, rašo Pas- 
kalis, nuolat skundžiasi savo padėtimi. Patyrimas mūsų nieko 
neišmoko, ir pastebėję nedidelį skirtumą tarp savosios padėties 
ir kitų matomų pavyzdžių, mes vėl siekiame turėti geresnę būties 
dalį, negu jau turime. Tas nepasotinamas laimės godulys ir ne- 
galėjimas jo patenkinti, Blezo nuomone, rodo, kad kadaise žmo- 
gui buvo pasiekiamas tikrasis gėris, kurio dabar likusi tik žymė, 
tuščias pėdsakas, užpildomas bet kokiais aplinkos daiktais. Ne- 
tekus tikrosios laimės, jos pakaitalu tampa viskas: „žvaigždės, 
dangus, žemė, augalai, gyvūnai, maras, drugys, karas, badas, 
ydos, sutuoktinių neištikimybė, kraujomaiša... net susinaikini- 
mas, nors tai ir prieštarauja... protui ir prigimčiai kartu". Tikrasis 
gėris nepriklauso nei nuo valdžios, nei nuo žinojimo, nei nuo 
patenkinto geidulio — jis nėra nė vieno paskiro daikto esminė 
savybė, jis nėra pramoga (ta reikšme, kuri jai teikiama „Minty- 
se"). Begalinį ir visuotinį laimės troškimą, daro išvadą Paskalis, 
gali numaldyti tik begalinė ir visuotinė esybė — dievas. Priešin- 
gu atveju vyksta nuolatinis judėjimas pagal tokią schemą: ka- 
dangi visiška laimė negalima jokioje būsenoje, mūsų norai 
krypsta į laimingesnę padėtį, prie tikrosios būsenos prijungdami 
trokštamos padėties malonumus; įgiję tų malonumų, mes ne- 
tampame laimingesni, nes atsiranda naujų norų, atitinkančių 
naująją padėtį ir t. t. 


Nors sugedusios prigimties žmogaus būsena yra niekinga ir 
nepastovi, žmonės turi neabejotinų didybės požymių. Žmogus, 
pažymi Paskalis, yra silpniausia visoje gamtoje nendrė: kad jį 
pražudytum, nereikia pasitelkti visos Visatos, tam pakanka lašo 
skysčių ar garų (pavyzdžiui, galingasis Kromvelis mirė nuo pa- 
prastos smiltelės, įstrigusios jo šlapimtakyje). „Bet ši nendrė 
mąsto". Ir jeigu visa Visata užgriūtų jį, žmogus „būtų vertesnis 

už savo žudytoją, nes žinotų apie savo mirtį ir apie Visatos pra- 
našumus, o Visata viso to nežino“ (čia ,raiSas" protas per dia- 
lektines antinomijas įgyja pozityvią jėgą). Paskalio žodžiai apie 
„Mąstančią nendrę“, labai paplitę ir būtinai dedami į įvairius 
aforizmų rinkinius, yra įkvėpę daugelį Europos ir rusų rašytojų. 
Geras pavyzdys yra Tiutčevo poezija. Poetas apskritai buvo 
jautrus Paskalio keliamoms temoms ir nuotaikoms. Eilėraštyje 
„Dainuoja skambiai jūros bangos“ Tiutčevas rašė: 


Iš kurgi toji nedarna? 

Ko nendrė mąstančioji nori? 
Dėl ko skambiajam jūros chorui 
Širdis nepritaria daina? 


„Aš galiu gerai įsivaizduoti žmogų be rankų, kojų, galvos, — 
plėtoja ,,mastancios nendrės“ temą Blezas,— bet negaliu. jsivaiz- 
duoti žmogaus be minties: tai būtų akmuo arba gyvulys“. Ne 
erdvėje ir laike, kurių jis negali pripildyti, reikia žmogui ieškoti 
savo pranašumo, o mintyje: „Visata erdve mane apglébia ir pa- 
glemžia kaip tašką; mintimi aš ją apglėbiu ir suprantu“ (ir čia 
kosminės begalybės jau nebe tokios atšiaurios ir šiurpinančios). 
Atrodo, tartum, samprotaudamas apie mąstymo galią ir didybę, 
Paskalis savotiškai solidarizuojasi su amžiaus tendencijomis ir 
iš dalies su Dekarto postulatu „aš mąstau, vadinasi, aš egzis- 
tuoju", bet staiga samprotavimai pakrypsta kita linkme, ir, ne- 
beaukštindamas minties, Blezas sušunka: „O kas gi ta mintis? 
Kokia ji kvaila!“ Kvaila ne iš prigimties, kuri su niekuo nepa- 
lyginama ir įstabi, o dėl keliamų tikslų ir idealų, kuriuos norėtų 
įgyvendinti. Į gamtos pažinimą ir jos užvaldymą, į laiko ir erd- 
vės pripildymą nukreiptos Dekarto minties didybė, taip sakant, 
yra neginCytina ir beatodairiška. ,Grynaji" mąstymą šlovinusio 
didžiojo racionalisto devizą būtų galima numanyti tokį: moky- 
kimės tiksliai mąstyti. Paskalis jį suformuluoja kitaip: ,, Mokyki- 
mės gerai mąstyti (išretinta autoriaus): štai moralės princi- 
pas". Gerai mąstyti — tai nereiškia daryti nevalingas protines 
operacijas kaip aritmetinei mašinai arba kaupti bedvases me- 
chanines tikrovės kopijas, kaip daro gamtininkai. Žmogus — ne 
savaiminė mintis, jis — valinga mintis. „Gerą“ arba „blogą“ 
mąstymą lemia gera arba bloga žmogaus valia, jo siekimai, ir 
didžiausia žmogaus vertybe Paskalis laiko ne „gryną“ mintį, o 
jos tinkamą reguliavimą ir kryptingumą. 

Kas gi yra didžiausias žmogaus privalumas, arba, kitaip ta- 
riant, tinkamas jo minties kryptingumas? Turint omenyje paties 
Paskalio mokslinę veiklą ir Renesanso epochoje atsiradusias 
stiprias žmogaus didybės perdėjimo tendencijas, atsakymas 
skamba polemiškai ir gana paradoksaliai: „Visa žmogaus didy- 
bė ir yra ta, kad jis žino savo menkystę. Medis nesuvokia esąs 
menkas. Suvokti save menką, reiškia būti menkam, o suvokti, 
kad esi menkas, reiškia būti didžiam. Tos menkystės suvokimas 
ir įrodo didybę“. 

Nuodugnus savo menkystės supratimas, Paskalio nuomone, 
padeda žmogui geriau suprasti savo didybės esmę, išplaukiančią 
iš pačios tos menkystės. Namas nesikankina, kad sugrius, gyvu- 
lys nesuvokia savo mirtingumo reikšmės, nes namo ir gyvulio 
prigimtys neprieštaringos ir lygios sau pačioms. Tiktai žmogus 
be galo nelaimingas dėl to, kad jis yra mirtingas, kenčia dėl 
panašios į gyvulio prigimties, o iš to galima spręsti, kad kita- 
dos žmogaus prigimtis yra buvusi geresnė, tačiau vėliau jis 
„puolė“. Kuo smarkesnis savo menkystės jausmas, tuo labiau 
ryškėja mintis apie prarastą tikrąjį gėrį — labiausiai kenčia tas, 
kuris kadaise nebuvo patyręs jokių kančių: „Juk kas gi gali būti 
nelaimingas dėl to, kad jis ne karalius, jeigu ne pats valdas 
praradęs karalius?" Žmogaus vargai, sako Paskalis, — tai „didelio 
senjoro nelaimės“, bet tas senjoras ,subankrutaves". Ir kuo la- 
biau senjorui nepasiekiama per visą žemės istoriją tiesa, teisin- 
gumas ir gėris, tuo aiškesnis darosi jo sieloje buvusios didybės 
pėdsakas, tuo įnirtingiau jis ieško, o randa, kaip visada, skurdą 
ir mirtį. Nepaisydamas visų negandų, kurios laiko jį už gerklės, 
„Visagalis ir taurus instinktas“ verčia žmogų vėl siekti tiesos, 
teisingumo ir gėrio, ir tie siekiai taip pat neišnaikinami jo šir- 
dyje, kaip ten įsišaknijusios ,apgaudinéjanCios jėgos“. Visa tai 
sukuria visada susidvejinančius pasaulio vaizdus, kur gėris ir 
blogis iš visokeriopai susipynusių įvykių ir poelgių susiveržia 
į kietą neatmezgamą mazgą, kur žmogus, nuolat pakylantis į di- 
džiules dvasios aukštybes, taip pat nuolat teškiasi į purvą. ,,Zmo- 
gus nežino, į kurią eilę stoti. Jis aiškiai yra paklydęs, iškritęs 
iš savo vietos ir jos dabar neranda. Jis ieško jos visur, sunerimęs 
ir nesėkmingai, neįžvelgiamose tamsybése". 

Vienas „tikrojo mąstymo” etapų, Paskalio nuomone, yra ne- 
išvengiamo ir nepašalinamo žmogaus dvilypumo suvokimas, 
kraštutinumų suderinimas, kai negalima pereiti nė į vieną iš jų. 

Kitaip elgiasi filosofai, kurie paSalina jtampa tarp zmogaus egzis- 
tavimo didybės ir menkystės (jie mano vien savo proto galia 
sugebėsią paaiškinti žmogaus prigimtį ir parodyti jos tobulini- 
mo kelius), perskiria jas ir nukelia į priešingus polius. Dauguma 
žmonių, rašo Paskalis, ieško gėrio pramogose, malonumuose, 
turtuose, išviršiniuose dalykuose, o filosofai parodo, kaip visa 
tai tuščia, ir talpina jį, kur tiktai gali: į dorybes ir ydas, į žino- 
jimą ir nežinojimą, į apatiją ir veiklumą ir t. t. Ir visi filosofai 
tvirtina sekę prigimtimi ir tiesa. Paleistuviai, pastebi ta proga 
Blezas, kaltina gyvenančius dorai, kad. nusižengią prigimčiai, 
kaip žmonės, plaukiantys laivu, mano, kad tie, kurie liko krante, 
bėga. „Reikia turėti tvirtą pastovų tašką, kad nuspręstum, kur 
čia tiesa. Uostas sprendžia apie esančius laive, o kur mūsų mo- 
ralės uostas?" 

Nei pironistai ir dogmatikai tiesos klausimais, nei epikūri- 
ninkai ir stoikai aukščiausiojo gėrio klausimais (į tokias sektas 
Paskalis skirsto visus filosofus) tokio uosto nenurodo. Žmogus 
negali abejoti kaip pironistai dėl savo egzistavimo, kai jį spau- 
džia slėgtuvu arba degina ant laužo. Tačiau jis negali ir teigti 
esąs akivaizdžiai įsitikinęs kaip dogmatikai, kad žino tikrą tiesą. 
Dogmatiškumas amžinai piktina abejojančius pironistus, o skep- 
tiškas protas drumsčia savimi pasitikinčių dogmatikų ramybę. 

O jei kalbėsime apie epikūrininkus ir stoikus, tai turėsime 
pasakyti, jog pirmieji, paklusdami aistroms ir pojūčių malonu- 
mams, menkina žmogaus galimybes, manydami jį tesugebant 
gyventi gyvuliškai, antrieji, remdamiesi protu ir romumu, per- 
deda žmogaus vaidmenį ir prilygina jį dievui. Bet, pastebi Pas- 
kalis, negalima visiškai atsikratyti aistrų ir tapti dievais, kaip, 
priešingai, neįmanoma tapti tikru gyvuliu: protas niekada neap- 
leidžia ir trikdo nupuolusiųjų ir nedorų aistrų apimtųjų ramybę; 
o aistros audrina tuos, kurie jas slopina. Ką filosofai „ekstra- 
huoja“ iš žmogaus visybės, priklauso nuo to, kur jie patys yra 
(,krante" ar „laive“) ir į kokį „pastovų tašką“ remiasi (į žmogaus 
menkystę ar didybę). Todėl, jo nuomone, visi jų — pironistų, 
dogmatikų, stoikų, epikūrininkų ir t. t. principai yra teisingi, 
o išvados — klaidingos, nes priešingi principai taip pat yra tei- 
singi. 

Pavyzdžiui, rašo Paskalis, Mitonas gerai mato, kad žmonės 
pagedę, bet jis nežino, kodėl jie „negali skraidyti aukščiau“. 

Žmogus, Paskalis tarsi apibendrina savo samprotavimų dalį, ne 
angelas ir ne gyvulys, kas jį daro angelu, tas daro jį gyvuliu. 
Žmogus yra angelo ir gyvulio sambūvis, vidurys tarp tų dviejų 
kraštutinumų, iš kurių išeiti nelemta: „išeiti iš vidurio — reiškia 
išeiti iš žmogaus sieros“. Negerai yra rodyti žmogui, kaip jis 
panašus į gyvulį, ir neparodyti jo didybės. Dar žalingiau išpūsti 
tą didybę. „Labiausiai mane stulbina, kad niekas nesistebi savo 
silpnumu. Visi veikia rimtai ir vadovaujasi savo padėtimi, tarsi 
kiekvienas patikimai žinotų, kur yra protas ir teisingumas". Kad 
ir kaip iškilęs būtų išdidus žmogus, kad ir koks didis jis būtų 
žmonių akyse, jam reikia gerai atsiminti, kad tik jo galva yra 
truputėlį aukščiau už kitų galvas, o jo kojos, kaip ir visų, kaip 
vaikų, kaip gyvulių, remiasi į tą pačią nuodėmingą žemę. „Jeigu 
mes nematome, kad esame tuščiagarbiai, silpni, gašlūs, netei- 
singi, tai mes akli. Jeigu tai žinodami nenorime išsivaduoti, tai 
ką bepasakysi apie žmogų?“ 

Nedera žmogui manyti, dar kartą pabrėžia Paskalis, kad jis 
prilygsta angelams arba gyvuliams, bet jam būtina ir naudinga 
žinoti turint ir viena, ir kita. „AŠ peikiu ir tuos, kurie giria žmo- 
gų, ir tuos, kurie keikia jį, ir tuos, kurie smagina jį... Jeigu jis 
giriasi, aš jį žeminu, jeigu zeminasi,— giriu, aš jam prieštarauju 
nuolat, kol jis supras, kad yra nesuprantama pabaisa“. 

„Kas per chimera tas žmogus? Kokia naujenybė, koks monst- 
ras, koks chaosas, koks prieštaravimų mazgas, koks stebuklas! 
Visų daiktų teisėjas, menkaprotis žemės kirminas; tiesos nešė- 
jas, netikrumo ir klaidų kloaka; Visatos šlovė ir šlamštas. 

Kas išnarplios ta painiavą? Prigimtis trikdo pironistus, o pro- 
tas sukelia dogmatikų sąmyšį. Kuo jūs tapsite, o žmonės, ieškan- 
tys tikrosios savo padėties nuosavu natūraliu protu. Jūs nega- 
lite nei išvengti šių sektų, nei pasilikti vienoje jų. 

Tai žinok, išdidėli, koks paradoksas pats sau tu esi. Nusiže- 
mink, bejégi prote, nutilk, kvailoji prigimtie; žinokite, kad žmo- 
gus be galo pranoksta žmogų. Išgirsk iš savo valdovo, kokia 
tikroji tavo padėtis, kurios tu nežinai". 

Paliktas vienas žmogus negali išsinarplioti iš esmingų su- 
skaidyto ir susmulkinto pasaulio prieštaravimų, niekur neranda 
tvirto atramos taško. Bedugnė šių prieštaravimų giluma ir tai, 
kad iš principo jų negalima pašalinti nei visuomenės pertvar- 

kymais, nei filosofijos doktrinomis, Paskalio nuomone, rodo už 
jų esant paslaptį, be kurios žmogaus egzistavimas neturėtų jo- 
kios prasmės. Taip pačios antropologijos ribos atveda Blezą prie 
teologijos. 


Jeigu žmogus niekada nebūtų nupuolęs, baigia įminti Pas- 
kalis sudėtingą ir painią protui nepasiduodančią žmogaus pri- 
gimties mįslę, jis būtų likęs visai laimingas ir teisingas, žinotų 
tikrąją tiesą; jeigu žmogus būtų buvęs tik nupuolęs, jis neturėtų 
jokių gėrio, tiesos ir teisingumo idėjų. Mes turime laimės idėją, 
bet negalime jos pasiekti, jaučiame esant tiesą, o turime tik melą. 
Visa tai byloja, kad kadaise stovėjome ant aukštos tobulumo 
pakopos, nuo kurios kritome. 

Kaip tik tą pat teigia ir Šventasis raštas (vienintelis patikimas 
Paskaliui moralės „uostas“), sutaikantis ir pašalinantis žmogaus 
prigimties prieštaravimus, aiškinantis žmonių egzistavimo men- 
kystės ir didybės pagrindus pirmapradės nuodėmės dogma. Čia 
Paskalis nė per žingsnį nenutolsta nuo tradicinių aiškinimų ir nė 
nemėgina būti originalus: dievas sukūrė žmogų tobulą — pagal 
savo paveikslą ir panašumą. Tačiau žmogus sukilo prieš kūrėją 
ir prarado tobulumą. Pirmajam žmogui skirta bausmė teko ir 
visoms kitoms žmonių kartoms. Adomo nuodėmės atitekimo ki- 
tiems žmonėms paslaptis, rašo Paskalis, mums yra labiausiai ne- 
žinoma. Niekam protas taip smarkiai nesipriešina, kaip tokiam 
aiškinimui. „Tačiau be šitos paslapties, nesuprantamiausios iš 
visų, mes nesuprantame patys savęs. Mūsų egzistavimo mazgas 
savo kilpomis susimezga šios prarajos dugne, ir žmogus daug 
labiau nesuprantamas be šios paslapties, negu ji nesuprantama 
žmogui". Šis mazgas paslėptas taip aukštai, tiksliau, taip žemai, 
kad jį galima įžiūrėti tik romiu tikėjimu, o ne išdidžiomis proto 
pastangomis. 

Romios išminties kupinas tikėjimo supratimas laisvu sielos 
polėkiu, kuris nugali nenumaldomą proto priešgyniavimą ir 
jkyru nesulaikoma gyvenimo empirijos spaudimą, teikia žmogui 
vilties ir duoda jam suprasti, kad Išganytojas, prisiėmęs jo nuo- 
dėmes, mirdamas ant kryžiaus atvėrė atleidimo ir dievo malonės 
šaltinį. Ta nuolatine žmogaus sieloje vykstančia sąveika tarp 

antgamtinés dievo malonés ir nuodémingos nupuolusios prigim- 
ties, tarp dangiška ir žemiška Paskalis aiškina jo egzistavimo 
didybę ir menkystę. Žmogų veikia ne viena prigimties jėga, o 
dvi skirtingos jėgos, nes paprasta vienalytė būtybė negalėtų tu- 
rėti tiek daug vidinių prieštaravimų: visa, ką žmogus turi gera, 
yra buvusios nekaltybės aidas ir dievo malonės padarinys, o 
visa, kas bloga,— nuodėmės ir atsimetimo nuo dievo padarinys. 

Be tikėjimo į tai, kas absoliutu, be tos aukščiausios apšvies- 
tos dvasios nuovokos, tarsi baigia pirmąją savo apologijos dalį 
Paskalis, niekur, niekada ir niekas žemėje nebūtų tikrai lai- 
mingas. 


Tokiai būsenai pasiekti, rašo jis toliau, žmogus turi tris prie- 
mones — protą, įprotį, įkvėpimą. Net mūsų siauras ir silpnas 
protas, nieko nelemiantis paskutinėje instancijoje, gali padėti 
mums ieškoti dievo malonės. Didelis pagarsėjęs apologijos sky- 
rius „Begalybė, niekas“ (tyrėjų pavadintas „lažybų fragmentu"), 
kur panaudoti tikimybių teorijos elementai, adresuojamas tiems, 
kurie be išlygų pasitiki matematiniu lošiminiu būties pradu ir 
kaip Moljero Don Žuanas merkantiliškai tiki tik tuo, ką gali 
suskaičiuoti (taigi aistringiems lošėjams, ,padoriems" Mitonams 
ir de Merė, pajuokiantiems religiją, arba tiesiog žmonėms, kurių 
nejtikina nei krikščionys, nei ateistai ir kurie dėl to „balansuo- 
ja" tarp priešingybių). 

„Lažybų fragmentas“ yra dialogas, kurio pagrindinis veikėjas 
(pavadinkime jį autoriumi) mėgina nugalėti pašnekovą jo paties 
ginklu (sveiku protu bei naudos argumentais) ir parodyti, kaip 
yra nuostolinga netikėti, kad yra dievas. Autorius pastebi, kad 
remiantis vien protu negalima įrodyti nei kad dievas yra, nei 
kad dievo nėra, todėl nereikia peikti tų, kurie pasirinko teigia- 
mą atsakymą, —,juk jūs apie tai nieko nežinote“. Pašnekovas 
paaiškina, kad jis peikiąs krikščionis ne už tokį pasirinkimą, o 
apskritai kam rinkesi, nes abiem atvejais proto požiūriu susi- 
daranti klaidinga padėtis: protingiau visai nesirinkti. Tačiau la- 
žintis dėl dievo buvimo, t. y. rinktis, atsako autorius, vis dėlto 
būtina: mes negalime to išvengti, nes kiekvienas mūsų žingsnis 
ir poelgis (nepriklausomai nuo noro ir sąmoningumo) yra pasi- 

rinkimas ir šioks ar toks problemos dėl žmogaus paskirties ir 
išgelbėjimo sprendimas. Kadangi rinktis vis tiek reikia, autorius 
ragina pašnekovą lažintis dėl dievo buvimo ir siūlo jam gerai 
apsvarstyti, ką galima laimėti ir ką pralaimėti: laimėję įgyjame 
begalinį gėrį, o pralaimėję nieko neprarandame, nes užstato 
menkumas (sugadinta valia, nepatikimos žinios ir gyvuliški in- 
stinktai) yra savaime aiškus. Paskui jis detaliau išaiškina santykį 
tarp laimėjimo šansų ir užstato dydžio: jeigu laimėjimo ir pra- 
laimėjimo tikimybė yra vienoda (vienodai galimas daiktas, kad 
dievas yra ir kad jo nėra), tai ir tada reikėtų statyti už dievo 
buvimą, nes šiuo atveju galima tikėtis laimėti du gyvenimus 
(nekalbant jau apie tris) už vieną; to nedaryti, t. y. nepamėginti 
išlošti tokių dalykų kaip neišsenkama laimė amžinybėje, būtų 
visai neprotinga (juo labiau, kad nelošti negalima, kaip jau buvo 
minėta anksčiau). Negana to (Blezas dar labiau paryškina prob- 
lemą, pakeisdamas lygiai galimų laimėjimų ir pralaimėjimų san- 
tykį), jeigu iš nesuskaitomos daugybės šansų turėtume tik vieną, 
tai ir tada mums vertėtų statyti vieną gyvenimą už du, už tris 
(jau nebekalbant apie begalinę palaimą). Visada, tarsi susumuoja 
autorius, kai tikėtinas laimėjimas yra begalinis, o pralaimėtinų 
atvejų skaičius ribotas, ant kortos reikia statyti viską, juo la- 
biau, kad tas viskas yra baigtinis dydis. Kadangi mes ir taip jau 
priversti lošti, tai, esant vienodai tikimybei išlošti begalybę ir 
pralošti savo menkystę, saugoti gyvenimą ir nerizikuoti juo — 
tikra beprotybė. 

Bendroji šių lažybų prasmė, pastebi vienas tyrėjų, nepaisant 
tam tikro apskaičiuojamo apdairumo, visada ekvivalentiška ir 
neabejotina: „tikrą nieką verta keisti į netikrą Begalybę, juo 
labiau, kad su pastarąja keičiantysis gali atgauti savąjį nieką, 
bet jau kaip Sj ta; tačiau abstrakčiai minčiai tokių mainų nauda 
aiški iš karto, o perkelti šią mintį į konkretaus dvasinio gyveni- 
mo sritį pavyksta ne iš karto: kaip sužeistas žvėris ginasi de- 
maskuotas egoizmas". 

Iš tikrųjų, nors pašnekovas pamažu ima tikėti tokių mainų 
nauda ir matematiniais apskaičiavimais, kurie iš lengvo lenkia 
pradėti gyventi pagal krikščionių moralę, tačiau šio apsispren- 
dimo jis niekaip negali įkūnyti konkrečiame dvasiniame gyve- 
nime ir prisipažįsta nepajėgiąs tikėti. „Lažybų fragmento" auto- 
rius sutinka, kad jo samprotavimai, paveikiantys tik paviršinį 
proto sluoksnį ir savanaudišką dvasios nusiteikimą, negali iš 

esmės pakeisti gyvenimo. Todėl reikią pasitelkti dar vieną, nors 
taip pat ne lemiamą, bet galingą žmogaus jėgą — įprotį (kaip ir 
protas, čia įprotis, naujaip dialektiškai nušviestas, įgyja teigiamą 
reikšmę). Mes esame, rašo Paskalis, tiek protas, tiek ir automa- 
tas. Taigi mūsų įsitikinimą formuoja ne tik protą veikiantys 
įrodymai. „Įprotis yra patys stiprieji ir aiškieji mūsų įrodymai“ 
ir veda paskui save protą, „kuris to nepastebi“. Todėl reikia, kad 
įprotis būtų derinamas su proto įrodymais, o ne vestų į prie- 
šingą pusę. Pašnekovui, kuris proto spaudžiamas ir dėl savo 
paties interesų nepajėgia tikėti, autorius pataria stengtis įtikinti 
save ne dievo buvimą įrodančių argumentų gausumu, o mažinti 
savo aistras, tarsi rūku uždengiančias aiškų pasaulio vaizdą, pa- 
keisti simpatijas ir antipatijas, sudarančias įprastinę gyvenimo 
tėkmę. 

„Bet to aš ir bijau!“ — sušunka pašnekovas. „Kodėl? Ką jūs 
prarandate?.. Kuo blogas toks sprendimas? Jūs būsite ištikimas, 
garbingas, romus, dėkingas, labdaringas, būsite nuoširdus tikras 
draugas. Tiesa, jūs rebesimégausite bjauriais malonumais, šlove 
ir pasitenkinimu, bet nejaugi pebeturėsite kitų pomėgių?“ 


Nei protas, nei įprotis, tęsia Paskalis savo samprotavimus, 
neprivers tikėti iš tikrųjų, jeigu žmogaus nepagavo aukštesnis 
įkvėpimas, kuris tik vienas gali paveikti slapčiausius vidinio 
gyvenimo pamatus — valią ir širdį. Valia, jo nuomone, yra vie- 
na svarbiausių kiekvieno tikėjimo priemonių, nes ji nukreipta į 
tuos dalykus, kurie jai patinka, ji visada patraukia paskui save 
paklusnųjį protą ir nugina jį ne tik nuo priešingų, bet ir nuo 
daugelio kitų dalykų. Taip protas pripratinamas tikėti ta būties 
tvarka ir kategorijomis, prie kurių jį palenkė valia ir kurias jis 
dėl to dažniausiai mato. Tiktai įkvėpimas gali pasukti valią ki- 
tais keliais, taigi kartu ir protui parodyti daug erdvesnį ir vien- 
tisesnį pasaulio vaizdą. 

Didžiausią poveikį, mano Paskalis, įkvėpimas daro širdžiai — 
žmogaus esybės santalkai, visų jo veiklos gebėjimų ir dvasinio 
gyvenimo šakniai, geros ir blogos valios šaltiniui. Visą mūsų 
lcg:ką ir visus poelgius sąlygoja gilus dvasinis būties jautimas 
ir z3moningas ar nesąmoningas jos vertinimas, pagrįstas tuo jau- 

timu. Visi mūsų samprotavimai išplaukia iš to išankstinio įsitiki- 
nimo ir galiausiai jam visada nusileidžia, nors ir kaip mes steng- 
tumės savo protu iš jo išsivaduoti: „širdis turi savo argumentus, 
kurių visai nežino protas“. Tai pasireiškia kiekviename žings- 
nyje, įvairiose gyvenimo situacijose. Pasireiškia, kaip mano 
Paskalis, ir sprendžiant svarbiausius dalykus: žmogaus širdis 
taip pat natūraliai myli save ir sukyla prieš dievą, kaip ir prie- 
šingai, myli dievą ir kyla prieš save. Jokiu būdu neįmanoma 
rasti paaiškinimo tokiems jausmams, kurių įtakos negali išvengti 
nė vienas žmogaus poelgis: „Jūs atmetėte viena ir išsaugojote 
kita — argi jūs mylite protu?“ Kaip tik iš tokių jausmų, kaip 
iš nematomų dirvos trupinėlių, sako Paskalis, ir susiformuoja 
žmogaus gyvenimo supratimas ir veikla. 

Tiktai tyroje širdyje, rašo Paskalis, gimsta tobula ir tikra 
meilė — tai galutinis ir absoliutus mūsų būties pagrindas, kiek- 
vieno asmens patirtyje įgyjantis didžiausią patikimumą, paly- 
ginus su akivaizdžia tikrove ir proto įrodymais, stipriausioji, 
žmogaus galioms nepavaldi antgamtinė jėga, surenkanti į vieną 
daiktą visas mūsų gyvenimo kaleidoskopo šukes. Begalinis at- 
stumas tarp kūno ir dvasios beveik nepalyginamas su kur kas 
didesniu atstumu tarp dvasios ir meilės, kuri išveda žmogų į 
naują perkurtą realybę. Karaliai, turčiai, karvedžiai nemato pro- 
to žmonių didybės, kurie savo ruožtu nepastebi šių „kūno di- 
džiūnų"“ išviršinio blizgesio. 

„Yra žmonių, kurie geba stebėtis tik kūniška didybe, tarsi 
dvasinės ir visai nebūtų; kiti žavisi tik dvasine didybe, tarsi ne- 
būtų neišmatuojamai aukštesnės išminties didybės. 

Visi kūnai, dangaus skliautas, žvaigždės, žemė ir jos kara- 
lystės neverti paties menkiausio proto, nes jis pažįsta visa tai 
ir pats save, o kūnai nepažįsta nieko (čia Dekartas padėtų taš- 
ka.— B. T). 

Tačiau visi kūnai drauge ir visi protai drauge, ir visa, ką 
jie sukūrė, yra neverti vieno gailestingumo blyksnio — tai ne- 
palyginamai aukštesnės prigimties reiškinys. 

Iš visų kartu paimtų kūnų negalėtų kilti menkiausia mintis: 
tai neįmanoma, tai kitos prigimties reiškinys. Iš visų kūnų ir 
protų nebūtų galima išskelti nė vienos tikrosios meilės kibirkš- 
tėlės: tai neįmanoma, tai kitos prigimties reiškinys, tai — aukš- 
čiau už gamtą“. 

Jau mintis, kaip yra sakęs Paskalis, iš dalies „sutvardo" 
bauginančias kosmoso begalybės, o meilė galutinai nugali tų 
begalybių baimę, ,sutvardo" ir pačią mintį su jos prieštaravi- 
mais. O kai meilė ima ramdyti dvasinę kovą žmogaus širdyje, 
jam, kaip mano Paskalis, gali pasigirsti paties Išganytojo balsas. 
Šią temą jis rutulioja žymiajame „Jėzaus sakramento“ fragmente, 
kuriam iš tradicijos yra paskirta daug tiriamosios literatūros 
puslapių. Pateiksime keletą dažniausiai cituojamų šio fragmento 
eilučių: 

„Pasiguosk! Tu nebūtum manęs ieškojęs, jeigu jau anksčiau 
nebūtum radęs. 

Aš galvojau apie tave priešmirtinėje kovoje, už tave aš pra- 
liejau kraują. 

Nejaugi tu nori, kad aš visada liečiau kraują, o tu nepralie- 
tum ir ašarų?.. 

Gydytojai tavęs nepagydys, ir tu vis dėlto pagaliau numirsi. 
Bet aš gydau ir padarau kūną nemirtingą. 

Kesk grandines ir kūno vergiją, kol kas išvaduoju tave tik 
iš dvasinės vergovės. 

Aš tau geresnis draugas už bet kurį kitą, nes aš dėl tavęs 
padariau daugiau už juos: jie nebūtų iškentę to, ką iškenčiau 
aš nuo tavęs, ir nebūtų numirę už tave, kai tu buvai neištikimas 
ir žiaurus, kaip aš tai padariau, pasiryžęs daryti ir darau..." 

Parengti žmogų tokiai būsenai, vedančiai į tikrą dvasios ra- 
mybę ir pasitikėjimą, ir nori Paskalis savo apologija. 


10 


Pakankamai sistemingai parengta tik pirmoji antropologinė 
apologijos dalis; antroji, teologinė, dėl Blezo ligų apdorota kur 
kas mažiau, nors pagal įrašų, apmatų ir pastabų dėl plano skai- 
čių ji turėjo užimti gana didelę veikalo dalį, ir pats autorius 
teikė jai ypatingą reikšmę. 

Jau esame minėję, kad Paskalio veikalas dėl neišbaigtumo 
imtas vadinti tiesiog „Mintimis“. Tačiau ne vien tai, bet ir to- 
lesnė visuomenės raida prisidėjo prie to, kad apologetinis ir 
teologinis svarbiausiojo Paskalio veikalo aspektas ilgainiui ne- 
teko pirmykštės reikšmės. Nemaža įtakos turėjo ir antireliginė 
XVIII amžiaus švietėjų, ypač Kondorsė ir Voltero, veikla. Ir 

naujausiaisiais laikais „Mintys“ labiausiai vertinamos kaip ży- 
mus paminklas grožinės aforistikos, įkvepiančios įvairiausius, 
dažnai visai nereligingus, žmones. Pavyzdžiui, vokiečių rašytojas 
antifašistas Becheris, prisimindamas savo pokalbį su Sent-Egziu- 
peri, rašė: „Kiaurą naktį mes samprotavome apie „skrydį ir 
poeziją“, apie ryšį tarp fizinio skrydžio ir dvasinio polėkio, Daug 
kalbėjome ir apie Paskalio ,l'homme dépasse, infiniment 
l'homme” („žmogus be galo pranoksta žmogų“). Tas pats Be- 
cheris apie prancūzų filosofo žodžius, tapusius aforizmu, rašo: 
„Žmogaus didybė yra mintis“ — šiuos Paskalio žodžius reikia 
nešti kaip vėliavą kovoje prieš visus, kurie mėgina nuslopinti 
žmogaus protą ir žmonių meilę, dehumanizuoti jį ir paversti 
barbaru". 

Rusijoje „Mintys“ visada buvo palankiai priimamos ir darė 
įtaką daugelio dažnai nepanašių vienas į kitą rašytojų kūry- 
bai. Recenzuodamas Blezo Paskalio veikalo vertimą į rusų kal- 
bą, Belinskis autorių vadino vienu nuostabių XVII amžiaus žmo- 
nių, kuris žymus ne tik matematikos, bet ir filosofijos srityje, 
o apie vertėją rašė, kad tas „nusipelnęs didelės padėkos už rim- 
tos knygos vertimą“. 

Gercenas knygoje „Iš ano kranto“, apibūdindamas jį supusią 
tikrovę, panaudoja Paskalio mintis apie pramogas, atitraukian- 
čias žmogų nuo svarbiausiųjų gyvenimo problemų: „Paskalis 
sakė, kad žmonės lošia kortomis bijodami likti vieni. Mes nuo- 
lat ieškome tokių ar kitoniškų kortų, sutinkame net pralošti, 
kad tik pamirštume rimtus dalykus. Mūsų gyvenimas — nuola- 
tinis bėgimas nuo savęs, tartum sąžinės graužimas persekiotų, 
gąsdintų mus.“ ` 

„Mintimis” ir apskritai jų autoriaus asmenybe labai domėjosi 
Levas Tolstojus. „Kokia nuostabi knyga ir jo gyvenimas. Aš ne- 
žinau geresnio gyvenimo". Tolstojus vadino šią knygą „nuosta- 
bia", „pranašinga", parašyta „širdies krauju“ ir pats vertė jos 
ištraukas: ,..dvi dienas verčiau Paskalį. Labai puikus“. Suda- 
rinėdamas įvairių mąstytojų pasakymų svarbiausiais gyvenimo 
klausimais rinkinius, Tolstojus labai dažnai cituodavo Paskalio 
„Mintis“ (o iš viso 90 tomų rusų rašytojo „Raštuose“ prancūzų 
mokslininko ir mąstytojo vardas paminėtas daugiau kaip keturis 
šimtus kartų). Paskutiniais gyvenimo metais Tolstojus vis daž- 
niau skaito „Mintis“. Jo sekretorius V. Bulgakovas 1910 metais 
rašo: „Koks šaunuolis! — pasakė jis apie Paskalį. —...Štai Paska- 

lis mirė prieš du šimtus metu, o aš gyvenu su juo viena dva- 
sia, — kas gali būti paslaptingiau už tai? Stai ta mintis (kurią 
Levas Nikolajevičius man padiktavo.— V. B.), kuri šiandien 
mane jautrina, man taip artima, tartum sava!.. Jaučiu, kaip per 
ją aš savo siela susilieju su Paskaliu. Jaučiu, kad Paskalis gy- 
vas, nemirė, štai jis!.. Taigi per šią mintį jis susyja ne tik su ma- 
nimi, bet ir su tūkstančiais žmonių, kurie ją perskaitys“. Nors 
Tolstojus žavėjosi antropologinių temų pateikimu, tačiau pran- 
cūzų filosofo teigiamas dogmines katalikybės tiesas vertino kri- 
tiškai: ,, Ak, Paskalis, tai bent rašytojas, koks protas, koks žmo- 
gus! Kokia nelaimė, kad jis pasiklydo antrojoje savo „Minčių“ 
dalyje..." 

Neginčijamas idėjinis panašumas juntamas tarp svarbiau- 
siojo Paskalio veikalo ir kito rusų rašytojo — Dostojevskio — 
kūrybos. Abu yra sutelkę dėmesį į reikšmingiausias žmogaus 
egzistencijos problemas, skvarbiai ir neabejingai nagrinėję tra- 
giškas tos egzistencijos sąlygas, įžvelgę joje absoliutumo ir re- 
liatyvumo derinį. 

Apie savitą „Minčių“ reikšmę pasaulio kultūrai gerai yra 
pasakęs XX amžiaus pradžioje Vakarų literatūros istorikas 
N. Storoženka: „Paskalio „Mintyse“ yra daugybė skvarbių gyve- 
nimo ir žmonių stebėjimų, be to, išreikštų tokiu stiliumi, kad 
lengva įsiminti. Stengdamasis nustatyti žmogaus prigimties esmę, 
Paskalis savaime turėjo pasidaryti moralistu, o. jo išsakytos min- 
tys apie žmogų sudaro vos ne puse visų jo , Pensées". Kaip se- 
novės tragedijoje vienas kalba už visą chorą, išreikšdamas vi- 
siems choristams bendrus jausmus, taip ir istorijoje retkarčiais 
atsiranda žmonių, nešančių bendro sielvarto naštą ant savo pe- 
čių ir dėl to įgyjančių teisę kalbėti uz visą žmoniją. Prie tokių 
išrinktųjų reikia priskirti ir Paskalį. Jo „Mintys“ bus nemirš- 
tamos, kol žmogaus egzistavimo mįslė nebus įminta, kol kiek- 
vienas mūsų nenustos jausti jo žodžiuose daug stipriau išreikšta 
tai, kas tarsi migloje dūluoja mūsų pačių sieloje“. 

Su šiuo vertinimu įdomu sugretinti vieno dabartinių pran- 
cūzų Paskalio kūrybos tyrėjų Ž. Ševaljė nuomonę: „Jis Pran- 
cūzijai buvo tas pats, kas Platonas Graikijai, Dantė Italijai, Ser- 
vantesas ir šventoji Teresė Ispanijai, Šekspyras Anglijai". 

Paskalio „Mintys“ kaip vienas visų laikų ir tautų literatūros 
lobyno šedevrų yra įtrauktos į neseniai mūsų šalyje baigtą leisti 
„Pasaulio literatūros bibliotekos“ seriją. 

PASKUTINIAI GYVENIMO METAI 


Blezo sveikata nuolat blogėja, ir jis jau nepajėgia plėsti ir 
sisteminti savo apologijos, tikslinti ir apdoroti jos fragmentų. 
Kartkarčiais jis negali nieko nuryti, taip pasitaikydavo ir anks- 
čiau, vėl pakyla karštis viduriuose ir nepakeliami galvos skaus- 
mai. Paskalis vos laikosi ant kojų, vargiai vaikšto ir, būdamas 
toks negalingas, beveik nieko nerašo. O kai ranka, nepaisant 
kančių, siekia popieriaus, jis kartais pastebi, kad jo ištikimoji 
atmintis, kurioje „daiktai įstrigdavo geriau už žodžius“, ima 
šlubuoti: „Mintis man pasprūdo. Norėjau ją užrašyti, bet užuot 
tai padaręs, rašau, kad ji man ۰ 

Giminės ir artimieji nusiminę pakalba apie galimą Blezo 
mirtį, kuria jis neslėpdamas džiaugiasi, išsakydamas tokias pat 
mintis, kaip ir prieš daugelį metų, kai mirė jo tėvas. Nereikia 
bijoti mirties, ramina Paskalis seserį: juk mirtis atima iš kūno 
„nelemtą gebėjimą nusidéti". 

Sulig tokiu nusiteikimu Blezas nepaliauja kiek dar galėdamas 
slopinti savo kūno „nelemtą gebėjimą nusidéti" ir tolydžio bau- 
džia savo paliegusį kūną, nes be to jis maištausiąs prieš dvasią 
ir kliudysiąs gelbėti sielą. Jis parduoda likusius gražius baldus, 
brangius indus ir kone visą biblioteką. Paskalis atsisako ir tarnų. 
Sunerimusi Žilberta išsinuomoja Paryžiuje namą, kad galėtų pri- 
žiūrėti ir slaugyti sergantį brolį, kaip kitados darė jo jaunesnio- 
ji sesuo. Ji mato, kad brolis vengia ir bet kokių jutiminių ma- 
lonumų, susierzina vos užsiminus apie tokius dalykus. Jeigu jai, 
rašė Žilberta prisiminimuose, pasitaikydavę pasakyti, kad suti- 
kusi gražią moterį, Blezas pykdavęs, sakydavęs, kad niekada 
nereikią apie tai kalbėti prie tarnų ir jaunuolių, nes nežinia, ko- 
kių tai jiems sukelsią minčių. Bjauréjimasis jutimiškumu, kaip 
pastebėjo vyresnioji sesuo, išryškėdavęs ir kitokiais atvejais: 
brolis seniau mėgęs aštrius padažus, mėsos ragu, apelsinus ir 
vynuogių sultis, o dabar net girdėti apie juos nenorįs ir atsisa- 
kąs visko, kas kelia apetitą. „Valgyti, kad įtiktum savo skoniui, 
kvaila,— sako Blezas.— Reikia tenkinti skrandžio poreikius, o 
ne liežuvio įgeidžius“. Pagal tuos poreikius jis nusistato būtiną 
maisto kiekį ir niekad jo neviršija. Maža to, Paskalis nepakenčia, 

kad kas nors jam girdint giria skaniai pataisytą valgį, kalba apie 
mėsos gerumą ir t. t. O karčias mikstūras geria mielai, nė kiek 
nesibjaurėdamas. Kai Žilberta stebisi, kad brolis noriai geria to- 
kius šleikščius vaistus, Blezas atsako: „Nesuprantu, kaip galima 
šlykštėtis, jeigu geri vaistus savo noru ir esi perspėtas dėl jų 
prasto skonio. Pasibjaurėjimas atsiranda, tik kai esi verčiamas 
ir netikėtai". 

Bausdamas kūną, Paskalis kartu plaka ir dvasią, jo nuomone, 
neišmintingą ir tuščiagarbę. Jis jau sunkiai beįstengia bendrau- 
ti su žmonėmis, tačiau žmonės linksta prie jo, išsako abejones, 
prašo patarimų. Kiek jėgos leidžia, Blezas stengiasi išsklaidyti 
tas abejones, tačiau pastebi, kad gėrėjimasis savimi, tas dvasi- 
nis jutimiškumas, kartais nubunda per jo pokalbius. Jis taip 
pat pastebi, kad jam kartais sunku susilaikyti nepasakius kan- 
džios pastabos, piktai nesubarus, sutramdyti nekantrų norą nu- 
traukti pokalbį, todėl Blezas nuolat tvardosi: kai jam atrodo, 
kad bunda išdidumas ar piktybė, kad ima patikti paties žodžiai, 
jis stipriai alkūnėmis spaudžia po drabužiais juosimą vinių 
prismaigstytą diržą ir smarkiu skausmu primena sau pareigą. 

Tuo diržu su vinimis Paskalis gniaužia ir tinginystę. Jis ne- 
gali nei skaityti, nei rašyti, nei sistemingai galvoti. O toks nie- 
ko neveikimas yra blogio šaltinis, kelia jam nerimą, kad gali 
atitraukti nuo karšto pamaldumo. Kad taip neatsitiktų, rašo 
Žaklina, „jis tarsi pristatė prie savo kūno savanorį priešą, kuris, 
smigdamas į jo kūną, žadino uolumą. Bet visa tai, priduria ji, 
paaiškėjo tik po brolio mirties iš vieno artimiausių jo draugų. 

Plakdamas savo „nupuolusią prigimtį“, Paskalis mokosi ro- 
mumo ir paprastumo: neprisiminti skriaudų, romiai išklausyti 
teisingų ir neteisingų pastabų, būti abejingam visoms žemiškoms 
aistroms ir tuštiems potroSkiams, Jis visai nebekalba nei apie 
save, nei apie tai, kas su juo nors netiesiogiai susiję, kalbėda- 
masis vengia sakyti „aš“. Juk kas yra tas „aš“, žiūrint į jį kaip 
į tam tikrų savybių (grožio, proto, jėgos, socialinės padėties ir 
t. t.) rinkinį, kad ne menkiausias ir nykstamas daiktas, sampro- 
tauja Blezas. 

Jis ne tik pats neapkenčia tokio „aš“, mylinčio save būtyje, 
o ne būtį savyje, bet nenori, kad prie jame esančio tokio „aš“ 
prisirištų jį supantys giminės ir artimieji. „Neteisinga, kad prie 
manes liptu,— rašo jis ant popieriaus skiautelės, kurią dažnai 
persiskaito,— net jeigu tai darytų savo noru ir mielai. Aš apgau- 

siu tuos, kuriems sukelsiu tokj nora; negaliu nieko kuo nors pa- 
tenkinti, nes nesu kieno nors tikslas. Argi nesu pasirenges mir- 
ti?.." 

Nieko apie tokius Blezo apmąstymus nenumananciai Žilbertai 
atrodo, kad brolis jai nepakankamai jautrus ir malonus. Blezas 
jai — „šeimos laimė“, negailėdama jėgų ji slaugo ligonį, mano, 
kad tai jos pareiga ir nuopelnas. O jis išoriškai niekaip nere- 
aguoja į tokius jausmus, ir jai atrodo, kad brolis jos visai ne- 
myli. Retkarčiais, lankydama Žakliną vienuolyne, ji pasipasa- 
koja jai savo nuoskaudas. Sesuo ramina ją: negalima abejoti 
brolio atsidavimu, jis nieko negailėdamas padėdavęs Žilbertai, 
kai tik jai būdavę sunku. 

O vis dėlto jo elgesys dažnai suglumina vyresniają seserį. 
Kad ir dabar, kai ponas ir ponia Perjė sumano naudingai ište- 
kinti savo penkiolikmetę dukterį Žakliną, buvusią Port Rojalio 
pensionininkę, Blezas kažkodėl mano, kad yra „didžiausias nusi- 
kaltimas" kalbinti tekėti mažametę, nekaltą ir pamaldžią mer- 
gaitę, neatsiklausus ir dar nežinant jos pašaukimo. Ir kiek nau- 
dinga santuoka yra pageidaujama pagal aukštuomenės įstaty- 
mus, aiškina jis Žilbertai, tiek ji yra pavojinga pagal gailestin- 
gumo įstatymus. Dar labiau suglumina ir papiktina ponią Perjė 
tai, kad Blezas apskritai peikia jos švelnius santykius su vaikais 
ir sako, kad tai jiems kenkia, o motinos meilumą esą galima pa- 
rodyti kitaip, santūriau. 

Žilbertai sunku atsisakyti savo įpročių ir natūralių polinkių, 
bet ji kiek galėdama stengiasi išmokti „kitaip“ ir klausyti brolio 
patarimų. Ji pradeda suprasti, kad dabar Blezui žmogus — tai 
pirmučiausia ne giminė, draugas, priešas, mokslininkas, kancle- 
ris, karalius ir t. t., o pagalbos ir užuojautos reikalingas artimas. 
Ta artimo (kas su tavimi greta ir kam sunkiausia) meilė, kuri 
ilgai tveria, yra gailestinga, neišdidi ir „neieško sau naudos“, 
nes nesutapatinama su jokiu asmeniniu interesu, simpatijomis 
arba natūraliais polinkiais, vis labiau įsidega Paskalio širdyje. 

Dorybės, kurias vis atkakliau puoselėjo mąstytojas, yra be- 
protiškos „sveiko proto“ ir logikos požiūriu: nenatūralu nugalė- 
ti negale, aukštintis nusižeminimu, turtėti iš skurdo; nenatūralu 
atsukti kairįjį žandą, kai tau kerta į dešinįjį, ir dar savo priešą 
mylėti labiau už save. Tik tokia meilė, Paskalio nuomone, gali 
pakeisti žmogaus sąmonę, harmoningai ir tobulai sutvarkyti jo 
pasaulį. Kaip tik tokia „nenatūrali“, ;,duodanti", bet ne 

,imanti" meilė buvo užvaldžiusi Blezą paskutiniais gyvenimo 
metais. 

Jis supranta, kad visa, kas gera ir teisinga, šiame pasaulyje 
sukuria ,duodantieji", o visa, kas pikta ir neteisinga, — „iman- 
tieji". Kaip natūralu ir malonu traukti į save, jis gerai žinojo, 
kai nelengvą darbą, sveikatą ir jėgas aukojo, norėdamas įgyti 
kažką daugiau — pasisekimą, šlovę, vardą istorijoje, Taip pat 
gerai žinojo, kad nenatūralu būti per daug kukliam ir tyliai, 
nepastebimai skirtis su tuo, ką turi gera, ir nieko už tai nereika- 
lauti sau. Natūralu ir nenatūralu dabar jam susikeitė vietomis. 
Natūraliausia Paskalio veikla tampa pagalba vargšams ir ligo- 
niams. l 

Blezas niekada neatsisakydavo sušelpti, prisimena Žilberta, 
nors buvo neturtingas ir daug išleisdavo gydymuisi. Jis tvirtai 
nusistatė elgtis taip, kad nebūtų gėda dėl kitų vargo. Negana 
to, jis dažnai skolinosi, kad padėtų vargšams. Kai giminės jam 
priekaištaudavo dėl „išlaidumo“, Paskalis imdavo pykti ir saky- 
davo: „Kad ir kokie neturtingi būtume, visada kas nors liks po 
mirties“. Ypač jis nuliūsta matydamas, kad žmonės, remdamiesi 
aukštuomenės padorumo autoritetu, be sąžinės graužimo siekia 
komforto, kaupia gražius dailius daiktus, visai nereikalingus pa- 
prastoms žmogaus reikmėms tenkinti, kai greta pilna elgetų. Rei- 
kia būti per daug žiauriam, sako Paskalis, kad savo noru neat- 
sisakytum nenaudingu patogumų ir apdarų pertekliaus. Paste- 
bėti aplinkinių skurdą ir vargus, jo nuomone, trukdantis ir len- 
ktyniavimas, stengimasis būti visais atžvilgiais pranašesniam. 

Blezas prikaišioja ir vyresniajai seseriai, kad ji visai nesi- 
imanti labdarybės ir nepratinanti prie jos savo vaikų. Kai Žil- 
berta pasiteisina šeimos rūpesčiais, brolis šį argumentą palaiko 
geros valios klaida ir mano, kad visada esą galima rasti laiko 
ir namų darbams, ir vargšams pagelbėti. | 

Blezo spaudžiami, giminės persiima šiais pamokymais ir pra- 
deda kurti bendrus planus, tinkamus visiems neturto poreikiams 
ir būklėms, paskui pateikia Paskaliui įvertinti. Blezas tokiems 
projektams nepritaria. Jis mano, kad geriausias ir taurus būdas 
palengvinti skurdą — tai „padėti neturtingiems neturtingai, t. y. 
kiekvienas privalo padėti pagal savo jėgas, užuot ėmęsis kurti 
didžiulius planus“, kurie gali rodyti tik garbės troškimą ir pra- 
našumą. Platūs labdarybės planai — tai pavienių asmenybių dar- 

bas, o kiekvieno žmogaus pašaukimas ir pareiga — kasdieninė 
pagalba tiems, su kuriais gyveni greta arba susiduri gyvenimo 
kelyje. ž 

„Aš mėgstu turtą, — rašo Paskalis gyvenimui baigiantis,— nes 
jis duoda lėšų padėti vargšams. Esu visiems ištikimas ir neatsi* 
moku blogu už bloga tiems, kurie man taip daro... Stengiuosi vi- 
sada būti nuoširdus, teisingas ir atsidavęs visiems žmonėms... 
Štai kokie mano jausmai...“ 


Užsiėmęs labdarybės problemomis Blezas ne tik negalvoja 
apie sistemingą mokslinį darbą, bet ir visai pradeda pamiršti, 
kad toks yra. Susirašinėjimas su Sliuzu pamažu retėja. Nors 
Liežo kanauninkas nenustoja siuntinėti Paskaliui savo sampro- 
tavimų apie kažkokias „naujas kreives“, atsakymų vis rečiau 
besulaukia, o 1660 metais susirašinėjimas visai nutrūksta. Tuo 
metu Blezas jaučiasi kiek geriau ir net vieši gimtajame Klermo- 
ne nuo 1660 metų gegužės iki spalio mėnesio. Ferma, gyvenantis 
Tulūzoje, maždaug už dviejų šimtų kilometrų nuo Klermono, 
sužino, kad jo žymusis kolega visai greta, ir nori susitikti su 
juo pusiaukelėje tarp šių dviejų miestų, atnaujinti 1654 metais 
nutrūkusius mokslinius ryšius. Rugpjūčio mėnesį Blezas nusiun- 
čia Ferma atsakymą, kuriame, kaip jau sakyta, vadina matema- 
tiką nenaudingu amatu, tinkamu tik žmogaus jėgoms išmėginti, 
bet ne naudoti, ir praneša apie dabartinius savo tyrimus, taip 
tolimus nuo matematikos, kad jis vargiai beprisimenąs tą ama- 
tą ir necalvojąs apie jį nuo to laiko, kai prieš dvejus metus ga- 
na netikėtu būdu buvęs prie jo sugrįžęs. Juo labiau esąs be galo 
dėkingas už kvietimą ir nepakęstų, jeigu toks žmogus kaip Fer- 
ma dėl jo žengtų bent žingsnį, jis ir pats atskristų į Tulūzą, jei- 
gu pakaktų sveikatos. Tačiau, pastebi Paskalis, jis ne tik sunkiai 
skaitąs ir rašąs: „Esu toks silpnas, kad negaliu nei paeiti be laz- 
dos, nei joti. Negaliu net karieta važiuoti daugiau kaip du tris 
Ijė, todėl iš Paryžiaus čia atvažiavau per dvidešimt dvi dienas”. 
Gydytojai, toliau teisinasi Blezas dėl negalėjimo susitikti, prirašę 
jam Burbono vandenis rugsėjo mėnesį, o paskui turįs vykti į 


nigaikštį de Roanė. „Štai, pone, koks dabar mano gyvenimas, 

apie kurį turėjau jums pranešti, kad įtikinčiau jus, jog tikrai 
negaliu priimti kvietimo, kuriuo man suteikėte garbę“. 

Taigi tikimybių teorijos „tėvai“ nesusitiko, o Paskalis šiuo 
laišku aiškiai parodė baigęs mokslinę veiklą. Kai 1660 metų 
gruodžio mėnesį Paryžiuje jį aplankė Heigensas ir pradėjo kal- 
bą apie garo jėgą ir teleskopus, Blezas buvo gana abejingas 
olandą jaudinusioms problemoms... 

Moksliniai Paskalio ryšiai visai sumenko, o su aukštuomenės 
gyvenimu iš dalies dar buvo palaikomi. Jis dažnai aplanko mar- 
kizę de Sablė, gyvenančią nedideliame priestate prie Port Rojalio 
bažnyčios. Markizė supažindina jį su žinomu gydytoju Monžo, 
kurio metafiziniai samprotavimai, derinantys sielos nemateria- 
lumą su materijos galimybe veikti sielą ir sukelti kliedesį, Ble- 
zui patinka. 

Apie išlikusių ryšių pobūdį ir kryptį galima spręsti iš to, 
kad Paskalis nori atsidėti princo auklėjimui. Savo idėjas šiuo 
klausimu, turinčias panašumo su „Mintyse“ pateiktais sampro- 
tavimais apie valstybę, 1660 metų pabaigoje jis išdėsto trijuose 
dorovės pamokymų pašnekesiuose, skirtuose kunigaikščio de 
Lujino sūnui. Kaip tik tuo metu pas Paskalį gyvena sūnėnas 
Luji Perjé. Lengvabūdis berniukas nemėgo mokytis ir viską 
paversdavo juokais, dėl to motina labai susirūpino. Žilbertai 
nusibodo įkalbinėti sūnų ir ji 1658 metais nusiuntė jį pas dėdę. 
Blezas, kaip prisimena Margarita Perjė, neilgai trukus įskiepijo 
jam darbštumą, ir berniukas pasidarė neatpažįstamai rimtas. Po 
dešimties metų Nikolis paskelbė Paskalio pašnekesius savo trak- 
tate „Apie princo auklėjimą“. 

Kad jaunuolis geriau suprastų savo tikrąją padėtį žmonių 
pasaulyje, Blezas pateikia palyginimą su žmogumi, audros nu- 
blokštu į nežinomą salą, kurios žmonės nebegali surasti kažkur 
pradingusio karaliaus. Iš išvaizdos tas žmogus buvo visiškai 
panašus į jų karalių, ir visi salos gyventojai palaikė jį savo val- 
dovu. Kiek padvejojęs, jis ėmė vaidinti žmonių jam nuskirtą 
vaidmenį ir naudotis teikiama garbe. Tačiau naujasis valdovas 
niekaip negalėjo pamiršti savo tikrosios padėties ir nuolat atsi- 
mindavo, kad tik atsitiktinai yra atsidūręs ant tokios aukštos 
socialinės hierarchijos pakopos. | 

Neturėtų ir jaunasis kunigaikštis įsivaizduoti, kad jo turtai 
ir garbė ne tokie atsitiktiniai. Pats savaime, iš prigimties, jis 
neturi jokios teisės į juos, kaip ir tas atklydėlis karalius: kuni- 

gaikščio sūnumi tapo ir apskritai atsirado šiame pasaulyje dėl 
begalinės daugybės atsitiktinių priežasčių, turėjusių įtakos ne- 
įsivaizduojamų santuokų grandinei, galiausiai davusiai jam gy- 
vybę; be to, turtų ir garbės paveldėjimą sąlygoja ne natūrali tei- 
sé, o įstatymų leidėjų valia ir fantazija. Kitoks šių įstatymų 
leidėjų vaizduotės posūkis būtų padaręs jaunuolį neturtingą ir 
nepastebimą. Dėl to ir tos socialinės padėties privilegijos, pa- 
grįstos ne tvirtomis Žmogaus dorybėmis arba nuopelnais, o pa- 
prastu atsitiktinumu ir nepastoviais papročiais, nėra tikros. 

„Kokią išvadą turėtume iš to daryti? Visiems, kaip ir minė- 
tajam žmogui, reikia samprotauti dvejopai: elgdamiesi su zmo- 
nėmis pagal savo padėtį, jūs privalote slapčiausiomis, bet daug 
tikresnėmis mintimis pripažinti, kad iš prigimties nesate nė 
kiek už juos aukštesnis. Jeigu visuomenės nuomonė iškelia jus 
aukščiau už daugumą žmonių, tai tegu slapčiausioji mintis paže- 
mina jus ir laiko esant visiškai lygų su kitais žmonėmis, tai yra 
jūsų natūralioje būsenoje". 

Tačiau kilmingieji paprastai gyvena, keistai pamiršę savo 
prigimtinę padėtį ir, kaip pastebi Paskalis jau antrajame pašne- 
kesyje, nebeskiria, pavyzdžiui, valdžios priskirtos didybės, pri- 
klausančios nuo valios ir fantazijos tų žmonių, kurie tam tikroms 
padėtims ir luomams suteikia vienokią ar kitokią pagarbą, nuo 
natūralios didybės, pagrįstos įgimtomis dvasios ir kūno savybė- 
mis (dorumu, protu, sveikata, jėga ir t. t). Kiekviena šių didy- 
bės atmainų yra skirtingos prigimties, ir mūsų požiūris į jas turi 
būti atitinkamai kitoks. Valdiškajai didybei reikėtų teikti ir val- 
dišką pagarbą, reiškiamą ceremonialo etiketu. Pavyzdžiui, su ka- 
raliumi reikią kalbėti klūpant, ir būtų neprotinga pažeisti to- 
kius nuostatus, kelti dėl to nesantaiką ir vaidus. 

Taip pat būtų kvaila ir gerbti karalių, neturintį natūralios 
didybės: aukšta socialinė padėtis duoda teisę į išviršinę pagarbą, 
o gerbti galima tik žmogaus dorybes ir privalumus. „Aš nepri- 
valau jūsų gerbti dėl to, kad jūs kunigaikštis, bet privalau prieš 
jus nusiimti skrybėlę. Priešingai, nenusilenkęs praeisiu pro mo- 
kytą geometrą, nors, galimas daiktas, gerbiu jį labiau už save". 
Jeigu svarbi persona, nesitenkinanti sutartiniu visuomenės pa- 
gerbimu, pareikalautų dar ir žmogiškos pagarbos, neturėdama 
dorybių ir privalumų, tai nieko iš to neišeitų, nors ji būtų „di- 
džiausias pasaulio princas“. 

Trečiajame pašnekesyje Blezas parodo, kad šio pasaulio di- 
džiūnai yra žmonių reikmes tenkinančių daiktų šeimininkai. Kad 
gautų dalį gėrybių, kurias turi „didieji senjorai", žmonės jiems 
tarnauja, rodydami deramą pagarbą. Todėl šio pasaulio didžiū- 
nams reikia žinoti tikrąją padėtį ir atminti, kad pavaldiniai pa- 
klūsta ne jų asmeninei jėgai ir natūraliai galiai; visai nereikia 
būti „jėgos karaliumi“, laikančiu valdinius paklusnius grasumu 
ir žiaurumu, o geriau padėti jiems kasdieniniame gyvenime. ,,Ne- 
mėginkite valdyti žmonių jėga,— įkalbinėja Blezas jaunuolį — 
o tenkinkite jų norus, lengvinkite jų vargus, jums malonumą 
suteiks tai, kas, pasaulio nuomone, yra laikoma dorovingais po- 
elgiais". 


„Pašnekesiuose...“ Paskalis stengiasi parodyti, kaip turi mąs- 
tyti ir veikti, jo nuomone, idealus valdovas, o realus monar- 
chas, Liudvikas XIV, nė iš tolo nebuvo panašus į tą idealą. 

„Karalius saulė“, tvarkydamas valstybės reikalus, buvo tikra 
savo tėvo priešybė. Jis tarsi paveldėjo ir dar padidino Rišeljė 
ambiciją ir Mazarinio įgudimą. Jau kitą rytą po Mazarinio mir- 
ties jis sušaukė karaliaus tarybą ir nutraukė neilgai tetrukusią 
pirmųjų ministrų viršenybės tradiciją. „Netekęs tokio talentingo 
ir išmanančio ministro, kuris taip sumaniai ir laimingai valdė 
valstybę mano jaunystės dienomis, aš, nebesitikėdamas rasti jo 
vertą įpėdinį, nutariau nieko neskirti į jo vietą, o valdyti vals- 
tybę pats. Aš nutariau ateityje būti savo pirmuoju ministru. 
Jūs man padėsite patarimais, kai aš jų pareikalausiu. Aš jūsų 
prašau ir nurodau jums, pone kancleri, nieko netvirtinti ant- 
spaudu kitaip, kaip tik mano įsakymu..." 

Iš tikrųjų karalius, būdamas darbštus, reguliariai tvarkė val- 
stybės reikalus, remdamasis apsukriais ir nuovokiais ministrais, 
tokiais kaip Kolberas. Be jų Prancūzijoje monarchija nebūtų taip 
sėkmingai stiprėjusi Liudviko XIV valdymo pirmojoje pusėje. 
Tačiau, turėdamas be galo didelę ambiciją, visai neatitikusią jo 
vidutinio valdininko lygio gabumų, karalius netrukus paskelbė 
garsųjį šūkį: „Valstybė — tai aš“. Monarchas, samprotavo jis, yra 
įgavęs dieviškos visažinystės ir visagalybės, ir jo siela nepanaši 
į paprastą žmogaus sielą. Nė vienas mirtingasis negali turėti 

gabumų, panašių į karaliaus gabumus. Karalius yra pakilęs į 
dangiškas aukštosios politikos sferas, ir bet kokie jo norai bei 
aistros yra puikios. Gerosios liaudies savybės ir valstybės jėga, 
karai, prekyba, diplomatija ir t. t. yra monarcho didybės pje- 
destalas. ,Monarchai, gimę viešpatauti ir viską valdyti, nieka- 
da neturi gėdytis tapti šlovės vergais. Tai yra gėris, kurio rei- 
kia trokšti nuolat ir karštai“. Kaip aistringai jis troško garbės, 
galima spręsti iš smulkių, bet principinių jo gyvenimo detalių: 
kai karalius melsdavosi bažnyčioje su savo santuokine ir nesan- 
tuokine šeima, su oficialiomis ir neoficialiomis favoritėmis, visi 
dvasiškiai būdavo atsisukę į jį ir nusisukę nuo altoriaus; Liud- 
vikas XIV labiau prisirišdavo prie nesantuokinių vaikų (jų bu- 
vo labai daug), nes jie buvo grynai jo paties kūrinys; jis ir 
valdininkus į aukščiausius postus keldavo iš trečiojo luomo, kad 
jie jaustųsi karaliaus kūriniais. 

Liudvikas XIV ne tik nesuprato, bet, matyt, ir nenumanė sa- 
vo tikrosios padėties, — kad jis visiškai lygus su kitais žmonė- 
mis. Keisto užsimiršimo apimtas, jis nebesuvokė savo prigimti- 
nės būsenos, apie kurią kalbėjo Paskalis „„Pašnekesiuose...“ su 
kunigaikščio de Lujino sūnumi, ir ne tik painiojo valdišką di- 
dybę su natūralia, bet ir vieną laikė kita, stengdamasis išaukš- 
tinti save pompastiškumu, ištaiga, galinga kariuomene, paslau- 
giais valdininkais, savo šlovės dainiais, t. y. tuo banaliu turiniu, 
iš kurio istorijoje nuolat randasi tokios formulės, kaip „karalius 
saulė“ arba „valstybė — tai aš“. Liaudies poreikiai, kuriuos ten- 
kinti ragino Paskalis, tokiais atvejais mažai kam berūpi. Jėzui- 
tų išauklėtas ir juos remiantis Liudvikas XIV gerai išmoko pa- 
žeisti religijos principus asmeniniais ir politiniais interesais. Jan- 
senistai, kritikuodami įvairius kompromisus ir sandėrius religi- 
joje, karalių erzino taip pat kaip ir jėzuitus. Dar 1660 metų 
gruodžio mėnesį jis prisipažino sergančiam Mazariniui, kad „dėl 
savo išsigelbėjimo ir šlovės, dėl savo pavaldinių ramybės“ jis 
nusprendęs susidoroti su jansenistais. 


4 


Janseno teiginius smerkiantis formuliaras, sudarytas 1657 
metų kovo mėnesį, parlamento pastangomis buvo sulaikytas. 
Be to, kaip atsimename, prisidėjo ir stebuklingas Margaritos 
Perjė išgijimas. Pamaldžioji karalienė, rašė Rasinas, buvo su- 

jaudinta ir sustabdė persekiojimus. Tačiau 1661 metų pradžioje 
padėtis smarkiai pasikeitė, ir trejų metų ramybės laikotarpis 
baigėsi: karaliaus rūmai pareikalavo paleisti mažąsias mokyklas 
ir pašalinti iš Port Rojalio visas vienuoles bei naujokes; taip 
pat buvo draudžiama priimti į vienuolyną naujas vienuoles; Sen- 
glenas ir kai kurie jansenistai buvo priversti slapstytis. Tų pat 
metų pavasarį valstybės taryba patvirtino dvasininkų asamblė- 
jos Liudvikui XIV atkakliai spaudžiant priimtą nutarimą, iš 
kiekvieno dvasininko ir vienuolio reikalavusį pasirašyti formu- 
liarą. Nuo nusistatymo formuliaro atžvilgiu labai priklausė to- 
lesnis. Port Rojalio likimas, bet tarp jo gyventojų šiuo klausimu 
nebuvo vienos nuomonės. Vieni, vadovaujami Sengleno, de Sasi 
ir Gijebero, manė, kad formuliarą reikia tiesiog ir besąlygiškai 
pasirašyti. Kiti, tarp kurių išsiskyrė Arno ir Nikolis, mėgino pa- 
rengti išlygas prie formuliaro, kad jį būtų galima pasirašyti ra- 
mia sąžine. Treti, prie jų, pavyzdžiui, priklausė merdinti abatė 
Anželika Arno ir Žaklina Paskal, visai atsisakė rašytis. Blezas 
prisidėjo prie antrosios grupės, kurios veikiami Paryžiaus vika- 
rai 1661 metų birželio mėnesį sudarė atskirą nurodymą, nekei- 
čiantį formuliaro teksto, bet taip jį aiškinantį, kad penki pas- 
merktieji Janseno teiginiai buvo nutylėti, tartum jų knygoje ir 
nebuvo. Atviraširdėms vienuolėms visos šios pataisos atrodė la- 
bai painios, jas graužė sąžinė, kai gavo nurodymą pasirašyti 
įsaką. 

Žakliną Paskal labiau negu kitus kamavo dvejonės: reikėjo 
būtinai paklusti, bet buvo baisu neteisiai pasielgti. „Žinau, — 
rašo sesuo Sent Eufemija iš užmiesčio Port Rojalio į paryžiškį — 
kad ne vienuolių darbas ginti tiesą! Bet jeigu jau vyskupai pa- 
sirodė esą bailūs tarsi moterys, tai moterys turėtų įgyti vyskupų 
drąsą; jeigu mes negalime apginti tiesos, tai galime numirti už. 
ją ir verčiau iškentėti viską, negu apleisti tiesą“. Nepaisydama 
neapsakomo vidinio pasipriešinimo, Žaklina vis dėlto paklūsta 
ir pasirašo formuliarą, nujausdama, kad taps pirmąja jo auka 
ir greitai mirs. Kankinamas sąžinės graužimas ir krimtimasis dėl 
neapgintos tiesos visai pribaigia seserį Sent Eufemiją, ir po 
dviejų mėnesių, 1661 metų spalio 4 dieną, sulaukusi tik trisde- 
šimt šešerių metų, ji miršta. Blezas labai gailėjo mirusios se- 
sers, bet niekam to nerodė. Brolis nieko taip nemylėjo, kaip sa- 
vo jaunesniąją seserį, prisimena Žilberta, jie dažnai matydavosi 
ir šnekėdavosi apie viską be jokių paslapčių. Jie visada labai 

gerai sutaré, ju jausmai taip atitiko vienas kita, kad ju Sirdys 
tartum tapo viena Sirdimi. Jie buvo vienas kitam paguoda, kuri 
suprantama tik tokią pat laimę patyrusiems ir žinantiems, ką 
reiškia mylėti, kai žmonių niekas neskiria. 

Galima suprasti, ką Blezui reiškė netekti sesers, tokios jam 
artimos siela ir tikėjimu. Kaip ir po tėvo mirties, jo protas grei- 
tai įveikė įgimtus jausmus. Jis tvirtai tiki, kad dabar Žaklina 
yra amžinos palaimos bei ramybės būsenoje, ir priekaištauja 
Žilbertai dėl nenumaldomo sielvarto. 

Tuo metu formuliaro prasmę šveininantį nurodymą karaliaus ta- 
ryba atmetė, o popiežius pasmerkė, todėl 1661 metų spalio mėnesį 
Paryžiaus vikarai parengė naują įsaką, atšaukiantį bet kokius aiš- 
kinimus ir išlygas. Po to vienuolyne ėmė dažnai lankytis vyskų- 
pai ir kiti bažnyčios vyresnybės atstovai, imta griežčiau klau- 
sinėti ir įkalbinėti — viskas buvo daroma, kad tik vienuolės be- 
sąlygiškai pasirašytų formuliarą. Arno, Nikolis ir jų šalininkai 
dar stengėsi rasti subtiliausią ir nekalčiausią išlygą, kuri paten- 
kintų visus. Paskalis, kurį palaikė de Roanė ir dar vienas drau- 
gas, juriskonsultas Doma, mano, sekdamas tvirtu Žaklinos nusis- 
tatymu, kad visos tos išlygos yra grynas formalumas. Jo paties 
aiškinimo variantas, kuris būtų turėjęs eiti prieš formuliarą, 
netiesiogiai leidžia suprasti, kad popiežius, jėzuitų veikiamas, 
suklydo. Paskalio ir Arno šalininkai ilgai dėl to ginčijasi, Pa- 
galiau nusprendžia baigti nesutarimus ir bendruoju balsavimu 
priimti vieną kurią nuomonę. Port Rojalio atsiskyrėliai susiren- 
ka Blezo bute, ir kiekvienas išdėsto savo požiūrį. Dauguma da- 
lyvaujančiųjų pasmerkia Paskalio nesitaikymą ir pritaria Arno ir 
Nikolio nuomonei. Blezas dėl to taip smarkiai nusimena, kad 
netenka žado ir apalpsta. 

Po to Paskalis, ir taip retai beatvykdavęs į Port Rojalį, ima 
ten lankytis dar rečiau. Jo santykiai su daugeliu atsiskyrėlių 
kiek atšąla. Jis dar kartą įsitikina, koks menkas yra žmogaus 
egzistavimas, kad neįmanoma pasiekti visiško teisingumo ir tie- 
sos nuodėmingoje žemėje, kad jėzuitizmas (suprantamas labai 
plačiai — kaip prisitaikėliškas atsisakymas nuo to, kas absoliu- 
tu, per visą elgesio istoriją) iš žmonių sąmonės yra neišnaiki- 
namas. 


277 


Dabar jis galutinai nusišalina nuo mokslinių ginčų ir nuo- 
monių kovos neramumų pilname pasaulyje, pasidaro susikaupęs 
ir nekalbus, visai atsideda labdarybei. 

Kartą grįždamas iš mišių Sen Siulpiso parapijoje, jis sutin- 
ka išmaldos prašančią kokių penkiolikos metų mergaitę. Blezas 
iš karto įsivaizduoja, kokia grėsminga jaunos elgetos padėtis, ir 
paklausia, kas nutikę, kad reikia elgetauti. Pasirodo, kad mer- 
gaitė neseniai atvažiavo iš kaimo į Paryžių, jos tėvas mirė, o 
motina sunkiai susirgo ir guli ligoninėje. Paskalis, prisimena Žil- 
berta, pamanė, kad pats dievas davė ją sutikti, ir nuvedė mer- 
gaitę pas vieną gerą kunigą, paliko jam pinigų ir prašė sutvar- 
kyti mergaitės gyvenimą. Kitą dieną jis siunčia kunigui padėti 
pažįstamą moterį, kad nupirktų drabužių ir visa, ko reikia pado- 
riai mergaitės padėčiai. Netrukus mergaitė pradeda dirbti tar- 
naite geruose namuose, o kunigas, iki tol rūpinęsis savo globo- 
tinės reikalais, susimąsto dėl nepažįstamo geradario elgesio ir 
mėgina sužinoti, kas jis. Jam padėjusi moteriškė neatsako į tą 
klausimą, aiškindama, kad jai liepta neišduoti jo pavardės. Ku- 
nigas maldauja moteriškę, kad ji išprašytų leidimą pasakyti, kas 
yra tą gerą darbą padaręs, žada ničniekam nepasakoti ir pagar- 
sinti jo poelgį tik tada, jeigu labdaringajam vyrui būtų lemta 
mirti anksčiau už jį patį: juk neprotinga, kad niekas nesužino- 
tų apie tokį kilnumą. Tačiau kunigas taip nieko ir neišgauna. 

Paskalis tuo tarpu savo namuose priglaudžia visą neturtingų 
žmonių šeimą ir į Žilbertos priekaištus dėl pernelyg didelio ge- 
rumo atsako: ,Kaipgi tu sakai, kad aš nesinaudoju jų paslaugo- 
mis? Man nemiela būti visai vienam, o dabar aš ne vienas“. 

Blezui vis dar atrodo, kad jis per mažai atiduoda žmonėms. 
Jo troškime daryti gera tarsi pasireiškia motinos bruožai, jos 
užjaučiantis ir be žodžių dosnus moteriškasis pradas, ir ši ge- 
radarysté blėstančiais prisiminimais jį grąžina į vaikystę, tar- 
si suartindama jį su velione Antuanete Begon, o kartu pabaigia 
ir jo gyvenimo ratą. Jis nuolat ieško vis naujų galimybių suteik- 
ti pagalbą. 1662 metų žiemą Blua ištiko baisus badas. Paskalis 
nutaria padėti badaujantiems ir prašo kompanionų atiduoti da- 
lį būsimo pelno, kurį turėjo duoti omnibusų susisiekimo atidary- 
mas Paryžiuje. 

Dar pernai rudenį, kalbantis su kunigaikščiu de Roanė, Pas- 
kaliui kilo idėja įtaisyti Paryžiuje pigų transportą (daugiavietes 
„karietas po penkis sü", vėliau pavadintas omnibusais nuo lo- 
tynų kalbos žodžio omnibus — visiems). Idėja patiko kunigaikš- 
čiui, ir jis ėmėsi vadovauti komerciniams reikalams, Naujojo 
verslo įmonė patraukė daug rangovų. 1662 metų vasario mėnesį 
veiklūs akcininkai gavo karaliaus privilegiją, pritariančią visuo- 
meniniam karietų eismui, o kovo 18 dieną buvo atidarytas pir- 
masis maršrutas — nuo aristokratų priemiesčio Sent Antuano 
iki Liuksemburgo rūmų. Tuoj pat po atidarymo laiške vienam 
iš kompanionų apie tai pranešė Žilberta, paėmusi plunksną vie- 
toje brolio, nebegalėjusio jos nulaikyti. Iškilmingai procedūrai, 
prasidėjusiai septintą valandą ryto, netrūko išpūsto prašmatnu- 
mo ir atsargumo priemonių. Prie rūmų, prieš kuriuos išsirikiavo 
keturios karietos (trys karietos buvo prie priemiesčio vartų), at- 
vyko du policijos komisarai ir Paryžiaus prevo (teisėjas), lydi- 
mas daugiau kaip dešimties lankininkų ir tiek pat raitelių. Kai 
viskas buvo parengta pradėti eismą, vienas komisarų pasakė i$- 
kilmingą kalbą, kurioje pažymėjo naujojo sumanymo naudą vi- 
suomenei ir karaliaus vardu pagrasino vežėjams griežtomis bau- 
smėmis, jeigu jie nors kartą susikeiktų. Paskui vežėjai apsitaisė 
plačiais žydrais apsiaustais, ant kurių buvo išsiuvinėtas kara- 
liaus ginklas, ir pirmoji karieta, kurioje buvo prevo ir specialus 
sargybinis, išvyko. Paskui pirmąjį ekipažą kas ketvirtį valandos 
kiekviena (taip pat su sargybiniu) nuvažiavo ir kitos trys, o 
lankininkai ir raiteliai nusidriekė per visą maršrutą. Prie Sent 
Antuano priemiesčio vartų įvyko tokia pat ceremonija. 

Gretimose gatvėse ir ant Naujojo tilto netrukus susigrūdo 
žmonių minios, pro kurias pavėlavusiam smalsuoliui buvo sunku 
prasibrauti, kad galėtų pasižiūrėti iki šiol nematyto reginio, Vi- 
sur buvo matyti, rašo Žilberta, tik šypsantys ir linksmi veidai, 
o amatininkai metė darbą ir nieko neveikė. 

Sumanymas, jos nuomone, taip pasisekė, kad jau kitą rytą 
karietos buvo sausakimšos, jose galėjai pastebėti net moterų. 
Toks pasisekimas sudarė ir didžiausią nepatogumą: žmonės šalo 
gatvėje, laukdami karietos, o ji atvažiuodavo jau pilnutėlė. Lik- 
davo guostis, kad po ketvirčio valandos atvyks kita, tačiau ir 
kita, ir trečia — vis pilnos, ir žmonės patraukdavo pėsti, Žilberta 
tikina savo brolio kompanioną neperdedanti, nes ir pati buvusi 

atsidūrusi tokioje padėtyje, kai noréjusi aplankyti sergantį Ble- 
Za. 

Pasisekimas, baigia ji laišką, pranoko visus lūkesčius. Kaip 
toliau seksis, Žilberta žada reguliariai pranešinėti už brolį: jis 
ir pats mielai tai padarytų, kad tik galėtų rašyti. 

Netrukus maršrutų ėmė daugėti, o nenuilstantis Lore „Istori- 
jos müzoje" pranešė paryžiečiams, kad nuo šiol jiems suteikti 
neregėti ir, be to, pigūs patogumai — karietos už penkis sū, pa- 
kinkytos gražiausiais arkliais, kurių laukia tiek darbo, kad jie 
gali pavirsti kuinais. | 

Nors bendrovės veiklos pradžia ir buvo sėkminga, kompanio- 
nai nesiryžo, galutinai nepabaigę to reikalo, išmokėti Paskaliui 
tam tikrą sumą, ir jam reikėjo padėti badaujantiems Blua gy- 
ventojams iš savo turimų lėšų. 

Paskalio, kaip vieno visuomeninio transporto išradėjų, nuo- 
pelnai buvo savotiškai pažymėti Prancūzijoje XX amžiuje: ket- 
virtajame dešimtmetyje buvo išleistos autobusų bilietų knygelės 
su jo atvaizdu. 


1662 metų vasarą Blezas ne tik nebegali rašyti, bet ir visai 
nustoja miegoti, greitai lysta, jį nuolat kamuoja vidurių skaus- 
mai. Kai raupais suserga Blezo name prisiglaudusios vargšų šei- 
mos vienas sūnų, Žilberta, bijodama užkrėsti savo vaikus, nori 
laikinai rasti sergančiam berniukui vietą kur nors kitur, kad ga- 
lėtų ir toliau prižiūrėti brolį. Tačiau Blezas protestuoja, sakyda- 
mas, kad pervežimas berniukui pavojingesnis negu jam, ir prašo 
perkelti jį į ne taip jau toli esančius sesers namus. 

Sesers namuose Blezui pasmarkėja kankinami galvos skaus- 
mai, vidurių skausmai suriečia kūną. Tačiau ligonis viską ištver- 
mingai kenčia, mėgina pats gerti vaistus ir netrukdyti aplinki- 
nių. Gydytojai negali nustatyti, kuo jis serga, prirašo jam pa- 
leidžiamųjų ir kitų dažniausiai vartojamų vaistų, leidžia kraują, 
pataria nesikelti iš lovos. 1662 metų rugpjūčio mėnesį trisdešimt 
devynerių metų Blezas visai atgulė. Arno, Nikolis ir kai kurie 
kiti atsiskyrėliai dažnai jį aplanko, mėgina šnekėtis su juo, bet 
Paskalis jau vargiai bepakalba. 

Kartą, pasijutes itin blogai, jis paprašė pašaukti parapijos 
kelboną Berjė ir atliko išpažintį. Ligonis paprašė dvasininko 
dažniau jį lankyti ir kiekvieną kartą atlikdavo išpažintį, nieko 
nesakydamas giminėms ir artimiesiems, kad jų neišgąsdintų ir 
nenuliūdintų. Vėliau, prisimindamas savo lankymąsi pas mirš- 
tantį Paskalį, Berjė rašė: „Aš žavėjausi Paskalio kantrumu, ku- 
klumu, gailestingumu ir didžiuliu atsižadėjimu, ką pastebėdavau 
kiekvieną kartą lankydamas jį paskutines šešias jo ligos ir gy- 
venimo savaites... Tai — kūdikis, ir buvo jis paklusnus kaip vai- 
kas...“ 

Rugpjūčio 3 dieną, skausmams kiek aprimus, Blezas siunčia 
pakviesti notarų ir padiktuoja jiems tokį testamentą: 

„Surašyta Blezo Paskalio, ginklanešio* (toks testatoriaus ba- 
joriškas titulas.— B. T.), paprastai gyvenančio Paryžiuje netoli 
Sen Mišelio vartų, Sen Kosmos parapija, dabar pasiligojusio ir 
gulinčio patale, kambaryje antrajame aukšte namo, esančio Pa- 
ryžiuje ant griovių tarp Sen Marselio ir Sen Viktoro vartų, Sen 
Etjen diu Mono parapija, kur gyvena p. Florenas Perjė, Klermon 
Ferano mokesčių rūmų Overnėje karaliaus patarėjas, tačiau svei- 
ko proto, geros atminties ir nuovokos, kaip nustatė pasirašiusie- 
ji notarai iš jo žodžių, judesių ir elgesio, ir žinodamas, kad nie- 
ko nėra tikresnio už mirtį ir netikresnio už jos dieną bei valandą, 
ir nenorėdamas būti jos užkluptas be testamento, dėl šios ir kitų 
priežasčių mirštantysis padarė, padiktavo ir įvardijo pasirašiu- 
siems notarams savo testamentą ir paskutinės valios pareiškimą 
tokiu būdu: 

Pirmučiausia, kaip doras krikščionis... jis pavedė ir paveda 
savo sielą dievui, melsdamas dievą pasigailėti ir... atleisti jam jo 
nuodėmes ir priimti jo sielą, kai ji išeis iš šio pasaulio, į palai- 
mintųjų tarpą... 

Toliau nori ir liepia, kad jo skolos būtų sumokėtos, o jo pa- 
daryti nuostoliai, jeigu tokių yra, būtų atlyginti ir ištaisyti nu- 
rodyto žemiau jo testamento vykdytojo". 

Paskui Paskalis palieka testamento vykdytojo nuožiūrai savo 
laidotuves ir gedulingąsias mišias, maldas ir išmaldą, visa, ką 
reikia padaryti už jo sielos ramybę, paskui „dovanoja ir palie- 
ka": Fransuazai Delfo, kuri rūpinosi Blezo namų reikalais, 1200 liv- 
rų vienu kartu; Anai Polikarp, Žilbertos kambarinei, 1000 livrų vie- 


* Pranc. écuyer — ginklanešys, arklininkas. 

nu kartu; savo virėjai pensiją iki gyvos galvos po 100 livrų kas- 
met; Normandijoje gyvenusiai Etjeno Perjė žindyvei pensiją iki 
gyvos galvos po 30 livrų kasmet; savo krikštasūniui Blezui Bar- 
dui 300 livrų, kad išmoktų amato, o sūnėnui Etjenui Perjė 2 tūks- 
tančius livrų vienu kartu. 

Testamente nebuvo pamiršti vargšai ir ligoniai: svarbiausio- 
ms Paryžiaus ir Klermono ligoninėms Paskalis palieka po ketvir- 
tį pelno iš „karietų už penkis ۰ 

Visa tai vykdyti „minėtasis testatorius paskyrė ir parinko 
Floreną Perjė, savo svainį, ir prašo jo prisiimti šitą vargą, at- 
šaukdamas visus testamentus ir patvarkymus, kuriuos jis galėjo 
anksčiau už šitą padaryti, prie kurio ir apsistoja. Ir tai yra jo 
ketinimas ir paskutinė valia. Ji padaryta, padiktuota ir paskirta 
nurodytojo testatoriaus nurodytiems notarams, paskui vieno jų, 
kitam esant, perskaityta, į ką jis atsakė, kad viską gerai išgirdo, 
nurodytame kambaryje 1662 metų rugpjūčio trečią dieną prieš- 
piet ir pasirašyta 

Paskalis — Kuaré — Guno". 


Taip, neturtėliai nebuvo užmiršti Paskalio testamente; bet 
jis smarkiai kremtasi, kad negali jiems visko atiduoti: reikia, 
kad sutiktų Florenas Perjė, o jis kol kas užtrukęs Klermone. ,,Ko- 
dėl,— klausia jis sesers, — aš dar nieko nepadariau vargšams, 
nors visada juos labai mylėjau?“ Sesuo atsako, kad dėl pinigų 
stokos. „Tada, — prieštarauja jai brolis, — aš privalėčiau atiduoti 
jiems savo laiką ir savo darbą — štai kur mano apsirikta, Ir jei- 
gu gydytojai sako tiesą ir dievas man leis atsistoti ant kojų, aš 
esu pasiryžęs visas savo likusias dienas tarnauti vargšams“. 

Tačiau atsigauti Blezui jau nelemta. Jausdamas, kad netrukus 
mirs, jis trokšta priimti komuniją. Gydytojai, tarp kurių buvo 
to meto medicinos garsenybės, gydžiusios Mazarinį, mano, jog li- 
gonio būklė nėra tokia prasta, kad jau reikėtų komunijos. Ka- 
dangi skaudžiausi diegliai nesiliauja, jie prirašo Paskaliui mi- 
neralinių vandenų, kelias dienas palengvinusių paciento būklę. 
Netrukus jį ištiko smarkiausias galvos skausmų priepuolis, po 
kurio jis visai neteko sąmonės. Gydytojai ramina ligonį ir aiš- 
kina, kad taip atsitikę dėl vandens garų poveikio, o jis nesiliauja 
išpažinti nuodėmes ir nepaprastai atkakliai reikalauja Komunijos. 
Gydytojai ir toliau tikina Paskalį, kad nieko pavojingo nesą, 
kad jis greit pasitaisysiąs ir pats priimsiąs komuniją bažnyčio- 

je. Matydamas tokį pasipriešinimą, Blezas daugiau nebepriesta- 
rauja, tik pasako, kad nejaučiant svetimo skausmo, kurio žo- 
džiais neįmanoma išreikšti, lengva apsirikti. Netrukus jis prašo 
sesers, kad surastų kokį nors vargšą ligonį, kuriuo gydytojai pa- 
sirūpintų taip pat kaip ir juo. Paskalį graužia sąžinė, kad jį slau- 
go geriausieji gydytojai, o didžiulė daugybė vargetų, kurių būk- 
lė dar labiau apgailėtina negu jo, visai neturi kuo gydytis. Jis 
labai nori, kad greta jo būtų taip pat prižiūrimas ir gydomas 
bent vienas iš tos daugybės. Vykdydama brolio norą, Žilberta 
siunčia tarnaitę pas parapijos kleboną, bet tas atsako, kad nė 
vieno iš esančių ligonių negalima nešti. Klebonas pažada duoti 
Blezui, kai pasveiks (o jis tuo neabejoja), pagloboti vieną sene- 
lj. Paskaliui tai menka paguoda, nes jis žino nebeturįs ateities, 
kurioje galėtų parodyti savo gailestingumą. Tada Blezas maldau- 
ja seserį nuvežti jį į ligoninę, kad galėtų bent numirti tarp varg- 
šų. Sesuo atsako, kad jo negalima vežti tokio silpno ir ji būtinai 
tai padarysianti, kai tik jis truputį pasitaisys. 

Rugpjūčio 17 dieną galvos skausmai darosi jau tokie nebe- 
ištveriami, kad jis prašo Žilbertos sušaukti konsiliumą, atsiprašy- 
damas jos dėl to savo pageidavimo. Kaip ir pirmiau, gydytojai 
nerado nieko pavojinga, pripažino ligoniui „migreną su vandens 
garais“ ir vietoj mineralinio vandens patarė gerti išrūgas. Ligo- 
nis jau nebetiki jais ir maldauja nepalikti jo naktį vieno be ku- 
tigo. Farapijcs klebono Berjė tada nebuvo, todėl pakvietė vieną 
Port Rojalio kunigų. Žilberta parengė visa, ko reikia komunijai. 

Apie vidurnaktį Blezo kūną ima traukyti baisios konvulsijos, 
kurios baugina prie jo esančius žmones, sukelia ant kojų visą 
namą; girdėti mirštančiojo staigūs riksmai ir šiurpios dejonės. 
Pasibaigus konvulsijoms, vizi mano, kad Paskalis jau mires. Žil- 
bertos ir kitų čia esančių gailestį ir užuojautą dar labiau aitrina 
neapsakomas kartėlis, kad Blezas mirė be komunijos, kurios taip 
troško visas paskutines dienas. Tačiau dievas panorejo, prisimena 
Žilberta, jam atlyginti už tokį uolų ir šventą norą: tarsi per ste- 
buklą brolis atsipeikėjo po konvulsijų ir atgavo aiškią sąmonę, 
tartum būtų visai pasveikęs. Tuo tarpu ant slenksčio pasirodo 
Berjé. Jis prieina prie mirštančiojo lovos ir duodamas komuniją 
sako: „Štai Tas, kurio jūs taip troškote". Paskalis sukaupia pas- 
kutines jėgas, kiek galėdamas pasikelia, kad su didesne pagarba 
priimtų švenčiausiąjį sakramentą. Klebonas, kaip įprasta, klau- 
sia mirštančiojo svarbiausiųjų tikėjimo tiesų, ir Blezas su didžiau- 

sia pagarba atsako: „Taip, mesjé, aš visa tai tikiu iš visos šir- 
dies", Kai kunigas žegnoja mirštantįjį komunija, Paskalis ištaria 
paskutinius žodžius: ,Tegu Dievas manęs niekuomet neaplei- 
džia!“ 

Tuoj pat po komunijos prasideda dar smarkesnės konvulsi- 
jos, Paskalis netenka sąmonės ir daugiau nebeatsipeikėja. Pra- 
ėjus parai, 1662 metų rugpjūčio 19 dieną po vidurnakčio, nutrū- 
ksta Blezo kvėpavimas ir nustoja plakti jo širdis. 


Gydytojai, kaip ir dera jų profesijos žmonėms, savaip pasiel- 
gė su Paskalio kūnu. Po Blezo mirties jie išskrodė jį, ir, kaip 
sako Margarita Perjė, rado skrandį ir kepenis apvytusius, o Zar- 
nas gangrenuotas, bet negalėjo nustatyti, ar tai buvo skaudžių 
dieglių priežastis, ar padarinys. Labai nustebino gydytojus tai, 
kad Paskalio kaukolėje nebuvo siūlių, išskyrus „strėlinę“, o tai 
„Matyt, buvo priežastis stiprių galvos skausmų, kurie kankino 
jį visą gyvenimą“, ir nepaprastai didelės buvo jo smegenys, ku- 
riu medžiaga buvo labai tanki ir kieta. Tačiau svarbiausias daly- 
kas, kurį pripažino tiesiogine mirties ir prieš ją užėjusio sun- 
kaus sveikatos pablogėjimo priežastimi, buvo vidinėje kaukolės 
pusėje, prieš smegenų skilvelius, du gilūs pėdsakai, tarsi kokie 
pirštų atspaudai vaške, prisipildę sukrešėjusio ir sugedusio krau- 
jo, nuo kurio prasidėjo gangreninis smegenų plėvės uždegimas". 

Savaip Paskalio laidotuves tvarkė ir Florenas Perjė. Kaip yra 
žinoma, Blezas testamente leido jam savo nuožiūra tvarkyti ge- 
dulo ceremonijas, bet prieš mirtį prašė giminių palaidoti jį ty- 
liai ir paprastai. Tačiau Florenas surengė „prabangias laidotuves 
su iškilmingu pagerbimu“. 

Kiekvienas, gailavęs Blezo Paskalio, priklausomai nuo arti- 
mumo ir meilės velioniui ir nuo savo dvasioje turimos šviesos, 
nevienodai įsijautė į paskutinį „kruviną žmogaus komedijos ak- 
tą, kai žemė beriama ant galvos, ir tai jau amžinai". Kuo nuošir- 
desni ir tikresni tie jausmai, tuo sunkiau juos išreikšti. Kaip sun- 
kus akmuo jie užgula širdį, taip ir neišsakyti žodžiais (po kiek 
laiko širdis prabils apie skausmą, bet tai bus tik atsiminimai, 
labai skirtingi nuo pirma buvusių jausmų). Popieriuje paprastai 
lieka pilki žodžiai, kaip šiame „Laidotuvių akte”: 

„Pirmadienį, 1662 metų rugpjūčio 21 dieną bažnyčioje buvo 
palaidotas velionis Blezas Paskalis, gyvas būdamas ginklanešys, 
velionio Etjeno Paskalio, valstybės patarėjo ir Klermon Ferano 
mokesčių rūmų prezidento, sūnus. 50 kunigų, gauta 20 frankų“. 

Blezo kapą, esantį už parapijos bažnyčios prie koplyčios, už- 
dengė juodo marmuro plokštė su lotyniška epitafija: „Čia ilsisi 
Blezas Paskalis, klermonietis, laimingai pabaigęs gyvenimą po 
kelerių metų rūsčios vienatvės, mąstydamas apie dievo malone... 
Trokšdamas neturto ir nusižeminimo, jis panorėjo, kad jo kapas 
nebūtų ypačiai pagerbtas ir kad numiręs jis liktų nežinomas, 
kaip stengėsi likti nežinomas gyvas būdamas. Tačiau šitos pas- 
kutinės jo valios negalėjo paklausyti Florenas Perjė, parlamento 
patarėjas, santuokos saitais surištas su jo seserim Žilberta Paskal, 
pats uždėjęs šitą plokštę, kad paženklintų kapą ir išreikštų savo 
didžią pagarbą...“ 

Likti nezinomam Paskaliui nebuvo lemta. Tuoj pat po mir- 
ties istorijos sietas ėmė sijoti Blezo palikimą, pradėta vertinti jo 
gyvenimą ir kūrybą. Tai matyti iš kitos epitafijos, kuri priskiria- 
ma su Port Rojaliu susijusiam kanauninkui de Šamburgui: 


Vyras, žmonos nepažinęs, 

Švento tikėjimo, didžiai dorybingas, 

Mokslu pagarsėjęs, Proto skvarbiausio... 
Teisingumo mylėtojas, 

Tiesos gynėjas... 

Rūsčiausias krikščionių dorovės gadintojų priešas, 

Kurį oratoriai myli už iškalbingumą, 

Kurį rašytojai gerbia už stiliaus grakštumą, 

Kurį matematikai garbsto už įžvalgumą, 

Kurį filosofai laiko išminties šaltiniu, 

Kurį daktarai giria kaip teologą, 

Kurį dievobaimingieji gerbia kaip asketą, 
Kuriuo visi žavisi... Kurį visiems privalu pažinti. 
Kiek daug, praeivi, praradome, netekę Paskalio, 

Tai jis buvo Liudvikas Montaltas. 

Jau gana pasakyta, deja, veržiasi ašaros. 

Nutylu... 


Iš šios epitafijos aiškiai matyti visas Paskalio veiklos diapa- 
zonas, tačiau joje labiau jaučiamas „autorius“ negu „žmogus“, 


ir jos pernelyg didelis įmantrumas tikriausiai nepatiktų Paska- 
liui, jeigu jis galėtų ją pamatyti. Istorijos sietas atskiria tik tai, 
kas, be objektyvios vertės, atitinkamo meto žmonių yra verti- 
nama ryškiai subjektyviai, kaip šiuose Nikolio samprotavimuo- 
se, išsakytuose praėjus dviem savaitėms po Blezo mirties: „Iš 
tiesų galima sakyti, kad mes netekome vieno didžiausių protų, 
kokie yra kada nors buvę. Nematau nieko, su kuo būtų galima 
jį palyginti: Piko dela Mirandola ir visi tie žmonės, kuriais ža- 
vėjosi pasaulis, buvo kvailiai prieš jį... Tas, kurio mes gedime, 
buvo protų karalystės karalius...“ O vis dėlto Nikolis manė, kad 
Paskalis liks mažai žinomas vėlesniais amžiais, ir Heigensas, ap- 
gailestaudamas dėl Blezo mirties, laikė jį jau seniai mirusiu — 
nuo to laiko, kai jis apleido mokslą... Taip prasidėjo naujas prieš- 
taringas Paskalio gyvenimas — sudėtingas ir nenutrūkstamas jo 
kūrybinio palikimo dialogas su vis naujomis kartomis, tarp ku- 
rių nuolat pasitaikė ir pasitaiko pritariančių ir atmetančių, my- 
linčių ir nekenčiančių, bet nebuvo ir nėra abejingų. 

Didysis XVII amžiaus prancūzų mokslininkas Blezas Paskalis, 
vieno pagrindinių hidrostatikos dėsnių — Paskalio dėsnio, Paskalio 
teorijos ir kitų svarbių matematikos, fizikos ir filosofijos darbų kū- 
rėjas, savo kūriniais „Mintys“, „Laiškai provincialui“ ir kt., kuriems 
būdinga psichologinė analizė, ironija, skepticizmas, prisidėjo prie 
klasikinės prancūzų prozos formavimo. Dėl savo įvairiapusės veiklos 
lyginamas su Gėte kaip vienas žymiausių to meto pasaulio mąsty- 

